
Lui Dominic Renbourne îi bubuia capul precum o 
tobă de regiment. Se trezi încet, ştiind că n-ar fi trebuit 
să bea atât de mult în timpul meciului de box din ajun. 
Fusese o seară reuşită, pentru care avea însă să plătească 
întreaga zi. 

îşi dădu seama cu întârziere că bubuiturile răsunau şi 
în uşă, nu numai în capul lui. Unde naiba era Clement? 
Drace, valetul lui se afla încă la tară, vizitându-si mama 
suferindă. Ce porcărie! 

întrucât  ciocănitul nu dădea semne de domolire, 
Dominic se aşeză greoi la marginea patului şi cântări 
situația. Razele soarelui îi spuneau că era începutul 
amiezii, nu dimineaţă. încă purta o pereche de panta- 
loni boţiţi si o cămaşă, însă reusise să-si scoată haina si 
cizmele înainte de a se prăbuşi peste aşternuturi. 

Fără a se putea opri din căscat, merse împleticindu-se 
din dormitor până în sufragerie. Spera că mama lui 
Clement avea să-şi revină curând. Apartamentul era 
vraişte. Dacă lucrurile se mai înrăutățeau, trebuia să-şi 
caute o femeie cu ziua care să deretice. 

Trase de uşă şi zări... pe sine însuşi. Sau mai degrabă 
o versiune a sa cu o privire glacială şi o ţinută impe- 
cabilă. Şocul de a-şi vedea fratele geamăn pe hol fu 
precum o împroşcătură cu apă rece ca gheaţa. 

înainte ca Dominic să se poată gândi la o formu- 
lă destul de sarcastică, fratele lui îl împinse şi intră 
în sufragerie. 

-Ai nevoie de o tunsoare şi un bărbierit. Şi de un au- 
todafe care să purifice locul ăsta, decretă Kyle trimițând 
cât colo o haină mototolită cu un şut din cizma nea- 
gră, lucioasă. 

-Nu-mi amintesc să-ţi fi cerut părerea. 


Firea îndeobşte calmă a lui Dominic se aprinse pe 
dată, cu acea mânie teribilă pe care numai fratele şi tatăl 
lui io puteau stârni. De când nud mai văzuse pe Kyle? 
De cel puţin doi ani, şi atunci doar în trecere, cu un 
schimb de saluturi reci. Nu se învârteau în aceleaşi cer- 
curi, spre uşurarea amândurora. 

- De ce eşti aici? A murit Wrexham? 

-Contele se bucură de sănătatea lui obişnuită. Este 
zdravăn, în măsura în care se poate mişca, spuse vizitato- 
rul, după care începu să se învârtă prin cameră, în mod 
evident stingher. 

Dominic închise uşa, apoi se sprijini de ea şi îşi în- 
crucişa braţele la piept, satisfăcut să observe stânjeneala 
geamănului său. Kyle mereu îşi ascundea firea tensiona- 
tă, neliniştită, sub un exterior rigid, controlat la perfec- 
ție, însă astăzi părea să nu se poată stăpâni. Era gata să-şi 
iasă din pepeni. 

- Dacă dragul nostru tată e încă printre cei vii, ce te 
aduce în umilul meu sălaş? 

Kyle se încruntă. Peste vreo câţiva ani acreala avea 
să-i sape riduri adânci în jurul gurii; deocamdată însă, 
trăsăturile lui semănau în mod straniu cu imaginea pe 
care Dominic o vedea în oglindă în fiecare dimineaţă. 
Chipul lui Kyle era o idee mai plin, ochii aveau o nuan- 
tă ceva mai pală de albastru, dar fraţii tot semănau ca 
două picături de apă. Amândoi puţin peste înălțimea 
medie, supli, însă cu umeri laţi, cu părul negru, uşor 
ondulat. In copilărie, Dominic se bucurase de această 
asemănare. Acum o detesta. | se părea nedrept ca ei să 
pară atât de similari când erau complet diferiți. 

- Poate că te vizitez din iubire frățească. 

- Crezi că sunt un prost, Lord Maxwell? 

-Da, răspunse sec fratele lui, cercetând disprețui- 
tor neorânduiala din jur. Altfel ai duce un trai mai de 
Doamne-ajută. 


Buzele lui Dominic se înăspriră. Stilul lui de viață nu 
era un subiect pe care să-l discute cu fratele său. 

-Presupun că te afli aici pentru că vrei ceva, deşi 
nu-mi închipui ce ar putea să-i ofere un amărât de frate 
mai mic moştenitorului titlului de Wrexham. 

lar în cazul în care Kyle ar fi vrut ceva, aborda pro- 
blema greşit. 

Pasămite dându-şi seama de asta, musafirul îşi mode- 
ră tonul. 

-Ai dreptate, am nevoie de ajutor, şi numai tu mi-l 
poţi oferi. 

- Chiar aşa? 

Kyle spuse cuvintele pe un ton neutru, deşi în privire 
i se citea stinghereala: 

-Vreau să joci rolul meu vreme de câteva săptămâni. 

După o clipă de uimire, Dominic începu să râdă. 

-Nu fi absurd! l-aş putea păcăli cu destulă uşurinţă 
pe străini, dar nu şi pe cineva care te cunoaşte bine. 
In plus, ce rost ar avea? înşelătoria e un joc copilăresc. 

Fusese întotdeauna mai priceput la a se da drept 
fratele său decât invers, însă nu mai făcuseră schimb 
de identități de când începuseră şcoala. Sau mai bine 
zis şcolile. Dominic se întreba uneori cât de diferită ar fi 
fost viaţa lui dacă ar fi mers amândoi la Eton. 

-Sunt... nişte împrejurări speciale. Te-ai afla printre 
străini, nu va fi nimeni care să mă ştie. Kyle şovăi, apoi 
adăugă: Efortul tău va fi răsplătit pe măsură. 

Dominic tocmai se îndrepta spre cămara valetului, 
dar la auzul vorbelor fratelui său se răsuci cu ochii 
scăpărând. 

-Afară! Acum! 

După ce fusese maltratat şi trădat de geamănul său, 
nu avea să-i dea prilejul de a-l cumpăra. 

Kyle scoase o hârtie împăturită dintr-un buzunar in- 
terior şi i-o azvârli. 

- Răsplata ta dacă vei duce sarcina la bun sfârşit. 

Dominic prinse bucata de hârtie şi o desfăcu. în clipa 

următoare înlemni, stupefiat de cele scrise acolo. 


- Asta-i actul de transfer al domeniului Bradshaw! 


- Ştiu foarte bine ce e. 

Kyle îi smulse documentul din mână şi îl vâri la loc 
în buzunarul hainei. 

Ca fiu mai mic, Dominic primea o alocaţie modestă, 
care abia dacă îi ajungea să ducă un trai de gentleman, 
în vreme ce Kyle avea să capete în cele din urmă întreaga 
avere Wrexham. O recompensă frumuşică pentru că 
ieşise din trupul mamei lor cu zece minute mai devreme. 
Şi nu doar că urma să devină într-o bună zi unul dintre 
cei mai de vază aristocrați ai Marii Britanii, dar la împli- 
nirea a douăzeci şi unu de ani primise pe loc domeniul 
Bradshaw. Era o proprietate din Cambridgeshire, bine 
cultivată, ce includea un conac arătos. Dominic ar fi 
fost în stare să-şi vândă sufletul pentru domeniul Brad- 
shaw, iar Kyle o ştia. 

- Bastardule! 

-Cu greu aş putea fi ilegitim fără ca şi tu să fii la fel, 
dragă frate. Simţind că avantajul trecuse de partea lui, 
Kyle zâmbi, apoi continuă: Şi o vorbeşti de rău pe mama 
noastră, fie-i amintirea binecuvântată. 

Răspunsul lui Dominic fu de nereprodus. Kyle îl avea 
la mână şi amândoi erau conştienţi de asta. Simţind o 
teribilă nevoie de a se răcori, Dominic luă din cămară 
un urcior cu bere şi umplu o cană care părea destul de 
curată. Nu-i oferi şi fratelui său ceva de băut. 

După o înghiţitură zdravănă, se întoarse în sufrage- 
rie, unde ocupă scaunul cel mai confortabil. 

- Explică-mi de ce vrei să joc rolul lui Lord Maxwell. 

Fratele său reîncepu să se plimbe încoace şi încolo. 

- Pe când eram copii, Wrexham şi cel de-al cincilea 
conte de Grahame au discutat despre o căsătorie între 
mine şi fiica lui Grahame. 

Dominic dădu din cap. Fusese unul dintre momente- 
le când se simţise recunoscător că era fiul mai mic. Dar 
planul fusese abandonat, din câte ţinea minte. 

- Fata nu e nebună? întrebă el după o clipă de gândire. 

-Nu e nebună! ripostă sever Kyle. Doar... diferită. 

Suna de parcă ar fi întâlnit-o pe tânără şi i-ar fi plăcut 


ce văzuse. 

- Vrei să zici că e doar excentrică? Dacă da, s-ar inte- 
gra perfect în familie. 

Kyle se opri în dreptul ferestrei, cu ochii spre coşurile 
pătate de funingine ale Londrei. 

-Contele Grahame se afla în India întro misiune 
politică atunci când el şi soția lui au fost ucişi de ban- 
diți. Lady Meriel a fost luată prizonieră. Avea doar cinci 
ani. A trecut mai bine de un an până să fie înapoiată au- 
torităţilor britanice, iar răul fusese deja făcut. Chinurile 
pe care le-a îndurat au prefăcut-o într-o mută pierdută 
în lumea ei, dar nu e vreo smintită care să delireze cât 
e ziua de lungă. 

Asta depăşea cu mult excentricitatea. 

- Faptul că nu delirează nu înseamnă că este sănă- 
toasă la cap! exclamă Dominic. Eşti dispus să te culci 
cu o ţăcănită pentru averea ei? Doamne, Kyle, dar 
e dezgustător! 

-Lucrurile nu stau aşa! Kyle se răsuci furios, după 
care îşi recăpătă controlul. Urmă pe un ton scăzut: 
Recunosc, Wrexham susține căsătoria deoarece fata ur- 
mează să moştenească o avere considerabilă. 

- întotdeauna am ştiut că e lacom, dar sunt uimit că 
e dispus să întineze nobilul neam Renbourne cu sângele 
unei nebune. 

-A discutat problema cu medicii ei. De vreme ce la 
naştere a fost un copil sănătos, normal, nu există nici 
un motiv pentru a presupune că descendenţii ei vor 
fi afectaţi. 

Buzele lui Dominic se curbară în semn de dezgust. 

-Toate astea sună ca o justificare elaborată, me- 
nită să ascundă faptul că voi doi aţi face orice pentru 
bani. Chiar atât de puţin înseamnă căsătoria pentru 
tine, Kyle? 

-Aici nu-i vorba de bani, spuse celălalt roşu la faţă. 
Mă voi împăca foarte bine cu Lady Meriel. 


-Eu ce rol am în acest frumos tablou? se interesă 
Dominic luând o gură generoasă de bere. Ai nevoie 
de ajutor s-o bagi în aşternut pe mireasa ta cea idioată? 

E adevărat că sunt foarte bun la pat. Presupun că tu nu 
te-ai înjosit niciodată să practici ceva atât de vulgar. 

-Naiba să te ia, Dominic! izbucni Kyle strângând 
pumnii. De mult mai mai primit o lecţie în materie de 
bune maniere. 

- Poate, dar mo să mi-o oferi tu, răspunse Dominic cu 
răceală. Te întreb încă o dată: ce vrei de la mine? 

Fratele lui trase aer în piept, luptândmse în mod vizi- 
bil cu propria mânie. 

-Logodna ma fost încă anunţată deoarece tutorele 
ei, Lord Amworth, vrea ca eu să petrec câteva săptămâni 
pe domeniul lui Lady Meriel pentru a o cunoaşte mai 
bine. Dacă fata dă semne că nu rmar plăcea, căsătoria e 
anulată şi presupun că va căuta un alt mire. 

Dominic rânji maliţios. 

-lar tu te ştii atât de lipsit de farmec, încât vrei să-ţi 
iau eu locul şi, în numele tău, să câştig simpatia bie- 
tei fete. 

- Pentru numele lui Dumnezeu, ştiam că e o greşeală 
să vin la tine! 

Kyle se răsuci şi porni cu paşi mari spre uşă. 

Văzând că mersese prea departe, Dominic ridică o 
mână pentru a-l opri. 

-Scuze. N-ar fi trebuit să mă vizitezi când mă doare 
capul. Recunosc, n-ai nevoie de ajutor la pețţit. Fetele 
te-au plăcut mereu. Ca moştenitor al unui titlu de conte, 
era firesc să se bucure de popularitate, însă Dominic nu 
atrase atenţia asupra acestui lucru. încă o insultă şi 
nu avea să afle niciodată ce era atât de important încât 
să merite domeniul Bradshaw. De ce ai nevoie de ajuto- 
rul meu? întrebă el în final. 

Kyle şovăi pentru o clipă, apoi graba învinse. 

- Am o altă... obligaţie. De vreme ce nu pot fi în două 
locuri în acelaşi timp, vreau ca tu să mergi la Warfield. 

Dominic se uită lung la el. 


-Doamne, Dumnezeule, Kyle, ce ar putea fi mai 
important decât să o cunoşti mai bine pe fata cu care 
intenţionezi să te însori? Trebuie să fii tu însuţi acolo, 

să hotărăşti dacă îţi doreşti cu adevărat să intri într-o 
căsnicie atât de ciudată. Cum te-aş putea înlocui? 

- Cealaltă obligaţie a mea nu te priveşte, se răsti fra- 
tele lui. Cât despre relația ta cu Meriei, deşi probabil 
este o exagerare să presupun că eşti un gentleman, orici- 
ne a salvat atâtea păsări cu aripile rupte câte ai salvat tu 
e puţin probabil să rănească o persoană inocentă, asta 
dacă nu cumva ai devenit de nerecunoscut. 

Dominic strânse din fălci pentru a-şi opri replica aci- 
dă, ştiind că era o greşeală să-l enerveze iar pe Kyle. Deşi 
nu şi-ar fi dorit nimic mai mult ca domeniul Bradshaw, 
simţea că era de datoria lui să insiste: 

-Cu siguranță cea mai bună soluţie ar fi să-ţi amâni 
vizita la Warfield până când îţi termini celelalte treburi. 
Sau invers. 

jNici una, nici alta nu pot fi amânate. 

Incruntătura lui Kyle era de-a dreptul înspăimântă- 
toare. Trecuse atât de mult timp de când nu se mai văzu- 
seră, încât pe Dominic îl irita să-şi vadă propriile gesturi 
reproduse de fratele său. Odată cu trecerea anilor, ase- 
mănarea dintre ei ar fi trebuit să scadă. 

-Lady Meriei are doi tutori, fratele mamei, respectiv al 
tatălui ei, îl lămuri Kyle. Unchiul matern, Lord Amworth, 
este cel care susţine căsătoria. In opinia lui, un soț potri- 
vit şi nişte copii ar ajuta-o să redevină normală. 

- E puţin probabil după atâţia ani. 

- îmi imaginez că dorința secretă a lui Amworth este 
ca Meriei să aibă urmaşi. El a fost foarte apropiat de 
sora lui, iar asta ar putea fi o cale de a o aduce înapoi 
sau cel puţin de a-i continua descendența. 

Dominic îşi reprimă un fior de dezgust. 

- Presupun că e logic pentru o minte cu idei bolnave, 
dar care-i graba? Dacă tu eşti armăsarul ales, câteva săp- 
tămâni de întârziere n-ar trebui să conteze prea mult. 


-Există o  complicaţie. Unchiul din partea tatălui, 
Lord Grahame, se opune ideii ca Lady Meriei să se că- 
sătorească. Consideră mariajul o parodie, un păcat îm- 
potriva naturii. 

Dominic era de acord cu asta din toată inima. 
-Aşadar Amworth vrea ca fapta să fie comisă înainte 
ca Grahame să afle. Din cât se pare, rişti să te implici 
într-un scandal urât. 

-Lady Meriel are douăzeci şi trei de ani. Nici un tri- 
bunal n-a declarat-o inaptă, aşa că, tehnic vorbind, nu 
are nevoie de permisiunea tutorilor ei pentru a se căsă- 
tori. In ciuda explicaţiei liniştitoare, Kyle păru stânjenit 
când continuă: Amworth mă asigură că Grahame va ac- 
cepta faptul împlinit atât timp cât fata pare mulțumită 
de rezultat. întrucât Grahame e plecat într-o călătorie 
pe Continent, Amworth vrea ca nepoata lui să fie mări- 
tată şi dezvirginată înainte de întoarcerea lui. 

-De ce îţi doreşti uniunea asta, Kyle? Există şi alte 
moştenitoare, iar cele mai multe dintre ele ţi-ar oferi o 
relație mult mai acceptabilă. Nu se poate să te fi îndră- 
gostit de o nebună mută! 

- O prefer pe Lady Meriel, rosti Kyle cu o expresie 
aspră pe chip. Cred că mariajul ne va prii amândurora. 

Lui Dominic tot i se părea o afacere extrem de proas- 
tă, însă el şi fratele lui priveau lucrurile diferit. Părinţii 
lor îşi trăiseră vieţile mai mult despărțiți, iar Kyle dădea 
semne că dorea să procedeze la fel. 

-Tot nu văd cum ar putea reuşi manevra de înlocu- 
ire. A, cu siguranță aş fi un Lord Maxwell convingător 
pentru oamenii care nu te cunosc, dar nu pot trăi pe 
acea proprietate săptămâni la rând, după care să vii tu 
fără să se observe diferenţa. 

- Lady Meriel locuieşte cu două verişoare îndepărtate 
într-o casă plină de servitori. Nimeni care să conteze. 
Pur şi simplu fii discret, nu te împrieteni cu nimeni şi 
petrece suficient de mult timp cu fata încât ea să se sim- 
tă confortabil în prezenţa ta. 

- Păi ea o să observe prima înlocuirea, spuse Domi- 


nic exasperat. Până şi câinii şi caii noştri ne pot deosebi 
numaidecât. 


-Ea... nu remarcă oamenii. Am făcut o scurtă vizi- 
tă la Warfield. După o clipă de tăcere, Kyle continuă: 

La cină mi-a aruncat o privire, apoi s-a întors la supa ei. 
Mă îndoiesc că va vedea diferenţa dintre noi doi. 

Dominic încercă să-şi imagineze noaptea nunţii cu o 
fată care se purta precum o păpuşă de ceară. 

- Sună mai mult a viol decât a căsnicie. 

-Afurisit să fii, Dom, n-am venit ca să-ţi ascult obiec- 
tiile! explodă Kyle. Mă ajuţi sau nu? 

Vorbele ca nişte lovituri de bici îl făcură pe Dominic 
să priceapă ceea ce ar fi trebuit să fie evident din clipa în 
care fratele lui intrase în cameră: Kyle suferea. Sub aro- 
ganţa lui se ascundea o tulburare imensă. O aventură 
amoroasă atât de nefericită încât chiar nu-i mai păsa cu 
cine se însoară? Cândva, Dominic l-ar fi putut întreba, 
însă fratele său nu i-ar fi răspuns, nu ţinând cont de 
felul în care stăteau lucrurile între ei. 

La fel de limpede era şi disperarea cu care îşi dorea 
să obțină cooperarea lui Dominic. E drept, într-o zi Kyle 
avea să devină conte, iar domeniul Bradshaw era doar 
o proprietate minoră, însă tot reprezenta o plată uriaşă 
pentru câteva săptămâni de muncă. 

In ciuda neînțelegerilor dintre ei, lui Dominic nu-i 
plăcea să-şi vadă geamănul atât de supărat. Asta, laolaltă 
cu ispita reprezentată de domeniul Bradshaw îl determi- 
nară să accepte. 

- Foarte bine. O să fac ce îmi ceri. 

- Excelent, oftă uşurat Kyle. Sosirea mea la Warfield 
e anunţată pentru luni, aşa că nu ai mult timp ca să te 
pregăteşti. 

- Atât de curând! 

-Ai treburi atât de urgente încât să nu poți părăsi 
oraşul imediat? 

Nu, fir-ar să fie, nu avea. Trebuia să anuleze câteva 
invitaţii la cină, iar prietenii lui urmau să-i simtă întru 
câtva lipsa, însă prezenţa lui la Londra nu era vitală pen- 
tru nimeni. 


Ca fiu mai mic, intrase în armată exact la timp 
pentru a fi rănit în bătălia de la Waterloo. Deşi lupta- 
se onorabil, acea experienţă îl învățase că nu era făcut 

pentru o carieră militară. Mai rău, pe timp de pace 
armata se dovedise de-a dreptul plicticoasă. Aşa că îşi 
vânduse postul de ofițer, iar de atunci ducea viaţa fără 
griji a unui tânăr gentilom: distracţiile îmbătătoare ale 
Londrei în timpul sezonului monden şi lungi vizite 
pe la casele de la ţară ale prietenilor în restul anului. 
Era îndeajuns de nechibzuit încât să fie admirat pen- 
tru îndrăzneală şi destul de prudent din fire încât să 
nu dea de necazuri serioase. Avea însă deja douăzeci 
şi opt de ani, iar lipsa oricărui alt scop în afară de plăceri 
începea să-l irite. 

Dacă ar fi deținut domeniul Bradshaw, viața lui ar 
fi căpătat un sens. Câmpurile întinse, fertile, grajdurile 
spațioase şi casa elegantă... Dorinţa era atât de puterni- 
că, încât îi putea simţi gustul. 

- Voi fi pregătit. Ce am de făcut? 

-Mai întâi, o tunsoare, îl informă sec fratele său. 
în plus, va trebui să te aprovizionezi din garderoba mea. 
Croitorul tău lasă mult de dorit. 

Dominic îşi notă în minte ca, înainte de sfârşitul 
escapadei, să deterioreze „accidentai măcar una dintre 
hainele supraevaluate ale geamănului său. 

- Altceva? 

- Morrison o să vină cu tine. El va fi singurul care va 
şti despre înlocuire. 

Dominic abia îşi putu înăbuşi un geamăt. Morrison 
era la fel de scorţos ca valet pe cât era Kyle ca stăpân. 

-Morrison poate lua legătura cu tine dacă va fi nece- 
sar? se interesă el. 

- Va şti unde sunt, dar îi va fi aproape imposibil să dea 
de mine, răspunse misterios Kyle. Voi fi plecat cel puţin 
trei săptămâni, maximum cinci. Mă aştept să-mi ascunzi 
absenţa în orice fel va fi nevoie. După ce vei clădi o relaţie 
adecvată cu Lady Meriel, ia-ţi tălpăşița. Cu cât stai mai 
puţin la Warfield, cu atât sunt mai mici riscurile ca vreo 


persoană să remarce deosebirile dintre noi. 


Dominic îi dădu dreptate din toată inima. 

- îmbrăcăminte, tunsoare, valet. Va mai trebui să ştiu 
şi despre întâlnirile tale cu Amworth şi despre vizita pe 
care ai făcut-o la Warfield. 

-Bună idee. O să-ți fac un raport scris. încruntat, 
Kyle îi explică: Nu poţi veni la reşedinţa Wrexham, ser- 
vitorii ar fi uluiţi să vadă că ne vizităm. Morrison şi cu 
mine vom reveni în seara asta cu hainele şi informaţiile 
de care ai nevoie. Tot atunci, el o să te şi tundă. 

Dominic îşi înăbuşi un oftat. Era nevoie de atât de 
puţin pentru ca aroganța fratelui său să înflorească! 

- Un singur lucru. Vreau o scrisoare semnată de tine 
în care să declari că domeniul Bradshaw va fi al meu 
dacă voi atinge țelul despre care am discutat. 

Kyle era pe punctul de a pleca, dar auzind acestea se 
răsuci, aruncându-i o privire amenințătoare. 

-Te îndoieşti de cuvântul meu, Dominic? 

Destul de ciudat, nu se îndoia. 

-Nu, dar dacă vei fi azvârlit de pe cal şi ucis în 
timpul acestei misiuni misterioase, mi-ar plăcea să-mi 
încasez plata. 

Kyle ridică din sprâncene cu un aer sardonic. 

- Dacă se va întâmpla una ca asta, dragă frate, tu vei 
fi următorul conte de Wrexham. Nu pot decât să-ţi urez 
să te bucuri de moştenirea ta. 

Apoi ieşi pe uşă, trântind-o în urma lui. 

capitolul 2 

Tânăra femeie intră din grădină în camera ei de 
lucru, ducând în mâna stângă o găleată plină cu flori 
sălbatice. După ce o aşeză pe o masă din lemn de pin, 
se uită la raftul de deasupra, pe care trona o colecție 
stranie de recipiente. Vasul cilindric de ceramică? 
Nu, cafetiera înaltă de argint pe care o luase din dulapul 
aflat în sufragerie. 

Avea să înceapă cu ramurile de caprifoi, ţepoase şi 
puternic mirositoare. 


Uşa serei se deschise în spatele ei şi în încăpere intră 

1femeie micuță, durdulie, cu părul complet alb. 

-Au sosit veşti, draga mea, spuse doamna Rector 
cu vocea ei blândă. Ti-l mai aminteşti pe tânărul acela 
drăguţ care a venit la cină şi a rămas peste noapte acum 
două săptămâni? Brunet şi distins? Lord Maxwell. 

Ce mergea mai bine cu caprifoiul? Şopârliţele cu flori 
mici, de un albastru aprins. Scoase o mână de plante 
din găleată şi le curăță tulpinile cu ajutorul foarfecii. 
Suprafaţa curbată a  cafetierei reflecta culorile întrun 
curcubeu distorsionat. 

Doamna Rector continuă: 

-Acum multă vreme, tatăl lordului Maxwell şi ta- 
tăi tău au plănuit ca voi doi să vă căsătoriţi, iar Lord 
Amworth, unchiul tău, crede că e o idee bună. îţi mai 
aminteşti că ţi-a vorbit despre asta după plecarea lui 
Maxwell? Nu, sigur că nu-ţi mai aminteşti, oftă ea. 

Galbenul şi albastrul se asortau întotdeauna, aşa că 
alese nişte păpădii. Contrastau intens cu şopârlițele, pu- 
nând în valoare ambele soiuri de flori. 

- Lord Maxwell va veni să stea la noi pentru câteva 
săptămâni, ca să te cunoască mai bine. Cercetând masa 
de lucru, doamna Rector suspină: O, Doamne, cafetiera 
Germain’! Sigur, e a ta, deci presupun că dacă vrei s-o 
umpli cu buruieni, n-ai decât. 

Era nevoie de ceva dantelat care să medieze între 
ramurile de caprifoi şi flori. Molura ar fi fost cea mai 
potrivită, dar era prea devreme pentru ea, aşa că trebuia 
să se resemneze cu nişte răcovină. Strecură cu grijă tul- 


1Celebră familie de argintari francezi (n.tr.) 


pinile lungi şi subțiri în cafetieră, rearanjându-le până 
când fură pe gustul ei. 

- Cum spuneam, Lord Maxwell va sosi luni. Unchiul 
tău mi-a promis că nunta nu va avea loc decât dacă te vei 
simți în largul tău în prezenţa înălțimii Sale. 


Răsuci vasul pe masă, atentă să nu mânjească ar- 
gintul strălucitor cu degetele. Mişcă delicat o ramură 

de caprifoi. O uşoare reaşezare a păpădiilor, ceva mai 
multe şopârlițţe acolo. 

- Nu văd cum ar putea ieşi ceva bun din asta! izbucni 
doamna Rector. O inocentă ca tine să se mărite cu un 
om de lume precum lordul Maxwell. Jur că am văzut 
țurțuri mai calzi decât ochii lui. 

Meriel ridică aranjamentul, admiră efectul pentru 
o clipă, apoi se întoarse pe scăunelul ei şi aşeză cafe- 
tiera în mâinile doamnei Rector. Bătrâna clipi speriată, 
apoi zâmbi. 

- Măi să fie, îți mulţumesc, dragă. Este foarte frumos 
din partea ta. Chiar arată bine, nu-i aşa? O so aşez pe 
masa din sufragerie. Sărută creştetul fetei şi urmă pe un 
ton aprig: No să-l las pe bărbatul acela să te rănească, 
Meriel, ţio jur! Dacă va fi nevoie, îi voi trimite un mesaj 
lordului Grahame. 

Meriel se ridică în picioare şi întinse mâna spre va- 
sul de ceramică. Suprafaţa lui era aspră, în nuanțe de 
maroniu şi bronz. Avea nevoie de multe păpădii şi 
de coada-şoricelului. 

Odată trecut impulsul vehement, doamna Rector 
spuse pe un ton nesigur: 

-Dar poate că Lord Amworth are dreptate. Un soț ar 
putea fi exact ce îţi trebuie. Şi poate un copil. 

In glasul ei se simțea dorul. 

Era nevoie de mai multe păpădii. Fără să-i arunce 
nici măcar o privire femeii mai în vârstă, Meriel se lăsă 
să alunece de pe scaun şi ieşi afară să le culeagă. 

Kyle intră în locuința cochetă din Londra foiosindu-şi 
propria cheie. Medicul, grizonant şi cu o privire osteni- 
tă, tocmai pleca. Il salută cu o înclinare a capului. 
-Milord. 

-Sir George. Kyle îşi puse pălăria pe o masă aflată 
lângă perete, gest care îi îngădui să-şi ascundă expresia. 
Cum se simte? 


-Se odihneşte, spuse doctorul ridicând din umeri. 
Laudanumul i-a mai potolit durerile. 

Cu alte cuvinte, nu se schimbase nimic. Nu că s-ar fi 
aşteptat la vreun miracol. 

- Cât mai are? 

-Greu de stabilit cu precizie, dar dacă ar trebui să 
estimez, aş zice că în jur de două săptămâni, spuse me- 
dicul după o clipă de gândire. 

Cu voia lui Dumnezeu, avea să fie îndeajuns. Spera 
asta cu fiecare părticică a fiinţei sale. 

-Aş putea s-o văd acum? 

-E trează, deşi slăbită. încercaţi să n-o obosiţi prea 
mult. Deşi presupun că nu prea mai contează, oftă spe- 
cialistul. Vă doresc o zi bună, milord! 

După plecarea medicului, Kyle urcă la etaj, treptele 
acoperite de covor estompându-i sunetul paşilor. Oare 
de câte ori urcase această scară? Nu mai ţinea şirul. Din 
primul moment în care intrase în casa asemănătoare 
unei cutiuțe de bijuterii ştiuse că era perfectă pentru 
ea. Se declarase încântată, spunând că nu mai voia s-o 
părăsească nicicând. Şi nici n-o făcuse, până în aceste 
ultime luni dureroase, când gândurile ei se îndreptaseră 
în altă parte. 

Bătu la uşă ca s-o avertizeze înainte de a intra. Con- 
stancia stătea sprijinită între perne, scăldată în lumina 
soarelui. Razele aspre îi dezvăluiau cu brutalitate chipul 
răvăşit şi şuviţele albe din părul negru, însă zâmbetul ei 
emana şi acum toată dulceaţa de pe lume. 

-Milord, îmi pare bine să te văd, spuse cu accentul 
ei seducător. 

Kyle o sărută pe frunte, apoi se aşeză pe scaunul de 
alături şi o luă de mână. l-o simţi insuportabil de fragilă, 
doar puţin mai mult decât piele şi os. 

-Am o surpriză pentru tine, Constancia. Am închi- 
riat un iaht foarte rapid. Luni vom porni spre Spania în 
timpul fluxului. Vei sta în cabina căpitanului. 

-Cum e cu putință? întrebă ea cu răsuflarea întretă- 
iată. Ai atâtea responsabilități. Călătoria în Shropshire 


ce nu suportă amânare... 


- Se va ocupa fratele meu de asta. 

-Fratele tău? Ea făcu ochii mari. Nu ştiam că ai 
un frate. 

Ani de zile Kyle se abținuse dinadins să-l pomenească 
pe fratele său, dar acum nu mai putea. 

- Dominic. Geamănul meu. 

- Un hermano gemelo? Un frate geamăn? repetă ea, 
uimită şi intrigată. Arată ca tine? 

- Eram consideraţi identici. 

- Doi bărbaţi atât de frumoşi! zâmbi ea. Mintea mea 
nu poate pricepe asta. 

Poate că acesta era motivul pentru care nu-l menţio- 
naşe niciodată pe Dominic, geamănul lui vesel din fire, 
care era plăcut de toţi, mai ales de către femei. 

- Numai chipurile noastre sunt la fel. Din alte puncte 
de vedere ne deosebim foarte mult. 

Frivolitatea ei dispăru, iar femeia îl privi cu acei ochi 
întunecaţi care puteau zări până în sufletul lui. 

-Mi-ai vorbit despre tatăl tău, despre sora ta mai 
mică, despre mama ta, fie-i amintirea binecuvântată, 
dar niciodată despre fratele tău. De ce nu? 

-Nu face parte din viața mea. Nu ne vedem nick> 
dată. Descumpănit de uitătura ei neclintită, el adăugă: 
Dominic a fost mereu un rebel. lresponsabil. 

- Şi totuşi acum te ajută. 

- Fac să merite efortul, rosti Kyle sec. 

Ea îşi tinu răsuflarea. 

- L-ai pus să joace rolul tău? Cu siguranţă nu, querido! 

Bărbatul înjură în sinea lui. Nu voise ca ea să ştie atât 

de multe, dar îi era greu să ascundă ceva de mintea ei 
ageră, intuitivă. Nedorind să mai discute despre fratele 
său, spuse: 

-O să-i zic Teresei să înceapă să-ţi împacheteze lucru- 
rile. Nu avem mult timp. 

Ea închise ochii pentru o clipă, o umbră de durere 
străbătându-i chipul. 

-Nu, şopti ea. Aproape că nu mai avem timp deloc. 


Lui Kyle nu-i fu uşor să păstreze un ton calm. 

-Este destul încât să te duc acasă, aşa cum ţi-am 
promis. 

- Da, dar n-am crezut că vorbeşti serios. Un tânăr 
lord să se înjosească la a-şi însoţi bătrâna amantă... 
De neconceput! Cu mâna liberă, îşi şterse lacrimile. 
Diablo! Plâng prea uşor zilele astea. Cum pot lua atât de 
multe de la tine, mi corazon, sufletul meu? 

Nu înțelesese niciodată cât de multe îi datora el. 
Constancia de las Torres abia atinsese vârsta pubertății 
când fusese gonită de acasă de război şi siluită în tumultul 
evenimentelor. Supravieţuise în singurul fel aflat la înde- 
mâna unei tinere sărace şi singure. Mai târziu, în timpul 
conflictului peninsular, devenise amanta unui ofițer bri- 
tanic, pe care îl însoțise până în Anglia. După încheierea 
aventurii, se instalase la Londra în calitate de curtezană, 
cunoscută public drept La Palorna. Porumbiţa. 

Avea dublul vârstei lui Kyle când el i se prezentase 
ca un virgin de optsprezece ani. Fusese captivat de ea 
din clipa în care o văzuse într-o lojă la operă,“ şi nu doar 
datorită frumuseţii sale exotice, întunecate. Il rugase pe 
un prieten comun să le facă neîntârziat cunoştinţă şi o 
invitase să i se alăture la cină după spectacol. 

Deşi încercase să se comporte ca un om trecut 
prin viaţă, nu avusese nici o şansă s-o păcălească. Insă 
Constancia îşi păstrase amuzamentul pentru sine, pri- 
mindu-l în brațele ei cu o generozitate care îl făcuse să 
se simtă un bărbat între bărbați. 

încă de atunci, Kyle ştiuse că La Palorna îl ajutase să 
descopere ceva ce depăşea cu mult plăcerile ameţitoare 
ale pasiunii. într-o meserie care le făcea pe cele mai mul- 
te dintre femei să fie dure şi reci, ea răspândea o rară 
şi prețioasă căldură. Alături de ea descoperise pacea şi 
umpluse golul care devenise parte din el încă de când se 
înstrăinase de Dominic. Abia mult mai târziu îşi dăduse 
seama că şi el îi dăruise multe. Chiar şi aşa, Constancia 
nu acceptase uşor atunci când Kyle îi ceruse să-i devină 
amantă, spunând că trecuse de floarea vârstei, iar un 
bărbat chipeş ca el merita o fată la fel de frumoasă. 


Ce-i drept, nu mai era tânără şi avea în față un viitor 
tot mai sumbru într-o meserie în care tinereţea şi frumu- 
sețea erau singurele monede care contau. Insă dorința 
lui de a-i oferi protecţie nu fusese singurul argument. 
Mult mai importantă era nevoia lui aprigă de a o ţine 
aproape, căci nu-şi putea imagina viaţa fără ea. 

- Mereu mi-am dorit să merg în Spania. Tu mi-ai dat 
un motiv, spuse el pe un ton care nu-i dezvăluia defel 
gândurile. O să stăm întinşi sub un portocal şi o să mi- 
rosim florile în bătaia vântului cald. 

-Da. In ciuda oboselii din ochii ei negri, Constan- 
cia îi dărui din nou minunatul ei zâmbet de madonă. 
Cu siguranţă Dumnezeu îmi va îngădui măcar atât. 

Kyle îi întoarse zâmbetul şi se întrebă cu disperare ce 
se va face fără ea. 

Băieţelul ieşi din biroul tatălui său atât de uluit, încât 
singurul lucru la care se putea gândi era acela că trebu- 
ia să se stăpânească perfect. Cu umerii țepeni, străbătu 
sala mare, paşii răsunându-i între ziduri, apoi cobori 
treptele late din piatră după ce un valet îi deschise uşa 
în tăcere. 

Kyle apăru în fugă de după colț, cu chipul însuflețit 
de entuziasm. 

- L-ai păcălit? 

-O, da, a crezut că vorbea cu tine, zise Dominic 
lingându-şi buzele uscate. 

Fratele său rânji poznaş. 

-Ți-am spus eu că Wrexham nu e în stare să ne 
deosebească, deşi e tatăl nostru. 

Dominic nu-şi mai amintea de ce i se păruse amuzan- 
tă ideea de a încerca să-l păcălească pe conte. 

- Sigur că nu poate. Abia dacă ne vede vreodată, şi 
e chior ca o bufniţă. 

Observându-i starea de spirit, Kyle se încruntă. 

-Ce s-a întâmplat? Mă chemase să mă pedepsească 
şi ai încasat tu bătaia în locul meu? Zău, Dom, n-aş fi 
propus să-l tragem pe sfoară dacă m-aş fi gândit că 
asta 


o să facă! 

-Nu bătaie. Mai rău. Dominic aruncă o privire în- 
spre fațada sumbră, impresionantă a conacului Dorm 
leigh şi simţi fiori reci în suflet. Hai să ne întrecem până 
la pavilion. O să-ţi spun acolo. 

O rupse la fugă, cu geamănul lui la o jumătate de pas 
în urmă. Când ajunseră la templul grecesc circular care 
străjuia parcul, amândoi gâfâiau din pricina efortului. 
Dovedind un spirit competitiv extraordinar, Kyle ţâşni- 
se pe ultimii metri, iar mâna lui plesnise prima treaptă 
de piatră chiar în clipa în care Dominic ajunsese la ea. 

- Eu sunt primul! 

-Ba nu! 

Cu pieptul coborând şi urcând într-un ritm nebunesc, 
Dominic se uită furios la fratele său, însă protestul lui era 
fără tragere de inimă. Se întoarse şi se trânti pe treapta de 
sus, de unde privi fără să vadă vegetaţia luxuriantă. 

- O să... o să ne trimită la şcoli diferite. 

- Ce? Kyle se prăbuşi pe treaptă lângă el. Nu poate să 
facă asta! 

- Poate şi a făcut-o deja. Dominic înghiţi în sec, te- 
mându-se că lacrimile ar fi putut să-i izvorască. înce- 
pând de la sărbătoarea Sfântului Mihail, tu te vei duce 
la Eton, în vreme ce eu voi fi trimis pachet la Rugby. 

Simţi valurile de durere tăcută din partea fratelui său, 
un ecou al propriei sale orori din clipa în care Wrexham 
făcuse anunţul. Primele lui amintiri erau cu Kyle. Mai 
degrabă s-ar fi imaginat tăindu-şi braţul drept decât tră- 
ind despărțit de geamănul său. 

- Poate că mama o să-l facă să se răzgândească. 

- N-o ascultă niciodată, răspunse Kyle. Nu ascultă pe 
nimeni niciodată. 

Prea adevărat ca să-l contrazică. 

- O să-i fac să mă dea afară de la Rugby. Pe urmă poa- 
te că o să mă lase să merg şi eu la Eton. 

-O să te bată, dar n-o să te trimită la Eton. Kyle se 
încruntă: Intr-un fel, e logic. La urma urmei eu o să fiu 
conte, iar conții de Wrexham au mers dintotdeauna 


la Eton. Privirea lui evaluatoare măsură dealurile din 
Northamptonshire, pământ al familiei Wrexham cât ve- 
deai cu ochii. Tu eşti doar un fiu mai mic. 

- Numai pentru că tu eşti cu zece minute mai mare! 

Tulburarea lui Dominic se transformă în mânie; fără 

să stea pe gânduri, se aruncă spre fratele lui cu pum- 
nii ridicaţi. 

-Eu sunt moştenitorul, tu eşti înlocuitorul! îl tachi- 
nă Kyle, lovindu-l la rândul lui. Pe mine m-a chemat să 
discutăm despre şcolile la care vom merge. Tu ai ajuns 
acolo doar pentru că l-am păcălit. 

Se rostogoliră în iarbă, lovind cu pumnii şi cu picioa- 
rele, prinşi într-unul dintre conflictele bruşte şi violente 
ce se iscau câteodată între ei. Lupta se sfârşi atunci când 
o îmbrânceală îl izbi pe Kyle cu capul de o treaptă din 
piatră, făcându-l să se înmoaie. 

Panicat, Dominic căzu în genunchi lângă fratele său. 
Sângele se scurgea dintr-o tăietură de deasupra urechii 
lui Kyle. Dominic scoase o batistă şi o lipi de părul ne- 
gru, pătat de sânge. 

- Kyle, eşti bine? 

Geamănul său clipi amețit. 

-Tot sunt cu zece minute mai mare decât tine, Dom. 

Uşurat, Dominic se lăsă pe călcâie. Ținând pansa- 
mentul peste tăietură, spuse: 

- Mai mare nu înseamnă mai bun. 

-Cu zece minute mai bun, dar din cauza asta sunt 
bătut mai des. Licărul unui zâmbet se stinse iute. Poate 
că ar trebui să fugim de acasă. 

Era rândul lui Dominic să fie rațional. 

- Ne poate trimite la şcoli diferite, dar nu ne poate des- 
părți, nu cu adevărat. Suntem jumătăţile aceluiaşi întreg. 

Kyle îl îmbrăţişă strâns cu o singură mână. 

-Şi cei mai buni prieteni. Pentru totdeauna. 

La vârsta aceea nici unul din ei nu-şi putea închipui 
un alt curs al relaţiei lor. 

Dominic se trezi cu inima bubuindu-i în piept. 
Trecuseră ani de când nu mai visase acea zi în care totul 


se schimbase. Brusca reapariție a lui Kyle în viaţa lui 
redeşteptase amintirile. Acea vară dinainte de a înce- 
pe şcoala fusese ultima perioadă frumoasă înainte ca 
relaţia lor să ia o întorsătură greşită. 

Nu greşită, se corectă el. Acela fusese începutul liber- 
tății lui de a se afirma ca persoană independentă, aban- 
donând statutul de anexă inutilă a familiei Renbourne. 
In ciuda averii şi a marilor speranțe ale lui Kyle, Dominic 
n-ar fi vrut să facă schimb de locuri cu el, căci traiul sub 
dominaţia lui Wrexham l-ar fi transformat pe orice tânăr 
într-un morocănos. Morocănos şi al naibii de arogant. 

Acum Dominic trebuia să imite acea rigiditate. Gro- 
zav! Oftând, se ridică din pat. Se iveau zorii, şi curând 
Morrison urma să sosească în trăsura lui Kyle pentru că- 
lătoria spre nord-vest, în Shropshire, la granița cu Țara 
Galilor. | se pregătise un cufăr plin cu hainele lui Kyle, 
însă fără încălțările acestuia. Picioarele lui Dominic, ca 
şi chipul lui, erau ceva mai înguste, aşa că îşi prefera 
propriile cizme. 

Se spălă şi se bărbieri (oare Kyle ştia cum să se radă, 
sau  stimatul Morrison presta întotdeauna acest ser- 
viciu?), apoi se îmbrăcă. Tocmai termina micul dejun 
frugal, constând din pâine, brânză şi bere, când îşi făcu 
apariţia valetul fratelui său. 

Subţirel şi de o vârstă incertă, Morrison spuse: 

-Sper că sunteţi gata de plecare, milord. 

Stăpânea vechiul truc al directorilor de şcoală de a 
face ca fiecare remarcă să sune vag dojenitoare. Bine că 
bidiviul preferat al lui Kyle era legat în spatele trăsurii, 
aşa că Dominic putea călări oricând i-ar fi venit cheful. 

- Foarte pregătit, Morrison, replică el încordându-şi 
glasul asemenea lui Kyle. 

Valetul clipi speriat când Dominic luă mantia nea- 
gră a fratelui său şi porni înainte pe holul comun ce 
deservea nenumăratele „odăi pentru  gentlemeni.. 
In timp ce încuia uşa în urma lui, tânărul fu dintr-odată izbit de 
senzația că îl  întemnița pe  Onorabilul Dominic 
Renbourne. Din acel moment era Lord Maxwell, vicon- 
te arogant, un bărbat absolut sigur de locul lui în lume. 


Gândul era surprinzător de enervant. Simţi brusc o 
dorință nebunească de a spune: „Scuze, imam răzgân- 
dit. Kyle v-a trebui să-şi curteze singur soția". După care 
să arunce mantia peste fața dezaprobatoare a lui Morri- 
son şi să se întoarcă în apartamentul său. O fi fost el în 
neorânduială, dar era al lui. 

Dacă exista însă un lucru pe care frații Renbourne 
să-l aibă în comun, acela era respectarea promisiunilor 
în orice împrejurări. Dominic rămase nemişcat, făcând 
subitilele ajustări care aveau să-l transforme în Kyle: îşi 
înăspri atitudinea şi arboră o mină inexpresivă. Nu era 
suficient să folosească vocea fratelui său, trebuia să-i 
împrumute modul de gândire. 

In final, când deveni Lord Maxwell, coborî treptele 
pregătit să înşele pe toată lumea. 

Sfârşitul lui mai era cea mai bogată, cea mai fertilă 
perioadă a anului. întreaga natură înflorea, iar sălbăti- 
ciunile îşi căutau cu frenezie perechile. Meriel renunţase 
la papuci, bucurându-se să simtă pământul reavăn sub 
tălpi. încă din zori lucra în grădina de plante aromatice, 
plivind şi rărind ca să menţină ierburile sănătoase. 

Câteva păreau să fie acolo dintotdeauna, plantate de 
strămoşi de mult uitaţi. Măghiranul cu siguranță fusese 
sădit de către o femeie care îşi îngrijise plantele exact la 
fel cum făcea şi Meriel acum, cultivând ierburi aromati- 
ce de leac şi pentru bucătărie. Când sosiseră în Anglia, 
Kamal studiase un vechi ierbar din bibliotecă, apoi îi 
descrisese plantele şi utilizările lor. Fusese un profesor 
minunat, vocea lui profundă şi lentă făcând ca toate 
subiectele să pară interesante. Purtarea lui era degaja- 
tă, ca şi cum ar fi vorbit pentru sine însuşi. Oare ştia el cât de 
multe învățase Meriel în felul acesta? Imposibil 
de spus. 

Termină treaba în grădină la jumătatea după-amie- 
zii. Dornică să profite de miresme şi de soare, tânăra 
pocni din degete pentru a-şi chema cățeaua, pe Roxana, 
care moọoțăia lângă rozmarin. împreună se plimbară prin 
parc, înspre intrarea principală a conacului Warfield. 


li plăceau la nebunie turnurile romboidale ale casei de 
la poartă şi bolta care se întindea între ele pe deasu- 
pra drumului. Intrarea era clădită din aceeaşi piatră de 
un cenuşiu cald ca şi zidurile care împrejmuiau parcul, 
închizându-i lumea într-un cerc al siguranţei. 

La o aruncătură de băț de marginea incintei se gă- 
sea ascunzătoarea ei favorită, între două tufe de rodo- 
dendroni pe cale să înflorească. Se aşeză cu picioarele 
încrucişate, cu Roxana trântită lângă ea, şi studie alene 
modelele elaborate din fier forjat ale porţilor. Metalul 
era vopsit într-un negru lucios, cu excepţia țepilor din 
vârf pe care sclipeau frunze aurii. Uneori îşi punea între- 
bări despre lumea Celorialţi, care se întindea dincolo de 
ziduri, dar nu cu vreo dorință de a o vizita. Amintirile 
ei nu conţineau decât senzaţii oribile: durere, strălucire 
orbitoare şi foc în toiul nopții. 

Se lăsă pradă reveriei, absorbind cu nesaț parfumul 
grădinii. Un vânticel uşor făcea să tremure iedera ce se 
înfăşură pe turnuri şi se întindea de-a lungul zidului, în 
vreme ce sturzii ciripeau în copacii din apropiere. Cum 
ar fi fost să fie un rododendron care îşi înfige rădăcinile 
în solul negru şi bogat, trăgându-şi substanţa vitală din 
lumina soarelui şi din ploaie? Sau un sturz care țâşneşie 
prin văzduh...? Meriel se strecură în colţişorul auriu din 
miezul ființei sale, acolo unde întreaga natură era una. 

Umbrele începuseră să se alungească atunci când 
atenţia îi fu atrasă de un călăreț care se apropia la trap 
de porţi. Peste câteva clipe, acesta îşi opri calul şi trase 
de funia clopotului. Intrigată, tânăra aşteptă răbdătoare 
să vadă ce avea să se întâmple. 

Bidiviul se învârti în cercuri neregulate până când 
bătrânul Walter, portarul, ieşi din cămăruţa lui aflată în 
turnul din dreapta. De îndată ce îl zări pe vizitator dădu 
din cap, apoi deschise poarta. 

Meriel simţi un fior când îl văzu mai clar. Mai ve- 
nise o dată, nu cu multă vreme în urmă. Privirea lui 
fusese tăioasă ca sticla, însă plecase repede. Un om 
neimportant. 

Acum se întorsese, însă era ceva schimbat la el. 


Nu mai părea un tip care să poată fi ignorat cu uşurinţă. 

Roxana schelălăi. Meriel o potoli cu mâna şi, mijind 
ochii, îl studie pe nou-venit. Fără pălărie, cu părul răvă- 
şit de vânt coborând în bucle peste o frunte asudată, cu 
umbra unei despicături în bărbie. Un chip frumos, îşi 
zise. Calul lui murg era şi el splendid, de un maro-închis 
ce bătea aproape spre negru. 

O nuanţă foarte asemănătoare cu cea a părului călă- 
rețului. Amândoi erau nişte animale magnifice. 

Necunoscutul schimbă câteva cuvinte cu portarul, 
apoi îşi întoarse calul şi cercetă împrejurimile. Meriel se 
piti instinctiv atunci când privirea lui trecu peste ascun- 
Zătoarea ei. Avea ochii de culoarea albăstrelelor, lucru 
de care-şi putea da seama chiar şi de la distanța aceea, 
îşi tinu răsuflarea până când el o porni pe alee. Bărbat 
şi armăsar se mişcau într-o armonie desăvârşită; muşchii 
netezi se încordau sub crupa lucioasă, iar călărețul con- 
trola fără efort animalul puternic dintre picioarele sale. 

Meriel îşi strânse genunchii şi îi cuprinse cu braţele, 
legănându-se  neliniştită înainte şi înapoi. Majoritatea 
bărbaţilor care lucrau la Warfield erau de vârstă mijlocie 
sau bătrâni, însă acesta emana o virilitate extraordinară. 
Un bărbat obişnuit să obțină ceea ce dorea prin drept 
înnăscut. Unul care călărea precum un cuceritor. 

Probabil venise să ia din nou cina cu doamnele. 
Ea nu intenţiona să participe. In perioada aceasta a anu- 
lui abia dacă avea vreun motiv să intre în casă. Putea să 
doarmă în căsuţa din copac şi să mănânce fructe culese 
din livadă. 

Da, urma să se ţină la distanţă până la plecarea bărba- 
tului, căci căminul ei nu avea să mai fie la fel câtă vreme 
el era acolo. 

Lungul drum de la Londra fusese plicticos, însă calul 
lui Kyle, Pegasus, îi oferise o adevărată delectare. Când 
se apropiaseră de Warfield, Dominic înşeuase  bidiviul 
şi o luase înainte, ajungând la destinație cu mult înain- 
tea neînduplecatului Morrison şi a greoaiei trăsuri. Por- 
tarul şi-l amintise, sau mai degrabă şi-l amintise pe Kyle, 
şi îl salutase cu un interes sincer. Povestea logodnei lui 


Lady Meriel trebuie să le fi fost cunoscută servitorilor. 

Inaintă la trap lejer spre casă de-a lungul unei cărări 
umbrite de tei uriaşi. Peisajul deluros din jur reprezenta 
o încântare pentru ochi. Pajiştea verde, mătăsoasă, era 
presărată cu arbori şi tufe, iar vacile ieşite la păscut 
şi mici căprioare timide asigurau un nivel uniform 
al ierbii. 

Conform spuselor lui Kyle, cu excepţia unei porțiuni 
mărginite de râu, acest parc era complet împrejmuit de 
ziduri. Convenabil pentru a le împiedica pe fetele nebu- 
ne să plece la plimbare. 

Dominic trase de frâiele lui Pegasus atunci când casa 
îi apăru în fața ochilor. Clădită din aceeaşi piatră ce- 
nuşie ca şi pereţii parcului, era o structură simetrică, 
întinsă, cu frontoane înalte şi un acoperiş de ardezie 
foarte înclinat, veche de o sută, o sută cincizeci de ani, 
estimă el. 

Reşedinţa oficială a conților Grahame se afla în 
Lincolnshire, în celălalt capăt al Angliei. Unchiul lui 
Meriel locuia acolo, însă părinţii ei preferaseră Warfield, 
clădit de strămoşii mamei. Probabil că după căsătorie 
Kyle intenţiona să-şi lase soţia să stea acolo, în căminul 
ei familiar, în vreme ce el avea să-şi petreacă mare par- 
te din timp la Dornleigh sau la Londra. O putea vizita 
atunci când simţea nevoia de moştenitori. 

Strângând din buze, Dominic îl mână pe Pegasus 
în spatele casei, spre grajduri. Cum nu zări pe 
nimeni,descălecă şi duse bidiviul înăuntru. Deşi clădirea era 
mare, doar o mână de boxe erau ocupate, cele mai multe 
de bătrâni cai de tracțiune. 

Privi în jur, întrebându-se dacă trebuia să-şi țesale sin- 
gur calul. Nu că asta ar fi fost o problemă. Dimpotrivă, 
prefera să se îngrijească singur de animale, însă Kyle s-ar 
fi aşteptat la o servire mai bună. Atunci se ivi un grăjdar 
la fel de bătrân ca şi portarul. 

-Nă ziua, Lord Maxwell, rosti el dând din cap cu 
respect. Să vă iau calul? 

Dominic îi întinse frâiele. Fu cât pe ce să adauge un 
comentariu despre vremea frumoasă, dar îşi muşcă lim- 


ba. Kyle nu se dădea în vânt după conversații cu slujito- 
rii necunoscuți. Prea târziu îşi dădu seama că fratele său 
nu şi-ar fi lăsat pălăria în trăsură aşa cum făcuse el. 

După ce explică faptul că bagajele lui urmau să 
ajungă mai târziu, se îndreptă spre casă recapitulând 
în minte ceea ce i se spusese despre gospodărie, căci 
aceasta era etapa cea mai delicată a vizitei sale. 

Pe Lady Meriel o supravegheau două văduve vârstni- 
ce, un soi de verişoare îndepărtate, doamna Rector şi 
doamna Marks. Kyle le menţionase în treacăt, afirmând 
că aveau să se lase înşelate cu uşurinţă, însă Dominic 
nu era atât de sigur. Din experienţa lui, bătrânicile erau 
deseori bune observatoare, mai ales că vizita lui Kyle 
fusese un eveniment ieşit din comun pentru existența 
lor altfel liniştită. 

Când ajunse la baza scării, uşa se deschise şi din casă 
ieşiră două femei, zâmbind în semn de bun-venit. Cea 
mai scundă era blândă, grăsulie, cu părul foarte alb şi 
un aer suav, aproape ireal. Cealaltă era înaltă, cu o față 
colțuroasă şi părul în nuanțe de castaniu şi gri-argintiu. 
îşi dădu seama speriat că nu avea nici cea mai vagă idee 
care era una şi care era cealaltă. 

- Lord Maxwell, ce bine îmi pare să vă revăd, spuse 
femeia cu chipul colțuros. Sper că aţi avut parte de o 
călătorie plăcută. 

Stingher, Dominic intui că agerilor ochi căprui din 
spatele ochelarilor nu aveau să le scape prea multe. Dra- 
ce, care verişoară era ea? 

Amintindu-şi că trebuia să se arate la fel de calm ca 
fratele său, făcu o plecăciune adâncă. 

-După cum puteţi vedea, n-am rezistat tentaţiei de 
a o lua înainte călare. Omul meu va sosi în curând 
cu trăsura. 

-Trebuie să fiți obosit, spuse cealaltă femeie îndato- 
ritoare. Aţi dori o ceaşcă de ceai bun? 

-Mi-ar face plăcere. Le luă pe ambele doamne de 
braț, făcându-le să zâmbească, şi porni spre uşa de la in- 
trare. Ni se va alătura şi Lady Meriel? se interesă el. 


- O, nu, exclamă femeia cea mai înaltă, de parcă răs- 
punsul ar fi fost atât de evident încât întrebarea nici n-ar 
fi trebuit adresată. 

In ciuda asiduităţii cu care-şi pregătise vizita, Domi- 
nic era tot mai conştient de lipsurile sale. Casa aceasta, 
femeile acestea îi erau străine. 

Şi ar fi trebuit să poarte afurisita de pălărie. 

Sosirea lui Morrison şi a bagajelor îi îngădui să adop- 
te o atitudine mai apropiată de cea a lui Kyle. Pentru 
cină îmbrăcă o ţinută protocolară atent aleasă, aşa cum 
i se cerea unui bărbat pe cale să-şi întâlnească viitoa- 
rea logodnică, apoi se studie în oglindă. Era remarcabil 
cât de mult îi modificau imaginea hainele bine croite şi 
schimbările subtile ale expresiei. Numai cineva care îl 
cunoştea bine pe Kyle şi-ar fi dat seama că avea de-a face 
cu altcineva. 

Sună clopotul pentru cină, scoțând un zgomot care ar 
fi trezit şi morţii, aşa că Dominic cobori în micul salon, 
unde îl aşteptau cele două gazde. Sperase s-o întâlnească 
şi pe logodnica fratelui său, însă ea nu era acolo. După 
un sherry şi un scurt schimb de amabilităţi, le însoţi pe 
doamne la masă. Aceasta era pregătită pentru patru per- 
soane; totuşi, nici urmă de Lady Meriel. Femeia cu fața 
colțuroasă - uitase să-i ceară lui Morrison detalii despre 
cum să le deosebească, bombăni el în gând - se încruntă în 
direcția scaunului gol, apoi făcu semn să se înceapă 
servirea mesei. 

Cu excepţia unui aranjament floral ciudat, compus 
din buruieni, masa şi serviciile erau desăvârşite, însă 
cel de-al patrulea scaun se încăpățâna să rămână gol. 
Dominic ştia că singura întâlnire a lui Kyle cu tânăra 
femeie avusese loc la această masă, aşa că în cele din 
urmă întrebă: 

- Lady Meriel nu se simte bine? 

Cele două femei făcură din nou schimb de priviri. 

-Ştiţi cum e ea, Lord Maxwell, murmură stânjenită 
cea mai scundă. De obicei ia cina împreună cu noi, dar 
nu întotdeauna. 

Dominic luă o înghiţitură de vin în timp ce se gân- 


dea. Optând pentru franchețe, deşi acesta era mai mult 
stilul lui decât al lui Kyle, spuse: 

-Dar nu ştiu cu adevărat cum este. Deşi am întâi- 
nit-o şi am discutat despre ea cu Lord Amworth, nu 
e acelaşi lucru cu a o cunoaşte personal. Poate că acesta 
ar fi un moment bun să-mi povestiți mai multe. La urma 
urmei, dumneavoastră o cunoaşteţi cel mai bine. 

-Presupun că aveţi dreptate, deşi nimeni nu o cu- 
noaşte cu adevărat, în afară, poate, de Kamal. Meriel 
nu seamănă cu nimeni altcineva, conchise doamna mai 
măruntă privindu-l cu sinceritate. E o copiliță tare dulce. 

-Nu-i o copiliță, o corectă tovarăşa ei. E o femeie în 
toată firea. Acesta e unul dintre motivele pentru care 
Amworth doreşte s-o vadă măritată: se teme că, în ino- 
centa ei, ar putea fi îndrumată pe calea pierzaniei. 

-Vreţi să spuneţi că nu are simț moral? tresări 
Dominic. 

-Cum ar putea să aibă? Are mintea unui copil. 
Nu, nici măcar atât, căci până şi un ţânc răspunde la 
contactul cu ceilalți. Meriel - bătrâna şovăi, căutându-şi 
cuvintele - abia dacă ne vede. E ca o fantomă suavă care 
trăieşte în lumea ei, separat de restul omenirii. 

-Cu excepția momentelor în care are câte o criză 
de isterie, interveni pe un ton acid femeia mai scundă. 

O să fiu cinstită cu dumneavoastră, milord. Am îndoieli 
în privința acestei uniuni. Nu cred că Meriel cuprinde 
cu mintea conceptul de căsnicie şi nici numai închipui 
cum situația vi s-ar putea părea satisfăcătoare din vreun 
punct de vedere. 

Dominic cercetă chipul rotund şi ochii de un ah 
bastru spălăcit, apoi hotărî că orice persoană care le 
trata cu dispreț pe cele două bătrânici avea enorm 
de pierdut. 

-Vă sunt recunoscător pentru sinceritate. Nu _ uitaţi 
totuşi că uniunea n-a avut încă loc. Scopul acestei vizite 
este acela de a confirma că mariajul poate fi încheiat. 
Vă asigur că nu doresc să-i fac fetei nici un rău. 

Femeia cea scundă dădu din cap satisfăcută, însă 
Dominic se simțea tulburat. Kyle părea hotărât să se în- 


soare. Deşi lui mar fi trebuit să-i pese ce prostie făcea 
fratele său, tot îi păsa, la naiba! Un plan bun ar fi fost 
să-i intre în graţii tinerei, dar fără a se angaja decisiv, 
lăsându-i astfel lui Kyle posibilitatea unei retrageri ono- 
rabile în caz că se răzgândea. 

- Care e limita abilităţilor lui Lady Meriel? 

-Se descurcă de minune cu plantele şi animalele. 
Poate pentru că e mai apropiată de sălbăticiuni decât 
de oameni, spuse femeia mai înaltă zâmbind amar. 
Cerul ne e martor că îi lipseşte cu desăvârşire o înțe- 
legere firească a lumii. Uitaţi-vă la florile astea, zise ea 
arătând spre buchetul din păpădii şi alte ierburi pus 
într-o cană grosolană din ceramică în mijlocul mesei de 
mahon lustruit. Meriel a făcut aranjamentul. li reflectă 
personalitatea mai bine decât orice descriere pe care am 
puteao face eu sau Ada. 

Un progres important. Avea sad întrebe pe Morrison 
care dintre doamne se numea Ada. Dar când se uită 
la ornamentul din mijlocul mesei, Dominic înțelese ce 
voia să spună bătrâna. Majoritatea doamnelor de familie 
bună se mândreau cu priceperea de a crea aranjamente 
florale atrăgătoare. Până şi cea mai necioplită fată de la 
țară îşi putea înveseli cocioaba cu plante din grădina ei. 

Acest buchet, pe de altă parte, arăta jalnic. Nu doar că 
era format din buruieni oarecare, dar florile sălbatice 
alese aveau o durată de viaţă atât de scurtă, încât a doua 
zi urmau să moară, eforturile lui Meriel risipinduse ast- 
fel după doar câteva ore. 

Simţi un junghi ascuţit de regret pentru copila intelb 
gentă a cărei minte fusese distrusă de oroarea ce îi fereca' 
se limba pe veci. Dacă familia ei mar fi murit în timpul 
unui atac sălbatic, probabil că Lady Meriel ar fi fost deja 
măritată, poate şi mamă. In schimb, până şi tutorii ei o 
considerau doar puţin mai mult decât o sălbăticiune. 

Gândul de a petrece câteva zile cu această imitație 
ridicolă a unei ființe umane i se părea profund neatră' 
gător, însă venise pentru a minţi în numele fratelui său, 
aşa că spuse pe un ton galant: 

-Abia aştept so cunosc mai bine pe Lady Meriel. 


Poate că o nouă influenţă în viaţa ei va fi benefică. 
judecând după expresiile de pe feţele doamnelor, 
nici ele nu credeau asta mai mult decât el. 

în dimineața următoare, după ce se îmbrăcă, Domb 
nic întârzie la fereastra spaţiosului său dormitor, de 
unde putea să admire parcul vast al conacului Warfield. 
Colorat precum o cuvertură pestriță, acesta acoperea 
mai multe hectare. Chiar în dosul casei se afla o grădină 
elaborată, alcătuită din tufişuri tunse şi straturi de flori 
separate prin alei din cărămidă. Ansamblul avea forma 
unei cruci malteze, având în centru o splendidă fântână 
cu mai multe niveluri. 

Morrison apăru pe tăcute în spatele lui. Omul se 
furişa precum un rozător, îşi zise Dominic pe când 
se întorcea spre el. 

-Cele două doamne - cared care? Prenumele celei 
mai scunde este Ada, dar ea e doamna Marks sau doanv 
na Rector? 

-Doamna Rector, milord. Femeia mai înaltă este 
doamna Edith Marks. Morrison îşi drese vocea, sco- 
țând acel sunet care însemna că avea o informaţie de 
comunicat: Când am luat micul dejun în camera sen 
vitorilor, am aflat că Lady Meriel n-a dormit în camera 
sa noaptea trecută. 

Dominic se încruntă. 

- Servitorii erau îngrijorați? 

- Deloc. Am avut impresia că tânăra doamnă doarme 
deseori afară, mai ales când e vreme călduţă, spuse vale- 
tul cu dezaprobare în glas. 

-Deci nu e nici măcar învățată în casă, mormăi 
Dominic.  Privindu-l în ochi pe Morrison, îl întrebă: 
Ce părere ai despre această propunere de căsătorie? 

Expresia de pe chipul valetului deveni şi mai țţeapănă 
ca de obicei. 

-Nu se cuvine să comentez treburile personale ale 


stăpânului meu. 

-Sunt sigur că ai păreri, mai ales în legătură cu o 
problemă care te priveşte îndeaproape, replică tăios 
Dominic. Aş aprecia un răspuns onest. 

-Am mari îndoieli cu privire la înțelepciunea acestei 
fapte, milord, rosti agale valetul. Căsătoria e un angaja- 
ment pe viaţă. N-ar trebui tratată superficial. 

Bărbatul avea mai mult bun-simt decât Kyle. 

- Poate că stăpânul tău se va mai gândi în următoare- 
le săptămâni. 

Privirea lui Morrison îşi schimbă direcţia; acum se 
uita în gol pe fereastră. 

- Dacă fata nu v-ar agrea, n-ar mai fi nici o căsătorie. 

Oare slujitorul sugera ca Dominic s-o îndepărteze in- 
tenţionat pe Lady Meriel? Aşa se părea. 

-Nu pot lua o decizie atât de importantă în locul 
fratelui meu. 

Morrison lăsă ochii în jos, poate cu o umbră de 
dezamăgire. 

Sună clopotul pentru micul dejun. După toate 
aparențele, clopotele erau la mare cinste la Warfield. 

în timp ce cobora de la etaj, Dominic se întrebă dacă 
sunetele erau menite so cheme pe Lady Meriel la 
masă. Observase că zgomotul se auzea şi în grădină, nu 
doar înăuntru. 

Desigur, nu era obligatoriu ca ea să dea curs apelului. 
Cele două văduve erau deja aşezate în salonul pentru 
micul dejun, aşa că Dominic le salută, apoi se servi din 
mâncărurile de pe bufet. In vreme ce îşi umplea farfuria 
cu felii subțiri de şuncă, spuse: 

-Se pare că Lady Meriel nu mă are la inimă. Sau 
absența domniei sale e un fapt obişnuit? 

- într-adevăr, pare să vă evite, oftă doamna Rector. 
Deseori se fereşte de străini. 

„Puțin spus", se gândi Dominic. 

- E posibil să rămână ascunsă până la plecarea mea? 

- S-ar putea întâmpla, răspunse doamna Marks fără 
tragere de inimă. 


- Poate ar trebui să organizez o vânătoare cu gonaci şi 
s-o scot la lumină ca pe un fazan, rosti el sec în timp ce 
se aşeza la masă. 

In nici un caz. Brusc, doamna Rector înălță capul; în 
ochi i se citea o ferocitate care venea în contradicţie cu 
trăsăturile ei blânde. 

- O! Văd că glumiti. 

Da, dar dacă trebuia să aştepte zile întregi apariţia 
unei nebune puse pe fugă, vânătoarea avea să i se pară 
o idee bună. 

-Aveţi vreo sugestie legată de locul în care aş pu- 
tea-o găsi? 

- Păi, îşi petrece aproape tot timpul în grădini, deşi 
acestea sunt atât de mari, încât nici într-o săptămână nu 
ați da de ea dacă vrea într-adevăr să se ascundă. War- 
field a fost mereu faimos pentru grădinile sale. Fieca- 
re generaţie le-a adăugat câte ceva. Pentru a o găsi pe 
Meriel, aţi putea încerca în căsuţa din copac, îl sfătui 
doamna Marks. Cred că acolo doarme atunci când nu 
stă în casă. 

- întrebaţii pe Kamal, sugeră doamna Rector. El ştie 
cel mai bine. Trebuie să fie intr-unui dintre şoproanele 
din grădină. 

Kyle menţionase un servitor indian. 

- Kamal e un grădinar? 

Doamna Rector dădu din cap în semn de aprobare. 

-El supraveghează tot ce are legătură cu grădinile, 
deoarece este singurul care poate înțelege ce îşi doreş- 
te Meriel. 

- Aşadar fata are păreri ferme în legătură cu plantele 
ei? se miră Dominic. 

-O, da! Când era mică făcea crize de isterie dacă 
fostul grădinar-şef nu proceda după placul ei. Bătrâna 
tăie o bucăţică de ou fiert şi continuă: în cele din urmă 
ham dat afară şi l-am pus pe Kamal în locul lui. în afară 
de a supraveghea personalul care se ocupă de grădini, 
el este legătura noastră cu domnul Kerr, intendentul 
care administrează ferma şi îi controlează pe chiriaşi. 


Nu ştiu ce ne-am face fără Kamal. 

Dominic se încruntă când fură pomenite crizele de 
isterie, însă exista un aspect pozitiv în spusele doam- 
nei Rector. 

- Dacă Lady Meriel are preferințe în legătură cu gră- 
dina ei, nu poate fi complet lipsită de minte. 

-Până şi un câine se înfurie dacă i se schimbă ruti- 
na, îi atrase atenția doamna Marks. Preferinţele ei sunt 
deseori... foarte stranii. Mă tem că asta e o altă dovadă a 
nebuniei de care suferă. 

Privirea bătrânei se  îndreptă către aranjamentul 
ofilit din mijlocul mesei, care arăta şi mai grotesc în 
acea dimineaţă. 

Fiecare nouă informaţie primită îl mai descuraja 
câte puţin. înăbuşindu-şi un oftat, Dominic se intere- 
să cum să ajungă la şoproanele grădinarului şi, după 
micul dejun, porni în căutarea acestuia. O uşă din spa- 
tele casei dădea spre o curte pietruită; de acolo, nişte 
trepte coborau către grădiniţa pe care o văzuse de sus. 

La stânga lui, o seră întinsă, cu pereţii din sticlă, era 
lipită de dosul clădirii. 

Notându-şi în minte să cerceteze sera mai târziu, se 
îndreptă către grădiniță. O pereche de păuni beau din 
fântâna aflată în mijloc. Masculul îl privi pe nou-venit 
cu ochii lui ca două mărgele, apoi îşi înfoie coada strălu- 
citoare într-un fel care spunea: „Poţi mai mult de atât?“ 
Femela se mulțumi să scoată un țipăt care aproape că-i 
sparse timpanele. 

Zâmbind, Dominic îi ocoli. Mereu îi plăcuseră pău- 
nii. In copilărie cumpărase o pereche de la un vecin şi 
io oferise cu mândrie tatălui său pentru parcul de la 
Dornleigh, însă contele se declarase oripilat de zgomo- 
tul păsărilor. Dominic îi ceruse ajutorul lui Kyle ca să 
prindă perechea şi să io înapoieze vecinului înainte ca 
Wrexham să ordone sucirea acelor gâturi elegante. 

Urmând instrucţiunile doamnei Rector, o luă pe o 
cărare şerpuită. Ziduri înalte din tise tunse drept ofe- 
reau un fundal verde-închis pentru bordurile luxurian- 


te, formate din flori şi tufe îmbobocite. Judecând după 
selecția variată, îşi spuse că acolo erau plante înflorite 
în orice moment al anului, de la începutul primăverii şi 
până la primul îngheț. 

Din greşeală, se pomeni în grădina cu trandafiri. Nici- 
odată nu mai văzuse atâtea soiuri. Mirosul era ametitor. 

Când ajunse la şoproane, era deja jumătatea dimine- 
ţii şi văzuse cel puţin patru grădinari la lucru. Asemenea 
grădini întinse cereau o muncă nesfârşită. 

Aruncă o privire în primul şopron, care era folosit 
pentru păstrarea uneltelor. Nimeni. In următorul se 
aflau butoaie cu diverse substanțe ce urmau să fie im- 
pregnate în sol. Nici aici nu era nimeni. 

Următoarea la rând era o seră folosită pentru a pro- 
teja plantele gingaşe pe timpul iernii şi pentru a culti- 
va fructe sau legume în tot timpul anului. Când intră, 
Dominic fu uimit de căldura din interior, căci panou- 
rile din sticlă captau şi amplificau efectul razelor sola- 
re. In capătul îndepărtat al structurii zări spatele unui bărbat ce 
stătea la un banc de lucru; detaliile erau um- 
brite de plantele atârnătoare ce ar fi făcut cinste unei 
jungle braziliene. 

Când se apropie de grădinar, văzu că purta un turban 
şi o tunică largă, din bumbac albastru, legată în talie cu 
o eşariă, peste o pereche de pantaloni bufanţi, tot de 
bumbac. Ținuta indiană trebuie să fi fost foarte practică 
pentru munca în grădină. 

- Kamal? Sunt Maxwell. 

Indianul, care se ocupa de nişte ghivece, se întoarse. 
Era lat în umeri, puternic şi cu o barbă înfricoşătoare, 
iar turbanul îi dădea o înălțime impresionantă. Era un 
protector formidabil pentru stăpâna lui cea nebună. 

Dar pe Dominic îl uimeau cel mai mult tatuajele 
complicate care îi acopereau mâinile şi antebrațele cu 
modele decorative. Doamne, Dumnezeule, avea chiar şi 
zigzaguri pe gât şi pe obraji, deasupra stufoaselor mus- 
tăți negre! 

-Lord Maxwell. Indianul îşi împreună mâinile în 
dreptul pieptului şi lăsă capul în jos. Namaste. Gestul 


era politicos, dar nicidecum servil. 

-Bună ziua. O caut pe Lady Meriel. Ai vreo idee 
unde aş putea-o găsi? Indianul îl cercetă cu ochi negri, 
pătrunzători,  măsurându-l din cap până în picioare. 
Kyle s-ar fi înfuriat din pricina unei cântăriri atât de 
fățişe. Până şi Dominic se zbârii: Presupun că ştii 
de ce mă aflu aici. 

-Ştiu, milord, spuse Kamal într-o engleză cu un uşor 
accent, dar foarte fluentă. Doriţi să vă însurați cu tână- 
ra stăpână. 

- Caut să descopăr dacă nunta poate să aibă loc, rosti 
Dominic aspru. Acest lucru este imposibil dacă nu reu- 
şesc să dau de Lady Meriel. 

-Era în grădina cu plante aromatice. Kamal arătă cu 
bărbia. Pe acolo, de-a lungul cărării din spatele serei. 
Dar nu sunt sigur. Se poate să fi plecat. 

- Dacă e aşa, mă voi întoarce pentru o altă sugestie. 

Dominic părăsi sera, bucuros să iasă la răcoare. 

Cărarea pe care io indicase Kamal era şi ea mărginită 
de tufişuri mai înalte decât un stat de om; spre deosebi- 
re de cele pe care le văzuse înainte, acestea nu fuseseră 
tunse până la o netezime nefirească. Drumeagul se des- 
chise brusc într-o grădină cu plante aromatice, însă fata 
nu era acolo. Dominic se plimbă pe aleile curate din 
cărămidă, observând semne ale unei activităţi recente. 
Oare ea îl văzuse venind şi fugise sau plecase pentru 
că îşi terminase treburile? Se aplecă şi smulse o frunză 
pufoasă dintr-o tufă albastru-cenuşie, cu o formă nere- 
gulată, care emana un miros puternic. Un soi de mentă, 
îşi zise. 

- Mia-a-a-au! 

Un uriaş motan de culoarea marmeladei de porto- 
cale alunecă unduitor de sub un tufiş din apropiere. 
Cu ochii aurii strălucind de interes, felina se lipi de pi- 
ciorul lui Dominic şi linse cu limba ei aspră degetele 
care rupseseră frunza. 

-Deci e  iarba-mâţei, conchise el ciufulind blana 
portocalie dungată. Bine că te-ai hotărât să lingi, nu să 


muşti. Un motan de mărimea ta ar fi produs pagube 
serioase. Vrei nişte iarbă? 

-Mia-a-a-au, făcu motanul  împungându-i mâna 
cu capul. 

Luând gestul drept o aprobare, Dominic se lăsă în- 
tr-un genunchi şi culese şase frunze, apoi le zdrobi într-o 
minge aromată pe care o aruncă mai încolo. Felina sări 
pe iarba-mâței cu un țipăt de luptă, rostogolindu-se pe 
alee în timp ce zdrenţuia frunzele cu gheare răutăcioase. 
Apoi se aruncă înspre planta însăşi, demonstrând de ce 
forma ei era atât de neregulată. 

Dominic dădea să se ridice când zări o tânără intrând 
prin capătul opus al grădinii. Lady Meriel se întorsese, 
poate atrasă de mieunatul motanului. 

Uluit, îşi tinu răsuflarea. Pe toţi zeii, de ce nu îi spu- 
sese nimeni cât era de frumoasă? Minionă şi plină de 
grație, cu trăsături la fel de delicate ca ale unei păpuşi 
de porțelan, Lady Meriel părea să fi coborât dintr-un tablou 
renascentist sau poate de pe tărâmul  zânelor. 
Părul ivoriu era strâns într-o împletitură groasă cât în- 
cheietura mâinii, iar privirea îi părea fixată asupra unor 
viziuni inaccesibile oamenilor obişnuiţi. 

In acea clipă ea îl observă. Făcu ochii mari de ui- 
mire, apoi se răsuci şi o zbughi din grădina cu ierburi 
aromatice precum o căprioară, picioarele goale zburân- 
du-i prin aer în timp ce ţâşnea prin deschizătura dintre 
tufe prin care venise. 

- Stai! 

Dominic se ridică anevoie şi o luă la goană pe urmele 
ei, însă până să ajungă el la tufe tânăra dispăruse într-o 
zonă concepută anume pentru a imita sălbăticia. Aleii 
din cărămidă îi luase locul o potecă acoperită cu scoar- 
tă de copac mirosind a răşină, care se despica în trei 
cărărui; era pe cale să aleagă una când îşi dădu seama 
că urmărirea era o idee a naibii de proastă dacă voia să 
câştige încrederea unei fete timide şi bănuitoare. 

Tulburat, se întoarse în grădina cu ierburi aromatice 
şi se prăbuşi pe o bancă din piatră. Inima îi bătea nebu- 
neşte, şi nu pentru că alergase câţiva metri. Acum că o 


văzuse înțelegea de ce Kyle era dispus să-i treacă starea 
mintală cu vederea. Dumnezeule milostiv, era încântă- 
toare, de o frumusețe eterică, de pe altă lume, ce ar fi 
putut fermeca orice bărbat. Mai văzuse cândva un păr 
într-o asemenea nuanţă ireală la o curtezană norvegiană 
al cărei preţ îi depăşea cu mult posibilităţile financiare. 

încercă să-i reconstruiască imaginea din frânturile pe 
care le putuse zări. 

Ce culoare aveau ochii ei? Deschisă, dar îndeajuns 
de întunecată încât să dea concreteţe chipului micut, 
perfect. Purta o tunică simplă, albastră, peste o fustă 
bleu până la glezne. Talia îi era cuprinsă de o eşariă ase- 
mănătoare cu cea a lui Kamal. Oare ţinuta ei era de 
inspiraţie indiană? Poate, sau poate că fusese modelată 
după costumul țărănesc medieval. Hainele îi dădeau 
un aer nepământesc, de parcă n-ar fi aparținut unui loc 
sau unei epoci anume. 

Pe măsură ce răsuflarea i se domolea, Dominic se în- 
trebă de ce frumuseţea schimba atât de multe. Trecutul 
trist şi viaţa ciuntită a lui Lady Meriel Grahame ar fi 
rămas la fel de tragice şi dacă ea ar fi fost urâtă ca un 
arici, totuşi faptul că era splendidă îi adâncea regretul, 
făcându-l aproape insuportabil. In secret admise că era 
foarte superficial, însă tot nu-şi putea scoate din minte 
imaginea acelui chip tulburător. 

Leacul era unul singur: să o vadă pe îndelete, pen- 
tru a risipi misterul şi a se deprinde cu înfăţişarea ei. 
Dar cum să reuşească asta când ea fugea precum o 
căprioară speriată? 

Extenuat în urma luptei titanice cu tufa de iarba-mâ- 
tei, motanul portocaliu sări pe bancă şi se tolăni greoi 
în poala lui Dominic. Tânărul îi mângâie blana lucioa- 
să. Se înțelesese dintotdeauna foarte bine cu animalele. 
Abilitatea lui de a călări până şi cei mai nărăvaşi cai era 
legendară, iar cânii şi pisicile obişnuiau să se suie pe el, 
aşa cum făcea şi motanul ăsta. Cu siguranţă era în stare 
să liniştească şi o fată sălbatică. 

Trecu o zi şi jumătate, şi Dominic nu-şi revăzu pra- 
da fugară. Pentru a-şi umple timpul, împrumută de la 


doamna Marks planurile detaliate ale proprietăţii. După 
ce studie aşezarea diferitelor grădini, schiță o hartă sufi- 
cient de mică încât s-o ia cu sine, însă aceasta nu-l aduse 
mai aproape de Lady Meriel. 

Pe măsură ce se instala plictiseala, îi veni ideea că 
toate cursele pentru animale au drept momeală hrana, 
iar ceea ce funcţionează în cazul rozătoarelor ar putea 
merge şi la o fată sălbatică. în după-amiaza următoa- 
re îşi croi drum prin grădini, ținând într-o mână un 
coş încărcat. 

Existau cel puţin două duzini de grădini specializa- 
te, de toate formele şi mărimile, de la micuța grădină 
pentru fluturi până la uriaşa zonă ce imita sălbăticia în 
care dispăruse Lady Meriel. Totuşi, oricât de întinse ar 
fi fost, grădinile nu acopereau nici un sfert din parc, 
iar parcul era doar un colţ al proprietăţii ce includea o fermă 
mare şi cinci ferme date în arendă, de dimen- 
siuni apreciabile. Dominic îşi înăbuşi o strângere de ini- 
mă la ideea că acest splendid domeniu avea să ajungă 
sub controlul lui Kyle, care urma deja să moştenească 
vastele terenuri ale familiei sale, deşi nu avea nici o pa- 
siune pentru pământ. 

Odată ajuns într-o grădină ce cobora către un iaz cu 
nuferi printr-o serie de terase din cărămidă, Dominic 
se opri pentru a-şi consulta harta. Unde era grădina 
cu plante acvatice? Ah, acolo. Destinația lui era căsuţa 
din copac a lui Lady Meriel. Potrivit indicaţiilor pe care le 
dăduse doamna Rector, dacă ieşea din grădina cu 
plante acvatice pe cărarea din dreapta, după ce traversa 
o livadă cu tot felul de pomi fructiferi, ar fi trebuit să 
dea de locul cu pricina. 

Un drum de câteva minute îl aduse într-un luminiş 
în mijlocul căruia se afla cel mai mare stejar pe care îl 
văzuse vreodată. Gros, înalt şi rămuros, avea o vârstă 
de câteva secole şi conţinea suficient lemn cât pentru 
construirea unei corăbii. 

Şi mai impresionantă era căsuţa cuibărită printre 
crengile întinse. După toate probabilitățile, Kamal o re- 
alizase, căci era în stilul unui palat oriental. Cu o supra- 


faţă de peste doisprezece metri pătraţi, căsuţa din copac 
era înzestrată cu un dom auriu şi cu un minaret înalt, 
subțire. Vopsită într-o nuanţă gălbuie caldă şi finisată cu 
linii verzi şi aurii, era căminul perfect pentru o tânără 
ce arăta ca o zână. Caracterul fantezist al structurii îi 
stârni lui Dominic dorința de a râde în hohote. 

Accesul se făcea pe o scară ce cobora printr-o gau- 
ră din podea. Doamna Marks îi spusese că atunci când 
fata se afla înăuntru, obişnuia să tragă scara după ea. 
De vreme ce nu se zărea pe nicăieri, însemna că Meriel 
era acasă. 

Drept dovadă suplimentară, un uriaş cap de câine se 
ivi pe după trunchiul stejarului. Doamna Marks îi po- 
vestise că animalul, o cățea pe nume Roxana, o urma pe 
Lady Meriel peste tot, mai puţin în clădirea din copac,întrucât 
nu se putea cățăra pe scara din frânghie. Acum 
cățeaua păzea intimitatea stăpânei sale. 

Venise vremea ca Dominic să treacă la treabă. Fără 
să ia în seamă privirea bănuitoare a Roxanei, scoase un 


pled şi îl întinse pe iarba din mijlocul luminişului înso- 
rit. Coşul deschis răspândea arome îmbietoare în toată 
poiana. Bucătăreasa conacului Warfield îi spusese că 


Lady Meriel nu trecuse pe la bucătărie toată ziua, aşa 
că fata era probabil înfometată. La rugămintea lui 
Dominic, femeia pregătise câteva dintre  mâncărurile 
preferate ale tinerei stăpâne. 

După ce se aşeză turceşte pe pled, Dominic scotoci 
prin coş. începu cu o savuroasă plăcintă cu cremă de 
ou şi brânză, bucățele de şuncă afumată şi ierburi din 
grădina lui Meriel. încă era caldă, proaspăt scoasă 
din cuptor şi mirosea divin. 

Deşi fusese deseori avertizat că fata nu pricepea 
cuvintele care i se adresau, cu siguranţă era capabilă să 
răspundă la tonul vocii, precum un câine sau un cal. 
Rosti tare, având grijă să nu pară ameninţător: 

- Bună ziua, Lady Meriel. Doreşti să iei masa cu mine? 

Nici un răspuns din partea domniţei, însă cățeaua 

începu să tremure de curiozitate, mişcând spasmodic 
din nasul negru. Dominic felie plăcinta şi rupse o mar- 


gine îngustă. 

- Vrei şi tu ceva, Roxana? 

Imensul patruped se îndreptă în pas săltat către el. în- 
cercând să nu se gândească la uşurinţa cu care un câine 
poate sfâşia beregata unui om ce stă aşezat, Dominic îi 
aruncă o bucată de plăcintă. Roxana o prinse din zbor, 
dezvelindu-şi dinții lungi şi ascuţiţi. 

- Bravo! 

îi mai azvârli o bucată. 

După ce o înfulecă şi pe aceasta, cățeaua se instală 
lângă Dominic, uitând complet de ostilitate în vreme 
ce el îi scărpina urechile blege. Roxana nu aparținea 
vreunei rase cunoscute, deşi avea probabil un câine-lup 
printre strămoşi, judecând după mărimea ei. Proporţiile trupului 
erau oarecum ciudate, însă părea inteligent 
tă şi blândă din fire. Ce-ţi puteai dori mai mult de la 
un câine? 

Intorcându-se către coş, Dominic scoase farfurii, căni, 
şervețele şi furculițe. Apoi luă un urcior din piatră. 

-Am aici nişte cidru. Vrei un pic? 

Riscă să arunce o privire spre căsuţa din copac. 
La fereastră se zărea o mică siluetă feminină. 

- Mai e şi turtă dulce, proaspătă şi fierbinte. Poate îi 
simţi mirosul. 

După ce îşi turnă nişte cidru, aşeză o bucată din plă- 
cinta savuroasă pe una din cele două farfurii aduse. 

De vreme ce nici el nu mâncase nimic de la micul 
dejun, îi era foame, aşa că muşcă lacom, apoi oftă satis- 
făcut. Aluatul sfărâmicios al bucătăresei de la Warfield 
şi umplutura aromată n-ar fi făcut de ruşine nici măcar 
masa regelui. 

O scară din frânghie cobori zgomotos din căsuţă. 
Treptele erau făcute din stinghii netede, înlesnind ur- 
cuşul; oricum însă, Lady Meriel tot trebuie să fi fost mai 
agilă decât o femeie oarecare. 

Scara începu să se legene. Nevrând să-şi sperie prada, 
Dominic se abținu să se uite în sus, dar urmări treptele 
cu coada ochiului până când se ivi un picior gol, subțire, 


mai degrabă murdar. Descoperi astfel că atunci când o 
femeie coboară pe o scară din sfoară, lasă la vedere 
o parte încântătoare din gleznă. Controlându-şi expre- 
sia, tăie calm o nouă bucată de plăcintă şi o aşeză pe 
cealaltă farfurie. 

Apoi se întoarse fără grabă spre ea. Fu încă o dată 
uluit de puterea frumuseții ei. Părea prea fragilă pentru 
a fi supraviețuit pierderii părinţilor, în condiţii atât de 
dramatice, şi anilor de captivitate. Dar nu supravieţuise, 
nu cu adevărat. Mintea i se oprise din creştere, rămâ- 
nând doar o umbră a ceea ce ar fi putut să fie. 

Se întinse peste pled şi aşeză cea de-a doua farfurie 
pe marginea cea mai apropiată de ea, apoi turnă o nouă 
cană de cidru. Lady Meriel ajunsese pe pământ şi stătea cu o 
mână pe scară în vreme ce se uita spre el fără a-i 
întâlni privirea. Ochii ei aveau o lumină extraordinară, 
de un verde limpede. Ochii unei clarvăzătoare. Sau ai 
unei nebune. 

Era clar că dacă el ar fi făcut o mişcare greşită, fata ar 
ti ţâşnit în copac precum o veveriţă. 

- Nu o să te rănesc niciodată, Lady Meriel, spuse el 
blând. Ai cuvântul meu. 

Roxana se ridică în picioare şi tropăi spre stăpâna ei, 
dând din coadă. Poate liniştită de faptul că animalul îl 
accepta pe străin, Meriel dădu drumul scării şi traversă 
încet luminişul în direcţia lui. Mergea cu graţia unei ti- 
nere căprioare, paşii fiindu-i atât de delicaţi încât tălpile 
ei abia dacă păreau să îndoaie iarba. 

Dominic îşi tinu răsuflarea când ea îngenunche lân- 
gă pled şi luă farfuria. Stătea dreaptă şi gata de fugă, dar 
în acelaşi timp era relaxată. In ciuda rochiei excentrice 
şi a picioarelor goale, părea complet în largul ei. Grădi- 
na aceasta îi era regat. 

Ținând farfuria cu o singură mână, se hrăni respec- 
tând toate regulile de bună-cwviință. Dominic o urmări 
fermecat cum îşi înfigea dinţii drepţi şi albi în plăcinta 
caldă cu brânză. Era ceva intim în împărţirea acestei 
mese doar între ei doi. Ruperea pâinii era unul dintre 
cele mai străvechi ritualuri ale omenirii. 


îşi feri privirea, amintindu-şi că treaba lui era să pară 
neameninţător, nu intim. După ce deşurubă capacul 
unui borcan pântecos cu ceapă murată, îl aşeză la în- 
demâna ei. Fata îl ridică, dându-i şansa de a-i observa 
mâinile. Nu erau mâinile dichisite şi leneşe ale unei 
lady, ci nişte mâini puternice, îndemânatice, bătătorite 
de munca în grădină. Mai frumoase decât dacă şi le-ar fi 
cufundat zilnic în lapte de măgăriță. 

In ciuda prafului de pe picioarele goale, Meriel era 
curată şi bine îngrijită. Părul din împletitura groasă 
strălucea precum fildeşul, iar genele şi sprâncenele erau 
suficient de întunecate încât să-i contureze cu delicate- 
te trăsăturile, în loc să-i dea un aer spălăcit. în centrul lobilor 
urechilor erau aşezaţi cu grijă mici cercei din ar- 
gint în formă de semiluni. Lui Dominic îi trecu prin 
minte ciudatul gând că o preoteasă din vechime ar fi 
purtat podoabe asemănătoare. 

Indreptându-şi atenţia către hainele ei, observă că tu- 
nica şi fusta de culoare verde erau făcute dintr-un bum- 
bac fin, neted, care se aşeza domol pe pielea delicată a 
lui Lady Meriel. Modele brodate ornau gulerul şi mâne- 
cile tunicii. Amintindu-şi cât era de protectoare doamna 
Rector, avu o viziune emoţionantă cu bătrâna realizând 
broderiile ca o formă tăcută de a-şi exprima afecțiunea 
pentru fata care nici măcar nu avea să le observe. 

Lady Meriel îşi termină porția de plăcintă. Dominic 
împinse tava spre ea, astfel încât să-şi mai poată lua o 
bucată dacă voia. Când fata întinse mâna, mâneca lar- 
gă îi căzu, permițându-i lui Dominic să zărească o bră- 
țară pe încheietura ei. Nu, nu era o brățară. Fu şocat 
să descopere că fâşia ruginie dantelată era un tatuaj. 
li fusese făcut probabil cât timp fusese ţinută captivă 
în India. 

In fața ochilor îi apăru fulgerător imaginea îngrozi- 
toare a unei copile ce se zvârcolea de durere în timp ce 
nişte adulţi o ţintuiau la pământ şi îi străpungeau cu ace 
pielea ca de porțelan. Oare atunci îşi pierduse vocea, 
țipând neajutorată? Oare existaseră şi alte torturi? 

Oripilat de asemenea gânduri, Dominic scotoci prin 


coş după turta dulce. Bucătăreasa enumerase deserturi- 
le preferate ale fetei, iar el îl alesese pe acesta, sperând 
ca aroma puternică s-o atragă. In plus, şi lui îi plăcea 
turta dulce. 

Luă o bucată pentru sine şi o acoperi din belşug cu 
frişcă dintr-o cană, apoi aşeză prăjitura şi frişca lângă 
Lady Meriel, care se servi imediat. li plăcea frişca la fel 
de mult ca şi lui. 

Mai că îţi venea s-o crezi normală, o tânără a cărei pri- 
vire îndreptată în jos nu însemna decât timiditate. Insă 
nici o fată normală, oricât de timidă, n-ar fi fost com- 
plet indiferentă la un comesean. Nu-l privi nici măcar o dată în 
ochi. Dacă mai petrecea mult timp în preajma 
ei, avea să capete convingerea că era invizibil. 

Deşi se îndoia că fata avea să-l înțeleagă, spuse: 

- O să rămân la Warfield timp de câteva săptămâni, 
Lady Meriel. Vreau să te cunosc mai bine. 

Ca şi când nu l-ar fi auzit, ea rupse un colț din tur- 
ta dulce şi i-l aruncă Roxanei. Căţeaua apucă nerăb- 
dătoare bucăţica şi se apropie de stăpâna ei pentru a 
mai primi. Lady Meriel o mângâie pe capul uriaş, 
apoi îi mai oferi din prăjitură. Măcar  conştientiza 
prezența câinelui, dacă nu pe a lui, se gândi uşor exa- 
sperat Dominic. 

Era oare surdă? Nimeni nu sugerase această posibili- 
tate, însă aşa s-ar fi explicat lipsa de reacţie. îşi vâri două 
degete în gură şi scoase un fluierat răsunător. Brusc, ea 
întoarse capul spre el, însă apoi şi-l răsuci atât de repe- 
de, încât Dominic nu avu timp să-i surprindă privirea. 
Totuşi, clar nu era surdă. 

încercă iar. 

-Grădinile Warfield sunt minunate, cele mai fru- 
moase pe care le-am văzut vreodată. Mi-ar plăcea să 
le vizitez. Dacă n-ai nici o obiecţie, mâine te-aş putea 
însoți cât timp lucrezi. îţi promit că n-o să-ţi stau în cale. 
De fapt, te-aş putea ajuta. Tu eşti şefa, de vreme ce 
sunt grădinile tale, dar sunt priceput la adus lucruri, 
cărat şi săpat. 

Se opri, dându-şi seama că, deşi folosea expresiile şi 


inflexiunile fratelui său, cuvintele erau complet greşite. 
Kyle nu era un leneş, dar niciodată nu s-ar fi oferit să 
lucreze asemenea unui slujitor. 

La naiba cu intratul în pielea lui Kyle. Meriel nu avea 
să recunoască diferența, iar Dominic trebuia să facă 
ceva pentru a-i intra în grații. 

îşi dădu seama că ea merita să cunoască numele 
peţitorului ei. Dar ce nume? O soţie îşi putea striga 
soțul pe numele de botez, însă lui Dominic nu-i venea 
să se prezinte drept Kyle. Mai bine să folosească nu- 
mele pe care el şi fratele lui îl aveau în comun. Dacă 
geamănul său avea să-l ia la întrebări pe tema asta, pu- 
tea să pretindă că nu voise so învețe pe fată cu un titlu 
care întro zi urma să se preschimbe din Maxwell în 
Wrexham. 

- Cred că data trecută când am venit aici ţi-am fost 
prezentat ca Lord Maxwell, dar îmi poţi spune Ren- 
bourne. E numele meu de familie, iar întro zi ar putea 
fi şi al tău. Eu pot să-ţi spun Meriel, de vreme ce ne vom 
vedea des? 

Aşa cum se aştepta, ea nu obiectă la această familiari- 
tate. Meriel să fie. 

Dominic întinse mâna către cana cu cidru fără să ob- 
serve că şi ea făcea acelaşi lucru. Degetele li se atinseră. 
Simţi o clipă de şoc, iar ea îşi retrase mâna ca şi cum 
s-ar fi fript. Bărbatul simţi o satisfacție perversă. Măcar 
pentru o secundă ea îi recunoscuse existența. 

Recunoaşterea veni însă cu un preţ, căci Meriel se ri- 
dică lin şi traversă luminişul înspre scară. Dominic sări 
în sus. 

-Stai, Meriel! Poate mergem la o plimbare. Mi-ai pu- 
tea arăta şi alte grădini. 

La fel de bine ar fi putut să tacă. Ea urcă iute sca- 
ra, în timp ce fusta lungă îi flutura în jurul gleznelor. 
Dispăru prin gaura pătrată de acces, trase scara, apoi 
cobori o trapă din lemn care o separă complet de lu- 
mea exterioară. 

Dominic strânse din fălci în timp ce se lupta cu 
impulsul de a urca în afurisitul de copac şi de a intra 


pe o fereastră în căutarea ei. In definitiv, era acolo să 
convingă, nu să constrângă. 

Cu buzele strânse, împachetă rămăşiţele picnicului. 
Făcuse progrese, dar nu destule. 


capitolul 5 


în noaptea aceea, Meriel visă foc. Flăcări care pâr- 
leau cerul, urlete de groază, cai şi oameni țipând. 

Se trezi transpirată, tremurând din tot corpul. în ultimii 
ani coşmarurile apăreau tot mai rar, însă teroarea era la 
rel de intensă. 

Dârdâind, aruncă într-o parte pătura şi orbecăi 
prin căsuţa din copac. Era târziu, după apusul lunii, şi 
întuneric beznă. Ridică trapa pe pipăite şi cobori 
scara. Roxana se trezi dedesubt şi schelălăi în semn 
de bun venit. 

Meriel coborî cu grijă pe scara ce se legăna. Plouase 
mai devreme, iar noaptea era răcoroasă şi umedă. Când 
ajunse pe pământ, se încolăci în jurul trupului mițos al 
cățelei. Roxana o linse pe față, după care se aşeză din 
nou mulțumită. 

în întuneric şi linişte, pulsul vieţii din jurul ei era 
foarte uşor de perceput. Al stejarului era profund, pu- 
ternic şi lent, noaptea aceasta fiind doar o clipă în cursul 
unei existențe măsurate în veacuri. O fluturare letală de 
aripi marca trecerea unei bufnițe flămânde în căutare 
ie pradă. Până şi iarba avea o tonalitate specifică, uşoa- 
ră, rapidă, nepăsătoare la lumea din preajmă. 

De când se ştia, Meriel simţise forțele vitale din jurul 
ei. în cazul oamenilor acestea se manifestau deseori sub 
forma unei ceți colorate în jurul trupului, vizibilă mai 
ales în camerele slab luminate sau când se uita pieziş. 
Din cele două bătrâne, doamna Rector răspândea un 
roz blând, cald, iar doamna Marks un galben clar, cu 
excepţia cazurilor în care era nervoasă. Atunci lumina 


ei se întuneca, iar în juru-i apăreau firişoare portocalii. 
Kamal radia un albastru pur, mai închis atunci când 
vorbea despre chestiuni spirituale şi despre ce însemna 
să trăieşti bine într-o lume imperfectă. Lumina lui o că- 
lăuzise la fel de mult ca şi cuvintele lui. 

în cazul lui Renbourne, Meriel putea zări strălucirea 
energiei chiar şi pe fundalul razelor soarelui. Spiritul 
iui dansa, contrazicându-i expresia aspră. în jurul lui 
sclipeau nuanțe de auriu şi stacojiu, cele mai limpezi 
culori pe care le văzuse vreodată. Uneori se întreba care erau 
culorile ei, însă era imposibil de spus, chiar şi pri- 
vindu-se în oglindă. 

Ruşinată că fugise impulsiv de Renbourne în grădina 
cu ierburi aromatice, se hotărâse să accepte mâncarea 
oferită de el. Roxana îl plăcea şi, în plus, îi era foame. 
Nu se aşteptase la impactul apropierii şi atingerii lui. 
Degetele i se chirciră involuntar când îşi aminti acea 
energie scânteietoare. 

Nu semăna cu nici un alt vizitator care mai trecuse pe 
la Warfield. Desigur, era un bărbat tânăr, spre deosebire 
de toţi ceilalți din preajmă, însă asta nu explica neliniş- 
tea lui Meriel din acea noapte, senzaţia de gol pentru 
care nu avea nici o denumire. 

Ceaţa se ridica şi, în ciuda căldurii Roxanei, pămân- 
tul era prea rece şi umed pentru odihnă. Se ridică şi 
pocni din degete. Ascultătoare, cățeaua sări în picioare, 
şi amândouă îşi croiră drum către casă. Noaptea prinse- 
se viață din pricina  foielii creaturilor nocturne care îşi 
vedeau de treburile lor. 

Deşi nu era drumul cel mai scurt, traversă terenul 
împădurit pentru plăcerea de a auzi bursucii jucându-se, 
apoi o luă prin grădina cu flori menite să strălucească 
în lumina lunii. Pe când era copilă, prezența pe care 
şi-o amintea nedesluşit ca fiind Papa îi spusese o dată 
râzând că are ochi de pisică pe timp de noapte. Poate că 
era adevărat. Cu siguranţă nu întâmpina probleme 
în a-şi găsi drumul chiar şi prin cele mai adânci umbre. 

Ajunseră la conac, unde o uşă laterală îi servea de 
obicei drept intrare şi ieşire. Găsi pe dibuite cheia as- 


cunsă şi intră. Alături de Roxana, urcă scara îngustă 
ce ducea către coridorul din dreptul dormitorului ei. 
Meriel atingeau uşor zidul cu degetele în vreme ce ghea- 
rele cățelei răsunau a gol pe treptele din lemn. 

In odaia ei, lumina slabă ce pătrundea prin fereastră 
dezvălui o siluetă rotundă aflată pe pat. Ginger. Mota- 
nul săltă capul şi scoase un mrrrp în semn de bun venit, 
înfrigurată şi obosită, fata se strecură în aşternut fără 
să se mai deranjeze cu dezbrăcatul şi se cuibări lângă motan. 
Roxana o urmă, aşezându-se la picioarele patu- 
lui şi scoțând un oftat canin. 

Golul nu dispăru, dar, până la urmă, încălzită de 
prietenii ei, adormi. 

Dintr-un noroc, în dimineaţa următoare Dominic se 
uită pe fereastră tocmai când Meriel şi Roxana dispă- 
reau în direcția şoproanelor. Conform spuselor doam- 
nei Marks, de multe ori Meriel se întâlnea acolo cu 
Kamal, pasămite pentru a comunica într-un fel ciudat 
despre ceea ce ea dorea să se facă. Nerăbdător s-o prindă 
din urmă, Dominic cobori în grabă şi ieşi afară simțind 
doar un vag regret pentru micul dejun pe care îl rata. 

In vreme ce străbătea grădina în formă de cruce mal- 
teză, se gândi la felul în care toată lumea accepta placid 
venirile şi plecările lui Meriel ca şi cum ea ar fi fost un 
animăluț de casă privilegiat. întreaga gospodărie era or- 
ganizată în jurul bolii ei, şi totuşi ea abia dacă era ceva 
mai mult decât o fata morgana. 

Dar acum înţelegea de ce nu fusese niciodată interna- 
tă într-un spital de boli mintale. Nici un om raţional nu 
şi-ar fi putut dori să vadă o asemenea creatură splendidă 
prinsă în cuşcă. Aici nu făcea rău nimănui şi probabil că 
se bucura de viaţă în felul ei. 

în ciuda grabei sale, îl găsi pe Kamal singur. India- 
nul stătea turceşte pe pământul din fața serei, cu ochii 
închişi şi mâinile relaxate. Dominic şovăi, nevrând să 
întrerupă ceea ce putea fi o rugăciune. 

Kamal deschise ochii. 

- Bună dimineaţa, milord, spuse el netulburat. 

Amintindu-şi cum îl salutase cu o zi în urmă, 


Dominic îşi împreună mâinile în dreptul pieptului şi 
lăsă capul în jos. 

- Namaste, Kamal. Lady Meriel a trecut pe aici? 

-în dimineaţa asta lucrează în grădina englezească, 
spuse celălalt ridicându-se în picioare. 

„Grădina englezească? Ar putea fi interesant", îşi zise 
Dominic. 

- O pot ajuta în vreun fel? 

Kamal îl studie cu agerime. 

- Doar prin sarcini josnice care sunt sub demnitatea 
înălțimii Voastre. 

-Mă preocupă mai mult timpul petrecut cu doamna 
decât demnitatea mea, ripostă aristocratul gesticulând 
nerăbdător. Cum o pot ajuta? 

-Meriel tunde tisele, îi explică indianul, în ochii ne* 
gri citindu-i-se aprobarea. Resturile vor trebui îndepăr- 
tate. Dacă doriţi, găsiţi saci în şopron. 

Dominic porni spre locul indicat, apoi se opri. Tatua- 
jele de pe obrajii lui Kamal păreau să mai fi pălit puţin. 
Era cu putință? 

-lartă-mi curiozitatea, dar mă preocupă tatuajele. 
Sunt foarte... impresionante. Neobişnuite. 

-Tatuaje? Ah, mehendi. Kamal îşi întinse mâinile. 
Modelele care le decorau păreau şi ele mai palide ca în 
ziua precedentă. Sunt pictate cu henna. Un obicei din 
țara mea natală. Se şterg după o săptămână sau două. 

- înțeleg, spuse Dominic, uşurat să afle că desenele 
fuseseră obținute fără o tatuare dureroasă. Ți le-ai pic- 
tat singur? 

Kamal scutură din cap. 

-Tânăra stăpână mi le-a făcut. 

-Lady Meriel? Surprins, Dominic privi modelele cu 
mai multă atenţie. Asemenea lucrătură complexă ne- 
cesita un înalt grad de pricepere. Tu ai învăţat-o cum 
să procedeze? 

-Da. In copilărie a văzut mehendi în India. Când a 
început să şi le deseneze singură cu suc din fructe de pă- 
dure, m-am gândit că ar fi mai bine să învețe să foloseas- 


că henna. Zâmbind, Kamal ridică o mână împodobită. 
Acum şi-a depăşit profesorul. 

-leri am văzut că avea ceva ce părea a fi o brățară 
tatuată. încă un... Căută cuvântul. Mehendi? 

- Da. Era într-o dispoziţie jucăuşă. 

Bucuros că putea renunţa la imaginea de coşmar a feti- 
tei împunse cu ace, Dominic intră în şopron. O creatură palidă 
şi țepoasă stătea  încolăcită pe  mormanul de saci 
din iută pentru grădină. Buimăcit, ieşi din magazie 
anunțând: 

-Aici doarme un arici alb! 

- E animalul de companie al tinerei stăpâne, Snow- 
ball. Sunt foarte rari cei albi. L-a găsit când era rănit şi 
„a crescut într-o cuşcă. Acum trăieşte liber. în ochii lui 
Kamal se ivi un licăr de amuzament: Duce o viaţă prea 
bună ca să-şi dorească să plece. 

Dominic avu o nouă imagine mentală, de data asta 
cu Meriel prinzând plină de seriozitate viermi şi râme 
pentru a hrăni un pui de arici. Era o viziune care îi plă- 
cea. Dar cum să ia sacii de care avea nevoie fără să-l 
deranjeze pe Snowball? 

După o clipă de reflecţie, adună cele patru colțuri 
ale sacului de sus, le strânse într-o mână şi săltă ariciul 
în timp ce, cu cealaltă mână, trăgea şase saci din teanc. 
Apoi lăsă în jos primul sac şi îl netezi la loc. 

Trezit brusc, animăluțul clipi din ochii rozalii şi îşi 
infoie scurt țepii. Apoi se încolăci şi adormi iar. 

Rânjind, Dominic îşi azvârli sacii pe umăr şi porni 
in căutarea grădinii englezeşti, care se afla în capătul 
îndepărtat al parcului. Harta lui arăta că grădinile din 
interior erau ca un şir de camere concepute în jurul câte 
unei teme cum ar fi nuferii, trandafirii sau ierburile aro- 
matice. în continuare se aflau zone mai extinse menite 
să ofere privirii peisaje în continuă schimbare. Grădina 
englezească era un astfel de loc. 

Se gândi la brăţara din hernia pe care şi-o pictase Lady 
Meriel. Pe care încheietură? îi rememoră mişcarea şi 
îşi dădu seama că era vorba despre dreapta. Trebuie 


să fi fost stângace pentru a-şi fi putut picta modelul. 
Da, îşi folosea în mod constant mâna stângă. 

Punând cap la cap diversele lucruri care îi fuseseră 
spuse despre potenţiala mireasă a lui Kyle, conchise că 
i se atribuiau două tipuri de afecţiuni. Una era idioțe- 
nia, o totală lipsă a inteligenței normale. Cealaltă era 
nebunia. Şi totuşi e nevoie de inteligenţă şi pricepere pentru a 
fi un bun grădinar, a  îmblânzi animale şi a 
picta acele modele complexe. Poate că mintea ei lucra 
întrun mod neobişnuit, dar cu siguranță lucra. Aşadar 
nu era idioată. 

Ce însemna să fii nebun? Oamenii foloseau cuvân- 
tul în mod frecvent, dar care era semnificaţia lui con- 
cretă? Spumele la gură, furia necontrolată şi sălbăticia 
erau semne evidente ale unor tulburări, însă Meriel nu 
manifesta nimic din toate astea. în schimb, trăia într-o 
lume a ei, incapabilă de interacțiune cu semenii. Poate 
era doar puţin nebună şi avea şanse de vindecare? 

Trebuia să afle mai multe. Mai târziu avea să discute 
cu însoțitoarele lui Meriel; de asemenea, poate că în bi- 
bliotecă avea să găsească nişte cărţi lămuritoare. 

Ajuns pe vârful unui deal domol, se opri să contem- 
ple peisajul. La stânga putea să vadă râul ce mărginea o 
latură a domeniului Warfield şi Dealul Castelului, pe 
coama căruia se aflau ruine normande. La jumătatea 
distanței se ivea o cuvertură formată din lanuri şi păşuni 
presărate cu  tufişuri verde-închis. Mai aproape, zidul 
înalt din piatră despărțea parcul de câmpuri. Singurul 
semn de viață omenească era un grădinar care netezea 
răbdător solul cu un tăvălug lat din piatră. 

îşi cobori privirea spre zona aflată chiar dedesubt, şi 
atunci i se tăie răsuflarea. Coasta dealului fusese trans- 
formată într-un joc de şah sculptat din plante vii. Tabla 
era formată din pătrate de iarbă în două nuanțe de ver- 
de. Piesele de şah sculptate din plante surprindeau o 
partidă în plină desfăşurare. Erau folosite două tipuri 
de plante persistente, unele de un verde întunecat, iar 
celelalte mult mai deschise la culoare, bătând în auriu. 
Tisă şi cimişir pestrit, bănui Dominic. 


Culorile distincte împărțeau cu grijă piesele de şah în 
„negre“ şi „albe“. Şase piese fuseseră luate de pe tablă şi 
aşezate grămadă într-o parte. Negrul părea să câştige. 


O străfulgerare de pânză albastră se ivi în mijlocul ta- 
blei de şah. Dându-şi seama că nici unul dintre bătrânii 
grădinari n-ar fi purtat o asemenea culoare, Dominic 

dădu să coboare dealul când zări cu coada ochiului un 
cal şi un călăreț ce săreau peste o tufă. 

Se răsuci să-i privească mai bine şi văzu cu uimire că 
animalul în salt şi călărețul erau sculptați din plante, 
râuriți din aceleaşi tise de un verde întunecat ca şi tufa 
peste care treceau. De fapt, acolo se afla un întreg echi- 
paj de vânătoare în mărime naturală, format din trei că- 
lăreţi şi o mică haită de câini înşiruită pe iarbă în goana 
după o vulpe cu coada ridicată. 

Fermecat, se duse să cerceteze cel mai apropiat câi- 
ne sculptat din tisă. Părea să se ridice deasupra ierbii, 
picioarele din faţă şi din spate fiindu-i întinse ca pen- 
tru fugă. Nu mai văzuse niciodată ceva asemănător, căci 
sculpturile din plante se limitau de obicei la modele ge- 
ometrice cum ar fi spiralele, cuburile şi piramidele. 

Intre frunzele verzi şi dese descoperi silueta stiliza- 
tă din răchită a unui câine. Tufa care crescuse în jurul 
scheletului era tunsă cu un rafinament desăvârşit. Tre- 
buie să fi durat ani întregi, decenii, pentru a se atinge o 
asemenea perfecțiune. 

Copoiul tocmai primise o nouă tunsoare, iar frunzele 
şi rămurelele tăiate zăceau risipite prin iarbă. Dominic 
le adună şi le azvârli într-un sac, apoi porni în căutarea 
lui Lady Meriel, oprindu-se doar cât să adune resturile 
din jurul vulpii verzi. 

Vulpea se ducea drept spre grupul de piese de şah ce 
fusese „înlăturat" din joc. Era un demers logic pentru 
o vulpe sculptată din arbuşti, se amuză Dominic în 
sinea lui. 

Când se apropie de tabla de şah îşi dădu seama cât de 
mari erau în realitate piesele. Până şi pionii i se înălțau 
deasupra capului. Caii erau mai scunzi, dar minunati, 
:u frunţi late şi iluzia unor ochi umbriţi. Nu se putea 
să existe plante ornamentale mai frumoase în toată 
Marea Britanie. 


Unele piese erau netede, ca sculptate în marmură, în 
vreme ce altele arătau mai degrabă ponosite. Probabil 

că păstrarea formelor necesita un efort uriaş, mai ales în 
perioada creşterii de primăvară. 

Tocmai admira vârful crenelat al unei ture când 
auzi un sunet blând, melodios, venind de undeva din 
apropiere. Nu era cântecul unei păsări, ci un soi de in- 
strument muzical. Unul care aducea cu o voce umană. 

Intrigat, urmă muzica, mişcându-se în tăcere prin iar- 
ba catifelată. Apoi ieşi dintre doi pioni şi se opri brusc. 

Lady Meriel cânta. 

Stătea două pătrate mai încolo, cu spatele către el, 
tunzând regina albă cu ajutorul unor foarfece de grădi- 
nă. Silueta ei suplă era îmbrăcată într-o tunică albastră 
şi o fustă foarte asemănătoare cu cele pe care le purta- 
se în ziua precedentă, însă Dominic abia dacă observă 
asta. Ea cânta! 

Scotoci în memorie şi constată că nimeni nu-i spusese 
vreodată că tânăra era mută, ci doar că nu vorbea, ceea 
ce nu era acelaşi lucru. Vocea ei era blândă şi delicată, 
în mod clar folosită regulat, chiar dacă numai pentru a 
le cânta serenade  tufişurilor. Melodia avea o sonoritate 
melancolică ce îl ducea cu gândul la un harpist pe care 
îl ascultase în Irlanda. Dar fata nu rostea nici un cuvânt, 
doar acele tulburătoare şiruri de note muzicale. 

Hotărând că era timpul să-şi anunțe prezenţa, făcu 
un pas în față. 

- Bună dimineaţa, Meriel. Am venit să te ajut. 

Ea îşi folosi foarfecă pentru a tăia cu precizie letală o 
crenguţă, dar nu se întoarse. Era însă conştientă de pre- 
zența lui. Dominic îşi dădea seama de asta după subtila 
încordare a umerilor ei. Mai puţin distantă, Roxana îşi 
părăsi locul din umbra reginei şi sări pentru a se lăsa 
scărpinată pe cap, după care se trânti la loc. 


Meriel tunsese deja câteva piese de şah din apropi- 
ere, aşa că bărbatul strânse resturile şi le vâri în sac, în 
timp ce cântecul ej îl învăluia. Apoi îşi îndreptă din nou 
atenţia spre fată. II amuza să vadă că regina avea capul 
neîngrijit deoarece Meriel nu putea ajunge suficient 

ie sus încât să-l netezească. lată o cale prin care s-ar fi 
putut face util. 

Câteva unelte stăteau stivuite lângă nebunul negru; 
Dominic luă o pereche de foarfece cu mâner lung şi 
se îndreptă către regină, pe partea opusă celei în 
care se afla Meriel. Intinzându-se, reuşi să ajungă la vârf să 
taie o crenguţă răzleaţă de cimişir. 

Cântecul se opri brusc şi Meriel țâşni pe după tufiş, 
snând foarfecele ca pe o armă. Privirea i se înălță către 
vârful reginei. 

- N-am făcut nici un rău, spuse el pe un ton blând. 
Până şi un gentleman inutil poate să facă o asemenea 
muncă atunci când arbuştii decorativi sunt atât de bine 
mtreţinuți. 

Privirea ei îl măsură aşa de repede încât reuşi, încă o 
iată, să-i ocolească ochii, dar fata părea mulțumi- 
ră. Revenind la partea ei de tufiş, îşi continuă lucrul 
cu pocnete ascuţite ale foarfecelor. Spre regretul lui, 
fără cântece. 

De vreme ce era o zi caldă, iar haina îl stânjenea când 
ridica brațele deasupra capului, Dominic îşi dădu jos 
facoul şi îl aruncă deoparte, după care îşi reluă munca. 
Di dădu toată silința să tundă corect capul reginei, fiind 
convins că ar fi rupt toate punţile cu Lady Meriel dacă 
strica o piesă atât de importantă. 

Era aşa de preocupat să-şi facă treaba cum se cuvine, 
ncât mai că se împiedică de tânăra femeie în vreme 
ce îşi croia drum în jurul tufei. Dezechilibrându-se din 
pricina efortului de a nu o călca pe picioarele goale, 
Dominic se întinse şi o prinse instinctiv de cot pentru a 
e contrabalansa. Totul păru să se oprească în loc - miş- 
rările lui, ale ei, vântul leneş. 

Totul în afara inimii lui, care o luă brusc la goană. 


Privi în jos, către creştetul capului ei, spre cosița grea 
care îi ajungea până la talie. Ea rămăsese încremenită, 
cu ochii la gâtul lui, dar Dominic putea zări pulsul zvâc- 
nindu-i în dreptul maxilarului. Un firişor de transpira- 
se îi scânteia pe pielea albă. 

Doamne, mică mai era, abia dacă îi ajungea până la 
bărbie! Şi totuşi nu părea fragilă, în ciuda constituţiei 
delicate. Simţi putere în brațul din mâna lui şi încorda- 
re în silueta ei suplă, elegantă. Ce ar fi văzut dacă ea şi-ar 
fi ridicat ochii aceia plecaţi sfios, teamă sau furie? 

- Nu eşti obişnuită să fii atinsă, nu-i aşa? Anevoie, îi 
eliberă braţul şi continuă: Totuşi, căsătoria implică cele 
mai intime atingeri. Mă întreb cum ai reacţiona la aşa 
ceva. Cu repulsie? Cu răbdare? Sau poate cu plăcere? 

Se aştepta ca ea să se retragă, poate chiar să fugă. Insă 
fata ridică mâna stângă şi îi atinse gâtul gol. Muşchii 
lui se încordară pe sub piele drept răspuns la contactul 
abia perceptibil cu degetele ei. Simţi uşoara asprime a 
bătăturilor, auzi foşnetul delicat al firelor de barbă. Ex- 
plorarea ei concentrată îi dădea fiori în vreme ce Meriel 
îşi trecea degetele peste gâtul şi maxilarul lui, îi trasa 
conturul urechii. 

Cel puţin, slavă Domnului, era conştientă de prezen- 
ta lui. 

-Ai voce, Meriel, spuse el cu blândețe. N-o poţi folo- 
si ca să spui da sau nu? Ca să-mi rosteşti numele? 

Ea se răsuci brusc şi porni în mers semeţ către o altă 
piesă de şah, de data asta spre nebunul negru. Dominic 
presupuse că ăsta era felul ei de a spune nu. 

Lui Meriel îi tremurau mâinile atât de tare, încât tăie 
prea mult şi strică suprafața netedă a nebunului. Era 
vina lui! In doar două zile scurte trecuse de la stadiul de 
creatură nu mai importantă decât o vrabie la acela 
de fiinţă la fel de reală ca şi Kamal. Nici măcar doamne- 
le nu aveau o asemenea vitalitate şi textură. 

Se sili să facă o pauză şi să-şi potolească respiraţia, 
după care reluă tunderea nebunului. Renbourne urma 
să plece curând, căci prea era un om de lume ca să întâr- 
zie într-un loc atât de liniştit. Dar până atunci avea să-i 


tulbure pacea, deoarece nu putea fi ignorat. 


Măcar era în stare să tundă un tufiş fără să-l strice. 
Aruncă o privire spre cealaltă parte a tablei. Bărba- 
tul stătea cu brațele ridicate deasupra capului pentru 

a da contur capului reginei deschise la culoare. Cămaşa 
albă i se întinsese peste umerii laţi. Forma lor se îngus- 
ta brusc spre talie şi şolduri, formând un triunghi plă- 
cut ochiului. Il privi, savurându-i mişcările, până când 
Dominic termină şi dădu să se întoarcă spre ea. 

Meriel îşi plecă iute capul către nebun. Nu exista nici 
un motiv să se îmbujoreze la gândul că îi plăcuse să-l 
privească. Zi de zi observa albinele şi bursucii, păsările, 
fluturii şi alte fiinte de pe domeniul Warfield. Orice 
formă de viață era încântătoare în felul ei. El era doar o 
altă creatură frumoasă, cu nimic diferită sau mai impor- 
tantă decât celelalte. 

Asta îşi spunea ea... fără să creadă o iotă. 

Până acum călătoria fusese binecuvântată cu vreme 
rrumoasă. Kyle se simțea recunoscător pentru asta, de- 
oarece Constancia era prea fragilă ca să suporte smuci- 
turile unei mări furtunoase. Dimineaţa aceea era calmă, 
cu vânt doar cât să umfle pânzele şi să-i împingă lin spre 
sud, către Spania. 

O scosese pe puntea privată din spate, de unde se 
puteau uita la pescăruşii care însoțeau corabia. Ea stătea 
întinsă pe un scaun, cu ochii închişi şi cu un zâmbet 
uşor întipărit pe chip. Pielea i se bronza de la soare, cre- 
ând iluzia sănătăţii. Tonurile bogate şi calde ale tenului 
Tăcuseră mereu parte din farmecul ei. 

- Lumina e altfel aici, murmură Constancia. în An- 
glia e rece şi albastră. Aici e mai caldă. Plină de nuanțe 
de roşu şi galben. 

Kyle îşi dădu seama că avea dreptate. Ciudat. Mereu 
rânjise să călătorească, totuşi nu luase în seamă peisajele 
din timpul acestui voiaj. întreaga lui atenţie se îndrepta 
asupra ei. 

Pe acelaşi ton leneş, Constancia spuse: 


- Fata din Shropshire care îţi va deveni soţie. Cum e? 

Abia dacă se mai gândise la Warfield şi la ce se întâm- 
pla acolo. încercă să-şi amintească impresia pe care i-o 
lăsase Lady Meriel. 

-Mică. Lipsită de culoare. Gura i se strâmbă fără 
umor: Şi foarte, foarte bogată. 

Constancia deschise ochii. 

-Sună ca şi cum nu ti-ar plăcea de ea. 

- O cunosc foarte puţin. Oamenii ca mine nu trebuie 
să aibă sentimente puternice față de cei cu care se vor 
căsători. Viaţa mea îi aparține lui Wrexham, încheie el, 
străduindu-se, fără prea mult succes, să-şi ascundă amă- 
răciunea din glas. 

- Prostii. Nimeni nu te poate sili să te căsătoreşti îm- 
potriva voinţei tale. Cu siguranţă trebuie să simți măcar 
puţină afecţiune pentru fata care îţi va fi soție. încrun- 
tată, Constancia urmă: Deşi nu reuşesc să-mi imaginez 
că nu va observa schimbarea de roluri la următoarea 
voastră întâlnire. Nu există gemeni atât de asemănători 
încât viitoarea mireasă să nu observe diferența. Speri că 
se va enerva atât de tare încât să refuze căsătoria? 

-Nu va observa. îşi feri privirea, ştiind că nu trebuia 
să spună mai mult. Era însă prea onest din fire ca să nu 
mărturisească: Fata nu e întreagă la cap. 

Şocată, Constancia îşi tinu răsuflarea. 

- Kyle, urmează să te însori cu o nebună? Cu siguran- 
tă n-ai face un gest atât de absurd! 

-Lady Meriel nu e nebună. Doar... pierdută în 
lumea ei. Unchiul său speră că mariajul o va putea adu- 
ce mai aproape de viața normală. 

Constancia scoase o exclamaţie spaniolă indescripti- 
bilă în semn de dezgust. 

-Poate că tu eşti nebunul, querido. Să-l trimiţi pe 
fratele pe care îl dispreţuieşti ca să curteze o mireasă 
slabă la minte! Madre de Dios, nu-ţi pasă deloc de restul 
vieţii tale? 


El se îndreptă către balustradă şi se sprijini de lem- 
nul lustruit în timp ce privea marea schimbătoare. 
Când tatăl lui adusese pentru prima oară în discuţie 

subiectul Lady Meriel, căsătoria i se păruse suportabilă 
deoarece urma so aibă pentru totdeauna pe Constant 
cia. Apoi ea fusese lovită de boală şi nimic altceva nu 
mai contase. 

Cu o voce mai blândă, femeia îi ceru: 

-Vorbeşte-mi despre fratele tău, querido. Spui că este 
iresponsabil şi nu discuţi niciodată despre el. Totuşi 
e sânge din sângele tău, carne din carnea ta. Aţi împăr- 
tit acelaşi pântec. Trebuie să fie important pentru tine. 

- Probabil că am avut prima noastră ceartă încă din 
pântecul mamei, zise el sec. Prima, dar cu siguranță nu 
şi ultima. 

- Mereu aţi fost duşmani? 

Kyle urmări un pescăruş care plonja în apă în căuta- 
rea prăzii. După un lung moment de tăcere, spuse: 

- Nu. Uneori eram prieteni. Buni prieteni. 

Se gândi la nopţile în care stăteau cuibăriți în ace- 
laşi pat, împărtăşind poveşti şi râsete. Dominic mereu 
ştiuse cum să râdă... Simţi un nod în stomac din prici- 
na amintirilor. 

- Ce s-a întâmplat? 

întrebarea ei era la fel de blândă ca şi briza mării. 

Faptul că nu-l pomenise pe Dominic de față cu 
Constancia nu fusese o întâmplare. Era prea dureros 
să discute despre fratele său chiar şi cu ea. Dar vremea 
secretelor trecuse. 

- în copilărie eram mereu împreună, alergam liberi 
prin  Dornleigh,  studiam cu acelaşi profesor. Uneori 
ne mai ciondăneam, însă niciodată din motive impor- 
tante. Problemele au început când am fost trimişi la 
şcoli diferite. 

-Trebuie să fi fost greu. 


Kyle îşi încordă mâinile pe balustradă. Plânsese în 
primele nopţi petrecute la Eton, asta până când un bă- 
iat mai mare îl descoperise şi îl tachinase în fața colegi- 
lor. Dominic nu avusese asemenea necazuri la Rugby. 
Se întorsese acasă în vacanță mustind de poveşti despre 
noua lui viață. Rănit deoarece nu mai părea important 

în ochii fratelui său, Kyle se retrăsese într-o tăcere dis- 
tantă, iar apropierea lor suferise prima lovitură fatală. 

- Odată cu trecerea anilor am avut din ce în ce mai 
puţine în comun. Prieteni diferiţi, interese diferite. 

-Fratele tău te invidia pentru că erai moştenitorul 
titlului? 

-Ăsta a fost un aspect. 

Dar resentimentele aveau o explicaţie mai simplă. Ad- 
ministratorul tatălui lor îi învățase pe amândoi băieții tot 
ceea ce trebuia să ştie un gentleman despre gestionarea 
unei proprietăţi. Kyle suportase lecţiile pentru că era ne- 
voit. Lui Dominic, naiba să-l ia, îi plăcuseră. li asaltase 
pe administrator şi pe vătaf cu întrebări, învățase tot ce 
putuse despre rotația culturilor şi creşterea animalelor. 
Şi suferea la gândul că Dornleigh urma să ajungă la Kyle, 
care nu avea cine ştie ce afinitate pentru pământ. 

- Uneori rn-am gândit că la naştere am primit roluri- 
le inversate. El ar fi trebuit să fie moştenitorul, nu eu. 
Mi-ar fi plăcut libertatea de fiu mai mic. 

Njciodată nu mai recunoscuse asta în faţa cuiva. 

- înțeleg. 

Cunoscând-o pe Constancia, ştia că ea înțelegea, poa- 
te mai bine decât Kyle însuşi. Apăruseră şi alte proble- 
me între el şi fratele lui. Tensiunea crescuse inexorabil 
până la ruptura finală ce avusese loc cu puţin înainte 
să împlinească optsprezece ani. După aceea se văzuseră 
foarte rar şi nu mai avuseseră nici o discuţie intimă. 

înstrăinarea lor se petrecuse chiar înainte ca el s-o 
cunoască pe Constancia. Ciudat că niciodată nu înţe- 
lesese semnificația acestui fapt. Dominic lăsase un vid 
dureros în viaţa lui Kyle. Ce s-ar fi ales de el dacă ea n-ar 
fi fost acolo ca să umple golul? 


„Marea e un loc ciudat, îşi zise. Face ca omului să-i 
umble prin minte tot felul de idei stranii.“ 

Dominic şi Meriel lucrară paşnic printre piesele de 
şah până când soarele urcă pe cer. Apoi ea îşi strânse uneltele 
de  grădinărit într-o sacoşă din pânză cu mânere 
şi plecă fără ca măcar să-i arunce o privire, cu Roxana 
pe urmele ei. 

Lăsând sacii cu resturi pentru a fi adunaţi de un alt 
grădinar, Dominic îşi înşfăcă haina şi plecă după fată. 
In timp ce îşi potrivea pasul cu al ei, ghici că era foarte 
conştientă de prezenţa lui, chiar dacă privirea îi rămâ- 
nea aţintită cu hotărâre înainte. Avea un profil delicat, 
încântător. Când era liniştită, chipul îi părea meditativ, 
puţin distant, dar deloc nebun. 

li luă din mână sacoşa cu unelte. Ea io lăsă după 
doar o clipă de rezistență. Era clar că nu se aştepta la 
ajutor şi nici nu şi-l dorea. 

- Dacă o să cânţi din nou, o să fluier în ritm cu 
tine, spuse el cu blândeţe. Mă pricep destul de bine 
la fluierat. 

Nici un răspuns. Dominic începu să fluiere oricum, 
alegând vechea baladă „Barbara Allen“ pentru că melo- 
dia melancolică îi amintea de cântecul lui Meriel. Ea îi 
aruncă o uitătură scurtă, apoi se întoarse înainte ca el 
să-i poată surprinde privirea. Totuşi, era o reacţie. Corn 
greve! avea dreptate: muzica are darul de a linişti sufle- 
tul sălbatic. Nu că Meriel ar fi fost neapărat sălbatică, 
însă nici civilizată nu era. 

Alese un traseu pe care Dominic nud mai văzuse până 
atunci, printro trecătoare îngustă, cu un pârâu în capăt. 
Umbrită de copaci, aleea se întindea pe malul apei, în- 
tre pâlcuri de flori târzii de primăvară. El se opri din 
fluierat pentru a asculta sunetul apei care clipocea peste 


pietre şi se aduna în băltoace. Intr-o zi toridă, această 
vale micuță ar fi fost adăpostul perfect. 

-Un loc încântător, remarcă el. Prea perfect ca să 
tie complet natural. Presupun că trecătoarea origina- 
lă a fost îmbunătăţită cu grijă? Eşti stăpâna celor mai 
frumoase grădini pe care le-am văzut vreodată, Lady 
Meriel. Domeniul ăsta ar fi trebuit botezat Câmpiile 


Elizee. In mitologia greacă, acestea reprezentau sălaşul 
William Congreve (1670-1729) - dramaturg şi poet englez (n.red.) 


morților binecuvântaţi. Ţi-a citit cineva miturile gre- 
ceşti când erai mică? Grecii au fost un neam certăreț, 
dar ne-au lăsat nişte poveşti minunate. 

Fu străfulgerat de o amintire: el şi Kyle punând 
în scenă Războiul Troian, pe vremea când aveau şap- 
te sau opt ani. Fratele lui era nobilul Aiax, în vreme 
ce Dominic optase pentru a fi Odiseu. Erau prea mici 
pentru a recunoaşte cât de bine li se potriveau alege- 
rile făcute. 

Alungându-şi imaginea din minte, continuă: 

-Ai vrea să-ţi citesc seara, Meriel? Mi-ar face mare 
plăcere. 

II încânta ideea de a o scălda în marile poveşti din 
literatura clasică. Poate că un asemenea aflux de cuvinte 
ar fi produs în mintea ei o conexiune care s-o ajute să 
revină în lumea reală. 

Privi din nou spre profilul impasibil, desăvârşit. Poa- 
te că nu, poate că răul ce îi fusese făcut în copilărie nu 
mai putea fi nicicând reparat. Era al naibii de nedrept. 

Nu mai avea chef să converseze de unul singur, aşa 
că tăcu până când ajunseră la şoproane. Meriel se duse 
drept la seră, unde Kamal se ocupa de ananaşi. Toate 
casele din lumea bună cultivau ananaşi pentru a-i im- 
presiona pe oaspeți. Dornleigh dedicase jumătate de 
seră creşterii lor. 

Kamal îi privi relaxat când intrară şi ridică puţin 
din sprâncene când dădu cu ochii de Dominic. Proba- 
bil presupusese că aristocratul cel răsfățat nu va rezista 
mult la tuns tufişuri. înclinând capul cu respect, îi spu- 


se lui Meriel: 

-Ar trebui să mâncaţi ceva înainte de a pleca din 
nou, milady. 

Merse pe alee până când găsi un ananas care să-l 
mulțumească, apoi scoase un hanger scânteietor dintr-o 
teacă ascunsă aproape complet de eşarfa legată în talie 
şi culese fructul dintre frunzele ascuţite. După ce curăţă 
coaja aspră de culoare maronie, îl aşeză pe un tocător 
din lemn. O duzină de lovituri nemiloase ale hangerului tăiară 
miezul tare al  ananasului In bucăţi numai bune 
de mâncat. în vreme ce urmărea lucrătura expertă a cu- 
titului, Dominic îşi notă în minte să nu pună niciodată 
la încercare furia lui Kamal. 

Cu o plecăciune scurtă, indianul oferi tocătorul cu 
rructul mărunţit din care sucul se scurgea pe margini. 

- Milady. Milord. 

Meriel luă o felie şi muşcă atent din pulpa aurie cu 
dinții ei mici şi albi. Dominic luă şi el o bucată, dar se 
opri înainte de a mânca. 

-Ni te alături, Kamal? Când văzu că indianul ezita, 
adăugă: Biblia noastră spune că boii care au scos boabe- 
le din spic n-ar trebui împiedicaţi să guste din roadele 
muncii lor. Cu siguranță lucrul acesta e şi mai adevă- 
rat în cazul unui meşter grădinar care cultivă asemenea 
fructe frumoase. 

-Sunteţi generos, milord. 

Kamal aşeză tocătorul pe masa de lucru de alături 
şi luă o felie de ananas. Deşi cuvintele îi fuseseră de o 
politețe desăvârşită, poate că existase o urmă de ironie 
în tonul lui. Nu părea genul de om ale cărui gânduri să 
rie vreodată simple. 

Dominic muşcă din bucata lui. Era cea mai bună pe 
care o gustase vreodată, acidă, dulce şi suculentă. Dacă 
ar fi avut zece ani, ar fi gemut de plăcere. Abia dacă se 
abținu să facă asta, în ciuda vârstei. 

- Delicios, Kamal. 

In afara acestui comentariu, cei trei terminară ana- 
nasul în tăcere. Prietenii londonezi ai lui Dominic ar 


ri râs dacă l-ar fi văzut cum mănâncă într-o seră, alături 
de un servitor străin şi de o nebună frumoasă. Dar, deşi 
aceasta cu greu putea fi considerată o gustare normală, 
o savură nespus. 

După ce îşi termină porția, Meriel se întoarse şi 
se îndreptă către capătul îndepărtat al serei. Dominic 
întrebă: 

-Ştii ce plănuieşte să facă în după-amiaza asta? 

-Nu, milord, deşi deseori preferă o activitate diferită 
de cea pe care a întreprins-o dimineaţa, spuse Kamal 
după ce înghiţi ultima bucată de ananas. 

Aşadar, probabil terminase cu tunsul pe ziua de 
azi. Dominic se duse după Meriel, care se oprise lângă 
pompa din capătul serei. Văzând că îi era greu să apese 
mânerul şi să se spele în acelaşi timp, îşi puse forța la 
contribuţie, acoperindu-i degetele fine cu palmele sale. 

Acceptându-i ajutorul, Meriel se spălă şi îşi uscă mâi- 
nile cu un prosop ponosit, dar curat, ce atârna într-un 
cui. Dădu să plece, apoi şovăi ca şi cum i-ar fi venit un 
gând. Apucând mânerul, începu să pompeze. El îşi dădu 
seama că fata îi întorcea favoarea, ajutându-l să se spele 
şi el pe mâini. Emoţionat, îşi tinu degetele sub jetul de 
apă pentru a îndepărta sucul şi petele de răşină. 

-Mulţumesc, Meriel. 

Când îşi retrase mâinile din şuvoiul limpede, ea se 
îndepărtă cu  obişnuita lipsă de ceremonie. Asemenea 
unei pisici, nu aruncă nici o privire în urmă. 

Prima ei oprire fu în şopronul pe care ariciul ei îl 
numea casă. Când îngenunche lângă mormanul de saci 
din iută, Snowball se trezi şi se rostogoli pe spate, astfel 
încât fata să-i poată mângâia pântecul gingaş. Dominic 
îi privi amuzat din uşă. Nu ştiuse să aricii pot zâmbi. 
Ei bine, şi el ar fi zâmbit dacă acele mâini puternice, 
frumos conturate, i-ar fi mângâiat burtica. 

Gândul i se păru tulburător, senzație ce spori şi mai 
mult atunci când o şuviță din părul ei blond şi lucios 
căzu peste micuțul animal. Buclele palide aveau aproa- 
pe aceeaşi nuanţă ca şi spinii albi ai lui Snowball. Oare 
Kyle s-ar fi bucurat s-o vadă jucându-se cu un animal de 


companie? Probabil că nu. Geamănul lui era prea neli- 
niştit, prea nerăbdător pentru asemenea mici plăceri. 

Meriel îi oferi ariciului o ultimă mângâiere, apoi se 
ridică grațios din genunchi. Trecând pe lângă Dominic, 
care stătea în prag, ca şi cum ar fi fost invizibil, părăsi 
şopronul şi se îndreptă către casă. 

-Ai un dar pentru a comunica cu animalele, îi spu- 
se el când o prinse din urmă. Cam ca Sfântul Francisc 
din Assisi. Presupun că nimeni nu ţi-a vorbit vreodată 
despre el, Francisc fiind un sfânt catolic, dar mie mi s-a 
părut mereu un tip interesant. Se spune că sălbăticiuni- 
le veneau spre mâna lui la fel de blânde ca Roxana. El le 
numea fraţii şi surorile lui. 

Dominic îşi aminti brusc de un tablou pe care îl vă- 
:use cândva şi care îl înfăţişa pe Sfântul Francisc stând 
intr-un  luminiş, cu păsări pe umăr, cu vulpi, căprioare 
' į alte animale strânse în jurul lui. Pe chipul sfântului se 
citea o expresie de pe altă lume, asemănătoare cu cea a 
.ui Meriel. Poate că sfinţii şi femeile nebune sunt înru- 
diți îndeaproape. 

Continuă să vorbească în gol, povestindu-i tovarăşei 
>ale de drum tot ce ştia despre Sfântul Francisc. Ea nu 
ii întoarse capul nici măcar o dată, dar o simţea că as- 
:ultă, deşi poate că îi urmărea mai degrabă ritmul vocii 
decât cuvintele. 

Când se apropiară de grajduri, el îşi dădu seama că 
Trebuia să-l scoată la plimbare pe bidiviul hn Kyle. 

-Ai vrea să-l cunoşti pe Pegasus, Meriel? li atinse co- 
tul pentru a o conduce prin uşile deschise ale grajdului, 
rata se opri brusc şi aproape că se smulse din mâna lui. 
Bănuind că se temea de cai, Dominic îi spuse ademeni- 
tor: E un animal splendid, botezat după un cal înaripat 
din legendele greceşti. 

Târându-şi picioarele, Meriel îl însoţi în grajdul 
întunecat. 

-Călăreşti? vru el să ştie, cercetând cu privirea caii 
neimpresionanţi ai domeniului Warfield. Nu, presu- 
pun că nu. Aici nu există nici măcar o mârțoagă decentă 
pentru călărit. Ai grijă pe unde calci. Grajdurile pot fi 


periculoase pentru picioarele goale. 

Pegasus scoase capul dintr-o boxă şi necheză pentru 
cere atenţie. Meriel se opri la o distanţă de la care nu 
putea fi muşcată, iar Dominic salută calul, mângâind nasul 
mătăsos şi  promițându-i o plimbare. Privi către 
tovarăşa lui. 

-No să-ţi facă nici un rău. 

Lumina slabă îl împiedica să-i citească expresia de pe 
chip, însă poziția corpului ei îi dădea de înțeles că era 
pe cale să o rupă la fugă. 

- lubeşti animalele şi ele te iubesc pe tine, spuse el 
blând. Pegasus este un tip de treabă şi i-ar plăcea să 
te cunoască. 

Pas cu pas, Meriel înaintă. Faţa ei nu arăta tocmai fri- 
că, ci o reţinere profundă. Dominic se trase mai în spate, 
îngăduindu-i să se apropie în ritmul ei. Din fericire, ca- 
lul era extrem de blând. 

Pegasus fornăi curios şi întinse gâtul către Meriel. 
Aceasta se încordă, apoi întinse încet mâna stângă şi 
atinse diamantul alb de pe fruntea întunecată a patru- 
pedului. Lângă silueta masivă a lui Pegasus, fata părea 
palidă şi teribil de fragilă. 

Calul îi împunse umărul cu entuziasm. Deşi forța 
mişcării aproape că o răsturnă, încordarea din corpul 
ei se mai risipi. îşi ridică şi cealaltă mână pentru a dez- 
mierda gâtul mătăsos. 

Dominic răsuflă uşurat. Calul şi fata urmau să se îm- 
prietenească. Pegasus părea la fel de fericit cu atingerile 
ei ca şi Snowball sau Roxana. 

- Ți-ar plăcea să-l călăreşti pe Pegasus? Când văzu că 
mâna ei încremenise, completă: Cu mine, nu singură, 
îți promit că vei fi în siguranţă. 

După un lung interval în care rămase nemişcată, 
Meriel închise ochii şi îşi lipi fruntea de gâtul calului, 
coama neagră amestecându-se cu părul ei palid. Hotă- 
rând că acesta era un „da“, Dominic spuse: 

- Foarte bine, o să-l ducem afară. 

Ea se îndepărtă în timp ce bărbatul conducea anima- 


lul afară din boxă şi îi punea şaua. Pegasus aproape că 
dansă de nerăbdare când Dominic îl scoase la aer. 


- Să te ţii departe când o să-l încalec prima dată, o aver- 
tiză. Va fi neastâmpărat din pricina lipsei de mişcare. 

Neastâmpărat era puţin spus. De îndată ce Dominic 
sări în şa, Pegasus făcu un salt exuberant. Călărețul abia 
dacă reuşi să-şi strângă picioarele în jurul burţii calului, 
la timp pentru a evita să fie aruncat prin curtea grajdu- 
lui. Poate că asta ar fi amuzat-o pe Meriel, dar avea prea 
multă mândrie masculină pentru a vrea ca un asemenea 
lucru să i se întâmple în faţa unei fete frumoase. 

Vreme de câteva minute agitate, Pegasus îşi consumă 
entuziasmul într-o serie de cabrări, răsuciri şi lovituri. 
In ciuda firii sale prietenoase, nu era sub demnitatea lui 
să-şi pună la încercare călărețul. Amândoi se bucurară 
Teribil de hârjoneală până când Dominic arătă clar că 
sosise timpul ca animalul să se poarte frumos. 

Rânjind, îl făcu pe Pegasus să se oprească cu fața 
spre Meriel. Avea să-i fie greu să-i înapoieze calul frate- 
rni său. Poate Kyle era dispus să-l vândă? Probabil nu, 
:ar prețul cu siguranţă ar fi fost cât alocaţia pe un an 
a lui Dominic. 

In timpul luptei sale cu bidiviul, Meriel stătuse lipită 
de peretele din piatră al grajdului, cu Roxana pe post de 
'trajă pe aproape. Probabil se aştepta ca bărbatul să fie 
Trântit cu capul de caldarâm. Dominic se întrebă dacă 
ei i-ar fi păsat. 

Strunindu-se aşa cum strunise şi calul, rosti calm: 

- E pregătit să accepte o domniţă, Meriel. Vino! 

întinse mâna. 

N-ar fi dat nici două parale pe şansele lui de ao 
ademeni pe cal, însă fata înaintă încet, cu un ochi la 
picioarele potcovite ale lui Pegasus. 

Se opri la o lungime de braţ distanţă, iar gâtul îi tremu- 
ra ca şi cum ar fi înghiţit în sec. lute, de parcă ar fi vrut să 
acţioneze înainte să se poată răzgândi, îl luă pe Dominic 
ie mână şi puse piciorul gol peste cizma lui, chiar în par- 
Tea din față a scăriței. El o ridică uşor, iar Meriel se roti 
in spatele lui, uşoară ca fulgul. Se aşeză călare, lipindu-şi 
picioarele de ale lui, şi îi cuprinse talia cu braţele subțiri. 


Dominic privi în jos şi văzu că piciorul îi era dezgo- 
-it până deasupra genunchiului. Imaginea, combinată 

cu apăsarea caldă a trupului ei, îi stârni un fior erotic 
periculos. Poziţia asta era mult prea intimă. 

Blestemându-se pentru gândurile sale, spuse: 

-Vei descoperi că Warfield arată cu totul altfel de pe 
spatele unui cal. 

îndemnă armăsarul la pas. Meriel se lipea de el atât 
de strâns, încât simțea cât de puţine haine purta pe sub 
tunică şi fustă. Şi clar era o femeie, nu o fată... 

Păstrându-şi privirea ferm aţintită înainte, îl conduse 
pe Pegasus în jurul casei şi pe lunga alee acoperită de 
iarbă, cu Roxana pe urmele lor. Paşii calului erau uşori 
ca mătasea, aşa că Meriel slăbi treptat strânsoarea. Când 
avu impresia că era pregătită, Dominic anunţă: 

- O să trecem la trap, aşadar pregăteşte-te pentru un 
alt gen de mişcare. 

Oare înțelesese şi se încordase iar? Nu era sigur, dar 
tânăra se ţinea în şa cu destulă uşurinţă. De vreme ce 
trapul nu era deosebit de confortabil pentru cineva care 
nu ajunge la scăriță, după vreo două minute o avertiză: 

-Acum o să trecem la galop mic. 

Strânse calul, apoi îşi mută greutatea în faţă şi semna- 
lă schimbarea de ritm. Pegasus se întinse grațios într-un 
lung galop lin, parcă zburând peste pajiştea verde. Copa- 
cii treceau ca prin ceaţă pe lângă ei, iar vântul împingea 
spre spate părul lui Dominic. 

în urma lui, Meriel râdea cu o veselie pură, scoțând 
un clinchet ca de clopoței. Niciodată nu o văzuse zâm- 
bind măcar. lnima îi tresări drept răspuns. Voia s-o 
cuprindă în brațe, să împartă cu ea exuberanţa vitezei 
şi a bucuriei. 

Bine că erau pe cal! Meriel nu era a lui s-o îmbră- 
țişeze. Nici măcar a lui Kyle nu era, nu încă. Poate că 
nu avea să fie nicicând. Totuşi bucuria ei era periculos 
de ispititoare. 

Se apropiau de porțile din fier ale proprietăţii. înceti- 
ni puţin şi spuse peste umăr: 


- De vreme ce ziua este atât de frumoasă, o să te duc 
în sat. 

Ea scoase un țipăt îngrozit, apoi se desprinse de mij- 
locul lui şi sări de pe calul aflat în mişcare, 
înspăimântat, Dominic trase de frâieie lui Pegasus şi se 
răsuci. Meriel se lovise de pământ şi se rostogolea prin iar- 
într-un vârtej de fuste şi picioare goale. Sări de pe cal, 
temându-se că fata şi-ar fi putut rupe oasele sau mai rău. 
mainte să poată ajunge la ea, Meriel se ridică în grabă şi 
rlşni printre copacii care mărgineau aleea. 

Dominic legă frâieie în jurul unei crengi, apoi se re- 
rezi după ea. 

- Meriel, stai! 

Brusc, Roxana apăru în fața lui, mârâind cu colții 
dezveliți. Se opri în loc. Căţeaua îl plăcea, dar era clar că 
avea să-i sfâşie beregata dacă îi ameninţa stăpâna. 

Trase adânc aer în piept, amintindu-şi că Meriel nu 
sar fi putut mişca atât de repede dacă ar fi fost rănită. 
Deja dispăruse în parc, hainele ei pătate de iarbă ames- 
:ecându-se cu tufele şi copacii. 

Oare era un semn de nebunie faptul că intrase în 
ranică la gândul de a părăsi domeniul Warfield? Poa- 
re că nu, ţinând cont că acela fusese adăpostul ei de 
o vârstă fragedă. Totuşi, Dominic îşi dorea să fi 
fost avertizat. 

Dominic se trezi la mijirea zorilor, smuls dintr-un 
vis în care străbătea cerul în zbor pe un cal înaripat, 
strâns în brațe de o fecioară cu părul argintiu al cărei râs 
râsuna precum clinchetul de clopoței. In viața reală nu 
avea el norocul ăsta. După finalul nefericit al plimbării 
călare, Meriel dispăruse pentru tot restul zilei. 

Se dusese pe apa sâmbetei sugestia de a-i citi seara din 
rgendele greceşti. Imaginase cu delectare scena casnică 
in care stăteau lângă foc, Meriel ascultând visătoare în 
Teme ce el îi împărtăşea câteva dintre poveştile lui pre- 
ferate. Poate şi poezii. 


Mai bine bar fi citit motanului. Lui Ginger cel puţin 
îi plăcea să se adăpostească de ploaie şi să doarmă la căl- 
dura focului. Dumnezeu ştia unde îşi petrecuse Meriel 
noaptea. Spera că nu sfârşise în cine ştie ce ascunzătoare 
mizerabilă şi umedă. 

Gândul la ea singură şi tremurând îi distruse orice 
şansă de a mai adormi la loc. Se ridică şi se îndreptă 
către lavoar pentru a-şi stropi faţa cu apă rece. Pe când se 
ştergea, privi pe fereastră. O ceaţă groasă, perlată, acope- 
rea peisajul. Deşi soarele trebuia să fi răsărit, abia dacă 
putea zări conturul grădinii în formă de cruce malteză 
de sub geamul său. 

Miji ochii când zări o siluetă umană străbătând gră- 
dina şi îndepărtându-se de casă. Meriel. Era bucuros 
să vadă că fata îşi petrecuse noaptea înăuntru, unde 
era cald şi uscat. Dar unde naiba se ducea la ora asta? 
îşi trase hainele pe el cu o nepăsare care l-ar fi îngrozit 
pe Morrison, după care cobori grăbit şi ieşi în diminea- 
ta cețoasă. Ea deja dispăruse, aşa că merse mai departe 
în direcţia în care o văzuse plecând. După vreo două 
minute îi observă silueta subţire. încetini pentru a-şi po- 
trivi paşii cu ai ei, întrebându-se ce spera să obțină din 
această urmărire. lertarea de a o fi speriat atât de tare cu 
o zi în urmă încât să fugă panicată? Ea poate că uitase 
deja incidentul. 

La fel de bine, era posibil să fi devenit atât de precau- 
tă încât să nu se mai apropie nicicând de el, ceea ce ar fi 
sortit eşecului aranjamentul celor doi fraţi. încercă să se 
vadă cu ochii minţii ca stăpân al domeniului Bradshaw, 
însă imaginea nu voia să apară. Poate că stricase defini- 
tiv această curtare. 


Situaţia îi trezea nişte sentimente ciudat de ameste- 
cate. Oricât de mult şi-ar fi dorit domeniul Bradshaw, 
rolul ăsta îl stânjenea din ce în ce mai mult. Meriel 
merita mai mult decât o înşelătorie josnică. Merita un 
bărbat care să ţină ia ea, nu unul atât de puţin interesat 
de căsătorie încât nu se deranja nici măcar să-şi curteze 
propria mireasă. A, desigur, Kyle n-ar fi rănit niciodată 

o fiinţă inocentă. Pur şi simplu ar ti ignorat-o. Nu şi-ar 
fi făcut nici un pic de timp pentru a-i descoperi însuşi- 
rile aparte. 

Preţ de câteva minute, Dominic trecu în revistă tot ce 
ura în legătură cu fratele său, apoi îşi sili mintea să o ia 
pe căi mai utile. Lui Meriel păruse să-i placă plimbarea 
călare. Oare ar fi fost în stare să mâne singură un cal? 
Deşi mintea nu îi era normală, avea felul ei de inteligen- 
tă. Suficientă, poate, pentru a stăpâni arta călăriei dacă 
ar fi vrut. 

începea să creadă că tânăra femeie ar fi putut face 
mult mai multe decât îşi dădeau seama tutorii ei. 
In dorința lor de a o proteja, îi înlăturaseră din drum 
provocările care i-ar fi putut încuraja dezvoltarea. 

Meriel aproape că dispăruse, aşa că iuți pasul. Deşi 
nu părea zorită, parcurgea distanţele foarte repede pen- 
tru cineva atât de mărunt. l-ar fi fost uşor s-o piardă 
în ceaţă. 

Pâcla îi amintea de vizitele din copilărie în Scoţia, la 
cabana de vânătoare a tatălui său. El şi Kyle învățase- 
ră să ia urma căprioarelor prin mlaştini, împreună cu 
pădurarul-şef, un bătrân scoţian laconic. Dominic se 
dovedise un hăitaş mai bun, cu o abilitate de a simți 
mişcările căprioarei care îl impresionase până şi pe bă- 
trânul Donald. Dar nu avea tăria să tragă. Căprioara era 
prea frumoasă pentru a fi nimicită. 

Nici lui Kyle nu-i făcea plăcere să ucidă, dar, spre 
deosebire de Dominic, nu dăduse niciodată înapoi. 
Un ţintaş de primă mână, îşi dobora cu răceală prada, 
fără a manifesta nici o urmă vizibilă de regret. Contele 
de Wrexham se arătase mândru de moștenitorul lui. 

Astăzi antrenamentele bătrânului Donald îi erau de 


mare folos lui Dominic, întrucât Meriel era dificil de ur- 
mărit chiar şi după standardele timidelor căprioare 
scoțiene. Cu părul ei deschis la culoare şi hainele largi, 
dacă n-ar fi ştiut adevărul ar fi luat-o drept o fantomă. 


Părăsiseră de mult grădinile cultivate, iar ceața tot 
mai densă arăta că se apropiau de râu. Cărarea urca 

tot mai abrupt. Trebuia să fie atent pe unde calcă, dar 
ridica privirea la intervale regulate pentru a se asigura că 
nu-şi pierduse prada. 

Nemulțumit că începuse să gâfâie (cum putea o 
mână de fată să meargă într-un asemenea ritm pe un 
deal atât de abrupt?), aruncă o privire în sus, moment 
în care înlemni, cu ochii cât cepele. Deasupra lui se 
înălțau zidurile crenelate ale unui castel medieval, la fel 
de rău-prevestitoare ca într-un roman gotic. Neputân- 
du-şi stăpâni tremuratul, îşi aduse aminte că pe harta 
proprietăţii locul era marcat drept „ruine normande". 
Nu-şi imaginase însă că fortăreața era atât de bine 
conservată, creând o imagine de-a dreptul înfricoşătoa- 
re în pâcla densă. 

Meriel trecu printr-o deschizătură din zidul înalt. 
Cândva existaseră acolo uşi din lemn masiv, dar acum 
tentacule de ceață se înfăşurau în jurul bolţii şi stâlpilor 
de piatră. Dominic se opri, neştiind dacă era bine so 
urmeze într-un spaţiu îngust în care ea probabil l-ar fi 
putut repera cu uşurinţă. 

Nu ajunsese însă atât de departe pentru a se opri. 
Tăcut precum ceața, trecu prin poarta goală şi pătrunse 
în străvechiul castel. 

Meriel ştiuse pe dată cine o urmărea. Energia lui 
era ca o lumânare în negură, vie şi distinctă. Strânse 
din buze. Ar fi trebuit s-o aducă pe Roxana, care i-ar fi 
blocat drumul cu toată vigoarea. Căţeaua era însă prea 
bătrână, iar umezeala i-ar fi afectat oasele, aşa că Meriel 
o lăsase să doarmă. 

Adora magia ceţii, felul în care aceasta transforma 
peisajul familiar într-un tărâm straniu. S-ar fi delectat cu 
acea senzaţie de singurătate primordială dacă n-ar fi fost 
bărbatul insistent din spatele ei. Nu i-ar fi fost greu să-l 
facă să-i piardă urma, dar, gândindu-se la cât fusese el de 
alarmat când o văzuse sărind de pe cal, îi veni o idee şi 
mai bună. Avea să-i dea ea motive de îngrijorare! 


In timp ce urca drumul către donjon, vedea cu ochii 
minţii şanțul de apărare plin cu apă, cămin pentru 
lebede. Cai cabraţi şi flamuri fantomatice, doamne în 
rochii de catifea unduitoare şi seniori purtând cicatrice- 
le unor bătălii primitive. Imaginile erau atât de vii, încât 
întreba dacă nu cumva trăise la castel în epoca lui de 


florie. Hiral, doica ei hindusă, îi spusese că oamenii se 
nasc iar şi iar, trăgând învățăminte şi dezvoltându-se spi- 
ritual de-a lungul secolelor. Meriel îi dăduse dreptate, 


căci cu siguranţă legăturile pe care le avea cu Warfield 
nu se formaseră într-o singură viaţă. 

înălță o rugăciune tăcută pentru Hiral, care murise 
în timpul masacrului de la Alwari. Blânda ei doică meri- 
ta să renască într-o viaţă plină de bunătate şi confort. 

De obicei, Meriel se ducea mai întâi în ruinele don- 
onului, însă de data asta străbătu curtea interioară 
acoperită cu iarbă tunsă de oi spre treptele care duceau 
către creneluri. Când începu să urce, îşi înălță vocea în- 
tr-un cântec funebru straniu, lipsit de cuvinte, pe care 
îl auzise cândva în India. Glasul ei răsuna între pietre, 
misterios ca plânsetul unui suflet pierdut. 

Ajunse la drumul de strajă şi privi de cealaltă par- 
ce a râului. Intr-o zi senină dealurile din Țara Galilor 
erau perfect vizibile. In această dimineaţă abia dacă pu- 
:ea zări apele repezi aflate jos, la mare distanță, unde 
curenţii se  învolburau în jurul stâncilor povârnite care 
împrejmuiau trei laturi ale castelului. Strămoşul ei, 
Adrian de Warfield, făcuse o alegere bună atunci când 
îşi construise aici fortăreața. Deşi atacat în mai multe 
rânduri, castelul Warfield nu fusese niciodată cucerit. 

Fără a se opri din cântat, îşi continuă drumul, evi- 
când bolovanii sfărâmaţi, până când ajunse la destina- 
cie. In vreme ce trilul ei se înălța în crescendo, Meriel se 
cățără într-o deschizătură. O adiere uşoară se înfăşură 
împrejurul ei, ridicându-i şuvite din păr. Vântul tot 
mai puternic şi soarele cald aveau să se dizolve curând 
în ceață. 


Privi spre baza stâncilor, legănându-şi trupul în ritmul 
melodiei, cu veşmintele largi fluturând pe ea. Piatra era 
rece sub tălpile ei goale. 

Apoi, când o voce strigă îngrozită în spatele ei, păşi 
în gol. 

- Meriel! Meriel! 

Cu inima bubuindu-i de spaimă, Dominic ţâşni în 
sus pe treptele din piatră, urcând câte trei deodată şi 
strigând ca şi cum vocea lui ar fi putut opri saltul sinu- 
cigaş de pe zid. 

Alergă spre locul din care ea sărise şi privi peste 
creneluri. Râul era la mare, mare depărtare în jos. 
Cu siguranţă nimeni nu ar fi putut supravieţui unei ase- 
menea căderi, dar tot cercetă apele cu privirea, sperând 
să vadă măcar un semn din partea ei. Nimic. 

Se răsuci ameţit; îi venea să vomite în timp ce se lupta 
cu impulsul de a plonja după ea. Nu ca s-o salveze, era 
mult prea târziu pentru asta, ci ca penitență deoarece 
împinsese o făptură nevinovată câtre un sfârşit oribil. 
Meriel trăise aici în pace vreme de ani întregi, până 
când venise el şi distrusese fragilele piedici care îi mai 
țineau mintea în frâu. începuse să se gândească la ea ca 
la o fată aproape normală, ce avea doar nişte obiceiuri 
ciudate. Din cauza prostiei lui, a lipsei lui de înțelegere, 
trupul ei sfărâmat era deja lovit de curenţii înghețați 
de dedesubt. 

Atunci privirea îi fu atrasă de licărul unei mişcări 
în dreapta lui, în capătul îndepărtat al zidului. întoar- 
se capul şi se uită. Pânză verde? întrebându-se dacă nu 
cumva imaginaţia îi juca feste, se aplecă prin deschizătu- 
ră şi privi drept în jos. 

Crezuse că peretele castelului se înălța drept pe mar- 
ginea prăpastiei, însă în zona aceea mai erau câţiva 
metri între zid şi buza stâncii. Drept sub el, secole de 
eroziune lentă făcuseră ca pământul şi vegetaţia să se 
adune într-un prag îngust ce se înălța la vreo trei metri 
de deschizătură. Dacă cineva ar fi căzut pe acel platou, 
i-ar fi fost uşor să se strecoare pe la baza castelului până 
într-un loc sigur. 


Miji ochii şi zări urma ştearsă a unor tălpi mici şi goa- 
le pe solul umed. Meriel era teafără. Teafără. Dominic 
se prăbuşi lângă zid, moleşit de sentimentul uşurării. 

Peste o clipă însă, uşurarea fu urmată de furie. Mi- 
cuța vrăjitoare încercase dinadins să-l sperie de moarte! 
Era la fel de sigur de asta pe cât era de propriul nume. 
Poate că îl pedepsea pentru nechibzuita lui încercare de 
a o duce în afara domeniului Warfield. 

Prea mânios ca să mai fie precaut, sări de pe zid şi 
căzu pe prag. Ateriză cu putere, iar pământul se fărâmă 
sub greutatea lui. începu să cadă şi pentru o clipă îngro- 
zitoare se gândi că era condamnat. 

Flutură cu disperare din mâini; abia în ultima cli- 
pă reuşi să se prindă de o tufă viguroasă, modelată de 
vânt. Probabil că Meriel aterizase mai uşor, mai ales 
că ea cunoştea castelul ca-n palmă. Chiar şi aşa, trucul 
ei fusese al naibii de primejdios. Poate că nu înţelegea 
riscurile pe care şi le asumase. Dominic pur şi simplu nu 
avea habar cum funcţiona mintea aceea mică şi sucită. 

Când îşi mai reveni în fire, începu să înainteze puţin 
câte puţin de-a lungul stâncii, pe urmele lui Meriel. Fata 
se distrase, dar, pe legea lui, dacă credea că scăpase de el 
se înşela amarnic. 

Ascunsă într-un pâlc de tufişuri de pe malul vechiu- 
lui şanţ de apărare, Meriel aşteptă răbdătoare apariţia lui 
Renbourne. Cum privea concentrată poarta principală, 
fu cât pe ce să nu-l vadă ieşind de după zidul castelului 
pe acelaşi traseu pe care îl urmase şi ea. Ce nechibzuit! 
Ar fi putut să-şi piardă viaţa. 


Totuşi, era isteţ dacă îşi dăduse seama atât de repede 
ce făcuse ea. Cândva îi jucase aceeaşi festă unui medic 
enervant care se ţinuse după ea pentru a-i observa nebu- 
nia. Nătărăul ieşise din castel în goană, ţipând că trebuia 

dragat tot râul. Doamnele îl trimiseseră la plimbare 
după acel incident. 

Cu furia întipărită pe chip, Renbourne se năpusti în 
josul dealului, spre ascunzătoarea ei. Zâmbind, Meriel 
se strecură afară, atentă să nu intre în raza lui vizuală. 

Odată ajunsă la baza dealului, intră într-o fâşie lată 
de pădure, căci ceața nu avea să-i mai servească multă 
vreme drept ascunzătoare. Până la urmă avea să-şi croias- 
că drum înapoi spre casă pentru nişte hrană, însă pen- 
tru moment se mulțumea să străbată una dintre cărările 
ei preferate, bucurându-se de corul păsărilor. 

Se afla în partea cea mai densă a pădurii când auzi 
un alt sunet, unul grav şi încărcat de durere. Se opri, în- 
cruntându-se. Răsună iar, un zgomot aspru, între mârâit 
şi scâncet. Undeva prin apropiere, un animal suferea. 

Urmări sunetul până într-un mic luminiş. Acolo 
se afla o pereche de vulpi, masculul învârtindu-se 
îngrijorat în jurul unei vulpi ce schelălăia, cu labele 
din față prinse între dinţii ascuţiţi ai unei capcane din 
metal. La vederea imaginii, Meriel fu cuprinsă de o 
furie pură. Braconieri! 

Mai devreme în acea primăvară urmărise cuplul de 
vulpi în timpul perioadei de curtare şi i se pusese un 
nod în gât când observase ritualul seducţiei. Acum 
creşteau câţiva pui prin apropiere. Intr-un moment de 
neatenție, femela declanşase mecanismul unei capcane 
pentru iepuri, iar acum zăcea pe o parte, gâfâind, cu 
pupilele lărgite din pricina durerii şi a şocului. Laba din 
dreapta faţă era o harababură însângerată. 

Lăsându-şi la o parte furia în favoarea grijilor ime- 
diate, Meriel păşi în luminiş. Vulpoiul scoase un lătrat 
scurt şi ascuţit, apoi se retrase, deşi ea bănuia că nu 
avea să plece prea departe. Se apropie încet de vulpe, 
fredonând în surdină o melodie pentru a linişti anima- 
lul rănit. In zadar; când Meriel întinse o mână, vulpea 


se repezi să muşte cu ferocitate, coada ei stufoasă biciu- 
ind pământul. 


Tânăra femeie îşi trase iute mâna. De obicei salbă- 
ticiunile din Warfield îi tolerau prezența, însă vulpea 
avea dureri atât de mari, încât putea fi periculoasă. 

Nişte crengi trosniră undeva pe aproape. Renbourne? 
Nu, paşii lui erau mai uşori. Bănuind că braconierul se 
apropia, Meriel se ascunse în cealaltă parte a poieniţei. 

Câteva clipe mai târziu, dintre tufe ieşi un tânăr 
zdrenţăros, cu o tolbă goală de vânătoare aruncată peste 
umăr şi cu privirea îndreptată asupra capcanei. Un bra- 
conier pe pământul ei, omorând şi mutilând ființele pe 
care Atotputernicul i le lăsase în grijă! 

| se tăie răsuflarea când tânărul scoase un cuţit din 
teacă. Urma să reteze gâtul vulpii. 

Urlând de furie, Meriel sări în picioare şi se aruncă 
asupra intrusului. 

Dacă n-ar fi fost abilităţile lui de vânător, Dominic 
n-ar fi dat niciodată de urma fetei, care se deplasa cu 
uşurinţa ceţii în retragere. însă mai lăsa ici şi colo câte 
un petic de iarbă turtită sau amprenta unui picior gol, 
aşa că avea so ajungă în curând. 

Şi apoi? Era tentat so bată la fund, dar se îndoia că 
ar fi fost un gest potrivit pentru o tânără de douăzeci şi 
rrei de ani. Chiar şi pentru una cu un simț al umorului 
absolut deplorabil. 

Inima îi îngheţă în piept când un țipăt de femeie 
străpunse aerul. De data asta nu mai era vorba despre 
simularea unei sinucideri, ci de un strigăt ce anunţa o 
nenorocire în adevăratul sens al cuvântului. Dominic 
o rupse la fugă, întrebându-se ce ar fi putut so amenințe. 
Cu siguranţă în parc nu existau animale periculoase. 

Ar fi trebuit să-şi amintească faptul că bestia cea mai 
primejdioasă e omul. Când dădu buzna în micul lumi- 
niş, o văzu pe Meriel zăcând pe jos, cu un bărbat străin 
deasupra ei, amândoi încleştaţi într-o luptă pe viaţă şi 
pe moarte. Se simţi cuprins de o furie mai aprigă decât 
rot ce mai simţise până atunci. 


-Ticălosule! 

Se aruncă în încăierare şi îl smulse pe intrus de pe 
Meriel, apoi îl răsuci şi îl dobori la pământ cu o singură 
izbitură mânioasă. Se opri deasupra lui cu pumnii în- 
cleştați, luptându-se cu dorinţa de a-l mutila pe viaţă. 

-Ce soi de fiară ar ataca o fată neajutorată? 

-Neajutorată! protestă bărbatul cu un accent pro- 
nunţat de Shropshire. Urmele însângerate de pe chipul 
lui indicau locurile în care pielea luase contact cu un- 
ghiile lui Meriel. Ea a sărit pă mine! lo doar nu voiam 
s-o las să-mi scoaţă ochii cu ghearele! 

Dominic aruncă o privire spre Meriel, care se ridicase 
de jos. Nu aducea cu o fecioară delicată ce tocmai fusese 
atacată de un violator. Calmă, cu ochii mijiţi, îl urmărea 
pe străin cu expresia feroce a unei lupoaice. 

După o cercetare rapidă a împrejurimilor, Dominic 
observă o vulpe prinsă în capcană, un cuţit pentru ju- 
puit aruncat pe jos şi o tolbă pătată de sângele uscat al 
victimelor din trecut. 

- Un braconier, pufni el cu dezgust. 

Bărbatul se ridică împleticindu-se. Meriel sări numai- 
decât să-l atace, vânturându-i prin față un băț ascuțit. 
Dominic o prinse la jumătatea saltului şi o trase cu 
putere lângă el. Trupul ei micuț era încordat de o for- 
tă furioasă. Dumnezeule mare, şi când te gândeşti că 
începuse s-o creadă mai mult sau mai puţin normală! 
Dacă aşa arătau crizele de isterie despre care îi vorbise 
doamna Rector, nu era de mirare că toți o considerau 
nebună. Fata era cu adevărat periculoasă. 

Insă violența ei nu se manifesta la întâmplare, căci 
nu se repezise asupra lui atunci când o înşfăcase. înălță 
mulţumiri tăcute Celui de Sus. l-ar fi venit greu s-o po- 
tolească pe zgripțuroaică fără ca unul din ei să fie rănit. 
Din fericire ea se potoli, fixându-l pe braconier cu o pri- 
vire ucigătoare. 

Văzând că intrusul dădea să fugă, îi porunci aspru: 

- Rămâi pe loc sau îi dau drumul. Şi este rapidă. 
Foarte rapidă. 


Privind-o cu îngrijorare pe Meriel, bărbatul (sau băia- 
tul, de fapt, căci nu putea să aibă peste şaptesprezece ani 
fi mai era şi slăbănog pe deasupra) spuse: 

-N-aş fi rănit-o pe tânăra doamnă. Se ştie că nu e 
întreagă la minte. Masându-şi obrazul însângerat, bol- 
borosi: A sărit la mine ca un... ca un... 

- Ca un înger răzbunător? Sperând că Meriel avea să 
rie cuminte, Dominic îi dădu drumul înainte ca sen- 
zaţia pe care i-o dădea atingerea trupurilor lor să-i dis- 
rragă atenţia. Nu-i nevoie să-l ataci, Lady Meriel. Legea 
îi pedepseşte sever pe braconieri. Şapte ani deportare, 
in New South Wales, îmi imaginez. Sau poate în Van 
Diemen's Land. 

Braconierul se albi la față. 

-Vă rog, domnule, n-am vrut să fac rău. Ce înseam- 
nă câţiva iepuri pentru un lord ca 'mneavoastră? N-aveţi 
nevoie de ei. Nici dânsa n-are nevoie, cu o avere care să-i 
ajungă cât pentru o mie de vieţi. îşi muşcă buza, părând 
Jintr-odată foarte tânăr. Dacă o să fiu deportat, mai- 
că-mea şi ăia mici or să moară de foame. E greu de când 
a murit tata. Nu-i nimic de lucru. 

Mânia lui Dominic începu să se risipească. Niciodată 
nu fusese de acord cu incriminarea săracilor care vânau 
animale mici ca să aibă ce pune pe masă. 

-Cred că furia lui Lady Meriel s-a iscat din pricina 
raptului că ai rănit vulpea aceea. In ce scop ai făcut-o? 
Vulpile sunt dăunători, nu vânat. 

- Dacă îţi e destul de foame, o vulpe nu-i o mâncare 
rea, spuse băiatul cu amărăciune. Deşi un iepure ar fi 
fost mai bun. 

Dominic îi cercetă fața osoasă şi hainele ponosite, 
rămase prea mici. O asemenea sărăcie lucie îi dădea o 
nouă perspectivă asupra propriei situații. 

O fi fost el fiul mai mic şi lipsit de perspective, însă 
nu ratase vreo masă. 


Scotoci prin buzunar, sperând să aibă nişte bani la el. 
Găsi o monedă, o scoase şi i-o aruncă băiatului. 

-la asta şi cumpără de mâncare pentru familia ta. lar 
dacă îţi preţuieşti libertatea, să nu mai pui piciorul în 
parcul Warfield. 

Băiatului i se tăie răsuflarea când prinse lira de aur, 
însă Meriel îi aruncă lui Dominic o privire întunecată. 

-E greu să condamni un om pentru că încearcă să-şi 
hrănească familia, îi spuse el scurt. 

Poate că ea înțelegea. Deşi se muta revoltată de pe 
un picior pe altul, nu mai făcu nici o mişcare înspre 
braconier. 

-Mu... mulţumesc, domnule, bâigui băiatul, holbăm 
du-se încă la monedă. 

Era posibil să nu mai fi ţinut în viaţa lui în mână o 
liră de aur. 

Dominic se încruntă. Un ban de aur putea hrăni 
o familie vreme de câteva zile, poate chiar săptămâni, 
însă nu era o soluție permanentă. 

-Spune-mi cum te cheamă. Sunt doar un oaspete la 
Warfield, aşa că nu pot face nici o promisiune. Totuşi, 
în măsura în care o slujbă te-ar ține departe de braconaj, 
îl voi întreba pe administratorul fermei dacă are nevoie 
de muncitori. 

-Vai, domnule! exclamă uluit puştiul. Aş face orice 
muncă cinstită. 

Un muncitor câştiga destul de puţin, dar măcar băia- 
tul nu mai risca să fie deportat şi să-şi lase mama cu un 
bordei plin de copii flămânzi. Dominic se aplecă pentru 
a ridica tolba şi cuțitul de pe jos. 

- Poţi să iei astea, dar capcana rămâne aici. 

Băiatul încuviință resemnat. Nu exista nici o cale 

prin care să poată folosi capcana în mod legal. De fapt, 
putea fi arestat şi condamnat pentru braconaj şi dacă 
era prins doar cărând blestemăţia aceea. 

-Vă mulțumesc, domnule. Mă numesc Jem Brown. 


-Jem Brown. Foarte bine, poimâine să te prezinți 
în fața  administratorului proprietății Warfield. Până 
atunci eu voi fi vorbit cu el. Acum du-te! Dominic îi 
aruncă uitătura fioroasă pe care o deprinsese în timpul 

scurtei sale cariere de ofițer de cavalerie. Şi nu uita ce 
ţi-am spus, stai departe de parc! 

Jem o zbughi înainte ca Dominic să se răzgândească. 

Meriel scoase un sunet asemănător cu sâsâitul unei 
pisici. Ar fi fost amuzant, dacă purtarea ei nu s-ar fi în- 
depărtat atât de mult de normalitate. 

Lăsând la o parte acest gând dureros, Dominic spuse: 

- Hai să vedem ce putem face pentru biata vulpe. Aş- 
teaptă-mă o clipă! 

In drum spre luminiş trecuse pe lângă un pârâu, aşa 
că se întoarse şi îşi înmuie batista în apă. Apoi reveni 
la vulpea prinsă în capcană, pe care Meriel se străduia 
so aline. 

Vulpea mârâi când Dominic îngenunche alături de 
ea. Ştiind că avea să-i fie mai greu so trateze decât dacă 
ar fi fost un câine sau un cal neliniştit, o privi fix în 
ochi în timp ce îi transmitea mintal intenţiile sale bune, 
faptul că era un prieten. 

- Gata, gata, fetițo, murmură el blând. Hai să te elibe- 
răm! Pe urmă ne putem uita la piciorul ăla. Nu e cazul 
să-ţi faci griji! Pe vremuri mă gândeam să mă fac chirurg 
veterinar, să ştii. Ori de câte ori aveam ocazia, mă ţineam 
după  potcovarul, văcarul şi ciobanii din  Dornleigh, 
învățând cum să tratez cai, vaci şi oi. Dar tata ar fi murit 
de apoplexie dacă aş fi ales o asemenea meserie josnică. 

Nu atât sensul cuvintelor, cât tonul era important 
pentru a linişti animalul. Tocmai la tanc, Dominic îşi 
aminti un lucru esenţial: nu trebuia să se dea de gol că 
îşi însuşise identitatea lui Kyle. Deşi o carieră de chirurg 
veterinar putea fi atrăgătoare pentru un fiu mai tânăr, 
ea ar fi fost de neconceput pentru moştenitorul dome- 
niului Wrexham. 

In loc să-şi mai descrie ambițiile de odinioară, începu 
să alinte vulpea: cât de frumoasă era coada ei cu vârf 


alb, cât de arătoşi trebuie să fi fost puii. Când o conside- 
ră suficient de calmă, făcu o încercare aşezându-şi mâna 
pe blana deasă şi elastică de pe umărul ei. Animalul 
tremură puţin, dar îi acceptă atingerea. 


îşi îndreptă atenţia către capcană. Paznicii de vână' 
toare din Dornleigh foloseau uneori curse pentru a 
împiedica vulpile să distrugă ouăle păsărilor ce urmau 
să fie vânate, însă Dominic nu umblase niciodată cu 
una. Dinţi haini de metal erau ţinuţi laolaltă de un arc 
de oţel aflat lângă balama. 

Când reuşi să desluşească mecanismul, se ridică şi 
apăsă cu piciorul pe arc. Falca de metal se deschise, iar 
Meriel eliberă cu blândeţe laba rănită. 

- încă puţin. Pe urmă o să te poţi întoarce acasă la 
puii tăi, murmură Dominic în vreme ce lăsa capcana să 
se închidă cu un pocnet. Spera că acesta era adevărul. 
Dacă rana era prea gravă, ar fi fost mai bine să ucidă 
biata sălbăticiune. 

îngenunche din nou şi îşi folosi batista udă pentru 
a curăța cu grijă piciorul afectat. Simţea uimirea lui 
Meriel față de docilitatea vulpii, însă nici nu se uită la 
ea. Toată atenţia îi era îndreptată asupra animalului 
care gâfâia din pricina neliniştii. 

După ce spălă sângele uscat, scoase un oftat de 
uşurare. 

-Ai noroc, fetiţo. Nici un os rupt, nici un tendon tăiat. 

încă exista o sângerare lentă. Dacă ar fi fost vorba 
de un cal sau un câine rănit, ar fi aplicat un unguent 
şi un bandaj, dar se îndoia că ar fi mers în cazul ăsta. 
Vulpea probabil şi-ar fi ros bandajul, agravând problema. 

- Urmeazățţi instinctele, coană Vulpe. 

Animalul îşi lăsă capul în jos, iar o limbă aspră înce- 
pu să lingă rana. După câteva minute de lipăit, firişorul 
de sânge aproape că se oprise. 

-Acum eşti gata să mergi acasă? întrebă el încet. 

Cu mişcări şovăielnice, vulpea se ridică în picioare. 
De la marginea luminişului se auzi un lătrat ascuţit. 
Animalul rănit săltă iute capul şi ciuli urechile, apoi 
alergă să i se alăture neliniştitului ei partener. Deşi îşi 
ferea laba rănită, se mişca bine. Vulpoiul sări în sus de 
bucurie, după care îşi însoţi doamna în pădure. 


Dominic se lăsă pe călcâie, emoţionat de întreaga 
scenă. 

-Cred că o să-şi revină. Dacă ştii unde e vizuina ei, 
poate vrei să-i laşi nişte mâncare prin apropiere vreme 
de câteva zile, ca să ajuţi familia până când ea o să fie 
într-o formă mai bună. 

Meriel încă stătea ghemuită la câţiva metri distanţă, 
uitându-se după vulpi cu o expresie de bucurie profun- 
dă întipărită pe chip. 

Apoi fata roti capul şi, pentru prima dată, el putu s-o 
privească drept în faţă. Dominic îşi tinu răsuflarea, uluit 
de adâncimile şi complexitatea vizibile în ochii ei de un 
verde clar. O crezuse incomplet dezvoltată mintal, însă 
acum îşi dădea seama cât de mult se înşelase. Poate că 
mintea lui Meriel nu se încadra în canoane, dar nu era 
nicidecum simplă. Era la fel de complexă ca a lui, poate 
chiar mai mult. Asemeni unui spirit păgân al naturii, 
tânăra cunoştea pământurile acelea, cu plantele şi ani- 
malele de pe ele, şi era dispusă să le apere indiferent 
de riscuri. în acel moment, pentru că el ajutase vulpea, 
Meriel îl lăsa să arunce o privire în sufletul ei. 

Ea îi atinse scurt mâna într-un gest inconfundabil de 
mulțumire. Dominic şi-ar fi dorit să prindă mâna aceea 
micuță şi puternică într-a lui astfel încât să-i simtă căldu- 
ra şi forța. In schimb, trase aer în piept. 

- Mi-a părut bine să ajut, Meriel. 

Relaţia dintre ei se schimbase. De acum, aveau să se 
trateze de pe poziții de egalitate. 

Deşi bărbatul acela căpătase în sfârşit o consistenţă 
fizică din punctul ei de vedere, Meriel nu ştiuse că îi era 
suflet înrudit. Apoi cuvintele, atingerile şi compasiunea 
lui îi fuseseră de ajutor vulpii rănite. Chiar şi când ea nu 
reuşise să facă asta. 


Avea o putere de netăgăduit, iar energia lui tămădu- 
itoare îi făcuse aura să strălucească în culori şi mai vii. 
Meriel se ridică încet în picioare. Bărbatul făcu la fel, 

cu o expresie serioasă pe chip, cu privirea înlănţuită de a 
ei. Ochii lui erau de un albastru minunat, însuflețiți de 
umor şi inteligenţă. Se uita nu doar la ea, ci şi în ea. 

Meriel simţi un fior de teamă la gândul că cineva 
putea să ajungă atât de aproape, să ştie atât de multe. 
Totuşi, la fel ca în cazul vulpii, neliniştea îi fu domolită 
de o încredere instinctivă. 

Crezuse că nu mai exista nici o fiinţă pe pământ care 
săd semene. Poate că se înşelase. 

După incidentul cu vulpea, Dominic şi Meriel se 
întoarseră spre casă întro tăcere amicală. Indiferent 
ce drăcuşor o făcuse să fugă de el mai devreme, acesta 
dispăruse. 

Se opriră în bucătărie pentru un mic dejun improve 
zat. Prezenţa lui Meriel acolo era un lucru obişnuit, însă 
vizita unui viconte, chiar şi impostor, stârni o agitaţie 
fără seamăn în rândurile personalului. Una era ca un 
lord să ceară un coş pentru picnic şi alta era ca el să stea 
jos la o masă din lemn de pin şi să savureze ouă cu pâi- 
ne prăjită şi ceai. Dominic se strădui din răsputeri să le 
liniştească, dar faptul că trebuia să arboreze atitudinea 
rezervată a lui Kyle îi îngreuna sarcina. 

După ce mâncară, Meriel ieşi prin spatele casei spre 
grădinița în formă de cruce malteză. Fiecare strat de 
flori era mărginit de o tufă joasă de cimişir. Dominic 
văzuse de la geam cum tufele se împleteau în modele 
elaborate, porțiunile  înfrunzite fiind separate prin alei 
de piatră. Privit de sus, efectul era de o frumusețe gto 
metrică desăvârşită. 

Câteva dintre straturile ale căror flori se ofiliseră 
fuseseră curățate şi pregătite pentru noi plante. Roabe 
pline cu răsaduri viguroase aşteptau pe alei. Dominic îşi 
dădu seama că munca necesară pentru întreținerea unei 
asemenea grădini nu era deloc neglijabilă. 


Meriel se duse la o roabă şi luă pălăria din paie pe care 
io lăsase cineva, probabil Kamal. După ce şio îndesă pe 
cap, începu să ia flori (garoafe, se gândi el) una câte una 

şi să le înfigă în stratul romboidal. Fiecare plantă era 
aşezată cu precizie, la distanțe egale de suratele ei. 

Luând o lopăţică din roabă, îngenunche şi dădu la o 
parte prima garoafă, astfel încât să poată săpa o groapă. 
Când termină, aşeză cu grijă floarea la locul ei şi îngră- 
mădi pământul în jur. Apoi se ridică şi îi întinse lui 
Dominic unealta, făcând un gest care spunea limpede: 
„Arată-mi dacă poţi face asta”. 

In timp ce lua lopăţică şi îngenunchea lângă stra- 
tul de flori, lui Dominic îi trecu prin minte ciudatul 
gând că ea nu vorbea deoarece nu avea nevoie. Atunci 
când voia să-şi facă cunoscute dorințele, comunica 
fără echivoc. 

Săpă cu grijă, asigurându-se că groapa era suficient de 
mare încât să primească toate rădăcinile fără a le înghe- 
sui. Apoi aşeză planta înăuntru şi tasă bine pământul 
în jur. 

Simţind o nevoie absurdă de a-i obține aprobarea, 
privi în sus către Meriel. Faţa ei era umbrită de bolul 
pălăriei ponosite, însă mişcarea capului sugera satisfac- 
ție. Tânăra trecu la un alt strat şi începu să ia flori din 
roaba alăturată. 

Dominic rânji şi începu să sape. Oare contele de 
Wrexham ar fi fost mulțumit să ştie că dezamăgitorul 
său fiu mai mic ar fi putut obține oricând, pe merit, 
slujba de ajutor de grădinar? Fluierând încetişor, aşeză 
la locul ei următoarea garoafă. 

In vreme ce soarele se deplasa alene pe cer, Dominic 
descoperi că sădirea plantelor era o activitate surprin- 
Zător de agreabilă. Pe când era la ferma din Dornleigh 
studiase cu zel agricultura. Dorindu-şi să înţeleagă tot, 
însămânţase, cosise fânul şi recoltase porumbul. Grădi- 
na fusese totuşi apanajul mamei lui, aşa că ştia puţine 
lucruri despre flori în afara faptului că îi plăceau. 


Acum descoperea că lucratul pământului cu mâinile 
goale era de o senzualitate extraordinară. li plăcea bogă- 
tia umedă a solului, gândul că eforturile lui aveau să le 
îngăduie bobocilor gingaşi să crească şi să înflorească. 

Reflectă la Londra cea aglomerată şi frenetică, acolo 
unde ar fi fost dacă fratele său nu i-ar fi cerut să partid' 
pe la şarada asta. In lumea acea a modelor trecătoare şi a 
relaţiilor superficiale îşi dusese viața ani întregi. Shrop- 
shire părea cu totul altceva. Nu era de mirare că grădi- 
narii arătau atât de mulţumiţi. Kamal avea un calm la 
fel de vast ca peisajul din jur. 

Tovărăşia lui Meriel era extrem de  odihnitoare. 
Din când în când Dominic mai trăgea cu ochiul înspre 
locul în care lucra ea şi zâmbea la vederea picioruşelor 
ei goale. Reprezentau un încântător amestec de eleganță 
şi praf, la fel ca restul ființei ei. 

Nu că el ar fi arătat mai respectabil. Treburile de di- 
mineaţă îl ajutaseră să-şi ţină jurământul de a distruge 
una dintre preţioasele haine ale lui Kyle. Pe măsură 
ce ziua se încălzea, îşi aruncase sacoul cât acolo, îşi 
suflecase mânecile cămăşii, iar acum arăta ca o haima- 
na desăvârşită. 

După ce termină un strat, se ridică pentru a-şi întinde 
muşchii şi încheieturile neobişnuite cu  plantatul, apoi 
traversă grădina înspre Meriel, astfel încât ea să-i dea pe 
muteşte indicaţii pentru ceea ce avea de făcut în con- 
tinuare. Dar tânăra nu muncea. Pentru prima dată în 
ultimele ore, pur şi simplu stătea pe călcâie, cu mâinile 
relaxate, sprijinite pe coapse. 

Urmărindu-i privirea, Dominic văzu că urmărea cu 
atenţie un fluture galben. In loc s-o întrerupă, el se aşeză 
alături. Abia dacă reuşea să-i vadă trăsăturile sub umbra 
acelei pălării absurde, dar se bucura că pielea ei deli- 
cată era ferită de soarele amiezii. Căldura aprigă din 
India trebuie să fi fost crudă pentru cineva cu nuanţa 
tenului ei. 

Minutele se târau unul după altul. Ce găsea aşa de in- 
teresant la un fluture galben oarecare? La țară se găseau 
cu miile. Intrigat, Dominic începu să-l studieze. 


Fără îndoială, fluturii erau mai frumoşi decât majo- 
ritatea insectelor. De fapt, niciodată nu observase mo- 
dul plin de graţie în care delicatele aripi aurii se lăsau 

traversate de razele de lumină, asemenea unor vitralii. 
Pentru o creatură atât de neînsemnată, efectul era de o 
complexitate remarcabilă. Mai remarcă şi faptul curios 
că antenele erau în formă de bâtă. 

Când termină de adunat nectarul dintr-o floare, fiu* 
turele se îndreptă spre o alta. Dominic se imagină zbu- 
rând astfel, liber şi lipsit de greutate. O fantezie plăcută, 
deşi îi era mai uşor să şi-o închipuie pe Meriel în iposta- 
za de fluture, căci ea era perfecta întrupare a graţiei. 

Timpul rămase în loc câtă vreme Dominic urmări 
plimbarea leneşă a fluturelui pe deasupra stratului de 
flori. Când în cele din urmă lepidoptera îşi luă zborul, 
bărbatul clipi surprins, întrebându-se de când se deco- 
nectase de realitate. Nu mai studiase astfel o gânganie 
din copilărie, dacă o făcuse şi atunci. Una dintre calită- 
tile speciale ale lui Meriel era abilitatea ei de a se implica 
total, asemeni unui copil. 

Acum însă, pusă pe treabă, ea se ridică şi îl îndrumă 
către un alt strat şi o altă roabă cu flori. 

- Eşti o şefă aspră, glumi el în timp ce îşi lua din nou 
lopăţica. 

Era aproape sigur că zărise o sclipire jucăuşă în ochii 
fetei înainte ca ea să-i întoarcă spatele. Zâmbind, se rea- 
pucă de săpat. 

Pe la jumătatea după-amiezii, o voce cultivată de te- 
nor spuse cu căldură: 

- Bună ziua, Meriel. Ce mai faci? 

Speriat pentru că nu auzise paşi, Dominic ridică pri- 
virea şi zări un domn de vârstă mijlocie, blond şi suplu, 
traversând grădina către locul în care lucra Meriel. Fata 
se ridică atunci când îl văzu apropiindu-se. 

El o sărută uşor pe obraz. 

- Copila mea dragă! îmi pare bine să te văd. 

Ea toleră sărutul, nepărând nici mulțumită, nici ne- 
mulțumită. Pentru o clipă, necunoscutul îngădui să i se 


ar 


citească pe chip un profund regret, după care îi ridică 
mâinile bătătorite de muncă şi le privi cu tristeţe. 


-Mi-aş dori să porţi mănuşile pe care ţi le-am dat. 

Precaut, Dominic se ridică în picioare. Judecând 
după nuanțele pielii şi ale părului bărbatului, după con- 
stituţia lui şi după hainele scumpe pe care le purta, pe- 
semne era unchiul lui Meriel, Lord Amworth. Dar dacă 
Dominic se înşela, ar fi fost o greşeală greu de explicat. 
Mai rău, Amworth îl cunoştea pe Kyle mai bine decât 
oricine altcineva din Warfield. El era cel mai susceptibil 
de a descoperi impostura. 

Când îl observă, bărbatul rămase cu gura căscată. 

- Lord Maxwell? 

- Am reuşit să vă surprind? replică tânărul cu vocea 
glacială a fratelui său. 

- Intr-adevăr. Privirea neîncrezătoare a nou-venitului 
îl cercetă pe presupusul Lord Maxwell. Abia dacă vă 
recunosc. 

- Părea potrivit să mă implic în activităţile lui Lady 
Meriel. E chiar dornică să mă pună la muncă, preciză 
Dominic îngăduindu-şi un zâmbet superficial. 

Bărbatul se uită când la Dominic, când la Meriel. 

-Te acceptă din... din alte puncte de vedere? 

Omul trebuia să fie Amworth, dar Dominic hotă- 
ri să evite folosirea numelui cât timp nu avea o dova- 
dă clară. 

- M-am mişcat încet, astfel încât să n-o sperii. 

-E un lucru înțelept. Deşi, după cum știi, timpul 
nu e nelimitat. Privind-o îngrijorat pe Meriel, explică: 
Eram în drum spre proprietatea mea şi m-am decis să 
trec pe aici pentru a vedea ce progrese faceți. 

-Veţi rămâne peste noapte? întrebă Dominic, spe- 
rând ca răspunsul să fie negativ. 

Norocul i se terminase. Amworth dădu din cap în 
semn de aprobare. 

- întotdeauna mă bucură o vizită pe domeniul War- 
field, mai ales în perioada aceasta a anului. Vrei să faci 
câțiva paşi împreună cu mine, Maxwell? Aş vrea să stăm 
de vorbă. 


Căutând cu disperare o scuză pentru a evita o conver- 
saţie între patru ochi, Dominic rosti pe un ton grav: 

- Nu îndrăznesc să-mi abandonez lucrul de teamă că 
supraveghetoarea mea se va înfuria pe mine. 

- Foarte bine, zâmbi Amworth. Pe mai târziu, atunci. 

Cu un aer sumbru, Dominic îl urmări îndreptăm 

du-se spre casă. Trebuia să stea în gardă toată seara. 
Spera că doamnele aveau să fie într-o dispoziţie vorbă- 
reață, căci el, ori de câte ori deschidea gura, risca să calce 
în străchini. 

în seara aceea Dominic se îmbrăcă cu o grijă deose- 
bită, permițându-i chiar lui Morrison să-l bărbierească. 
Se bucură că făcuse efortul când îl văzu pe Amworth 
coborând la cină cu toată  formalitatea londoneză. 
Doamna Rector şi doamna Marks erau şi ele îmbrăcate 
în cele mai bune haine. 

După o discuţie degajată la un pahar de sherry, băr- 
baţii le escortară pe doamne în sufragerie. Ca întot- 
deauna, un tacâm era pregătit pentru Meriel, deşi fata 
nu cinase niciodată cu însoţitoarele ei de la venirea lui 
Dominic la Warfield. 

în clipa aceea, Meriel îşi făcu apariția în uşa sufrageri- 
ei. Tânărul ridică privirea şi încremeni. Meriel arăta aşa 
cum nu o mai văzuse niciodată. Părul lucios îi era strâns 
intr-un coc înalt, dezvăluind eleganța suplă a gâtului ei 
împodobit cu perle. Pe rochia albă îi sclipeau broderii 
cu fir de argint, iar când păşi în cameră, el observă că 
purta pantofi argintii asortaţi. 

Apariţia ei fusese atât de izbitoare, încât Dominic avu 
nevoie de câteva clipe pentru a-şi da seama că veşmântul 
era cu cel puţin treizeci de ani în urma modei epocii. 
Nu că i-ar fi păsat. Ce era frumos era frumos. Fu cât 
pe ce să se împiedice când se ridică s-o însoțească până 
la masă. Ea se dăduse cu parfum, un amestec ademeni- 
tor de flori şi mirodenii. 

-Mă bucur din suflet că ni te-ai alăturat, Meriel. 
Ți-am simţit lipsa în ultimele câteva zile. Doamna Rec- 
tor îl informă pe Dominic: Este rochia mamei ei. Emily 


era tare micuță. 


- Emily o colecţionară împătimită de ţinute exotice, 
Lord Maxwell, adăugă doamna Marks. Meriel a apărut 
în tot felul de costume, de la straie ţărăneşti norvegiene 
până la veşminte chinezeşti brodate. Fără îndoială a ales 
o rochie mai convenţională în onoarea dumneavoastră, 
Lord Amworth. 

Amworth se ridică, fără a-şi putea desprinde privirea 
îndurerată de pe chipul nepoatei sale. 

-Îmi amintesc de rochia asta. Emily a purtato în 
seara în care a fost prezentată în societate. Meriel îi 
seamănă foarte mult. 

Dominic îi trase scaunul, iar tânăra femeie se cufun- 
dă în el cu grația unui fulg în zbor, fustele din măta- 
se foşnindu-i împrejur. îşi ţinea privirea îndreptată cu 
modestie în jos, precum o şcolăriță ce participă pentru 
prima dată la o serată a adulţilor. Amintindu-şi de dia- 
volita care făcuse tot ce ştia ea mai bine pentru a-i trage 
o spaimă care să-l îmbătrânească cu zece ani, se aşeză 
contrariat la locul său. 

în timp ce masa era servită, reflectă încă o dată la 
întrebarea-cheie: Oare cât de multe înţelegea Meriel? 
îşi recunoştea unchiul şi, după toate aparențele, îi păsa 
suficient de mult de el încât să se îmbrace pentru a-i fi 
pe plac. Pe Dominic îl înduioşa gândul că purta hainele 
mamei sale. Sora lui mai mică făcuse acelaşi lucru pe 
când era copilă. 

Deşi până atunci nu o mai văzuse mâncând decât cu 
degetele, în seara aceea tânăra se folosi de cuţit şi de 
furculiță cu o uşurinţă desăvârşită. Probabil deprinse- 
se bunele maniere pe când era mică, înaintea tragediei 
care îi tulburase mintea. Totuşi, în cea mai mare parte 
a timpului alegea să nu acţioneze cu rafinamentul de 
care dădea dovadă acum. 


Se gândi la sălbăticia necontrolată de care dăduse 
dovadă mai devreme, când îl atacase pe braconier. Oare 
avea (scotoci prin minte după un concept) o persona- 
litate constituită din părţi disparate, în care sălbăticia 

coexista cu docilitatea? Oare în spatele unei fațade de 
vis pândea pericolul? 

Oftă. Ca de obicei, avea o mulţime de întrebări, dar 
nici un răspuns. Poate că lordul Amworth putea fi con- 
vins să spună mai multe despre boala ei la un pahar 
de porto. 

La sfârşitul mesei, doamna Marks se ridică şi dădu 
semnalul ca doamnele să se retragă. Dominic trebuia 
să-i facă față lui Amworth de unul singur. Cei doi băr- 
baţi se ridicară politicoşi la plecarea femeilor. Privind în 
urma lor, Dominic observă că Meriel o lua în direcţia 
opusă faţă de cele două bătrâne. 

- Printre uzanţele la care se conformează Meriel nu se 
numără şi petrecerea timpului de după cină în salonaş? 
se interesă el. 

-De obicei nu. Intinzând mâna spre carafa cu porto, 
Amworth explică: Uneori ni se alătură mai târziu. Sper 
să o facă şi în seara asta. Nu o văd atât de des pe cât 
mi-ar plăcea. Turnă băutură pentru amândoi, apoi se 
aşeză din nou pe scaunul său. Spune-mi, care sunt gân- 
durile tale acum că ai avut timp să o cunoşti mai bine 
pe nepoata mea? îţi va fi potrivită ca soție? 

Dominic şovăi, dorindu-şi să poată evita această con- 
versație. Dezgustul lui vizavi de căsătoria dintre Meriel 
şi Kyle creştea cu fiecare oră. Dacă voia, avea posibilita- 
tea să rupă logodna chiar atunci. Dar apoi? Nu doar că 
ar fi pierdut domeniul Bradshaw, dar Amworth s-ar fi 
putut orienta spre un alt eventual mire. Kyle, cel puţin, 
nu s-ar fi purtat urât cu Meriel, dar cine ştie cum ar fi 
tratat-o altul? 

-E prea curând ca să mă pronunţ, spuse el evaziv. 
Meriel e o ființă rară, într-un fel încă o copilă, dar 
înzestrată cu o inteligenţă aparte. Nu prea ştiu ce să cred 
despre ea. 


- Sunt de aceeaşi părere, rosti franc Amworth aple- 
cându-se în față. Desigur, faptul că înţelegi cât de speci- 
ală este reprezintă o bună fundaţie pentru căsnicie. 

- Poate din punctul meu de vedere. Dominic ezită. 
Pe urmă, ştiind că avea să se urască dacă nu vorbea, corn 
tinuă: Dar cum rămâne cu nevoile lui Meriel? Nu cum- 
va s-ar simţi mai fericită dacă ar fi lăsată în pace? Pare 
mulțumită de traiul ei. 

-Mi-aş dori eu să fie atât de simplu, oftă Amworth. 
Are nevoie de un ocrotitor. Viața e nesigură. Mă tem 
pentru bunăstarea lui Meriel dacă ar fi să mi se întâm- 
ple ceva. 

După un lung moment de tăcere, Dominic îl îmboldi: 

- De ce vă temeti? 

Celălalt bărbat îi aruncă o privire tăioasă. 

-Am mai discutat despre asta, Maxwell. 

- Atunci v-am ascultat fără s-o cunosc cu adevărat pe 
Meriel, spuse iute Dominic încercând să-şi acopere gre- 
şeala. Mi-ar plăcea să aud totul din nou, acum că amo 
imagine completă a ei. 

- Ei bine celălalt unchi al ei, Lord Grahame, s-a gân- 
dit de la bun început că fetei i-ar fi mai bine într-un azil. 
A trimis diverşi doctori specializaţi în tratarea nebuniei 
s-o examineze şi toţi s-au arătat de acord. 

-Adică ei cred că ar putea fi tratată cu succes? se mi- 
ră Dominic. 

Gura lui Amworth se strâmbă. 

-A, nimeni n-a sugerat că ar exista vreo şansă ca ea 
să fie vreodată normală. Dar doctorii sunt nişte brute 
curioase. Cred că le place ideea de a experimenta pe 
un caz atât de ieşit din comun. Privind distrat la paha- 
rul cu porto, adăugă: Poate că starea i s-ar îmbunătăţi 
într-un azil modern şi poate că încăpăţânarea mea este 
egoistă. Dar nu... nu suport să mi-o imaginez încuiată 
într-un astfel de loc. l-am ascuns lui Grahame informati- 
ile despre perioadele proaste pe care le mai are din când 
în când de teamă că le-ar folosi drept dovezi pentru a o 
lua de pe domeniul Warfield. 


Gândul că Meriel ar fi putut fi supusă unor experi- 
mente medicale îl făcu pe Dominic să se cutremure. 

-Dacă asta înseamnă să fii egoist, atunci şi eu sunt 
un egoist. Nu mi-o pot închipui altundeva decât aici. 

Impresionat, Amworth îl sfredeli cu privirea. 

- Eşti cunoscut drept un om de onoare, ăsta e unul 
dintre motivele pentru care te vreau drept soț al lui 
Meriel. Dacă te vei căsători cu ea, promite-mi că nu ai 
s-o internezi niciodată. 

Dominic se uită în jos către băutura sa, meditând la 
faptul că atât de onorabilul Kyle trimisese un substitut 
să-i farmece viitoarea logodnică. 

- încă nu există nici o căsătorie. 

-Nici nu va exista una dacă nu-mi promiţi că ea va 
rămâne aici, unde e fericită şi unde va fi îngrijită cu bu- 
nătate şi demnitate, ripostă Amworth cu asprime. 

-Vă jur că, indiferent ce s-ar întâmpla, indiferent 
dacă mă voi însura sau nu cu ea, o s-o ocrotesc mereu 
atât cât îmi va sta în putere, rosti Dominic alegându-şi 
cu mare grijă cuvintele. 

lar dacă fratele său nu făcea un jurământ asemănă- 
tor, intenţiona să-i dezvăluie lui Amworth adevărul în 
privința acestei înşelătorii. 

Bărbatul mai în vârstă răsuflă uşurat. Ridicându-se în 
picioare, spuse: 

- înainte să ne alăturăm din nou doamnelor, ai vrea 
să faci o plimbare prin galeria de la etaj? 

- Desigur, replică Dominic, ştiind că propunerea nu 
era întâmplătoare. 

Il însoţi pe Amworth în tăcere până în galerie, o în- 
căpere lungă aflată în aripa de nord a casei. Un refugiu 
plăcut pe vreme rea, avea un perete acoperit de ferestre 
largi, cu ochiurile de geam romboidale, şi un altul plin 
de tablouri. Amworth se opri în dreptul unui portret 
aflat lângă intrare şi ridică felinarul astfel încât lumina 
să cadă drept asupra pânzei. 


Pictura înfăţişa o tânără blondă şi zâmbitoare, aşezată 
pe o bancă de piatră dintr-o grădină. Ținea în poală o 
fetiță adorabilă cu ochii verde-deschis, iar în spatele lor 
stătea în picioare un bărbat cu trăsături ferme, a cărui 

privire emana umor şi inteligenţă. Dacă Dominic nu se 
înşela, pe fundal se zărea grădina cu trandafiri a dome- 
niului Warfield. 

-Sora dumneavoastră şi soţul ei, împreună cu Me- 
riel, presupun. 

-Tabloul a fost făcut chiar înainte de plecarea lor în 
India.  Contemplând gânditor pictura,  Amworth con- 
tinuă: Erau căsătoriți de câţiva ani şi începuseră să-şi 
piardă speranţa că vor mai avea un copil. Apoi a venit 
pe lume Meriel. Amândoi erau topiţi după ea. 

-De ce şi-a dus Lord Grahame familia într-un loc 
atât de nesănătos cum e India? 

- Emily nu l-ar fi lăsat nici în ruptul capului să ple- 
ce singur şi, în acelaşi timp, nu voia să meargă fără 
Meriel. Misiunea lui nu se întindea decât pe doi ani, 
deci riscurile păreau neînsemnate. Meriel era un copil 
cu o sănătate remarcabilă. Posomorât, bărbatul închise 
ochii pentru o clipă şi murmură: Nu boala i-a ucis pe 
sora mea şi pe soţul ei. 

- Eraţi apropiat de sora dumneavoastră? 

Amworth deschise ochii. Chipul îi părea îmbătrânit. 

- Emily era cu doar un an mai mică. In copilărie am 
fost mereu împreună şi am rămas prieteni până la moar- 
tea ei. 

Pe Dominic îl intriga problema titlului de proprie- 
tate asupra domeniului. Grahame şi Amworth aveau 
amândoi reşedințe familiale, în vreme ce lui Emily îi 
revenise de drept domeniul Warfield, pe care, după toa- 
te aparențele, ea şi soțul ei îl foloseau drept reşedinţă 
principală. Insă era mai bine să nu întrebe nimic pe 
tema asta. Putea fi un alt subiect despre care Amworth 
discutase deja cu Kyle. 

Se plimbară de-a lungul şirului de tablouri. In gene- 
ral, portretele  înfățişau personaje cu osatură delicată 


şi păr foarte blond. Cele mai multe femei aveau aerul 
ireal al lui Meriel. Dominic remarcă: 


-Asemănarea în familie e foarte pronunţată. 

Amworth se opri în dreptul unui portret din perioa- 
da Tudor. 

-Mi-aş dori să existe o pictură cu prima Meriel. 
Arhivele familiei arată că nepoata mea îi seamănă leit, 
cu excepţia faptului că strămoaşa era brunetă. Soţul ei, 
un conte normand, era foarte blond. Aceste trăsături 
s-au transmis în familie vreme de secole. Numele şi ti- 
tlurile s-au mai schimbat, însă părul blond a fost purtat 
mai departe, deseori prin moştenire pe linie maternă. 
Warfield n-a făcut niciodată obiectul unui act pen- 
tru stabilirea succesiunii, aşa că ar putea fi lăsat unei 
fiice, dacă nu există urmaşi de sex masculin. Nepoata 
mea este o descendentă directă a primei Meriel. Băr- 
batul oftă: Mă scoate din minţi gândul că totul se va 
termina acum. 

- Cu siguranță există şi alte ramuri ale familiei. 

-Adevărat. Insă fiii mei seamănă mai mult cu mama 
lor. Şovăi, după care adăugă cu o oarecare dificultate: 
Elinor este o soție, mamă şi contesă ideală, dar... nicio- 
dată n-a reuşit s-o accepte pe Meriel. In opinia ei deze- 
chilibrul mintal e o problemă majoră. Când băieţii erau 
mici îşi făcea griji pentru siguranţa lor. 

Nu trebuia să spună mai multe. Dominic înțelegea că 
Amworth fusese sfâşiat între cerințele impuse de poziţia 
lui, nevoile familiei şi cele ale nepoatei sale. Probabil 
că ar fi luat-o sub acoperişul propriu, dacă soția lui nu 
s-ar fi opus. Făcuse tot ce îi stătuse în putere pentru a se 
asigura că Meriel era fericită şi iubită. 

El şi nepoata lui meritau ceva mai bun decât o pere- 
che de mincinoşi. 

La finalul unei conversații plăcute după cină, li se 
aduse ceaiul. Doamna Marks tocmai îi turna în ceaşcă 
lordului Amworth, când Meriel îşi făcu apariţia în pra- 
gul uşii. Se schimbase din rochia de seară într-un larg 

veşmânt oriental de culoare neagră, genul de ţinută 
menită se acopere cât mai mult din formele feminine 
pentru a nu stârni poftele trupeşti ale bărbaţilor. Nu că 
ar fi funcţionat. Pliurile materialului nu făceau decât să 
stimuleze imaginaţia, cel puţin în cazul lui Dominic. 

Ducând o tavă cu trei castronaşe şi o grămadă de be- 
țigaşe subțiri, Meriel străbătu covorul persan în picioa- 
rele goale, fără să facă nici un zgomot. îşi desprinsese 
părul din cocul complicat şi îl împletise iar. Doamna 
Rector zâmbi. 

- Ce drăguţ! în seara asta Meriel o să facă mehendi în 
onoarea dumneavoastră, Lord Amworth. 

Cu privirea îndreptată în jos, fata îngenunche în fața 
unchiului său. Dominic avu brusc impresia că rolul de 
slujnică supusă era un joc pentru ea. Poate că văzuse 
în India varianta reală şi o adăugase colecţiei sale de per- 
sonalități.  Slujnică  Supusă. Grădinar Dedicat. Spiriduş. 
Copil Neastâmpărat. 

Chipul ostenit al lui Amworth se lumină. 

-Mi-ar plăcea o brățară, dacă vrei, Meriel. 

îşi suflecă mâneca şi îi oferi încheietura lui. 

Ea înmuie un tampon de bumbac într-un castron şi 
umezi pielea încheieturii. Apoi scufundă un bețişor în- 
tr-un alt bol, ce conţinea pastă de henna. Cu mişcări 
iuți şi abile, începu să deseneze un model complex, şer- 
puit. Aşa cum bănuise Dominic după ce văzuse tatuajul 
lui Kamal, era nevoie de îndemânare pentru a crea un 
asemenea desen, mai ales fără linii ajutătoare. 

Observă cu interes că fata îşi înnegrise genele şi 
sprâncenele, aşa cum făceau deseori femeile din Orient, 
în contrast cu pielea albă şi părul blond al lui Meriel, 
efectul era exotic şi teribil de ispititor. 

Când termină me/iendi-ul lui Amworth, se îndreptă 
către doamna Rector. 


-Mi-ar plăcea o brățară pentru gleznă, Meriel, spuse 
aceasta după o clipă de gândire. Domnilor, vă rog să mă 
scuzati, dar o să vă întorc spatele din pudoare. 

Se duse spre un fotoliu încăpător aşezat cu spătarul 
spre şemineul în jurul căruia stăteau ceilalţi. Materialul 
foşni când îşi săltă fustele şi îşi dădu jos un ciorap, astfel 
încât Meriel să poată lucra pe glezna ei. Dominic sorbi 
din ceai, amuzat şi oarecum emoţionat în fața acestei 
dovezi că o femeie nu-şi pierde dorinţa jucăuşă de a se 
împodobi doar pentru că nu mai e tânără. 

Fu nevoie de ceva timp pentru desenarea brăţării pe 
gleznă. La final, doamna Marks îşi oferi mâna şi braţul 
drept. Meriel îi desenă un model delicat, ca de viţă, ce 
pornea de la degetul mijlociu. De acolo desenul se în- 
colăcea pe dosul mâinii şi încheieturii doamnei Marks, 
continuând pe antebraț, înainte de a se răsuci şi a se 
opri chiar sub cot. 

In vreme ce Meriel lucra, doamna Marks explică: 

-E nevoie să laşi henna neatinsă timp de o oră sau 
două, până când se usucă, Lord Maxwell. Pe urmă poa- 
te fi ştearsă, lăsând în urmă modelul. Ochii îi sclipiră. 
Presupun că vi se pare foarte ciudat. 

-Neobişnuit, recunoscu el. Dar fermecător. 

Aştepta cu nerăbdare serviciile lui Meriel, dar după 
ce termină cu doamna Marks, fata făcu un tur al celor 
trei subiecți şi tamponă desenele cu o soluţie luată din 
al treilea bol, apoi se retrase grațios. Dezamăgit, se între- 
bă dacă rămăsese fără pastă de henna. Sau oare el nu era 
demn de eforturile ei? 

Doamna Rector se ridică în picioare şi îşi acoperi 
un căscat feminin cu mâna ei micuță. 

- S-a făcut destul de târziu, nu-i aşa? Ne vedem mâine 
dimineaţă. 

De vreme ce Meriel plecase, Dominic era gata să 
se retragă. Oare în acea dimineaţă o urmărise până la 
castel? Multe se întâmplaseră într-o singură zi. 


Morrison îl aştepta în dormitor pentru a-l ajuta să 
dezbrace haina strâmtă şi modernă a lui Kyle. Valetul 
nu avea să-l ierte prea curând pentru că distrusese ținuta 
pe care o purtase mai devreme în acea zi. Neavând chef 

să-i îndure dezaprobarea, Dominic îi dădu liber. Cu res- 
tul hainelor se putea descurca şi fără ajutor. 

Bucuros să rămână singur, se îndreptă către fereastră 
în timp ce îşi desfăcea cravata. Afară, modelele geome- 
trice ale grădinii abia dacă se zăreau la lumina lunii. 
Mereu îi plăcuse această privelişte, iar acum îi plăcea 
mai mult ca niciodată, după ce lucrase chiar el la înfru- 
museţarea straturilor. 

Uşa camerei lui se deschise, iar Dominic se răsuci, 
crezând că Morrison uitase ceva. 

In prag stătea Meriel, îmbrăcată în costumul ei ori- 
ental şi ţinând în mâini tava pentru mehendi. După ce 
închise uşa în urma ei, tânăra traversă încăperea până 
la Dominic şi îngenunche supusă la picioarele lui, cu 
hainele largi învârtindu-se în jurul ei. Apoi ridică tava 
sub forma unei ofrande tăcute. 

El îşi reprimă reflexul de a protesta spunând că dom- 
nişoarele nu intră niciodată în camerele domnilor. 
Meriel viețuia în afara regulilor societății. 

-Aşadar mi-a venit rândul. îmi faci o brățară ca aceea 
a unchiului tău? o întrebă zâmbind. 

Ea arătă către scaunul tapițat. Dominic se aşeză şi 
îşi descheie manşeta, astfel încât fata să-i poată picta 
încheietura, bucuros că nu fusese exclus de pe lista ei 
de subiecți. 

Apucându-l de mână cu degetele ei netede şi reci, 
Meriel îi studie încruntată încheietura. 

- E ceva în neregulă? 

Privi în jos şi bănui că părul de pe pielea lui ar fi pu- 
tut încurca desenul. Era pe cale să-i sugereze lui Meriel 
să traseze un model pe dosul mâinii, când aceasta se 
ridică în picioare şi, nestingherită, începu să-i descheie 
nasturii cămăşii. Speriat, o prinse de mână. 

-Meriel! 


Ea înălță capul şi îl privi cu atâta inocenţă, încât băr- 
batul se simţi ruşinat de sine însuşi. Acum că se gândea 
mai bine, Kamal avea mehendi pe gât, aşa că probabil era 
un lucru obişnuit pentru tânăra femeie. 

Amintindu-şi că era un lucru bun ca ea să se aco 
modeze cu trupul unui bărbat, îşi termină de descheiat 
cămaşa, apoi o trase peste cap. Deşi se simţea oarecum 
jenat să stea pe jumătate gol în faţa ei, Meriel nu-şi făcea 
probleme. Se aşeză pe braţul fotoliului şi îşi trecu gân- 
ditoare un deget peste clavicula lui, aparent concepân- 
du-şi modelul. 

Sângele lui începu să pulseze cu o forță nestăvilită, 
căci atingerea ei uşoară era mai aţâțătoare decât orice 
mângâiere a unei curtezane experimentate. Kamal avea 
avantajul de a fi eunuc şi ocrotitorul lui Meriel sub ju- 
rământ. Era la adăpost de farmecul provocator al unei 
atingeri de fecioară. Dominic nu avea asemenea mijloa- 
ce de apărare. 

Odată luată hotărârea, Meriel îi curăță pielea cu un 
lichid al cărui miros iute îi amintea de pin, apoi înmu- 
ie un beţişor în henna şi începu să deseneze f>e triun- 
ghiul de piele de deasupra claviculei stângi. în timp 
ce miresmele bogate îi umpleau nările, Dominic putu 
contempla imaginea seducătoare a părului ei ivoriu şi, 
ocazional, fluturarea genelor înnegrite. 

Prea seducătoare. închise ochii şi încercă să-şi fixeze 
mintea asupra altor lucruri (declinările în latină erau 
numai bune ca să-i reteze orice avânt erotic), însă atenția 
îi revenea obstinant asupra tinerei femei. Printre alte 
mirosuri se amesteca un parfum ispititor, iar Dominic 
simțea căldura ce radia din mâna ei. Beţişorul pentru 
desen îi dădea o senzaţie aflată undeva între gâdilat şi 
mângâiere senzuală, şi de ce nu observase cât de cald era 
în cameră...? 

Deschise din nou ochii şi se holbă în partea cealal- 
tă a camerei, la tapetul chinezesc. Trebuia să uite că în 
jurul lui se învârtea o tânără superbă. Să pretindă că 
era o cotoroanță cu mâini teribil de noduroase pe care 
o descoperise într-un bazar din Damasc... în acel mo- 


ment, Meriel ridică bețişorul de pe pielea lui. Se auzi 
un pocnet uşor când instrumentul fu aşezat în castron,apoi 
degetele ei îi atinseră sfârcul. Fu cât pe ce să-i sară 
inima din piept. 

- Doamne, Meriel! Cum ea îl privea inocent, îi spuse 
neliniştit: Aşa ceva chiar nu se cuvine. Ar trebui să te 
întorci în camera ta. 

Ignorându-i vorbele, ea îi pregăti pielea, apoi îi dese- 
nă un model delicat, ca o viţă, în jurul sfârcului. Oare îi 
făcuse asta şi lui Kamal? Indiferent de răspuns, se cuve- 
nea oare să îngăduie atâta intimitate? 

Ce naiba ar fi trebuit să facă? Nu voia s-o tulbure, dar, 
fir-ar să fie, ea îl tulbura pe el! Nu se putea gândi decât 
la apropierea ei, la cât era de dezirabilă. Mai că simțea 
pe buze gustul pielii delicate de pe ceafa ei... 

Posomorât, se agăță de tot mai slaba lui voință câtă 
vreme ea desenă un model în jurul celuilalt sfârc, apoi îi 
ornă pielea de deasupra claviculei drepte. Cu o ultimă 
înfloritură, uni cele două zone printr-un mănunchi de 
linii ce se unduiau la baza gâtului. 

Dominic oftă uşurat când Meriel termină şi îşi puse 
materialele pe masa de lângă fotoliu. Acum avea să se 
întoarcă la ea în cameră, iar el avea să citească în linişte 
câtă vreme se usca pasta de henna. Fără îndoială putea 
găsi în bibliotecă o carte îngrozitor de plictisitoare cu 
care să se răcorească. 

Dar în loc să se îndepărteze, Meriel îşi cobori gingaş 
mâna peste pieptul lui, într-o explorare lentă şi senzua- 
lă. O flacără i se scurse prin vene când dorinţa care se 
acumulase în el luă foc. Fu cât pe ce să se ridice şi s-o 
tragă într-o îmbrăţişare zdrobitoare. 

Cât pe ce. Cu o violenţă greu reținută, se smulse din 
scaun şi nu se mai opri până când nu ajunse în colțul 
opus al încăperii. Cu spatele la ea, îşi încleştă pumnii, 
gâfâind în vreme ce se lupta să-şi păstreze controlul. 


Meriel era aproape ireală. Cel puţin pe jumătate ne- 
bună. Nu răspundea pentru faptele ei. Urma să fie soția 
fratelui său. 

Oare avea să observe măcar diferenţa dintre el şi Kyle 
în noaptea nunţii? Amărăciunea acestui gând îi domoli 
poftele. 

Se întoarse şi descoperi că fata îi stătea chiar alături, 
cu o privire întrebătoare. Ridică o mână spre el, însă 
Dominic ho prinse înainte ca să-l poată atinge iar. 

- Meriel, genul ăsta de apropiere e potrivit doar între 
un soț şi o soție. Până când vei fi pregătită să devii nevas- 
tă, ar trebui să existe... mai multă distanţă între noi. 

Sperase că ea o să-i înțeleagă măcar tonul, dacă nu 
şi cuvintele, însă Meriel nu făcu decât să-l scruteze cu 
ochii ei verzi. Nu erau deloc ochii unei copile. 

Privirea ei cobori în jos, alunecând peste trupul lui 
cu meticulozitate lentă, de parcă i-ar fi memorat fieca- 
re por, fiecare fir de păr, fiecare muşchi încordat. Sim- 
țindu-se profund  dezgolit sub acea privire insistență, 
îi ordonă: 

- Pleacă, Meriel! Acum! 

Privirea ei ajunse în partea din față a pantalonilor. 
El se întări de parcă l-ar fi atins fizic. Ştia cu absolută 
certitudine că dacă ar fi atras-o într-un sărut, ea ar fi 
venit de bunăvoie. Era curioasă, de o senzualitate natu- 
rală. Probabil nu purta nimic pe sub acel veşmânt exo- 
tic, unduitor... Soţia fratelui său. O întoarse, îşi puse o 
mână încordată pe spatele ei şi o conduse cu fermitate 
înspre uşă. 

-Pleacă, vrăjitoareo! Gata cu mehendi până în noap- 
tea nunții! 

Amestecul fermecător de inocenţă şi senzualitate avea 
să-l scoată din minţi pe Kyle, transformându-l într-un 
vulcan erotic. De trei ori afurisitul Kyle, care încă avea 
loialitatea fratelui său, deşi poate că nu o merita! 

Dominic închise cu putere uşa în urma ei şi răsuci 
cheia în broască, apoi, cutremurat de un fior, se sprijini 
de tapetul chinezesc. 


Meriel fu cât pe ce să se împiedice de Roxana, care 
dădu bucuroasă din coadă la vederea stăpânei sale. 

Simţindu-se precum o pasăre ale cărei pene fuseseră 
ciufulite de un vânt puternic, tânăra rămase nemişcată şi 
încercă să priceapă ce tocmai se întâmplase. 

Străinul era cu adevărat frumos. Se bucurase de sen- 
zaţia pe care i-o dădea pielea lui netedă, cu câteva nuan- 
te mai închisă decât a ei. 

li plăcuse şi textura părului de pe piept, care cobo- 
ra într-un model interesant spre vintre. In timp ce ea 
desena mefiendi-ul, energia lui prinsese viață, rotindu-se 
în purpura dorinței. îşi dorise să-l atingă peste tot, să-l 
guste şi să se lase gustată de el... 

Cuprinsă de o nerăbdare furioasă, se răsuci şi se 
îndreptă cu paşi mari pe coridor înspre scările din 
spate. O închise pe Roxana în casă, preferând să 
fie singură. Toate simțurile îi erau excitate la maxi- 
mum în vreme ce înainta prin noaptea rece. Mires- 
mele pluteau seducătoare în bătaia vântului, iarba uda- 
tă de rouă îi răcorea tălpile. Se simţea dureros de vie 
şi neliniştită. 

Mişcându-se în tăcere printre umbre şi petice lumina- 
te de lună, intră în zona sălbatică. lluzia pădurii neîm- 
blânzite se potrivea cu starea ei de spirit. O bufniță ţipă 
când trecu pe deasupra ei atât de aproape, încât îi putu 
auzi bătăile aripilor, iar câteva clipe mai târziu un scân- 
cet de moarte o înşitiință că vânătorul îşi găsise prada. 

Un strigăt mai profund, straniu şi îndurerat, străbătu 
pădurea. Un bursuc, se gândi ea, deşi aceştia mai de- 
grabă mârâiau sau lătrau. Curioasă, merse pe urmele 
zgomotului. 


O sută de paşi mai încolo ajunse la marginea unui 
mic luminiş, acolo unde o pereche de bursuci sărea 
şi se rostogolea în dansul împerecherii. Femela se ri- 
dicase pe picioarele din spate, chipul ei ca o mască 
luând un aspect dramatic în lumina lunii. Arătând pre- 
cum un partener de vals,jmasculul făcu acelaşi lucru, 
dornic s-o impresioneze. în cele din urmă se uniră şi 
se rostogoliră pe pământul moale într-un ghemotoc de 
blană pestriță. 

Pusă pe tachinări sfioase, femela ţâşni pentru a-l apu- 
ca de umăr pe tovarăşul ei. Acesta se desprinse şi o țin- 
tui la pământ cu brutalitate, o muşcă de gât, după care 
începu să-i lingă blana neagră cu o tandrețe posesivă. 
Femela scoase un sunet gutural, asemănător cu torsul 
unei pisici, şi tremură de nerăbdare. 

Beţia jocului lor era canavaua unei forme speciale de 
supraviețuire, o atracţie pasională atât de intensă, încât 
cele două animale nici nu observară prezența lui Meriel. 
Aceasta se întoarse orbeşte, cu mintea plină de imagini. 
Ea şi Renbourne rostogolindu-se frenetic pe o pajişte. 
Dinţii ei muşcându-i trupul cald şi ferm în vreme ce 
joaca se transforma în pasiune. Gura lui, mâinile lui 
îndemnând-o spre sălbăticie, forța lui învingând-o pe a 
ei în timp ce îi poseda corpul dornic. 

Ajunsese deja în grădina cu flori care străluceau în 
lumina lunii. Aroma îmbătătoare a lămâiţeijplutea gre- 
oaie în aer şi în jurul straturilor fantomatice. In mijlocul 
grădinii, nişte flori curgătoare se revărsau din abunden- 
tă peste marginile unei străvechi urne romane. Meriel se 
prăbuşi tremurând pe postamentul din piatră rece care 
susținea sculptura. 

Toate ființele se împerecheau. Ştia asta, observase 
păsările şi animalele de pe domeniul Warfield în vâl- 
toarea pasiunii. Femelele intrau în călduri, masculii în- 
nebuneau de dorință. Comportamentul era interesant 
şi învățase cum se împreunau corpurile de sex opus, 
dar nu le înţelesese niciodată dorința. Dimpotrivă, se 
simţise recunoscătoare pentru că fusese scutită de ase- 
menea sălbăticie. 


Acum îşi dădea seama că fusese scutită doar pentru 
că nu-şi întâlnise adevărata pereche. Pentru prima dată 
înțelegea  tânjirea după împreunare. Locuri secrete din 
trupul ei pulsau înfometate, deşi instinctul îi spunea că 
în seara asta gustase doar o picătură din cupa pasiunii. 
O aştepta mai mult, mult mai mult. 


Insă omenirea, în prostia ei, făcea ca totul să fie foar- 
te greu. Renbourne o voia. li văzuse dorinţa în ochi, 

si o mirosise pe trup, văzuse focul aprins al energiei lui 
atunci când îl atinsese. 

Totuşi, din nu se ştie ce motiv barbar şi nefiresc, el se 
abținea. O bătaie de cap. Era însă un mascul tânăr, iar 
sângele îi curgea prin vene sălbatic şi fierbinte. Avea să 
vină şi vremea ei. O simţea până în oase. 

El era adevărata ei pereche şi curând avea să-i aparțină. 

Să stea treaz cât se usca mehenduul nu fusese greu. 
Să adoarmă era o problemă. Până la urmă, Dominic se 
cufundă întro moțăială neliniştită şi avu un vis clar în 
care făcea dragoste cu Meriel. Se trezi în patul gol, 
cu inima bubuindu-i în piept, ştiind că trupul său trăise 
visul cu o precizie ruşinoasă. 

După ce se spălă pe faţă, îşi curăță pasta uscată de 
henna. Tatuajul semăna cu un colier compus din linii 
portocalii, deschise la culoare. Era de o splendoare ban 
bară, cu totul ne-englezească, îşi spuse el. 

Se întoarse brusc cu spatele spre oglindă atunci când 
se gândi la mâinile ei mici şi pricepute mişcându-se pes- 
te pielea lui. După seara trecută îi era imposibil să nege 
puterea cu care se simțea atras de ea. Foarte bine, era 
atras. Ce bărbat mar fi fost? Important era să-şi contro- 
leze dorinţele nepotrivite. 

Starea lui de spirit nu se îmbunătăţi când cobori 
la micul dejun şi află că Lord Amworth plecase deja. 
Regretând că nu se trezise la timp pentru a-şi lua ră- 
mas-bun de la bărbatul mai în vârstă, Dominic îşi turnă 
nişte cafea în speranţa că asta avea să-l învioreze. 

Era deja la a doua ceaşcă atunci când doamna Rector 
intră în salon şi se servi cu nişte ceai. 

-Lord Amworth era mulțumit că dumneavoastră şi 
Meriel vă înțelegeţi atât de bine, remarcă ea pe când se 
aşeza la masă. 


Hotărând că o părere matură i-ar fi fost de ajutor, 
Dominic spuse: 

-O preţuiesc, dar nu sunt sigur că nunta ar fi o deci 
zie înțeleaptă. Ce au spus doctorii care au examinat-o? 

Doamna Rector îşi țuguie buzele. 

-Nimic demn de reținut. Toţi au căzut de acord că nu 
este normală (de parcă ai avea nevoie de studii la Edin- 
burgh ca să vezi asta!), dar nu s-au înțeles în nici o altă pri- 
vință. Cei mai mulţi cred că i-ar prinde bine o internare 
într-un azil, dar fiecare susţine alt gen de tratament. 

Nu era cine ştie ce ajutor. 

-Vreunul dintre aceşti doctori se află prin apropiere? 

- Doctorul Craythorne e o somitate în domeniul bo- 
lilor mintale. Are un azil la Bladenham, la numai şai- 
sprezece kilometri de aici. In vocea bătrânei se strecură 
o urmă de ironie: Se spune că e foarte progresist. 

- Credeţi că Meriel ar avea de beneficiat de pe urma 
unui tratament? 

Femeia se uită pe fereastră fără să vadă nimic. 

-Dacă aş fi crezut asta, aş fi dus-o eu însămi la 
Bladenham. Dar sunt verişoară de-a doua cu mama lui 
Meriel. Femeile cu mintea tulbure sunt o caracteristică 
a familiei. Nici eu nu sunt foarte practică, mărturisi ea 
cu un zâmbet ghiduş. 

- Credeţi că la Meriel se manifestă mai degrabă o... o 
intensificare a acestei trăsături transmise de la o genera- 
ție la alta decât o nebunie autentică? 

-întocmai. Şi cum poate un medic să vindece o 
trăsătură înnăscută? 

Poate că avea dreptate, dar lui Dominic tot i-ar fi plăcut 
să audă opinia unui medic. De fapt, acum, că se gândea 
mai bine, ideea de a se îndepărta de Warfield şi de Meriel 
pentru restul zilei i se părea foarte, foarte atrăgătoare. 

- Lord Maxwell, ce plăcere! 


Doctorul Craythorne, înalt, solid şi inspirând încre- 
dere, traversă salonul de primire frumos decorat în care 
Dominic fusese condus de către portar. 

Până acum, azilul Bladenham îi făcuse o impresie 
excelentă. Clădirea, aflată la marginea unui sat, era spa- 
țioasă şi bine dotată, iar în spate avea o uriaşă grădină 
împrejmuită de ziduri. Nu arăta deloc a cloacă. 

- Cu ce vă pot ajuta? se interesă medicul. 

Dominic începea să înțeleagă de ce lui Kyle îi plăcea 

atât de mult postura de moştenitor. Nimic nu stârneşte 
respectul mai repede ca un titlu nobiliar. 

- înțeleg că aţi examinat-o pe Lady Meriel Grahame. 
Sunt interesat de concluziile dumneavoastră. 

-Asemenea discuţii se limitează de obicei la rudele 
pacientului, îi atrase Craythorne atenţia. 

-Ceea ce aş putea deveni, preciză sec Dominic. înțe- 
legeţi ce vreau să spun? 

Doctorul înţelegea. 

-Un caz atât de trist, murmură el clătinând din cap. 
Unchiul ei patern, Lord Grahame, apreciază beneficii- 
le tratamentelor moderne, însă celălalt tutore se arată 
îndărătnic. Pur şi simplu refuză să înțeleagă argumen- 
tele logice. E aproape ca şi cum n-ar vrea ca ea să... 
Se opri. lertaţi-mă pentru că spun asta. Cu siguranţă Lord 
Amworth îşi doreşte tot ce e mai bun pentru nepoata 
lui, însă atitudinea sa e de un paseism iremediabil. 

-Cunosc  neînţelegerea dintre unchii doamnei, zise 
Dominic pe un ton neutru. De vreme ce se ia în consi- 
derare o căsătorie, simt că ar trebui să ştiu cât mai multe 
cu putinţă despre starea lui Lady Meriel. 

Chipul lui Crayihorne se lumină când îşi dădu 
seama că un soț ar fi avut controlul asupra tratamen- 
tului nevestei sale şi ar fi putut trece peste încăpăţâna- 
rea unchiului. 

-Am examinat-o pe fată de mai multe ori de-a lungul 
anilor şi pot spune cu absolută certitudine că a-i permi- 
te să alerge liberă e cel mai prost tratament cu putinţă. 
Obiceiurile regulate sunt esenţiale în stabilirea autocon- 


trolului. Fără o astfel de disciplină, comportamentul ei 
s-a înrăutățit. 


- In ce fel? vru Dominic să ştie. 

- Devine din ce în ce mai iraţională. Ultima oară 
când i-am făcut o vizită, m-a condus până la vechiul 
castel, după care a înscenat o tentativă de sinucidere. 
M-am temut pentru viața ei. Fața doctorului se întunecă 
la această amintire: Eram pe cale să trimit bărci în căuta- 
rea cadavrului când a reapărut, senină ca o zi de vară. 

Dominic fu cât pe ce să izbucnească în râs. Aşadar 
nu era singurul căruia micuța vrăjitoare îi jucase festa 
aceea! Dar cum putea medicul s-o considere indiscipli- 
nată după ce-i văzuse grădinile? Păstrând o mină serioa- 
să, spuse: 

- Ce soi de tratament aţi folosi în cazul ei? 

-In primul rând şi cel mai important, ar trebui 
îndepărtată de orice influențe  pernicioase. l-am sta- 
bili imediat o rutină structurată. Mai târziu, aceasta 
ar varia. Aş folosi o gamă largă de terapii, în funcţie 
de reacția pacientei.  încruntându-şi sprâncenele stu- 
foase, Craythorne adăugă: Permiteţi-mi să vă conduc 
într-o vizită a instituţiei noastre. Asta va răspunde 
mult mai bine întrebărilor dumneavoastră decât sim- 
plele cuvinte. 

Bucuros că medicul îi anticipase rugămintea, Domi- 
nic îl urmă pe un coridor ce străbătea aripa vestică a clă- 
dirii. La capătul acestuia se afla o uşă masivă, zăvorâtă 
cu fier, pe care medicul o descuie cu ajutorul unei chei 
uriaşe, atârnate pe un inel zornăitor. 

De cealaltă parte a uşii nu se mai găsea nici o piesă de 
mobilier modern. Holul era vopsit într-un alb imaculat, 
fără vreun ornament. 

-E important să nu ne suprastimulăm pacienții, îi 
explică doctorul. Majoritatea au deja mult prea multe 
gânduri care le înfierbântă sângele şi le dezechilibrează 
starea de spirit. 

Străbătură coridorul slab luminat. în ciuda curăţe- 
niei impecabile, în aer se simțea un slab iz de dejecții 
corporale. 

Craythorne se opri în dreptul unei uşi şi arătă spre 


o vizetă. 


- Pacienţii trebuie să deprindă autocontrolul. Aceas- 
ta este una din cele două carcere. 

Dominic ridică acoperitoarea prinsă în balamale şi 
se uită înăuntru. încăperea era imaculată, dar teribil 
de austeră. Un scaun din lemn stătea prins în cuie de 
podea, iar de el era legat un bărbat robust, îmbrăcat în 
cămaşă de forță. Capul omului atârna întro imagine 
a disperării care îi îngheţă lui Dominic sângele în vene. 

- E un lucru obişnuit ca pacienții să fie legaţi aici? 

- Domnul Enoch e unul dintre cele mai dificile ca- 
zuri ale noastre şi a petrecut mult timp legat. Cred totuşi 
că începe să priceapă că purtarea negativă e pedepsită, 
în vreme ce purtarea pozitivă e recompensată. O frică 
sănătoasă e de mare ajutor în încurajarea autodiscipli- 
nei. Pe măsură ce înțelegerea lui se va îmbunătăţi, imo- 
bilizarea va fi din ce în ce mai puţin necesară. 

Dominic o văzu în minte pe Meriel legată de un astfel 
de scaun şi i se întoarse stomacul pe dos. 

-E un asemenea tratament potrivit pentru o femeie 
delicată? 

- Narcoticele şi tonicele sunt de regulă eficiente pen- 
tru liniştirea femeilor agitate, însă din când în când 
e necesară şi legarea, spuse medicul cu regret. Dar, spre 
deosebire de ce se întâmplă în majoritatea ospiciilor, eu 
nu voi permite ca pacienţii să fie puşi în lanţuri, indife- 
rent cât de severă ar fi boala. 

Dominic presupunea că ăsta era un semn de moder- 
nitate. Dacă Bladenham era progresist, cum Dumnezeu 
arătau alte aziluri? 

Craythorne reluă plimbarea pe coridor. 

-în capătul acela avem baia cu gheaţă. Gheaţa ne 
este trimisă din Scoţia în fiecare iarnă pentru a ni se asi- 
gura o cantitate adecvată. Costul nu e insignifiant, dar 
vă asigur, Lord Maxwell, că nu precupeţim nici un efort 
când vine vorba despre tratamentul pacienților. 

O bufnitură puternică sparse tăcerea, urmată de un 
şir de  obscenităţi răcnite. înjurând în barbă, medicul 


grăbi pasul. 


- Domnul Jones are una dintre crizele sale. Când o 
să-l vedeţi, o să înţelegeţi de ce e nevoie de imobilizare. 

Trei bărbaţi zdraveni în uniforme gri apărură în fugă 
din celălalt capăt al holului. Şeful lor descuie camera 
domnului Jones şi toți se repeziră înăuntru. 

Curios, Dominic vru să-i urmeze şi el, însă Cray- 
thorne îi blocă drumul cu braţul întins. 

-Nu, rosti el aspru. Nu sunteți în siguranţă. 

Privind prin uşa deschisă, Dominic zări o încăpere 
atât de simplă, încât aducea mai mult a celulă decât a 
dormitor. Singura piesă de mobilier era un pat de cam- 
panie ce părea că fusese prins în cuie de podea. Dorm 
nul Jones, un bărbat surprinzător de mărunt, smulsese 
patul şi îl vântura ca pe o armă în vreme ce blestema 
cu o voce răguşită. In clipa următoare se azvârli cu săl- 
băticie asupra paznicilor. Doi reuşiră să se ferească, însă 
al treilea fu țintuit de perete. Patul îl lovi în coaste, iar 
omul se prăbuşi cu un țipăt de durere. 

înainte ca Jones să poată lovi din nou cu patul, cei- 
lalţi doi infirmieri îl trântiră la podea. Chiar şi cu avan- 
tajul mărimii şi al numărului, abia dacă îl puteau ţine 
pe pacientul frenetic. 

Craythorne se  îndepărtă pentru câteva momen- 
te, apoi reveni cu o cămaşă de forță din pânză aspră. 
Cu îndemânarea dată de exerciţiul îndelungat, infirmie- 
rii traseră haina peste capul pacientului şi îi imobilizară 
acestuia brațele. La final, infirmierul-şef îndesă o batistă 
în gura lui Jones, întrerupând şuvoiul de injurii. Bărba- 
tulfu legat cu un căluş, apoi săltat în picioare. 

In vreme ce Jones era luat de acolo, Craythorne îi 
explică: 

- Merge în cealaltă carceră. Credeam că şirul de băi 
cu gheaţă îl ajută, dar asta e o recădere gravă. 

Infirmierul ce fusese lovit cu patul ieşi şchiopătând 
din celulă, cu durerea întipărită pe chip. 

- Cred că mi-a fisurat coastele, domnule director. 

-Ai încasat o lovitură serioasă, spuse Craythorne 


îngrijorat. Mergi la infirmerie. O să te examinez după 

ce îi arăt lordului Maxwell împrejurimile. Ingreţoşat la 
vederea acelei dezlănțuiri de nebunie, Dominic se tinu 
după el pe drumul spre corpul principal al clădirii. 
In timp ce descuia o altă uşă, doctorul îi explică: Paci- 
enţii sunt ţinuţi în aripa de vest, iar pacientele în aripa 
de est. Sunt mereu separați cu strictețe şi îngrijiţi de 
infirmieri de acelaşi sex. Bladenham nu a trecut nicio- 
dată prin genul de scandaluri revoltătoare cu care se 
confruntă alte ospicii. 

Lui Dominic îi trebuiră câteva clipe pentru a-şi da 
seama că medicul făcea aluzie la câteva cazuri de notori- 
etate în care femei nebune fuseseră siluite şi lăsate însăr- 
cinate de alți pacienţi. Mai grav, uneori atacatorii erau 
chiar infirmieri. Dumnezeule mare, când te gândeşti 
că femei năpăstuite precum Meriel erau supuse unor 
astfel de tratamente barbare! 

Prima celulă în care se uită era goală, însă din ur- 
mătoarea se auzea o tânguire deznădăjduită. Privi prin 
ferestruică. O femeie cu părul în neorânduială stătea 
ghemuită într-un colț, strângându-şi genunchii la piept 
în timp ce se legăna înainte şi înapoi. Suspinele ei i-ar fi 
făcut şi pe îngeri să plângă. 

Cu o expresie rigidă pe chip, închise capacul prins 
în balamale. 

- Care-i povestea ei? 

-Doamna Wicker a suferit peste o duzină de avor- 
turi, spuse compătimitor medicul. Doar prima sarcină a 
fost dusă până la termen, însă pruncul a murit aproape 
imediat după naştere. Anul trecut a căzut pradă unei 
nebunii incontrolabile. 

Dominic n-o putea învinui. Ce fel de bărbat şi-ar fi 
supus soţia unui asemenea şir de sarcini dezastruoase? 

- Cum o trataţi? 


- Lipitorile aplicate pe tâmple pentru a extrage umo- 
rile rele s-au dovedit cele mai eficiente, împreună cu 
purgativele şi luările de sânge săptămânale. N-a mai avut 
o criză violentă de câteva săptămâni. 

Băi cu gheaţă. Cămăşi de forță. Lipitori şi purgative. 
Nu era de mirare că Amworth refuza să discute măcar 
despre internarea lui Meriel. Chiar dacă i s-ar fi garam 
tat vindecarea, Dominic nu credea că ar fi fost în stare 
s-o supună unui astfel de tratament. Pe măsură ce vizita 
sumbră continua, întrebă: 

-Aveţi mulţi pacienţi a căror stare poate să se îmbu- 
nătățească suficient de mult cât să revină la vieţile lor 
obişnuite? 

- Câţiva. Expresia de pe chipul medicului se întune- 
că. Cel mai mare succes l-am avut cu femei care sufereau 
de melancolie. Cu timpul, cred că medicina va reuşi să 
vindece toate bolile mintale, dar nu mă aştept ca asta 
să se întâmple cât trăiesc eu. 

Măcar Craythorne era onest, dar Dominic n-ar fi 
vrut-o pe Meriel în grija lui. Ea nu era melancolică; 
dimpotrivă, era veselia în persoană. Sau o furtună 
uneori, dar niciodată melancolică. 

-Pacienţii sunt ţinuţi tot timpul închişi în came- 
rele lor? 

- Plimbarea în grădină e unul dintre privilegiile oferi- 
te în schimbul bunei purtări. Daţi-mi voie să vă conduc 
într-acolo. 

Exerciţiile în aer liber păreau revigorante în compa- 
raţie cu tristețea posomorâtă din restul azilului Bladen- 
ham. Insă grădina se dovedi oarecum dezamăgitoare. 
Era constituită în cea mai mare parte din alei pietruite 
şi petice de iarbă, cu doar câteva tufe şi bănci risipite ici, 
colo. Poate că în opinia medicilor straturile de flori îi 
suprastimulau pe pacienți. 

Zidurile înalte din piatră erau acoperite cu ţepi orien- 
taţi spre interior. Dacă acesta era cel mai progresist ospi- 
ciu din Marea Britanie, Dominic spera sincer să moară 
înainte de a fi lovit de nebunie. 


Urmărindu-i direcția privirii, doctorul spuse: 


-Nici un pacient de-al nostru n-a evadat vreodată. 
Sătenii ne consideră cei mai buni vecini. 

în capătul îndepărtat al grădinii, două femei mătă- 
hăloase mergeau cu câţiva paşi în urma unei perechi de 
paciente. Când grupul se întoarse şi se îndreptă către 
casă, Dominic observă că bolnava mai în vârstă, cea 
aflată în stânga, se holba fără ţintă pe lângă el. Privirea 
ei apoasă era înspăimântător de goală. 

Cealaltă pacientă îl privea direct, iar în ochii ei zări 
un scurt licăr intens. Era o tânără înaltă, cu trăsături 
puternice şi păr negru, neîngrijit, care, în alte condiţii, 
ar fi putut să pară frumoasă. 

- Femeia din stânga, doamna Gill, s-ar putea să plece 
curând acasă, murmură Craythorne. Avea tendințe de 
sinucidere, însă acum e destul de calmă. Tonicele mine- 
rale şi poţiunile narcotice i-au domolit agitația. 

O domoliseră pe biata femeie până aproape de in- 
conştienţă, din câte vedea Dominic. 

- Şi cealaltă pacientă? 

- Doamna M... Se întrerupse fără a completa numele, 
apoi reluă: Pacienta aceea este cunoscută drept doamna 
Brown. Deşi soțul ei doreşte ca ea să aibă parte de cea 
mai bună îngrijire, se teme ca vecinii să nu afle despre 
boala de care suferă. Pare-mi-se le-a spus că e în ltalia, 
pentru a-şi îngriji plămânii, câtă vreme e tratată aici. Pă- 
cat că simte nevoia să țeasă o pânză de minciuni. 

Soțul respectiv nu era singurul cu această atitudine. 
Dominic cunoştea şi alte familii care negau cazurile de 
nebunie din rândul lor. 

- Starea ei se îmbunătăţeşte? 

- Are lungi perioade de luciditate, apoi o ia complet 
razna, mai ales când o vizitează soţul ei. A trebuit să-i cer 
să vină mult mai rar. Aş vrea să-i dau mai multe speranțe 
bietului om, însă purtarea ei e atât de imprevizibilă, în- 
cât nu pot fi optimist. Craythorne se uită la paciente cu 
un aer gânditor. Dacă vreți să mă scuzati o clipă... 

Dând din cap, se duse să stea de vorbă cu una dintre 
infirmiere. 


Dominic se îndreptă către un zid, gândindu-se ce loc 
sărăcăcios era acesta în comparaţie cu grădinile pline 

de viață şi imaginaţie aie lui Meriel. în acel moment, 
un strigăt străbătu incinta. Se întoarse şi văzu că doamna 
Brown“ o luase la goană, iar acum alerga înspre el 
cu o privire sălbatică, cu infirmierele fugind din toate 
puterile pe urmele ei. 

Dominic nu se mai temuse de o femeie de când 
părăsise camera copiilor, dar oare putea o nebună puter- 
nică, sănătoasă din punct de vedere fizic, să reprezinte o 
ameninţare? Totuşi, afurisit să fie dacă avea să fugă de 
o femeie. Se pregăti pentru ce era mai rău. însă doamna 
Brown nu-l atacă. în schimb, îl prinse de braţ şi îi spuse 
cu disperare: 

-Vă rog, domnule, nu sunt nebună! Sunt ţinută 
aici fără nici un motiv. Dacă îi veți trimite vorbă tatălui 
meu, el va avea grijă să fiu eliberată. Generalul Ames de 
la Holliwell Grange. Vă rog, vă implor... 

înainte să poată spune mai multe, îngrijitoarele o 
ajunseră din urmă. Doamna Brown căzu în genunchi 
şi îşi înfăşură braţele în jurul picioarelor lui Dominic. 

-Ames de la Holliwell Grange! Pentru numele lui 
Dumnezeu, doar un bilet, orice care să-i dea de ştire, ca 
să poată veni după mine! 

Infirmierele o smulseră de lângă Dominic în timp 
ce doctorul Craythorne se apropia. 

-Tatăl dumneavoastră ştie că sunteţi aici, doamnă 
Brown, dar e prea întristat de boala dumneavoastră ca 
să vă viziteze, spuse el cu o voce blândă, dar implacabilă. 
Ştiţi asta. Soțul dumneavoastră v-a explicat de nenumă- 
rate ori. 

-Soțul meu e un mincinos! Privirea ei sălbatică se 
îndreptă iar către Dominic. El m-a adus aici, şi şiiţi de 
ce? Pentru că nu eram o soţie supusă. Pentru că aveam 
sângele impur. Pentru că nu eram de acord cu el! 


înainte să poată zice mai multe, una dintre infir- 
miere îi puse un căluş în gură, în vreme ce cealaltă 
îi imobiliză brațele la spate, trăgându-le fără milă. 
O luară pe sus, lăsându-l pe Dominic pradă unei tul- 
burări extreme. 

- Cred că e vital să fii mereu onest cu pacienții, dar 
ea se lasă încă pradă iluziilor şi crizelor de violenţă, rosti 
Craythorne pe un ton calm. N-am văzut nici un semn 
de progres. Din fericire, soțul ei îşi poate permite so 
țină aici cu cea mai bună îngrijire posibilă. Poate, cu 
voia lui Dumnezeu, întro bună zi... 

Vocea i se stinse. 

Ştiind că avea să-şi amintească privirea turbată a 
doamnei Brown până în ziua morţii, Dominic se în- 
toarse şi îl urmă pe Craythorne în clădire. Nu încăpea 
îndoială că medicul era sincer şi capabil, că îşi conducea 
bine ospiciul. însă tânărul îşi jură solemn că nu avea să 
îngăduie niciodată internarea lui Meriel într-un astfel 
de loc. 

Incapabil să-şi alunge tristețea după vizita la ospiciu, 
Dominic se îndrepta călare spre Warfield într-un ritm 
mai lent decât la dus. Deşi era foarte bine şi frumos 
că jurase so ocrotească pe Meriel de internare, Kyle 
urma să dețină autoritatea în ceea ce o privea. Orice 
decizie urma să-i aparțină lui. 

îşi aminti că fratele lui putea fi un ticălos arogant, 
dar nu se arătase niciodată crud cu femeile. Chiar dacă 
Meriel s-ar fi cufundat într-o nebunie  iremediabilă, 
cu siguranţă Kyle ar fi ţinut-o la adăpost pe domeniul 
Warfield, acolo unde ea s-ar fi putut bucura de aer cu- 
rat, de flori şi de bunătatea celor din jur. 

Dar dacă nu o făcea, putea oare Dominic să intervină 
în vreun fel? 

Ajuns la o răspântie, ridică privirea spre cele şase sem- 
ne de pe un stâlp. Pe unul dintre ele scria Holliwell. 


„Trimiteţi-i vorbă tatălui meu... Generalul Ames de 
la Holliwell Grange. Vă rog, vă implor...* Dominic sim- 
ți un fior pe şira spinării, chiar dacă îşi spunea că un 
Holliwell prin apropiere nu însemna nimic, căci numele 

era des întâlnit. Doamna Brown era nebună şi nu meri- 
ta ş-o ia în serios. Şi totuşi... 

II întoarse pe Pegasus către Holliwell. Avea să călă- 
rească până în sat şi să descopere că nu exista nici o 
fermă şi nici un general Ames. Apoi se putea întoarce 
la Warfield cu conştiinţa curată. Pierderea unei ore era 
un preț mic pentru alungarea acelei priviri turbate din 
mintea sa. 

După câteva minute, Dominic ajunse în fața a doi 
stâlpi masivi de poartă. Pe cel din stânga era sculptat 
cuvântul  „Holliweir, iar pe cel din dreapta cuvântul 
„Grange". încruntat, trase de frâiele calului. Asta tot nu 
dovedea nimic, căci fiecare sat din Anglia avea cel puţin 
o fermă intitulată astfel'. Poate că în vremuri mai bune 
doamna Brown venise în vizită aici. 

însă Holliwell Grange putea într-adevăr să-i aparțină 
unui general Ames care era tatăl ei şi care se întristase 
atât de mult din pricina bolii fiicei sale încât nu suporta 
s-o viziteze. Era posibil ca întrebările lui Dominic să nu 
tacă altceva decât să adâncească mâhnirea unui părinte 
suferind. Se pregăti sufleteşte pentru asta, de vreme ce 
nu s-ar fi iertat dacă ar fi făcut cale întoarsă când era 
atât de aproape de aflarea adevărului. 

O plimbare de câteva minute de-a lungul unei alei 
bine îngrijite îi aduse în fața ochilor clădirea principală. 
Aşa cum lăsa să se înțeleagă şi numele, fusese iniţial o 
rermă, însă anexele adăugate de-a lungul anilor dăduseră 
naştere unei structuri întortocheate din piatră. Deşi nu 
era elegantă, părea confortabilă şi spațioasă, iar câmpu- 
rile şi păşunile prospere se întindeau în toate direcțiile. 

Ca în cazul multor ferme vechi, pe o latură a curții 
erau  înşirate diverse acareturi şi un padoc. Dominic 
îşi priponi calul afară, apoi se apropie de uşă. Tocmai 
atunci, un gentleman în pantaloni din piele de cerb sco- 
tea din grajd o iapă gri-argintie. 


-Ce frumuseţe! exclamă Dominic fără să vrea. 


Grange - casă de țară, fermă (n.red.) 

Bărbatul ridică privirea. înalt, încărunţit şi drept ca o 
vergea de tun, putea fi luat cu uşurinţă drept un general 
în retragere. 

- Rază de Lună e la fel de cuminte pe cât e de frumoa- 
să. Văd că te pricepi la cai, remarcă bătrânul îndreptăm 
du-şi privirea admirativă către Pegasus. 

- îmi place să cred asta, dar ce bărbat nu se pricepe? 

Dominic trase bine de frâiele lui Pegasus, care dă' 

dea semne că ar fi vrut so cunoască mai îndeaproape 
pe iapă. 

Bătrânul o duse pe Rază de Lună în padoc. După ce 
închise poarta, se întoarse către vizitator. Avea pielea 
aspră şi închisă la culoare, ca şi cum ar fi stat ani întregi 
sub un soare nemilos. 

-Sunt Ames, dacă pe mine mă căutați. 

Preţ de o clipă, Dominic încremeni. Amintindu-şi că 
nu se putea prezenta cu numele adevărat când se afla 
atât de aproape de Warfield, descălecă şi spuse: 

- Mă numesc Maxwell. Stau la conacul Warfield. 

-Atunci trebuie so cunoaşteţi pe micuța Lady 

Meriel, exclamă celălalt. Ce mai face copila? 

-Nu mai e o copilă. Dominic îl priponi pe Pegasus, 
apoi i se alătură lui Ames la gardul padocului. Amândoi 
contemplară iapa întro tăcere respectuoasă, uniţi de ca- 
maraderia pasionaţilor de cai. Dorindu-şi să mai amâne 
puţin intrarea în subiect, tânărul adăugă: Lady Meriel 
are acum douăzeci şi trei de ani. Aţi întâlnito? 

Ames îşi țuguie buzele într-un fluierat tăcut. 

- Cum mai trece timpul! N-am mai văzut-o de când 
era un copilaş în India, însă familiile noastre se înveci- 
nează în Shropshire de secole. M-arn gândit s-o vizitez 
când m-am întors din Orient acum câţiva ani, dar date 
fiind zvonurile despre starea ei, m-am gândit că ar fi 
mai bine să nu risc să-i aduc aminte de cele întâmplate 
acolo. Aşa o tragedie! oftă el clătinând din cap. Mereu 
m-am întrebat dacă aş fi putut să fac ceva ca să împiedic 
moartea părinţilor ei. 


Dominic potrivi această informaţie lângă ceea ce 
ştia deja. 

- Păreţi a fi militar. Eraţi la post în India când au fost 
omorâţi Lord şi Lady Grahame? 

Ames dădu din cap cu gravitate. 

- Grahame se afla într-o misiune parlamentară ce îl 
purta prin toată India. Eu comandam garnizoana din 
Cambay, în partea de nord. A fost ultimul avanpost 
pe care soții Grahame hau vizitat înainte de a fi ucişi. 
Din Cambay au călătorit spre Alwari, reşedinţa secun- 
dară a unuia dintre conducătorii locali. Acolo au căzut 
victimele unui raid mişelesc. Palatul a ars din temelii 
şi au murit aproximativ o sută de oameni. Expirând 
cu zgomot, bătrânul încheie: Foarte greu pentru fratele 
lui Grahame - actualul Lord Grahame, adică. 

- Călătorea împreună cu grupul? întrebă Dominic, mi- 
rându-se că tânărul Grahame supravieţuise masacrului. 

- Nu, el era maior sub comanda mea. Un bun ofițer, 
vorbea urdu ca un băştinaş. Răposatul Lord Grahame 
a prevăzut o oprire la Cambay şi pentru a-şi vizita frate- 
le, căci nu se mai văzuseră de ani buni. Desigur, după 
masacru maiorul Grahame a fost distrus. Tot spunea că 
dacă fratele său n-ar fi venit la Cambay, nu şi-ar fi pier- 
dut viața. 

-Măcar Lady Meriel a supravieţuit. Trebuie să fie 
o alinare. 

Expresia de pe chipul lui Ames se mai înmuie. 

-Era o copiliță teribil de curajoasă. Avea un ponei 
cenuşiu cu care galopa pe câmpuri precum un bandit 
afgan. Cele mai multe mame ar fi leşinat pe loc, însă 
Lady Grahame râdea şi o îndemna să continue. 

- Lady Meriel ştia să călărească? întrebă uimit Dominic. 

- De când avea trei ani, conform părinţilor ei. 

Dar nu şi după aceea. Nu era de mirare că se bucurase 
de plimbarea în şaua lui Pegasus, odată ce reuşise să-şi 
depăşească anxietatea inițială. Experienţa trebuie să-i fi 
amintit de zilele mai fericite ale copilăriei. Dintr-un im- 


puls, tânărul întrebă: 


-Rază de Lună e de vânzare? Pare animalul pen 
feet pentru o domnişoară. Aş vrea să io ofer lui Lady 
Meriel. 

-Nu mă gândisem so vând. Dar pentru Lady Meriel? 
Ames privi în gol. Ori de câte ori mă gândesc la ea, 
mă gândesc şi la fata mea. Jena era cu câţiva ani mai 
mare, aşa că s-a autointitulat ghidul lui Meriel şi a plinv 
bato prin toată tabăra cât timp soţii Grahame au stat la 
Cambay. Soldaţii le adorau pe amândouă. 

Pulsul lui Dominic se acceleră. 

- Aveţi o fiică? 

-Aveam, răspunse Ames scurt. Gândind poate că fu- 
sese prea brutal, adăugă: A murit întro toamnă, acum 
doi ani. 

Părea să fie sincer, dar poate prefera să le spună altora 
că fiica lui murise, în loc să recunoască ruşinea unui 
copil nebun. Privindu-l îndeaproape, Dominic zise: 

-Tocmai am vizitat ospiciul Bladenham. Cât mă 
aflam acolo, o pacientă m-a implorat să-i duc un me- 
saj tatălui ei, generalul Ames de la Holliwell Range. 
Spunea că nu e nebună, că soţul a internato împotriva 
voinţei ei. 

Pielea asprită de vreme a bătrânului se albi, durerea 
fiindu-i parcă palpabilă. 

-Nu e cu putinţă. Fiica mea e moartă. 

-îmi pare rău, murmură Dominic teribil de stân- 
jenit. Probabil că femeia e o persoană din apropiere 
care ştie despre Holliwell Grange şi care, în nebunia 
ei, crede că a locuit cândva aici. îmi pare foarte rău că 
v-am tulburat. 

Se întoarse, dorindu-şi să plece cât putea de repede, 
dar fu opri de vocea severă a generalului. 

- Femeia. Cum arăta? 


-înaltă. Păr negru, ochi căprui. Cam de vârsta mea, 
cred. E cunoscută drept doamna Brown, deşi docto- 
rul spune că nu acesta e adevăratul ei nume. Dominic 
văzu în minte chipul disperat, încercând să găsească o 
trăsătură distinctivă. Avea o uşoară cicatrice pe bărbie. 

Aproape invizibilă, spuse el trasând cu vârful degetului 
conturul urmei pe propria bărbie. 

Ames încremeni, cu chipul îngheţat. 

- Dumnezeule mare din ceruri! Ea... Jena s-a ales cu 
cicatricea aia după ce a căzut dintr-un copac pe când 
avea şase ani. Ea e. Ea e! Cuvintele lui stăruiră în aer 
pentru o clipă nesfârşită. Apoi bătrânul se întoarse şi 
zbi cu pumnul în stinghia de sus a gardului, cu tră- 
săturile  contorsionate de furie. Ticălosul mi-a spus că 
e moartă! Că a fost ucisă de variolă cât eu eram plecat 
şi că a trebuit îngropată repede. Mi-a... mi-a arătat mor- 
mântul în cimitirul familiei! 

-Soțul ei i-a înscenat moartea? exclamă extrem de 
şocat Dominic. 

Ames făcu un efort vizibil pentru a-şi veni în fire şi 
pufni: 

-George Morton, putrezi-i-ar oasele în iad! Cum 
poate un bărbat să-şi trădeze soţia într-un fel atât de 
îngrozitor? 

- Mi-a spus că soţul ei a trimis-o la azil pentru că nu 
era supusă. Că nu-i intra în voie în toate cele. Gândin- 
iu-se la tatăl său, Dominic adăugă: Unii bărbaţi nu su- 
portă să fie contrazişi. Poate că Morton e unul dintre ei. 

- Dar s-o prezinte drept nebună! Era - este - la fel de 
sănătoasă ca mine. Deşi se poate ca anii de captivitate 
:ără speranță de scăpare s-o fi dus la nebunie. Chipul 
.ui Ames se întunecă. Am avertizat-o că Morton e un 
vânător de zestre, dar n-a vrut să mă asculte. E malefic. 
Malefic! Generalul afişă un zâmbet care îţi îngheţa sân- 
gele. Jur în faţa lui Dumnezeu că o să plătească pentru 
ista. Dar mai întâi trebuie s-o aduc pe Jena acasă. 

Se răsuci şi intră în grajd. 

îngrijorat, Dominic îl urmă. 


- Morton merită o moarte lentă şi dureroasă, dar fii- 
ca dumneavoastră are nevoie să fiți viu, nu atârnat la 
capătul unei spânzurători. 


-A, nu am de gând să-l ucid, mârâi Ames în timp ce 
inşeua un cal înalt. Mai rău! O să folosesc legea pentru 

a -| ciopârţi centimetru cu centimetru. Domeniul pe care 
locuieşte a fost zestrea Jenei. O să i-l iau dimpreună cu 
renumele, aşa-zisa lui onoare, tot ce preţuieşte. Când 
o să termin cu el o să-şi dorească să-i fi tras un glonţ în 
creierul ăla hain şi uneltitor. 

Poate că lui Dominic har fi părut rău pentru Morton, 
dacă bărbatul nu s-ar fi purtat abominabil. Pe când ge- 
neralul îşi mâna calul în curte, îi spuse: 

-Vă rog să-mi trimiteţi un mesaj la Warfield când 
fiica dumneavoastră va ajunge în siguranță acasă. 

-Aşa voi face. Generalul se opri cât să-i prindă mâna 
într-o strânsoare ca de menghină. Era cât pe ce să uit 
să-ţi mulţumesc! lți sunt veşnic îndatorat, Maxwell. Ştii 
ceva? zise după o clipă de gândire. la-o pe Rază de Lună 
pentru Meriel. Darul meu. 

Lui Dominic i se tăie răsuflarea. 

- Nu puteţi face aşa ceva cu un cal atât de valoros! 

-Tocmai mi-ai dat înapoi fiica. Dacă îmi vrei sângele 
din vene, nu trebuie decât să mi-l ceri, spuse Ames pe un 
ton neutru, după care se aruncă în şa şi porni la galop. 

Uimit, Dominic se uită la eleganta iapă cenuşie. 
Ames  păruse destul de sigur de sine, iar frumoasa 
şi bine educata Rază de Lună avea să fie perfectă pen- 
tru Meriel. 

Se întoarse către Pegasus şi îl privi în ochi. 

-O s-o ducem pe domniţa asta înapoi la Warfield 
şi tu o să te porți frumos de-a lungul călătoriei. M-am 
făcut înţeles? 

Pegasus scoase un fornăit şi roti din cap. 

-Ai grijă să nu uiţi, zise Dominic cu fermitate. 

In vreme ce deschidea poarta de la boxa iepei, se 
întrebă dacă doctorul Craythorne ştia despre planul 
lui Morton. Nu, preocuparea medicului pentru paci- 
enţii şi angajaţii săi, mândria față de instituţia pe care 
o conducea, toate păruseră sincere. li era imposibil 
să şi-l imagineze cooperând de bunăvoie cu un soț la- 
com şi intrigant. 


Morton nu avusese nevoie de ajutorul lui Craythorne. 
Nu trebuise decât să afirme cu tristețe că soția lui era 
nebună. Jena Morton părea o tânără cu o personalitate 
puternică, iar furia ei în fața acuzaţiei nu făcuse decât 
să confirme spusele bărbatului. Ticălosul se  dovedise 
diabolic de inteligent, căci în ce fel poate cineva să-şi do- 
vedească sănătatea mintală? Buna purtare e considerată 
doar o perioadă de calm între furtuni. De fapt, asta îi şi 
spusese Craythorne. Odată internată, Jena nu mai avea 
nici o şansă de a scăpa. 

înainte de a se apropia de iapă, se strădui să-şi poto- 
lească gândurile ce se rostogoleau de-a valma, căci fiin- 
tele sălbatice, fie ele cai sau fete nebune, reacționează la 
atitudine şi la tonul vocii. 

întinzând o mână, spuse cu blândeţe: 

-Vino cu mine, Rază de Lună. Ai să mergi într-o casă 
nouă, unde ne aşteaptă o fecioară lunatică. 

Bătrânul grăjdar fu bucuros s-o primească pe Rază de 
Lună în padocul domeniului Warfield. în timp ce țesăla 
iapa, făcându-i pielea să strălucească, îl răsfăță pe Do- 
minic cu amintiri dragi despre zilele bune în care Lord 
şi Lady Grahame trăiau, iar grajdurile erau pline ochi 
cu bidivii de primă mână. De asemenea, îi plăcu faptul 
că tânărul gentleman prefera să-l îngrijească singur pe 
Pegasus, în opinia lui aceasta fiind purtarea unui adevă- 
rat iubitor de cai. 

După ce termină, Dominic se întoarse în casă, unde 
fu imediat interpelat de doamna Rector: 

- Ce părere aveţi despre Bladen ham? 

-O instituţie de calitate, dar nu un loc potrivit pen- 
tru Meriel, răspunse el sec. 

-Mă bucur foarte mult că sunteţi de acord cu Lord 
Amworth, oftă doamna Rector. Mai ales că ea a avut o... 
o zi proastă. 


- Ce înseamnă asta? se încruntă Dominic. 

-Azkiimineaţă a atacat cu foarfecele un gard viu din 

tufe de ienupăr în perfectă stare. Pur şi simplu Pa ciopâr- 
tit fără nici o logică. O să dureze ani întregi până când 
plantele o să crească la loc. Muşcându-şi buza, doamna 
Rector continuă: Trebuie să se fi mâhnit după vizita un- 
chiului ei, deşi nu ştiu dacă a deranjato mai mult faptul 
că a venit sau că a plecat. 

Sau poate că era iritată de cele întâmplate cu Domi- 
nic. Nu păruse fericită când el o dăduse afară din came- 
ra lui cu o seară înainte. 

-Măcar nu a atacat cu foarfecele o persoană. Asta 
n-ar fi bine. 

- îmi voi aminti să fiu recunoscătoare mai târziu, zâm- 
bi amar bătrâna. Mereu mă îngrijorez atunci când face 
ceva ciudat ori distructiv, de teamă că acţiunile ei vor 
putea fi folosite drept probă a nebuniei periculoase. 

Dominic se gândi la Jena Morton, care fusese închisă 
într-un ospiciu doar pe baza cuvintelor soțului. Femei- 
le erau deosebit de vulnerabile dacă bărbaţii care ar fi 
trebuit să le ocrotească se dovedeau răuvoitori, lipsiţi de 
scrupule sau pur şi simplu încăpăţânaţi. Singurul lucru 
care o ţinuse pe Meriel departe de ospiciu până atunci 
fusese hotărârea lordului Amworth. Nu era de mirare 
că voia să-şi vadă nepoata pe mâini bune cât mai cu- 
rând cu putinţă. 

- Mă duc să stau de vorbă cu ea. Nu că m-aş aştepta 
să mă asculte. Unde e gardul? 

-Vă duc eu. 

Doamna Rector îl conduse afară, apoi către latura 
de est a grădinilor. Auzi pocnetul foarfecelor cu mult 
înainte s-o vadă pe Meriel. 

Tresări când dădu cu ochii de ienupărul atacat. 
Doamna Rector nu exagerase. Meriel începuse dintr-un 
capăt al tufei şi avansase până aproape de celălalt capăt. 
Nici măcar Kamal nu reuşise s-o oprească. 


înalt de vreo şaizeci de centimetri, gardul separa două 
zone cu straturi de flori. Meriel îngenunchease lângă el, 

distrugându-l tufă cu tufă. Peste jumătate dintre ramuri 
zăceau moarte pe pământ, lăsând la vedere trunchiuri 
noduroase şi încâlcite. Aerul era încărcat de mirosul 
iute al frunzelor proaspăt tăiate. 

Simţind apropierea vizitatorilor, Meriel tăie o creaiv 
gă, apoi se uită în sus, fixându-l pe Dominic cu o privire 
sfredelitoare. Speriat, el se gândi că lumina din ochii ei 
verzi şi limpezi îi amintea de o pisică ce contemplă un 
şoarece gustos. 

Nu apucă să-şi confirme impresia trecătoare, că ea 
îşi cobori din nou privirea spre plantele la care lucra. 
Studie tufa pe care o avea în față, apoi ridică foarfecă şi 
reteză câteva rămurele groase într-o succesiune rapidă. 
Doamna Rector scoase un oftat slab. 

Meriel îşi purta pălăria din paie şi o pereche de mă- 
nuşi lungi, groase, care să-i protejeze brațele de zgâri- 
eturi, aşa că nu era complet iraţională. Dominic se 
apropie şi spuse: 

-Ți-am adus un cadou. Vrei să vii să-l vezi? 

Tânăra femeie strânse lamele foarfecei în jurul unei 
ramuri, apoi se încruntă. După o clipă retrase unealta şi 
abordă o altă ramură. 

- Ce te face să alegi o creangă în locul alteia? se inte- 
resă el. 

Meriel se trase la dreapta şi reteză o bucată din tufişul 
de alături. Dominic îşi spuse în sinea lui că la fel de 
bine ar fi putut să-l întrebe pe motanul portocaliu de ce 
dormea sub o anume tufă şi nu sub următoarea. Ar fi 
primit un răspuns la fel de clar. 

Privirea i se îndreptă către tufişul măcelărit şi brusc 
îi veni o idee. începu să se plimbe încet de-a lungul 
şirului de tufe tunse, uitându-se nu la ce dispăruse, ci 
la ce rămăsese. Trunchiuri contorsionate, adânc înră- 
dăcinate în sol. Crengi aspre ce îmbrățişau pământul 
pe o lungime de câţiva metri, înainte de a se răsuci 
brusc spre soare. 


- Doamnă Rector, Meriel nu taie la întâmplare, spu- 
se el uimit. A început cu un gard viu atât de banal încât 


- era aproape invizibil şi ba transformat asemenea unui 
chirurg al cărui bisturiu taie carnea pentru a dezvălui 
scheletul. In cazul acesta, ea taie încâlceala de rămurele 
pentru a scoate la lumină structura de bază a ienuperi- 
lor. Uitaţi-vă cât de curajoase şi puternice sunt formele, 
acum că le putem vedea! 

Schiță cu o mână conturul a două ramuri noduroase 
ce se întretăiau într-o luptă violentă pentru spațiu şi lu- 
mină. O altă creangă plonja pe sub ele, apoi se îndoia 
brusc, înainte de a se deschide în frunziş. Tufele arătau 
ca nişte versiuni în miniatură ale copacilor torturați de 
vânt pe un mal furtunos. 

Mai mult, ienuperii îi aminteau de ilustrațiile dintr-o 
carte care îi aparținuse fratelui său. Lui Kyle îi plăcuse 
tot ce ţinea de Orient şi cumva făcuse rost de un volum 
cu stampe chinezeşti. Forţa rigidă a copacilor reprezen- 
taţi în lupta cu stihiile prindea viaţă cu robusteţe în gar- 
dul viu al lui Meriel. 

-Acum tufele arată puţin necizelate, dar până la 
toamnă vor creşte suficient cât să echilibreze cum se 
cuvine trunchiurile şi frunzişul. 

Doamna Rector se încruntă. 

-Cred... cred că înțeleg ce vreţi să spuneţi. Efectul 
e cu adevărat interesant. Frumos, dar nebunesc. 

Cu alte cuvinte, noi potenţiale dovezi ale ţăcănelii 
lui Meriel. 

- E o nebunie să priveşti lumea dintr-un unghi nou? 
Artiştii asta fac. Desigur, şi ei sunt uneori consideraţi 
nebuni. Dar fără acest gen de nebunie, pământul ar 
fi un loc mai sărac. Meriel este o artistă a grădinilor. 
A creat o frumuseţe originală pentru aceia care aleg să 
o vadă. 

Surprinse o mişcare cu coada ochiului; o descoperi 
pe Meriel uitându-se în sus la el, cu foarfecele nemişca- 
te. Privirile li se întâlniră şi Dominic fu străbătut de un 
fior. La fel de clar ca şi cum ar fi rostit cuvintele cu voce 
tare, o simţi spunând: „înțelegi”. 


Impactul fu mai puternic decât dacă s-ar fi atins fizic. 
Pentru o clipă avu senzaţia că intrase în lumea ei, un loc 
magic, diferit de propria lui existenţă prozaică. 

Apoi Meriel lăsă ochii în jos, iar clipa luă sfârşit. Do- 
minic rămase cu dorul de a relua legătura cu ea, de a-i 
împărtăşi viziunea, de a fi transformat de magia ei. 

lar asta ar fi fost o greşeală dezastruoasă. Cu cât se 
apropia mai mult de Meriel, cu atât mai mare era proba- 
bilitatea să apară necazuri când adevăratul Lord Maxwell 
avea să vină pentru a-şi revendica soţia. Nu era treaba lui 
Dominic să se uite în ochii ei şi să vadă minuni. 

Se răsuci brusc şi îi întinse braţul doamnei Rector. 

- Daţi-mi voie să vă însoțesc înapoi spre casă. 

Pe drum putea să-şi recapete autocontrolul. Apoi avea 
să i-o prezinte pe Rază de Lună lui Meriel, dându-i astfel 
ceva nou care să-i capteze atenţia. 

în minte îi apăru o scurtă imagine a tinerei femei 
galopând prin parc. O îngropă în grabă când îşi dădu 
seama că ea călărea precum Lady Godiva, îmbrăcată 
doar în unduitorul ei păr argintiu. 

Aşa se naşte nebunia. 

Cu mâinile tremurând, Meriel începu să tundă ul- 
tima tufă de ienupăr. El înțelegea. Ei înțelegea! Cei 
mai mulți oameni treceau prin viaţă pe jumătate orbi, 
văzând doar ceea ce se aşteptau să vadă, însă el recunoş- 
tea forța şi frumuseţea din jurul său. 

Aruncă o privire furişă în timp ce el se îndepărta 
împreună cu doamna Rector şi îi admiră balansul lin 
al paşilor, puterea din umerii laţi. Avea tărie bărbăteas- 
că şi se simţea în largul lui cu propriul trup într-un fel 
mai degrabă animalic decât omenesc. Puncte de lumină 
purpurie  scânteiau profund în aura lui. Roşul dorinţei. 
O voia, era sigură de asta. Dar cum să-l ademenească 
spre împerechere? 


Distrată, reteză o creangă care ar fi trebuit să rămâ- 
nă şi se blestemă pentru neglijența ei. Pofta trupească 
şi grădinăritul nu se potriveau. Cu mai multă grijă, 

îndepărtă câteva rămurele ce umbreau grandoarea aspră 
a ienupărului. 

Un gând ciudat îi veni în minte. Bărbatul acela 
părea o ființă sociabilă, şi totuşi se integrase de minu- 
ne în universul ei. Dacă el reuşea să vieţuiască în două 
lumi, oare n-ar fi putut şi ea? 

Ideea aprinse focul imaginilor de coşmar. Flăcări uci- 
gaşe, oameni şi cai țipând, Cel întunecat a cărui torță 
incendiase lumea întreagă. Teroarea îi explodă în minte, 
făcând-o să tremure precum o nevăstuică ce rupe gâtul 
unui şoarece. îşi scăpă foarfecă şi se îndoi de la mijloc, 
gâfâind, cu braţele înfăşurate în jurul taliei pentru a 
se apăra de durere. 

Ginger se trezi şi apăru lângă ea, lipindu-şi capul mare 
de felină de coastele ei în vreme ce mieuna prelung. 
Recunoscătoare, îl ridică şi îi lipi trupul cald de al său, 
în timp ce motanul torcea zgomotos. Pisicile puteau să 
trăiască în două lumi. Poate că şi Renbourne. Dar nu şi 
ea. Nu acum. Nu vreodată. 

După ce o conduse pe doamna Rector înapoi în casă 
şi se asigură că totul era gata în grajd, Dominic se duse 
s-o ia pe Meriel. Ea tocmai terminase de tuns ultima 
tufă de ienupăr şi se ridica în picioare cu mişcări oare- 
cum înțepenite. 

-Eşti gata pentru cadou? o întrebă. Ca de obicei, 
habar nu avea în ce măsură era Meriel conştientă de 
prezența lui. Fata se întinse ca o pisică pentru a se dez- 
morţi. încercând să nu se holbeze la mlădierile trupului 
ei uşor, o atinse cu blândeţe pe cot: Vino. 

Spre uşurarea lui, Meriel ţinu pasul cu el. Nu era si- 
gur ce ar fi făcut dacă nu l-ar fi luat în seamă. Nu prea 
s-ar fi cuvenit s-o ia pe sus şi s-o care în spate, ca să nu 
mai vorbim că probabil ea i-ar fi scos ochii cu ghearele. 


O urmări pe ascuns în timp ce mergeau. Arăta pu- 
țin obosită în urma muncii de peste zi, iar lungi şuvițe 
de păr blond i se desprinseseră din cosiţă şi îi fluturau 
în jurul feţei, însă părea destul de calmă. Sănătoasă. 

Ciopârţirea acelui gard viu nu fusese începutul unei cri- 
ze de nebunie. Probabil o plănuia de săptămâni bune. 

Grajdurile miroseau a fân, iar lumina slabă oferea un 
răgaz plăcut de la soarele amiezii. Dominic îi spusese 
grăjdarului s-o aşeze pe Rază de Lună într-o boxă spati- 
oasă din capătul îndepărtat al clădirii, aşa că o conduse 
pe Meriel de-a lungul culoarului central. 

- Pe aici. 

Simţind că veneau vizitatori, iapa se îndreptă către 
uşa boxei şi întinse gâtul, nechezând prietenos. Grăjda- 
rul îi pieptănase coama albă şi coada până când ajun- 
seseră să fie la fel de lucioase ca părul lui Meriel, apoi 
îi legase jucăuş o panglică albastră în jurul cârlionțului 
din frunte. Un cal potrivit pentru o prințesă de basm. 

-La drept vorbind, darul acesta nu este din partea 
mea, ci din partea unui vecin de-al tău, generalul Ames, 
explică Dominic. 

Observă cu plăcere cum Meriel făcu ochii mari. Apoi, 
spre uimirea lui, ea scoase un țipăt şi se răsuci. In vocea 
ei se simțea acea furie oarbă din momentul în care în- 
cercase s-o ducă în afara domeniului Warfield. 

Când fata ţâşni spre uşă, el reacţionă din instinct 
şi păşi în calea ei pentru a-i bloca fuga. Meriel îl izbi 
cu atâta forță, încât Dominic îşi pierdu echilibrul şi 
căzu pe spate într-o grămadă de paie, cu ea agățată de 
pieptul lui. 

Mănunchiuri de paie zburară în jurul lor în timp 
ce tânăra se lupta să se elibereze. Dominic îşi înfăşură 
strâns braţele în jurul ei, imobilizând-o. 

- Nu fugi, Meriel! Nu şi de data asta. Fuga nu ajută! 

Era precum o pasăre captivă, fragilă şi cu inima bă- 

tându-i frenetic. De ce naiba se supărase atât de tare? 
Deşi mai fusese agitată în fața lui Pegasus atunci când o 
dusese la plimbare călare, nimic nu semănase cu panica 


de acum. 
-Nu fugi, scumpo, repetă el cu blândeţe. Eşti în sigu- 
ranţă aici, cu mine. 


Zbaterile ei încetară, dar tot mai tremura necontro- 
lat, ca torturată de febră. Aşezându-se pe stratul de paie, 
Dominic o trase în poală şi îi lipi capul de umărul său. 
Părul ei mătăsos i se revărsa peste degete, delicat pre- 
cum aripile de fluture. 

De unde să înceapă? Amintindu-şi de istorisirea lui 
Ames, întrebă: 

- Eşti tulburată pentru că Rază de Lună seamănă cu 
poneiul pe care îl aveai în India? Ea fu străbătută de 
un fior. Bănuind că era pe drumul cel bun, Dominic 
continuă pe tonul cel mai liniştitor de care era în sta- 
re: Culoarea aceea gri-argintie e rară în Anglia. Proba- 
bil n-ai mai văzut un asemenea cal de când ai plecat 
din India. Cu atât mai mult cu cât nu părăsise Warfield 
de peste cincisprezece ani. 

-Rază de Lună îţi aminteşte de faptul că ţi-ai pierdut 
părinţii? 

Nu erau lacrimi în ochii ei verzi, însă fata scoase un 
sunet înăbuşit şi îşi ascunse fața la pieptul lui. El încercă 
să-şi închipuie ce impact avusese acea noapte catastrofa- 
lă asupra unei copilițe. Palatul rajahului, înmiresmat de 
florile şi  mirodeniile Orientului. Apoi, brusc, un atac 
violent în noapte. 

-Lupta este cumplită, chiar şi pentru soldaţii ex- 
perimentaţi. Arme  asurzitoare, urlete de teamă şi 
durere, poate flăcări. Mama şi tatăl tău ucişi împre- 
ună cu toți servitorii. Apoi tu, răpită de nişte străini 
sălbatici. 

Pe măsură ce vedea cu ochii minţii cele întâmplate, 
avu strania senzaţie că se conecta cu trecutul. Probabil 
că ea fusese cărată pe spinarea unui cal de către un bar- 
bar puturos, în timp ce striga cu disperare după mama 
pe care nu avea s-o mai vadă nicicând. Doamne, ce oroa- 
re pentru un copil crescut în puf! 


Desigur, fusese tulburat atunci când auzise pentru 
prima oară povestea lui Meriel, însă evenimentele se 
petrecuseră demult şi departe şi afectaseră o persoană 

pe care nu o cunoştea încă. Acum că o întâlnise, îi sinv 
tea experienţa până în măduva oaselor. 

-Biata de tine, şopti el. Atâta oroare, apoi să fii 
ținută prizonieră pe pământ străin. De aceea ai încetat 
să mai vorbeşti, pentru că nu exista nimeni care să-i 
priceapă cuvintele? 

Chiar dacă o trataseră cu blândeţe în timpul capti- 
vităţii, fusese izolată, privată de confortul propriului 
neam, lăsată să-şi depene la nesfârşit amintirile masa- 
crului. Nu era de mirare că se retrăsese într-o lume a 
ei din care nu mai ieşise niciodată. Retragerea îi fusese 
necesară pentru a supraviețui. 

lar de atunci fusese tot singură, prinsă într-o fragilă 
bulă de siguranță, plutind pe o mare de temeri. Domi- 
nic îşi dorea din tot sufletul s-o elibereze de cicatrice- 
le trecutului. Deşi cândva izolarea îi oferise ocrotire, 
acum lumea pe care şi-o făurise se transformase într-o 
temniţă. O voia descătuşată nu de dragul lui Kyle, ci 
de dragul ei. 

Cum să ajungă la ea? 

O rană fizică infectată este incizată cu lanțeta pentru 
a îngădui puroiului să iasă la suprafaţă. La fel, el trebuia 
să-i atingă temerile, apoi cumva să le dea drumul pentru 
ca ele să zboare şi să n-o mai chinuiască. Poate avea să re- 
uşească asta vorbindu-i despre propriile lui spaime. Să-i 
povestească despre experiențele lui din vremea războiu- 
lui ar fi însemnat să-i dezvăluie că el era Dominic, nu 
Kyle, însă era puţin probabil ca Meriel să-şi dea seama 
vreodată. In plus, merita să-şi asume micul risc. Deşi era 
posibil ca ea să nu-i înțeleagă vorbele, se putea să-i recu- 
noască durerea din glas şi să ştie că nu era singură. 

- Cândva am fost soldat, Meriel. 


Tatăl lui decretase că, fiind fiul cel mic, Dominic tre- 
buia să intre ori în rândurile bisericii, ori în armată. 
De vreme ce nu se vedea în chip de vicar, alesese cari- 
era militară. Kyle fusese furios şi încercase să-l forțeze 
să vină la Cambridge pentru a urma împreună studiile 

universitare. Asta nu era însă o durere pe care Dominic 
să vrea so împărtăşească în acea zi. 

-Tu trebuie să fi văzut o grămadă de soldaţi în India. 
Unchiul tău a fost unul dintre ei. 

Meriel se zvârcoli agitată la auzul vorbelor lui. 

-Şşt... murmură el. O să am grijă să fii în siguranţă, 
Meriel, ţio jur. Când fata se linişti iar, continuă: Am ales 
cavaleria pentru că eram înnebunit după cai. Pe atunci 
eram doar un puşti, aveam şaptesprezece ani. Credeam 
că războiul e o mare aventură. Urma să devin un erou 
cutezător şi să obțin admirația doamnelor. Dumnezeu- 
le, prost am mai fost şi de două ori mai nătâng pentru 
că nvam bucurat când Napoleon s-a întors din exil şi a 
făcut pe dracu' în patru să stârnească iar focul în Euro- 
pa. Avea impresia că Meriel îl asculta. Oare chiar îi în- 
țelegea cuvintele? Măcar reacţiona, fie şi numai la tonul 
vocii lui. Povesti mai departe: Şi aşa am ajuns un cornet 
cu caş la gură (ăsta-i rangul cel mai de jos al unui ofițer 
de cavalerie) pe câmpiile de la Waterloo. Poate cea mai 
mare bătălie din istorie. Prima şi ultima dată când am 
simţit gustul luptei. 

Vorbele i se opriră în gât. Nu mai spusese nimănui 
cum fusese în acea zi. La momentul respectiv i-ar fi pu- 
tut povesti lui Kyle, dar pe atunci se înstrăinaseră deja 
prea mult ca să-şi mai poată recunoaşte slăbiciunile în 
faţa fratelui său. Mai ales a fratelui său. 


- Crezusem că o să fiu emoţionat când o să intru în 
luptă, dar nu mă aşteptasem la groaza sfâşietoare care 
avea să-mi transforme măruntaiele în apă. înghiţi în sec 
şi murmură: îmi era frică de orice. De moarte, desigur, 
dar şi mai mult de o moarte lentă, în agonie, de faptul 
că pântecul îmi va fi spintecat de un glonţ şi că voi zăcea 
muribund în noroi zile în şir. De faptul că îmi voi vedea 
prietenii stingându-se sub ochii mei şi nu voi putea să-i 
ajut. De faptul că voi supravieţui mutilat în aşa hal încât 
viaţa îmi va fi pe veci distrusă şi voi deveni un ciung nea- 
jutorat. în cele mai rele coşmaruri se văzuse orb şi para- 
lizat la Dornleigh, ţinut în viaţă din milă şi din obligaţie 

familială, prea slab ca să se poată sinucide. Reţinându-şi 
un tremur, continuă: Cel mai mult mă temeam de 
faptul că mă voi dovedi un laş, atât de disprețuit încât 
bărbaţii vor scuipa atunci când îmi vor auzi numele. 
Că voi ceda nervos şi o voi lua la fugă, punând în peri 
col viețile altor oameni mai buni. 

începu să respire greu, superficial, pe măsură ce eve- 
nimentele din acea zi prindeau viaţă în chip terifiant. 

-Waterloo era iadul pe pământ, Meriel. Duhoarea 
prafului de puşcă şi tipetele oamenilor aflaţi pe moarte. 
Bubuitul armelor şi ochii orbiţi de fum. Faptul că nu 
ştiam ce se întâmplă. Nu ştiam. într-un fel, asta a fost 
cel mai rău. îi mângâie spatele cu palma udă şi urmă: 
Nu m-arn făcut de ocară, slavă Domnului, deşi cu sigu- 
ranță n-am fost vreun erou. Un sergent istet şi îndemâ- 
natic m-a salvat de la a produce pagube cu lipsa mea 
de experienţă. Am reuşit să-mi stăpânesc frica îndeajuns 
încât să atac atunci când am primit ordinele. N-am să 
uit niciodată frenezia  galopului spre francezi, tunetul 
copitelor, armele ce zguduiau pământul precum un cu- 
tremur. Exista un extaz nebun al atacului, iar într-un 
fel acesta era cel mai înspăimântător lucru dintre toate, 
căci acea plăcere smintită e motivul pentru care bărbații 
continuă să meargă la război. 

îşi întrerupse digresiunea şi spuse scurt: 

- Nu ştiu de câte ori am atacat iarăşi şi iarăşi. Dar am 
supraviețuit şi am început să cred că până la urmă voi 


trece de bătălie. Apoi... apoi... 

Se opri, incapabil să continue. Mâna mică, dar puter- 
nică a lui Meriel se strecură afară şi ajunse să se odih- 
nească peste a lui cu o neaşteptată tandrețe. Cumva, 
tulburarea ei îi fusese transferată lui. 


-Calul meu, Aiax, a fost lovit. Era un tovarăş mi- 
nunat, puternic şi calm, la fel ca sergentul Finn. Deja 
îi promisesem o viaţă întreagă de păşuni verzi şi ovăz 
pentru că mă purtase în spate atât de bine. lar apoi, în 
timpul ultimului atac din acea zi, a fost lovit de gloanțe- 
le francezilor şi s-a prăbuşit. lar eu am căzut sub el. 

Noroiul îl salvase, amortizând impactul calului de o 
jumătate de tonă. Dominic se uită în tăcere pe fereastră, 
fără să vadă grădinile mănoase de afară. 

-Pentru o vreme n-am mai ştiut de mine. Când 
mi-am venit în fire, în jurul meu nu mai erau decât oş- 
teni morţi şi cai măcelăriți. Unul... unul dintre oameni 
era sergentul Finn. 

Trase aer în piept tremurând. | se păruse atât de afu- 
risit de nedrept să supraviețuiască în timp ce un bărbat 
curajos ca Finn murise! Mai târziu le trimisese bani ru- 
delor lui, deşi asta fusese o slabă compensație pentru tot 
ceea ce sergentul făcuse pentru el. 

Dorindu-şi să isprăvească, spuse încordat: 

-Auzeam gemete şi strigăte de durere, însă fumul tu- 
nurilor se lăsase atât de gros peste câmp, încât era ca şi 
cum aş fi fost singur în purgatoriu. Cu excepția faptului 
că Aiax se zbătea între viață şi moarte. Sângele lui mă 
îneca la propriu. li simțeam suferința, dar el n-a scos 
nici un sunet, cu excepţia înspăimântătorului  gâlgâit 
ce se auzea când încerca să respire. Nu puteam face ni- 
mic, nici măcar să găsesc un cuțit pentru... pentru a-i 
tăia gâtul. 

Meriel îşi întoarse fața până când pielea netedă şi 
moale a frunţii sale i se lipi de obraz. Simţi o pulsaţie 
între ei, însă nu reuşi să-i determine originea. 

-Am rămas captiv acolo vreme de două zile. In am- 
bele nopţi mi-au dat târcoale jefuitorii. în prima noapte 
mi-au smuls lanțul de argint, în a doua mi-au luat haina, 
dar n-au făcut nici o încercare de a mă elibera, deşi i-am 
implorat să mă ajute. 

Aceea fusese înjosirea supremă: să-şi piardă orice 
urmă de demnitate în rugăminţi disperate şi inutile. 

- Când m-au găsit oamenii noştri eram aproape mort 


de sete. Desigur, atunci Aiax murise deja. 

Animalul cald şi inteligent, care îl purtase cu atâta 
fidelitate, se transformase într-o bucată de carne rece şi 
moartă, bântuită de muşte. 


-Aveam tăieturi, zgârieturi şi coaste fisurate, dar 
mintea mea era cea cu adevărat vătămată. Am crezut 
că no să mai călăresc în viața mea. Fir-ar să fie, nu mai 
voiam nici măcar să văd vreun cal, deşi îi iubisem de 
când mă ştiam. 

Degetele lui Meriel se strecurară în părul lui, mân- 
gâindu-l. li oferea alinarea de care ea nu avusese parte 
niciodată. Dominic închise ochii pentru a-şi opri lacri- 
mile. Cu toate că alesese de bunăvoie să-i împărtăşească 
durerea lui, nu... nu se aşteptase să sufere atât de mult. 

Respiră rar de mai multe ori, după care continuă: 

- Ce m-a salvat în cele din urmă a fost caramaderia 
colegilor din regimentul meu. Nu că am fi vorbit despre 
ororile de la Waterloo, dar numai să ştiu că şi alţii fuse- 
seră acolo, că avuseseră parte de acelaşi entuziasm şi de 
aceeaşi frică, m-a ajutat să mă pun din nou pe picioare. 
Deşi amintirile n-au dispărut, ele s-au retras într-un loc 
din care nu mă mai deranjează. 

Decât acum, când deschisese înadins uşa spre locul 
în care sălăşluiau temerile sale. 

- Dacă ai putea vorbi, scumpo, ai putea da glas oro- 
rilor care te macină. Poate că asta le-ar alunga, spuse 
el încet, răsuflarea lui zbârlind părul argintiu al fetei. 
Insă chiar dacă nu poţi vorbi, să ştii că acum nu mai 
eşti singură. 

Timp de douăsprezece bătăi de inimă, Meriel nu se 
clinti. Apoi se trase din îmbrăţişarea lui relaxată şi se în- 
toarse cu fața spre el, îngenunchind pe stratul de paie. 
Privirea ei o întâlni pe a lui, directă şi serioasă. Sau poa- 
te că „hotărâtă” ar fi o descriere mai bună. Pentru că 
era micuță şi nepământesc de firavă, îi fusese uşor s-o 
considere un îngeraş din zahăr ars, dar ceea ce vedea 
acum pe chipul ei era oţel pur. 

Meriel se întinse şi îi cuprinse fața între degetele ei 
reci şi subțiri. li dădea putere, sau o primea? Apoi se 
ridică în picioare, îşi frecă mâinile de fustă într-o recu- 
noaştere inconşiientă a emoțiilor şi se îndreptă încet 


către Rază de Lună. 


Lui Dominic i se urcă inima în gât când o văzu apro- 
piindu-se de iapă. Rugându-se ca Rază de Lună să se 
poarte la fel de blând ca de obicei, se ridică încet în 
picioare, astfel încât să nu le distragă atenţia nici fetei, 
nici animalului. 

Meriel se opri brusc, cu trupul încordat. Pe un ton de 
conversație, el spuse: 

- Cailor le place să ştie cine e şeful. Chiar şi cei mai 
buni dintre ei îi pun la încercare pe nou-veniţi, aşa că 
trebuie să te impui de la început ca stăpână. Abordeaz-o 
cu încredere. Capul sus, umerii traşi în spate. Dacă te 
înghesuie, nu da înapoi. 

Meriel îşi ridică bărbia. După ce trase îndelung aer 
în piept, se apropie de iapă cât să o poată atinge. Rază 
de Lună îşi întinse imediat gâtul şi o împunse în coaste. 
Gestul era prietenos, dar şi un test. Din fericire, cu toate 
că tresări, Meriel nu se retrase. Cu degete tensionate, îşi 
trecu palma peste gâtul animalului o dată, apoi încă o 
dată. Treptat, încordarea din trupul ei se risipi. 

Dominic dădu drumul aerului pe care îl ţinuse în 
plămâni. 

-Te place. Uite, dă-i ăsta, zise el scoțând un cub de 
zahăr din buzunar. întinde palma. 

Caii au dinţi mari şi fălci puternice, iar Dominic 
n-ar fi învinovăţit-o pe Meriel dacă ar fi refuzat, dar, cu 
mişcări precaute, ea oferi zahărul, pe care iapa îl apucă 
dovedind o delicateţe extremă. Un zâmbet fermecător 
lumină chipul fetei. Părea că legătura dintre calul gri-ar- 
gintiu şi moartea părinţilor ei fusese ruptă. Acum o pu- 
tea aprecia pe Rază de Lună ca pe un animal splendid, 
în loc s-o vadă ca pe un simbol al dezastrului. 

Dorindu-şi să-şi întărească succesul, Dominic spuse: 

-Conform generalului Ames, în copilărie erai o 
călăreață excelentă, şi cred că asta e o abilitate care nu 
se uită niciodată. S-o înşeuăm şi să mergem la o plim- 
bare liniştită? 


Nu avea să existe un moment mai bun. El o călărise 
pe Rază de Lună de la Holliwell Grange până acolo, 

pentru a-i verifica toanele şi ritmul paşilor, aşa că iapa 
se putuse debarasa de orice neastâmpăr. 

Meriel se încruntă. După un lung moment, se răsuci 
pe călcâie şi plecă. Dezamăgit, Dominic îşi înăbuşi o 
strângere de inimă. Sperase la prea multe, prea repede. 

Apoi îşi dădu seama că Meriel se îndrepta spre came- 
ra cu harnaşamente. 


capitolul 15 


Cum să fi uitat libertatea pe care o afla doar în spina- 
rea unui cal.” Dar ea fusese îngropată împreună cu atâtea 
altele din Vremurile Trecute. îi făcu semn lui Rază de 
Lună să treacă la galop şi râse cu încântare în timp ce 
goneau prin parc. Mai că-i venea să creadă că o călărea 
pe îndrăgita ei Daisy, moartă de optsprezece ani, însă 
Daisy nu fusese niciodată atât de suplă şi rapidă. 

Se lăsă dinadins pradă durerii, aducând la suprafață 
amintirea  nechezaturilor îngrozite ce spintecaseră noap- 
tea atunci când grajdurile luaseră foc. Recunoscuse țipă- 
tul lui Daisy, mai ascuţit decât al cailor mari. 

Apoi, după un rămas-bun tăcut, îşi lăsă tristețea să se 
risipească pe aripile vântului din Warfield. 

încetini treptat goana iepei pentru a-i îngădui lui 
Dominic s-o prindă din urmă. îi era foarte îndatorată 
lui FRenbourne, nu doar pentru această bucurie înălță- 
toare, ci şi pentru mărturisirile lui chinuite. Se crezuse 
unica blestemată, o ființă slabă, căci toți cei din jurul 
ei îşi luaseră viețile în stăpânire. Nu ca ea, aruncată de 
colo până colo ca un fulg pe timp de furtună. 


Dominic tropoti uşor înspre ea, cu o expresie relaxa- 
tă şi caldă. Nu ar fi recunoscut tristețea din sufletul lui 
dacă nu i-ar fi dezvăluit-o de bunăvoie. Asta o făcu să se 
întrebe cât de des îşi disimulau ceilalţi durerea. Dacă un 
bărbat ca el putea să sufere atât de profund, chinurile 
ascunse trebuiau să fie într-adevăr un lucru obişnuit. 

Dacă ar fi avut nevoie de mai multe dovezi că el îi era 
menit, acum le primise. 

Dominic o urmări pe Meriel cum alerga spre vale, cu 
părul împletit fluturându-i la spate în bătaia vântului. 
Greu de crezut că nu mai călărise din copilărie. Ames 
nu exagerase când îi povestise că gonea peste câmpuri 
precum un bandit afgan. Era o călăreaţă înnăscută. 

li dădu pinteni lui Pegasus pe urmele ei. Meriel ale- 
sese o şa bărbătească şi îi ignorase complet sugestia de a 
găsi o pereche de cizme sau măcar de pantofi. Lipsa lor 
nu părea s-o deranjeze câtuşi de puţin. 

Radiind de încântare, fata o opri pe Rază de Lună şi 
o întoarse cu fața către tovarăşul ei de escapadă. Cu pi- 
cioarele goale şi fusta ridicată până la genunchi, părea o 
zgâtie în toată regula. Cel mai important era însă faptul 
că arăta neînfricată. 

Dominic simţi un fior de plăcere văzând-o. Prea 
multă vreme fusese lăsată să plutească în derivă pentru 
că nimeni nu se aşteptase la nimic din partea ei. Oare 
ce ar fi putut deveni dacă ar fi avut parte de încura- 
jarea necesară? 

Hotărând cu nechibzuinţă să încerce depăşirea unui 
ultim obstacol, spuse: 

-Trebuie să mă duc la fermă şi să discut cu admi- 
nistratorul despre un posibil loc de muncă pentru 
Jem Brown, braconierul. Vrei să vii cu mine? 

Culoarea delicată se scurse din.obrajii ei, lăsându-i 
albi ca smântână. Dădu s-o întoarcă pe Rază de Lună, 
însă el prinse frâul iepei. 

- In mod normal ar trebui să ieşim din parc, dar dacă 
am folosi poarta de răsărit, aflată de cealaltă parte a 
dealului, n-am părăsi nici o clipă domeniul Warfield. 
Ar fi o vizită foarte scurtă, şi singurii oameni pe care i-ai 


putea întâlni ar fi angajaţii tăi. 


Rază de Lună se foi neliniştită când mâinile lui Me- 
riel se înmuiară nehotărâte. Măcar nu fugea, îşi zise 
Dominic. Plin de speranţă, dădu drumul frâului iepei. 

-Nu te forțez. Dar dacă vrei să vii, îţi jur că vei fi 
în siguranţă. 

Fără să privească în urmă, îl îndemnă pe Pegasus să 
meargă la pas înspre poarta de răsărit. Din spate nu 
se auzi nici un zgomot, ceea ce nu-l surprinse prea tare. 
Meriel avusese deja parte de o zi grea. Să-i ceară să pără- 
sească domeniul Warfield era pur şi simplu prea mult. 

Dintr-odată răsună un clinchet slab de harnaşamente 
şi tropăit de copite. li veni să chiuie de plăcere. Se înfrâ- 
nă ca să nu sperie caii, dar afişă un zâmbet de bun venit 
când ea îşi aduse iapa în rând cu armăsarul lui. 

Ajunseră la poartă. Alcătuită dintr-o pereche de uşi 
montate într-un arc din piatră, era zăvorâtă cu o bârnă 
grea. Dominic descălecă pentru a ridica bârna şi a des- 
chide uşile, apoi o aşteptă pe Meriel să treacă de ele. 

Ea se opri. în timp ce stătea neclintită pe spinarea ie- 
pei, Dominic simţi tensiunea strânsă în spatele chipului 
ei lipsit de expresie. Un lucru care lui i se părea atât de 
simplu, să călărească în afara parcului, reprezenta pen- 
tru ea o barieră de o înălțime zdrobitoare. Mai rău decât 
să ţi se ordone să ataci un regiment francez, căci măcar 
un soldat e înconjurat de camarazii lui. Meriel părea 
foarte singură. Fusese singură toată viața. Dominic îi 
putea fi alături din punct de vedere fizic, dar demonii 
trebuia să şi-i înfrângă prin propriile forțe. 

Incapabil să-i mai îndure lupta interioară, era pe cale 
să contramandeze expediţia când ea îşi îndemnă iapa să 
înainteze la pas. Simţind anxietatea călăreței, Rază de 
Lună ieşi pe poartă cu grija cu care ar fi păşit pe un pod 
şubred din lemn. Dar reuşiseră. împreună, reuşiseră. 

- Bravo, Meriel! 


Uimit de curajul ei, Dominic închise uşa fără s-o ză- 
vorască, astfel încât să se poată întoarce pe acelaşi drum, 
apoi încălecă la loc şi porni spre fermă. Nu mai fusese 
acolo niciodată, dar cunoştea locul din hărţile domeniu- 
lui Warfield. Privi cu plăcere spre câmpurile mănoase, 
în timp ce urmau poteca acoperită cu iarbă care ducea 

către gospodărie. Administratorul, conform doamnei 
Rector un anume John Kerr, îşi cunoştea meseria. 

Ferma avea aceeaşi structură ca şi Holliwell Grange. 
Când intrară întro curte mărginită de o casă întinsă şi 
de acareturi, Dominic observă un băiat de vreo zece ani 
ce stătea lângă grajduri, curăţând cu râvnă o şa. 

-Bună ziua, spuse el prietenos. Domnul Kerr este 
disponibil? 

Privirea băiatului se  îndreptă aprobatoare către 
Pegasus. 

- E în birou, domnule. Il chem eu. 

Apoi puştiul o văzu pe Meriel şi se holbă uluit. 
Ea cerceta cu interes ferma, dar când deveni conştientă 
de privirea copilului, se înfioră. 

Reuşind cu greu să-şi ia ochii de la ea, băiatul intră 
în biroul administratorului. Dominic se uită prin curte 
şi zări o femeie, probabil doamna Kerr, care îi urmărea 
printr-o fereastră de la etajul casei. O fată îmbrăcată ca 
o Slujnică îşi făcu apariţia la un geam de la parter şi 
curând i se alătură o alta. 

înjură în sinea lui. Ar fi trebuit să se aştepte la aşa 
ceva. Lady Meriel Grahame, moştenitoarea nebună a 
domeniului Warfield, trebuie să fi fost mai mult un mit 
decât o realitate prin împrejurimi. Sigur că slujitorii ei 
erau fascinați. 

încercă s-o vadă ca şi cum ar fi fost prima dată şi nu 
ca pe tânăra pe care ajunsese s-o cunoască. Cu părul ei 
încâlcit, costumul excentric şi picioarele goale, cu refu- 
zul de a privi pe cineva în ochi, se temea că Meriel nu 
făcea decât să se ridice la nivelul reputației de lunatică, 
îi venea să strige că ea nu era astfel, că era inteligentă, 
perceptivă şi avea suflet de artist, dar astfel n-ar fi reuşit 
decât să pară la fel de smintit ca şi ea. 


Până să iasă vechilul din birou, aproape o duzină de 
oameni îi urmăreau din diferite părți ale fermei. Oprită 
în mijlocul curţii, Meriel o ţinea pe Rază de Lună atât de 
neclintită, încât semănau cu un grup statuar. Dominic 

o veghea îndeaproape, rugându-se ca tânăra să nu o 
rupă la fugă cu toată acea atenţie îndreptată asupra ei. 

- Dumneavoastră sunteți Lord Maxwell? i se adresă 
vechilul, un bărbat solid, cu privire vicleană. 

-Eu sunt. E o plăcere să vă cunosc, domnule Kerr, 
spuse Dominic întinzându-i mâna. 

Administratorul ho strânse ferm în timp ce îl cerceta 
cu interesul unui om care îşi evaluează viitorul stăpân. 
Nu încăpea îndoială că toţi cei din zonă aflaseră despre 
şederea lui „Maxwell“ la Warfield. Kerr se aşteptase pro- 
babil la o vizită. 

-Ați făcut vreodată cunoştinţă cu Lady Meriel? se in- 
teresă Dominic. 

Bărbatul îşi îngădui s-o privească pe Meriel cu o 
curiozitate fățişă. 

- Ne-am întâlnit o dată, când Lord Amworth m-a dus 
pe domeniul Warfield, dar mă îndoiesc că îşi aminteşte. 
Bine aţi venit la Ferma Swallow, milady. 

Probabil că atunci când se văzuseră pentru prima 
dată, Meriel îl ignorase pe vechil aşa cum îi ignora 
pe mai toți oamenii. Acum se uita prin curte, de par- 
că şi-ar fi dorit ca tot ce o înconjura să dispară. Dar... 
nu fugea. 

- leri am dat peste un tânăr pe nume Jem Brown care 
are mare nevoie să muncească, explică Dominic. Mi-am 
permis să-i sugerez să vă facă o vizită în cursul zilei de 
mâine. Nu ştiu dacă vă e de folos încă un lucrător, dar 
părea dornic. Dacă n-aveţi nevoie de el, poate cunoaş- 
teți pe cineva din apropiere care are. 

-Curând va începe strânsul fânului, aşa că mi-ar 
prinde bine mai mulţi argaţi, răspunse Kerr. Dacă flăcă- 
ul munceşte din greu, îşi poate găsi un loc aici. 

-Vă mulțumesc, domnule Kerr. E foarte amabil din 
partea dumneavoastră. 


Dominic observă licărul sardonic din privirea admi- 
nistratorului la auzul comentariului. Amândoi ştiau 
foarte bine că el l-ar fi angajat pe orice om recomandat 
de potenţialul soț al lui Lady Meriel. Acum rămânea 

in seama lui Jem să fie cuminte şi să renunţe la braco 
naj. Sau măcar să aibă inteligenţa de a nu se lăsa prins. 

- V-ar plăcea să faceţi un tur al fermei? Sau al ferme- 
lor arendaşilor? propuse Kerr. Oamenii ar fi încântați 
să vă cunoască. 

-Azi nu, mulțumesc, poate altă dată, zise Dominic 
uitându-se înspre Meriel. 

Cu cât plecau mai repede de acolo, cu atât mai bine. 
In plus, oricât de mult bar fi plăcut o vizită, nu se făcea 
să-i permită unui tip cu privire ageră cum era Kerr să se 
apropie prea mult de el. 

După un schimb de saluturi, tânărul gentleman îşi 
întoarse calul pentru a pleca, iar Meriel şi Rază de Lună 
îl urmară numaidecât. Simţi încordarea fetei pe când 
străbătură curtea fermei. Vreo douăsprezece persoane 
aşteptau afară, avide so întrezărească pe legendara Lady 
Meriel. Cum naiba aflaseră aşa iute de prezenţa ei? 

Cu capul sus şi spatele drept, tânăra trecu călare 
pe lângă privitori precum o regină. Dominic oftă uşu- 
rat. Reuşise. 

'“Uşurarea lui fu însă prematură. De îndată ce se înde- 
părtară de fermă şi de gurăoască, Rază de Lună o zbughi 
precum o viespe furioasă. El îl îndemnă pe Pegasus s-o 
urmeze, regretând co îmboldise pe Meriel să facă expe- 
diția asta. 

O poartă zăvorâtă traversa poteca din fața lor. Domi- 
nic o deschisese mai devreme astfel încât să poată trece 
amândoi prin ea. De data asta... Doamne, Dumnezeule, 
Meriel nu încetinea, avea de gând să sară pe deasupra! 
O poartă înaltă, un cal străin şi o călăreaţă care nu mai 
urcase în şa de când era copilă. Oare sărise vreodată pe 
când era atât de mică? 

Cu sufletul la gură, îşi îndemnă armăsarul la un ga- 
lop nebunesc. Dacă Rază de Lună se lovea de bara de 
sus, atât ea, cât şi Meriel riscau să-şi frângă gâturile. 


lapa înaintă ca o furtună înspre poartă. Era întro 
poziție bună, se ridică în aer... 

Calul şi călăreața se înălțară peste poartă, aterizând 
perfect în partea cealaltă. Ezitând între uşurare şi dorin- 
ta de a o strangula pe tânăra femeie, Dominic îl purtă 
şi el pe Pegasus peste poartă, dar nu o prinse din urmă 
decât când ajunseră în parc. Acolo ea trase de frâul iepei 
şi îl aşteptă, sfioasă ca o fecioară. 

- Călăreşti precum un centaur, mormăi el. Şi era cât 
pe ce să-mi opreşti inima în timpul ăsta. 

Ea făcu ochii mari cu atâta nevinovăție, încât Domi- 
nic îşi dădu seama că îl tachina. Rânjind, descălecă şi 
deschise poarta. 

- După reuşitele de azi, presupun că ai dreptul să te 
distrezi. Dar dacă mâine o să-mi iasă fire cărunte, o să 
fie din vina ta. 

Râzând încântată, Meriel porni spre casă la galop 
uşor. In momente ca astea, Dominic era aproape sigur 
că îl înțelegea. 

Când ajunseră la grajduri, Dominic descălecă de pe 
Pegasus şi îl conduse înăuntru. Cu un aer regal, Meriel 
o călări pe Rază de Lună până în interiorul clădirii, lă- 
sând destul spaţiu între creştetul ei şi tavan. 

- Doar o clipă şi o să te ajut să descaleci, îi spuse el pe 
când îi scotea şaua lui Pegasus. 

Ea îşi arcui sprâncenele într-o mustrare delicată. 
El chicoti, simțindu-se ca şi cum ar fi avut o discuţie 
adevărată. 

- Ştiu că poţi să te dai jos cu destulă uşurinţă, spiri- 
duşule, dar e vremea să înveți cum se poartă o doamnă. 
Te va bucura mai mult să fii o zgâtie când vei şti cât de 
revoltător e comportamentul tău. 


Deşi ultima parte a plimbării lor fusese destul de len- 
tă încât să le permită cailor să se răcorească, aceştia tot 
trebuiau țesălați. Avea să-i dea lui Meriel o lecţie scurtă. 
Deşi avea servitori care să facă munca de jos, un adevă- 
rat călăreț trebuia să se priceapă cum să-şi îngrijească 
singur calul. 

II conduse pe Pegasus în boxă şi aruncă o pătură pes- 
te el, apoi se duse la Rază de Lună şi ridică brațele ca so 
ajute pe Meriel să coboare. 

-Presupun că nu te-au învăţat să țesali caii pe 
când aveai cinci ani, aşa că o să ţinem o lecţie înainte 
de cină. 

Ea îşi aruncă piciorul peste spatele iepei, apoi îşi spri- 
jini mâinile pe umerii lui şi descălecă. Dar nu ateriză 
uşurel pe pământ precum o călăreață experimentată, 
ci se prăvăli în brațele lui asemenea unei femei ce 
aleargă la iubitul ei. Dominic se încordă, strângândo 
instinctiv la piept. Nu asta intenţionase, dar, pentru nu- 
mele lui Dumnezeu, era atât de bine! 

Sfâşiat între dorința de a o ţine şi convingerea că tre- 
buie să-i dea drumul, îşi slăbi strânsoarea fără prea mare 
tragere de inimă. O domnişoară respectabilă s-ar fi în- 
depărtat. Meriel alunecă încet, dinadins, peste partea 
din față a trupului lui, fiecare curbă suplă arzându-l ca 
o flacără. 

Apoi îşi întoarse fața spre a lui, cu o privire limpede 
şi hotărâtă. Dominic ar fi vrut să-i sărute buzele moi, 
întredeschise. Ar fi vrut să-i despletească părul astfel 
încât să-şi îngroape obrajii în splendoarea lui ivorie. 
Cel mai mult ar fi vrut să facă dragoste cu ea până când 
îşi pierdeau amândoi minţile de plăcere. 

In timp ce stătea încremenit, Meriel, zâmbind uşor, 
îi atinse buzele cu vârfurile degetelor într-o invitaţie in- 
confundabilă. Neajutorat, el îi atrase arătătorul în gura 
lui, mângâindu-l cu limba. Ea începu să-şi mişte degetul 
înainte şi înapoi cu o senzualitate naturală. Cum putea 
ceva atât de simplu să fie atât de excitant? 

Pentru că totul o excita la ea. Dumnezeu să-l ajute, 
îi era imposibil să mai nege forța cu care o dorea. Spi- 


riduşul acesta sălbatic îl tulbura, trup şi suflet, aşa cum 
nimeni nu o mai făcuse până atunci. 

Amintindu-şi cu şovăială toate motivele pentru care 
n-ar fi trebuit să continue, îi prinse mâna şi i-o îndepărtă. 


-Meriel... 

înainte să poată spune mai mult, ea îi cuprinse gâ- 
tul cu brațele şi se aplecă spre el. Dominic se retrase, 
dar fata îl urmă cu dulcea insistenţă a unui cățeluş 
care se gudură pe lângă stăpân în căutare de recompen- 
se gustoase. 

Se opri când ajunse cu spatele lipit de zid, însă ea 
continuă, urcându-se pe cizmele lui. Picioruşele ei goale 
abia dacă îndoiră pielea, însă Meriel mai câştigă câţiva 
centimetri în înălțime. 

Apoi îl sărută drept pe gură, mângâindu-i gâtul şi pă- 
rul. Avea buzele neîndemânatice, dar minunat de moi. 
Iscoditoare. 

Bunul-simţ dispăru, iar Dominic o sărută la rândul 
lui. Avea gust de fragi, la fel de proaspăt şi de voluptuos 
ca primăvara însăşi. Oase delicate, dar puternice, atât 
de puternice! O mângâie pe spate, cuprinzându-i şoldu- 
rile în palme, trăgând-o spre el. 

- Eşti atât de încântătoare, murmură cu buzele lipite 
de ale ei. 

Apoi o sărută pe gât. Ea îşi lăsă capul pe spate şi scoa- 
se un suspin. Era o inocentă cu un apetit la fel de stră- 
vechi ca al lui Lilith?, prima ispititoare. Dominic tânjea, 


aproape înnebunit de dorinţă, în timp ce trupul îi pulsa 
lângă al ei. 

Tocmai întindea mâna spre sânul ei, când un cap 
puternic îl împunse în coaste, smulgându-l din ceața 


senzuală. Clipi ameţit şi văzu că Rază de Lună, aban- 
donată de călăreaţa ei, încerca să-i ronţăie haina. Mai 
precis, buzunarul. Râse nesigur. 

- Mai vrei nişte zahăr, nu-i aşa, fetițo? 


2 Demon feminin al furtunii în credinţa sumerienilor, a fost preluată 
de tradiția iudaică drept fantomă ce populează minele şi regiuni- 
le  deşertice. E considerată, conform Talmudului, prima soţie a lui 
Adam, dar nerecunoscută de Biblie, (n.tr.) 


Neîndrăznind s-o privească pe Meriel în ochi, o îm- 
pinse într-o parte, astfel încât degetele de la picioare să 
nu-i fie zdrobite de potcoavele de oțel. Apoi, cu mâini 
tremurânde, culese un cub de zahăr din buzunarul 

hainei şi i-l oferi iepei. Aceasta îl înghiţi fericită din pah 
ma lui, după care îi aruncă o privire înduioşătoare, spe- 
rând să mai primească. 

încercând să se comporte ca şi cum acea îmbrăţişare 
fierbinte n-ar fi avut loc, Dominic apucă frâul lui Rază 
de Lună. 

-Tu şi Pegasus trebuie să fiți țesălați. 

Conduse iapa în boxă, gândindu-se că-i datora o căpă- 
țână întreagă de zahăr pentru că-l salvase de la nebunia 
temporară. Dumnezeule, ce putea fi mai smintit decât 
să-şi dorească să se culce cu viitoarea soție a fratelui său? 
Potenţialele daune pentru toți cei implicaţi erau îngro- 
zitoare. în ciuda entuziasmului candid al lui Meriel, ea 
nu avea cum să perceapă gravitatea gestului la care îl 
incita. Aspectele fizice ale sexului erau relativ simple. 
Consecințele emoţionale şi morale erau cele care stâr- 
neau scandalul. 

Drace, de ce nu era Kyle aici, să-şi curteze singur 
mireasa? 

Strădaniile lui de a se controla nu reuşeau să-i po- 
tolească  freamătul din zona intimă, nici dorința de 
a o învăța pe Meriel ceea ce era atât de nerăbdătoare 
să afle. Privi peste umăr. Ea stătea acolo unde o lăsase, cu 
pumnii încleştaţi pe lângă corp şi ochii întunecaţi de pa- 
siune. Poate că el era constrâns de nenumărate motive 
să păstreze distanţa, însă ea nu. 

îl dorea. Şi, pe toţi zeii, dacă Dominic ar fi avut un 
grăunte de minte, ar fi plecat imediat de pe domeniul 
Warfield, căci nu era sigur că va avea tăria de a o refuza 
din nou. 


capitolul 16 


Kyle ciocăni încetişor, apoi intră în cabina Constan- 
cies Aceasta stătea întinsă pe un şezlong, uitându-se în 
oglindă în timp ce-şi întindea pe obraji o urmă de pudră 

roşie cu ajutorul unei lăbuțe de iepure. Când îl văzu 
intrând, afişă o expresie mâhnită. 

-Vai, querido, m-ai prins! Nu e uimitor cum vanita- 
tea persistă chiar şi la sfârşitul vieţii? Unul dintre cele 
fapte păcate capitale şi suficient cât să mă condamne la 
rocul etern, chiar şi dacă nu le-aş fi comis deja pe mai 
toate celelalte. 

Bucuros că ea se simţea destul de bine încât să-şi facă 
probleme pentru cum arăta, Kyle îi sărută mâna subțire 
şi parfumată, după care se aşeză pe scaunul din faţa ei. 

-De ce să nu-ți pese de aspectul tău, La Paloma? 
La urma urmei, chipul ţi-a fost averea. 

Femeia oftă, vitalitatea risipindu-se pentru a lăsa la 
vedere oboseala din spatele ei. 

-Şi ce avere cu două tăişuri! Blestemul meu şi supra- 
vieţuirea mea. 

- Frumuseţea ta, un blestem? 

Gândul îl întristă, căci îi plăcuse atât de mult înfăţi- 
şarea ei de o perfecțiune clasică. 

Constancia mângâie rama din argint a oglinzii cu un 
aer gânditor. 

- Am avut o soră cu doar un an mai mare decât mine. 
In copilărie eram foarte apropiate, dar pe măsură ce am 
crescut, am devenit... concurente. Ea era drăguță, dar 
nu la fel de drăguță ca mine. lar eu, ființă neruşinată, 
mă făleam cu frumusețea mea. Familia mea făcea par- 
:e din clasa hidalgo, care aduce cumva cu aristocrația 
voastră, dar eu aveam planuri mai mari. Mă lăudam cu 
soțul grozav pe care îl voi avea, cu averile şi bijuteriile 
ce vor fi ale mele, căci cu siguranţă tata mă va mărita cu 
un nobil. Mama îmi încuraja visurile, căci succesul 
meu ar fi fost triumful ei. 

Kyle fu surprins, dar curios, căci Constancia nu fă- 
cuse niciodată referire la trecutul ei.  Generalităţile 
pe care le ştia erau cunoscute de toată lumea. Sperând 


să încurajeze şuvoiul amintirilor, remarcă: 


- E firesc ca mamele să fie mânare de fiicele lor. 

-Dar n-ar trebui s-o facă pe seama altei fiice. îşi 
sprijini capul de braţul şezlongului, cu gândurile pier- 
dute în depărtare. Peste câteva clipe urmă: Sora mea, 
Maria Magdalena, era mai bună şi mai dulce decât mine. 
îi lipseau ambițiile mele şi îşi dorea să fim prietene, însă 
eu i-am respins drăgălăşeniile. Apoi a venit războiul, iar 
familia mi-a fost distrusă. Am auzit-o pe sora mea ţipând 
în timp ce... soldaţii o batjocoreau. Constancia închise 
ochii, iar durerea i se întipări pe chip. Țipetele i s-au 
oprit când i-au retezat gâtul. 

Kyle o privi lung, şocat până în adâncul sufletului de 
povestea relatată cu atâta calm. 

-Ai auzit-o murind? 

- O, da! Femeia zâmbi cu amărăciune. Şi eu am fost 
violată în ziua aceea, dar datorită frumuseţii mele, un 
ofițer m-a cerut pentru el. îi păream prea frumoasă ca 
să mă omoare. Aşa că, după ce el şi tovarăşii lui ofițeri 
m-au dezonorat, am fost lăsată să flămânzesc lângă rui- 
nele casei mele şi lângă cadavrele rudelor. 

El o luă de mână, dorindu-şi zadarnic să poată schim- 
ba trecutul. 

- Qucrida, îmi pare foarte rău. Nimeni n-ar trebui să 
îndure atâta răutate. E de mirare că n-ai înnebunit. 

Ea deschise ochii, ftxându-l cu o privire întunecată 
şi sfredelitoare. 

-Când loveşte mâna Domnului, un biet muritor nu 
poate să facă prea multe. însă nu m-am iertat niciodată 
pentru faptul că sora mea a murit înstrăinată de mine, 
iar vina mi-a aparţinut. Aş da orice comoară pe care am 
avut-o vreodată pentru şansa de a-i spune cât de mult 
am iubit-o. 

Kyle înțelese de ce ea îi dezvăluia atât de multe despre 
sine. îşi retrase mâinile din ale ei şi rosti posac: 

- îmi dai sfaturi în legătură cu fratele meu, nu-i aşa? 

-Nu mai e timp pentru subtilități. într-o zi, eu şi 


Maria Magdalena împărțeam o slujnică, iar eu o ta- 
chinam cu frumoasa cerere în căsătorie pe care o pri- 
mise tata pentru mine. A doua zi, ea şi lumea pe care 

o cunoşteam erau moarte. Constancia înghiţi în sec 
anevoie şi murmură: Uneori mă consolez cu gândul că 
a murit atât de repede ca răsplată pentru sufletul ei bun. 
Eu, fiind haină, n-am primit acest privilegiu. 

Cuvintele ei îl durură profund. 

-Viața ta a fost atât de chinuitoare încât îţi doreşti să 
fi murit atunci? 

Privirea ei se înmuie. 

-Au existat compensații, mi corazon. Am avut parte 
Je averi mai mari decât am meritat. Insă nu este viața 
pe care mi-aş fi ales-o. 

Era un prost pentru că îi interpretase personal vor- 
bele. Sigur că ea nu ar fi ales tragedia prin care trecuse. 
Dar fără acea tragedie, ei doi nu s-ar fi cunoscut. îşi 
dorea cu egoism ca ea să se bucure pentru că îl întâlnise, 
în ciuda împrejurărilor cumplite. 

Constancia îi întrerupse reveria: 

- Dacă te-ai întoarce în Anglia şi ţi-ai găsi fratele mort 
pe neaşteptate, ai fi mulțumit de starea în care a rămas 
relaţia dintre voi? 

Nu. Răspunsul veni pe loc. Mereu crezuse că tensiu- 
nile dintre el şi Dom nu erau decât o fază. Că în cele 
din urmă geamănul lui va începe să se comporte raţio- 
nal şi vor redeveni prieteni. Totuşi, viaţa era nesigură. 
Dacă lui Dominic i s-ar fi întâmplat ceva, oare ar fi sim- 
tit el genul de vinovăţie pe care Constancia îl avea față 
de Maria Magdalena? 

Neplăcându-i răspunsul, spuse pe un ton defensiv: 

-Ai spus că sora ta şi-a dorit să fiți prietene. Fratele 
meu n-a manifestat nici o dorinţă de a reclădi relaţia 
dintre noi. Persistă în aceeaşi neghiobie încăpăţânată de 
care a dat dovadă de când eram copii. 

-Se întâmplă foarte rar ca o singură persoană să fie 
vinovată, mi corazon, murmură Constancia. Poţi spune 
cu mâna pe inimă că toate necazurile dintre voi au fost 


provocate de el? 


Furios, Kyle sări în picioare şi se îndreptă spre hub- 
lou. Afară, furtuna împroşca cu stropi de ploaie marea 
cenuşie ca de plumb. 

-Eu mereu mi-am îndeplinit îndatoririle, însă 
Dominic insistă să-şi irosească viața. S-ar fi putut bucura 
de tovărăşia mea la Cambridge şi ar fi putut să studieze 
pentru a intra în rândurile clerului, dar n-a vrut. 

Sperase atât de mult că fratele său avea să fie de 
acord! Ar fi redevenit apropiați. Refuzul lui Dom fusese 
precum o palmă peste față. 

-Tata ba cumpărat un post în cavalerie. Sa plictisit şi 
după un an ba vândut. Ar fi putut călători până la capă- 
tul pământului, ar fi putut să învețe, să exploreze, să-mi 
trimită scrisori despre ce vedea. In schimb îşi petrece 
zilele cu cele mai superficiale plăceri. Dacă aş fi avut eu 
şansele lui... 

îşi întrerupse cuvintele încărcate de amărăciune, de- 
testând resentimentul din propriul glas. 

- Majoritatea bărbaților ar spune că toate şansele au 
fost ale tale, spuse ea cu agerime. îi invidiezi liberta- 
tea? îl dispreţuieşti pentru că n-a folosit-o aşa cum ai fi 
făcut tu? 

Kyle tresări şocat. Sigur că nu-l invidia pe Dominic! 
Puterea şi averea i se cuveneau fiului mai mare. Pentru 
asta se născuse. De ce să fie gelos pe faptul că fratele lui 
era... liber? 

închise ochii, simțind că se sufoca. De ce şi-ar fi dorit 
să plângă când el era cel norocos? 


capitolul 17 


După ce termină de țesălat caii, ajutat cu întârziere de 
bătrânul grăjdar, Dominic abia dacă avu timp să se spele 
şi să se schimbe pentru cină. Fu mai degrabă bucuros că 
Meriel sări peste masă. l-ar fi fost greu să mănânce cu ea 
aşezată în faţa lui, părând îngrijorător de dezirabilă. 

Totuşi îi simțea prezenţa în aranjamentul din mijlocul 
mesei. Splendidele flori de rododendron ar fi putut să 
fie culese de oricine, însă numai Meriel s-ar fi gândit 
$ă le dispună în mănunchiuri ce se revărsau dintr-o stro- 
pitoare uzată de tinichea într-un râu de levănţică. 

In timp ce se aşeza, sporovăind lejer cu doamna 
Marks, cercetă mica operă de artă. 

- Buchetul seamănă cu gardul de ienupăr al lui Me- 
riel: neconvențional, dar adorabil în felul lui. Uitaţi-vă 
la contrastul dintre  rododendronul flamboaiant, multi- 
color, şi stropitoarea îndelung folosită în zilele de lucru. 
Cu adevărat dramatic, nu credeți? 

Roşi puţin când zări uimirea de pe chipul doamnei 
Marks. Bătrâna se întreba probabil dacă nu cumva ne- 
bunia lui Meriel era contagioasă. Doamna Rector, pe de 
altă parte, îşi înclină capul cu un aer gânditor. 

-Cred că înțeleg ce vreţi să spuneţi, milord. Combi- 
nația e destul de interesantă. Deşi eu aş prefera o vază 
frumoasă de porțelan, trebuie să recunosc. 

- Aranjamentul e cu siguranţă original, admise doam- 
na Marks. Dar poate că s-ar potrivi mai bine în bucătă- 
rie decât în mijlocul unei mese de mahon. 

Dominic nu o contrazise. înainte de a veni la 
Warfield, ar fi încuviințat din toată inima fără să stea 
pe gânduri. Meriel îi schimbase felul în care privea lu- 
mea. Luă o gură de vin. 

- Ştiaţi că Meriel poate călări? 

Subiectul, alături de celelalte evenimente ale zilei, 
întreținu conversaţia până când toţi trei fură gata să se 
retragă la culcare. 

După respingerea venită din partea lui Renbourne, 
Meriel fugi din grajduri furioasă şi umilită. La început 
fusese dornic. Ce era în neregulă cu ea de el nu voia să 


se împerecheze? Afurisit să fie! 

Dar cu siguranță vina era a ei. Urmărise păsările 
şi creaturile câmpului şi văzuse că dorința femelei de- 
clanşa reacția masculului. Probabil că ea nu era încă 

în călduri. Dar dacă ar fi fost mai pregătită, ar fi izbuc- 
nit în flăcări! 

Văzând că Roxana moţăia la umbra unui arbore, se 
trânti pe o bancă din piatră şi inspiră miresmele tranda- 
firilor ce se încolăceau împrejurul şi deasupra locului de 
odihnă. Căţeaua îşi culcă somnoroasă capul pe piciorul 
ei, "âdilându-i degetele cu blana stufoasă. 

In timp ce o scărpina pe după urechi, Meriel îşi spuse 
că atunci când va avea mai multă experienţă în ale Impe- 
recherii, va şti la ce să se aştepte. Va cunoaşte mişcările 
potrivite, semnalele care să-l aducă la ea. Dar nu îi era 
de folos să urmărească şoimii şi vulpile, căci ei nu-i pu- 
teau arăta ritualurile de care aveau nevoie oamenii. 

Se  încruntă, gândindu-se la un obicei omenesc 
pe care l-ar fi putut încerca. lar dacă acesta nu dădea 
roade... ei bine, existau metode pe care le observase în 
harem. Necesitau mult efort, dar cu siguranță nici un 
bărbat în viaţă nu le-ar fi putut rezista. 

Modelele mehendi se întunecaseră de la portocaliu-des- 
chis la ruginiu. Dominic studie desenul în oglindă, bu- 
curos că îi dăduse drumul lui Morrison înainte de a-şi 
scoate cămaşa. N-avea nici un chef să vadă bănuielile 
din privirea valetului. 

Căscând, se pregăti să stingă lampa şi să se bage în 
pat. Trase cuvertura, apoi se opri. Cuibărit între două 
perne stătea un buchet de flori legat cu o panglică. 

Luă mănunchiul de plante, ştiind că trebuia să fie 
din partea lui Meriel. Două mici garoafe, una albă, una 
roşie. Mai erau acolo o panseluţă cu iz de ievănţică, nu- 
mită catifeluță, şi o frunză îngustă de salcie. Un aranja- 
ment splendid, la fel de neobişnuit ca orice altă creaţie 
de-a lui Meriel. 


Inspiră mireasma dominată de aroma iute a garoafe- 
lor. Era ceva păcătos de erotic în gândul că ea adunase 
aceste flori, apoi intrase în tăcere în dormitor şi le lăsase 
doar pentru ochii lui. Oare buchetul era un comentariu 

referitor la cele întâmplate mai devreme? O mulţumire 
pentru Rază de Lună? Sau un alt mesaj mai subtil? 

Aşeză florile într-un pahar cu apă pe care îl puse pe 
masă. Totuşi, în timp ce stingea lampa, avu sâcâitoarea 
senzație că ceva îi scăpa în legătură cu buchetul. Avea să 
se gândească la asta dimineaţă. 

Acum însă adormi şi îl visă pe fratele său. 

Hohote de râs în vreme ce el şi Kyle, copii fiind, se 
jucau cu cochilii de melci. Cum se furişau afară din casă 
când ar fi trebuit să înveţe, pentru a se duce la un târg 
sătesc unde n-aveau voie să meargă. Cum se trezise în 
toiul nopții ştiind că fratele său era rănit şi cum îl găsise 
cu glezna ruptă după ce căzuse pe scări în timpul unui 
raid nocturn prin cămară. 

Şi vremuri mai sumbre. Lupte cu pumnii şi cu vorbe 
ce răneau mai tare decât loviturile. Aroganţa tot mai 
mare a lui Kyle când se întorsese după primul semestru 
de la Eton aparent convins că Dominic trebuia să-i fie 
mai degrabă un subordonat decât un egal. Furia scânte- 
ietoare şi oțelită din ochii lui Kyle ori de câte ori Domi- 
nic acționa independent. Competiţia pentru favorurile 
unei barmanițe şi explozia de satisfacție atunci când ea 
îl preferase pe el vicontelui Maxwell. 

Ultima şi cea mai devastatoare luptă, atunci când 
Dominic alesese armata în locul universității... 

In timpul vacanței de Crăciun din ultimul an petre- 
cut la Rugby, Dominic fusese chemat în biroul tatălui 
său, care îi spusese că venise momentul să-şi aleagă vii- 
torul. Ştia că cele două opțiuni pentru un fiu mai tânăr 
erau biserica şi armata. Necazul era că n-o voia pe nici 
una. Adevărata lui dorință era să administreze o pro- 
prietate, de preferință a lui, deşi la nevoie ar fi lucrat şi 
pentru altcineva. Dacă ar fi putut să câştige un salariu 
decent şi să-şi economisească alocaţia, în cele din urmă 
ar fi reuşit să-şi cumpere o fermă. 


întrebase cu timiditate dacă se putea pregăti pentru 
a deveni administrator, poate la una dintre proprietă- 
tile mai mici ale familiei, nu pe domeniul Dornleigh. 

Sugestia îi fusese refuzată brutal. Un Renbourne nu o 
să devină un slujbaş. Contele îi spusese că avea să plă- 
tească pentru o educaţie universitară dacă alegea să de- 
vină vicar ori avea să-i cumpere un post într-un regiment 
potrivit, dacă asta era dorinţa fiului său. Dominic avea 
timp până la sfârşitul sărbătorilor să se hotărască. 

Deşi Kyle era acasă, iar ei doi se înțelegeau binişor, 
instinctul îi dictase lui Dominic să ţină pentru sine pro- 
blema viitorului său, ştiind că fratele lui va încerca să-i 
influențeze decizia. Se frământase zile întregi. îi plăceau 
studiile la Rugby şi se descurcase destul de bine. Pro- 
babil că aveau să-i placă şi cei trei ani de universitate. 
Dar... vicar? Pe de altă parte, nu simţea nici o mare che- 
mare de a deveni soldat. 

în noaptea de dinaintea întoarcerii la şcoală, se 
hotărî în timp ce el şi fratele său jucau biliard după 
cină. Kyle tocmai se pregătea să lovească atunci când 
Dominic îl anunţă: 

- O să intru în armată. într-un regiment de cavalerie, 
cred. Zâmbi ca şi cum alegerea ar fi fost uşoară. Să devin 
husar? Au cele mai arătoase uniforme. 

Tacul fratelui său tresări, iar bila o luă aiurea. Kyle se 
încordă, palid la faţă. 

-Nu poți vorbi serios. Ai spus-o doar ca să-mi strici 
lovitura, nu-i aşa? 

Dominic trecu la rând şi trimise o bilă drept în 
buzunar. 

-Trebuie să fac ceva, iar armata mi se pare cea mai 
bună alegere. Nu cred că mi-ar plăcea marina. 

- Credeam că o să vii la Cambridge cu mine, spuse 
Kyle frecând neliniştit tacul între palme. Am putea îm- 
părți un rând de camere. Ar fi... ar fi ca pe vremuri. 

Ca pe vremuri. Gândul era tentant. Dominic mai 
lovi o bilă în timp ce se gândea, apoi clătină din cap 
cu reţinere. 


-Dacă tu mă poţi vedea drept vicar, ai o imaginaţie 
mai bună decât a mea. 


-Ai fi un preot foarte bun, spuse Kyle cu sinceritate. 
Eşti răbdător şi te pricepi la oameni. Parohia de aici, din 
Dornleigh, se eliberează peste vreo cinci ani, când iese 
la pensie bătrânul Simpson. Ar fi perfect. Venitul e bun 
şi sunt sigur că Wrexham ar fi bucuros să-ţi dea parohia 
când vei fi pregătit. 

Dominic se cutremură la gândul ăsta. Să-şi petreacă 
viața la nici doi kilometri de reşedinţa familiei, trăind 
ca o rudă săracă? Nu ştia multe despre rai, însă era sigur 
că viața de vicar la Dornleigh ar fi fost iadul. Retezând 
entuziasmul fratelui său, spuse: 

-N-ar merge, Kyle. M-aş plictisi de moarte. Măcar în 
rândul cavaleriei aş putea avea parte de ceva aventură 
din când în când. 

- Pentru Dumnezeu, Dom! Numai un prost s-ar înro- 
la în armată, izbucni Kyle. 

Dacă oricine altcineva i-ar fi spus asta, Dominic ar fi 
râs, însă doar fratele său reuşea să-l înfurie atât de rău. 

- Părerea ta e măgulitoare. Cu ochii mijiţi, se aplecă 
peste masă şi lovi cu violenţă bilele una după alta, înche- 
ind partida. Oi fi eu un prost, dar tot mai pot să te bat 
la biliard sau la orice altceva. 

-Naiba să te ia, Dom! se răsti Kyle privindu-l mâ- 
nios pe deasupra mesei. Aici vorbim despre viaţa ta, 
nu despre un nenorocit de joc. Ai un creier. Foloseş- 
te-l! Vino la Cambridge. Dacă nu vrei să devii preot, 
studiază dreptul. Ai fi bun şi la asta. Dar, pentru Dum- 
nezeu, nu te irosi drept carne de tun. 

O viaţă întreagă zăvorât în odăi prăfuite printre cărţi 
prăfuite... oare atât de puţin îşi cunoştea Kyle fratele? 
Oare nu-i păsa decât să-şi îndeplinească dorința de a 
avea un tovarăş la Cambridge? 

- Mulţi cred că a-ţi apăra țara e o chemare onorabi- 
lă. Şi chiar dacă n-ar fi, faptul că eşti cu zece minute 
mai bătrân nu-ţi dă dreptul de a-mi dicta cum să-mi tră- 
iesc viața. 


-Asta crezi că încerc să fac? Kyle trase adânc aer în 
piept, luptându-se vizibil cu furia. Vreau ce e mai bine 

pentru tine. Cu Napoleon exilat pe insula Elba, te-ai 
plictisi la fel de mult în armată ca şi în vicariat. Corn 
tinuă-ţi în schimb educaţia. Peste trei ani s-ar putea să 
ai altă părere despre ceea ce ai vrea să faci. Vocea i se 
îmblânzi când murmură: Te rog, Dom! Mi-ar plăcea 
să te am acolo. 

Rugămintea îl afectă pe Dominic mult mai mult 
decât o făcuse mânia lui Kyle. Poate că fratele lui avea 
dreptate. Nimeni nu era un tovarăş mai bun decât Kyle. 
Ar fi fost ca în vremea copilăriei... 

Dar nu mai erau copii, iar imaginea plăcută îi fu 
zdrobită de conştientizarea bruscă a faptului că a urma 
planurile fratelui său ar fi însemnat să se sinucidă spi- 
ritual. Ori de câte ori se nimereau împreună, Kyle era 
Moştenitorul, iar Dominic  Înlocuitorul. S-ar fi pierdut 
treptat în umbră, neavând nici o importanţă pentru 
sine ori pentru altcineva. 

Dacă voia să fie pe cont propriu, trebuia să plece. 

- N-ar merge, Kyle, rosti el hotărât. O să mă simt foar- 
te bine în armată. Dacă zvonurile se vor adeveri, iar Na- 
poleon va părăsi Elba, s-ar putea chiar să fiu de folos. 

-Nu! Kyle îşi lovi cu violență tacul de marginea 
mesei de biliard, făcându-l aşchii. Pentru o clipă păru 
că era gata să se arunce peste masă şi să-şi gâtuie fratele. 
In schimb spuse cu o forță ucigătoare: Dacă faci asta, 
jur în faţa lui Dumnezeu că n-o să te iert niciodată! 

Dominic simţi că i se scurgea tot sângele din obraji. 

- Ce noroc că nu mă interesează deloc iertarea ta! 

Apoi se răsuci pe călcâie şi ieşi din cameră. 

Se mândrea cu faptul că nu începuse să tremure de- 
cât când ajunsese în intimitatea propriului dormitor. 


Dominic se trezi din vis cu vocea geamănului său 
încă răsunându-i în urechi. Cu ochii deschişi în întu- 
neric, ştia că luase decizia potrivită. Şi totuşi acum, zece 
ani mai târziu, îi era limpede că presiunile venite din 
partea lui Kyle se datorau grijii faţă de el în aceeaşi mă- 
sură ca dorinţei de a-şi impune vrerea. Păcat că atunci 

nu înțelesese asta, iar furia față de fratele său adâncise 
ruptura dintre ei. 

După Waterloo tânjise să se întoarcă acasă şi să pe^ 
treacă un timp cu Kyle. Poate să facă o călătorie în Sa> 
ţia, unde să călărească, să pescuiască şi să facă excursii 
pe familiarele dealuri înverzite. Intro seară, după o cam 
titate generoasă de brandy, Dominic i-ar fi vorbit despre 
iadul luptei. Cu toate că fratele său mar fi spus nimic 
(bărbaţii nu vorbesc despre astfel de lucruri), înțelegerea 
lui tăcută ar fi tămăduit răni nevăzute. 

însă Dominic nu mai putea să apeleze la fratele său. 
Deşi tovărăşia camarazilor de front îl salvase de la o că' 
dere nervoasă, nu fusese acelaşi lucru. încă purta cicatrb 
cele durerii ascunse în suflet. Nu mai vorbise nimănui 
despre ele până azi, când i se destăinuise lui Meriel. 

Era straniu cât de apropiat se simțea de ea, în ciu- 
da minţii ei întortocheate. Gândul la acea apropiere îi 
aminti de sărutul pe care îl împărtăşiseră, un subiect 
atât de îngrijorător încât se simţi uşurat când mintea îi 
reveni la fratele său. 

în pofida înstrăinării, tot mai exista o legătură între 
ei. Cu câţiva ani în urmă, Dominic fusese aruncat din 
şa în timpul unei partide de vânătoare în Shires. Calul 
trebuise ucis, căci suferise mai multe rupturi de oase şi 
o fractură de craniu. Kyle sosise de la Londra în seara 
următoare, bodogănind şi certândmşi fratele pentru că 
mergea călare precum un ţăran neîndemânatic. Dacă 
Dominic s-ar fi simţit mai bine, l-ar fi pocnit. în schimb, 
deşi n-ar fi recunoscuto în veci cu glas tare, fusese 
jenant de bucuros să-l vadă. 

Kyle îşi sfârşise predica enervantă criticându-i pe 
chirurgii locali angajaţi de prietenii de vânătoare ai lui 
Dominic. Pe urmă chemase cel mai bun doctor din cen- 


trul Angliei. Următoarele lui amintiri erau  înceţoşate, 
imagini ca de vis cu Kyle stândufi alături toată noaptea, 
pe când el era pe jumătate inconştient din pricina fe- 
brei. Fratele lui îi tamponase fața cu un burete înmuiat 

în apă rece şi îl împinsese la loc în pat când încercase 
să se ridice. 

După ce îi scăzuse febra, Dominic hotărâse că visase 
toate astea, deoarece Kyle nu se arătase deloc dispus să 
facă pe sora medicală. Abia dacă se purtase civilizat. 

De îndată ce Dominic intrase în convalescență, Kyle 
plecase fără a-i explica de unde aflase atât de repede 
despre accident. Abia mai târziu avea să descopere că 
nici unul dintre amicii lui nu se gândise să înştiințeze 
familia Renbourne în legătură cu rănile lui. Misterioasa 
legătură clădită pe când erau copii fusese cea care îl adu- 
sese pe Kyle la căpătâiul lui. Fratele său ştiuse şi despre 
rănile suferite la Waterloo, deşi Dominic nu aflase asta 
decât mult mai târziu. In copilărie asemenea trăiri erau 
un lucru obişnuit. Uneori nici nu mai ştia dacă îşi trăia 
propriile emoții sau pe ale lui Kyle. După ce se înstrăina- 
seră, Dominic îşi înăbuşise înadins astfel de sentimente, 
reuşind însă doar parțial. 

Simţi un nod în gât din pricina tristeţii. Cum de 
ajunseseră într-un astfel de impas? Cu siguranţă s-ar fi 
putut descurca mai bine. Dacă şi Kyle ar fi fost mai pu- 
țin autoritar. Dacă Dominic s-ar fi arătat mai răbdător, 
în loc să-i îngăduie fratelui său să-l îndemne la mânie. 

Trecutul nu putea fi schimbat, însă viitorul avea o 
şansă. îşi jură în tăcere ca data viitoare când se vor în- 
tâlni să-şi ţină firea şi să evite vorbele despre care ştia că 
l-ar provoca pe geamănul său. Şi, pentru Dumnezeu, era 
absolut necesar să nu se poarte necuviincios cu mireasa 
fratelui său! Nu trebuia să fii geamăn pentru a şti că un 
tip de felul lui Kyle ar fi socotit-o o jignire de neiertat. 
Ar fi presupus că Dominic îşi bătea joc înadins de Me- 
riel, ca parte a competiţiei de-o viaţă dintre ei. 


Oare când fuseseră pentru ultima dată cu adevărat 
apropiaţi? Probabil la moartea mamei lor. Contesa fu- 
sese lovită de o febră năprasnică, iar familia îi chemase 
pe băieți înapoi de la şcoală. Rugby era mai aproape, aşa 
că Dominic ajunsese primul la Dornleigh. Ea îi zâmbise 

şi îi şoptise numele, căci niciodată nu-i confundase pe 
cei doi fii ai ei. Cu glas abia auzit, adăugase: 

-Ai grijă de fratele tău. El nu e ca tine. El... se frânge 
mai uşor. 

Curând după aceea, alunecase într-un somn din 
care nu se mai trezise. Cu chipul ca de granit, con- 
tele se retrăsese în biroul său. Dominic se tot uitase 
cu dor în lungul drumului după“ trăsura fratelui său, 
chibzuind la spusele mamei lor. îşi jurase în tăcere să 
nu-i repete exact cuvintele, deoarece Kyle s-ar fi simtit 
umilit la gândul că ea îl considera mai slab. Dominic 
ştia că nu asta voise să spună, dar era mai bine să nu 
încerce o explicaţie. 

Kyle ajunse acasă noaptea târziu. Dominic coborî în 
goană scările până în holul principal, ştiind că lui îi re- 
venea sarcina de a-i comunica vestea cumplită. De îndată 
ce intră pe uşă, privirea lui Kyle se îndreptă către geamă- 
nul său, implorându-l în tăcere să-i dea o speranţă. 

Dominic clătină din cap, simțind un nod în gât. 

-S-a stins, Kyle. Ultimul... ultimul lucru pe care l-a 
făcut a fost să vorbească despre tine. Ţi-a transmis dra- 
gostea ei. 

Căci, la urma urmei, asta fusese adevărata semnificaţie 
a vorbelor mamei. 

Expresia de pe chipul lui Kyle se nărui. 

- A murit, iar eu n-am fost aici. N-am fost aici! 

Tulburat de frământarea fratelui său, Dominic întin- 
se brațele spre el. Sfârşiră agățați unul de altul în timp 
ce Kyle hohotea necontrolat. Şi lui Dominic îi curgeau 
lacrimile pe obraji; în acel moment, suferința îi uni aşa 
cum nu avea să se mai întâmple nicicând. 


Amintirea acelei dureri avea acum un răsunet stra- 
niu. Dominic îşi dădu seama treptat că îşi putea simţi 
fratele în prezent. lar în noaptea aceasta simțea aceeaşi 
jale teribilă pe care o percepuse în ziua în care Kyle îi 
ceruse să vină la Warfield. De fapt, jalea părea chiar mai 
adâncă. Ce naiba se petrecea? 

Un alt gând îl izbi cu forța unei convingeri absolute. 
Kyle era plecat din ţară. Irlanda? Nu, mai departe. Fran- 
ta, poate, sau chiar Spania ori Portugalia. Nu era de mi- 
rare că nu putea fi contactat. Dar de ce să plece tocmai 
acum peste graniță? Dacă ar fi fost o simplă călătorie de 
plăcere, cu siguranţă ar fi putut-o amâna. Şi nici n-ar 
fi transmis o asemenea mâhnire încât Dominic să i-o 
poată simți de la sute de kilometri distanţă. Fir-ar să fie, 
îşi dorea să poată face ceva! 

Poate că exista ceva de făcut. Dacă el îl putea simţi pe 
Kyle, poate că şi Kyle îl putea simţi pe el. 

încercă să formuleze o rugăciune, dar renunţă. Nu avea 
darul vorbelor sfinte. în schimb se imagină întinzându-se 
prin noapte, peste nenumărați kilometri, şi aşezându-şi 
mâna pe umărul fratelui său, dându-i de ştire că nu era 
singur, în ciuda distanţei fizice şi emoţionale care îi des- 
părțea. Poate era doar o închipuire a lui, dar i se păru că 
simte o alinare a durerii lui Kyle. Spera că aşa era. 

Extenuat de ziua agitată pe care o avusese, se întoarse 
pe o parte şi încercă să adoarmă la loc. Dar în minte 
încă i se zvârcoleau gânduri despre Kyle şi Meriel. Vii- 
toarea lui cumnată. 

Nu trebuia să îngăduie ca relaţia lor să se apropie şi 
mai mult. Deja păşea pe un teren periculos. Potenţialul 
conflict cu fratele său ar fi fost catastrofal, genul care 
destramă familii pentru totdeauna. 

Dar cu siguranţă n-ar fi stricat să ia buchetul făcut de 
Meriel şi să-i mai inspire încă o dată miresmele. Dulci şi 
aromate, exact ca ea. 

în cele din urmă adormi, ținând încă florile strâns 
n mână. 


a 


capitolul 18 


-Aveţi un vizitator, milord. 


Dominic ridică privirea de la locul în care muncea din 
greu la transplantarea unor verze mici pentru a le ajuta 

să se transforme în verze mari. Tânăra servitoare care îi 
adusese mesajul roşi, terifiată la gândul că tocmai i se 
adresase viitorului stăpân. 

Cine naiba bar fi putut vizita la Warfield? Se ridică în 
picioare şi îşi observă cu tristețe petele de noroi de pe 
genunchi. Ploaia din noaptea trecută era bună pentru 
grădină, dar neplăcută pentru grădinari. 

- Cine e? 

Servitoarea se zăpăci. 

-Am... am uitat, milord. Nici nu avea o carte de vizi- 
tă. Dar e o doamnă în toată regula. 

Probabil vreo rudă îndepărtată a familiei Renbourne 
care locuia în zonă şi care auzise despre vizita lordului 
Maxwell la Warfield. Ei bine, oricine ar fi fost, trebuia 
să-l accepte în toată gloria lui întunecată. Strigă: 

- Kamal, am un musafir! Mă întorc repede! 

Indianul ridică ochii dinspre stratul pe care îl plivea. 

- Prea bine, milord. 

Meriel, care rărea mugurii plantelor de ardei astfel 
încât să dea rod bogat, continuă să fredoneze încet 
una dintre melodiile ei fără cuvinte, însă îi aruncă lui 
Dominic o scurtă privire de nepătruns. In cele trei zile 
scurse de când el vizitase ospiciul şi i-o dăruise pe Rază 
de Lună, nu mai rămăseseră singuri. 

Poate era o coincidenţă faptul că toate proiectele ei 
includeau participarea lui Kamal, dar Dominic se îndo- 
ia. Era clar că voia să fie însoţită. Un lucru foarte înţe- 
lept din partea ei. li era însă dor de tovărăşia relaxată 
pe care o împărtăşeau atunci când grădinăreau singuri. 
Deşi îl simpatiza pe Kamal, faptul că el era mereu prin 
preajmă schimba situația. 

Dominic o urmă pe servitoare înapoi spre casă, 
oprindu-se doar cât să-şi spele mâinile în seră. Schimba- 
tul hainelor l-ar fi costat încă o jumătate de oră, şi n-ar 
fi făcut decât să se murdărească la loc atunci când s-ar fi 
întors în grădină. 


Vizitatoarea tocmai împărțea o tavă de ceai cu bă- 
trânele în salonaş. Intrarea lui întrerupse zumzetul 

conversațţiei, iar cele trei femei îşi întoarseră privirile 
către el. Musafira, o tânără atrăgătoare şi modernă, 
cam de vârsta lui, îi părea vag cunoscută, cu toate că nu ştia 
de unde so ia. Doamne, spera să nu fie vreo fostă aman- 
tă de-a fratelui său! 

Folosind cel mai onctuos şi arogant ton al lui Kyle, 
cel care lăsa să se înțeleagă că Lord Maxwell era mereu 
corect înveşmântat, chiar şi atunci când arăta de parcă 
ar fi fost târât cu spatele printr-un tufiş, spuse: 

-Vă rog să-mi iertaţi înfăţişarea. M-am gândit că ne- 
politețea de a veni la dumneavoastră direct din grădină 
e mai mică decât aceea de a vă face să aşteptaţi. 

Vizitatoarea se ridică în picioare. înaltă şi impună- 
toare, avea părul scurt, negru şi sprâncene de un casta- 
niu intens. 

-Aş fi ultima persoană de pe pământ care să vă 
critice, Lord Maxwell. Vă sunt prea îndatorată. 

li cercetă chipul. Se mai întâlniseră, şi nu cu mult 
timp în urmă, dar când? 

-Nu mă  recunoaşteţi, spuse ea zâmbind uşor. 
Mă bucur. 

Glasul ei îi stârni amintirea. Dar pe atunci ea ţipa în 
pragul isteriei. 

-Dumnezeule mare! făcu el uluit. Doamnă Morton! 

Se plecă peste mâna ei înmănuşată, uluit şi încântat 
să vadă cât de mult se schimbase înfăţişarea ei într-un 
interval atât de scurt. 

-Am redevenit Jena Ames. Expresia de pe chipul ei 
se înăspri când adăugă: Nu voi mai folosi niciodată nu- 
mele acelui bărbat. 

-Nimeni nu te poate învinovăţi, draga mea, zise 
doamna Marks turnând o ceaşcă de ceai proaspăt. 
Doamna Ames ne-a vorbit despre ticăloşiile soţului ei şi 
despre faptul că astăzi este liberă datorită dumneavoas- 
tră. Sunteţi un erou, milord. 

Dominic flutură din mână, fiindu-i ruşine să se gân- 
dească la cât fusese de aproape să nu se deranjeze. 


- N-am făcut decât să transmit un mesaj. 

-Cu toate astea sunt aici pentru a vă mulţumi, spuse 
Jena calm. Dacă mați fi ascultat o femeie considerată 
nebună, mă îndoiesc că aş mai fi scăpat vreodată din 
azilul acela. Păzitorii mei nu mi-ar mai fi îngăduit încă o 
şansă de a tulbura un alt vizitator. 

Acceptând o ceaşcă de ceai, Dominic se aşeză pe un 
scaun din lemn, nedorind să  murdărească tapiţeria. 
O privi din nou pe Jena Ames. Era imaginea unei fe- 
mei încrezătoare, sigură de sine şi de locui ei în lume. 
Numai umbrele de sub ochi mai lăsau să se vadă cât de 
mult suferise recent. 

Totuşi, pe măsură ce discuţia continua, Dominic 
începu să observe semnele unei încordări crescânde. 
Când îşi termină ceaiul, sugeră: 

-De vreme ce domnişoara Ames a cunoscut-o pe 
Meriel în India, poate i-ar plăcea să o viziteze azi. 

-Dacă... dacă sunteţi de părere că n-ar deranja-o, 
murmură şovăitor Jena. 

-Sunt sigur că nu. Se ridică de pe scaun şi se uită 
spre doamne. Aţi vrea să faceți o plimbare împreună cu 
noi până în grădina de legume? 

Aşa cum sperase, doamna Marks spuse: 

- E prea cald. Duceţi-vă voi, tinerii. 

Dominic îi întinse brațul Jenei. Ea ezită o clipă, dar 
în cele din urmă îl luă. leşiră împreună prin spatele ca- 
sei până la grădina în formă de cruce malteză. Tânăra 
răsuflă într-un oftat prelung. 

-Aerul proaspăt îmi face atât de bine, Lord Maxwell. 
E atât de... de liber! 

Gândindu-se că aceasta era o bună ocazie de a afla 
mai multe despre primii ani din viaţa iui Meriel, Domi- 
nic propuse: 

-De vreme ce e o zi frumoasă, aţi vrea să o luăm pe 
un drum ocolit spre destinaţia noastră? 

-Vă rog. Aruncându-i o privire piezişă, Jena îi zise: 
Aţi observat că începusem să devin destul de nervoasă, 
nu-i aşa? 


-M-am gândit că s-ar putea întâmpla una ca asta, re- 
cunoscu el. După chinurile prin care ați trecut la azil, 
reintrarea în societate trebuie să fie dificilă. 

-Mă tem că aşa e, deşi doamna Marks şi doamna 
Rector nici că puteau fi mai amabile. Mă simt ca şi cum 
aş călca pe ouă, mărturisi ea zâmbind trist. Astăzi tata 
m-a împins pe uşă afară. Cu cât îmi reiau mai repede 
viața normală, cu atât mai bine, susține el. Ştiu că are 
dreptate, dar parcă aş fi un infanterist trimis la luptă. 

Era un exemplu pe care Dominic îl putea înțelege. 

- Cred că un general trebuie să fie un bun cititor de 
caractere. Tatăl dumneavoastră nu v-ar fi cerut mai mult 
decât puteaţi duce. 

Zâmbetul ei deveni sincer. 

-E cel mai bun dintre taţi. Ar fi trebuit să-l ascult 
când mi-a spus că Morton e un vânător de zestre, dar 
n-am vrut să-l cred. 

Dominic era curios să afle ce se alesese de soțul ei, 
dar nu rosti întrebarea cu voce tare. In condiţiile în care 
generalul se îngrijea de interesele fiicei sale, Morton 
urma să aibă parte de ceea ce merita. 

Cotiră pe o alee lungă ce se întindea între două stra- 
turi de flori asortate. Un efort uriaş fusese depus pentru 
a face ca bogata împletitură de boboci să pară naturală. 
La capătul aleii se înălța o străveche statuie a lui Arte- 
mis, zeița lunii. Silueta ei subțire, pe jumătate sălbatică, 
îi amintea de Meriel. 

-Cum era Meriel în copilărie? 

- Inteligentă, dulce şi ireală. Mă admira, căci eram cu 
câţiva ani mai mare. Jena râse: îmi plăcea să am pe cine 
dăscăli. Am fost de nedespărțit în luna pe care ea şi pă- 
rinţii ei şi-au petrecut-o la Cambay. Era micuță pentru 
vârsta ei, dar isteață nevoie mare. Ştiaţi că a învăţat să 
citească la doar patru ani? Ceea ce i s-a întâmplat a fost 
o pierdere absolut cumplită. 

Dominic simţi o strângere de inimă şi se întrebă ce 
ar fi putut deveni Meriel dacă părinţii ei ar fi ales o altă 


rută prin India. 


-N-aţi mai revăzut-o niciodată după acea vizită? 

Chipul Jenei se întunecă. 

- Maharajahul a trimis-o la Cambay, căci acolo se afla 
cea mai apropiată garnizoană britanică. Bineînţeles, a 
fost recunoscută imediat. Aşa că s-a întors la familia ei. 

-Mă întrebam cum a explicat un prinț indian faptul 
că ținea în captivitate o copilă engleză, zise Dominic. 
Cunoaşteţi povestea? 

-A afirmat că ea se număra printre cele câteva daruri 
ce i-au fost oferite de către un conducător din vecinăta- 
te. Din pricina culorii pielii ei s-a crezut că era o sclavă 
cercheză, iar de vreme ce nu vorbea niciodată, nimeni 
n-a ştiut adevărul. In cele din urmă, soția prințului a 
decis că trebuia să fie englezoaică, aşa că au trimis-o la 
Cambay. A avut noroc, observă Jena ridicând din umeri. 
Haremul unui maharajah e suficient de mare încât o co- 
piliță să poată trece neobservată ani în şir. 

Ajunseseră lângă statuia lui Artemis. Dominic se uită 
în ochii goi, nepământeni. 

- Aţi văzut-o pe Meriel cât a stat la Cambay? 

- Mi s-a spus că nu se simţea bine, dar am cerut să mi 
se îngăduie s-o vizitez. Am sperat că voi reuşi să ajung la 
sufletul ei, chiar dacă doctorii nu puteau. Se uita drept 
prin mine. Era teribil de ciudat. Ca şi cum aş fi fost 
o fantomă. Sau ea ar fi fost una. Strâmbându-se, Jena 
murmură: M-am înfuriat, de parcă ea ar fi întors spatele 
prieteniei noastre. 

-Şi dumneavoastră erați încă o copilă, spuse Domi- 
nic cu blândețe. E de înțeles că v-a supărat schimbarea 
ei radicală. 

Jena îi cercetă chipul. 

-Sunteţi un om foarte  liniştitor, Lord Maxwell. 
E uşor de vorbit cu dumneavoastră. Aş crede că sunteți 
foarte potrivit pentru Meriel. 


Tânărul clipi uimit. El ar fi zis că era taman pe dos. 
Faptul că stătea în preajma lui Meriel îl făcea mai fericit 
şi mai concentrat decât fusese în ultimii zece ani. Fata 
putea fi un spiriduş ce te scotea din minţi, dar datorită 

prezenţei ei lumea devenea un loc mai interesant. Amin- 
tindu-şi cu cerbicie că nu ar fi trebuit să se gândească la 
ea atât de drăgăstos, rosti simplu: 

-O plac şi sper că mă place la rândul ei. Lăsând-o 
în urmă pe Artemis, o conduse pe Jena întro grădină 
înmiresmată ce fusese concepută anume pentru a răs- 
pândi o succesiune de arome de-a lungul anului. In cli- 
pa aceea domina bogăţia liliacului. Aţi mai vizitat-o pe 
Meriel când v-aţi întors în Anglia? se interesă el. 

- M-am gândit la asta, dar n-am făcut-o. Toată lumea 
din Shropshire ştie că Lady Meriel e nebună. Cu un 
zâmbet autoironie, Jena se confesă: Mi-am spus că nu 
voiam s-o supăr, dar adevărul era că nu voiam să mă 
supăr pe mine. Ideea smintelii ei îmi repugna. Am fost 
pedepsită regeşte pentru lipsa mea de compasiune. 

-Poate că nu era momentul potrivit s-o vizitaţi, spuse 
el îngândurat. Acum  înțelegeți mult mai bine tulbură- 
rile mintale. 

-Cu siguranță aşa este. Uneori mă întreb dacă nu 
cumva înnebuneam eu însămi. Chipul Jenei se încordă. 
Acum pricep de ce Meriel s-a retras în sine. E o moda- 
litate de supravieţuire într-o lume de nesuportat. Când 
am fost închisă prima dată la Bladenham, mi-am ieşit 
din minţi şi mi-am petrecut destul de mult timp legată. 
Dar, pe măsură ce deznădejdea îşi făcea loc, am înce- 
put să mă închid tot mai mult în mine. Erau zile în 
care pur şi simplu zăceam în pat şi mă holbam la tavan, 
ignorându-le pe  îngrijitoare de parcă asta le-ar fi făcut 
să dispară. 

- Ce v-ar fi adus înapoi în lume? 


-Plictiseala sau neliniştea fizică, bănuiesc, spuse ea 
după o clipă de gândire. Sau nevoia. Când aţi venit la azil 
eu tocmai îmi făceam mişcarea în aer liber, la fel de ab- 
sentă ca o albină, până când mi-am dat seama că un stră- 
in e îndeajuns de aproape de mine încât să-i pot vorbi. 
A fost ca şi cum rn-ar fi împroşcat cineva cu apă rece, 
căci de când eram la Bladenham nu mai văzusem vreo 
altă persoană din afara instituţiei. Ştiam că s-ar putea 

să nu mai capăt o asemenea şansă, aşa că am pândit cu 
ochi de şoim cel mai bun moment în care să vă abordez. 

Dominic  încuviinţă dând din cap. Situaţiile celor 
două femei erau foarte diferite, de vreme ce Jena nu 
fusese niciodată cu adevărat nebună, ci doar epuizată de 
suferință şi disperare. Meriel fusese mult mai afectată, 
şi încă de la o vârstă fragedă. 

-Cum e Meriel acum? întrebă Jena. E ceva ce ar tre- 
bui să ştiu? 

-Nu vorbeşte, şi încă e în stare să ignore oamenii. 
Arătând în jur, Dominic îi explică: îşi petrece cea mai 
mare parte a timpului lucrând în grădină, şi o face foar- 
te bine. Cred că s-a mai deschis în faţa lumii, dar nu o 
cunosc de suficient timp încât să fiu sigur. Vă voi lăsa să 
trageţi propriile concluzii. 

Alte câteva minute de mers îi aduseră în grădina 
cu legume. Cerul se acoperise de nori, aşa că Meriel 
renunţase la pălărie. Cosita blondă îi cădea peste umăr 
în timp ce stătea aplecată pentru a-şi îngriji ardeii. 

-Aş fi recunoscut-o oriunde, şopti Jena. Pare... senină. 

- în cea mai mare parte a timpului este. Aici e cămi- 
nul ei. 

- Şi unul infinit mai bun decât orice azil. 

Jena cercetă grădina de legume, încruntându-se când 
dădu cu ochii de Kamal. 

-Indianul... îmi pare cunoscut. 

- S-ar putea să-l fi văzut pe Kamal la Cambay. El a în- 
soțit-o pe Meriel de la palatul maharajahului, o lămuri 
Dominic. De atunci a rămas cu ea. 

După o ultimă privire atentă aruncată indianului, 


Jena trase aer în piept şi păşi înainte. 

-Bună, Meriel. Mă mai ţii minte după atâţia ani? 
Fără să-i pese de țărâna umedă, îngenunche lângă fosta 
ei prietenă. Sunt Jena Ames. De la Cambay. 

Meriel se încordă şi ţinu capul în pământ, ignorân- 
du-şi făţiş vizitatoarea. Netulburată, Jena spuse încet: 


-Eram aşa bune prietene pe atunci. îți mai aduci 
aminte cum călăream împreună? Cât de mult ţi-au 

plăcut grădinile indiene pe care ţi le-am arătat? înainte 
să pleci din Cambay, mi-ai dăruit păpuşa ta preferată 
astfel încât să nu te uit. în schimb eu ţi-am dat un caieţel 
cu poezii pe care le copiasem de mână. Ne-am... ne-am 
promis că ne vom vizita din nou într-o bună zi, când 
mă voi întoarce în Anglia. în ochii ei sclipiră primele la- 
crimi, care nu se rostogoliră însă pe obraji. lată-mă, Me- 
riel. Mi-a luat mult timp, dar nu te-am uitat nicicând. 

în tăcerea care se lăsă nu se mai auzea decât zumzetul 
albinelor. în cealaltă parte a grădinii de legume, Kamal 
se oprise şi urmărea scena cu la fel de multă atenţie ca 
şi Dominic. 

Meriel ciupi un mugur de ardei. Apoi, cu o smu- 
citură, săltă capul şi o privi pe Jena în față. Ochii li 
se întâlniră. 

Dominic le privea cu sufletul la gură, pe jumătate 
aşteptându-se să le vadă atingându-şi nasurile precum 
două pisici care se întâlnesc pentru prima dată. Me- 
riel ridică încet o mână şi îi atinse obrazul Jenei, apoi 
zâmbi radios. 

Jena o prinse de mână şi chipul i se lumină. 

- Mă bucur să te revăd! 

Dominic răsuflă uşurat. Privirea i se îndreptă spre 
Kamal, care dădu uşor din cap. Era important că Meriel 
recunoştea pe cineva din trecutul ei. 

Meriel îşi suflecase mânecile tunicii, lăsând la vedere 
o brățară desenată pe încheietura dreaptă. Jenei îi căzu- 
ră ochii pe ea. 

-Un mehendi! Erai fascinată de ele! îți mai aminteşti 
cum ne picta menajera noastră pe mâini? Mereu pu- 
neai întrebări. 

Uitându-se la Kamal, întrebă ceva într-o limbă străi- 
nă; acesta clătină din cap şi răspunse în engleză: 

-Nu, memsahib. Eu fac rost de henna şi am învăţat-o 
pe Meriel cum s-o folosească, dar ea e artista. 

Jena se uită din nou spre Meriel. 


- îmi faci şi mie un mehendi? Ar fi ca pe vremuri. 

In vocea ei se simțea o urmă de melancolie pentru 
inocența pierdută a două fetițe ce fuseseră prietene pe 
când viaţa era mai simplă. 

Meriei se ridică grațios şi pocni din degete pentru a 
o chema pe Roxana, care stătea tolănită în apropiere. 
Apoi o invită pe Jena dintr-o privire şi toate trei se în- 
dreptară către casă. 

înveselit, Dominic traversă grădina spre Kamal. 

-Meriel i-a înțeles rugămintea Jenei şi i-a răspuns! 
Chiar se înzdrăveneşte, nu e doar o închipuire de-a mea. 

- Prezenţa dumneavoastră îi face bine. Kamal smulse 
cu pricepere o buruiană din sol, ajutându-se de o săpă- 
ligă cu margini ascuţite. Aveţi o mare răspundere, urmă 
el. Când înveţi o pasăre să zboare, nu trebuie s-o laşi 
să cadă. 

Dominic deveni serios. 

-Nu intenţionez s-o las să cadă. 

-Nu? 

Privirea lui Kamal era atât de pătrunzătoare, încât 
tânărul se întrebă neliniştit dacă nu cumva indianul îl 
bănuia că-şi însuşise identitatea lordului Maxwell. însă 
bărbatul nu mai spuse nimic. Privind în jos, înlătură cu 
grijă un ghemotoc de buruieni. 

Zbuciumat, Dominic se întoarse la transplantatul 
verzelor. Se gândise doar s-o ajute pe Meriel să iasă în 
lumea exterioară. Odată ce stăpânea complexităţile vie- 
ţii sociale, ajutorul lui nu avea să mai fie necesar. Dar 
dacă ea se aştepta să primească în mod constant atenţie 
din partea soțului ei? Oare Kyle avea să-i ofere aşa ceva? 

ŞI-I imagină pe fratele său împreună cu Meriel şi de- 
getele i se încleştară, rupând un răsad gingaş. Cum ar 
fi putut un bărbat să nu-şi dorească să fie cu Meriel cât 
mai mult posibil? 

India. Cu brațele strâns înfăşurate în jurul genun- 
chilor, Meriel stătea aşezată pe scaunul de la fereastra 

dormitorului ei întunecat, legănându-se uşor. Vederea 
Jenei declanşase un puhoi de amintiri îndepărtate ce 
păreau a-i aparține unei străine. Ani de zile refuzase să 
se gândească la India, cu toate că frânturile de coşmar 
ale ororilor petrecute îi bântuiau visele. 

insă acum culorile vii şi mirosurile din subcon- 
ştient amenințau so  copleşească. Primele luni fuse- 
seră o mare aventură cu plante exotice, animale şi 
oameni complet diferiți de cei din Warfield. Mai 
avusese câţiva tovarăşi de joacă, asta până când o cu- 
noscuse pe Jena. In ciuda diferenței de vârstă existase 
o afinitate între ele, sentimentul că fiecare îşi găsise 
sora pe care şi-o dorise dintotdeauna. Luna petrecută 
la Cambay fusese poate cea mai fericită din viaţa ei, 
căci avusese parte de entuziasmul descoperirii, de pă- 
rinţii şi de prietena ei. 

Apoi părăsiseră tabăra (pentru cât timp? nu-şi mai 
putea aminti), iar viața ocrotită pe care o cunoscuse se 
sfărâmase când cruzimea de sub poleiala splendidă a In- 
diei izbucnise în moarte şi distrugere. Ea supravieţuise 
evadând în propria minte, întorcându-se la dealurile 
verzi şi răcoroase de acasă. 

Warfield devenise mai real decât nebunia din jur. Cea 
mai frumoasă zi fusese aceea în care unchiul ei o aduse- 
se înapoi. Pământurile familiei reprezentaseră pentru ea 
singura constantă, cel mai adevărat şi mai sigur loc din 
viaţa ei. Nu mai voia pe nimeni şi nimic altceva. 

Cel puţin până la venirea lui Renbourne, cu privirea 
lui iscoditoare şi farmecul lui periculos. 


Acum apăruse şi Jena, ca să tulbure apele şi mai mult. 
Cât timp Meriel pictase mehendi, vechea ei prietenă îi 
vorbise pe un ton şovăielnic despre trădarea soţului ei şi 
despre  îngrozitoarele luni petrecute la azil. Ochii negri 
îi erau bântuiţi de tristețe, însă spiritul îi rămăsese nea- 
tins. întotdeauna fusese o fiinţă a focului, puternică şi 
impetuoasă, iar prezenţa ei îi amintise atât de multe lu- 
cruri. Prea multe. Meriel se gândi cu mâhnire la păpuşa 
pe care i-o dăruise Jenei şi la caietul cu poeme copiate 

cu trudă pe care îl primise în schimb, caiet transformat 
deja de mult în cenuşă. 

Legănându-se mai tare, îşi îngropă fața între genunchi. 

Dominic oftă în timp ce îşi scotea haina şi îşi slăbea 
nodul eşarfei. Meriel iar sărise peste cină. 

Uneori se întreba dacă nu cumva prezenţa lui o făcea 
să se înfometeze. Probabil că fata trăia din raze de soare 
şi ploaie de primăvară, asemenea unei flori. 

Conform  bătrâniciior, Jena Ames plecase zâmbind, 
cu încheieturile împodobite de mehendi, şi promisese 
că se va întoarce curând. Meriel păruse a se bucura de 
întâlnire, dar până să intre Dominic în casă la sfârşitul 
după-amiezii, ea dispăruse deja. In timpul cinei şi al jo- 
cului amical de cărţi de după aceea tot sperase că ea o să 
apară. Nu avusese noroc. 

Trase cuvertura de pe pat şi găsi un alt buchet 
cuibărit între perne. O legăturică de garoafe, prinsă cu 
un fir de sfoară albă. O fi ratat Meriel cina, dar trecuse 
pe acolo. Gândul îi iuți pulsul în vreme ce adulmeca 
mireasma florilor. De ce i le lăsase? 

Limbajul florilor! Exista un întreg sistem al simbolu- 
rilor florale, exact aşa cum exista un limbaj al gesturilor 
cu evantaiul. Dominic nu cunoştea semnificaţiile exac- 
te, dar putea bănui că buchetele lui Meriel erau menite 
să tachineze şi să captiveze. Succesul manevrei era mai 
presus de orice îndoială. 

După o zi de muncă fizică zdravănă ar fi trebuit să fie 
rupt de oboseală, însă mintea i se zbuciuma prea tare 
ca să îngăduie somnului să vină curând. Acţionând din 
impuls, se hotărî să coboare în bibliotecă şi să caute cărți 


despre India, de vreme ce acolo luase viaţa lui Meriel o 
întorsătură tragică. Aflând mai multe despre experien- 
tele ei putea s-o înțeleagă mai bine. 


Kyle avea cunoştinţe despre India. întotdeauna îi 
plăcuse să citească relatări despre tărâmurile exotice. 
Dominic se întreba dacă fratele său reuşise să parcurgă 
deja cele cinci sute de mile în afara Londrei necesare 

pentru a intra în Clubul Călătorilor. Wrexham îşi ţinea 
moştenitorul din scurt. 

Neştiind sigur dacă îl bucura sau îl enerva faptul că 
fratele său avea să fie bine informat despre ţara în care 
mireasa lui petrecuse doi ani critici, Dominic luă o lam- 
pă şi coborî în tăcere. Biblioteca era un loc atrăgător, 
bine dotat cu cărți şi mobilier confortabil, bar fi plă- 
cut so vadă întro zi rece şi ploioasă, cu focuri arzând 
în ambele şemineuri, cu Meriel şi animăluţele ei drept 
companie. 

Când ajunse la uşă, aceasta era deja deschisă, iar din 
interior se vedea lumină. Probabil că una dintre doam- 
ne căuta şi ea ceva de citit pentru noapte. Dominic se 
opri în prag şi cercetă încăperea. în capătul îndepăr- 
tat se afla un sfeşnic cu mai multe lumânări aprinse. 
La marginea cercului de lumină, o mică siluetă graţioasă 
stătea lângă un raft cu cărţi, absorbită de volumul pe 
care îl ținea în mâini. înălțimea scăzută şi părul argintiu 
îl făcură să presupună că era doamna Rector. 

Apoi femeia puse cartea la loc pe raft şi luă o alta, 
moment în care se întoarse, iar el putu so vadă mai 
bine. Rămase cu gura căscată. Meriel! Şi citea! Şocul fu 
la fel de puternic ca atunci când o auzise cântând şi îşi 
dăduse seama că nu era mută. 

Oare doar se uita la gravurile dintr-un volum ilustrat? 
Se uită cum ochii ei se mişcau înainte şi înapoi. Clar 
citea. Jena Ames îi spusese că Meriel învățase să citească 
la vârsta de patru ani, dar el bănuia că fata îşi pierduse 
această abilitate, odată cu atâtea altele, în urma traumei 
suferite din pricina răpirii. în schimb, ea continuase să 
citească în secret. 

Pe cale să izbucnească, Dominic intră țanțoş în 
bibliotecă. 

Când auzi paşi, Meriel ridică brusc capul. încremeni, 
cu ochii mijiţi, ca de pisică. 


- Ce surpriză, Lady Meriel, rosti el pe un ton glacial. 
Ce soi de carte îţi stârneşte interesul? 
n-ar fi reuşit niciodată să treacă pe lângă el şi să ajungă 
la uşă. Oprindu-se în fața ei, Dominic îi smulse volumul 
din mâini. 

-William Blake, Cântecele inocenței. 

Un poet şi artist pe care cei mai mulți îl considerau 
nebun, deşi lui Dominic îi plăceau operele lui. Scrierile 
şi ilustrațiile sale cu trimiteri metafizice i se potriveau 
admirabil lui Meriel. 

Aşeză cartea pe masă şi luă un alt volum subțire. John 
Keats. 11 deschise, şi ochii îi căzură pe o strofă. 

„Am întâlnit domniţă-n lunci, fata / Frumseţă ca de 
zână-avea, / Şi ochi sălbatici, umbletul uşor. / în valuri 
lungi păru-i cădea.“ 

închise cartea cu un pocnet. Sfinte Dumnezeule! 
Keats n-ar fi avut cum so întâlnească pe Meriel înainte 
de a scrie „La Belle Dame Sans Merci“, însă o descrise- 
se perfect. 

Luptându-se să-şi ţină sub control mânia şi frustra- 
rea, mârâi: 

-Aşadar ne-ai luat de proşti. Dacă poţi citi, cu 
siguranță poţi înțelege limbajul vorbit. Eşti la curent 
cu tot ceea ce se întâmplă în jurul tău. întreaga gospo- 
dărie se învârte în jurul toanelor şi nevoilor tale, toți 
încercând să-ţi facă pe plac. Tu le accepţi pe toate şi nu 
oferi nimic în schimb. Nimic? 

Când ridică tonul, Meriel o rupse la fugă, ţâşnind pe 
lângă el înspre uşă. Dominic o prinse de umeri şi 
o întoarse, apoi se feri de degetele ei transformate 
în gheare. 

- Poartă-te frumos, pisicuţă sălbatică ce eşti! 

îşi smulse cravata de la gât şi îi legă iute încheietu- 
rile. Ea îl lovi cu piciorul, însă tălpile goale nu putea 
produce mari pagube. Cuprinzând-o în braţe, o duse 
spre un fotoliu, acolo unde lumânările i-ar fi luminat 
tot chipul. 


O trânti cu nu prea multă blândeţe, apoi trase un alt 
scaun în faţa ei şi se aşeză atât de aproape încât genunchii 

mai că li se atingeau. Zări în ochii ei scăpărări de furie şi 
indignare, dar nici urmă de nebunie. 

Mai liniştit, întrebă: 

- De ce, Meriel? Dacă poţi cânta şi citi, eşti capabilă şi 
să vorbeşti, numai să vrei. De ce ai tăcut atâţia ani? 

Ea întoarse brusc capul, astfel încât Dominic să nu-i 
mai poată zări privirea. Renunţase la încercările de a se 
elibera şi se strânsese ghem, respingându-l pe el şi tot 
ce o înconjura. îmbrăcată întnun capot din mătase legat 
peste o frumoasă cămaşă de noapte din batist, părea mi 
nionă, delicată şi feminină. 

Simţindmse precum o brută, Dominic îi dezlegă în- 
cheieturile şi îşi azvârli cât colo cravata. 

- Fuga e felul tău de a ocoli întrebările, nu'i aşa? Toţi 
sunt atât de convinşi că ţi-ai pierdut minţile încât poți 
face orice vrei fără să fii trasă la răspundere. E şi ăsta un 
soi^de libertate, dar plăteşti un preţ al naibii de mare. 

In continuare nici o reacţie, deşi nu se îndoia că Me 
riel pricepea fiecare cuvânt rostit. Pulsul îi bătea frenetic 
în dreptul gâtului. Poate că limba şi creierul erau capabi' 
le să vorbească, însă ea nu avea de gând să ofere nimic. 

Exasperat, Dominic trase adânc aer în piept şi încer- 
că să se pună în locul ei. O copilă inteligentă, sensibilă 
şi ocrotită, ce fusese smulsă cu brutalitate de lângă fami' 
lia ei şi din lumea pe care o cunoştea, se retrăsese din 
fața crudei realităţi pentru a putea supraviețui. Timp de 
peste un an nu avusese cu cine să vorbească, chiar dacă 
şhar fi dorit asta. înțelegea de ce groaza şi mâhnirea o 
traumatizaseră până la a o reduce la tăcere. Dar de ce 
nu îşi recăpătase în cele din urmă darul vorbirii, după 
ce fusese înapoiată rudelor care o iubeau? 

Pentru că odată ce ar fi început să vorbească, nu s-ar 
mai fi putut întoarce nicicând în lumea ei. 


-Tăcerea e scutul tău, nud aşa? spuse el lent. A con- 
versa cu alţii ar însemna să păşeşti definitiv în lumea 
normală. în copilărie ar fi trebuit să răspunzi la în- 
trebări dureroase despre moartea părinţilor tăi şi des' 
pre cele ce ţi S'au întâmplat în captivitate. Pe măsură 

ce ai crescut, normalitatea ar fi însemnat obligaţii. Res- 
ponsabilităţi. De exemplu, ai fi fost trimisă la Londra 
să-ţi găseşti un soț. 

Ea se cutremură şi îşi muşcă buza. 

Reacţia ei îl făcu să mai priceapă ceva. 

-Târgul Căsătoriilor e destul cât să enerveze pe orici- 
ne, dar pentru tine adevărata oroare cred că ar fi aceea 
de a-ţi părăsi căminul. Amintindu-şi reacţia ei la ideea de 
a păşi dincolo de zid, urmă: Ţi-a fost teribil de greu să 
călătoreşti fie şi la un kilometru şi jumătate distanţă 
de parcul Warfield. Dacă ai fi fost o tânără „normală, 
lumea s-ar fi aşteptat la mult mai mult decât atât. 

Meriel oftă, iar buzele îi căzură pentru o clipă. Chiar 
dacă Dominic avea dreptate (şi avea), ea nu era pregătită 
s-o recunoască. 

-Vrei să vorbeşti cu mine, Meriel? Dacă accepţi, jur 
că n-o să spun nimănui. Dar mi-ar plăcea tare mult să 
te aud vorbind. 

„Glasul ei ar fi uşor şi melodios, se gândi el. Precum 
clopoţeii zânelor." 

-Poate că ţi-ai găsit un adăpost în tăcere, dar pierzi 
atât de multe! Conversaţiile amicale reprezintă una din- 
tre cele mai mari plăceri ale vieții. 

Se gândi cu durere la nesfârşitele discuţii ce aveau loc 
între el şi Kyle pe vremea când erau prieteni. Gândurile 
lor se completau şi se sporeau unele pe altele, dând naş- 
tere la noi idei. 

- împărtăşirea gândurilor cu voce tare e modul prin 
care doi oameni se pot apropia cel mai mult fără a se 
atinge fizic. De fapt, vorbirea e deseori mult mai intimă 
decât atingerea. 


Nehotărârea se ivi pe chipul ei expresiv. Dominic îşi 
tinu răsuflarea, simțind că Meriel era pe cale să renunțe 
la barierele ce deveniseră o parte din ea. îşi mai dădu 
seama şi că ultima lui afirmaţie nu fusese tocmai ade- 
vărată. Deşi fata nu-i adresase nici măcar un cuvânt, se 
simţea dureros de apropiat de ea. 

Expresia ei se schimbă ca şi cum s-ar fi hotărât, dar în 
loc să vorbească, Meriel îşi îndreptă trupul chircit. Apoi, 
încet, cu agilitate, îşi puse tălpile pe podea şi se ridică, 
degetele ei goale aproape atingându-i pantofii în timp 
ce îl privea în ochi. Era o senzaţie nouă so privească de 
jos în sus. 

Ea stătea indecent de aproape, aşa că Dominic se înv 
pinse mai în spate pe scaun, întrebându-se ce naiba avea 
în minte. No mai credea nebună, dar nici no considera 
la fel ca toţi ceilalți. 

Privindu-l adânc în ochi, Meriel dezlegă panglica 
de la capătul cosiței, apoi îşi trecu degetele prin părul 
blond până când acesta se desfăcu întro strălucitoare 
cascadă cu mireasmă de rozmarin şi i se revărsă până 
peste talie. 

Dominic îşi înfipse unghiile în brațele scaunului în 
timp ce se lupta cu tentaţia de a întinde mâna şi de a o 
atinge. Femei deveniseră regine şi imperii se prăbuşise- 
ră din pricina unor astfel de plete magnifice. Cu gâtul 
uscat, bolborosi: 

- Dacă încerci să-mi distragi atenţia, no să-ţi meargă. 
Eşti... foarte frumoasă, dar aş prefera să te aud vorbind, 
fie şi numai pentru a mă blestema. 

Susținându-i privirea, Meriel îşi dezlegă cordonul ca- 
potului. O scuturare a umerilor îl făcu să-i alunece în 
jos pe braţe şi să cadă la podea. Cămaşa de noapte din 
batist era superb brodată, potrivită pentru moştenitoa- 
rea unei mari averi, iar faldurile de dantelă crem abia 
dacă-i ascundeau încheieturile fine. Dominic se holbă la 
materialul transparent ce lăsa să se întrevadă părţi ispiti- 
toare din trupul ei suplu. Pe toți zeii, ar fi trebuit să fugă 
iute şi departe, dar nu putea nici măcar să se silească 
să-şi întoarcă privirea de la imaginea hipnotizantă. 


Meriel îşi lăsă capul în jos şi îşi lipi buzele de tâmpla 
lui. Părul îi alunecă mătăsos peste chipul lui, într-un 
gest nespus de erotic, în timp ce ea îi ciugulea obrazul 
cu atingeri uşoare ca de fluture. Cu inima bubuindu-i 
în piept, Dominic se întinse şi îi cuprinse faţa în palme, 

trăgând-o într-un sărut. Gura ei se deschise primitoare, 
caldă şi îmbătătoare. 

In timpul sărutului nesfârşit, ea îi alunecă în poală 
şi îl încălecă. Uşoară şi mlădioasă, era făurită din vise 
şi nebunie. 

Asta era nebunia. Zbătându-se pentru aer şi o jude- 
cată sănătoasă, o împinse puţin mai în spate murmu- 
rând tulburat: 

-Te pricepi foarte, foarte bine să schimbi subiectul, 
vrăjitoare mică. 

Ea râse uşor şi îşi îngropă fața la gâtul lui, inspirân- 
du-i parfumul pe când îşi mişca ispititor limba spre 
urechea lui. in acelaşi timp îşi lipi şoldurile de ale lui, 
prinzându-i zona intimă într-un cleşte fierbinte. 

Simţurile i se zguduiră. Tânjind s-o posede, să se 
încâlcească trup şi suflet într-un nod de nedesfăcut, o 
prinse în braţe şi o aşeză pe covorul persan, o prințesă 
de fildeş pe un fond de un purpuriu voluptuos. Gura 
lui lacomă alunecă de la buzele moi la gâtul neted, apoi 
spre curbele acoperite provocator de cămaşa subțire. 
Sânii ei erau mici şi perfect conturaţi, asemeni întregu- 
lui ei trup, iar sfârcurile se întăreau sub limba lui. 

Meriel gemu şi îi cuprinse gâtul cu un braţ, iar pe 
celălalt şi-l petrecu peste spatele lui. Când Dominic 
întinse mâna spre tivul cămăşii de noapte, ea râse 
triumfătoare. 

O frântură de rațiune se luptă să-şi croiască drum 
prin mintea lui. N-o mai credea incapabilă să-şi înţelea- 
gă propriile acţiuni. Ştia exact ce făcea, chiar dacă înţe- 
legerea ei provenea mai degrabă de la Mama Eva decât 
de la societatea britanică. Meriel îşi descoperea puterea 
femeiască. Dar nici unul dintre ei n-ar fi avut de câştigat 
dacă ea l-ar fi convins să-şi abandoneze normele morale 
şi onoarea pentru un scurt şi dezastruos val de pasiune. 


Gâfâind, se împinse astfel încât să stea sprijinit în 
brațe deasupra ei. Meriel era întruchiparea  inocen- 
tei zburdalnice, cu ochii încețoşaţi de dorinţă. Buzele 

| se curbară într-un surâs intim, iar el nu-şi dori nimic 
mai mult decât so sărute. In schimb, spuse şovăielnic: 

- Oi fi tu cu precădere păgână, dar sigur ştii că socie- 
tatea condamnă împreunarea în afara căsătoriei. 

Expresia de pe chipul ei se schimbă. Nedumerită, fata 
întinse o mână şi şio trecu peste trupul lui. Dominic 
se rostogoli la o distanţă de la care nu-l mai putea atinge 
şi se luptă să-şi răcorească sângele încins. 

-Ai vorbi ca să mă convingi să-ți devin amant? în- 
trebă el cu o voce tăioasă. Sau seducţia e o cale de a-mi 
ocoli întrebările? 

Ochii ei se măriră plini de revoltă. Cu o mişcare 
rapidă, se ridică pe vine, sâsâind precum o pisică. Do- 
minic bănui că era pe cale să-l atace cu ghearele. Ar fi 
părut aproape amuzant, dacă situaţia n-ar fi fost atât 
de chinuitoare. 

- Ştiu că eşti furioasă. Nici eu nu mă simt prea fericit, 
rosti el calm. Dar jur că vreau ce e mai bine pentru tine, 
Meriel. Eşti ca o prințesă într-un turn, mult deasupra 
vacarmului cotidian. Sunt convins că te simţi ocroti- 
tă şi deasupra tuturor acolo sus, dar un turn e un loc 
singuratic dacă nu vrei să laşi pe nimeni să intre în el. 
O prinse de mâna încordată, sperând că fierbințeala strân- 
sorii lui avea s-o înmoaie, şi murmură: îmi doresc cu 
disperare să mă laşi să intru. Dar minţile noastre trebuie 
să se întâlnească înainte ca trupurile să poată face asta. 

Ea îşi întredeschise buzele şi, pentru o clipă, Dominic 
crezu că era pe cale să vorbească. Apoi Meriel îşi smulse 
mâna şi sări în picioare, adunându-şi capotul de pe jos. 
Din nou cu spatele drept, ieşi semeaţă din bibliotecă 
precum o leoaică ofensată. 

De data asta o lăsă să plece. 


Cu mintea şi trupul clocotindu-i, Dominic ieşi în 
noaptea luminată de lună şi îşi croi drum spre vechiul 
castel, cu paşi mari şi deznădăjduiţi. Ce era nebunia, ce 
însemna judecată sănătoasă? în momentul acela se sim- 
tea el însuşi pe jumătate smintit. Mai mult de jumătate, 
deoarece îngăduise o astfel de scenă. Dacă Meriel i-ar 

fi acceptat provocarea de a vorbi, oare s-ar fi simțit 
obligatde onoare să facă dragoste cu ea? Oare ar fi fost 
capabilsă se înfrâneze? Nu era de mirare că societatea 
îngrădeavirtutea unei tinere fete cu atâtea bariere protectoare. 
In lipsa unor astfel de reguli, era teribil de uşor ca pati- 
ma să domine rațiunea. 

Dumnezeu ştia că el era dovada vie a acestui lucru, 
căci în ciuda tuturor avertismentelor pe care şi le adre- 
sase singur, se îndrăgostise de Meriel. Ea îi stârnea tan- 
drețea şi dorința, râsul şi uimirea, o nevoie feroce de a o 
proteja de toate amenințările. 

Cu limpezimea rece a gândului de pe urmă, pricepu 
că retezarea legăturilor cu familia pentru a deveni stă- 
pân pe viaţa lui fusese doar primul pas. Da, scăpase de 
pericolul de a se transforma în umbra fratelui său, dar 
nu făcuse şi următorul pas spre maturitate. In schimb, 
plutise fără ţintă ani în şir pentru că dorința lui cea 
mai puternică, aceea de a-şi înfige adânc rădăcinile 
în propriul pământ, îi părea de neatins. De aceea se 
repezise să accepte oferta lui Kyle privind domeniul 
Bradshaw, cu toate că asta însemna să mintă cu neru- 
şinare. Calitatea de proprietar de teren i-ar fi dat un 
scop în viaţă. 

Acum Meriel îi oferise un scop şi mai înalt, căci ce ţel 
mai important poate să aibă un bărbat decât acela de a-i 
ocroti şi sluji pe cei dragi? 

In timp ce urca poteca spre ruinele castelului, o idee 
perfidă i se furişă în minte. Dacă i-ar fi cerut lui Meriel 
să se mărite cu el, Dominic Renbourne, nu cu lordul 
absent ce îi fusese pregătit? Amworth îşi dorea un soț 
iubitor care să se poarte bine cu ea, iar Dominic repre- 
zenta cea mai bună alegere cu putință, deoarece nici un 
altul n-ar fi iubit-o mai mult. 


Dar cum ar fi putut s-o întrețină? Alocaţia lui de fiu 
mai mic îi ajungea doar unui burlac. 


Apoi îşi aminti, cu un nod rece şi greţos în stomac, că 
ea era moştenitoarea unei averi imense. Meriel nu avea 
nevoie de sprijinul lui, ba din contră, banii ei îi puteau 

întreţine pe amândoi în lux până ia sfârşitul vieţii. Lu- 
mea, inclusiv Amworth, l-ar fi considerat un oportunist, 
un vânător de zestre care o sedusese pe mireasa neputin- 
cioasă a fratelui său. Dumnezeule! 

Oare îi păsa de gura lumii? In cazul acesta, da. Nud 
deranjase înainte că era luat drept un risipitor, însă ideea 
că oamenii l-ar fi crezut în stare să profite de o fecioară 
vulnerabilă îl revolta. 

Nici măcar gândul ăsta nud cutremura la fel de tare 
ca perspectiva reacției lui Kyle. Geamănul lui nu avuse- 
se ocazia de a se îndrăgosti de Meriel, însă cu siguranță 
fusese uluit de frumusețea ei. Nu încăpea îndoială că 
era hotărât să se însoare. Ar fi fost o trădare de neiertat 
ca Dominic săd fure mireasa. 

Pe când intra în curtea scăldată de lună a castelului, 
reflectă cu mâhnire la faptul că, luând-o de nevastă 
pe Meriel, ar fi distrus orice mai rămăsese din legătu- 
ra ce se formase încă din pântec între el şi fratele său. 
Lordul Maxwell se arătase neîncrezător de la bun înce- 
put - prea mulți oameni voiau diverse lucruri de la un 
viitor conte. Dacă Dominic şi-ar fi trădat fratele într-o 
chestiune de o asemenea importanţă, ar fi provocat 
o ruptură ireparabilă. 

Urcă încet treptele din piatră ce duceau spre cre- 
neluri, gândindu-se la prima lui vizită acolo. Meriel îl 
speriase de moarte când sărise de pe zid. Aceea fusese 
ziua în care se îndrăgostise de ea, căci atunci îi cunos- 
cuse pentru prima dată umorul diabolic şi apoi compa- 
siunea, când fata atacase un braconier de două ori mai 
mare ca ea pentru a proteja o vulpe rănită. 

Amintirea cu Meriel atacându-l pe braconier îi um- 
plu inima de dor. Era atât de curajoasă! Atât de rară! 


Tristul adevăr era că deja se ataşase atât de profund 
de ea, încât să se retragă ar fi însemnat o trădare la 
fel de gravă precum cea pe care ar fi comis-o față de Kyle 
dacă i-ar fi luat mireasa. Cum naiba putuse să fie atât 
de prost, atât de nebun, încât să îngăduie să se întâmple 
una ca asta? 

Sprijinindu-se de zid, privi la râul întunecat de 
dedesubt, poleit cu argint de razele lunii. Era uşor 
de înțeles cum un om tulburat putea fi ispitit să sară. 
Câteva clipe de zbor şi apoi uitarea. Eliberarea de o 
dilemă imposibilă. 

întorcând spatele crenelurilor, se gândi cu amărăciu- 
ne că, din păcate, nu avea nici urmă de sinucigaş în el. 


capitolul 20 


Meriel se tot foia neliniştită, sperând că el se va răz- 
gândi şi o va căuta pentru a sfârşi ce începuseră. Dar 
ştia că nu o va face. Omenirea transforma împerecherea 
în ceva mult prea complicat. Ea îl dorea, el o dorea. 
Ar fi trebuit să fie îndeajuns. Naiba să-l ia! 

De ce nu putea s-o accepte în termenii ei, cu pasiune 
şi tandrete în loc de reguli şi griji? Dar el voia s-o ade- 
menească dintr-un loc sigur, într-o lume ce se arăta prea 
des nemiloasă. Să devină „normală” ar fi însemnat să 
renunţe la tot ce o salvase. 

Şi totuşi... în dogoarea momentului îşi dorise să-i vor- 
bească. Să-şi mişte buzele în feluri nefamiliare pentru 
a-i spune cât de chipeş era şi cât de mult o încânta pre- 
zența lui. Ar fi vrut să ştie mai multe despre viaţa lui, să 
afle ce îl deosebea de ceilalţi. Poate chiar să-i povestească 
despre câteva dintre evenimentele care o modelaseră. 
Nu părțile întunecate care era mai bine să rămână în 
umbră, ci poveştile care i-ar fi făcut ochii să râdă doar 
pentru ea. 

Totuşi nu putea vorbi, căci asta i-ar fi schimbat defi- 
nitiv viața. 


Dominic se trezi în zori şi-l găsi pe motanul portocaliu 
al lui Meriel la el în pat, privindu-l cu ochi ce scânteiau 
straniu în lumina slabă. Dacă ar fi crezut în vrăjitoare, 
ar fi zis că bestia era spiritul ei şi că fusese trimisă pentru 
a-l veghea. Pentru că nu credea în vrăjitoare, mângâie 

motanul, care se rostogoli numaidecât pe spate, astfel 
încât Dominic să-i poată masa burtica moale. Animalul 
era uriaş. Probabil avea vreo pisică sălbatică printre stră- 
moşi. Poate era chiar spiritul vrăjitoresc al lui Meriel. 

Lăsă^ motanul torcând, se spălă şi începu să se îm- 
brace. In timpul somnului său zbuciumat schițase un 
plan pentru a rezolva situația cu pagube minime. Dacă 
Meriel refuza să se mărite cu Kyle, Amworth nu avea 
so silească. Fratele lui urma să se supere, dar, atâta 
vreme cât nu se simțea trădat, avea să-şi revină repede. 
Nu ducea lipsă de potenţiale mirese, şi aproape oricare 
dintre ele i s-ar fi potrivit mai bine decât Meriel. Cu voia 
lui Dumnezeu, Kyle avea să-şi găsească în scurt timp o 
altă partidă. Odată ce afecțiunea lui se îndrepta în altă 
direcţie, Dominic îi putea cere mâna lui Meriel. 

Insă planul era plin de puncte slabe. Când Dominic 
ar fi ajuns s-o curteze în sfârşit pe Meriel, Kyle s-ar fi 
putut simţi oricum trădat. Sau poate că aveau să treacă 
ani până ca fratele său să-şi caute o altă mireasă. In plus, 
Dominic trebuia să-i dezvăluie lui Amworth adevărata 
lui identitate şi, cu cât amâna mai mult, cu atât mai 
greu avea să-i fie. Mai important, trebuia să-i mărturi- 
sească totul lui Meriel, apoi să-i obțină cooperarea, ast- 
fel încât fata să-l refuze pe Kyle şi să-l aştepte pe el. 

Oare ar fi făcut-o? Era atrasă de el, dar asta nu 
însemna dragoste. Dacă ceea ce simțea ea pentru Do- 
minic nu reprezenta decât deşteptarea firească a unor 
dorințe feminine, Kyle putea fi la fel de bun. Dumne- 
zeule mare, n-ar fi îndurat să-i vadă împreună! Poate 
numai emigrând în America şi-ar fi putut păstra sănă- 
tatea mintală. 

In timp ce termina cu îmbrăcatul şi părăsea încăpe- 
rea, trecu abătut în revistă o serie de posibilităţi, cele 
mai multe sfârşind jalnic. Un motiv în plus pentru a în- 


cerca să rezolve problema într-un fel care să-i avantajeze 
pe toți cei implicați. 


Primul pas era să se împace cu Meriel. Noaptea trecu- 
tă părea gata să-i scoată ochii cu ghearele. 

Conform spuselor grăjdarului, în ultimele câteva di- 
mineţi ea plecase călare foarte devreme, înainte ca War- 
field să prindă viaţă. Cu puţin noroc avea să iasă şi azi. 

Aşa cum se aşteptase, când ajunse în grajd o găsi 
pe Meriel pregătindu-se s-o înşeueze pe Rază de Lună. 
La vederea lui, tânăra înțepeni cu şaua în mâini. El îi 
zâmbi vesel. 

-Bună dimineaţa. Pot să te însoțesc în plimbare? 
Când se apropie, zări emoţii amestecate în ochii ei. Plă- 
cerea provocată de venirea lui, combinată cu o dorinţă 
puternică de a zvârii şaua spre el. Susţinându-i privirea, 
Dominic îi spuse calm: Vreau să existe un viitor pentru 
noi, Meriel, dar nu va fi uşor de dobândit. Sper că îmi 
vei oferi concursul ca să reuşim. 

Ea făcu ochii mari, iar încordarea i se risipi din trup. 
Deşi părea nedumerită, nu protestă când el îi luă şaua 
din mâini şi o aşeză pe spinarea iepei. In timp ce strân- 
gea chingile, Dominic remarcă: 

-Fusta aceea despicată e o ţinută practică pentru 
călărit. Presupun că una dintre doamne ţi-a făcut-o. 
Au mare grijă de tine. 

îşi făcu palmele căuş ca s-o ajute să încalece, hotă- 
rât să nu se lase distras de apropierea ei. Când Meriel 
păşi pe mâinile lui, descoperi că era încălțată cu cizme. 
Se bucură. Deşi se descurca destul de bine desculță, ciz- 
mele erau cu siguranţă preferabile. Fata se aşeză uşor pe 
spatele iepei şi luă frâul cu o mână. Cu cealaltă îl atin- 
se pe obraz, în ochi citindu-i-se duioşia. Dominic era 
iertat. Incapabil să se controleze pe deplin, el îi luă 
mâna şi i-o sărută iute. 

-Acum o să-l înşeuez pe Pegasus. Mă aştepţi? 

Meriel îi zâmbi enigmatic şi o scoase pe Rază de Lună 
din grajduri. Nefiind sigur că avea să-l aştepte, Dominic 
îşi echipă în grabă calul şi îl conduse afară. Fu încântat 
să descopere că ea îşi plimba iapa prin curte. în timp ce 
se arunca la rândul lui în şa, o întrebă: 


-Ai vreun loc special pe care îţi place să-l vizitezi? 
Dacă da, m-aş bucura să-l văd. 

Meriel porni la trap uşor. El o urmă, teribil de uşurat 
că erau din nou în relaţii bune. Mai târziu în acea zi, sau 
poate mâine, avea să-i destăinuie cine era cu adevărat şi 
să-şi declare sentimentele. Poate că avea s-o lase complet 
indiferentă vestea că el nu era Lord Maxwell. 

Desigur, era la fel de posibil ca ea să se înfurie aflând 
că o înşelase. Trebuia pur şi simplu s-o ia pas cu pas. 

Meriel îl conduse către pietrele străvechi ce încu- 
nunau creasta unui deal din cel mai îndepărtat şi mai 
sălbatic colț al parcului. Reacţia lui Renbourne urma 
să-i spună multe despre el. 

Pe drum, el sporovăi fără încetare. li plăcea că i se 
adresa ca de la egal la egal. Cei mai mulţi oameni vor- 
beau cumva peste capul ei, de parcă ar fi fost făcută din 
lemn. îi mai plăcea şi felul în care izbutea să întrețină 
ambele părţi ale conversaţiei, fără ajutor din partea ei. 

Dar gura lui bogată tăcu atunci când se apropiară de 
destinaţie. La ieşirea din pădure, stâncile se ridicau col- 
țuroase şi amenințătoare pe cerul dimineţii. Meriel des- 
călecă şi o priponi pe Rază de Lună, după care pătrunse 
în cerc. Fără nici un cuvânt, Renbourne procedă la fel. 

Păşi în mijlocul cercului şi se întoarse încet, cerce- 
tând formele neregulate ale pietrelor. Şase căzuseră, însă 
de trei ori mai multe erau încă în picioare, înălțându-se 
cât două staturi de om, precum o mărturie a unei rase 
de mult dispărute. Seara trecută o numise păgână, şi 
Meriel presupunea că nu greşise. Ea cu siguranţă auzise 
şoaptele unor zei antici atunci când mai venise aici. 

Dominic se îndreptă către bolovanul cel mai înalt şi 
îşi lipi palmele de suprafața aspră, îmbrăcată în licheni. 
După un lung moment, se întoarse şi şopiti: 

-Asta e un izvor al puterii, nu-i aşa? Ca într-o catedra- 
lă, aici se simte pulsul credinţei. 

îl simţea şi el! îi venea să-l sărute pentru spiritul lui 
de observație, dar se abținu pentru a nu risca să-i lezeze 
pudoarea de gentleman. 


- Probabil că oamenii încă vin aici, spuse el preocu- 
pat. Nu poate fi o întâmplare faptul că nu creşte nici 
un copac în interiorul cercului sau pe o rază de câţiva 
metri în jur. 

Meriel clipi. Nu se gândise niciodată la asta. Poate că 
cercul nu era atât de abandonat pe cât crezuse. li plă- 
cea ideea că unii localnici încă păstrau în suflet vechi- 
le obiceiuri. 

Renbourne stătea cu răsăritul în spate, iar silueta lui 
cu umeri laţi o ducea cu gândul la un războinic sau poa- 
te la un preot din vechime. Se înfioră, emoţionată de 
senzația stranie că ei doi se mai întâlniseră cândva aici. 
Poate că trupul ei îşi amintea de străbunele care îşi adu- 
seseră iubiții în locul acesta. 

Se aplecă şi culese o margaretă din iarba de la pi- 
cioarele ei. în limbajul florilor constituia un simbol al 
purității şi al blândețţii. în ierbarul alcătuit de o Meriel 
ce trăise cu trei veacuri în urmă, era numită Mărgărita 
lerburilor. lerbarul îi oferise rețeta pentru o pomadă fă- 
cută din margarete, bună pentru răni şi vânătăi. Oare 
strămoaşa ei îşi adusese drăguţul aici şi se întinsese prin- 
tre flori împreună cu el? 

îi strecură margareta într-o butonieră, apoi îşi lipi 
palma de pieptul lui, simțind cum bătăile inimii se iu- 
teau sub atingerea ei. Renbourne îi acoperi mâna cu a 
lui şi spuse răguşit: 

- Aparții locului acestuia, zâna mea sălbatică. 

Meriel îşi tinu răsuflarea, sperând că el avea să cede- 
ze tentaţiei pe care i-o desluşea în ochi. Cercul avea o 
energie păgână intactă, rămasă din vremurile cu mult 
anterioare celor în care Dumnezeul creştin impusese 
castitatea. Cine ştia unde putea duce un sărut? 

Spre marea ei dezamăgire, Dominic îi atinse părul 
atât de uşor, încât abia dacă simţi, apoi o conduse îna- 
poi spre cai. Admira un bărbat hotărât, dar îşi dorea ca 
în cazul acesta el să fie mai puţin ferm. 

Drumul înapoi spre casă fu totuşi plăcut. Se obişnui- 


se să-l aibă prin preajmă. 


Grăjdarul era treaz şi, când cei doi ajunseră la War- 
field, le luă frâiele cailor. Flămândă după atâta mişcare, 
Meriel hotărî să i se alăture lui Renbourne în salonul 
pentru mic dejun, în loc să cerşească ceai şi pâine prăjită 
în bucătărie, aşa cum făcea de regulă. 

El îi deschise uşa, iar fata trecu lin prin dreptul lui. 
Observă că îi era mai uşor să alunece semeț când purta 
cizme. Renbourne murmură: 

-Foarte bine, Lady Meriel! Nici o prințesă n-ar fi 
avut un aer mai regesc. 

Ea zâmbi, amuzată că el îi interpretase mişcările cu 
atâta acuratețe. Apoi o zări pe doamna Rector şi zâmbe- 
tul îi pieri. Bătrâna stătea pe o bancă din hol, pămân- 
tie la față în timp ce citea o scrisoare care trebuie să-i 
fi fost adusă de mesagerul prăfuit ce stătea stingher prin 
apropiere. 

Auzindu-le paşii, doamna Rector ridică privirea, 
cu ochii rătăciți. 

- S-a întâmplat ceva? o întrebă Renbourne. 

-Mă tem că da, spuse ea trecându-şi limba peste 
buzele uscate. Lord Amworth a suferit o criză de inimă. 
Soţia lui, Elinor, spune că... doctorul nu se arată op- 


timist în privința şanselor de refacere. Privirea îi căzu 
din nou pe scrisoare. E vărul meu, şiiţi. IL. îl cunosc 
de-o viaţă. 


Meriel fu cuprinsă de un fior rece, şi nu doar pentru 
că şi ea ţinea la Lord Amworth. Simţea până în măduva 
oaselor că vestea aceasta urma să aibă repercusiuni care 
să-i cutremure lumea. 

Mesajul despre sănătatea lordului Amworth aruncă o 
umbră funestă asupra întregii gospodării. Deşi mai de- 
vreme Dominic sperase să lucreze în grădină împreună 
cu Meriel, se simţi uşurat când ea dispăru. îşi petrecu 
ziua cu nesfârşita sarcină de a tunde piesele de şah din 
plante, în timp ce cântărea consecinţele în cazul în care 
Lord Amworth nu şi-ar fi revenit. 


Amworth însuşi se temea pentru Meriel în eventua- 
litatea morţii lui, căci lordul Grahame avea o concepție 

cu totul diferită în legătură cu interesul fetei. Păcat că 
Dominic cunoştea foarte puţin legile şi încă şi mai pu- 
țin clauzele ce priveau tutela şi moştenirea lui Meriel. 
Pur şi simplu nu ştia cât control mai aveau tutorii din 
copilărie asupra persoanei ei. Un lucru era sigur: Domi- 
nic nu avea nici un cuvânt de spus în toată povestea. 

Sever şi inflexibil, Grahame sigur n-ar fi privit cu ochi 
buni căsătoria dintre nepoata lui şi un fiu mai tânăr, 
lipsit de avere. De fapt, probabil că s-ar fi opus oricărei 
căsătorii şi s-ar fi înfuriat să afle că Amworth aranjase 
nunta pe la spatele lui. 

Tehnic vorbind, Meriel era majoră şi liberă să decidă 
singură, dar Grahame putea s-o declare inaptă dacă ea 
alegea să se comporte în vreun fel pe care el îl considera 
nebunesc. Deşi Dominic avea certitudinea că mintea 
şi judecata ei erau în principiu sănătoase, atâta vreme 
cât nu vorbea şi se purta excentric, risca să fie tratată ca 
o adevărată smintită. 

Oare ar fi vorbit pentru a-şi apăra libertatea? Sau s-ar 
fi retras în lumea ei, confirmând opinia generală că-i 
lipsea o doagă? 

Neliniştit, Dominic admise faptul că o criză era 
iminentă. Trebuia să le întrebe pe doamne dacă ştiau 
când urma să se întoarcă Grahame din călătoria lui 
de pe Continent. Până atunci avea să înalțe rugăciuni 
fierbinţi pentru ca Amworth să aibă parte de o însănă- 
toşire grabnică. 

Când toţi ai casei se adunară în salon înainte de 
cină, Dominic fu încântat s-o vadă pe Meriel făcându-şi 
apariţia îmbrăcată modest, într-una dintre rochiile ma- 
mei sale. Purta chiar şi pantofi moi din piele de ied, 
uşor zgâriați. 

Amândouă bătrânele zâmbiră când dădură cu ochii 
de ea, ceea ce îi dădu de înțeles că Meriel făcuse un 
efort deosebit pentru a le înveseli. Deşi doamna Marks 
se înrudea cu tatăl fetei, nu cu mama ei, îl cunoştea pe 
Amworth de ani întregi şi era ia fel de mâhnită de starea 


lui ca şi doamna Rector. 


Valetul turnă sherry pentru fiecare. Până şi Meriel 
luă un pahar, deşi Dominic remarcase că ca nu bea 
aproape deloc alcool. 

- Arată atât de fermecător în seara asta! îi şopti doam- 
na Rector. Atât de... de normală. Aţi avut o influenţă 
foarte bună asupra ei, milord. 

-Aşa sper, zise el sorbind din sherry. Dar dacă pare 
elegantă şi feminină e pentru că a avut parte de exemple 
bune de-a lungul anilor. 

Ochii doamnei Rector scânteiară. 

-Aveţi darul vorbirii, milord. 

Dădu să răspundă când de afară, din holul principal, 
se auzi zarvă mare. O voce groasă răsună: 

- Prostii, sigur că or să mă primească. Ai habar cine îs.” 

Replica feciorului nu se auzi, dar paşii care se apro- 
piau da, împreună cu comentariul musafirului: 

-Am fi ajuns mai repede dacă blestemăţiei de trăsură 
nu i s-ar fi rupt o osie. 

Dominic lăsă paharul în jos, iar sângele îi îngheţă în 
vene. Nu, nu se putea. Cu siguranţă era doar o asemă- 
nare de voci. 

Uşa salonului se dădu de perete, iar un bărbat cu 
o înfăţişare neînduplecată intră ca o furtună. îngro- 
zit, Dominic îi recunoscu pe cel de-al şaselea conte de 
Wrexham şi pe tânăra subțire, brunetă, care se ţinea 
după el. 

Tocmai sosiseră tatăl şi sora lui. 


capitolul 21 


Doamna Marks păşi în faţă, cu sprâncenele arcuite 
într-o atitudine politicos sfidătoare: 

-Bună seara, domnule. Avem plăcerea de a vă 
cunoaşte? 


De ce naiba dădeau toţi buzna pe domeniul Warfield 
neanunţați? Mulțumind Cerului pentru vederea slabă 

a tatălui său, Dominic intră cât putu de bine în pielea 
lui Kyle, apoi rosti tărăgănat: 

- Scuzele mele, doamnă Marks, nu mi-am dat seama 
că dumneavoastră şi tatăl meu maţi făcut cunoştinţă. 
Doamnă Marks, doamnă Rector, îngăduiţi-mi să vi-i 
prezint pe contele de Wrexham şi pe sora mea, Lady 
Lucia Renbourne. 

Adaptându-se repede situației, doamna Marks spuse: 

-Ce surpriză plăcută! Daţi-mi voie să chem menaje- 
ra să vă pregătească odăile. In timp ce trăgea de sfoara 
clopoțelului, în tonul ei se simţi o înțepătură delicată: 
Ce păcat că nu le-am putut avea deja pregătite! 

Wrexham îi sesiză iritarea, dar nu făcu decât să ridice 
din umeri. 

- Eram în drum spre nord şi rn-am hotărât să văd 
cum îi merge lui Maxwell cu peţitul. Privirea i se îndrep- 
tă către Meriel. E frumuşică şi nu pare nebună. 

Meriel se retrăsese lângă un perete, cu privirea goală. 
Recunoscător de data asta că ea nu vorbea, deoarece se 
temea de ce ar fi putut spune, Dominic zise în grabă: 

-Trebuie să fiți obosiţi în urma călătoriei. Vreţi câte 
un pahar de sherry? 

- N-aş refuza nişte brandy. 

Dominic se îndreptă către dulapul cu băuturi, spe- 
rând ca pe bătrâne să nu le deranjeze faptul că juca rolul 
de amfitrion. 

- Lucia? 

-Ca de obicei. Privirea ei împăciuitoare se îndreptă 
către cele două gazde cu o sinceritate afectuoasă care ar 
fi putut mişca şi cea mai aspră dintre inimi. Doamnă 
Marks, doamnă Rector, îmi pare foarte rău că am sosit 
într-un moment nepotrivit. 

Expresia de pe chipul doamnei Marks se îmblânzi. 

-Nu-i nici un deranj, draga mea. Pur şi simplu, voi 
amâna cina cu o oră. 


-Nu, nu. Noi doar ne vom termina băuturile, apoi 
vom lua câte o tavă cu mâncare în camerele noastre. 

-Nu vrem să vă încurcăm mai mult decât am fă- 
cuto, interveni Wrexham înăbuşindu-şi un căscat. O să 
rămânem toată ziua de mâine şi o să plecăm în diminea- 
ta următoare. 

Dominic observă încordat că tatăl său n-o consulta- 
se încă pe Lucia în legătură cu preferințele ei privind 
cina, nici nu le întrebase pe doamne dacă le supăra să 
aibă musafiri nepoftiți timp de două nopți. Interpreta- 
rea generoasă era că Wrexham considera deja cele două 
familii unite prin căsătorie, dar mai probabil pur şi sim- 
plu nu-i trecea prin minte că cineva ar fi putut avea de 
obiectat la dorinţele lui. 

Pe când turna un pahar cu brandy, Dominic se între- 
bă care putea fi băutura obişnuită a surorii lui. Când 
plecase el de la Dornleigh, ea era încă la şcoală. Cândva 
Luciei îi plăcuse foarte mult limonada, dar nu vedea 
pe nicăieri aşa ceva. Sperând că o nimerise, tură un 
sherry şi traversă încăperea cu cele două pahare. 

Prins într-o conversație politicoasă cu doamna Marks, 
tatăl lui luă brandy-ul fără să ridice privirea, însă Lucia 
se încruntă când primi celălalt pahar. 

-Sherry, Kyle? 

Atunci se uită în sus. Ochii i se rotunjiră încet-încet 
şi fu cât pe ce să scape paharul din mână. Lucia vedea 
foarte bine, iar Dominic n-avea nici o şansă s-o păcăleas- 
că. L-ar fi recunoscut numaidecât dacă nu s-ar fi aşteptat 
să-l vadă pe Kyle. 

Intorcându-se cu spatele, astfel încât Lucia să fie sin- 
gura din încăpere care să-l poată vedea, Dominic îşi duse 
degetul la buze şi o imploră din priviri să-l ajute. Tânăra 
înghiţi în sec şi strânse mai bine între degete piciorul 
paharului, aruncându-i o privire tatălui lor. 

Cu o voce abia auzită, el murmură: 

- Bine că e prea fălos ca să-şi poarte ochelarii. Există 
un motiv întemeiat pentru toate astea, îţi jur. 

- Ar fi bine să existe, replică Lucia fixându-l cu o pri- 


vire tăioasă. 


-O să-ţi explic mai târziu, îi promise el. 

Apoi se îndepărtă, recunoscător că nu fusese dat de 
gol. încă. 

Fu uşurat când tatăl şi sora lui se retraseră în camere- 
le proaspăt pregătite, dar încă simţea prezenţa în casă a 
părintelui său ca pe un nor negru. Deşi în seara aceasta 
era în siguranţă, ce avea să se întâmple a doua zi? O fi 
avut Wrexham vederea slabă, dar prost nu era. lar dacă 
Dominic nu putea să discute pe marginea unor subiecte 
ce le erau familiare lui Kyle şi contelui, avea să se dea de 
gol, cu consecinţe de neînchipuit. 

li fu greu să se bucure de cină când mintea lui se 
încăpăţțâna să numere oamenii care ar fi fost revoltați 
să afle adevărul. De fapt, nu se putea gândi la nici o 
persoană care mar fi fost şocată. Meriel dispăru imediat 
după masă, iar el deja se scuzase că nu putea veni în 
salon. Fusese chiar un gest de bunăvoință, căci, în lipsa 
lui, bătrânele puteau discuta în voie despre invazia fami- 
liei Renbourne. 

Valetul de serviciu îl îndrumă către odaia surorii lui, 
aflată la etaj. Acolo bătu la uşă, pe jumătate sperând că 
ea se culcase deja, însă Lucia strigă: 

- Intră. 

Deschise uşa şi păşi înăuntru. îmbrăcată într-un ca- 
pot larg de culoare albastră, tânăra stătea pe un scă- 
unei în fața măsuței de toaletă în vreme ce slujnica 
îi peria părul. Se întoarse şi îi aruncă fratelui său o 
privire amenințătoare. 

-Jane, poţi să pleci acum. Aşteptă ca servitoarea să 
închidă uşa în urma ei, apoi întrebă: Ce Dumnezeu 
se petrece aici, Dominic? 

El traversă încăperea. 

-O să-ți explic, dar mai întâi mai o îmbrăţişare pen- 
tru fratele tău rătăcitor? 

- Sigur. Expresia de pe chipul Luciei se relaxă într-un 
surâs când se ridică şi îl cuprinse în brațe. A trecut prea 
mult de când mai mai venit pe acasă, Dom. Dar ce soi 
de farsă mai e şi asta? Mi-am petrecut seara făcându-mi 


griji în legătură cu mulţimea de necazuri în care vei intra 


- dacă vei fi prins. Retrăgându-se încruntată, îl iscodi: Ai 
un 
motiv bun, nud aşa? 

-De ce nu mă miră că eu sunt cel învinovăţit pentru 
povestea asta? zâmbi Dominic în timp ce se aşeza pe pa- 
tul cu baldachin. în realitate e foarte simplu. Kyle a avut 
un alt angajament presant, n-a vrut să spună care, aşa că 
m-a rugat să vin în locul lui. 

- Kyle te-a rugat să-l ajuţi, iar tu ai acceptat, repetă 
Lucia neîncrezătoare. Şi tu spui că e foarte simplu? Voi 
doi aproape că nu vă mai vorbiţi de ani întregi. 

-Tocmai de aceea mi se pare evident că lucrul ăsta 
e foarte important pentru el. Dominic şovăi preţ de o 
clipă, întrebându-se cât de multe să dezvăluie. Hotărând 
că trebuia să mărturisească adevărul dacă voia să-i ceară 
surorii lui să mintă pentru el, continuă: Nu ştiu ce face, 
dar cred că a plecat din ţară. însă nu intenţionează să 
lipsească decât vreo câteva săptămâni. 

Lucia începu să-şi împletească părul lung. 

- De ce ai acceptat? Ai crezut că va fi amuzant să înşeli 
două bătrânele simpatice şi o fată cu mintea tulbure? 

- Lucia! Dominic se ridică de pe pat şi începu să se 
plimbe prin cameră, gândindu-se că sora lui devenea 
mult prea cinică. Dar, desigur, trecuseră câţiva ani de 
când ea îşi făcuse intrarea în societatea londoneză. 
O asemenea schimbare tinde să-ţi tocească inocenţa foar- 
te repede. Crede-mă, nici pe mine nu mă bucură înşelă- 
toria asta mai mult decât pe tine. Am făcut-o din două 
motive. în primul rând, Kyle s-a oferit să-mi cedeze do- 
meniul Bradshaw dacă voi reuşi să-i joc rolul cu succes. 

Lucia făcu ochii mari. 

- Dumnezeule, chiar vorbea serios! înțeleg de ce ţi-a 
fost greu să refuzi oferta. Şi celălalt motiv? 

Dominic ezită, dorindu-şi să se fi limitat la discuţia 
despre proprietate. 


- Pentru că părea atât de... de disperat. De parcă ar fi 
cedat sub presiune dacă nu i-aş fi venit în ajutor. 

-în ultima vreme a fost abătut, încuviinţă ea. Mi-am 
făcut griji, dar bineînţeles că mar vrea să-i spună surioa- 
rei lui ce se întâmplă nici dacă l-aş întreba. 

- Kyle ar putea da lecţii de tăcere şi unui bolovan. 

Şi lui Dominic îi ascunsese anumite lucruri, creând 
astfel o nouă ruptură între ei după ce deja fuseseră 
trimişi la şcoli diferite. în timpul vacanţelor, Dominic 
povestise despre lecţii şi despre noii lui prieteni, încer- 
când să păstreze structura relaţiei lor, însă Kyle nu se 
arătase interesat de viaţa lui. 

Lucia îl privi cu seriozitate. 

-Mă bucur că ţii la el îndeajuns de mult încât să-l 
ajuţi. Niciodată n-am înțeles de ce v-aţi înstrăinat. Mi se 
pare că gemenii ar trebui să se placă unul pe altul. Şi voi 
v-aţi plăcut cândva. 

Dominic se opri din mers şi se uită pe fereastră. 
Camera dădea spre peluza din faţă, unde razele lunii 
luminau aleea largă. 

-Eu niciodată nu l-am antipatizat pe Kyle. Nu sunt 
sigur că e valabil şi invers. 

-O, ţine la tine! îl asigură Lucia cu blândețe. Şi se 
simte ofensat pentru că i-ai întors spatele. întocmai cum 
tu eşti supărat pentru că el e moştenitor şi tu nu. 

Dominic se răsuci pe călcâie şi se uită mânios la sora 
lui. Clar crescuse. Se gândi cu dor la zilele în care era 
doar o fetiţă de zece ani, cu pete de iarbă pe fustă şi pă- 
rul ciufulit. Pe atunci îşi iubea fraţii fără să fie critică. 

-Nu ţi-am cerut părerea despre relaţia mea cu Kyle. 

-Ştiu, spuse ea zâmbindu-i dulce. Tocmai de aceea 
mi-am zis că ar fi bine să ţi-o ofer de bunăvoie. 

- Ştrengărița-Şefă s-a pus din nou pe treabă, râse el, 
amintindu-i porecla din copilărie. Destul despre mine! 
Tu ai vreo veste interesantă? 

Ea roşi, pierzându-şi puţin din aerul monden. 

-Sunt logodită. 


-Serios? exclamă el încântat. N-am văzut ştirea în 
ziare. 

-încă n-am făcut anunţul oficial. Scuturându-şi pă- 
rul împletit, îi explică: De fapt, ăsta e motivul pentru 
care eu şi Papa ne aflăm aici. Suntem în drum spre fami- 
lia lui Robert, în Lancashire. înştiințările vor fi trimise 
după semnarea înțelegerilor. 

-lar tu ai prefera să fii acolo în loc să pierzi vremea 
prin Shropshire, rânji Dominic. Wrexham trebuie să fie 
în al nouălea cer că ai acceptat în sfârşit un pretendent, 
încă un an sau doi şi ai fi ieşit la pensie. 

Lucia râse. 

-Ai dreptate, Papa e foarte uşurat, chiar dacă uniu- 
nea nu-l entuziasmează. Tot bombăne că aş fi putut găsi 
ceva mai bun decât fiul unui simplu baron. 

-E clar că tu nu crezi asta. Luă unul dintre borcăne- 
lele cu cosmetice de pe măsuţa de toaletă a surorii sale. 
Oare Meriel avea farafastâcuri femeieşti mici şi drăgă- 
laşe ca acestea? Oare şi le-ar fi dorit? Cine e norocosul? 
Un tip chipeş, sunt sigur. 

însufleţită, Lucia se aplecă în față pe scăunelul ei. 

- Robert Justice, moştenitorul lui Lord Justice. Nu e 
tocmai chipeş, nu ca tine şi Kyle, dar are aşa o sclipire 
în priviri, şi e un partener de conversaţie atât de grozav, 
şi... Se întrerupse, roşind iar. Şi sărută minunat, îndrăz- 
nesc să spun. 

Dominic scotoci prin memorie, iar în minte îi apăru 
un tânăr solid, cu părul castaniu şi un zâmbet relaxat. 
Nu teribil de chipeş, dar un bun tovarăş la drum lung. 
Lucia avea o judecată sănătoasă. O îmbrăţişă iar. 

-îti doresc să fii fericită, surioară. L-am întâlnit o 
dată sau de două ori. E un om de treabă. 

-Ştiu. Glasul Luciei suna înăbuşit lângă umărul lui. 
Desprinzându-se din îmbrăţişare, ea continuă: Dar Lady 
Meriel? Crezi că o să-l facă fericit pe Kyle? Circulă nişte 
poveşti foarte... foarte ciudate pe seama ei. 

Dominic se încordă când îşi aminti că Meriel îi era 
destinată lui Kyle. 


-E neobişnuită, dar foarte... şarmantă. Dacă fratele 
nostru îşi va acorda răgazul de a o cunoaşte cu adevărat, 
sunt sigur că se vor înțelege. 

Lucia dădu din cap, deloc convinsă. 

-Este destul de drăguță, deşi avea o rochie tare 
demodată. 

Dominic îşi reprimă dorința de a-i atrage atenţia că 
Meriel nu era doar drăguță, ci de-a dreptul frumoasă, 
şi că acea rochie, care fusese elegantă cu douăzeci de 
ani în urmă, arăta la fel de elegantă şi acum. Dacă ar fi 
zis aşa ceva, poate că prea atenta lui soră şi-ar fi dat sea- 
ma că sentimentele lui nu erau tocmai frățeşti. 

-Nu-i trebuie o garderobă nouă aici, la ţară, dar se 
pricepe la alte lucruri, în afară de modă. De exemplu, 
e un grădinar minunat. De asemenea, în India a învă- 
tat cum să picteze pe piele ornamente foarte interesante 
din pastă de henna. Rânjind, sugeră: Poate că ar trebui 
s-o rogi să-ți deseneze numele lui Robert într-un loc în 
care să nu fie văzut chiar de oricine. 

- Dominic, ai o minte neruşinată! Lucia miji ochii cu 
un aer îngândurat. Totuşi... desenele sunt temporare? 

- Da. Te asigur că Robert o să fie cât se poate de inte- 
resat. Acoperindu-şi  căscatul, Dominic spuse: E timpul 
să mă duc la culcare. Am nevoie de odihnă dacă vreau 
să-l conving mâine pe Wrexham că eu sunt Kyle. Nicio- 
dată n-am ştiut cum să-l iau. 

- Papa chiar nu e atât de rău, Dom, cu excepţia faptu- 
lui că are dureri din pricina gutei. Fii doar mai răbdător! 
Dacă îţi pierzi cumpătul şi pleci supărat, o să te dai sin- 
gur de gol. Kyle e mereu foarte calm şi politicos, chiar şi 
atunci când Papa se arată dificil. 

Dominic avusese întotdeauna mai multă libertate 
pentru a se înfuria şi a întoarce spatele atunci când 
Wrexham era imposibil. Ca moştenitor, Kyle fusese silit 
să stea pe loc şi să rabde. Pentru prima dată îi veni ideea 
de a se întreba dacă autocontrolul rigid al fratelui său 
era o trăsătură înnăscută sau se dezvoltase din nevoia de 


a se înțelege cu contele. 


- Lucia, eşti de acord să păstrezi tăcerea? Ştiu că îţi cer 
mult, dar dacă Wrexham îşi dă seama ce am făcut... 

Dominic făcu un gest elocvent. 

-No să spun nimic. Nici nu vreau să mă gândesc 
la neplăcerile care s-ar isca dacă Papa ar descoperi că 
nu eşti Kyle. Tinerei femei i se tăie răsuflarea. Valeții! 
Wilcox al lui Papa probabil că l-a văzut deja pe valetul 
tău în salonul servitorilor. 

-Kyle mi l-a împrumutat pe Morrison. Nici el nu 
vrea ca fratele nostru să dea de necaz. 

-Atunci s-ar putea s-o scoţi la capăt. încearcă să 
vorbeşti cât se poate de puţin. Scuturând din cap 
a îndoială, Lucia murmură: Dar mai târziu? Cu sigu- 
ranță la următoarea vizită a lui Kyle oamenii o să ob- 
serve diferența. 

Dominic ridică din umeri. 

- Şi eu am spus acelaşi lucru, dar el nu-şi face proble- 
me. Consideră că părerile doamnei Rector, ale doamnei 
Marks şi ale servitorilor nu contează, iar Lady Meriel 
n-o să recunoască deosebirea. 

-Tu crezi asta? întrebă ea încordată. 

-Trebuie să sper că are dreptate. 

Neliniştit, Dominic se gândi la viitor. Poate că schim- 
bul între gemeni ar fi funcţionat dacă treceau luni de 
zile între plecarea lui şi venirea lui Kyle. Dar dacă nunta 
trebuia să aibă loc înainte de întoarcerea lordului Gra- 
hame, atunci nu mai rămânea suficient timp pentru ca 
amintirile să pălească. 

Drace, nu voia ca fratele lui să se însoare cu Meriel. 
Dar dacă dădea acum în vileag înşelăciunea, situația 
n-ar fi făcut decât să se înrăutățească. 

Cu mintea alergându-i în cercuri zadarnice, îi spuse 
noapte bună surorii lui şi se duse la culcare. 


Meriel aşteptă câteva minute după plecarea lui 
Renbourne din camera surorii lui, apoi luă un aranja- 
ment floral şi bătu la uşa dormitorului. Revederea Jenei 

Ames îi stârnise curiozitatea în legătură cu alte femei. 
Mai ales una care îi era soră lui Renbourne. 

Lady Lucia deschise uşa. Avea părul negru şi ochii 
albaştri ai fratelui său. Deşi era cu câţiva centimetri 
mai înaltă decât Meriel, cele două aveau probabil cam 
aceeaşi vârstă. 

- O, bună seara, Lady Meriel! 

Meriel îşi întinse darul floral: un cilindru înalt din sti- 
clă, folosit cândva drept recipient pentru cămară. Acum 
avea în el un mănunchi parfumat de liliac şi ramuri 
lungi de iederă neagră şi lucioasă. Alcătuise dinadins 
un buchet mai degrabă convenţional, îndoindu-se că o 
doamnă londoneză i-ar fi apreciat una dintre creațiile 
mai sălbatice. Renbourne era singurul care îi înțelegea 
cu adevărat aranjamentele. 

Lucia luă vaza, afişând un zâmbet plăcut. 

-Vai, mulțumesc! îşi îngropa nasul ei drăgălaş între 
florile de liliac. Ce frumos miroase! Doreşti să intri? 
De vreme ce urmează să fim cumnate, mi-ar plăcea să ne 
cunoaştem mai bine. 

Se dădu un pas în spate şi făcu un gest de bun venit. 

Meriel sperase să primească o astfel de invitaţie. Dacă 
ar fi fost vorba despre altcineva, poate că ar fi intrat 
pur şi simplu fără să fie poftită, dar nu voia ca sora lui 
Renbourne să n-o agreeze. Ciudat că-i păsa de părerile 
unei străine. Nu era sigură că-i plăcea experienţa, însă 
asta era situaţia. Chiar îi păsa. 

Lucia aşeză florile pe noptieră, apoi se întoarse cu un 
aer nesigur. 

-Mi s-a spus că nu poţi vorbi şi nu... nu prea ştiu 
cum să mă comport. Te rog să mă ierți dacă se întâmplă 
să te jignesc. Nu e în intenţia mea. 

Meriel o plăcu pentru felul ei direct. Cu adevărat sora 
lui Renbourne. Făcu un mic gest pentru a o încuraja 
să vorbească. 

Lucia se trânti pe pat intr-un vârtej de mătase albastră. 


- încă nu e oficial, dar curând urmează să mă mărit. 
Papa şi cu mine ne ducem în Lancashire, să le facem 

o vizită logodnicului meu şi rudelor lui. Pot să îţi po- 
vestesc despre el? Tata crede că sunt caraghioasă pentru 
că vreau să vorbesc despre Robin tot timpul, dar o altă 
femeie nvar putea înțelege. 

Meriel nu-şi putu reprima zâmbetul. Afişând un 
aer interesat, sc aşeză pe canapea, în timp ce Lady 
Lucia începu să-i descrie feluritele minuni de care 
era în stare onorabilul Robert Justice. Lumina de pe 
chipul ei era fascinantă. Şi, din câte părea, un semn 
că era îndrăgostită. 

Oare Lucia simțea şi ea aceeaşi poftă trupească ire- 
presibilă care o atrăgea pe Meriel spre Renbourne? Dacă 
da, atunci era prea binecrescută ca s-o arate. Dar şuvo- 
iul de cuvinte şi sclipirea din ochi erau alimentate de 
pasiune, fără doar şi poate. 

In cele din urmă, Lucia se opri şi râse: 

-Scuze, vorbesc ca o moară neferecată. Eşti foarte 
răbdătoare că mă asculți. Sprijinindu-se de stâlpul pa- 
tului cu un aer absent, murmură: Sper să ajungi să-l 
iubeşti pe fratele meu aşa cum îl iubesc eu pe Robin. 
Mă gândesc la el tot timpul. Deşi ne vom căsători la 
începutul toamnei, abia mai suport aşteptarea. 

Meriel îşi feri privirea, nedorind ca interlocutoarea ei 
să-i vadă emoţiile din ochi. Nu înțelegea dragostea ori 
căsătoria şi avusese doar puţinul, dar preţiosul noroc 
de a învăţa despre pasiune. Dar ştia ce înseamnă să te 
gândeşti permanent la un bărbat. 

Lucia îi întrerupse cugetările, spunând pe un ton 
ezitant: 

- Fratele meu zice că ştii cum să desenezi pe piele mo- 
dele din pastă de henna. Mi s-a părut... foarte interesant. 

Vocea îi urcă întrebător la finalul propoziției. 

Meriel se ridica şi traversă încăperea, suflecându-şi 
mâneca dreaptă. In jurul încheieturii avea o brățară 
trasată delicat din modele împletite. 


-Ce frumos! Lucia îi atinse cu grijă desenul făcut cu 
henna, ca şi cum s-ar fi temut să nu-l strice. Fratele meu 
spune că e temporar. Aşa e? 

Meriel încuviinţă cu o mişcare a capului, gândim 
du-se că tocmai purtau o adevărată discuţie, chiar 
dacă ea răspundea numai cu gesturi, fără cuvinte. Se sim- 
tea în siguranță, deoarece Lucia urma să plece în curând 
şi nu avea so dea de gol. Trebuia să-i dea dreptate lui 
Renbourne: o conversație era mai plăcută atunci când 
la ea participau ambele părţi, dar Meriel nu avea certi- 
tudinea că se simțea pregătită să le arate oamenilor din 
cercul ei obişnuit cât de multe înțelegea. 

Cealaltă fată roşi. 

-Ai vrea să... te-ar deranja să... îmi faci un desen pe 
umăr? Acolo unde ar fi acoperit de o rochie. îi arătă 
locul la care se referea. lar dacă mi l-ai face... ar putea să 
includă inițialele R şi L? 

Meriel fu cât pe ce să râdă în gura mare. Aşadar 
somptuoasa lady voia să-şi surprindă ursitul. Nu mai 
încăpea îndoială că pasiunea îi umplea sufletul Luciei. 
Oare Renbourne îi sugerase că alesul inimii sale ar fi 
fost interesat de un desen ascuns? Dacă da, asta însem- 
na că şi el ar fi fost? 

îi făcu semn Luciei să aştepte, apoi se întoarse în ca- 
mera ei ca să prepare un bol de henna. O plăcea pe sora 
lui Renbourne. 

lar Lucia îi dăduse o idee cât se poate de tentantă... 


capitolul 22 


Vântul blând îi purtă iute până la Cadiz, un oraş 
cu turnuri albe ce se ridicau din ocean ca într-un vis 
strălucitor. Deşi (Constancia fusese crescută în nordul 
Spaniei, departe de coastă, vizitase oraşul Cadiz şi nu-i 
uitase nicicând frumuseţea. 

Kyle se plimba pe faleză, dorindu-şi ca ea să-i fie 
alături, însă Constancia se  odihnea sub alinarea 
laudanumului. 


Prea neliniştit ca să-şi petreacă toată ziua în vilă aş- 
teptând, alesese să exploreze oraşul. Clădirile semețe 

şi piețele erau bântuite de prezenţele fantomatice ale 
negustorilor fenicieni care fondaseră localitatea cu trei 
mii de ani în urmă şi ale romanilor care o transfor- 
maseră într-un mare port imperial. Mai recent, Cadiz 
devenise poarta colonială a Spaniei, averea Americilor 
revărsându-se în cuferele lui. 

Cele mai frumoase dintre toate erau falezele care 
înconjurau marile porturi atlantice. In timp ce urmă- 
rea vapoarele venind şi plecând, bucuria îi era umbrită 
de vina care îl rodea pentru că se lăsa în voia delectării 
când Constancia zăcea pe patul de moarte. Cu toate 
astea nu-şi putea împiedica pulsul să se iuțească atunci 
când auzea marinarii strigând în zeci de limbi străine 
şi nici nu-şi putea stăvili întrebările despre tărâmurile 
îndepărtate pe care acele nave le văzuseră. 

Miresmele portului încă îi gâdilau nările când se în- 
toarse la vilă. Era o locuință frumoasă, deţinută de un 
prieten londonez care se îmbogăţise făcând comerţ cu 
sherry. Wrexham nu era de acord ca el să aibă prieteni 
negustori, dar Kyle descoperise că astfel de oameni erau 
de obicei mai interesanţi decât nobilii din clasa lui. 

Abia intrase în holul răcoros al vilei când Teresa, me- 
najera Constanciei, alergă spre el. 

-Milord! spuse ea cu răsuflarea tăiată, cu ochii mari 
şi întunecați. Veniţi repede! 

O, Doamne, nu, nu încă! Nu atât de curând! Cu ini- 
ma bubuindu-i în piept, o luă la fugă pe lângă menaje- 
ră, către camera iubitei sale, ale cărei ferestre dădeau 
spre grădina din curte. Parfumul florilor de  portocal 
pătrundea prin ferestre, dureros de viu în contrast cu tă- 
cerea adâncă a Constanciei. Pentru o clipă îngrozitoare 
se temu că era deja moartă, asta până când ea trase ane- 
voie aer în piept, hârâind aspru. 

O luă de mână, ca şi când aşa ar fi putut s-o cheme 
înapoi din locul îndepărtat spre care plecase. 

-Teresa, a fost chemat doctorul? 

- Si, milord. Dar nu ştiu când o să vină. 


Incapabil să privească neajutorat, porunci: 

-Adu brandy şi o lingură. 

Recunoscătoare de a fi trecut răspunderea pe ume- 
rii lui, Teresa se supuse. Apoi, în timp ce Kyle se ruga 
ca alcoolul s-o stimuleze pe Constancia, menajera stre- 
cură încet lingura cu brandy printre buzele stăpânei 
sale, dându-i câteva picături odată, astfel încât să nu 
se înece. 

Pleoapele  Constanciei  tremurară, dezvăluind ochii 
negri şi extenuați. 

-Te-am speriat, querido, murmură ea. lartă-mă! 

El oftă uşurat. 

- N-are importanţă, atâta vreme cât eşti încă aici. 

II strânse de mână atât de slab, încât abia simti. 

-Ceasul meu... n-a sosit încă. Iți voi spune când să 
trimiţi după preot. 

Kyle îi zâmbi, dar pe dinăuntru mai tremura. Instinc- 
tul îi spunea că ea fusese foarte, foarte aproape să treacă 
în neființă. Şi încă nu era pregătit so lase să plece. 

Nu era pregătit. 


capitolul 23 


Nutrind vaga speranţă că ar fi putut să dispară în gră- 
dini şi să-şi evite tatăl mai toată ziua, Dominic se trezi 
devreme, dar nu fu singur prea multă vreme în salonul 
în care se servea micul dejun. Abia apucase să cerceteze 
farfuriile de pe bufet, când începură să apară alţi locui- 
tori ai casei. 

Mai întâi sosi doamna Marks, urmată la scurt timp 
de doamna Rector. Apoi intră Meriel, părând atât de 
cuminte, încât Dominic ajunse să se întrebe ce punea 
la cale. Fata îi aruncă o modestă privire piezişă pe când 
îşi punea în farfurie ouă fierte şi pâine prăjită, după 
care se aşeză la masă în faţa lui. Manierele ei erau impe- 
cabile atunci când alegea să le folosească. 


Lucia îşi făcu apariţia afişând o privire scânteietoare. 
Când trecu pe lângă Dominic îi şopti: 

-Desenele cu henna ale lui Lady Meriel sunt 
minunate! 

Apoi, înainte ca el să poată afla mai multe, îşi conti- 
nuă drumul, salutându-le vesel pe doamne. 

Grupul era chiar jovial, asta până la venirea contelui 
de Wrexham, când tăcerea învălui salonul. Dominic se 
blestemă în tăcere pentru că nu mâncase mai iute. 

Tatăl lui şchiopăta, semn că avea un acces de gută, 
dar spuse cu o voioşie grosolană: 

- Bună dimineaţa! Nimic nu e ca un somn bun după 
o călătorie lungă. O zi plăcută, constată el privind pe 
fereastră. Bună pentru vizitarea proprietății. 

Dominic se simţi tentat să-i atragă atenția că era 
vulgar să lase să i se vadă atât de mult pofta pentru 
pământurile lui Meriel, dar îşi tinu gura, aşa cum ar 
fi făcut Kyle. 

- Bună dimineaţa, Lord Wrexham. 

Doamna Marks dădu să se ridice, însă contele îi făcu 
semn să se aşeze la loc. 

-Nu vă întrerupeţi masa din pricina mea. O să mă 
servesc singur. 

După ce adună o grămadă substanţială de ouă, şun- 
că, rinichi condimentaţi, felii de limbă şi pâine prăji- 
tă, şchiopăta spre masă. Meriel nu-l luă în seamă, dar 
Dominic o văzu cum se retrase în sine când contele îşi 
aşeză farfuria lângă ea. 

In loc să stea jos, Wrexham studie din profil capul 
plecat al fetei. 

-E o pisicuţă frumuşică. Păcat că-i atât de firavă, dar 
pare destul de sănătoasă. Hai, uită-te la mine! 

O prinse de bărbie şi îi ridică fața. Ochii lui Meriel 
scăpărară când îşi smuci capul, nelăsând ca privirile să li 
se întâlnească. Wrexham începu să râdă. 

- Ei, fetițo, nu fi timidă. Vreau să văd cum o să arate 
nepoții mei. 

întinse din nou mâna spre bărbia ei, moment în 


care Meriel îl muşcă de deget. Tare. O exclamaţie colectivă se 
înălță din jurul mesei, în timp ce toți se 
holbau şocați. 

- Fir-ar a dracului să fie! Contele îşi retrase brusc 
mâna, uimirea transformându-i-se în furie. Cum îndrăz- 
neşti? Nu te-a învăţat nimeni bunele maniere? 

Văzând că mâna tatălui său se strânsese în pumn, 
Dominic sări de pe scaun şi îl prinse discret de înche- 
ietură. Păstrând o voce domoală, aşa cum ar fi făcut 
Kyle, spuse: 

-Ati speriat-o, domnule! 

li aruncă o scurtă privire lui Meriel. Cu ochii scăpă- 
rând, aceasta părea gata să muşte din nou. Dominic îşi 
mută greutatea de pe un picior pe altul şi îl împinse pe 
tatăl său cu un pas mai departe. 

întreruperea îi dădu contelui răgazul de a-şi veni în 
fire, dar se încruntă când spuse: 

-Amworth m-a asigurat că năpârstoaca nu este de- 
loc violentă. 

lritat în numele lui Meriel, Dominic replică: 

-Dumneavoastră v-ar plăcea să fiți manevrat de 
un străin? 

îl apucă pe tatăl său de bărbie, silindu-l pe bătrân să-l 
privească în ochi. Se sperie când îşi dădu seama că era 
cu peste şapte centimetri mai înalt. Contele îi păruse 
întotdeauna mai mare, dominând orice grup în care 
se afla. 

-Naiba să te ia, băiete, eşti mai rău decât ea! mugi 
tatăl lui în timp ce se elibera din strânsoare. Cum în- 
drăzneşti să ridici mâna la mine? 

Ajutorul veni de unde nu se aştepta, când Lucia 
interveni: 


-Aşa cum Maxwell tocmai ţi-a demonstrat, nu e foar- 
te plăcut să fii tratat precum un cal căruia trebuie să 
i se controleze dinţii, Papa. îi adresă tatălui ei un zâm- 
bet strălucitor şi continuă: Deşi ştiu că intenţiile au fost 
bune, n-ai idee de câte ori mi-a venit şi mie să muşc 
matroane în vârstă ori domni bătrâni care mă ciupeau 
de obraji şi îmi spuneau ce scumpete sunt. îi aruncă 

o privire lui Meriel şi spuse pe un ton răbdător: Pentru 
că n-a ieşit niciodată în societate, Lady Meriel n-a în- 
vățat că nu trebuie să muşiti cu adevărat, indiferent cât 
de mare ar fi tentaţia. Ridicându-se de pe scaun, Lucia 
mută cu abilitate farfuria tatălui său în locul liber de 
lângă al ei. Uite, Papa, vino şi stai lângă mine. Văzute 
de la fereastra asta, grădinile sunt absolut extraordina- 
re. O să-ţi aduc o cafea, îi promise luându-l de braţ şi 
conducându-l spre scaun. 

In vreme ce Lucia îşi îndeplinea rolul de fiică iubitoa- 
re, Meriel întoarse spatele întregii adunări şi părăsi salo- 
nul precum o pisică furioasă. Dominic nu putea decât 
să fie recunoscător că ea şi tatăl lui nu se mai aflau în 
aceeaşi încăpere. Dar, Dumnezeu să-i ajute pe toţi, ziua 
abia începuse. 

Sfatul Luciei se dovedi înțelept. Vorbind doar când 
nu avea încotro, Dominic îşi simplifică mult situaţia. 
Cei doi ieşiră din parc şi călăriră pe tot domeniul, sub 
îndrumarea vechilului. Kerr se ocupă de cea mai mare 
parte din conversație. Wrexham cercetă cu dibăcie 
câmpurile şi păşunile, făcând comentarii ocazionale. 
Dominic era impresionat. întrucât cele mai multe lu- 
cruri despre agricultură le învățase de la administratorul 
domeniului  Dornleigh, nu apreciase pe deplin profun- 
zimea cunoştinţelor tatălui său. 

La sfârşitul turului se întoarseră în casă tocmai la 
timp pentru a li se alătura doamnelor la un prânz uşor. 
Dominic se concentră mai mult asupra farfuriei, fără 
să participe la discuţie. După ce termină, se gândi s-o 
şteargă, dar gestul ar fi părut suspect de nepoliticos, aşa 
că îi sugeră bătrânului aristocrat: 

-Ați vrea să vă plimbaţi prin grădini? Sunt îngrijite 


cu pasiune de Lady Meriel, şi chiar arată splendid. 
Contele şovăi, apoi scutură din cap. 


- O să petrec o după-amiază liniştită înăuntru, depar- 
te de arşiță. Tu găseşte-o pe zgripțuroaica aia mică pe 
care o curtezi şi învaţ-o bunele maniere. 

Tendinţa lui Dominic de a se enerva la auzul descri- 
erii făcute lui Meriel dispăru atunci când se uită la tatăl 
său şi îl văzu ca şi cum ar fi fost prima dată. Wrexham 
se însurase târziu, iar fiii lui nu se născuseră imediat 
după căsătorie, aşa că acum avea aproape şaptezeci de 
ani. De când Dominic plecase de acasă pentru a intra 
în armată, contele trecuse de la vârsta a doua la bătrâne- 
te. Inceţoşarea ochilor indica o cataractă în evoluţie şi 
cu siguranță auzul slăbit era o parte a motivului pentru 
care vorbea atât de tare. 

Se şi îngrăşase destul de mult, aşa că nu mai putea fi 
considerat doar  durduliu. Copiii  Renbourne  moşteni- 
seră trupurile suple şi siluetele atletice de la mama lor. 
Ținând cont de vârsta şi de greutatea contelui, plimba- 
rea călare din acea dimineaţă trebuie să fi fost epuizan- 
tă. Totuşi, exact aşa cum nu-şi cruțase niciodată urmaşii, 
nu se cruța nici pe el. îşi lua întotdeauna în serios res- 
ponsabilitățile de  moşier şi de membru al Camerei 
Lorzilor, fără a-şi permite  extravaganţele obişnuite 
printre bărbaţii din clasa lui. 

Acum osteneala şi durerea i se citeau în ridurile 
adânci de pe chip. Deşi nu fusese niciodată un om bine- 
voitor, merita respect. Oare aşa îl vedea Kyle pe conte şi 
de aceea putea fi atât de răbdător? 

Tulburat de cugetările acestea, Dominic promise: 

-li voi spune lui Meriel că nu trebuie să mai muşte 
vreodată pe cineva. 

Apoi plecă înainte ca fața să i se înroşească din prici- 
na gândurilor pe care i le stârnea numele fetei. 

Tocmai ieşea din casă când sora lui îl ajunse din 
urmă. 

-îmi arăţi şi mie grădinile? Deşi nu-i folosise numele 
adevărat, vocea ei avea un înțeles tainic când adăugă: 
Mi se pare că nu te-am mai văzut de o veşnicie. 


Cu o strângere de inimă, Dominic îşi dădu seama 
cât de mult îi lipsise Lucia. Participase, desigur, la ba- 
lul ei de prezentare în societate, dar întâlnirile lor fu- 
seseră mai degrabă întâmplătoare, deoarece nu voise 

so viziteze în Casa Wrexham, riscând să dea nas în nas 
cu tatăl şi fratele lui. îi întinse braţul. 

-Mi-ar face plăcere să-ţi servesc drept ghid. Pe când 
străbateau grădina în formă de cruce malteză, murmură: 

-îmi pare rău că nu ne-am văzut mai des, Lucia. 
Am uitat cât de repede cresc surioarele mai mici. 

Ea ridică din umeri cu un aer filozofic. 

-Am înțeles de ce nu te simțeai în largul tău la Dorm 
leigh. Aţi fi fost precum trei armăsari care bat din copite 
şi fornăie sub acelaşi acoperiş. Uneori e destul de rău 
doar cu Kyle şi tata. Dar mi-a fost dor de tine. 

Dominic culese o floricică albastră şi io strecură 
după ureche. 

- Lăsându-i cale liberă lui Kyle, imam asigurat că el 
devine fratele tău preferat. 

Lucia se opri brusc şi îl privi furioasă. 

-încetează! De ce crezi că e o competiție? Sunteţi 
gemeni, dar nu sunteţi identici. Pe Kyle îl cunosc mai 
bine pentru că ne-am petrecut cea mai mare parte 
a vieţii în aceeaşi casă, dar vă iubesc pe amândoi în 
aceeaşi măsură. 

Tânărul fu luat prin surprindere, căci era pentru 
prima dată când sora lui îl lua la rost. Se gândi la vor- 
belelei. 

- îmi pare rău, Lucia. Chiar şi în vremurile cele mai 
bune, Kyle şi cu mine ne-am întrecut mereu, fără ca vre- 
unul din noi să câştige vreodată cu adevărat. Abilităţile 
noastre se asemănau prea mult. Poate că ne-ar fi fost 
mai uşor dacă unul s-ar fi dovedit cu adevărat superior, 
în schimb, noi ne-am înghiontit mereu pentru acelaşi 
loc. Dar nu e corect să te implic în războiul nostru per- 
sonal, nici măcar în glumă. 

- Nu, nu e, spuse ea acru. Vreau să veniți amândoi la 
nunta mea şi să vă comportati ca nişte gentlemeni. 


-Eu o să fiu acolo şi îți promit că o să mă port cât 
pot de frumos. 

Deşi, gândindu-se la consecințele pe care le-ar fi putut 
antrena sentimentele lui pentru Meriel, îşi zise că fratele 

lui se putea să nu fie la fel de amiabil. Simţi un nod în 
stomac. Doamne, oare până atunci Meriel şi Kyle aveau 
să fie deja căsătoriţi? 

Oprindu-se înainte ca gândurile să io ia din nou 
razna, coti pe o alee ce ducea către căsuţa din copac a 
lui Meriel. 

Lucia rămase fără grai la vederea ciudatei structuri 
cocoţate în stejar. 

-Ce minunăţie! Visul oricărui copil. Ai urcat în ea? 

-E sanctuarul lui Meriel, iar eu n-am fost niciodată 
invitat în el. In timp ce studia copacul, avu o imagine 
cu Meriel jucând rolul de castelană asediată şi văr- 
sând ulei clocotit de la ferestre. Zâmbi la gândul ăsta. 
De vreme ce scara nu e coborâtă, probabil că se află 
acolo chiar acum. 

O duse pe Lucia sub căsuţa din copac, în speranţa 
că Meriel şi-ar putea face apariţia. Sora lui privi în sus, 
ținând mâna streaşină la ochi. ^ 

-Văd un zăvor pe trapă. îşi păzeşte cu străşnicie 
intimitatea, după cât se pare. Ridicând vocea, strigă: 
Meriel, eşti acolo? Ne laşi să te vizităm în căsuţă, sau vii 
cu noi la o plimbare? 

Nici un răspuns. Dominic nu se miră. 

- Probabil că e mânioasă din pricina celor întâmplate 
la micul dejun. 

O luă pe Lucia de braţ şi o conduse prin luminişul în 
care o ademenise pe Meriel la un picnic. 

-N-o  învinovățesc. Aşa cum am mai spus azi-di- 
mineaţă, deseori şi mie mi-a venit să muşc pe câte 
cineva. Rânjind, Lucia spuse: Mă bucur că nu l-a rănit 
cu adevărat pe Papa, dar o invidiez pentru libertatea 
de a muşca. Există unele avantaje în a fi considerat 
puţin scrântit. 

Puțin scrântit. Suna mult mai bine decât „nebun”, 


îşi zise Dominic. 
-Ai pomenit de tatuajele cu henna. Ti l-a arătat pe 
cel pe care îl are la încheietură? 


Lucia dădu din cap în semn de aprobare. 

-Aseară, după ce ai plecat tu, mi-a adus nişte flori. 
A fost o vizită foarte plăcută. Eu km povestit despre 
Robin, iar ea mi-a făcut un desen. 

De vreme ce era vorba despre surioara lui, Dominic 
hotărî că nu voia să ştie unde fusese amplasat tatuajul. 

-Acum o să-ţi arăt grădina englezească. Este cea mai 
frumoasă din câte am văzut vreodată. 

In timp ce se plimbau pe alei, Dominic îşi dădu 
seama că partea cea mai grea a vizitei tatălui său se în- 
cheiase, iar el încă nu fusese recunoscut. Tot ce trebuia 
să facă era să treacă de acea seară. De vreme ce Meriel 
clar nu-l plăcea pe conte, probabil că avea să sară peste 
cină, reducând astfel riscurile. Era în siguranţă. 

Intr-un moment de perfidie se gândi la ce s-ar fi 
întâmplat dacă tatăl lui îşi dădea seama că Meriel era 
curtată de celălalt geamăn. Oare ar fi fost un motiv 
suficient pentru ca Wrexham să-şi retragă sprijinul pen- 
tru logodnă? Greu de spus. Cu siguranță contele fusese 
impresionat de proprietate şi îşi dorea din tot sufletul 
s-o aducă în familie. Un lucru era cert: darea în vileag 
a înşelăciunii ar fi creat haos şi un scandal public, dacă 
vestea s-ar fi răspândit dincolo de familiile implicate. 

Frământările îl aduseră treptat la o concluzie supă- 
rătoare. Nu mai putea rămâne la Warfield, dorind-o pe 
Meriel tot mai mult cu fiecare zi. Amworth şi Wrexham 
veniseră amândoi în vizită şi îşi dăduseră acordul tacit 
pentru curtare, iar Meriel se obişnuise cu prezenţa lui. 
îndeplinise misiunea pe care i-o încredințase Kyle. 

Acum era timpul să plece. Distanţa şi alte preocupări 
aveau să risipească poate vraja pe care Meriel o aruncase 
asupra lui. Sigur, era fermecat de ea, fata îi părea încân- 
tătoare şi cea mai interesantă ființă pe care o cunoscuse 
vreodată. Dar asta nu însemna că era profund îndră- 
gostit de ea. Separarea avea să-l ajute să-şi înțeleagă mai 
bine sentimentele. 

Ideea îi repugna atât de mult, încât ştiu că 


era deci- 


zia potrivită. 

Dominic se îmbrăcă pentru cină cu o deosebită grijă, 
de vreme ce urma să fie o masă mai formală ca de obicei, 
în cinstea distinşilor oaspeţi. Până acum reuşise să scape 
nedescoperit,, iar peste câteva ore s-ar fi aflat în siguran- 
tă. Privi peste umăr la Morrison, care strângea briciul 
pentru ras al lui Dominic şi alte articole de toaletă. 

-l-ai întâlnit jos pe servitorii tatălui meu. Au apărut 
ceva bănuieli? 

-Absolut nici una, spuse valetul clătinând din cap. 
V-aţi descurcat bine, domnule. 

Un compliment din partea lui Morrison! Uimitor! 
Dacă Dominic nu avea grijă, risca să se creadă prea bun 
şi să se relaxeze. 

In timp ce cobora la parter, îşi plănui plecarea. Nu a 
doua zi, ar fi putut să pară ciudat că pleca îndată după 
Wrexham şi Lucia. Dar peste două sau trei zile. Cu sigu- 
ranță până la sfârşitul săptămânii. 

Drace! Era ultimul sosit în salon. După o după-amia- 
ză de odihnă, tatăl lui era jovial, iar doamnele arătau 
mai bine ca oricând. Lucia chiar era o fată remarcabil 
de frumoasă. Şi, slavă Domnului, nici urmă de Meriel. 
Regreta că o văzuse atât de puţin de-a lungul zilei, dar 
era mai bine ca ea să nu-şi mai facă apariţia înainte de 
plecarea lui Wrexham. 

Şi el avea să plece în curând. Fir-ar să fie! 

Afişând un zâmbet, primi un pahar cu sherry şi se 
alătură  conversaţiei lejere până când se auzi clopotul 
pentru cină. 

-Mergem la masă? îi invită doamna Marks. Bucătă- 
reasa a făcut eforturi deosebite pentru seara aceasta. 

Fără grabă, musafirii se pregătiră să treacă în sufrage- 
rie. Atunci apăru şi Meriel în pragul uşii. 

Din întâmplare, Dominic privea taman în direcţia 
aceea, aşa că o remarcă primul. Fu cât pe ce să se 
înece cu băutura. Doamne, fata chiar ştia cum să-şi 
facă intrarea! 


Văzând u-i reacţia, ceilalţi se întoarseră şi ei până 
când toate cele cinci perechi de ochi se fixară asupra 
lui Meriel. Purta din nou un costum tradițional, silu- 
eta suplă fiindu-i îmbrăcată întro mătase ispititor de 
transparentă, ce  sclipea întro nuanţă de alb-argintiu 
combinată cu un verde pal care îi scotea în evidenţă 
culoarea ochilor. Un umăr rămăsese gol, dezvăluind 
un medalion complicat desenat cu henna, în vreme 
ce materialul stătea prins pe celălalt umăr cu ajutorul 
unei fibule impunătoare. Doi piepteni din aur îi ridi- 
cau părul deasupra urechilor, înainte de a-l lăsa să se 
reverse în cascadă pe spate. 

Când obţinu atenţia tuturor, Meriel înaintă grațios, 
lăsând vederii elegantele picioare desculțe pe sub vârtejul 
din mătase. De fapt, observă Dominic fascinat, rochia 
era despicată deo parte şi de alta a corpului, astfel că la 
fiecare pas se puteau întrezări gamba şi genunchiul. 

In spatele tinerei veneau motanul portocaliu şi Roxa- 
na, păşind cu demnitatea unei suite regale. Cum naiba 
izbutise să dreseze ditamai felina leneşă? 

-E indecent! pufni Wrexham când îşi reveni din şoc. 
Fata asta n-are pic de bună-cwviinţă? 

- Poartă un sari indian, îi explică netulburată doamna 
Rector. Ținuta de zi cu zi a doamnelor hinduse. Mama 
ei obişnuia să colecţioneze veşminte şi bijuterii străine, 
iar lui Meriel îi place să le poarte la ocazii speciale. 

Dominic bănuia că versiunea de sari a lui Meriel era 
mai potrivită pentru o dansatoare decât pentru o doam- 
nă respectabilă, dar nu se putea plânge. Grămada de 
brățări de pe încheieturile subțiri şi lanțul de aur din 
jurul gleznei, care se întrezărea când mergea, îi sporeau 
şarmul. Tatălui său îi spuse: 

- Se pare că Lady Meriel doreşte să vă onoreze vizita, 
domnule. 


-Arăţi splendid, Meriel, zise Lucia cu multă căldură. 
Mi-aş dori să pot purta o asemenea ţinută, dar sunt prea 
înaltă şi mă tem că aş arăta ca o mare nătăfleaţă. 

Totuşi, Dominic zări în ochii ei o sclipire care îl făcu 
să se întrebe dacă nu cumva Robert Justice avea să primeasS' 
că într-o bună zi un răsfăț exotic din partea miresei lui. 

Suspect de modestă, Meriel se înclină în faţa fiecărui 
oaspete, ţinându-şi mâinile împreunate în dreptul piep' 
tului. Genele şi sprâncenele înnegrite îi sporeau aerul 
dramatic. Dominic auzi un clinchet uşor când fata se 
plecă în fața lui şi văzu că îşi înlocuise obişnuiţii cercei 
în formă de semilună cu ciorchini atârnători formaţi 
din clopoței de aur. 

Deşi ținea ochii în jos, mişcările ei lăsară să se vadă 
o parte mai mare din gambă şi conturul ademenitor al 
sânilor rotunzi. Dominic încercă să nu se holbeze, dar 
nu reuşi. Meriel era strălucitoare, o adevărată regină 
a zânelor. 

Wrexham se încruntă atunci când ea îşi făcu plecă' 
ciunea în faţa lui. 

-Nici o doamnă cwviincioasă din Anglia nu vine la 
cină purtând doar o eșarfă păgână indecentă. 

-Sunt sigur că în intimitatea propriei case, Meriel 
are dreptul să poarte veşmintele lăsate de mama ei, 
interveni Dominic tăios. 

-Potrivite doar pentru dormitor, observă contele 
posac, după care îi oferi brațul său doamnei Marks peiv 
tru a o conduce spre sufragerie. 

De vreme ce era o seară formală, Dominic o escortă 
pe doamna Rector până la masă, urmați de cele două 
tinere domnişoare, Lucia sporovăind veselă cu Meriel. 
Părea să fi acceptat cu foarte mare uşurinţă ideea unei 
cumnate mute. 

Dominic privi peste umăr şi observă că motanul şi că' 
țeaua încheiau procesiunea. Mai că era surprins să nu A 
vadă şi pe ariciul lui Meriel venind din urmă. 


îşi înăbuşi un zâmbet şi o conduse pe doamna Rector 
către scaunul ei. Ea şi doamna Marks, în rol de gazde, 
şedeau în capetele mesei, cu Wrexham şi Meriel într'O 
parte, iar Lucia şi Dominic în cealaltă. Aranjamentul 

floral din centru arăta atât de convenţional, încât precis 
fusese realizat de una din bătrâne. 

Dominic îşi ocupă locul în fața lui Meriel, bucuros că 
fata părea în largul ei, deşi stătea lângă conte. Roxana se 
trânti pe podea în dreptul scaunului stăpânei, în vreme 
ce motanul se cuibări între Meriel şi doamna Rector. 

Următoarele câteva minute fură ocupate cu servirea 
mâncărurilor şi a băuturilor. Dominic o urmărea cu 
prudență pe Meriel, sperând ca ea să se poarte frumos 
până la sfârşitul mesei. Măcar contele nu avea so mai 
ciupească de bărbie. 

Doamnele întreţinură conversaţia, sora lui Dominic 
povestind istorioare vesele despre sezonul monden la 
Londra. Altfel ar fi fost o cină tăcută, căci Dominic 
se hotărâse să deschidă gura cât mai rar posibil, iar con- 
tele încă stătea încruntat. 

Când tânărul simţi ceva atingându-i piciorul, se gân- 
di că motanul plecase la plimbare. Apoi apăsarea se 
transformă într-o mângâiere blândă pe interiorul glez- 
nei. După o clipă de uimire, îşi dădu seama că Meriel îl 
dezmierda cu piciorul gol. 

Uluit, se uită lung la ea, însă fata era atentă la propria 
farfurie. Nici măcar o bătaie din gene nu lăsa să se înțe- 
leagă că ştrengărița îşi făcea de cap. Dominic îşi retrase 
picioarele şi le încrucişă sub scaun, unde nu mai puteau 
fi atinse. 

Meriel îl lăsă în pace o vreme. Apoi, în timp ce erau 
înlăturate resturile primului fel şi erau aşezate farfuri- 
ile pentru cel de-al doilea, Dominic simţi din nou o 
uşoară apăsare, de data asta pe interiorul genunchiului. 
Se încordă, incapabil să înăbuşe dorința ce izbucnise în 
el. Meriel avea senzualitatea dezinhibată a unei curte- 
zane de prima mână. Ori asta, ori un diabolic simţ al 
umorului. Probabil pe amândouă. 


Aproape că îşi venise din nou în fire, când o mică 
pişcătură pe coapsă îl făcu să sară în sus. Cum nai- 
ba reuşise Meriel să ajungă atât de departe? Apoi îşi 

dădu seama că Lucia fusese cea care îl ciupise pentru a- 
i atrage atenţia. 

Când se întoarse către sora lui, aceasta îi aruncă o 
privire de avertizare. 

- Da, spune-ne despre planurile de nuntă. 

El înghiţi cu greu, neștiind cine pusese primul între- 
barea pe care Lucia o repeta spre binele lui. 

- Ca să fiu sincer, nu m-am gândit prea mult la acest 
subiect. După cum ştiţi, Lord Amworth, unchiul lui 
Meriel, s-a îmbolnăvit. Cum el îi este tutore, deocamda- 
tă ar fi nepotrivit să ne facem planuri. 

Doamna Rector ridică privirea dinspre  cotletele 
de miel. 

-Am uitat să vă spun că azi am primit o scrisoare 
din partea lui Lady Amworth. Se pare că soţul ei şi-a 
mai revenit puţin. Starea lui încă e gravă, dar... Bătrâna 
oftă: E imposibil să nu speri. 

-Slavă Domnului! 

Dominic înălță în gând o rugă arzătoare pentru ca 
Amworth să se însănătoşească. Altfel, soarta nepoatei 
lui ar fi rămas incertă. 

In timp ce conversaţia se îndrepta spre fiii lui 
Amworth, pe care Lucia îi cunoscuse la Londra, picio- 
rul lui Meriel se strecură printre coapsele lui Dominic 
şi se aşeză fierbinte peste organele lui genitale. Tână- 
rul rămase fără aer şi se întări imediat. Dumnezeule 
mare, nu avea să reziste până la sfârşitul cinei! îşi dorea 
mai mult ca orice s-o ia în brațe pe micuța vrăjitoare şi 
s-o ducă în cel mai apropiat dormitor, unde s-o iubeas- 
că frenetic. 

După câteva clipe în care gândurile desfrânate i se 
rotiră prin minte, reuşi să-şi recapete stăpânirea de sine. 
Din fericire, Lucia era în formă. Poveştile ei le făceau pe 
bătrâne să râdă şi ascundeau aerul lui distrat. Bănui că 
fata făcea un efort special pentru a distrage atenţia 


de la el. 


Aruncă o privire către tatăl lui, gest ce avu un efect 
liniştitor, după care se uită la Meriel. Aceasta fusese 

nevoită să se cufunde în scaun pentru a-şi întinde picio- 
rul pe toată lățimea mesei. El îşi retrase discret scaunul 
cu câţiva centimetri. Asta îl ajută, însă degetele ei vicle- 
ne tot reuşeau să-i atingă interiorul coapselor. întinse 
mâna pe sub masă şi o prinse de picior. Un picior minu- 
nat, puternic, frumos sculptat şi remarcabil de agil. 

Meriel îşi ridică privirea din farfurie şi îl fixă cu ochi 
somnoroşi. Era de-a dreptul periculoasă. Sperând că se 
gâdila, Dominic îşi trecu uşor unghia de-a lungul scobi- 
turii tălpii. Fata scoase un sunet ce aducea cu chiţăitul 
unui şoarece şi îşi retrase piciorul. El profită de ocazie 
pentru a-şi mai împinge puţin scaunul în spate, acolo 
unde Meriel nu-l mai putea atinge deloc. 

Când ea îl privi încruntată, Dominic rânji. O scân- 
teie de amuzament se ivi în ochii ei înainte să-i lase din 
nou în jos. Ştia perfect cât de revoltător se purta şi se 
delecta cu fiecare clipă de zăpăceală a lui. 

Wrexham, care vorbise puţin, dar îşi golise constant 
paharul cu vin, rosti brusc: 

-Cu cât te vei însura mai repede şi vei prelua con- 
trolul proprietăţii, Maxwell, cu atât mai bine. Vechilul 
pare un tip competent, dar lipsit de imaginaţie. Cu o 
gestionare mai bună, poţi spori venitul anual cu cel pu- 
țin cinci sute de lire. 

Din moment ce privirea îi era îndreptată spre Meriel, 
Dominic o văzu încordându-se la auzul vorbelor conte- 
lui. Presupunând că fetei nu-i plăcea ca proprietatea ei 
să fie revendicată cu atâta lejeritate, spuse: 

-E prematur să discutăm despre schimbări la War- 
field când mariajul n-a fost încă pe deplin confirmat. 
Se uită la Meriel, ros de un presentiment. Lady Meriel 
trebuie să fie şi ea dornică. Amworth insistă în privința 
asta, iar eu sunt de acord. 

-Mie îmi pare dornică, zise contele străfulgerând-o 
cu privirea. Cu cât va fi mai repede măritată, băgată în 
aşternut şi lăsată gravidă, cu atât mai bine. 


- V-aţi pierdut controlul, domnule, mârâi Dominic, 
observând că pielea albă a lui Meriel devenise stacojie. 

Asemenea vorbe nu se cuvine să fie rostite față de 
nişte doamne. 

- Prostii. Wrexham îşi ridică paharul înspre gazdele 
sale în semn de salut. Doamna Marks şi doamna Rector 
sunt văduve, iar ambele fete sunt pe cale să se mărite. 
Se încruntă în direcţia lui Meriel şi continuă: Oricum 
au prins ultima diligenţă. Amworth ar fi trebuit s-o mă- 
rite pe zgâtia asta cu ani în urmă. Nu te invidiez pentru 
sarcina de a o controla. Va trebui s-o ţii din scurt ca să 
te asiguri că moştenitorul Wrexham o să aibă sângele 
familiei Renbourne. 

In timp ce doamna Marks îngăima ceva în semn de 
protest, Meriel țâşni de pe scaun şi se uită furioasă spre 
conte.  Susţinându-i privirea, îşi ridică paharul plin cu 
vin roşu ţinându-l de picior, după care îl trânti pentru 
a-l sparge de marginea mesei. Sunetul cristalului sfă- 
râmat umplu aerul când vinul purpuriu stropi fața de 
masă din pânză albă. 

Meriel îşi roti capul înspre Dominic, iar e 
ochii plini de durere, dar şi de furie. Apoi părăsi 
bă sufrageria, sariul din mătase fluturând în urma ei. 

- Ce dracu' a apucat-o? se stropşi contele. 

Dominic sări în picioare. Atât de mânios încât abia 

dacă mai putea vorbi, spuse pe un ton răstit: 

- Felicitări, Lord Wrexham. Cu doar câteva insulte 
ați reuşit să-mi distrugeţi toate eforturile de a clădi 
o relaţie cu Lady Meriel. Dacă vă doriţi cu adevărat 
această căsătorie, aţi ales o cale a naibii de bună de a 
ne-o arăta. 

Ocoli masa pentru a se duce după Meriel... 

Şi fu cât pe ce să-şi rupă gâtul jmpiedicându-se de 
Roxana, care se postase în fața lui. înjurând, reuşi să se 
prindă de tocul uşii şi să evite o cădere ruşinoasă. 

Se uită cu furie spre cățeaua care îl fixa cu buza ridica- 
tă şi cu o privire plină de regret. Bietul animal voia să-şi 
apere stăpâna, dar îl plăcea pe Dominic. 


a 


îi văzu 
în gra- 


Ignorându-şi tatăl, îngenunche lângă Roxana şi întin- 
se mâna, străduindu-se să se calmeze. După câteva clipe 

de nesiguranţă, cățeaua îi linse palma. Erau din nou 
prieteni. O scarpină iute pe cap, apoi se duse la uşă şi 
o închise repede după el, pentru ca Roxana să nu-l poa- 
tă urmări. 

Fireşte că Meriel dispăruse deja de pe culoar. încer- 
că să se gândească unde s-ar fi putut duce. Casa era 
suficient de mare pentru a oferi zeci de ascunzători, dar 
se îndoia că ea rămăsese înăuntru. Instinctele o trimi- 
teau de obicei afară, în sanctuarul din parcul Warfield, 
acolo unde probabil ar fi putut să se ascundă pentru 
totdeauna dacă ar fi vrut. 

Sanctuar. Bănuind că se adăpostise în căsuţa din 
copac, Dominic se îndreptă în grabă către stejarul uriaş. 
Zilele se lungeau în aşteptarea solstițiului de vară, iar la 
orizont mai zăboveau încă nişte raze de culoarea piersi- 
cii care luminau aleile. 

Se uită după Meriel, dar nu zări nici o bucată de 
mătase fluturândă care să-l ghideze. Dacă ea nu se afla 
în căsuţa din copac, atunci nu avea s-o mai găsească ni- 
ciodată. Când ajunse la luminişul cu pricina, se opri să 
cerceteze construcția. în lumina  amurgului, structura 
cu dom şi minarete, cuibărită între ramurile solide ale 
unui arbore străvechi, părea un vis ieşit dintr-o pipă 
cu opiu. 

Scara fusese ridicată, aşa că fata se afla în siguranţă în 
castelul ei. Când privi mai atent, Dominic observă o fla- 
cără luminând brusc una dintre ferestrele casei. Existau 
geamuri identice pe trei dintre laturile clădirii, suficient 
de mari încât prin ele să încapă un bărbat. Sosise vre- 
mea să vadă dacă îşi mai păstrase câte ceva din abilităţile 
de cățărător din copilărie. 

Oprindu-se la baza stejarului, îşi dădu jos haina şi o 
azvârli cât colo pentru a-şi elibera braţele. Apoi studie 
copacul. Ramura cea mai joasă se afla mult deasupra 
capului, dar, cu puţin avânt, poată că ar fi reuşit să sară 
destul cât s-o apuce. 


Se trase în spate, apoi o luă la fugă şi sări. Degetele lui 
ratară creanga la milimetru. încă o încercare, iar de data 
asta zgârie coaja cu unghiile. 

Azvârlindu-se în aer, reuşi din a treia încercare. 
Simţind scoarța aspră sub palme, se cățără pe ramură. 
De acolo înainte urcuşul până la nivelul casei avea să 
fie uşor, cu toate că mai avea de parcurs aproximativ 
trei metri. 

Se uită prin trapa deschisă şi o văzu pe Meriel turnând 
un amestec nisipos într-un vas pentru cărbuni făcut din 
alamă. Avea un aer sever, neînduplecat, şi pentru o clipă 
Dominic se întrebă dacă nu cumva ar fi fost mai bine 
să-i dea răgazul de a-şi potoli furia. Nu, ajunsese prea 
departe şi nu intenționa să dea înapoi tocmai acum. 
Dacă ar fi făcut-o, poate că n-ar mai fi reuşit s-o găsească 
din nou. 

După ce calculă cu grijă distanța, se aruncă spre o 
creangă mai înaltă, aflată cam la jumătatea drumului 
dintre el şi fereastră. O prinse, apoi îşi trecu mai întâi pi- 
cioarele prin geamul deschis. Dacă lui Meriel îi plăceau 
intrările triumfale, asta ar fi trebuit s-o atragă. 

Ateriză cu un impact puternic, flexând genunchii. 
Fata se opri brusc şi smuci capul în sus pentru a-l privi. 

în timp ce se îndrepta de spate, Dominic cercetă îm- 
prejurimile. Căsuţa din copac nu era locul de joacă al 
unui copil, ci un palat oriental cu pereţi albi şi o po- 
dea îmbrăcată în covoare persane viu colorate, ca nişte 
bijuterii. Zidul din dreptul trunchiului era acoperit cu 
rafturi pentru cărți şi alte obiecte, în vreme ce o băncuţă 
tapițată se întindea pe toată lungimea peretelui opus. 
Peste tot erau răspândite o mulţime de perne brodate. 

Dominic îşi mută privirea spre Meriel. Cu părul 
blond şi sariul sclipitor, era la fel de exotică precum in- 
teriorul căsuței. „Avea părul lung, pasul uşor/ Şi ochii 
sălbatici”... 

Calm, de parcă ar fi fost o ocazie absolut firească, 
luă cuvântul: 


-Eşti furioasă din pricina spuselor tatălui meu şi îţi 
dau dreptate. M-ai crede dacă ţi-aş zice că nu sunt un 
vânător de zestre, pus doar să-ţi prăduiască moştenirea? 

Ignorându-l ostentativ, Meriel aprinse amestecul din 
vas. Se înălță un fir de fum cu aromă de mosc şi mi- 
reasmă dulce. Tămâie. Dominic se simţi ca şi cum ar fi 
fost purtat pe un tărâm aflat foarte, foarte departe de 
Anglia. Sau poate într-un loc de vis. 

Păşi spre bibliotecă şi alese un volum la întâmplare. 
Era un jurnal de grădinărit scris de mână de către una 
dintre străbunele lui Meriel. 

-Nu e de mirare că păstrezi locul ăsta doar pentru 
tine. Oricine l-ar vizita ar înțelege cât de mult însemni 
tu dincolo de ceea ce îngădui lumii să vadă. 

Tânăra femeie traversă camera spre fereastra prin 
care intrase el şi o închise, apoi trase draperiile grele ce 
atârnau de-o parte şi de alta. Făcu la fel şi cu celelalte 
geamuri, ferecându-i într-un spațiu intim, privat. 

In ciuda aerului ei nonşalant, Dominic nu fu surprins 
s-o vadă ţâşnind spre mijlocul camerei şi înşfăcând un 
covoraş. Sub el se afla trapa, cu scara încolăcită frumos 
între două bare de lemn ce se întindeau înspre perete. 

O prinse înainte ca să poată trage zăvorul, iar mâna 
lui se coborî peste a ei. Ingenunche în cealaltă parte a 
trapei şi spuse cu patimă: 

- Nu ai de ce să te temi de mine, Meriel. Unchiul tău 
şi cu tatăl meu au încercat să-ţi aranjeze o căsătorie, dar 
eu n-aş face niciodată ceva împotriva voinţei tale. Con- 
statând uşurat că privirea ei era enigmatică, nu furioasă, 
continuă: Sper că ştii deja câte ceva despre mine. Eu nu 
sunt ca tatăl meu. Părerile lui nu sunt şi ale mele. 

Mâna ei era caldă sub a lui, fața ei stătea la doar o 
palmă distanţă. Simţea ameţitorul parfum de trandafiri 
pe care îl răspândea pielea ei sidefie. 


In timp ce pulsul i se iuțea, Dominic se întrebă de ce 
naiba simţise imboldul s-o urmărească după ce ea fugi- 
se de la masă. N-ar fi fost rău ca replicile grosolane ale 
tatălui său s-o fi convins să respingă logodna cu Kyle. 

Dar detesta gândul că l-ar fi putut crede interesat doar 
de zestrea ei. 

Fir-ar să fie, până şi lui îi venea greu să se deosebească 
de fratele său! Ar fi fost de dorit ca ea să aibă o părere 
proastă despre Kyle, însă trebuia să-şi facă o părere bună 
despre Dominic  înşelătorul. Venise timpul să-i explice 
cum stăteau lucrurile. 

li venea însă greu să cugete atunci când Meriel stătea 
atât de aproape, cu ochii ei mari fixaţi pe chipul lui. 
Mâna începu să i se mişte de una singură şi să mângâie 
până la umăr braţul goi al fetei. Sub palma lui, pielea 
era netedă ca mătasea şi pulsa plină de viaţă. Şopti: 

- Meriel. 

Ea desfăcu buzele şi se aplecă încet până când le lipi 
de ale iui. Dominic o trase într-un sărut năucitor, îmbă- 
tat fiind de apropierea ei, de mirosul ei, de gustul şi des- 
chiderea primitoare a gurii ei. De aceea venise, pentru 
că îi era foame şi sete de ea. 

Pe sub straturile fine de mătase simţi nişte curbe ne- 
încătuşate de vreun corset. îşi lăsă o mână să-i alunece 
în jos pe spatele ei, pe sub sari, simţindu-i uşoara arcuire 
a coloanei. Meriel era precum un fluture de oțel, fragilă 
şi puternică în acelaşi timp. 

Disconfortul tot mai mare al erecţiei presate de pan- 
talonii prea strâmţi îi aminti nemilos cât de mult greşea. 
Trebuia să fie responsabil nu doar pentru sine însuşi, ci 
şi pentru ea. Desprinzându-se din îmbrăţişare, se lăsă pe 
călcâie şi spuse pe un ton şovăielnic: 

-Nu e un lucru înțelept, Meriel. Nu pot pretinde că 
am grijă de tine şi pe urmă să comit o faptă ce va avea 
consecinţe teribil de grave. 


Săltându-se în picioare, îi întinse şi ei mâna ca să facă 
acelaşi lucru. Ea se ridică uşor, fără nici o încercare de 
a-şi masca dorința. Tensiunea sexuală acumulată încă 
de la bun început vibra acum între ei, puternică şi 
inconfundabilă. Dominic parcă era sfâşiat în bucăţi, 
latura lui raţională, responsabilă, spunându-i că era o 
nebunie, în vreme ce restul trupului - sângele, inima, 

nervii - pretindea că dragostea şi tandrețea pe care le 
simţea nu puteau fi greşite. 

Un fum înmiresmat umpluse încăperea, încețoşam 
du-i mintea. Ce naiba era în tămâia aia? Dându-şi seama 
că trebuia să plece până nu era prea târziu, îngenunche 
lângă trapă şi împinse zăvorul, apoi trase de mânerul 
din interior. Trapa nu se mişcă. Trase din nou. Nimic. 

Atunci observă broasca şi îşi dădu seama că putea fi 
descuiată din ambele părți. Meriel folosise atât cheia, 
cât şi zăvorul, pentru a-şi proteja intimitatea. Sau poate 
bănuise că el avea să vină şi voise să-i îngreuneze pleca- 
rea? Mintea lui tot mai tulbure nu se putea hotărî. 

Se ridică din nou în picioare cu vaga idee de a pleca 
pe unde venise, chiar dacă asta ar fi însemnat să-şi riş- 
te viața, dar Meriel stătea între el şi fereastră. Fără să-i 
mai evite privirea, fata se uită în ochii lui în timp ce 
îşi desfăcea fibula care îi prindea sariul pe umăr. După 
ce o aruncă deoparte, trase de capătul liber al bucății 
de mătase. 

Dominic rămase încremenit când ea începu să desfă- 
şoare veşmântul. Liniştea era absolută, întreruptă doar 
clinchetul brățărilor ei şi de răsuflarea lui precipitată. 

Odată cu căderea fiecărui strat de mătase transluci- 
dă, trupul ei devenea tot mai vizibil. O zeiță de fildeş, 
mai frumoasă decât ar fi îndrăznit să şi-o imagineze ori- 
ce muritor. 


ag 


Ultima bucată de material îi alunecă senzual de 
pe corp şi i se strânse în jurul gleznelor, lăsând-o îm- 
brăcată doar cu părul ivoriu, bijuteriile de aur şi 
mehendi'ul provocator ce îi cuprindea sânii mici şi îi în- 
conjura buricul, înainte de a-i ţâşni drept spre coapse. 
Dominic îşi dădu seama neajutorat că nici un bărbat 
n-ar fi putut rezista unei asemenea frumuseți, nu când 
aceasta se adăuga poftei arzătoare pe care o citea în ochii 
ei. Acum era sigur că Meriel îi anticipase venirea şi se 
pregătise corespunzător. 

Doi paşi aduseră trupul ei zvelt lângă al lui. In timp 
ce el încerca să-şi silească.muşchii să se retragă, Meriel îl 
trase într-un sărut fierbinte cu gura deschisă. 

împotrivirea se fărâmă. O mângâie cu pasiune, sân- 
gele  bubuindu-i în tâmple cu atâta putere, încât abia 
dacă îşi dădu seama că ea îi sfâşia hainele, că amândoi 
smulgeau veşmintele de pe el până când pielea dezgolită 
se lipi de piele dezgolită. 

Cu respirația îngreunată şi genunchii tremurând, 
Meriel îl trase pe covorul gros. în clipa următoare izbuc- 
ni în râs, savurându-şi triumful. „La Belle Dame Sans 
Merci“, frumoasa fără de milă care putea să răpească 
sufletul unui bărbat, lăsându-l recunoscător pentru 
pierderea suferită. 

Dominic se întinse lângă ea cât era de lung, iar gura 
lui se apucă s-o devoreze, alunecând de la gât în jos, spre 
curbura dulce a sânilor. în timp ce îi mângâia blânda 
arcuire a abdomenului, Meriel deschise buzele şi începu 
să fredoneze o melodie plină de dor şi emoție. La înce- 
put cântecul ei fu atât de domol încât păru o închipuire, 
dar pe măsură ce el continua să-i exploreze trupul, vocea 
deveni tot mai puternică, până când coastele ajunseră 
să-i vibreze ca ale unei pisici torcând. 

Sunetul obsedant pătrunse în mintea lui înceţoşată 
de pasiune, amintindu-i de problemele ce depăşeau ne- 
voile urgente ale momentului. Ridicând capul, spuse cu 
glas răguşit: 

-Vorbeşte-mi, Meriel. Spune-mi că înţelegi cu adevă- 
rat ce facem. 


Genele ei negre se ridicară, dezvăluind ochii de un 
verde orb, difuz, însă cântecul şoptit nu se articulă 
în cuvinte. 

Dominic îi strecură o mână între coapse, iar acestea 
se despărțiră ademenitoare. îi mângâie cu blândeţe pli- 
urile umede ale cărnii ascunse. Meriel se înfioră, iar me- 
lodia se sfârşi când începu să gâfâie. 


Pasiunea ei neinhibată era irezistibilă, dar un gând 
fulgerător îl avertiză pe Dominic că dacă fata reuşea să-şi 

satisfacă nevoile fără a se deschide, putea să-şi petreacă 
tot restul vieţii baricadată în propria lume. Dorinţa ei 
era cea mai puternică armă pe care o avea la dispoziţie 
pentru a scoate la lumină întreaga ei natură complexă 
şi încântătoare. 

-Te rog, rosteşte-mi numele, o îndemnă el din nou. 
Sau măcar un singur cuvânt, „da“... 

Ea închise ochii, respingându-i rugămintea chiar în 
timp ce îşi înfigea unghiile în spinarea lui. 

- Nu voi continua dacă nu te voi auzi cerându-mi-o 
cu voce tare, declară el ritos. Dacă nu ai încredere în 
mine, n-ar trebui să fim împreună. 

Din nou, ea nu-i oferi nici un cuvânt, doar mâini 
neliniştite, iscoditoare. 

Dominic se desprinse din îmbrăţişarea ei şi se împin- 
se în sus cu o mână, apoi o privi îndurerat. Era dorinţa 
inimii lui, la fel de ispititoare şi periculoasă precum re- 
gina zânelor din poezia lui Keats. 

- îmi pare rău, iubirea mea, şopti el. Foarte rău. 

După care se grăbi să se ridice, cât încă era suficient 

de puternic pentru a-şi respecta onoarea de gentleman. 

Meriel deschise ochii, nevenindu-i să creadă. Nu, nu 
se putea opri acum! Dacă o făcea, ea avea să izbucnească 
în flăcări ucigătoare! 

Lumina din jurul lui ardea roşie de dorință, însă 
muşchii i se încordară când se împinse în ei pentru a 
se ridica. Fata îşi dădu seama cu o durere profundă, 
chinuitoare, că Dominic intenționa s-o părăsească. 
Nu suporta ideea ca el să plece, chiar dacă pentru a-l 
păstra trebuia să renunțe la lumea ei, care o adăpostise 
atât de bine. 

îl prinse cu disperare de mână. 


-Nu! 

Deşi cântatul îi păstrase vocea sănătoasă, îi era greu 
să formeze cuvinte după atâţia ani de tăcere. Nesigură, 
îngăimă: 

-Te rog. Nu. Pleca. 

Expresia de pe chipul lui trecu într-o clipă de la hotă- 
râre neabătută la o duioşie greu de imaginat. 

- O, Meriel! şopti el. Draga mea! 

O cuprinse în brațe şi o acoperi cu sărutări, reluând 
mângâierile care o aduseseră în pragul nebuniei. Meriel 
trase aer în piept în timp ce senzaţii aspre i se scurgeau 
prin vene. Şoldurile i se mişcară cu tot mai multă frene- 
zie, până când nu mai putu să suporte şi se cutremură 
cu un țipăt extatic. Dominic o ţinu în brațe, ocrotind-o 
pe când explora un loc în care nu mai fusese niciodată. 

încă tremura ca după un şoc când el se aşeză între 
picioarele ei. Meriel deschise ochii, îmbătându-se cu 
imaginea lui. Ah, era splendid, cu umeri lați, muşchi 
puternici, cu desenul ei întipărit pe piele! în sfârşit, 
perechea ei! 

Liniile încordate din jurul ochilor lui arătau cât îl 
costa să intre încet, în loc să se împingă precum un 
armăsar înnebunit. Meriel se arcui lângă trupul lui, 
dându-şi seama cu uimire că aceasta era diferența 
între om şi animal, această tandrețe mai răvăşitoare 
decât pasiunea. 

El o umplu, întinzându-i carnea într-un fel înfricoşă- 
tor, dar nu neplăcut. Intimitatea arzătoare era tot ceea 
ce îşi dorise, amestecul a două trupuri în unul singur şi 
nevoia fierbinte de a da înapoi ceea ce primea. Legănân- 
du-se în ritmul lui, fu uluită să simtă încă o dată cum 
creştea valul dorinţei. 

Dominic rămase fără aer şi începu să se împingă 
necontrolat, forța mişcărilor lui târându-i nebuneşte pe 
covor până când ajunseră lipiţi de divan. Meriel se agă- 
tă de el, strângându-i spatele şi şoldurile între picioare, 
în timp ce el îi penetra nu doar trupul, ci şi sufletul, 
umplând-o de strălucire, alungând umbrele care o bân- 
tuiau de-o viaţă. 


Dominic strigă, apoi se încordă, tremurături violen- 
te străbătându-i corpul în timp ce îşi revărsa sămânţa 
înlăuntrul ei. Prinsă iarăşi în vârtejul nebuniei, Meriel 
descoperi că împlinirea era şi mai mare atunci când se 
prăbuşeau în abis îmbrăţişați. 

Pc măsură ce pasiunea se mai domolea, el o ţinu 
aproape. Sângele, spiritul şi răsuflarea reveniră la nor- 
mal. Şi, odată cu judecata raţională, apăru trista nevoie 
de a înfrunta noul tărâm pe care Meriel renăscuse. 

Pace. Mulţumire. Dragoste. Dominic stătea culcat pe 
o parte, mângâindu-i visător spatele în timp ce ea îşi 
ascundea chipul pe umărul lui, iar părul strălucitor i 
se revărsa în toate direcţiile. Il uimea faptul că Meri- 
el îndrăznise în sfârşit să vorbească, distrugând ultima 
barieră dintre ei. Pe de altă parte, recunoştea în taină 
că minunile ce tocmai avuseseră loc nu puteau fi descri- 
se complet în cuvinte. 

Trupurile lor scăldate în sudoare se răcoreau în ae- 
rul serii, aşa că trase un pled împăturit de pe banca de 
deasupra lor şi îl înfăşură în jurul amândurora. Câtă 
vreme aveau să mai poată savura această simplă şi preţi- 
oasă apropiere înainte să dea piept cu faptul că tocmai 
deschiseseră cutia Pandorei? 

Nu prea mult, căci în clipa în care se întinse la loc, 
Dominic îşi dădu seama că ea plângea încet. Alarmat, 
îi dădu la o parte părul des de pe față, astfel încât să-i 
poată vedea expresia. 

- Ce s-a întâmplat, Meriel? Te-am rănit? 

Ea scutură din cap şi îşi ascunse iar chipul. 

-Atunci de ce plângi de parcă ţi s-ar frânge inima? 

murmură el cu buzele lipite de tâmpla ei. 

Părea atât de fragilă în braţele lui! Bucuria i se risipi, 
şi Dominic se mustră amarnic pentru că lăsase pasiunea 
să-i întunece judecata. 

- Spune-mi ce s-a întâmplat, scumpo. Acum când mi-ai 
dovedit că poţi vorbi, vreau să aud tot ce ai de spus. 


-Nu  ştiusem... cât de singură eram, îngăimă ea 
răguşit. 

Cuvintele ei îi sfâşiară inima. O voise vulnerabilă 
în fața lui, însă acum nu putea îndura s-o vadă astfel. 
li şterse cu tandrețe lacrimile de pe obraji. 

-Nu va mai trebui să fii singură niciodată, nu cât 
trăiesc eu. 

Ea oftă uşor, fără convingere. Dându-şi seama jenat 
că tocmai făcuse o promisiune grăbită pe care risca să 
nu şi-o poată ţine, Dominic schimbă subiectul. 

-N-ai vorbit niciodată cu nimeni, nici măcar cu 
Kamal? 

-N-a fost nevoie. Meriel se rostogoli din îmbrăţişarea 
lui şi se aşeză pe spate. Kamal nu mă sâcâie ca tine, îl 
tachină ea. 

- Presupun că, deşi oamenii vorbeau în fața ta de par- 
că ai fi fost o piesă de mobilier, tu înțelegeai mereu tot 
ce se petrecea, zise Dominic rânjind. 

- Când ascultam, spuse ea ridicând din umeri. 

După toate probabilitățile, de cele mai multe ori ale- 
sese să ignore lumea din jur. 

-Când erai atentă, îmi închipui că învăţai mult mai 
multe decât şi-ar fi imaginat cineva. 

Buzele lui Meriel se curbară într-un surâs şters. 

- Poate. 

Făcea eforturi considerabile ca să articuleze cuvintele 
după atâţia ani de tăcere. Dacă n-ar fi fost cântecele, 
poate că vocea i-ar fi dispărut cu totul. 

- îmi dau seama că intenţionezi să fii o femeie laco- 
nică, observă el. 

-Vorbeşti tu cât pentru doi, replică Meriel aruncân- 
du-i o privire poznaşă. 

-Când tăceai eram obligat să fac asta. îşi sprijini 
capul într-o mână şi, privind-o în ochi, o întrebă: De ce 
te-ai izolat deliberat de interacţiunile umane fireşti? Erai 
foarte mică atunci când ai luat decizia asta. 

-N-a fost aşa, rosti ea lent. Focul, masacrul, captivi- 
tatea, toate au fost mai mult decât puteam îndura. în- 

chise ochii pentru o clipă, iar durerea îi strâmbă chipul, 
în mintea mea mă întorceam la Warfield, ignorând pe cât 


- posibil haremul în care eram prizonieră. Abia la mult 
timp după întoarcerea acasă am reluat contactul cu lu- 
mea exterioară. Atunci îmi pierdusem deja obiceiul de a 
vorbi. Şi... îmi plăcea viața mea aşa cum era. Aveam tot 
ce-mi trebuia. Vorbitul ar fi schimbat asta. 

- Şi nu voiai o schimbare. 

Meriel nu se osteni să răspundă. Dominic îi stu- 
die profilul delicat, văzând în el copilul sensibil care 
trecuse prin iad şi începuse să se vindece treptat abia 
după întoarcerea în căminul mult iubit. li venea uşor 
să înțeleagă de ce ea nu-şi dorise să renunțe la o viaţă 
confortabilă, plină de libertate, în schimbul avantaje- 
lor îndoielnice ale unei existente „normale“. Propria lui 
soră se revoltase de multe ori împotriva restricțiilor im- 
puse unei doamne. 

Faptul că Meriel tânjea după pasiune şi apropiere 
aducea însă schimbări, fie că ea le voia sau nu. Era 
timpul ca Dominic să lămurească situația. 

- Ai fost atentă când a venit prima dată Lord Maxwell 
la Warfield? 

-Kyle Renbourne. Vicontele Maxwell. Ochii ei scân- 
teiară. Potul cel mare la Târgul Căsătoriilor. 

Una din bătrâne trebuie să fi folosit cuvintele astea. 
Dominic  zâmbi, dar numai pentru scurt timp, căci 


amintirea lui Kyle îl întrista. Fusese sfâşiat între loia- 
litatea față de fratele său şi Meriel. Acum, nechibzuin- 
ta cu care se lăsase în voia pasiunii îl legase” irevocabil 


de ea, iar Kyle nu avea să-l ierte niciodată. îşi îngropă 
intr-un cotlon al minţii durerea provocată de acest gând 
şi spuse direct: 

-Nu sunt Lord Maxwell. 

Privirea ei deveni tăioasă. 

- Nu eşti Renbourne? 


-Ba da, dar Dominic Renbourne, nu Kyle. Sunt fra- 
tele geamăn al lordului Maxwell. Făcu o grimasă şi se 
strădui să-i explice: Nu mă mândresc cu asta, Meriel. 
De vreme ce semănăm suficient încât să păcălim oa- 
menii care nu ne cunosc bine, Kyle mi-a cerut să-i iau 

locul, astfel încât el să poată fi altundeva. Deşi în pri- 
mul moment n-am vrut, a fost... convingător. Am crezut 
că venirea la Warfield va fi o chestiune simplă. Că voi 
vorbi puţin, te voi lăsa să te obişnuieşti cu mine - sau 
mai degrabă cu o persoană care arăta ca mine. Apoi voi 
pleca.  întâlnindu-i privirea, Dominic spuse cu patos: 
Nu mă aşteptam să mă îndrăgostesc de tine, dar aşa s-a 
întâmplat. Asta schimbă totul. 

Spre uşurarea lui, Meriel nu se retrase îngrozită, dar 
nici nu îşi declară iubirea, aşa cum sperase el în taină. 
In schimb, îl măsură cu răceală. 

-Aşa, deci. Nu e de mirare că păreai diferit. Mai 
periculos. 

- Eu, periculos? tresări el şocat. Kyle poate fi un tip 
dur, dar eu am avut mereu o fire veselă. 

Ignorându-i vorbele, Meriel continuă: 

- Kyle e un nume dur, plin de muchii ascuţite. Domi- 
nic îmi place mai mult. 

- Bine. Sper să-ţi placă Dominic suficient de mult 
încât să te măriți cu el, de vreme ce te-am compro- 
mis cu vârf şi îndesat. O luă de mână şi rosti dintr-o 
suflare: Deşi nu sunt potul cel mare de la Târgul 
Căsătoriilor, ca fratele meu, te iubesc. Sper ca asta să 
fie suficient. 

Meriel se retrase şi se ridică în picioare. îşi trase 
sariul în jurul corpului, fără a-l strânge, cu toate că 
mătasea subțire mai degrabă îi sublinia decât îi ascun- 
dea goliciunea. 

-Ai o mare pasiune pentru căsătorie. Dar eu nu ţi-o 
împărtăşesc. 

Dominic fu străbătut de un fior. Ar fi trebuit să ştie 
că discursul de mai devreme nu avea să rezolve pe loc 
toate neînțelegerile. 


- Numai cuplurile căsătorite ar trebui să se comporte 
aşa cum am făcut-o noi. 

Ea ridică din sprâncene, neîncrezătoare. 

-Nu te-ai mai împerecheat niciodată până acum? 


-Am cunoscut alte femei, dar pe nici una ca tine. 

-Nici una atât de bogată? întrebă ea mijind ochii. 

Dominic strânse din dinţi. Fata îşi însuşise un ci- 
nism devastator din conversațiile auzite de-a lungul 
timpului. 

-Nici una atât de bogată, recunoscu el, dar nu de 
averea ta sunt eu atras, Meriel. Aş fi bucuros să te iau 
de nevastă şi dacă n-ai avea nici un ban. 

Ea îşi lăsă capul într-o parte, iar cerceii de aur i se 
legănară cu un clinchet ispititor. 

-Tu ai avere? 

-Nu, spuse el calm. Un mic venit independent, dar 
nu o avere. 

- Aşadar fratele tău, care e bogat, vrea să se însoare cu 
mine pentru banii mei, în vreme ce tu, care eşti sărac, 
nu vrei. 

Din glas îi transpărea un scepticism enervant. 

-E o întrebare la care trebuie răspuns cu încredere, 
nu cu dovezi, spiriduşule, oftă el. Ori mă crezi, ori nu. 

-Şi ce ştiu eu despre bărbaţi? pufni ea strâmbân- 
du-se. Cum pot judeca? 

-Iti poţi asculta inima, murmură ei încet. 

-Inima mea îmi spune că schimbările se petrec prea 
repede. Cinismul se risipi, lăsând loc ezitării. Pentru o 
femeie, căsătoria înseamnă să-şi încredințeze pe deplin 
trupul şi bunurile unui bărbat. Când îi desenam mehen- 
di Jenei Adams, ea mi-a povestit ce i s-a întâmplat. De ce 
să risc aşa ceva când nu sunt nevoită? 

Intr-adevăr, de ce, dacă nu-l iubea sau nu avea încre- 
dere în el? Descumpănit de uşurinţa cu care ea trecu- 
se peste declaraţia lui, Dominic se ridică în picioare 
şi se îmbrăcă. Amestecul din vasul pentru cărbuni arsese 
complet, dar fumul puternic mirositor încă umplea ca- 
mera, aşa că trase draperiile din dreptul unei ferestre 
şi o deschise. Se aplecă în afară şi îşi umplu plămânii 
cu aer curat. 


Se gândi la aventurile amoroase pe care le mai avuse- 
se. Deşi nu fusese niciodată un afemeiat, se bucurase de 
plăcerile trupului de câte ori avusese ocazia. Se culcase 

cu văduve zburdalnice, cu slujnice voluptuoase şi une- 
ori cu soţii plictisite. Dar nu fusese niciodată implicat 
într-o relaţie care să însemne mai mult decât o delecta- 
re pasageră. 

Asta înainte s-o întâlnească pe Meriel, în cazul căreia 
„până ce moartea ne va despărți" părea singurul final 
posibil al intimităţii împărtăşite. Cele mai multe dom- 
nişoare educate ar fi încuviințat din toată inima, dar ea 
nu semăna cu nimeni altcineva. Nu că şi-ar fi dorit ca 
Meriel să devină convenţională, renunțând astfel la uni- 
citatea ei magică, dar căsătoria era o convenţie pe care 
îşi dorea din suflet ca ea s-o îmbrăţişeze. 

Pe măsură ce mintea i se limpezea, îi veni în memorie 
o întrebare de mai devreme. Se întoarse şi îşi încrucişă 
brațele la piept. 

- Ce ai ars în vas? 

-In mare parte tămâie. Apucându-se să-şi împleteas- 
că părul, Meriel adăugă: Şi puţin opiu. 

- Dumnezeule, opiu? Se uită lung la ea. Deci acesta 
era motivul pentru care avusese gândurile încâlcite, iar 
voința lui greu încercată cedase în cele din urmă. Cum 
ai putut? 

Ha ridică din umeri. 

- Erai încăpățânat. Trebuiau luate măsuri dure. 

Nonşalanţa ei îl trezi complet la realitate, amintindu-i 

cât de diferită era. Fata chiar nu înțelegea cât de revoltă- 
tor era comportamentul ei. Pentru a o face să priceapă, 
o întrebă sec: 

-Ce părere ai avea despre un bărbat care ar folosi 
băuturi tari pentru a seduce o femeie? 

-Mârşav, rosti ea mijind ochii. 

Aşadar învățase măcar câteva norme morale de la 
tutorii ei. 

- E mai corect ca tu să foloseşti un drog pentru a mă 
determina să acționez împotriva dorinței mele? 


Meriel îngheţă, oprindu-şi mâinile din împletit. 


- Mie mi-ai părut dornic. 

-Trupul meu cu siguranţă era, spuse el pe un ton 
tăios. Dar conştiinţa îmi interzicea să merg mai departe, 
deoarece ar fi fost o greşeală. Deşi nu mi-a venit uşor, 
am reuşit să mă port onorabil. Până când tu ai găsit 
de cuviință să mă droghezi. 

Chipul tinerei se crispă. 

- De ce crezi că împreunarea noastră a fost o greşeală? 

- Pentru că eşti logodită cu fratele meu, nu cu mine. 
Dominic se  încruntă, căutând cuvintele potrivite. Mai 
mult de atât, nici un bărbat onorabil mar trebui să pn> 
fite de o tânără a cărei judecată e afectată. Un asemenea 
comportament nu e vrednic nici măcar de dispreț. 

Ochii ei se transformară în două despicături feline. 

- Mă crezi nebună? 

- Nu nebună. Dar ai fost crescută într-un fel atât de 
neobişnuit, încât nu poţi înțelege pe de-a-ntregul regu- 
lile dictate de societate şi motivul pentru care ele ar tre- 
bui respectate. 

Meriel îşi reluă împletitul. 

- Onoarea ta e în siguranţă, Renbourne. Eu am fost 
seducătoarea malefică, nu tu. 

-Nu contează vinovăția, ci consecinţele, răbufni el 
făcând un gest nervos cu mâna. Şovăi, dându-şi seama 
că trebuia să pună o întrebare stânjenitoare, nu doar 
pentru a-şi satisface curiozitatea, ci şi pentru că răspun- 
sul putea să schimbe complet situaţia. Te-ai mai... culcat 
vreodată cu un alt bărbat? 

Ea oftă, iar furia i se mai risipi. 

-Nu, cu toate că nu mai eram virgină. In harem se 
vorbea despre faptul că urma să-i fiu oferită unui rajah 
din statul vecin spre a-i deveni concubină. Părul meu 
mă făcea să par o mare noutate, iar în India nu era un 
lucru nemaiîntâlnit ca fetitele să devină mirese. îngri- 
jorată pentru că eram atât de mică, una dintre femeile 
mai în vârstă, Asma, a folosit un falus din piatră pentru 
a-mi lua fecioria. 


Dominic n-ar fi înțeles dacă n-ar fi văzut un falus pe 
când era şcolar. Fiul unui ofițer aflat la post în India 

adusese unul pentru a-şi impresiona colegii de clasă, iar 
băieții îşi trecuseră de la unul la altul organul masculin 
cioplit grosolan, privindu-l fascinaţi şi râzând nervos. 
Era oripilat la gândul că o copilă firavă fusese supusă 
unui asemenea ritual barbar. 

-Trebuie să fi fost oribil. 

-Gestul a fost făcut cu bune intenţii, pentru a mă 
scuti de o suferință nedreaptă. Meriel îşi încrucişă bra- 
tele peste genunchii strânşi la piept şi îşi sprijini capul 
de ei, ascunzându-şi fața. Asma a fost biciuită pentru că 
s-a atins de mine, apoi s-a hotărât că ar trebui să le fiu 
înapoiată englezilor. Poate că ea a prevăzut ce urma să 
se întâmple. 

Dominic nu putea să înțeleagă decât vag experiențe- 
le prin care trecuse ea. Nu era de mirare că vorbea pe 
şleau despre subiecte care pe o fată mai cocoloşită ar fi 
făcut-o să leşine, nici că se întorsese la ai ei schimbată 
pentru totdeauna. încercând să-şi domolească  încrân- 
cenarea, spuse: 

- în ciuda falusului, ai fost virgină, ceea ce înseamnă 
că măritişul e calea ce trebuie urmată. Ar fi chiar atât de 
rău? Credeam că ţii la mine. 

Ochii lui Meriel se îmblânziră, căci tânărul nu reuşi- 
se să-şi alunge toată emoția din voce. 

- Ştii că ţin, dar asta nu înseamnă că vreau o căsăto- 
rie. îl privi rugător. Nu putem rămâne aşa cum suntem? 
Aceste ultime săptămâni au fost atât de fericite! 

- Este imposibil, spiriduşule, oftă el. Vizita asta este 
o curtare menită să ducă la căsătorie. Lumea ar fi în- 
grozită dacă ar afla că am ales să trăim împreună necu- 
nunați. Tutorii tăi n-ar îngădui în veci aşa ceva, chiar 
dacă eu mi-aş asuma eticheta de seducător de inocen- 
te, ceea ce nu sunt. Dacă nu ne căsătorim, trebuie 
să plec. 

Ea îşi încleştă fălcile cu încăpățânare. 

-Sunt Lady de Warfield. Cum îndrăzneşte cineva 


să-mi spună ce să fac? 


Parcă vorbiseră strămoşii ei din epoca medievală. 
Fata avea rafturile pline cu cărţi de istorie şi vechi jurna- 
le, care evident îi influențaseră gândirea. 

-Asta e lumea în care trebuie să trăim, Meriel. Dacă 
ai fi o văduvă matură, mi-ai putea oferi un post de 
administrator al afacerilor tale şi aşa am putea trăi îm- 
preună, cu condiţia să fim foarte discreţi. Dar tu eşti 
tânără, frumoasă şi considerată smintită, ceea ce înseam- 
nă cu totul altceva. 

-Nu e corect, se încruntă ea. 

- Poate că nu, dar a venit timpul să plăteşti pentru 
anii în care ai făcut exact ceea ce ai vrut şi i-ai lăsat pe oa- 
meni să te creadă nebună, spuse el fără ocolişuri. Chiar 
dacă acum vorbeşti, va trece un timp până când familia 
ta va accepta că eşti o femeie sănătoasă la minte, inteli- 
gentă şi capabilă să ia decizii. 

Ea îşi strânse mai bine sariul în jurul trupului, ca pe 
un şal. 

- N-o să vorbesc decât cu tine. 

Lui Dominic îi veni să geamă de exasperare. Cum 
putea să fie atât de inteligentă şi de oarbă în ace- 
laşi timp? 

-Nu poţi să te prefaci pur şi simplu că nu s-a întâm- 
plat nimic. Dacă va fi nevoie, le voi spune doamnelor că 
poţi vorbi la fel de bine ca ele. 

- Nu te vor crede decât dacă mă vor auzi cu urechi- 
le lor. 

Tânărul îşi înghiţi o înjurătură, ştiind că ea avea drep- 
tate. Dacă pretindea că Meriel îi vorbise, fără să ofere şi 
o dovadă, bătrânele aveau să creadă că o luase razna. 

- Poate că vrei să negi orice schimbare, dar dacă eşti 
gravidă? E posibil, iar o sarcină nu e ceva ce poate fi 
ignorat. Dacă dai naştere unui copil în afara căsătoriei, 
acesta va fi considerat un paria din pricina comporta- 
mentului nostru imoral. Ai vrea aşa ceva? 


Meriel amuţi şi îşi duse mâna la pântec, ca şi cum 
nu s-ar fi gândit la o astfel de posibilitate. Dominic avu 
o scurtă viziune terifiantă în care ea alegea să se mărite 

cu Kyle, apoi să-i aducă pe lume odrasla ca moştenitor 
al contelui de Wrexham. Asta da răzbunare a fiului mai 
mic pentru nedreptăţile sorții! 

Cuprinzându-şi din nou genunchii cu braţele, Meriel 
începu să se legene precum un copil rătăcit. Dominic 
'e blestemă singur pentru că o necăjise. Mai mult, pen- 
tru că lăsase situația să evolueze. Opiul nu l-ar fi putut 
afecta dacă ar fi avut bunul-simţ de a se ţine departe 
de necaz. 

Plecă de la fereastră şi îngenunche lângă ea, mângâin- 
du-i braţele goale ca s-o aline. 

- îmi pare rău că te-am speriat, spiriduşule. Dacă nu 
eşti însărcinată, şi probabil nu eşti, viața ta poate rămâ- 
ne exact aşa cum e acum. Eu o să plec şi curând o să 
mă uiţi. 

Deşi era dureros de conştient că el nu avea s-o uite. 

-Nu! Meriel îşi înălță capul şi îl privi intens. Nu poți 
să fii administratorul afacerilor mele? Eu pot să fiu la fel 
de discretă ca o văduvă. 

Ideea i se părea periculos de tentantă. Să rămână îm- 
preună cu Meriel fără să-şi atragă mânia familiei sau a 
restului lumii... dar nu se putea. 

-Nu e destul, scumpa mea. Vreau să ținem capetele 
sus în fața lui Dumnezeu şi a oamenilor, nu să ne ascun- 
dem în umbră ca nişte adulterini. 

-N-ar trebui să conteze părerea celorlalţi! zise ea 
cu patimă. 

Avea suflet de aristocrată sau de democrată? se întrebă 
Dominic. 

- Dacă nu trăieşti singur într-o peşteră, părerile celor- 
lalți contează. O privi în ochi, dorindu-şi s-o impresio- 
neze cu vorbele lui. Alegerea îţi aparține, Meriel. Poţi 
să refuzi căsătoria în general şi să-ți păstrezi viaţa liberă. 
Sau poţi să te măriți cu mine. înghițind în sec, adăugă: 
Ori cu Kyle, ori cu vreun alt bărbat. Dar nu îţi voi fi 


amant clandestin. 

Ea închise ochii, ca şi cum aşa ar fi putut să-i bloche- 
ze cuvintele. Cu părul prins la spate şi pielea întinsă 

peste pomeți nu mai părea o copilă, ci o femeie stoarsă 
de puteri. 

-Nu vreau să pleci, şopti. Dar... dar am nevoie de 
timp ca să accept atâtea schimbări. Nu-mi acorzi nici 
măcar atât? 

-Mai avem puţin timp până la întoarcerea fratelui 
meu din călătorie. îşi desfăcu brațele, iar ea se cuibări 
la pieptul lui. Ne mai rămân vreo două săptămâni, mur- 
mură Dominic. Până atunci s-ar putea să afli dacă eşti 
sau nu însărcinată. 

Meriel oftă şi îşi sprijini capul de al lui. Copleşit 
de tandrețe, îi îndepărtă o şuviță mătăsoasă de pe 
frunte, gândindu-se că era precum un fluture care iese 
din  crisalidă, înspăimântător de vulnerabil, dar ho- 
tărât să supraviețuiască într-o lume nouă şi ciudată. 
Putea doar să-şi imagineze de cât curaj era nevoie pen- 
tru aşa ceva. 

Se plecă şi îi dădu un sărut menit s-o aline. Ea îşi 
lăsă capul pe spate şi îşi lipi buzele de ale lui. Când 
simţi primii fiori ai erecţiei, Dominic avu o scurtă, dar 
înverşunată luptă cu propria conştiinţă. Ce fusese greşit 
mai devreme rămânea greşit şi acum, iar de data asta 
nu mai avea scuza opiului care îi tulburase judecata. 

Meriel îşi strecură o mână pe sub cămaşa lui largă. 

-La cină mi-a plăcut să ştiu că pe sub hainele de 
gentleman purtai pe piele mehendi~\i\ făcut de mine. 

In vreme ce ea îşi flutura ademenitor degetele peste 
pieptul lui, hotărârea lui Dominic se clătină. Situaţia 
era deja atât de gravă, încât un nou pas greşit nu mai 
conta. Şi, pe toţi zeii, îşi dorea atât de mult să facă dra- 
goste cu ea, trup şi suflet, să-i arate profunzimea senti- 
mentelor lui! 

îi trase sariul de pe umăr şi sărută graţioasele linii de 
henna ce se încolăceau în jurul sânilor. Desenele erau 
atât de primitive, atât de ne-englezeşii! îl ajutau să uite 
de lumea cu reguli şi restricţii ce se întindea dincolo de 


zidurile sanctuarului lor. 

începu să traseze cu limba conturul mehendi-ului ce 
cobora pe trupul ei, simțind gustul uşor sărat al pielii, 
în timp ce inspira aroma îmbătătoare a parfumului de 
trandafiri. Gâfâielile ei înăbuşite erau cel mai puternic 
afrodiziac din lume. 

De data asta, când se împreunară, amândoi erau cât 
se poate de conştienţi de ceea ce făceau. 

Meriel se hotărî să doarmă în căsuţa din copac pen- 
tru a evita să-şi ia rămas-bun de la Wrexham şi Lucia 
în dimineața următoare. Lui Dominic i-ar fi plăcut să 
rămână cu ea, dar era mai bine să nu atragă atenţia 
asupra locului în care îşi petrecea noaptea. O trase 
pentru un ultim sărut înainte de a cobori pe scară şi 
a-i şopti: 

- Noapte bună, spiriduşule. 

-O să te visez, răspunse ea, râzând uşor. Dominic. 

Era prima dată când îi spunea pe numele de bo- 


tez. Cuvântul rostit de buzele ei îl făcu să simtă că, 
despărțindu-se de Meriel, îşi reteza o parte vitală din 
el însuşi. 


Porni singur prin noapte, bântuit de spaima teribilă 
că niciodată nu aveau să mai fie atât de apropiați. 


capitolul 26 


ao a 


în timp ce îşi îmbrăţişa fratele, Lucia îi spuse în 
şoaptă: 

- Bravo, Dom. în dimineaţa asta pari atât de sever, 
încât nu mi-a lipsit mult să te iau drept Kyle. 

El îi zâmbi şi îi dădu drumul. 

- încearcă să fii cuminte, surioară. 


Fata făcu ochii mari cu o inocenţă prefăcută, apoi se 
întoarse să-şi salute călduros cele două gazde. Se strânse- 
seră cu toţii în dreptul trăsurii contelui Wrexham, neîn- 
căpând nici o îndoială că locuitorii conacului Warfield 
erau nerăbdători să-l vadă plecat pe bătrân. în timp ce 
se desfăşurau ritualurile de despărțire, Dominic înălța 

mulțumiri tăcute pentru că nimeni nu pomenise despre 
stânjenitoarea cină din ajun. 

Recunoştința lui se dovedi însă prematură. După 
ce le mulțumi protocolar doamnelor pentru ospi- 
talitatea lor, tatăl lui se întoarse către el. Cu o voce 
joasă, întrebă: 

-Aseară ai prins-o pe zgripțuroaica aia mică şi i-ai dat 
o lecţie de bună-cuwviinţă? 

Preţ de o clipă năucitoare, în mintea lui Dominic se 
derulară imagini cu lecţiile pe care le primise de fapt. 
Adunându-se, replică: 

-l-am explicat nevoia de a se conforma aşteptă- 
rilor societăţii. Cred că vorbele mele au avut un efect 
asupra ei. 

- Sper. Contele clătină din cap cu un aer îngrijorat. 
Nu mă codesc să spun că am mari îndoieli cu privire la 
căsătoria asta. Ştiu că, din câte spune Amworth, fata a 
fost cândva normală, dar acum cu siguranță nu mai e. 
N-o văd drept contesă de Wrexham, nici drept mamă a 
viitorului conte. Poate că ar trebui ruptă logodna. 

Dominic simţi o izbucnire de furie pură. Cum îndrăz- 
nea tatăl lui s-o trateze pe Meriel mai întâi ca pe o orfană 
bogată, numai bună de exploatat, apoi ca pe o nebună 
fără valoare ori sentimente? In ultimul moment îşi stă- 
pâni mânia şi spuse pe tonul cel mai neutru de care era 
în stare: 

-Ar fi o gravă încălcare a codului de onoare ca eu să 
anulez logodna. 

-Da, dar înțelegerea a presupus întotdeauna ca fata 
să fie dornică. Sigur o poţi convinge să se răzgândească. 
Contele slobozi un râs strident şi urmă: Pune să fie an- 
gajat un grăjdar chipeş. Unul suficient de ademenitor 


încât să-i capteze atenţia cât timp tu te retragi elegant. 
- Mă îngroziţi, domnule, spuse Dominic cu răceală. 
Contele îl privi cu ochii mijiţi, afectaţi de miopie. 


- Unde ţi-e simţul umorului, băiete? Nu poţi crede că 
am vorbit serios. O fi ea nebună, dar e o lady. Merită 

ceva mai bun decât un grăjdar, chiar dacă nu e potrivită 
pentru a deveni contesă. 

Dominic înghiţi în sec, simțind că era foarte aproape 
de a se da în vileag. 

-Scuzele mele, domnule. Lady Meriel îmi inspiră... o 
atitudine ocrotitoare. 

- Este foarte clar, mârâi contele. Fă tot ce ştii mai bine, 
Maxwell. Nu vreau scandaluri, dar n-aş plânge dacă fata 
s-ar hotărî să renunţe la cununie. 

Ca o ironie a sorții, în privința asta Wrexham şi 
Meriel erau de acord. 

-Şi eu îmi doresc un scandal la fel de puţin ca 
dumneavoastră, domnule, declară Dominic cu un aer 
teapăn. Să aveţi o călătorie fără primejdii! 

In timp ce îşi urmărea tatăl îndreptându-se către tră- 
sură, simţi brusc imboldul irezistibil de a pune între- 
barea care îl rosese jumătate din viață. Cât fusese mai 
tânăr nu îndrăznise, iar în ultimii ani nu avusese ocazia. 
Folosind cu deosebită grijă inflexiunile lui Kyle, zise: 

- De ce ne-ati trimis pe mine şi pe fratele meu la şcoli 
diferite? 

Wrexham se opri şi se încruntă. 

- De ce naiba mă întrebi asta taman acum? 

- Mereu m-a preocupat. 

Ceea ce era adevărat, spre deosebire de majoritatea 
afirmațiilor lui din acea dimineaţă. 

- Eraţi prea apropiaţi. Dacă aţi fi mers la Eton îm- 
preună, aţi fi ajuns să aveţi aceeaşi viață, spuse contele 
cu asprime. Ar fi fost rău pentru tine şi mai rău pentru 
fratele tău. Trebuia să fiți despărțiți cât eraţi încă destul 
de mici încât să vă faceți alţi prieteni. 

Dominic strânse din buze când se gândi la suferințele 
îndurate în primul semestru de şcoală. 

j V-aţi dat vreodată seama cât de dureros avea să fie? 

In ochii încețoşaţi de cataractă ai tatălui său se citi 
regretul amestecat cu oboseala. 


-Cum să nu fi ştiut, ţinând seama de înţelegerea care 
domnea între voi? Fratele tău nu m-a iertat niciodată 


- pentru asta, şi deseori am bănuit că nici tu n-ai făcut-o. 
Dar am avut dreptate să procedez astfel. Până şi mama 
voastră a fost de acord. 

Dând scurt din cap, bătrânul urcă în trăsură şi se aşe- 
ză pe bancheta îmbrăcată în catifea. 

Lucia sări pe urmele lui într-un vârtej de râsete şi fus- 
te unduitoare. Chipul contelui se relaxă în acel zâmbet 
care îi era rezervat doar ei. Fiica lui nu-i provocase nicio- 
dată necazurile pe care i le aduseseră cei doi fii. 

Un fecior închise uşa, împiedicându-l pe Dominic 
să-şi mai vadă familia, iar trăsura o porni pe alee. El răma- 
se lângă doamne, fluturând mecanic în semn de ră- 
mas-bun, în timp ce gândurile i se zvârcoleau în minte. 

Mama lui fusese de acord cu despărțirea? Asta era o 
noutate. Avusese convingerea că totul se făcuse în ciuda 
obiecţiilor ei, căci ea plânsese amarnic în momentul în 
care fuseseră separați. Poate că jelise pentru că îi văzuse 
suferind, fiind totodată de acord că era spre binele lor. 
Murise la scurtă vreme după ce plecaseră la studii. 

Spre uimirea lui, Dominic îşi dădu seama că trebuia 
să-i dea dreptate contelui. La început nu simţise decât 
suferință, dar până să intre în armată ajunsese la aceeaşi 
concluzie ca şi Wrexham: aceea că trebuia să-şi clădească 
o viaţă independentă, dincolo de umbra fratelui său. 

li era greu să recunoască faptul că bătrânul nu gre- 
şise. încă şi mai greu îi era să accepte că tatăl său cel 
aspru şi dominator acţionase din grijă sinceră şi nu mâ- 
nat de o cruzime nepăsătoare. 


Cum puteau lucrurile să arate ca înainte şi totuşi 
să fie complet schimbate? Timp de trei zile, Meriel şi 
Renbourne făcuseră plimbări călare în fiecare diminea- 
tă şi lucraseră cot la cot în grădină, de obicei sub privi- 
rea binevoitoare a lui Kamal. Totuşi, întreaga situație 
parcă era... altfel. Meriel nu mai ardea din pricina unei 
pofte vagi, difuze. Acum că aflase cum era să-şi unească 
trupul cu al lui, pasiunea îi părea mai profundă şi mult 
mai ademenitoare. 

Astăzi tundeau iar sculpturile din plante. Era o trea- 
ră ce nu se termina niciodată. Ea stătea în genunchi 
Ingă unul dintre ogari, pentru a-i modela labele întin- 
de. Simţind privirea lui Renbourne, se uită în sus şi văzu 
că o urmărea cu seriozitate. 

încet, astfel încât Kamal să no poată auzi, murmură: 

- Dominic. 

Chipul lui se lumină grație unui zâmbet de o intimi- 
rate ameţitoare. Tânăra îşi tinu răsuflarea, dorindu-şi 
să-l tragă pe iarba înmiresmată şi să se caţere peste el, să-l 
muşte, să se rostogolească şi să-l sărute până când aveau 
să fie plini de pete de iarbă, iar el avea să i se încredinţe- 
ze cu ochii orbiţi de dorință şi cu inima bubuind lipită 
de aei. 

în schimb, cu sângele alergându-i prin vene, îşi lăsă 
privirea în jos şi tăie o ramură de tisă. De trei zile încoa- 
ce nu se mai gândea decât la el, luptându-se cu tentaţia 
de a-l seduce şi de a-l determina să renunţe la bunele lui 
intenţii. Se îndoia că Dominic ar fi refuzat-o dacă s-ar fi 
strecurat noaptea în patul lui. 

Spre surprinderea ei însă, îşi controla pornirile. 
Deşi nu era de acord cu punctul lui de vedere, ar fi fost 
foarte urât să-i ispitească spre a-şi trăda ideile despre 
onoare. Recunoscu în sinea ei o schimbare semnifica- 
tivă: se purta matur. Să fie o nebună iresponsabilă i se 
păruse mai simplu şi mult mai distractiv. 

Din fericire aflase de curând că nu era gravidă. Ştia 
puţine lucruri despre copii şi cu siguranță nu era pregă- 
tită să facă fată complicaţiilor aduse de o sarcină. 

Oftă. Ani în şir fusese destul de mulțumită de viaţa 


ei, scăldându-se în braţe întregi de flori, cu solul fertil 
între degetele de la picioare şi cu panorama superbă, 
mereu schimbătoare a naturii. Acum bucuria îi fusese 
înlocuită de foamea pentru corpul acelui bărbat. 


Dar el voia să se căsătorească, iar satisfacerea dorințe- 
lor ei ar fi venit doar cu un preţ înspăimântător de mare. 
De la ultima lor întâlnire avusese în fiecare noapte coş- 
maruri din care se trezea cu inima bubuindu-i în piept 

şi cu frânturi de amintiri despre flăcări, ţipete şi durere. 
Nu exista nici un mister în spatele viselor. Ele reprezen- 
tau groaza ei față de lumea exterioară din care fugise. 

Oare ar fi fost cu putință să se mărite şi totuşi să 
rămână în siguranță la Warfield? Sau avea să fie pre- 
sată tot mai mult să-şi „ocupe locul în lume**? Să fie 
Lady Meriel, moştenitoarea domeniului Warfield, cu o 
casă în Londra şi vizite la Curte? încă de când sosise, 
Renbourne fusese hotărât să meargă până în pânzele 
albe pentru a o convinge să încerce noi aventuri. Lucrul 
ăsta nu o deranjase în cazul călăritului, dar plecarea de 
la Warfield era cu totul altceva. 

Aruncă o privire piezişă spre Dominic, care se în- 
tindea pentru a tunde capul unui cal surprins în plin 
salt. Avea nişte muşchi încântători, lungi şi încordați. 
li oferea o bucurie cum nu mai cunoscuse până atunci. 
Ba chiar ajunsese să aibă încredere în el... până la un 
anumit punct. 

Insă coşmarurile veneau cu flăcări şi întuneric, cu me- 
saje de neînțeles despre trădare. De ce, nu înţelegea, dar 
de-a lungul anilor precauţia devenise a doua ei natură. 
Deşi avea încredere în Renbourne ca amant, nici măcar 
inima ei zăpăcită de dorinţă nu putea să facă saltul spre 
a-şi încredința viața şi domeniul în mâinile lui. 

Şi fără acea încredere, nu putea exista o căsnicie. 

Dominic făcu o glumă în timp ce primea un pahar cu 
sherry din partea doamnei Marks, apoi se uită spre uşă 
pentru a vedea dacă Meriel coborâse la cină. Trecuseră 
patru zile de când făcuseră dragoste, iar timpul se târâse 
de parcă ar fi fost patru ani. Cu o noapte în urmă se tre- 
zise asudat dintr-un vis fierbinte despre trupuri încolă- 
cite într-un mod intim şi abia se abținuse să nu străbată 
coridorul luminat de lună până în camera ei. 


Aşa cum îi promisese, Meriel continuase să păstreze 
tăcerea, cu excepţia cuvintelor pe care le arunca ocazio- 
nal doar pentru urechile lui. Oare îşi dădea seama că, 

de fiecare dată când făcea asta, în el izbucnea o dorinţă 
raralizantă care se risipea cu o încetineală chinuitoare? 

Oricât ar fi fost de apăsător să stea pe lângă ea toată 
ziua fără so poată atinge, era mai bine decât să no vadă 
deloc. Observa cu nelinişte că timpul era pe sfârşite. 
Avea să mai aştepte două sau trei zile înainte de a o în- 
rreba dacă se împăcase cu ideea căsătoriei. De câteva ori 

surprinsese privindu-l cu un aer melancolic, de parcă 
el ar fi fost deja o simplă amintire. Asta îl descumpănea 
cu totul, căci dacă ea refuza să-l ia de bărbat, era nevoit 
să plece. 

Auzi un zgomot din afara salonului, nu paşii uşori 

a lui Meriel, ci umbletul greoi al unui bărbat în toată 
firea. Valetul? Nu, prea apăsat şi arogant. Probabil un 
vizitator. Nu mai văzuse nicicând o astfel de casă în 
care oamenii să vină neanunţaţi. Totuşi, le supravie- 
țuise lui Amworth şi Wrexham, aşa că ar fi trebuit să 
se descurce. 

Un bărbat de vârstă mijlocie, murdar de pe drum, 
pătrunse în încăpere urmat de doi slujitori la fel de mur- 
dări, care se aşezară tăcuţi lângă perete. înalt şi bine clă- 
dit, nou-venitul avea un aer cazon. Privirea lui furioasă 
îi măsură pe cei trei ocupanțţi ai încăperii. 

- Ce înseamnă asta? 

-Ne  adunăm pentru cină, Lord Grahame, spuse 
doamna Marks pe un ton blând. Ce bine că ați sosit la 
timp pentru a ne fi alături! 

Dominic încremeni. Pe toţi zeii, asta-i mai lipsea! Dar 
ce naiba căuta Grahame în Anglia? Trebuia să se întoar- 
că de pe Continent abia peste două săptămâni. 

Ca un ecou al gândurilor lui, doamna Rector inter- 
veni în discuţie. 

- Aşa o plăcere neaşteptată! Credeam că sunteţi încă 
în Franţa. 


-Nu mă insultaţi cu drăgălăşenii. Sunt foarte deza- 
măgit de amândouă. Privindu-le mânios pe bătrânele 
doamne, Grahame continuă: M-am hotărât să mă în- 
torc acasă mai devreme atunci când am primit veşti 

despre boala lui Amworth. închipuiţi-vă ce şoc am avut 
când l-am vizitat la Londra pe avocatul domeniului War- 
field, ca să aflu detalii despre starea lui Amworth, şi am 
descoperit ce se întâmplă pe la spatele meu. Avocatul 
era îngrijorat în privința acestei căsătorii puse la cale pe 
ascuns şi s-a arătat recunoscător pentru ocazia de a 
mă informa.  încruntându-se în direcţia lui Dominic, 
i se adresă cu asprime: Presupun că dumneata eşti vicon- 
tele Maxwell. Ai o reputaţie atât de respingătoare încât 
nici o moştenitoare obişnuită nu vrea să aibă de-a face 
cu dumneata? 

Meriel îşi făcu apariţia în pragul uşii, în spatele lui 
Grahame. Ochii i se măriră când observă dintr-o pri- 
vire întreaga scenă, apoi dispăru într-un vârtej de fuste 
albastre. Dominic fu recunoscător, deoarece confrunta- 
rea urma să fie foarte, foarte urâtă. 

Sperând că o atitudine calmă ar fi putut să dezamor- 
seze situaţia, spuse: 

-Lord Amworth mi-a explicat că amândoi îi doriți 
numai binele nepoatei dumneavoastră, dar nu v-aţi pus 
de acord asupra căii prin care să-l obţineţi. După ce am 
cunoscut-o îndeaproape pe Lady Meriel, sunt complet 
de acord cu Lord Amworth: e foarte potrivită pentru 
căsătorie. Mă bucur că înălțimea Sa a ales să onoreze 
vechiul plan de a uni familiile noastre. 

- Foarte frumos spus, mârâi Grahame. Dar cuvintele 
frumoase nu vor ascunde faptul că numai o canalie ar 
profita de o fată cu mintea rătăcită. 

-îi  subestimați abilitățile nepoatei dumneavoastră, 
zise Dominic, păstrându-şi tonul împăciuitor. Nu are o 
fire obişnuită, dar nu e nimic în neregulă cu inteligența 
sau judecata ei. Şi, până la urmă, decizia de a se mărita 
îi aparţine. 

Grahame îşi încleştă pumnii furios. 


- Prostii! Ca tutore al ei, am obligaţia şi autoritatea 
de a împiedica o uniune nesocotită. De aceea a încercat 
Amworth s-o împingă pe nepoata mea spre măritiş câtă 
vreme eu eram plecat. 


-Aveţi autoritatea? replică Dominic. Meriel e majo- 
ră. şi cred că nici un tribunal n-a declarat-o inaptă. 

-Asta poate fi aranjat! Mijind ochii, Grahame urmă: 
-imit*că Amworth a avut intenţii bune, dar dacă aduc 
rroblema în fața instanţei, orice judecător va fi de acord 
:ă fata are nevoie de protecţie, nu să fie dată pe mâna 
_nui vânător de zestre. 

-Maxwell cu greu ar putea fi numit vânător de zes- 
rre, Lord Grahame, interveni pe neaşteptate doamna 
larks. Originea şi situația lui materială sunt compară- 
rile cu ale lui Meriel, iar bunătatea şi sensibilitatea lui 
il fac un soț ideal pentru o tânără cu... firea ei delicată. 
Lord Amworth a ales bine. 

Grahame o fixă cu privirea pe doamna Rector, care 
îi acceptă uitătura aspră cu obişnuita ei placiditate. 
Ce bătrânică splendidă era, se gândi Dominic înduioşat. 
Părea moale şi dulce ca marţipanul, dar avea curajul de 
a înfrunta un conte mânios. 

Inăbuşindu-şi o strângere de inimă vinovată pentru 
că nu era moştenitorul contelui de Wrexham, ci mult 
mai puţin dezirabilul mezin, spuse: 

- Respect faptul că ţineţi la Lady Meriel, dar cred că o 
cunoaşteţi mult mai puţin decât aveți impresia. 

Grahame se uită la el cu un dispreţ total. 

- în doar câteva zile ai devenit un expert în ceea ce 
o priveşte, pe când eu, care am îngrijit-o de când era 
copilă, nu ştiu nimic? Atâta aroganță! 

- A crescut şi s-a schimbat chiar şi în scurtul răstimp 
de când am cunoscut-o. Luând o decizie rapidă, Domi- 
nic adăugă: într-atât încât a început să vorbească. 

Grahame rămase cu gura căscată, iar doamnele trase- 
ră uluite aer în piept. Lordul îşi reveni primul. 

- E adevărat, doamnă Marks? 

-E prima oară când aud aşa ceva, răspunse femeia, 
răcând ochii mari. Meriel chiar a vorbit, Lord Maxwell? 


- Da, ba chiar cu multă inteligență. Până acum a fost 
prea timidă - era o explicaţie la fel de bună ca oricare 
alta - pentru a discuta cu altcineva în afară de mine, dar 

cred că în scurt timp va conversa la fel de lejer ca mine 
sau ca dumneavoastră. 

-O să cred când o s-o aud cu urechile mele, pufni 
bărbatul mai în vârstă. 

Indoindu-se că Meriel ar fi vorbit în public, fie şi pen- 
tru a-i salva lui onoarea, Dominic replică: 

-Aşa cum am spus, e timidă. Nu-i vine uşor să-şi 
schimbe relaţia cu lumea. Trebuie să i se îngăduie să 
progreseze în ritmul ei. 

-Mie mi se pare că ai inventat o grămadă de min- 
ciuni ca să-ţi acoperi lăcomia neruşinată. Strâmbând 
din buze, Grahame cobori tonul: Mi-aş dori din suflet 
ca Meriel să poată vorbi. Aş da orice s-o aud spunân- 
du-mi din nou „unchiule", dar nu o va face niciodată. 
Este incapabilă să înțeleagă până şi cele mai simple co- 
mentarii sau cerințe. 

Pe Dominic îl scotea din fire îndărătnicia contelui, 
dar, aşa cum ştia din proprie experienţă, frumuseţea 
plăpândă a lui Meriel te inspira s-o ocroteşti. Unchiul 
ci manifesta o îngrijorare perfect rezonabilă. Pe un ton 
împăciuitor, sublinie: 

- Ea nu e mereu atentă la ce spun oamenii, dar se do- 
vedeşie o adevărată maestră în arta grădinăritului. Pic- 
turile pe piele pe care le realizează necesită inteligenţă, 
îndemânare şi talent. Fiecare oră pe care am petrecut-o 
în compania ei mi-a demonstrat că are o minte ascuţită, 
deşi neconvenţională. 

- Deseori mi s-a părut că înțelege mai multe decât ne 
dăm noi seama, încuviinţă doamna Marks. 

-Crezi asta pentru că aşa îţi doreşti. întocmai cum 
ai o părere bună despre Maxwell pentru că e un tâ- 
năr prezentabil, iar dumneata vrei să ai o părere bună 
despre el. Dar cum poţi suporta gândul că o copilă 
nevinovată îi va fi dată unui bărbat de lume care o 
va spolia şi apoi abandona? zise Grahame uitându-se 


încruntat la Dominic. 


- Meriel nu e o copilă! ripostă acesta cu vehemenţă. 
E o femeie. Şi merită să fie tratată ca atare. 

Contele încremeni când auzi înflăcărarea din glasul 
tinărului. 

- Dumnezeule, te-ai culcat cu ea, nui aşa? bolborosi 
cu răsuflarea tăiată. Tu... libertin dezgustător ce eşti! 

Dominic protestă, dar cu o clipă prea târziu. 

-Vă jur că n-am sedus-o pe Lady Meriel. 

Insă ea îl sedusese pe el, iar vinovăția care îl măcina 
centru că îi permisese asta făcea ca negarea să-i sune 
„cbă şi neconvingătoare. Până şi avocata lui, doamna 
Lector, se arătă deranjată. 

Repezindu-se la el din cealaltă parte a camerei, Gra- 
mme mârâi: 

-Ar trebui să cer repararea ofensei, dar un duel i-ar 
rata reputaţia lui Meriel. Ai la dispoziție o jumătate de 
ră ca să părăseşti Warfield. Strânse din fălci, iar un 
muşchi îi tresări pe sub piele. lar dacă mai pui vreodată 
piciorul pe aici, jur în fața lui Dumnezeu că te voi ucide 
Tră să-mi pese de formalitățile unui duel. îi porunci 
valetului său: Insoțeşte-l pe porcul ăsta până în odaia 
vai ca să-şi strângă lucrurile, apoi escortează-i pe el şi pe 
servitorii lui până în afara proprietăţii. Dacă încearcă 
să-ţi scape sau să o caute pe Lady Meriel, opreşte-l prin 
rice mijloace necesare. 

Dominic îşi dădu seama că Grahame venise cu in- 
tenţia de a-l alunga. Tocmai de aceea îşi adusese cu sine 
Joi valeţi zdraveni. Nu era de mirare că nu ascultase 
argumentele logice. Hotărârea fusese deja luată. 

Nervii lui întinşi fură cât pe ce să cedeze. Meriel era o 
temeie în toată firea, nu o păpuşă neajutorată, fără min- 
te sau voință proprie. Aceasta era casa ei, iar tânărul ştia 
cu destul de multă siguranţă că ea îl voia acolo. Unchiul 
ei nu avea nici un drept să-l dea afară. 


Şi totuşi, judecând după standardele unei societăţi 
normale, ordinul contelui era justificat. Celălalt tutore 
al lui Meriel acţionase pe la spatele lui pentru a face un 
lucru căruia el i se opunea cu vehemenţă, iar acum Gra- 
hame descoperea că însoțitoarele nepoatei sale eşuaseră 

lamentabil în sarcina lor. Să fi fost în locul lui, Dominic 
s-ar fi simţit la fel de furios. 

Privi înspre doamne, dar nu avea să primească nici 
un ajutor din partea lor. Doamna Rector îl urmărea cu 
ochii mari, albaştri şi trişti, în vreme ce doamna Marks 
trăgea de frânghia clopoțelului pentru a-l chema pe 
Morrison în salonul servitorilor. 

Cu toată demnitatea de care era în stare, declară: 

-O iubesc pe Meriel şi cred că şi ea mă iubeşte pe 
mine. Sper că, atunci când spiritele se vor mai calma, 
vom putea discuta raţional despre problema asta. 

Grahame slobozi un hohot de râs amar. 

- Nu există nimic raţional în legătură cu nepoata mea. 
Prostule, alungându-te îți fac un bine la fel de mare pe 
cât îi fac ei! Meriel m-a atacat de două ori cu un cuțit, ba 
ştiu că i-a agresat şi pe alţii. Fii recunoscător că, atunci 
când vei dormi noaptea, nu va trebui să-ţi faci griji că îţi 
va vâri o lamă între coaste. 

Dominic îşi aminti cu nelinişte atacul lui Meriel 
împotriva braconierului. Dacă ar fi avut un cuţit la în- 
demână, i-ar fi putut provoca răni grave. Totuşi acela 
nu fusese un acces de nebunie, ci o furie de înțeles. 
Nu era smintită! 

Grahame îi făcu semn valetului său să înainteze. 
Acesta era cam la fel de înalt şi de puternic precum stă- 
pânul său, iar contele probabil că îl plătea cu o sumă 
frumuşică. Dominic nu ar fi putut să se lupte cu amân- 
doi nici dacă ar fi vrut. 

Cu o expresie încordată, îşi lăsă jos de mult uitatul 
pahar cu sherry şi porni spre uşă călcând apăsat. In prag 
se opri însă. 

- Țineţi minte, decizia finală în ceea ce priveşte căsă- 
toria îi aparţine lui Meriel şi nimănui altcuiva. 


-Ai minţile la fel de rătăcite ca ea, pufni Grahame 
clătinând din cap cu dezgust. 


Pradă unui zbucium lăuntric devastator, Dominic 
urcă în grabă treptele spre camera lui. Deşi Grahame 
nu avea cu adevărat autoritatea legală de a-i interzice 

rrezența la Warfield, nu avea de ales decât să plece. 
Chiar dacă ar fi reuşit să scape de valeţi şi so găsească pe 
Meriel, nu-i putea cere să fugă împreună cu el. Warfield 
era căminul ei, iar ea prinsese rădăcini la fel de adânci 
ca acelea ale străvechiului stejar ce îi adăpostea căsuţa. 

Singura lui speranţă era să meargă la lordul Amworth, 

cărui autoritate era egală cu a lui Grahame. Cu spriji- 
nul lui putea să se întoarcă. Asta dacă Amworth se mai 
afla printre cei vii şi era suficient de puternic încât să se 
„upte cu Grahame pentru viitorul lui Meriel. 

Nici măcar nu avusese ocazia de a-şi lua rămas-bun. 

Meriel se retrăsese în camera ei pentru a scăpa de 
discuţiile neplăcute din salon. Mereu îl evita pe unchiul 
Grahame. Deşi vremurile în care fusese militar se sfâr- 
şiseră de mult, el încă avea tendinţa de a lătra la toţi de 
parcă ar fi fost nişte soldaţi aflaţi sub comanda lui. 

Apoi auzi zdrăngănitul harnaşamentelor. Privi ale- 
ne pe fereastră, crezând că avea să vadă trăsura lui Gra- 
hame în drum spre adăpost. In schimb, un Renbourne 
negru la față îşi conducea cabrioleta către poarta dome- 
Niului, cu valetul alături şi calul legat în spate. 

Inima i se opri în piept. El pleca, şi nu de bunăvoie, 
căci vehiculul era flancat de doi bărbați înalți şi solizi, 
îmbrăcaţi în livrelele servitorilor unchiului ei. 

Ajuns în capul aleii, Renbourne trase de frâiele cailor 
si privi în sus spre casă, cu un aer încordat. Meriel îşi 
flutură mâinile cu frenezie, dar razele soarelui se reflec- 
tau în ferestre, astfel încât el n-o putu vedea. 

Tremurând, îl urmări cum dădu bice cailor şi porni 
pe alee. Deşi o avertizase că societatea nu avea să accepte 
o legătură clandestină, ea nu-şi închipuise cât de rapidă 
şi nemiloasă putea fi dezaprobarea. 

Ameţită, îşi dădu seama că era posibil să nu-l mai 
vadă până la sfârşitul zilelor. li refuzase cererea în că- 
sătorie, iar acum unchiul ei îl gonise de la Warfield. 
Oare avea să se mai întoarcă vreodată după această du- 


blă respingere? 


Uimirea îi fu înlocuită de furie. Cum îndrăznea un- 
chiul ei să-i alunge iubitul? Ea era stăpâna domeniului, 
iar el nu avea nici un drept so trateze ca pe un copil. leşi 
din cameră ca o furtună şi coborî în grabă până la par- 
ter. Fusese o prostie să dea bir cu fugiţii în loc să intre în 
salon. Dacă i-ar fi fost alături lui FRenbourne, Grahame 
nu l-ar fi putut sili să plece. 

Trebuia să se ducă după el. Rază de Lună? Nu, i-ar 
fi luat prea mult să meargă până în grajd şi să înşeueze 
iapa. Mai bine $o pornească pe jos. Aleea era şerpuită, 
aşa că, dacă alerga drept spre poartă, ar fi trebuit să 
ajungă acolo cu puţin înaintea cabrioletei. Avea să-l 
aducă pe Renbourne înapoi, iar el le putea porunci 
servitorilor să-i izgonească pe Lord Grahame şi pe oa- 
menii lui. 

Tocmai se îndrepta către uşa din faţă când unchiul 
ei ieşi din salon şi îi tăie calea. Aura lui era de un gri 
de oțel. 

-Gând la gând cu bucurie, spuse el pe un ton ne- 
firesc de amabil. Tocmai veneam să te caut. Nu-ţi face 
probleme, Meriel, o să am grijă de tine! In sfârşit vei 
primi tratamentul care te-ar putea ajuta în nebunia ta. 
Chiar dacă boala nu poate fi vindecată, cel puţin voi 
pune capăt purtării tale violente. 

Tânăra se opri brusc, iar mânia i se preschimbă în tea- 
mă când văzu privirea din ochii lui. Părea... implacabil. 

în timp ce Grahame înainta spre ea, Meriel începu să 
se retragă încet, inima bătându-i cu putere. 

- Nu fugi, draga mea, n-am să-ţi fac nici un rău. Vocea 
îi urcă la ultimele cuvinte, când făcu un salt neaşteptat 
către ea. Prindeţi-o! 


Meriel se răsuci. Câtă vreme atenţia îi fusese atrasă 
de unchiul ei, unul dintre oamenii lui i se furişase pe 
la spate, ţinând în mâini o pătură întinsă. Cuprinsă de 
panică, sări cu toată forța într-o parte şi reuşi să scape 
la limită de strânsoarea servitorului. 

-No lăsaţi pe micuța vrăjitoare să fugă! Dacă iese 
-in casă no so mai găsim niciodată, izbucni contele. 
Dar no răniți! 

Incapabilă să treacă pe lângă servitor, Meriel schimbă 
-in nou direcţia. Dar era încolţită, avându-l pe unchiul 
ti întro parte, slujitorul în cealaltă şi zidul în spate. Din- 
:o0lo de silueta lui Grahame zări chipurile îngrozite ale 
toamnelor care urmăreau scena din uşa salonului. 

Se repezi cu disperare înspre salon, rugându-se ca fe- 
ieile so ajute, dar nu reuşi să scape de unchiul ei. Prin- 
zând-o cu mâini mari şi puternice, acesta o răsuci cu fața 
catre el. In pragul isteriei, Meriel începu să lovească din 
ricioare şi să-i zgârie ochii. 

- Fir-ar să fie! înjură el în timp ce se zbătea so prindă 
ie încheieturi. Dacă te-ar vedea acum iubitul tău, ar în- 
ceta să mai pretindă că ai mintea întreagă! 

Servitorul interveni şi o prinse între pliurile aspre ale 
răturii, apoi o trânti pe podeaua de marmură, lăsând-o 
rară aer. 

- No răniți! strigă îngrijorată doamna Rector. 

- No so rănim. 

Grahame se lăsă în genunchi şi începu so înfăşoare 
in pătură. Luptându-se să tragă aer în piept, Meriel făcu 
eforturi disperate pentru a se elibera, dar bărbatul era 
rrea mare, prea puternic. O domina, învelindu-i braţele 

picioarele atât de strâns încât nu se mai putea mişca. 

Atunci când termină, îi luă în braţe trupul prins ca 
intr-un cocon şi, gâfâind, spuse: 

-Acum eşti în siguranță, Meriel. Sunt aici ca să am 
crijă de tine. 

Ea începu să ţipe. 


capitolul 27 


Aerul vibra din pricina  dangătului clopotelor ce 
enunțau ora prânzului. Basuri lente şi impunătoare, 
'Unete scurte şi ascuţite, clinchete melodioase aflate 

la mijlocul registrului. In camera întunecoasă, Kyle o ţi 
nea pe Constancia de mână şi se întreba dacă bisericile 
din oraşele catolice aveau mai multe clopote, sau doar 
le auzea mai bine aici pentru că îşi petrecea atât de mult 
timp aşteptând, ascultând. 

li era mai uşor să se gândească la clopote decât la sfâr- 
şitul ce se apropia cu paşi repezi. Cu o zi înainte vizitase 
cea mai apropiată biserică, vrând să se asigure că preotul 
avea să răspundă repede chemării. Bărbaţii discutaseră 
în franceză, singura limbă pe care o aveau în comun, 
iar Kyle fusese impresionat de spiritualitatea blândă a 
părintelui Joaquin. Sperase să nud revadă prea curând, 
dar, cu o jumătate de oră în urmă, un servitor plecase 
către biserică la rugămintea Constanciei. 

Acum ea dormea, cu o expresie împăcată pe chipul 
sleit. Slăbise până la limita transparenţei, dar tot era de 
o frumusețe sfâşietoare. 

Lui Kyle bar fi fost mult mai uşor să angajeze nişte im 
firmiere şi so lase pe Constancia în seama Providenţei, 
dar acesta ar fi fost un gest de laşitate pentru care nu s-ar 
fi iertat niciodată. Trebuise so aducă în Spania şi să ră' 
mână cu ea până la sfârşit, indiferent cât bar fi venit de 
greu. Poate că a fi bărbat înseamnă să suporţi durerea. 
In armată, Dominic îndurase suferințe cared ajunseseră 
până în adâncul sufletului, iar asta îi dăduse o tărie pe 
care Kyle o invidia. 

Chiar dacă în timpul bătăliei de la Waterloo el se afla- 
se la Dornleigh, la sute de kilometri distanță, simţise chb 
nurile fratelui său şi o apăsare zdrobitoare ce nu exista 
decât în mintea lui. Teribila premoniţie pe care o avusese 
atunci când fratele său alesese să intre în armată îl făcea 
acum să creadă că Dominic murise sau suferise răni fa* 
tale. încercase să-l determine să se răzgândească, însă nu 
reuşise decât să işte o ceartă mistuitoare. Când Dominic 
plecase pentru a se alătura regimentului său, Kyle fusese 
pe jumătate convins că nu aveau să se mai revadă. 


După bătălie, călătorise cu toată viteza spre Londra, 
intenţionând să-şi continue drumul până în Belgia. 

Dar până să ajungă el în capitală fuseseră deja publicate 
„.stele victimelor, şi aşa aflase că Dominic era în viaţă, 
ioar uşor rănit. 

Ruşinat pentru că intrase în panică, hotărâse să nu 
mai plece spre Bruxelles, temându-se că geamănul lui 
ivea să-i ia în râs îngrijorarea inutilă. Mai târziu ajun- 
sese să-şi regrete hotărârea, căci Waterloo le cristalizase 
mstrăinarea. Cu toate că trupul lui Dominic nu fusese 
distrus iremediabil, spiritul îi fusese profund afectat. 
Kyle se întrebase deseori ce îl transformase atât de iute 
re fratele lui din băiat în bărbat, însă Dominic nu-i spu- 
sese niciodată. 

Oare s-ar fi schimbat ceva dacă ar fi pornit spre Bel- 
gia imediat după luptă? Poate că el şi geamănul lui ar fi 
redevenit prieteni în loc să se îndepărteze atât de mult 
'ncât abia să-şi mai poată vorbi civilizat. Poate că premo- 
niția lui se referise mai degrabă la înstrăinare decât la 
moartea fizică. Dacă da, atunci se adeverise. 

Din fericire, la scurt timp după aceea o întâlnise pe 
Donstancia. La început ea fusese doar o aventură şi o 
delectare. Mai târziu devenise o necesitate. 

Acum o pierdea. 

- Querido. 

Femeia îşi ridică genele, dezvăluind ochii negri ce 
păreau să vadă dincolo de lumea muritorilor. 

-Preotul va sosi în curând, spuse el pe un ton 
liniştitor. 

- Pe mine mă interesează ce e cu tine, nu cu el, mur- 
mură ea fluturând din degete într-un gest slab de nepă- 
sare. Mă îngrijorezi, mi corazon. 

Kyle ridică surprins din sprâncene. 

- De ce? Sunt bine. 

-Şi totuşi îmi fac griji. Constancia îi adresă fantoma 
unui surâs. Vei fi fericit? Vei fi înțelept? Vei reînnoda 
prietenia cu fratele tău? 


-Ciudat. Tocmai la Dominic mă gândeam. Zâm- 
bind amar, Kyle urmă: Nu pot băga mâna în foc pentru 

fericire ori înţelepciune, dar îţi promit că voi încerca să 
dreg relaţia cu fratele meu. 

-Nu ţi se poate cere mai mult decât să încerci. 
Ea închise ochii şi îşi adună puterile. După o clipă, se 
interesă: Şi cum rămâne cu acea englezoaică ce are mim 
tile rătăcite? Eşti mulţumit să te însori cu ea? 

Nu se mai gândise la Lady Meriel de zile întregi, îşi 
dădu el seama. Abia dacă mai ştia cum arată. Fragilă, 
cu un aer de căprioară, cu un colorit ce părea insipid în 
comparaţie cu frumuseţea întunecată pe care o iubea la 
Constancia. Totuşi, nu era urâtă, şi avea în ea ceva 
extrem de vulnerabil. Amănuntul acesta i se părea 
curios de atrăgător. 

-Căsătoria îmi va prii, cred, rosti el lent. Fata are 
nevoie de cineva care so îngrijească. 

-Din pricina asta sunt neliniştită, oftă (Constancia. 
Căsnicia înseamnă mai mult decât să răspunzi nevoilor 
celuilalt, querido. Eşti prea tânăr ca să te mulțumeşti cu 
atât de puţin. 

-Nu am fost destul de bărbat pentru tine? replică 
el ofensat. 

Ea îşi strânse degetele subţiri peste ale lui. 

- Ştii că nu asta am vrut să spun. Pur şi simplu îmi 
doresc să ai parte de ce e mai bun în viitor: o tânără 
isteață şi cumsecade, care să te adore şi să-ţi facă sufletul 
să cânte. 

Kyle se aplecă şi îi sărută fruntea. 

-Am avut parte de ce e mai bun, Constancia. Nu mă 
pot aştepta să mi se întâmple din nou. 

- Diablo! murmură ea, cu lacrimi sclipindu-i în ochi. 
Aici se sfârşeşte viața mea, querido, nu a ta. Promite-mi 
că, după ce nu voi mai fi, tu îţi vei trăi din plin existen- 
ta. JNIu meriți nimic mai prejos. 


înainte ca el să-i poată răspunde, Teresa deschise uşa, 
iar în cameră intră un preot înveşmântat în alb. Omul 
bisericii făcu un semn discret către Kyle, dar i se adresă 
Constanciei, vorbind întro spaniolă rapidă. 

Kyle se retrase tăcut în colțul camerei şi urmări ritua- 
lurile străine. Mai întâi o spovedanie, deşi Constancia 
nu avea păcate pe suflet, căci era cea mai bună femeie 
pe care o cunoscuse vreodată. Apoi ultima împărtăşa- 
nie, acordată cu fraze grave, melodioase. 

Kyle simțea o detaşare curioasă. Deasupra patului 
Constanciei atârna un crucifix sumbru, pictat cu grijă 
centru a înfățişa cât mai mult sânge şi chin. Caracte- 
rul total ne-englezesc al scenei îl intriga şi îi repugna în 
celaşi timp, însă Constanciei atmosfera îi amintea de 
copilărie şi îi aducea alinare. lar pentru asta meritase să 
facă un voiaj atât de lung şi costisitor. 

In timp ce preotul sfârşea solemn ritualul, lui Kyle 
ii veni o idee uimitoare. Cum de nu se gândise până 
acum? Inaintă şi spuse în franceză: 

- Părinte Joaquin, ne puteţi căsători chiar acum pe 
mine şi pe Senorita de Las Torres? 

- Kyle! icni Constancia cu răsuflarea tăiată. 

Preotul clipi în spatele ochelarilor cu ramă din 

argint. 

-Nu e necesar. Pentru că a primit maslul, se află în- 
tr-o stare de graţie şi nu mai e considerată o păcătoasă. 

-N-a fost niciodată o păcătoasă! ripostă Kyle sever. 
Şi nu îmi doresc s-o iau de soție pentru Dumnezeu, 
ci pentru ea şi pentru mine. Cu o voce mai blân- 
dă, întrebă în engleză: Mă primeşti drept soț, draga 
mea Constancia? 

Ea îl privi neajutorată. 

- Nu e drept ca tu să te duci în faţa tinerei tale mirese 
ca proaspăt văduv, mi corazon. 

Kyle traversă încăperea până la pat şi o luă de mână. 


-Ce există între noi nu are nici o legătură cu ea, 
Constancia. Şovăi, surprins de intensitatea cu care îşi 
dorea această căsătorie. Peste o clipă continuă: Nu vreau 
să te silesc, dar aş fi foarte bucuros şi onorat, dacă ai 
consimţi să-mi devii soție. 

Ea păstră tăcerea preţ de douăsprezece bătăi de ini' 
mă. In cele din urmă, buzele i se curbară intr-un surâs 
lent, luminos. 

- Dacă asta îţi e dorinţa, voi fi încântată. 

Kyle se uită la preot. 

-Veţi oficia ceremonia, părinte Joaquin? 

-Ar fi cu totul neobişnuit, dumneavoastră nefiind 
nici măcar catolic. Privirea lui gânditoare se mută de 
la Kyle la Constancia. Dar... cu siguranță Dumnezeu ar 
binecuvânta o astfel de uniune. 

Kyle merse în camera lui pentru a lua un inel de aur 
cu sigiliul familiei Renbourne. Când se întoarse, Teresa 
înconjurase deja patul cu grămezi de flori din grădină 
şi alcătuise un buchet pentru stăpâna ei. Constancia 
era sprijinită pe un morman de perne, cu părul negru 
căzându-i pe umeri. In cămaşa de noapte albă, tivită cu 
dantelă, semăna surprinzător de mult cu o mireasă în 
toată puterea cuvântului. Avea o expresie mai degrabă 
amuzată şi foarte, foarte obosită. 

Kyle îşi împleti degetele cu ale ei. Deşi nu îşi ima- 
ginase niciodată o cununie ca aceasta, când se uită la 
adorabilul ei chip slăbit, ştiu că procedase corect. Până 
când moartea îi va despărţi. îşi alungă acest gând şi re- 
petă jurământul cu glas ferm. Inelul era enorm pentru 
degetul ei, dar femeia îşi strânse pumnul în jurul fâşiei 
de aur, păstrând-o în siguranţă. 

- Mi esposo, şopti ea. Soţul meu. 

O sărută cu o blândeţe ieşită din comun, gândin- 
du-se la anii de pasiune şi tandreţe pe care îi împărtăşi- 
seră. Văzu în ochii ei oglindirea acelor amintiri. lubita 
lui, mireasa lui. Dumnezeule mare, cum să mai găsească 
o asemenea apropiere? Imposibil. 

Preotul şi servitorii care jucaseră rolul de martori 


se retraseră, lăsându-i singuri pe proaspeţii însurăţei. 
Constancia închise ochii, extenuarea fiindu-i  întipărită 
pe chip. 


- îi văd în jurul meu, Kyle, spuse ea visătoare, cu o 
voce slabă. Pe părinţii mei, pe sora mea, plutind ca nişte 

îngeri. Toţi cei pe care i-am iubit şi i-am pierdut. Sunt 
atât de reali, încât mă mir că nud vezi şi tu. 

Bărbatul îşi înghiţi nodul din gât. 

- Contează că îi vezi tu. 

Constancia răsufla greu, fiecare inspiraţie fiind un 
efort vizibil. 

- Mă duci în grădină? Aş vrea să mai văd încă o dată 
florile şi soarele. 

Kyle şovăi, gândindu-se la durerea care o măcina 
de atâta vreme, dar pe care acum părea s-o fi depăşit. 
Se ridică, deschise uşa dinspre curte, apoi o luă în braţe. 
Mireasa lui nu cântărea mai mult decât un copil, îşi zise, 
pe când o purta spre banca de sub portocalul înflorit. 
Acolo o aşeză în poală, cu capul pe umărul lui. 

- Stai bine, Lady Maxwell? o întrebă încet. 

-O, da! Constancia se cuibări oftând la pieptul lui. 
Erau învăluiţi de dulceaţa iute a florilor de portocal. 
Cu o umbră de amuzament în voce, ea murmură: Lady 
Maxwell. Ce somptuos sună! 

O adiere de vânt făcu să foşnească frunzele de deasu- 
pra lor, iar petale albe căzură fără greutate în părul ei în- 
cărunțţit. Sfâşiat de durere, Kyle o sărută pe creşiet. Fusese 
o parte foarte importantă a vieţii lui, întruchiparea căl- 
durii şi a farmecului feminin. Ce avea să se facă fără ea? 
Ce avea să regrete cel mai mult după dispariţia ei? 

De îndată ce gândul îi veni în minte, pe buze îi apăru- 
ră vorbe pe care nu le mai rostise niciodată. 

-Te iubesc, Constancia. 

Ea îşi lăsă foarte puţin capul pe spate. 

-Ştiu, queridoy dar nu mi-a venit să cred. 

Deşi părea absurd, el râse, întrebându-se cum era cu 
putință să fii fericit şi devastat în acelaşi timp. Râsul 
i se stinse şi îşi dădu seama cu uimire de ce simţise brusc 
acea dorință pătimaşă de a se căsători cu ea: pentru a-şi 
putea recunoaşte dragostea. 

- încă eşti tu însăţi, draga mea. 


-N-aş putea fi altcineva. Constancia se opri pentru 
trage aer în piept, apoi continuă cu greutate: Am fost 

atât de binecuvântată, Kyle. După moartea familiei 
mele m-am crezut blestemată, împinsă spre o viață de 
păcat şi singurătate. Mult după ce îmi pierdusem spe- 
ranța, Dumnezeu mi te-a trimis, iar acum sunt din nou 
întreagă. închise ochii pentru o clipă, apoi îi deschise 
la loc cu înflăcărare. Te iubesc, soțul meu. Şi, de dragul 
meu, continuă să trăieşti! 

-Aşa voi face, mi corazon. 

Dar mai întâi avea so jelească. 

Ea nu mai vorbi. Kyle o ţinu în braţe în timp ce um- 
brele se alungeau, iar petalele pluteau în tăcere, până 
când, în cele din urmă, rămase singur. 

Dominic se trezi cu inima bubuindu-i în piept, sim- 
tind în nări mirosul florilor de portocal. îi luă ceva 
timp să-şi amintească faptul că era la un han de lângă 
Bridgton Abbey, reşedinta lordului  Amworth. După 
ce plecase de la Warfield, îl trimisese pe Morrison 
înapoi la Londra cu cabrioleta şi mare parte din bagaje. 
Valetul plecase fără să protesteze, prea tulburat ca 
să-şi mai exprime opinia despre calea de acțiune ce ar fi 
trebuit urmată. 

Recunoscător pentru viteza şi energia lui Pegasus, 
Dominic parcursese drumul până la Bridgton Abbey în 
mai puțin de o zi. în ciuda nerăbdării chinuitoare de a-l 
vedea pe Amworth, poposise la un han din localitate 
pentru câteva ore de odihnă şi primenire. Situația era 
cumplită şi fără ca el să dea buzna în casa lordului, mur- 
dar şi cu o privire sălbatică. 

Tulburat, se aşeză pe marginea patului şi îşi îngro- 
pă fața în mâini. De ce naiba visase flori de portocal? 
Deşi nu îşi mai amintea nimic altceva, tot se simţea trist 
şi năpăstuit. 


Kyle. Percepea şi emoțiile fratelui său, pe lângă pro- 
priile frământări în legătură cu Meriel. îşi separă cu migală 

sentimentele zbuciumate şi îşi dădu seama că acum Kyle 
era cufundat într-o amărăciune atât de puternică, încât 
îi putea simţi gustul şi mirosul. Totuşi, în mod curios, 
nu era o durere răvăşitoare. Mai degrabă o senzaţie de 
pace ostenită. De acceptare. 

închise ochii şi încercă să-şi trimită afecțiunea şi spri- 
jinul către fratele său, oriunde s-ar fi aflat el. Apoi se 
ridică în picioare şi începu să se pregătească pentru cea 
mai importantă întâlnire din viaţa lui. 

Deşi hotărâse că trebuia să pună capăt înşelătoriei, 
de dragul simplităţii, Dominic îi dădu valetului de la 
Bridgton Abbey una dintre cărțile de vizită ale fratelui 
său. Fu condus în salon, unde stăpâna casei i se alătu- 
ră după o lungă aşteptare. Plinuţă şi frumuşică, Lady 
Amworth părea să aibă o fire veselă, însă pe chipul ei 
rotund se citeau efectele unei suferințe îndelungate. 

-Lord Maxwell, spuse femeia  înclinând capul. 
Sunt Lady Amworth. Soţul meu mi-a vorbit despre 
dumneavoastră, desigur. Aţi venit să vă interesaţi de 
sănătatea iui? 

Dominic făcu o plecăciune. 

- Desigur. Pe lângă asta, aş dori să-l informez în legă- 
tură cu o situaţie pe care trebuie so cunoască. 

Lady Amworth se încruntă. 

- E vorba despre acea biată fată, nu-i aşa? Nu voi per- 
mite ca soțul meu să fie tulburat, Lord Maxwell. Suferă 
de o boală cumplită, iar deznodământul e încă nesigur. 

-Credeţi-mă, nu vreau să-i lezez sănătatea, se grăbi 
Dominic s-o asigure. Dar sunt convins că ar vrea să afle 
ceea ce am să-i spun. 

-Foarte bine, îl puteți vizita pentru câteva minute, 
acceptă doamna fără tragere de inimă. Dar dacă îl veți 
supăra, veţi părăsi Bridgton întro clipită. 

Exact ce-i trebuia: să mai fie alungat dintr-o casă. 
O urmă în tăcere pe Lady Amworth până la etaj, în ca- 
mera soțului ei. 


Acesta era slăbit, silueta extenuată ghicindu-i-se pe 
sub pături, dar îi întinse lui Dominic o mână osoasă. 

- Nu trebuie să te arăţi atât de alarmat, Maxwell, încă 
nu sunt pe patul de moarte. Elinor mar permite aşa 
ceva. li aruncă o privire afectuoasă soției lui, apoi se 
interesă: Ce mai face Meriel? 

- Domnule. Dominic îi strânse mâna, apoi făcu un 
pas în spate şi se uită cu precauţie spre Lady Amworth, 
care stătea de pază în cealaltă parte a patului. Sper că 
veţi asculta calm, căci nu am nici o dorință de a o înv 
pinge pe soția dumneavoastră la violenţă. 

-Mă voi strădui să rămân liniştit, promise Amworth 
schițând un zâmbet. 

- Mai întâi de toate, eu nu sunt Kyle Renbourne, vi- 
conte Maxwell, ci Dominic Renbourne, fratele lui gea- 
măn, spuse tânărul fără ocolişuri. îmi pare foarte rău că 
v-am înşelat. Maxwell a fost cel pe care l-ați întâlnit la 
început, dar treburi urgente l-au silit să plece. Din pricina 
constrângerilor de timp privind curtarea lui Lady Meriel. 
m-a rugat pe mine să merg la Warfield în locul lui. 

Lui Lady Amworth i se tăie răsuflarea, iar soțul ei 
făcu ochii mari. 

- Ştiam că Maxwell are un frate mai mic, dar nu şi că 
sunteți gemeni identici. Il cercetă pe Dominic cu pri- 
virea lui ageră. Asta explică vaga senzaţie de deosebire 
pe care am avut-o atunci când am vizitat ultima oară 
domeniul Warfield. Şi discuţia noastră despre Meriel a 
fost tot o minciună? 

-In nici un caz. Uşurat că Amworth primea atât 
de bine vestea despre  înşelătorie, Dominic continuă: 
Intenţia mea era să joc rolul fratelui meu cât mai dis- 
cret cu putinţă, astfel încât mai târziu el să poată reveni 
fără ca nimeni să-şi dea seama. Nu... nu m-am aşteptat 
să mă îndrăgostesc de Meriel, dar aşa au decurs lucru- 
rile, iar ea s-a ataşat la rândul ei de mine. S-a deschis 
mult de când am sosit la Warfield, până într-atât încât a 
început să vorbească. 


Informaţia şocă mai mult decât anunţul lui că nu 
era Kyle. Din fericire, Lady Amworth era prea curioasă 
ca să-l dea afară pe Dominic din camera bolnavului. 

Tânărul le povesti iute, cu atâtea detalii câte ar fi apro- 
at un unchi iubitor, şi încheie: 

-Nu ştiu dacă Meriel se va mărita cu mine, are o 
versiune față de căsătorie, dar mi-a zis că sigur nu-l va 
lua de bărbat pe fratele meu. 

Amworth se încruntă. 

- îmi ceri permisiunea de a o curta în numele tău? 
Dominic ezită pentru o clipă, ştiind că răspunsul la această 
întrebare urma să-i strice iremediabil relaţia 
cu geamănul său. Dar nu avea de ales. Meriel trebuia să 
fie pe primul plan. 

- Da, deşi nu ştiu cum să vă conving că nu sunt un 
vinător de zestre. Moştenirea mea e foarte modestă în 
comparaţie cu a ei. 

- N-ar fi rău dacă Meriel s-ar mărita cu un bărbat care 
sa locuiască împreună cu ea la Warfield, rosti Amworth 
incet. Singura nelinişte pe care o aveam în legătură cu 
Maxwell era aceea că responsabilităţile lui l-ar fi ţinut 
mult timp la Londra şi la Dornleigh. S-ar putea să fiu 
dispus să-ţi dau binecuvântarea mea, dacă o iubeşti pe 
Meriel, iar ea te acceptă. 

-Vă mulțumesc, domnule, strigă entuziasmat Domi 
nic. Voi face orice jurământ doriţi cu privire la since- 
ritatea sentimentelor mele. Meriel e... unică. Magică. 
Niciodată nu m-am mai simţit atât de fericit, de viu... 
se opri când expresia amuzată a lui Amworth îi dădu 
de înțeles că îndruga verzi şi uscate. Revenind la mod- 
ul vizitei sale, continuă: Am venit aici din pricina unei 
probleme serioase ce trebuie rezolvată înainte de orice. 
Lord Grahame a aflat despre boala dumneavoastră şi 
s-a întors în Anglia mai devreme. Când avocatul fami- 
ei i-a spus despre speranţele dumneavoastră în ceea ce 
priveşte căsătoria lui Meriel, a dat buzna ca o furtună în 
Shropshire. leri m-a dat afară de pe domeniul Warfield 
m-a amenințat cu moartea în caz că mă voi întoarce. 


Amworth scoase un sunet aspru care o făcu pe 
sotia lui să se încrunte. Ridicând mâna ca s-o linişteas- 
că, spuse: 


-Starea mea nu-mi permite să-l gonesc în numele tău. 

Dominic zâmbi amar. 

-Aş fi un peţitor de slabă calitate dacă nvaş ascun- 
de în spatele dumneavoastră. Responsabilitatea de a-l 
înfrunta pe Lord Grahame îmi revine mie, dar am sim- 
tit că aş avea mai multă autoritate morală dacă v-aş ob- 
ține aprobarea. 

-Acum autoritatea mea morală e în declin. Amworth 
trase neliniştit de pătură şi urmă: A fost un gest lipsit de 
onoare să uneltesc pe la spatele lui Grahame, dar am 
simţit cu tărie că Meriel are nevoie de o viață norma- 
lă. Deşi tu mi-ai dovedit că am avut dreptate, furia lui 
Grahame e de înţeles. Mă îndoiesc că va părăsi Warfield 
doar pentru că i-o vei cere tu. 

Mai ales din moment ce Grahame îl considera pe 
Dominic seducătorul lui Meriel şi încă nu ştia că fusese 
înşelat cu privire la identitatea pețitorului. Dar avea să 
se ocupe de toate astea la momentul potrivit. 

-Meriel e majoră şi, ca stăpână a domeniului 
Warfield, are dreptul legal de a primi ce vizitatori doreş- 
te. Intenţionez să mă folosesc de acest fapt. 

-iți voi da o scrisoare prin care te voi autoriza să ac- 
ționezi în numele meu în ceea ce o priveşte pe Meri- 
el. Amworth oftă, cu o expresie de încordare pe chip. 
Te va ajuta? 

-Cu siguranţă. Văzând că Lady Amworth era pe cale 
să pună capăt vizitei, Dominic zise: îmi voi lua rămas-bun 
înainte de a vă extenua, domnule. Doar o ultimă întreba- 
re: Se întâmplă să ştiţi dacă generalul Ames e magistrat? 

-Da, este magistrat, dar şi fostul comandant al lui 
Grahame. Poate că vei reuşi să rezolvi problema pe cale 
amiabilă, Renbourne. 

Dominic făcu o plecăciune. 

-Aşa sper. Dorinţa mea e ca, până la urmă, ambii 
unchi ai lui Meriel să îşi dea acordul în privința căsăto- 
riei. Jur că nu vreau decât ce e mai bine pentru ea. 


a 


- Aşteptaţi-mă jos, îi ceru Lady Amworth. Voi cobori 
în curând. 

Tânărul se supuse şi se plimbă neliniştit prin salon 
până când stăpâna casei apăru ţinând în mână o hârtie 
împăturită. 

-lată scrisoarea dumneavoastră. Soţul mi-a  dictato 
mie şi a semnat-o cu mâna lui. 

-Vă mulțumesc, Lady Amworth, spuse el vârând seri- 
soarea în buzunarul hainei. Vă sunt foarte recunoscător 
amândurora. Vă voi ţine la curent. 

Era pe cale să plece, când ea îl opri. 

-E aproape ora cinei, prea târziu ca să mai porniţi 
spre Warfield. Trebuie să cinaţi cu noi şi să petreceti 
noaptea aici. 

Era un ordin, nu o rugăminte. Dominic zâmbi strâmb. 

- Ca să puteţi trage propriile concluzii în ceea ce pri- 
veşte caracterul meu? 

- Exact. Ferindu-şi privirea, Lady Amworth murmură: 
Regret că n-am fost o mătuşă mai bună pentru nepoata 
soțului meu. Poate că Lady Meriel nu e cu adevărat ne- 
bună, dar... mama mea a fost, mărturisi ea anevoie după 
o lungă pauză. 

-Nu-mi sunteţi datoare cu nici o explicație, Lady 
Amworth, rosti el calm. Fiecare om îşi are demonii lui. 

Ea îl privi din nou în ochi. 

- încep să înțeleg cum aţi făcut so scoateţi pe Meriel 
din cochilia ei. Misterioase sunt căile sorții. Credeţi că 
Lord Maxwell s-ar fi descurcat la fel de bine cu ea? 

Dominic clătină din cap. 

- Mă îndoiesc. îi lipseşte răbdarea. 

înainte ca doamna să-i poată răspunde, un valet intră 
in salon, dezaprobarea citindu-i-se pe chip. 

- O persoană doreşte să vă vorbească, milady. Spune 
că vine de la Warfield. 

Lady Amworth şi Dominic făcură un schimb de pri- 
viri nedumerite. 

- Adu-l aici, Liddel. 

După plecarea valetului, ea spuse: 


- Credeţi că ar putea fi Lord Grahame, venit să-l tra- 
„a la răspundere pe soţul meu? 


Dominic se încruntă. 

-Cu siguranță n-ar face aşa ceva ştiind că Lord 
Amworth e foarte bolnav. 

-Mă îndoiesc că asta l-ar opri, oftă ea. Cu toate că 
soțul meu nu se plânge, ia fost greu să împartă custodia 
lui Meriel cu Grahame. Părerile lor despre interesul fe- 
tei erau mult prea diferite. Se încontrau frecvent. Altfel 
soțul meu mar fi aranjat niciodată o căsătorie în secret. 

Speculaţiile se opriră când uşa se deschise, iar în ca- 
meră intră Kamal. Cu turbanul şi hainele lui de călâ- 
torie, părea o figură străină, înspăimântătoare în acel 
salon sobru. 

-Kamal! exclamă Dominic. S-a întâmplat ceva cu 
Meriel? 

- Milady. Indianul se plecă în fața lui Lady Amworth. 
Am venit sperând să vă găsesc aici, milord, şi să-l infor- 
mez pe lordul Amworth că Lord Grahame a dus-o pe 
Meriel la azilul din Bladenham. 

-Pe toți dracii! Dominic încremeni cuprins de groa- 
ză. Venindu-şi în fire, spuse: lertați-mi limbajul, Lady 
Amworth. Deşi Grahame şi-a mai dorit în trecut s-o tri- 
mită pe Meriel la ospiciu, nu mi-am dat seama că ar 
face aşa ceva acum, când starea ei s-a îmbunătăţit atât 
de mult. 

-A prins-o şi a legat-o ca pe un animal sălbatic, spuse 
Kamal, cu ochii scânteind. Era în drum spre Bladen- 
ham după numai o oră de la plecarea dumneavoastră. 

Dominic înjură iar, îngrețoşat la gândul că Meriel stă- 
tea legată şi închisă în colivie, lovindu-şi aripile de gratii 
până la a se distruge. Se întoarse către Lady Amworth şi 
rosti cu glas stins: 

- Mă tem că sunt nevoit să vă refuz generoasa ospi- 
talitate. Meriel trebuie scoasă din azil cât mai repede 
cu putinţă. 

Palidă, femeia încuviinţă cu o mişcare a capului. 


-Nu-i voi spune nimic soțului meu. Vestea asta i-ar 
putea provoca un nou atac, poate unul fatal. Mă bazez 
pe dumneavoastră să faceţi ceea ce este necesar. 

- Pe mine şi pe Kamal, preciza el uitându-se spre indi- 
an. Trebuie să fii extenuat. Ai puterea de a porni înapoi 
chiar în seara asta? Mai sunt câteva ore de călărit până 
la lăsarea întunericului. 

- Nu vă voi încetini, spuse scurt Kamal. 

-Voi doi poate că sunteţi bărbaţi de fier, dar veţi avea 
nevoie de cai odihniţi, interveni Lady Amworth, dând 
dovadă de simț practic. Până când îi vor pregăti rânda- 
şii, trebuie să beți şi să mâncaţi. 

Sună din clopoțel şi îi dădu valetului porunci privind 
caii, apoi îi conduse pe cei doi în bucătărie. în timp ce 
bucătăreasa încropea o gustare, Lady Amworth descrise 
pe scurt condiţiile legale ale tutelei lui Meriel. Pentru că 
nu anticipase masacrul şi „nebunia" fetei, tatăl ei luase 
doar măsurile de precauţie obişnuite, însemnând că era 
dberă să-şi aleagă soțul. Asta urma să-i simplifice sarcina 
lui Dominic. 

După ce stăpâna casei îi lăsă singuri să mănânce, îl 
întrebă pe Kamal: 

-Cum au reacţionat bătrânele la faptele lui Grahame? 

-Au fost cât se poate de nemulțumite de înălțimea 
Sa. O scânteiere de dinţi albi se ivi în mijlocul bărbii 
negre a indianului. Doar argumentul că îmi vor stânjeni 
călătoria le-a împiedicat să mă însoţească. 

Slavă Domnului că Meriel avea asemenea aliați. Do- 
minic mai luă o felie de friptură rece, apoi se apucă să-i 
istorisească lui Kamal povestea înşelătoriei. 

Confesiunile poate că erau bune pentru suflet, dar 
rână ce îi lumina pe toţi cei care aveau dreptul să afle 
devărul o să se plictisească la culme de subiectul ăsta. 

Merseră drept spre Bladenham, cu doar o scurtă opri- 
re peste noapte la un han sărăcăcios. Pe drum, Dominic 
discută strategia cu  fidelul indian. Amândoi căzură 
re acord că tupeul aristocratic avea cele mai mari şanse 

de reuşită, aşa că năvăliră în ospiciu ca o furtună. De în- 
dată ce uşa li se deschise, Dominic înaintă cu paşi mari 
şi ceru: 

-Trebuie să vorbesc imediat cu doctorul Craythorne. 

- Domnul doctor tratează un pacient, spuse menaje- 
ra slăbuţă pe un ton nesigur. 

-Nu-mi pasă nici dacă se îngrijeşte de Dumnezeu 
însuşi, lătră Dominic. Mă va primi chiar acum sau 
curând se va trezi în închisoarea Shrewsbury. 

Deoarece îşi modelase comportamentul după atitu- 
dinea autocratică a lordului Wrexham, nu fu surprins 
când menajera plecă îngrozită. Nu strica faptul că îl avea 
pe Kamal în spatele lui, arătând sălbatic şi periculos. 

După doar câteva minute, Craythorne îşi făcu apari 
tia în frumoasa sală de primire. 

-Ce înseamnă această intruziune? Se schimbă la faţă 
când văzu cine îl aştepta. Lord Maxwell. Presupun că 
sunteți aici pentru Lady Meriel Grahame. 

Dominic îl fixă pe medic cu o privire de oţel. 

- Presupui corect. O vreau eliberată numaidecât în 
grija mea! 

- Nu pot face asta, replică doctorul calm. A fost inter- 
nată de unchiul său, care îi este tutore legal, şi numai 
el are dreptul de a-i autoriza externarea. M-a avertizat că 
s-ar putea face eforturi pentru răpirea ei şi nva însărci- 
nat s-o ţin în siguranță, astfel încât să primească trata- 
mentul de care are nevoie. 

-Lord Grahame a fost unul dintre tutorii lui Lady 
Meriel pe când aceasta era mică, dar acum, că e majo- 
ră, nu mai posedă nici o autoritate legală asupra ei, îl 
informă Dominic. Cu siguranță nu are nici un drept să 
interneze o tânără sănătoasă într-un azil. 

Craythorne clătină din cap. 

- Nu cunoaşteţi deloc situaţia. Fata s-a luptat precum 


un animal sălbatic. Rareori am văzut o asemenea mani- 
festare a nebuniei. 


-Sigur că s-a luptat! Dominic înaintă, silindu-l pe 
doctor să facă un pas înapoi. Dacă dumneata ai fi răpit 
din propria casă şi întemnițat, nu te-ai lupta? 

Medicul clipi, ca şi cum nu şi-ar fi pus problema aşa. 

- Logica dumneavoastră este pe dos, spuse el când îşi 
recăpătă cumpătul. Nu e nebună pentru că a fost adusă 
aici, ci a fost adusă aici pentru că e nebună. Altfel de ce 
ar fi internat-o Lord Grahame? 

Ce bar fi convins pe Craythorne? Lăcomia era în- 
totdeauna o variantă plauzibilă. Improvizând în grabă, 
Dominic zise: 

-Pentru că Lady Meriel şi cu mine suntem logoditi, 
iar Grahame vrea să ne împiedice căsătoria. Celălalt 
unchi al ei, Lord Amworth, e de acord cu uniunea. 

Scoase scrisoarea de susţinere din buzunarul hainei şi 
io întinse medicului. 

Craythorne o citi de două ori, după care io înapoie 
încruntat. 

-Toate bune şi frumoase, dar Amworth n-a mai vă- 
:ut-o după căderea ei nervoasă. El nu-i poate cunoaşte 
starea actuală. 

- Răpirea lui Meriel de către Grahame nu are nici o 
legătură cu starea mintală a fetei. Dând frâu liber ima- 
ginaţiei, Dominic continuă: Cred că el fură din moş- 
tenirea lui Lady Meriel şi se teme de auditul ce ar avea 
ioc dacă, şi când, ea s-ar căsători. Pentru a-şi ascunde 
raptele, încearcă să împiedice nunta. 

După un moment de uimire, doctorul spuse: 

- E absurd! O melodramă gotică, potrivită doar să spe- 
rie nişte tinere slabe la minte. îmi par mai uşor de crezut 
spusele lui Grahame: că sunteţi un vânător de zestre, ho- 
tărât să se însoare cu o fată grav bolnavă pentru a dobân- 
di controlul asupra averii ei. 


- Moştenitorul contelui Wrexham nu are nevoie să se 
însoare pentru avere. Glasul lui Dominic scăzu la nivelul 
unei şoapte periculoase: Vi s-ar părea o poveste desprin- 
să din romanele gotice faptul că un soț îşi închide so- 
tia într-o casă de nebuni doar pentru că ea l-a contrazis? 

Intrebaţi-o pe Jena Ames ori pe tatăl ei dacă s-ar putea 
întâmpla aşa ceva. 

Craythorne păli. 

-Acela a fost un accident nefericit. Cazurile sunt 
foarte diferite. 

-Chiar aşa? In ambele situaţii, un bărbat a adus o 
femeie şi a declarat-o nebună, iar dumneata ai fost de 
acord pentru că ea a încercat să se apere, spuse Dominic 
cu o acuratețe ucigătoare. In cazul domnişoarei Ames, 
eram dispus să cred că ai fost înşelat de soțul ei, dar 
acum nu mai sunt sigur. Ce soi de instituție conduci 
dumneata aici, Craythorne? Câţi oameni ţii închişi înv 
potriva voinţei lor? 

-Nici unul! răspunse doctorul, dar păru foarte tul- 
burat. Lady Meriel e clar la fel de nebună ca oricare alt 
pacient pe care l-am tratat vreodată. 

-Dacă e nebună, e din cauza a ceea ce i-ai făcut! 
izbucni Dominic. O scot de aici chiar acum sau, Dum- 
nezeu mi-e martor, mă voi întoarce cu magistrați şi po- 
teră şi voi demola văgăuna asta cărămidă cu cărămidă! 
Toate ziarele din Marea Britanie vor auzi povestea dis- 
tinsului medic care închide femei bogate pentru ca so- 
tii lor să le poată jefui averile. Vocea lui se transformă 
în gheaţă pură. B ultima dumitale şansă, Craythorne. 
Elibereaz-o pe Lady Meriel, sau te voi distruge. Alegerea 
îți aparţine. 

Medicul se îngălbenise la față. Chiar dacă era doar 
un inocent tras pe sfoară de Grahame, duşmănia unui 
lord puternic îi putea distruge munca de o viaţă. Urne- 
zindu-şi buzele cu limba, spuse: 

-Veniţi să vedeţi şi singur. Asta vă va convinge de 
starea ei, aşa cum nici unul dintre cuvintele mele nu o 
poate face. 

-Vă rog, duceţi-ne la ea. Dominic o luă spre cori- 


a 


dorul din dreapta. Din câte îmi amintesc, femeile sun: 
tinute în aripa de est? 


- De fapt, ea a fost cazată temporar în aripa vestică. Me- 
dicul aruncă o privire spre Kamal, care venea pe urmele lui 

Dominic. Servitorul dumneavoastră ar trebui să aştep- 
te aici. Prea mulţi vizitatori i-ar putea spori fetei starea 
de agitație. 

- Kamal e prietenul şi paznicul ei de încredere. Pre- 
zenta lui nu va fi altfel decât benefică. 

Ca să nu mai spunem că indianul îi putea oferi spri- 
jin în cazul în care doctorul ar fi fost atât de nechibzuit 
încât să folosească forța pentru a împiedica scoaterea lui 
Meriel din azil. 

Craythorne îi conduse prin aripa vestică spre uşa 
grea, zăvorâtă cu o bară de metal. Dominic ardea de 
nerăbdare în timp ce doctorul răscolea printre chei 
ca s-o găsească pe cea potrivită. 

Intrară în zona de maximă securitate. Tânărului îi în- 
gheță sângele în vine când îşi aminti ce văzuse şi auzise 
la prima lui vizită. Meriel stătea aici de nici trei zile, dar 
cât i-ar fi trebuit unei minți normale până să cedeze? 
Cât timp ar fi trecut înainte ca o fată ce trăise aproape 
complet liberă să moară în captivitate? 

Doctorul se opri în fața unei noi uşi şi începu să cau- 
te cheia. Dominic simţi un nod în stomac. Cu siguranţă 
aceasta nu era carcera... 

-Țineţi minte, măsurile au fost necesare pentru sigu- 
ranța ei, îl avertiză Craythorne. 

Uşa se deschise pentru a dezvălui silueta plăpândă a 
iui Meriel legată de un scaun aflat în mijlocul camerei. 
Purta o cămaşă de forță, cu legături suplimentare ce o 
prindeau de scaunul bătut în cuie. Cu chipul mânjit 
şi plin de vânătăi, cu privirea fixată orbeşte înainte, 
tânăra nu clinti nici un muşchi când cei trei bărbați 
intrară în cameră. 

-Ticălosule! Dominic se împinse pe lângă doctor şi 
înaintă cu paşi mari. Era ca o statuie, doar pulsul slab 
de la gât arătând că încă trăia. Inmuindu-şi glasul, mur- 
mură: O să te scoatem de aici, Meriel. 


-A trebuit s-o legăm, turui Craythorne, dând dru- 
mul unui şuvoi nervos de cuvinte. Grahame a adus-o 
aici strânsă într-o pătură. Când i s-a dat drumul, a fost 

nevoie de doi bărbați în toată firea ca s-o imobilizeze. 
Fără legături ar fi riscat să se rănească grav. In plus, 
e nevoie să stabilim o disciplină înainte de a putea înce- 
pe tratamentul. 

-De aia are fața plină de vânătăi? strigă mânios 
Dominic în timp ce se ducea în spatele scaunului. 

încercă să dezlege funiile, dar degetele îi tremurau 
prea tare ca să descurce nodul. 

- Lăsaţi-mă pe mine, milord. 

în mâna lui Kamal se ivi un hanger scânteietor. 
Craythorne îşi tinu răsuflarea în clipa în care indianul 
începu să reteze legăturile lui Meriel. 

Dominic recunoscu hangerul din ziua în care Kamal 
tăiase ananasul. Foarte convenabil într-o asemenea situa- 
ție. Nu doar că spinteca iute sforile cu lama lui ascuţită, 
dar dusese la bun sfârşit intenţia de a-l speria pe doctor. 

Când fu tăiată şi ultima frânghie, Meriel se prăvăli în 
față. în clipa în care Dominic îngenunche în fața ei ca 
s-o susțină, văzu că avea pupilele atât de dilatate, încât 
ochii îi păreau negri. Cămaşa de forță era pătată, iar tână- 
rului i se păru că simte izul dulceag al laudanumului. 

-l-ai băgat pe gât una dintre nenorocitele tale de 
poţiuni narcotice? 

-încercam doar s-o calmez suficient cât să încep 
tratamentul, se apără doctorul. Nu aveţi idee ce greu e 
să lucrezi cu pacienţi nebuni. 

-lar dacă nu sunt nebuni de la început, vor'fi când 
vei termina dumneata cu ei, mârâi Dominic în timp ce 
Kamal reteza cămaşa de forță care îi imobiliza braţele 
lui Meriel. 

Amândoi scoaseră afurisenia aceea de pe corpul ei. 
Imediat, fata se prăbuşi peste Dominic, încolăcindu-şi 
brațele pe după gâtul lui şi picioarele în jurul taliei lui. 
Corpul subțire îi tremura ca scuturat de febră. 


El o strânse la piept, nebun de recunoştinţă că o ştia 
în siguranţă. îi păru insuportabil de fragilă când ea îşi 
îngropă fața în unghiul dintre gâtul şi umărul lui. Dacă 
zilele de captivitate distruseseră toate progresele pe care 

le făcuse? Dacă fata de care se îndrăgostise era pe veci 
pierdută? 

Incapabil să îndure gândul, îi şopti răguşit: 

-încă puţin, spiriduşule. Pe urmă vei părăsi locul 
ăsta îngrozitor pentru totdeauna. 

îi veni greu să se ridice de pe vine cu ea agăţată de 
trupul lui, dar reuşi. 

- Dacă i-ai făcut vreun rău iremediabil, Craythorne... 

Lăsă ca această ameninţare implicită să plutească 

în aer. 

-Admit că pare să vă cunoască, spuse doctorul fără 
tragere de inimă. Dacă vreunul dintre oamenii mei bar 
fi scos legăturile, l-ar fi atacat ca o lupoaică. Dar asta nu 
înseamnă că e sănătoasă la minte. 

- Dumneata ai putea să demonstrezi că eşti sănătos 
la minte, Craythorne? Mă îndoiesc, zise Dominic pe un 
ton caustic. Cât va mai trece până când narcoticele îşi 
vor pierde efectul”? 

-Cel puţin câteva ore, zise medicul şovăielnic. Doza 
a fost mare pentru cineva atât de firav. 

Fără să mai arunce vreo privire în direcția doctorului, 
Dominic ieşi din carceră urmat îndeaproape de Kamal. 
Craythorne nu făcu nici o tentativă de a-i opri. Probabil 
era la fel de nerăbdător să scape de musafirii nepoftiti 
pe cât erau ei să plece. 

Indianul aduse caii, iar Dominic descoperi că nu era 
posibil să încalece cu o femeie agățată de el. /o dădu lui 
Kamal, se urcă în şa, apoi o luă din nou în brațe. Avea 
să fie stânjenitor so ţină în poală, dar n-o putea lăsa să 
stea pe pernuţa din spate când era drogată. 

Cei doi bărbaţi păstrară tăcerea până când ieşiră din 
incinta azilului. Atunci indianul spuse: 

- Doctorul îi va trimite numaidecât vorbă lordului 
Grahame. 


-Ştiu. 


Dominic se uită în jos, la părul blond de pe creşte- 
tul lui Meriel, şi se întrebă cât avea să mai dureze până 
când ea va putea să privească iar în ochi pe cineva. Dacă 

n-ar fi fost atât de slăbită, ar fi putut merge cu toții la 
Warfield, dar n-aveau cum să facă asta în starea în care 
se găsea. Unde să meargă în schimb? Cu siguranţă nu la 
un han public. l-ar fi fost mult prea uşor lui Grahame 
să-i găsească. îşi sili creierul ostenit să caute soluții. 

- O s-o ducem la Holliwell Grange. Nu e departe, iar 
generalul cred că ne va ajuta. 

Kamal dădu din cap în semn de aprobare şi porni- 
ră. Bine că ferma se afla pe aproape, căci caii erau deja 
foarte obosiţi. Dominic încercă să nu se gândească la 
propria extenuare. Urma să aibă timp suficient după ce 
o punea pe Meriel la adăpost. 

Familia Ames reacționă la vederea musafirilor nepof- 
titi cu promptitudine militară. După ce ascultară expli- 
cațiile lui Dominic privind motivul vizitei, Jena o luă 
pe Meriel ca s-o îngrijească. Aceasta era încă aproape de 
starea unei somnambule, dar se lăsă dusă de bunăvoie. 
Dominic luă drept un semn pozitiv faptul că îşi deose- 
bea prietenii de duşmani. 

Deşi cădea din picioare de oboseală după lunga călă- 
torie spre Bridgton Abbey şi de acolo la ospiciu, nu se 
putea odihni înainte de a face cunoscut adevărul. 

- Mai trebuie să ştiţi ceva, domnule general. 

Explică pe scurt cine era. 

După o clipă de uimire, Ames spuse: 

- Nu crezi într-o viaţă simplă, nu-i aşa? Mai putem dis- 
cuta despre asta mâine dimineaţă. Acum aveţi amândoi 
nevoie de odihnă. 

Acceptând recunoscător judecata generalului, Domi- 
nic îl urmă spre camera care-i fusese repartizată. Peste 
două minute era spălat, dezbrăcat şi dormea buştean. 

Flăcări, ţipete şi o siluetă malefică. Drumul parcurs sub 
teroare, noaptea, prin deşert, cu o mână mare sprijinită 
pe spatele ei pentru a o împiedica să cadă de pe oblâncul 

unui cal ce mergea atât de greoi încât abia dacă mai 
răsufia. Plânsetele după mama şi tatăl ei, refuzul înverşunat 
de a crede că ei nu aveau să mai vină niciodată. Pierderea 
speranţei, zi după zi, până când nu mai rămăsese decât 
acceptarea amară a faptului că fusese abandonată. 

Scena se schimbă pentru a-l înfățişa pe unchiul ei 
legându-i sfori în jurul trupului înfăşurat în pătură. 
Ea luptându-se cu putere pentru a se elibera din acea în- 
grozitoare cămaşă de forță, dar fiind înfrântă. Doctorul 
vorbindu-i _liniştitor în timp ce îi îndesa o pâlnie în gură 
şi îi turna pe gât o poţiune lipicioasă pe care trebuia s-o 
înghită ca să nu se înece. 

De data asta ştia că nu era cazul să mai aştepte 
o salvare. 

Reveni la realitate asaltată de frânturi de imagini 
şi scăldată în sudori reci. Dar de data asta salvarea so- 
sise, nu-i aşa? Sau îşi imaginase îmbrăţişarea lui Ren- 
bourne, mirosul lui şi bătăile regulate ale inimii lui 
sub urechea ei? 

Cu ochii mijiţi, cercetă împrejurimile. Un pat moale, 
o cămăruţă întunecată, o lumină slabă. Un miros curat 
de țară în locul disperării adânci de la ospiciu. O văzu 
pe Jena Ames la căpătâiul ei, citind liniştită la lumina 
unei lămpi cu ulei. Aşadar Renbourne şi Kamal chiar 
veniseră după ea. 

încercă să-şi pună în ordine gândurile haotice. Kamal 
scosese  hangerul, iar un Renbourne mânios fusese 
cât pe ce să-i sfâşie beregata doctorului. Un alt drum 
călare, dar de data asta cuibărită la pieptul lui Dominic, 
nu plângând neajutorată în cursul unei călătorii înspăi- 
mântătoare spre necunoscut. 

Apoi Jena, care o ajutase să se spele si îi dăduse să bea 
nişte supă înainte de a o băga în pat. îşi cobori privirea 
şi văzu că purta o cămaşă mult prea mare, dar curată. 


Se întinse cu grijă. O dureau toți muşchii din pricina 
chinului de a fi stat legată ca o mumie ore întregi. Singu- 
rele răgazuri fuseseră eliberările periodice de pe scaun, 
atunci când o îngrijitoare solidă o ajuta să folosească oala 

de noapte, treabă stângace şi umilitoare pentru un om 
legat întro cămaşă de forță. 

Auzind mişcările lui Meriel, Jena ridică ochii. 

-Te-ai trezit. Bine. Se aplecă în față pentru a-i cerceta 
pupilele. Se pare că laudanumul şi-a pierdut mare parte 
din efect, constată ea. Cum te simţi? Când Meriel ridi- 
că foarte puţin din umeri, presupuse: Probabil ţi-e sete. 
li turnă un pahar cu apă, apoi i-l duse la buze. Eu aveam 
mereu gura îngrozitor de uscată după ce mă sileau să iau 
una dintre poţiunile alea dezgustătoare. 

Deşi încerca să vorbească pe un ton calm, în vocea 
ei se simțea un tremur uşor. Nu trecuse atât de multă 
vreme de când fusese la fel de neajutorată ca Meriel. 

Pe când înghițea apa cu lăcomie, Meriel încercă să-şi 
aducă aminte cât timp petrecuse Jena în azil. Multe 
luni. Ea stătuse acolo două zile, poate trei, şi deja se 
pierduse în ceața propriei minţi. In nici un caz n-ar fi 
supraviețuit un an. 

După ce Meriel se sătură de băut, Jena puse paharul 
deoparte. 

-M-am înfiorat când au apărut aici Renbourne şi 
Kamal. Păreai mai mult moartă decât vie. Cum a în- 
drăznit unchiul tău să te trimită la Bladenham? Tu şi cu 
mine îi datorăm multe tânărului tău pretendent. 

Aşadar aflaseră cine era el. Bun. Meriel se gândi la 
Renbourne şi fu cuprinsă de un dor crâncen. Prezenţa 
lui fizică o ademenise să iasă din bezna seducătoare a ce- 
tii. El o asigurase că de data asta nu fusese lăsată pradă 
sorții haine. 

Unde era el acum? 


-Vestea că ai fost internată la ospiciu mi-a redeştep- 
tat toate amintirile. Jena se uită spre lampă, încordarea 
citindu-i-se pe chip. Am încercat să... să mă împac în- 
tr-un fel cu timpul petrecut acolo. Doctorul Craythorne 
nu pare un om rău. In felul lui cred că e milos şi foar- 
te devotat. Mulţi pacienţi sunt cu adevărat nebuni 
fără speranţă, dar el are o minte atât de îngustă, încât 
vede sminteala peste tot, chiar şi acolo unde nu există. 

Asta nu i-o pot ierta. Privi din nou spre Meriel şi se 
sili să zâmbească. N-ar trebui să vorbesc despre asta. 
Mai amuzant ar fi să-ți spun cum o să întoarcem situația 
împotriva  nesuferitului meu soț. De vreme ce divorțul 
e practic imposibil, avocatul tatei a depus actele pentru 
obținerea unei anulări. Ştiai că o căsătorie nu poate fi 
legală dacă unul din soți e nebun în momentul nunții? 
De vreme ce propriul meu bărbat m-a dus la ospiciu, 
înseamnă că eram smintită. Aşadar, căsătoria e invalidă. 
Surâzând, Jena încheie: N-am avut nici o problemă să 
semnez o declaraţie conform căreia nu eram în toate 
minţile atunci când m-am măritat. Cu siguranță numai 
o nebună l-ar fi luat pe Morton. 

Meriel zâmbi puţin, înțelegând amuzamentul Jenei 
față de motivul folosit pentru solicitarea anulării. Spera 
ca aceasta să fie aprobată. Ce oribil să fii legată pe vecie 
de un bărbat pe care îl deteşti! 

Jena îi cercetă chipul. 

-Unul dintre lucrurile pe care le uram cel mai tare 
la Bladenham era lipsa intimităţii. Ideea că în orice mo- 
ment o infirmieră s-ar fi putut uita prin vizetă pentru a 
vedea ce fac. Nu voiam să te trezeşti singură, dar, acum că 
medicamentele şi-au pierdut efectul, ai prefera să te las? 

Meriel dădu cu hotărâre din cap. 

-Aproape că ai redevenit tu însăţi. De fapt, purtăm o 
adevărată discuţie. Jena şovăi, apoi spuse cu timiditate: 
Domnul Renbourne zice că acum poţi vorbi. Presupun 
că nu ti-ar plăcea să-mi demonstrezi? 

Meriel îşi mută privirea spre tapetul uzat. Nu era 
pregătită să stea de vorbă cu altcineva în afară de 
Renbourne. 


Interpretându-i corect tăcerea, Jena se ridică în 
picioare. 

- Poate altă dată. încearcă să te mai odihneşti. Până 
mâine dimineaţă poțiunea îşi va pierde complet efectul. 
Se aplecă în față şi o sărută pe obraz. Eu sunt în camera 
din stânga ta, domnul Renbourne stă vizavi, pe acelaşi 
hol, iar tata şi Kamal dorm în aripa cealaltă, aşa că eşti 


- în siguranţă. Nimeni nu te poate răpi de la Holliwell 
Grange. Dacă ai nevoie de ceva, nu trebuie decât să 
strigi. Dădu să ridice lampa, apoi ezită: Să las lumina? 

Meriel dădu iar din cap. Se săturase de umbre. 

După plecarea Jenei, mai stătu întinsă o vreme, savu- 
rând liniştea, curăţenia şi intimitatea. Şi lăsându-i fetei 
generalului răgazul de a se dezbrăca şi de a se băga în pat. 

Ştia că Renbourne se afla de cealaltă parte a holului, 
iar asta o făcea să se simtă... flămânadă. Il dorea. li voia 
atingerile, gustul, apropierea. 

Când socoti că trecuse destul timp, se săltă în capul 
oaselor şi îşi trecu picioarele peste marginea patului. 
Deşi o durea tot corpul de parcă ar fi fost bătută din 
creştet până în tălpi, simțea o oarecare detaşare de sufe- 
rinţa fizică. Poate un efect remanent al doctoriilor. 

Se ridică cu grijă în picioare şi fu nevoită să se prindă 
de noptieră ca să nu cadă. După ce îşi recăpătă echili- 
brul, îşi croi drum spre lavoar şi îşi stropi fața cu apă. 
Răcoarea o ajută să-şi limpezească mintea. 

Pe când îşi usca mâinile şi obrajii, se cercetă în oglin- 
joara de deasupra lavoarului. Avea un chip fantomatic 
în lumina slabă a lămpii. Singurele pete de culoare erau 
o vânătaie purpurie şi umbrele întunecate de sub ochi. 
Cu  şuvițe desprinse din cosiță atârnându-i  încâlcite 
în jurul feţei, era o apariţie ce ar fi făcut-o pe doamna 
Marks să ofteze exasperată. Dar faptul că se vedea în 
oglindă o făcea să se simtă reală. întoarsă din ceaţă. 

Deschise uşa cu precauţie. Nici un scârţâit. Traversă 
holul şi roti mânerul uşii de vizavi. Aceasta se deschise în 
tăcere. Casa generalului era la fel de bine întreținută pe 
cât trebuie să fi fost garnizoana pe care o comandase. 


închise uşa şi se sprijini de ea pentru a-şi lăsa ochii 
să se deprindă cu întunericul. Renbourne stătea tolănit 
pe o parte a patului, luminat de razele lunii. Pătura îi 
coborâse spre talie, dezvelindu-i bustul gol. Judecând 
după grămada de haine mototolite, pur şi simplu se dez- 
brăcase şi se prăbuşise peste aşternuturi. 

Lui Meriel îi plăcea la nebunie corpul lui, lat în drep- 
ral umerilor, îngust în şolduri. Avea membrele drepte şi 
muşchii fermi ai unui amator de muncă fizică. Desenul 
mers de pe pieptul lui abia dacă se mai zărea la lumina 
lunii, o amintire a intimităţii pe care o împărtăşiseră. 

Faptul că se afla în aceeaşi odaie cu el, că respirau 
acelaşi aer, o făcu să se încordeze. După ce unchiul ei îl 
alungase pe Dominic de pe domeniul Warfield, fusese 
îngrozită că nu-l va mai revedea niciodată. In nici un caz 
nu se aşteptase ca el să descopere ce i se întâmplase şi 
sa-i vină în ajutor. Gândul ăsta o umplu de tandrete. 

Tânjind să-i simtă pielea goala lipită de a ei, îşi dădu 
jos cămaşa largă şi se urcă în pat. încercând să nul deran- 
jeze, îşi potrivi cu grijă trupul lângă al lui şi îi înconjură 
trunchiul cu un braț, astfel încât sânii să-i fie lipiți de 
spateie lui, iar genunchii cuibăriți între coapsele lui. Apoi 
se relaxă, simțindu-se, în sfârşit, în siguranţă. Mirosul lui, 
cald şi familiar, îi dădea o vagă senzaţie de mulţumire. 

îşi plimbă visătoare mâna peste pieptul lui, bucurăm 
du-se de contrastul dintre pielea netedă, caldă, şi părul 
moale, cârlionţat. în ciuda relaxării se simțea paradoxal 
de vie. 

îi sărută scobitura de sub omoplat şi savură gustul 
sărat al pielii lui. Ceea ce pornise ca o simplă dorinta 
de apropiere se transformă în ceva mai mult când 
sîngele începu să-i curgă mai repede prin vene. Oare 
cu bărbat se putea împerechea în somn? Ar fi fost un 
experiment distractiv. 

li mângâie pe sub pătură conturul ferm al flancului, 
apoi îşi duse mâna spre partea din față a coapsei până 
când găsi ceea ce căuta. Deja semi-erect, organul se în- 
târi între degetele ei. Amintirea ultimei lor împreunări 
prinse viață în timp ce îl dezmierda. îşi dorea, avea ne- 


voie să simtă din nou focul acela intim. 

- Meriel, murmură Renbourne. Se rostogoli pe spa- 
ce, o trase mai aproape şi, cu cealaltă mână, începu să-i 
mângâie un sân. 


Nu era treaz de-a binelea, dar avea nişte instincte ex- 
celente. Meriel săltă capul şi îl sărută. Buzele lui calde şi 
primitoare o excitară. îşi dorea să se scurgă în el şi îm- 
prejurul lui, să distrugă toate barierele până când aveau 
să devină cu adevărat unul singur. 

Mâna lui îi alunecă peste pântec şi i se opri între 
picioare, dând naştere unui şuvoi de fierbințeală lichi- 
dă. Când Dominic îşi strecură degetele în adâncul ei, 
Meriel trase aer în piept, uluită de forța propriei reacții. 
Hotărând că era momentul să înceteze cu joaca, îl muş- 
că de lobul urechii. 

Dominic tresări. 

- Dumnezeule, chiar eşti aici! Credeam că visez, şopti 
el dându-i un sărut de o profunzime catifelată. 

Lui Meriel îi venea să cânte de bucurie. Da, da! Voia 
să-l mănânce de viu, să-l răvăşească până când Bla- 
denham avea să i se şteargă din mine. Se rostogoli peste 
el, îi cuprinse picioarele între ale ei... 

Apoi află că afurisita lui de conştiinţă se trezise şi ea. 
Dominic o prinse de umeri şi o strânse cu degetele. Cu vo- 
ce joasă în care se împleteau râsul şi dorința, spuse: 

- Presupun că asta înseamnă că ţi-ai revenit. 

Ea se înfioră de plăcere. Fusese foarte bine să-l tachi- 
neze în timpul somnului, dar era mult mai grozav să-l 
aibă întru totul prezent, cu atenţia concentrată asupra 
ei. îl sărută pe gât, savurând asprimea bărbiei lui nerase. 
Atât de masculină! Delicioasă! 

Dominic o ridică astfel încât busturile să nu li se mai 
atingă şi o privi în ochi. 

-Nu trebuie să facem asta, rosti el ferm. Am jurat că 
nu te voi mai compromite. Căsătoria sau nimic, spiri- 
duşule. în plus, mi se pare că am abuza de ospitalitatea 
generalului Ames. Nu i-ar plăcea să ştie că am profitat 
de tine sub acoperişul lui. 


Oare a fi un gentleman însemna să creadă că era 
vina lui ori de câte ori se împreunau? Meriel pufni în 
fața absurdităţii acestui gând, apoi îşi împinse şoldurile 
spre ale lui astfel încât voluptatea părților ei femeiești 

să alunece pe toată lungimea mătăsoasă a erecţiei lui. 
Intimitatea ameţitoare o făcu să scâncească de plăcere şi 
îi stârni o poftă sălbatică de mai mult. 

Dominic se încordă, iar ea simţi o pulsaţie acolo 
unde organele li se atingeau. Atât de aproape, şi to- 
tuşi nu suficient. Se zvârcoli, încercând cu frenezie să-l 
ia înlăuntrul ei, însă el o prinse cu putere de şolduri, 
împiedicând-o să se mai mişte. 

-încetează, vrăjitoare mică, o mustră cu voce răguşi- 
tă. Nu e corect! 

Lumina lunii dezvălui un chip alcătuit din linii 
întinse, scăldate în sudoare, în timp ce Dominic se lup- 
ta să-şi controleze trupul. Ce puternic era dacă putea să 
se bată cu pasiunea şi să iasă învingător! Ea nu avea nici 
un strop din stăpânirea lui de sine. 

îi simţi muşchii tensionându-se când începu s-o în- 
depărteze. Se simţi ca şi cum ar fi rupt-o în două, smul- 
gând-o de lângă partea vitală a fiinţei sale. 

-Te rog, şopti, umilită de disperarea cu care avea 
nevoie de el. Te rog, Dominic! 

Când văzu că el stătea pe gânduri, Meriel începu să 
verse lacrimi fierbinţi şi tăcute. Cu o grimasă de dure- 
re, Dominic o trase astfel încât sânii să i se lipească de 
pieptul lui. 

- Nu plânge, scumpo, îi şopti. Te rog, nu plânge! 

Ameţită de uşurare, îl sărută cu o pasiune devorantă. 
Oare era o dovadă de dragoste faptul că el putea rezista 
pasiunii, dar nu şi rugăminţilor ei disperate? Avea atâtea 
lucruri de învățat de la el, atâtea! Mai multe cunoştinţe 
decât putea stăpâni într-o viață de om. 


Cu mâna tremurându-i de nerăbdare, îl ghidă în inte- 
riorul ei. Uimită şi încântată, scoase un scâncet când se 
lăsă pe organul lui. Trupul i se acomodă mai lesne de 
data asta, strângându-l cu o căldură seducătoare, aşa 
că, prinzând curaj, începu să-şi mişte şoldurile. El gemu 
în timp ce Meriel aluneca în sus şi în jos cu o uşurinţă 
senzuală, primindu-l cât putea de adânc. îi plăcea senzaţia 

de putere, fantezia că ar fi putut să-l subjuge cu ajutorul 
plăcerii, aşa cum o înrobise şi el. 

Dominic închise ochii, dar îi cuprinse sânii în palme 
şi îi mângâie cu degete puternice, pricepute, care făceau 
ca fiori fierbinţi să-i coboare prin vene până când se în- 
tâlneau cu focul dintre coapsele ei. Era ceva special în 
legătură cu poziția asta, cu unghiul ăsta, cu felul în care 
trupurile li se frecau unul de altul... 

lluzia puterii se risipi când trupul îi scăpă de sub 
control. Fiecare milimetru din ea se mişca, se zvâr- 
colea, pulsa într-un dans divin în care el era singurul 
partener imaginabil, perechea ce o îmbogăţea şi îi frân- 
gea mândria. 

Mai repede... 

Mai tare... 

Dezintegrându-se... 

Căzând... dar nu singură. Ah, Doamne, nu singură! 

Dominic o luă în brațe, tremurând. El nu ştiuse că 
pasiunea putea fi atât de zguduitoare. O parte a acele: 
intensităţi se născuse din frica pe care o resimţise pen- 
tru ea şi din profunda uşurare de a o şii iar în siguranţă, 
dar cea mai mare parte i se datora lui Meriel însăşi. 

Nu mai cunoscuse niciodată o femeie care să se lase 
complet absorbită în timp ce făcea dragoste. Ea nu era 
complexată, nu socotea cine urma să iasă învingător fr. 
lupta tăcută care de cele mai multe ori pândea dincolo 
de aparențe. Ea i se dăruia cu totul, şi nu exista afrodizi- 
ac niai puternic ca acesta. 

îi plăcea s-o ştie odihnindu-se peste el (era doar o 
mână de om, deşi cu totul şi cu totul femeie), dar înce- 
pea să-i simtă pielea rece în bătaia vântului ce pătrundea 
prin fereastra deschisă. Se rostogoli pe o parte, o strânse 


la piept şi trase pătura peste amândoi. Meriel scoase ur. 
oftat gutural şi se cuibări astfel încât să se muleze pe 


trupul lui. 
Uimit de uşurinţa cu care ea supraviețuise chinului 


o sărută pe tâmplă. 


-Nici o vătămare permanentă în urma şederii la azil? 

După o tăcere îndelungată, Meriel spuse: 

-Nici o vătămare, dar... unele schimbări. Pentru că 
mult timp am avut parte de libertate, n-am ştiut cât sunt 
de... de vulnerabilă. A fost nevoie doar de un bărbat 
afurisit ca să fiu smulsă din paradis. 

Dominic îşi strânse braţul în jurul ei. 

- Se spune că drumul spre iad e pavat cu bune inten- 
tii, iar zicala cu siguranță se adevereşte în cazul de faţă. 
Bunele intenții ale unchiului tău te-au trimis în iad. 

Tânăra femeie se cutremură. 

- Vreau să merg acasă. 

El oftă, ştiind că vorbele lui nu aveau să fie primite 
prea bine. 

-N-o să fie uşor, spiriduş. După ce am plecat de la 
Warfield, l-am vizitat pe Lord Amworth şi i-am obținut 
sprijinul în favoarea ta. Intenționam să mă întorc şi să-i 
cer generalului Ames să-mi stea alături, în calitatea lui 
ie magistrat, când urma să-i explic politicos lordului 
Grahame că eşti sănătoasă la minte, majoră şi ai tot 
dreptul să primeşti ce oaspeți vrei. 

Ea încuviință energic din cap, însă Dominic zâmbi 
cu regret. 

-Nu mai este atât de simplu. Kamal m-a găsit la 
Bridgton Abbey şi mi-a spus că ai fost trimisă la azil. 
Doctorul  Craythorne este un cunoscut expert în boli 
mintale şi el te crede nebună. Cu opinia lui drept dova- 
dă, Lord Grahame ar putea să meargă la un alt magistrat 
fi să-i explice că te-am răpit de la ospiciu pentru a prelua 
controlul asupra proprietăţii tale. Nu-s eu vreun specia- 
-ist în drept, dar în caz de dispută, ai putea fi trecută sub 
Tutela Coroanei până la rezolvarea ei. Inspirând adânc, 
Dominic încheie: Rişti să te întorci la azil. 

Meriel înțepeni în braţele lui. 

-Nu! 

Detesta s-o sperie cu posibilitatea asta, dar trebuia s-o 
facă să priceapă. 


- Disputele legale nu se rezolvă repede, Meriel. Deşi 
Amworth ar vrea să te ajute, starea sănătății lui e foarte 

precară. Grahame şi-ar putea impune punctul de vedere 
prin simplă încăpățânare prostească. Părerea lui despre 
mine se va înrăutăți şi mai mult când va afla că nu sunt 
Lord Maxwell. Majoritatea oamenilor vor fi de acord 
cu el. 

- Nu, spuse ea din nou, însă de data asta vocea îi era 
doar o şoaptă. N-o să-i laşi să mă trimită iar la casa de 
nebuni, nu-i aşa? 

-Nu mă pot gândi decât la două căi de a te salva, 
Meriel, rosti el cu gravitate. Prima este să te duc departe 
şi să trăim ascunşi. 

Şi încă în condiţii foarte modeste, dată fiind situaţia 
lui financiară, dar nu menţionă lucrul ăsta. 

Meriel scoase un sunet asemănător unui sâsâit. 

-Nu mă las alungată de la Warfield! 

Ştia că asta avea să fie atitudinea ei. 

-Ceea ce înseamnă că nu ne mai rămâne decât o 
variantă. Trase aer în piept şi spuse clar: Va trebui să te 
măriți cu mine. 

Inima lui Meriel începu să bată mai tare sub mâna lui. 

- Nu vreau să mă mărit. 

-Ştiu, dar căsătoria este singura cale prin care aş 
fi în poziția de a te ajuta, explică el. Ca seducător al 
unei inocente, sunt considerat un răufăcător. Ca soț 
al tău, aş avea nu numai dreptul, ci şi răspunderea de 
a te proteja. 

Tânăra femeie alunecă din îmbrăţişarea lui, se dădu 
jos din pat şi merse la fereastră. In lumina lunii părea 
doar o umbră argintie subțire. Dominic tresări când 
văzu vânătăile întunecate ce pătau perfecțiunea pielii ei 
albe. îşi înfruntase răpitorii cu  ferocitatea strămoşilor 
ei războinici. 

După un lung moment de tăcere, îl întrebă încet: 

-Chiar sunt într-un pericol atât de mare, sau exage- 
rezi tu ca să mă forțezi să te iau de bărbat? 


- Pericolul e real, Meriel, spuse el în cele din urmă. 
după ce îşi examină cu atenţie propria conştiinţă. 
Mi-aş dori să nu fie, căci constrângerea nu e o cale bună 

de a începe o căsnicie. Se ridică din pat, i se alătură 
la fereastră şi îi puse mâinile pe umeri în timp ce pri- 
vea peste creştetul ei. Aş prefera să te conving cu vorbe 
dulci, apoi cu sărutări şi mai dulci, căci sunt suficient 
de arogant încât să cred că, în timp, perspectiva de a-mi 
deveni soţie nu ţi se va mai părea atât de rea. 

O sărută uşor pe tâmplă, smulgându-i un oftat. 

- Eu aş prefera să-ţi fiu amantă. 

El zâmbi în silă, bucurându-se că însoţitoarele ei nu 
erau acolo să audă remarca şocantă. 

-Asta nu e una dintre opţiunile disponibile, Meriel. 
N-ar fi exclus ca unchiul tău să fi început deja să te cau- 
te, poate cu un mandat de arestare pe numele meu. 

Tremurând, ea îşi încrucişă braţele la piept. 

-Aşadar trebuie să aleg între diavolul pe care îl 
cunosc şi diavolul pe care nu-l cunosc. 

Dominic se întrebă care din cei doi era el. 

-Voi semna un acord prenupţial prin care vă voi lăsa 
ție şi împuterniciţilor tăi întregul control asupra averii 
tale, astfel încât să nu-ţi pot prădui moştenirea, dacă de 
asta te temi. 

-Mi-ai mai oferit asta, spuse ea cu glas neutru. 

Tonul ei îl făcu să-şi dea seama că, mai mult decât 
averea, Meriel prețuia libertatea vechiului său trai. înţe- 
legând ce aştepta de la el, Dominic promise: 

-iți dau cuvântul meu de onoare că dacă vreodată 
vei decide că nu mă vrei la Warfield, nu va trebui decât 
să-mi ceri să plec şi aşa voi face. Nu voi pretinde că am 
vreun drept asupra banilor sau a trupului tău. 

Ea ridică privirea şi se uită la lună cu un aer rece, 
detaşat. 

-Aşadar eşti dispus să devii ocrotitorul meu, fără 
să-mi ceri nimic în schimb? 

-Da. 


Chiar dacă un eventual capriciu de-al ei l-ar fi pu- 
tut lăsa singur şi fără libertatea de a-şi căuta o altă so- 
ție pentru că era legat de o femeie care nu-l mai dorea. 
era o perspectivă sumbră, şi totuşi n-o putea abandona 

pe Meriel în fața neînduplecatului simţ al datoriei de 
care dădea dovadă unchiul ei. 

Ea înghiţi în sec, iar gâtul i se flexă precum o coloană 
de argint luminată de lună. 

- Foarte bine, Dominic. Mă voi căsători cu tine. 

Era ceea ce îşi dorise cu disperare. Şi atunci de ce 
acordul ei îi umplea inima de tristețe? 

Meriel se trezi în dimineaţa următoare în patul din 
care plecase. Probabil că Renbourne o adusese înapoi 
după ce adormise. Atât de convenţional! Dar poate că 
avea dreptate. Ani de zile trăise în afara regulilor sociale, 
iar acum plătea prețul. 

Mai grav, poate că şi alesul inimii ei urma să plătească 
un preţ greu. Ea nu se gândise, înainte ca el să men- 
ționeze în treacăt subiectul, că Dominic risca să aibă 
necazuri serioase pentru că o ajutase. Lord Grahame era 
furios pe el. Foarte probabil avea să încerce să-l aresteze 
pentru „răpirea" unei tinere aristocrate. Sau mai rău. 
In minte i se ivi brusc imaginea unui duel şi a trupului 
lui Dominic zăcând însângerat pe pământ. 


Nu! 
Se dădu jos din pat, cu o expresie hotărâtă pe chip. 
Ea îl atrăsese pe Renbourne în calea pericolului, iar 


acum ea trebuia să facă tot ce era necesar pentru a rezol- 
va problema. Zilele petrecute în chip de copil sălbatic al 
naturii, care înțelegea mai mult decât îşi dădea seama 
oricine, luaseră sfârşit. Cu bune şi cu rele, acum făcea 
parte dintr-o lume mai mare. Cu cât îi învăța mai repe- 
de obiceiurile, cu atât mai bine avea să fie pentru toţi ce: 
care îi săriseră cu generozitate în ajutor. 


Propriile veşminte îi fuseseră distruse în timpul şede- 
rii la ospiciu, aşa că Jena împrumutase nişte haine de 
la o slujnică. După ce se spălă, Meriel îmbrăcă fără en- 
tuziasm cămaşa aspră şi rochia de un albastru spălăcit. 

Straiele îi atârnau pe trup, căci şi cea mai slăbuţă servi- 
toare de la Holliwell Grange era clar mai robustă decât ea. 

Mai detestabili decât rochia erau ciorapii şi pantofii 
grosolani. Oftând, şi-i puse în picioare, deoarece curând 
avea să ajungă în locuri în care mersul desculț n-ar fi 
fost practic. încălţările har fi prins bine şi la Bladenham, 
căci podelele din lespezi erau cumplit de reci, mai ales 
pentru cineva care nu putea să se încălzească mişcându-se. 

Jena îi mai oferise o perie şi un piepten, aşa că îşi 
putu aranja părul. Apoi, arătând cât de cât respectabil, 
cobori pentru a se alătura lumii oamenilor normali. 

Renbourne şi familia Ames se aflau în sufragerie, 
unde luau micul dejun împreună cu Kamal. Deşi indi- 
anul era respectat la Warfield, cei ai casei îl considerau 
încă un servitor. La Holliwell, unde domnea o atmosfe- 
ră mai puţin rigidă, era tratat ca un oaspete de onoare. 
Poate că Jena şi generalul se comportau astfel pentru că 
locuiseră atâta vreme în India. 

Când Meriel intră în sufragerie, toți ochii se întoar- 
seră către ea. Se opri, înroşindu-se, şi îşi aminti de ce 
alesese să evite societatea. Apoi Jena se ridică zâmbind 
de la masă. 

- E greu de crezut cât de înzdrăvenită arăţi, Meriel. 
Ai venit tocmai la timp pentru a te alătura consiliului 
de război. 

Bine că hotărâse să coboare, de vreme ce discutau 
despre viața ei. După ce alese de pe bufet un ou fiert 
moale şi o brioşă, Meriel luă ceaşca de cafea turnată de 
jena şi se aşeză în faţa lui Renbourne. 

Acesta îi zâmbi cu o căldură intimă. 

-Tocmai terminam să  istorisesc împrejurările care 
ne-au făcut să apărem aseară în pragul familiei Ames. 
Privind-o cu precauţie, adăugă: Le-am spus şi că am de- 
cis să ne căsătorim. 

Ames se încruntă. 


-Aceasta e cea mai bună soluție, dar e şi dorinţa ta, 
Lady Meriel? 


Tânăra îşi dădu seama că generalul se îndoia de să- 
nătatea ei mintală. Era timpul să mai treacă peste un 
obstacol. înghiţi în sec: 

-Da. 

-Aşadar poţi vorbi! exclamă Jena încântată. Trebuie 
să stăm la o bârfă bună cât mai curând. Eu sunt în 
stare să turui cât pentru amândouă, însă ar fi mai dis- 
tractiv dacă mi-ai răspunde. 

Meriel se uită la Kamal şi văzu amuzamentul din 
ochii lui negri. Oare nu se arăta surprins de faptul că ea 
era în stare să vorbească pentru că ştiuse mereu cât din 
aparenta ei nebunie era o alegere? Probabil, şi totuşi o 
lăsase să se comporte aşa cum dorea. Nimeni n-ar fi pu- 
tut visa la un prieten mai bun. 

Renbourne părea uşurat, ca şi cum pe jumătate 
s-ar fi aşteptat ca ea să se răzgândească. Rupând o brio- 
şă, spuse: 

- Evident, cu cât ne vom căsători mai repede, cu atât 
mai bine. întrebarea e unde. Am putea să mergem la 
Londra şi să luăm autorizaţia ori să călătorim până în 
Scoţia, unde n-am mai avea de aşteptat. De aici, Scoţia 
nu e cu mult mai departe decât Londra, deci cred că 
e cea mai bună opțiune. 

Jena clătină din cap cu îndoială. 

- O căsătorie la Gretna Green* poartă cu ea un stig- 
mat de care nu veţi mai scăpa toată viața. 

-Şi ar accentua impresia că tu eşti un vânător de 
zestre, iar Lady Meriel o victima neajutorată, observă 
generalul. Londra ar fi mai bună. 

Dominic şovăi. 


Sat aflat la nordul graniţei dintre Anglia şi Scoţia. A devenit celebru 
ca destinaţie pentru cuplurile engleze ce căutau să se căsătorească în 
grabă, deoarece acolo tinerii peste şaisprezece ani nu aveau nevoie de 
acordul părinților, iar ceremonia putea fi oficiată de oricine, (nitr.) 


-Londra e un loc murdar, urât mirositor şi zgomo- 
tos. Asta în zilele ei cele mai bune. l-ar părea şi mai 
urâtă cuiva care a locuit mulţi ani la ţară. 

Toate capetele se întoarseră către Meriel şi se auzi un 
murmur aprobator. O credeau incapabilă să supraviețu- 
iască rigorilor oraşului. 

înainte ca ea să-şi poată spune părerea, generalul 
ridică o mână. 

-Gata cu discuţiile. Puteţi împrumuta trăsura mea, 
dar nu vreau să ştiu ce destinaţie alegeţi. Ca magistrat 
trebuie să spun adevărul dacă Grahame vine şi mă 
întreabă unde sunteţi. Mai bine să nu ştiu. 

- E foarte frumos din partea dumneavoastră să ne aju- 
taţi, domnule general, spuse Renbourne pe un ton grav. 

-Ai salvat-o pe Jena. Nu vreau să mai văd o altă fată 
închisă pe nedrept într-o casă de nebuni. Privirea ca de 
vultur a generalului se întoarse spre Meriel. Dar ajuto- 
rul meu e condiționat de o discuţie mai amănunțită cu 
Lady Meriel. După ce termini de mâncat, draga mea, 
vino cu mine în cabinetul de lucru. 

Era un ordin, nu o sugestie. Tinerei femei i se păru 
că brioşa avea dintr-odată gust de rumeguş. Acum că de- 
venise oficial o ființă raţională, oamenii voiau să-i vor- 
bească. în cea mai mare parte voiau să-i spună ce să facă. 
Dar nu mai putea da înapoi. înghiţi ultimele bucăţi din 
brioşă cu nişte ceai şi spuse: 

- Prea bine. 

îi aruncă lui Renbourne o privire sumbră, transmi- 
țându-i că nu voia ca el să-i reorganizeze complet viața 
în lipsa ei, apoi ieşi împreună cu generalul Ames. ŞI-I 
amintea din timpul vizitei făcute împreună cu familia 
la Cambay şi o intimida încă de pe atunci. Asemeni 
unchiului ei Grahame, avea o energie de oțel care îi 
stârnea dorința de a se piti prin tufişuri ca să nu-i stea 
în drum. 


Poate simţindu-i nervozitatea, bărbatul merse în tăce- 
re, ținând în mână un baston cu cap de argint. Deşi gră- 
dina se întindea pe doar câţiva acri, era bine organizată 
şi atent îngrijită, cu alei şerpuitoare menite s-o facă să 
pară mai vastă decât era. Chiar şi grădina de legume era 
plăcută ochiului, cu straturi bine plivite şi rod bogat. 

Cărarea ducea spre un zid de piatră ce servea drept 
suport pentru pomii fructiferi. Generalul se opri şi stu- 
die piersicile ce se coceau pe primul spalier. 

-Când ai venit la Cambay cu părinţii tău, erai o 
copilă curajoasă, călare pe un ponei alb. Peste mai bine 
de un an te-ai întors arătând ca o păpuşă de ceară. Deşi 
am sperat că îţi vei reveni odată cu trecerea timpului, 
când m-am retras aici, la Holliwell, ţinutul era plin de 
poveşti despre nebuna Lady Meriel. Privind-o pieziş, 
urmă: Acum eşti o tânără domnişoară pe cale să se mă- 
rite. Cum se potrivesc toate aceste Meriel? 

Ea se încruntă, neştiind sigur cum să răspundă. 

-Toate fac parte din mine. 

- iți mai aminteşti atacul asupra palatului Alwari? 

- De ce? tresări ea mijind ochii. 

Bătrânul general strânse din fălci. 

- Nu m-am iertat niciodată pentru faptul că i-am lăsat 
pe părinţii tăi să moară atât de aproape de Cambay. Era 
o călătorie de numai o zi. Trebuiau să fie în siguranţă 
la o distanță atât de mică față de o garnizoană britanică 
importantă, dar n-au fost. Ca ofițer comandant m-am 
simţit răspunzător. 

Oare bărbaţii se simțeau mereu răspunzători pentru 
toate? Aşa părea. Meriel se gândi înfiorată la focurile 
de armă, la flăcări şi țipete. 

-Atacatorii ştiau exact ce fac. N-ar fi fost deloc uşor 
de oprit. 

Ames îşi înfipse bastonul în pământ. 


-Am făcut cercetări, desigur. Din câte se pare, agre- 
sorii erau bandiți susținuți neoficial de principatul 
Kanphar. Maharajahul de acolo le-a îngăduit să se refu- 
gieze în țara lui. In schimb, aceştia nu i-au atacat popo- 
rul şi i-au cedat o parte din pradă. Evident, maharajahul 
a negat acuzaţiile, nici usturoi nu mâncase, nici gura 
nu-i mirosea, dar e al naibii de ciudat că tu ai apărut în 
palatul din Kanphar. A pretins că te-a primit în dar 
de la un alt suveran şi că te-a trimis la Cambay de îndată 
ce şi-a dat seama că eşti englezoaică. Spunea adevărul? 

Ea scutură din cap. 

-Am fost dusă direct în haremul din Kanphar. 

- Eu am vrut să dau buzna şi să anexăm tara aia afuri- 
sită, dar nu aveam nici o dovadă, şi existau motive poli- 
tice ca să acceptăm explicaţiile maharajahului. Mânios, 
generalul înfipse din nou bastonul în pământ şi se răs- 
ti: O grămadă de minciuni nenorocite. Am fost nevoit 
să-i ordon unchiului tău Grahame să stea departe de 
Kanphar. El fusese legătura noastră cu curtea mahara- 
jahului, dar după moartea părinţilor tăi voia să meargă 
acolo şi să incendieze palatul. Bine că a trebuit să se 
întoarcă în Anglia pentru a-şi prelua îndatoririle, căci 
altfel ar fi fost în stare să pornească un război. 

Un gând trecător se ivi în mintea lui Meriel precum 
un peştişor argintiu, apoi dispăru. Când încercă să-l 
prindă, dădu peste o vagă amintire cu cei doi unchi ai ei 
luând-o în custodie într-un hotel din Londra. Abia dacă 
era conştientă de prezenţa lor, preferând să se joace cu 
florile pe care i le cumpărase Kamal. După luni întregi 
de călătorit cu vaporul, îi era dor de mireasma şi de 
atingerea plantelor. 

Generalul porni mai departe pe aleea paralelă cu 
zidul din piatră. 

- Eşti sigură că vrei să te măriţi cu tânărul Renbourne? 

O spusese şi mai devreme, nu-i aşa? Oamenii nu doar 

că voiau să vorbească, dar puneau aceleaşi întrebări iar 
şi iar. 

- II consideraţi nedemn? 


-Am comandat mulți tineri la vremea mea, şi pot 
spune când unul judecă limpede. Ames culese o mar- 
garetă dintr-un pâlc multicolor şi continuă: Renbourne 
e un om de caracter, onorabil şi te iubeşte. Dar deşi 
provine dintr-o familie respectabilă, averea lui e mult 
inferioară celei pe care o ai tu. Te deranjează asta? 

- De ce un bărbat bogat se poate însura cu o femeie 
săracă fără prea multe comentarii, dar nu şi invers? în- 
trebă ea sec. 


- Bine zis. Poate pentru că orfanele bogate şi tinere par 
să aibă nevoie de ocrotire. Sau poate pentru că dulcea 
personalitate a unei fete e considerată o zestre suficientă. 

Schiţând un zâmbet, bătrânul îi oferi margareta. Me- 
riel pufni, gândindu-se că, mai probabil, societatea corn 
sidera normal ca un bărbat să-şi întreţină soţia şi nu se 
simțea în largul ei când situaţia se inversa. Ce prostie! 

- De ce puneţi sub semnul întrebării uniunea? 

- Renboume te va îngriji cum se cuvine. Ames tuşi 
stânjenit, căutându-şi vorbele: E însă o decizie bruscă. 
Ai avut parte de o viaţă protejată. Intro căsnicie... ei 
bine, o soţie are îndatoriri. Tu eşti foarte tânără... 

Ea clipi uimită. 

-Vă îndoiţi că îmi voi putea duce la capăt îndatori- 
rile de soție? 

Chipul aspru al generalului se îmbujoră. 

- La urma urmei, nu ai o mamă. Poate că ar trebui să 
discuţi cu Jena. 

Lui Meriel îi venea să râdă în hohote. Aşadar acest 
bătrân general fioros îşi făcea griji pentru inocenţa 
ei de fecioară. Fu tentată să spună că deja considera 
„îndatoririle maritale" ca fiind foarte pe gustul ei şi 
că Renbourne era acela care avea nevoie să fie protejat 
de ea, nu viceversa. Deşi noaptea trecută, după ce îi 
acceptase cererea în căsătorie, el o dusese înapoi în pat 
şi îi dovedise cât de priceput putea fi atunci când nu-l 
mai mustra conştiinţa... 

Scuturându-se de aceste gânduri, declară solemn: 

- Nu sunt atât de tânără pe cât par, domnule general, 
şi am trăit mult în natură. 

Nerăbdător să abandoneze subiectul, el dădu din cap. 

-Atâta vreme cât înţelegi în ce te bagi... 

Ajunseră la o răspântie. Când Ames o luă la stânga, 
pe aleea ce şerpuia înapoi spre casă, Meriel spuse: 

- Mi-aş dori să mă mai plimb. 

- Nu te duce prea departe. Mă aştept ca Renbourne 
să vrea să plecați foarte curând. Trebuie să poruncesc 


începerea pregătirilor. 


Fără să-şi ia rămas-bun, Meriel o luă pe cărarea din 
dreapta. Simţea o nevoie disperată de a fi singură. 

Meriel urmă aleea pavată cu lespezi pe un traseu 
întortocheat ce ducea la nişte straturi bogate de flori. 
Chiar în spatele unei bănci umbrite, cărarea sfârşea 
într-o zonă circulară, mărginită de garduri vii înalte şi 
pătrățoase. In interiorul ei se aflau rânduri de trandafiri 
şi o fântână din piatră şlefuită de vreme, ce înfăţişa un 
băiat ținând în braţe un delfin. 

Oftând, se trânti în iarbă. Nu trecuse nici o oră de 
când devenise normală şi deja se săturase. Sfidătoare, 
îşi scoase pantofii şi ciorapii ca să poată simţi sub tălpi 
iarba vie şi răcoroasă. Ahhh, raiul! 

Se întinse cât era de lungă pe pământul moale şi privi 
alene o pereche de fluturi albi ce dansau unul împrejurul 
altuia, într-un abandon nebunesc, zburând tot mai sus 
şi mai sus, până când se înălțară mult deasupra gardului 
viu. Natura era în starea de spirit propice împerecherii. 

Plescăitul blând al apei ce curgea din gura delfinului în 
balta de dedesubt îi domoli încordarea. Trebuia să devină 
mai puternică, altfel rigorile lumii aveau s-o copleşească. 
Oare merita normalitatea un asemenea efort? 

Poate că nu, dar Renbourne îl merita. Amintirea tan- 
dreţii şi pasiunii pe care le împărtăşiseră noaptea trecută 
o făcu să tremure în ciuda soarelui cald. Se simțea atât 
de bine în compania lui! Deşi în cea mai mare parte a 
vieţii se ferise aproape complet de orice apropiere uma- 
nă, acum că avusese parte de aşa ceva, nu mai voia să 
renunțe. Păcat că ea şi Dominic nu puteau fi împreună 
fără căsătorie, dar, judecând după comportamentul tu- 
turor, se resemnase cu faptul că el avea dreptate. 


Tocmai se gândea fără tragere de inimă la întoarcerea 
acasă, când auzi voci. Un bărbat şi o femeie se apropiau 
de ea. Când glasurile deveniră mai clare, îi recunoscu 

pe Jena şi pe Kamal. Se ridică în şezut şi privi încruntată 
spre pantofi. Nu, avea să mai stea desculţă o vreme. 

-E o dimineaţă încântătoare, rosti Jena. Hai să stăm 
puţin pe bancă. 

Meriel auzi scârţâitul lemnului când două trupuri 
se aşezară pe banca din fața rondului cu fântână. Privi 
printro deschizătură din gardul viu. Banca era la nici 
trei metri distanță, aşa că putea să-i vadă bine pe Jena 
şi Kamal. Cu toate că stăteau fiecare în câte un capăt al 
băncii, se simţea o apropiere sufletească între ei. 

Dacă ar fi fost o adevărată doamnă, şi-ar fi anunţat 
prezența. Nefiind una, îşi făcu de lucru cu margareta 
primită de la general şi aşteptă ca vizitatorii să plece. 

Jena îşi lăsă capul pe spate ca să absoarbă razele 
soarelui. 

- După ce am stat la ospiciu, nu mai cred că totul vine 
de-a gata. Totul mi se pare preţios. Aerul proaspăt. Soare- 
le. Libertatea de a veni şi de a pleca după bunul plac. 

-Nu v-ar fi plăcut un harem indian, spuse Kamal cu 
glasul lui profund. Căci femeile care locuiesc acolo au 
parte de soare şi confort, dar de puţină libertate. 

- Am vizitat femei în haremuri. Aş fi înnebunit într-un 
astfel de loc. După câteva clipe de tăcere, Jena îşi întoar- 
se capul spre Kamal. Din discuţia noastră reiese clar că 
eşti un om educat. Cu siguranţă ai fi putut avea un rang 
mai înalt în ţara ta. De ce ai fost dispus să-ți părăseşti 
căminul pentru un tărâm îndepărtat? 

Kamal şovăi, de parcă s-ar fi întrebat cum să răspundă. 

-Aveam un rang înalt, iar asta însemna o viaţă de răz- 
boinic. Apoi am dus-o pe Lady Meriel la Cambay şi am 
fost întrebat dacă doresc să le escortez pe dânsa şi pe înso- 
țitoarea sa până în Anglia. Mi-am dat seama că mi se ofe- 
rea şansa de a trăi o viaţă de pace. Şi penitență, adăugă el 
pe un ton atât de blând, încât vorbele abia dacă puteau 
fi auzite. 


Meriel îi cercetă fascinată profilul liniştit. Cum se pu- 
tea să nu fi ştiut lucrurile astea despre el? Dar nu se 
gândise niciodată să pună întrebări, căci Kamal fusese 

o parte integrantă a vieţii ei. Mai curând s-ar fi îndoit 
de ploaie ori de vânt. 

-Ai regretat vreodată venirea în Anglia? se intere- 
să Jena. 

-Nimic nu e mai paşnic decât o grădină, surâse el. 
Am ales calea cea bună. 

- Mă bucur. Jena făcu o pauză, apoi continuă: Ştii că 
mama a fost hindusă? Sunt la fel de indiancă pe cât sunt 
de englezoaică. 

-M-am gândit eu. Kamal îi cercetă chipul. Jena e un 
nume hindus, iar moştenirea vi se întrevede în nuanţa 
pielii şi în trăsături. 

- Cred că sângele meu amestecat a fost o parte a moti 
vului pentru care soțul meu m-a tratat atât de rău, spuse 
ea cu răceală. Atunci când ne-am căsătorit, Morton n-a 
ştiut că sunt pe jumătate indiancă. Nu că l-aş fi minţit. 
Pur şi simplu nu mi s-a părut important. După ce a aflat 
adevărul, a fost ca şi cum... ca şi cum nu m-ar mai fi 
considerat pe deplin umană. Şi nu doar că eram o cor- 
citură, dar îl mai şi sfidam! E uşor să condamni o astfel 
de soție la o viaţă în casa de nebuni. 

-îmi pare rău, murmură Kamal. Din păcate, cruzi- 
mea nu e un lucru rar pe lume. 

Jena îşi dădu părul pe spate cu degete nesigure. 

-Acum că sunt liberă, nu-mi mai pare rău. Am scăpat 
de Morton şi nu voi mai face niciodată aceeaşi greşeală. 

- Greşelile ne întăresc. 

-Atunci ar trebui să pot muta munții din loc! râse ea. 

- V-aş crede în stare de aproape orice. 

Privirile li se întâlniră. Cu pulsul bătându-i vizibil în 
zona gâtului, Jena întrebă cu sfială: 

- lartă-mi impertinenţa, Kamal, dar se spune că eşti 
eunuc. Totuşi, din puţinul pe care îl ştiu, nu... nu pari 
a fi. 

Nici o femeie nu ar fi pus o asemenea întrebare fără 


să aibă un motiv serios. Meriel îi urmări cu răsuflarea 
tăiată şi simți emoţii intense plutind în jurul cuplului 
de pe bancă. 


In mod neaşteptat, Kamal rânji. 

-Femeii care o însoțea pe micuța mea stăpână, o 
anume doamnă Madison, îi intrase în cap că eram un 
paznic al haremului. Gândind că un eunuc ar fi fost 
considerat un protector mai potrivit pentru o fetiță, 
n-am corectat-o niciodată. 

Jena izbucni într-un hohot de râs. 

-Ce păcăleală! Totuşi a funcţionat, căci cred că ai 
fost salvarea lui Meriel. 

-Aşa sper. Mi-e la fel de dragă pe cât mi-ar fi pro- 
priul copil. 

Implicaţiile zămislirii şi naşterii unui copil făcură să 
încremenească aerul dintre ei; se lăsă o tăcere încordată 
în timp ce Jena şi Kamal se uitau unul la altul. Apoi, chi- 
nuită de nesiguranţă, ea atinse mâna mare şi măslinie pe 
care bărbatul o ţinea pe bancă între ei. Gestul fu uşor, iar 
el l-ar fi putut ignora cu uşurinţă dacă ar fi vrut. 

In schimb, Kamal îşi răsuci încet palma şi îi strânse 
mâna. Nimic mai mult, însă existau o inconfundabilă 
tandreţe şi o promisiune în reacţia lui. 

O lumină se aprinse între ei, unindu-le energiile în- 
tr-una singură, deşi doar mâinile li se atingeau. Uluită, 
Meriel se lăsă pe călcâie şi se gândi la cele văzute. Jena şi 
Kamal? Pentru ea Kamal era un prieten bun şi infinit de 
răbdător, aproape un tată. Dar mai era şi un bărbat pu- 
ternic, atrăgător, nu prea bătrân. Pentru Jena, ea însăşi 
pe jumătate indiancă, nu era nici măcar un străin. 

înainte să-l cunoască pe Renbourne, n-ar fi înțeles 
acea atracţie aţâţătoare între un bărbat şi o femeie. Dacă 
ar fi asistat la scena dintre Jena şi Kamal, ar fi fost su- 
părată şi confuză, căci grija şi bunătatea indianului îi 
fuseseră mereu rezervate doar ei. 


Dar viața se schimbase, iar ea nu mai avea atâta nevo- 
ie de el. Descoperise o intimitate mai profundă alături 
de Renbourne. Dacă indianul îşi dorea acelaşi gen de 
apropiere cu o femeie, oare nu avea dreptul la ea după 
ce dăduse dovadă de atâta generozitate? 

îşi cuprinse genunchii cu brațele şi începu să se lege- 
ne, întrebându-se ce viitor puteau să aibă cei doi dacă 
îşi doreau să se apropie mai mult. Atâta vreme cât Jena 
era căsătorită, nu putea exista nici o relație formală, 
însă Renbourne îi spusese că femeile experimentate îşi 
permiteau să aibă legături nelegitime, atâta vreme cât 
erau discrete. 

Dacă mariajul Jenei era anulat, iar după cum îl vă- 
zuse pe generalul Ames era foarte probabil ca el să aibă 
voinţa şi relaţiile necesare pentru asta, femeia avea să fie 
liberă de a se căsători din nou. Deşi ar fi fost un lucru 
neobişnuit ca o englezoaică să se mărite cu un indian, 
tatăl ei nu prea ar fi putut obiecta, având în vedere că 
şi el făcuse acelaşi lucru. Cât exotism pentru plicticosul 
ținut Shropshire! 

Meriel avu un gând practic. Dacă ar fi devenit o mem- 
bră „normală" a societăţii, fiica bogată a unui conte, mă- 
ritată cu un soț provenit dintr-o familie la fel de nobilă, 
ar fi avut o influenţă considerabilă în regiune. Dacă ar 
fi dorit să ofere prietenia unui cuplu neobişnuit, fiica 
unui general şi soțul ei străin, majoritatea localnicilor, 
poate chiar toţi, i-ar fi urmat exemplul. Amuzată, trase 
concluzia că dacă e să faci parte din societate, cel mai 
bine ar fi să aparţii claselor superioare şi să ai puterea 
de a-ţi ajuta prietenii. 

O cheiţă se potrivi la locul ei, iar ea îşi dădu seama 
brusc de ce Renbourne o voia ca soţie şi nu ca amantă. 
Devenind soț şi soție făceau o declaraţie în fața lumii, 
afirmau că locul lor e unul lângă altul. Spusese şi el asta, 
dar atunci semnificaţia vorbelor sale îi scăpase. Deşi nu 
împărtăşea respectul lui pentru instituția căsătoriei (uite 
cât de urât se purtase soțul Jenei), acum îi înțelegea mai 
bine punctul de vedere. 

Gândurile îi fură întrerupte când îl auzi pe Kamal 


spunând: 
- E timpul s-o găsim pe Lady Meriel şi s-o ducem îna- 
poi în casă. 


- Mă întreb pe unde poate fi. Nu e o grădină atât de 
mare încât să se fi putut îndepărta prea mult. Doamne, 
nu crezi că e în spatele fântânii, nu-i aşa? întrebă Jena cu 
răsuflarea tăiată. 

- Nu există decât o cale să aflăm. 

Banca scârțâi când cei doi se ridicară. 

Lui Meriel îi sări inima din piept. Nici măcar unor 
buni prieteni nu le-ar fi plăcut faptul că trăsese cu ure- 
chea la o discuţie atât de intimă. Dar nu avea unde să 
fugă. Rondul dominat de fântână se afla în colțul grădi- 
nii mari şi nu avea decât o intrare. 

Abia avu timp să aplice singura soluţie posibilă şi 
să se culce pe o parte în iarbă, ca şi cum ar fi adormit 
la soare, cu margareta în mână. Făcu efortul de a-şi 
domoli respirația şi rămase cu ochii închişi când auzi 
paşi apropiindu-se. 

- Doarme, şopti Kamal. 

- Probabil încă resimte efectele medicamentelor de la 
azil, zise Jena la fel de încet. Pare obosită. 

Erau atât de buni, încât Meriel simţi o strângere de 
inimă vinovată la gândul că trăsese cu urechea. Poate că 
unele dintre convențiile sociale pe care le dispreţuise 
erau legitime, cum ar fi să nu violezi intimitatea altora. 

- Nu-i nevoie s-o trezim. 

Brațele puternice ale lui Kamal o ridicară, aşa cum 
făcuseră atât de des pe când era mică. Lăsând impresia 
că se foia în somn, Meriel îi strecură margareta în bar- 
bă, apoi se cuibări pe umărul lui în timp ce el o ducea 
spre casă. 

Era posibil ca el să n-o mai poarte niciodată astfel, se 
gândi ea cu tristețe. Deşi Kamal fusese stânca şi refugiul 
ei, amândoi se îndreptau spre o viață nouă, iar relația 
lor avea să se schimbe. 

Schimbările erau dureroase. 


Cât se plimbase Meriel, fuseseră pregătite toate lucru- 
rile necesare călătoriei, inclusiv un portmantou cu ti- 
nute adunate în grabă pentru mireasă. Avu loc o scurtă 

discuţie despre necesitatea prezenţei lui Kamal alături 
de ei, însă acesta hotărî că era mai important să se în- 
toarcă discret la Warfield şi să le asigure pe bătrâne că 
Meriel se simțea bine. Un mesaj similar le fusese deja 
trimis lui Lord şi Lady Amworth. 

La puţin timp după aceea, trăsura pornea huruind pe 
aleea de la Holliwell Gange. Meriel îşi pusese pantofi şi 
ciorapi pentru a-şi lua rămas-bun de la gazde întro ţinută 
adecvată, însă de îndată ce rămăseseră singuri şi-i scosese, 
iar acum îşi mişca uşurată degetele de la picioare. 

Renbourne zâmbi şi o luă de mână. 

-Probabil eşti speriată până în măduva oaselor de 
atâta socializare şi stat încălțată. 

Ea aprobă din cap, bucuroasă că Dominic o înţele- 
gea. Cu excepţia lui Kamal, el era singura persoană a 
cărei companie n-o obosea. De fapt, când era în preajma 
lui Renbourne se simțea... energizată. 

Ajunseră la intersecția cu drumul principal, iar 
Renbourne bătu în plafonul trăsurii. 

-Este timpul să-i spunem vizitiului că mergem spre 
Scoția. 

- Nu, ripostă Meriel. 

în timp ce trăsura încetinea pentru a opri, Dominic 
se întoarse surprins către ea. 

- Credeam că am căzut de acord că Scoţia e cea mai 
bună alegere. 

-Tu ai spus-o, nu eu. Am văzut hărţile. Londra este 
mai aproape şi mai bună din toate punctele de vedere. 

-Londra poate fi un loc dureros, Meriel, o avertiză 
el încruntat. 

- Sunt în stare să suport. 

Aşteptă încordată, gândind că dacă Renbourne îi 
respingea părerea fără argumente, avea să azvârle cu 
pantofii în el. Nu-i spunea ei nimeni ce să facă. 

Dar Dominic zise: 


- Foarte bine. Ai dreptate când spui că Londra e pre- 
ferabilă din cele mai multe puncte de vedere. Scoase 

capul pe fereastră şi îi strigă vizitiului: la-o pe drumul 
spre Londra. 

Satisfăcută, Meriel se lăsă pe spătar. Renbourne era 
foarte ascultător. O trăsătură bună pentru un viitor soț. 

Binecuvântată să aibă parte de vânt puternic şi lin, 
nava tocmită de Kyle înainta iute pe drumul de întoar- 
cere spre Marea Britanie. Avea să ajungă acasă mai de- 
vreme decât se aştepta Dominic. 

Constancia fusese înmormântată în curtea liniştită a 
unei biserici, lângă un portocal, astfel încât florile să-i 
îndulcească somnul veşnic. Porumbeii care îi inspirase- 
ră supranumele, las palomas, gângureau din clopotniță 
când sicriul ei fusese coborât în pământ. Teresa plân- 
sese pentru stăpâna ei, însă Kyle privise totul cu ochi 
uscați. El deja vărsase lacrimi pentru soția lui. 

Teresa alesese să rămână în Spania şi să se întoarcă 
în oraşul ei natal. Fata făcuse ochii mari când Kyle îi 
lăsase o punguţă cu bani de aur ce aveau să reprezinte 
o zestre frumuşică dacă îşi găsea un tânăr pe gustul ei. 
Apoi, mai singur ca niciodată, englezul luase vaporul 
spre ţara natală. 

îşi petrecu mult timp stând la prora navei şi privind 
pescăruşii ce se roteau prin aer, în timp ce gândurile i 
se îndreptau înapoi spre Cadiz. Oare avea să mai reva- 
dă vreodată Spania? Puținele lucruri pe care le văzuse 
îi plăcuseră, dar bănuia că amintirile aveau să fie prea 
dureroase pentru a îngădui o nouă vizită. 

Nu-şi putea descrie emoțiile nici măcar faţă de sine 
însuşi. Tristete, desigur, căci aceasta avea să facă mereu 
parte din el. Dar predominantă era senzaţia de gol în 
suflet. Un gol ca acela dintr-un balon gata să zboare la 
prima adiere. 


Ideea că Lady Meriel îl aştepta era o ancoră bine-ve- 
nită. Sărmana fată nu avea să fie niciodată pentru 

el ceea ce fusese Constancia, dar avea nevoie de un soț 
care so îngrijească şi să-i administreze moştenirea cu o 
loialitate pe care no putea aştepta de la nici un angajat. 
Deşi unchiul ei credea că mariajul şi poate copiii har fi 
putut vindeca mintea rătăcită, Kyle bănuia că ăsta era 
mai mult un vis. Totuşi, promisese să facă tot ce era mai 
bine pentru ea şi avea să se ţină de cuvânt, asta în cazul 
în care Dominic nu eşuase în rolul său. 

Dar înlocuirea trebuia să se fi făcut fără probleme. 
Ce putea să meargă rău în tron loc liniştit ca Warfield? 
Dominic se dovedea foarte competent atunci când voia, 
iar Kyle ştia că geamănul său îşi dorea succesul planului 
cel puţin la fel de mult ca el. 

Un pescăruş ţipă la un metru de el. Amintindu-şi de 
pâinea pe care o păstrase de la micul dejun, Kyle rupse 
bucățele şi le aruncă în vânt. Păsările iuți şi lacome prin- 
seră îmbucăturile înainte ca acestea să atingă apa. 

Se gândi dacă să dezvăluie cuiva de acasă taina cunu- 
niei lui; în cele din urmă hotărî să n-o facă. Nu pentru 
că i-ar fi fost ruşine de dragostea lui pentru Constancia, 
niciodată, dar ştia că oamenii ar fi bârfit sau ar fi făcut 
glume grosolane pe seama căsătoriei lui cu o curtezană 
mult mai bătrână, iar asta i se părea oribil. Astfel de 
vorbe ar fi necinstit memoria ei. 

In fața lumii, Lady Meriel avea să fie prima şi singura 
Lady Maxwell. Era suficient că el o iubise pe Constan- 
cia, iar ea ştiuse asta. 

Până să intre în cartierul Mayfair, Dominic îşi dorea 
deja s-o fi contrazis pe Meriel în privinţa venirii la Lon- 
dra. Călătoria fusese o problemă în sine, căci ea nu era 
obişnuită să-şi petreacă zile întregi captivă într-o trăsură 
ce se zdruncina, iar nevoia de a se grăbi făcuse ca popa- 
surile să fie rare şi scurte. 


Londra era însă mult mai rea decât ar fi fost cei câțiva 
kilometri în plus până în Scoţia. Oraşul îi agresa sim- 
țurile lui Dominic ori de câte ori se întorcea după o 
perioadă petrecută la ţară, iar acum mirosurile fetide şi 
zgomotele stridente i se păreau infinit mai dezagreabi- 
le, pentru că îşi închipuia cum trebuie să le fi perceput 
Meriel. De îndată ce ajunseseră la periferia oraşului, 
ea se retrăsese într-un colț al trăsurii, cu tenul palid şi 
trupul chircit într-un fel care dădea de înțeles că nu voia 
să fie atinsă. Situaţia se mai îmbunătăţi oarecum când 
pătrunseră în mai curatul şi mai elegantul Mayfair, dar 
era tot Londra şi tot stresant. 

Dominic se silea să-şi ascundă agitația, dar tot se te- 
mea că ea avea să cedeze nervos din pricina tuturor pre- 
siunilor la care fusese supusă de curând. In acest caz, 
Meriel s-ar fi putut retrage atât de adânc în lumea ei, 
încât nimeni, nici măcar el, n-ar mai fi ajuns la ea. 

Ar fi fost mult mai uşor dacă s-ar fi îndrăgostit de o 
fată normală, plictisitoare. Problema cu astfel de fete era 
că... îl plictiseau. 

Reflectase îndelung la locul unde aveau să stea. Deşi 
valetul său, Clement, trebuia să se fi întors deja de la 
țară, apartamentul lui Dominic n-ar fi putut găzdui 

1tânără necăsătorită. Un hotel liniştit şi respectabil 

2se păruse o variantă mai bună până când imaginea 
celebrului Hyde Park îi dădu o idee. 

Opri trăsura şi îi dădu vizitiului o nouă adresă. După 
ce se aşeză la loc, îi explică: 

-Tocmai mi-am dat seama că probabil vom putea sta 
la nişte prieteni de-ai mei, Lord şi Lady Kimball. Cred 
că încă n-au plecat la ţară. 

- Persoane mondene? întrebă ea încordată. 

Dominic scutură din cap. 


-Amândoi sunt pictori şi au toleranța specifică artiş- 
tilor față de situaţiile neconvenţionale. Nu-mi vine în 
minte o altă casă londoneză pe care ai considera-o mai 
convenabilă. Au chiar şi o grădină destul de frumoasă 
după standardele Londrei. 

Meriel se mai relaxă puţin. 

- Cum de cunoşti atât de bine nişte pictori? 

Cum să"i explice scânteia de simpatie reciprocă pe 
care o reprezenta prietenia? Era la fel de misterioasă 
precum dragostea romantică, dar, din fericire, mai des 
întâlnită. Limitându-se la relatarea faptelor, răspunse: 

-Lady Kimball, Rebecca, e o portretistă cunoscută. 
O doamnă pe care am cunoscut-o cândva urma să poze- 
ze pentru un portret şi m-a rugat să-i ţin companie. 

Ca tânăr fără ocupaţie ce umbla toată ziua prin oraş, 
Dominic avea destul timp pentru a îndeplini astfel de 
cereri, mai ales că doamna care îl rugase era o văduvă cu 
care avusese o aventură plăcută. 

- Prietena mea şi Rebecca s-au lansat într-o discuţie 
despre poză, iar eu am început să mă plimb prin casă, 
sfârşind în atelierul lui Kenneth, adică al lui Lord Kim- 
ball. El a fost soldat, unul adevărat, nu un simplu pre- 
făcut ca mine. E celebru pentru picturile ce înfăţişează 
războiul şi consecinţele acestuia. 

Dominic îşi aminti momentul în care intrase în ate- 
lier şi încremenise văzând tabloul aproape terminat de 
pe şevaletul lui Kimball. Aceea fusese ziua în care desco- 
perise puterea artei. 

- Kenneth tocmai picta o scenă din bătălia de la Wa- 
terloo, şi aşa am intrat în vorbă. Eu eram un foarte tânăr 
ofițer de cavalerie, în timp ce el era căpitanul unei com- 
panii din brigada de puşcaşi, dar amândoi am participat 
la bătălie, ceea ce a dat naştere unei legături imediate. 
El avusese în subordine destui tineri ofițeri ca să-şi dea 
seama, poate mai bine decât mine, cât mă afectase răz- 
boiul. Până să fie gata portretul prietenei mele, Kenneth 
şi Rebecca deja mă adoptaseră ca pe un soi de frățior 
mai mic. Ani de zile m-am aciuat pe lângă casa lor. 


Nu vor fi şocaţi să ne vadă la uşă veniţi pe neanunţate. 
Meriel dădu încet din cap. 
- Par a fi nişte oameni plăcuți. 


-Ciocănelul pentru uşă e ridicat, deci n-au plecat 
încă din oraş, constată Dominic când trăsura opri 

In faţa unei splendide case aşezate pe colț. Locuinţa asta 
ii aparținut tatălui Rebeccăi, Sir Anthony Seaton, pre- 
şedintele Academiei Regale. Ai auzit vreodată de el? 

Meriel încuviință. Sir Anthony, un om de o aroganță 
şarmantă, ar fi fost încântat să afle că până şi o pustnică 
îi cunoştea numele. 

-Când Kenneth şi Rebecca s-au căsătorit, Sir An- 
thony le-a dăruit casa asta mare şi a cumpărat alături 
una mai mică pentru el şi soție, o lămuri Dominic. 
La parter s-a creat o uşă de legătură, astfel încât cele 
două familii să poată trece dintr-o parte în alta, păstrân- 
du-şi însă intimitatea. N-am mai întâlnit aşa ceva. 

Deşi Dominic intenţionase să intre singur în casa fa- 
miliei Kimball şi să explice situația, Meriel cobori din 
trăsură pe urmele lui. Nu purta ciorapi, dar îşi pusese 
pantofii. Palidă, îmbrăcată ca o slujnică şi arătând de 
parcă s-ar fi sfărâmat la prima atingere, era o apariţie 
ciudată chiar şi pentru Londra. 

Nici nu apucă bine servitoarea să-i poftească 
tru, că un băiețel țâşni în holul de la intrare. 

- Unchiule Dominic! 

Rânjind, vizitatorul îl ridică pe copilul de cinci ani 
deasupra capului, apoi îl aşeză din nou pe podea. 

- Ai uitat că trebuie să saluţi înainte să ataci? râse el. 
Se întoarse către Meriel şi spuse: Fă cunoştinţă cu ono- 
rabilul Michael Seaton Wilding.  Băieţelului îi ceru: 
Te rog să-ți arăţi respectul față de Lady Meriel Gra- 
hame, cea care mi-a făcut cinstea de a accepta să-mi 
deyină soție. 

In timp ce băiatul îşi făcea plecăciunea, dinspre scări 
se auzi o voce veselă. 

- Unchiule Dominic, nu m-ai aşteptat să cresc! 

Dominic ridică privirea şi văzu o fetiță roşcată de opt 

ani coborând în grabă; trupul ei micuț era îmbrăcat în- 
tr-un halat larg, pătat de vopsea. 


a 


năun- 


-îmi pare rău, Antonia, spuse el în chip de scuză. 
Dar m-am temut că voi tânji după tine în următorii zece 

ani, iar apoi tu îmi vei frânge inima refuzând să mă iei 
de soț. 

-Foarte probabil. Fetiţa făcu o reverență grațioasă. 
Bine aţi venit, Lady Meriel! 

Următoarea care apăru fu chiar Rebecca Wilding în 
persoană, purtând un halat aproape la fel de murdar ca 
al fiicei sale. 

- Dominic, ce bine îmi pare să te văd! A trecut prea 
mult timp. Am auzit bine că îţi prezentai viitoarea soție? 

Femeia făcu ochii mari când o văzu pe Meriel, pasiu- 
nea ei de artist licărind în profunzimile ochilor căprui. 

In timp ce un ogar intra agale şi sărea cu labele pe 
Dominic, ultimul membru uman al familiei cobori şi 
el treptele, zdravăn precum un docher şi mirosind vag 
a terebentină. 

-Ditamai agitația, observă Kenneth Wilding exami- 
nând holul tot mai aglomerat. Ce am pierdut? 

Până să se termine cu toate prezentările, în cameră îşi 
mai făcuseră apariţia două pisici, iar Meriel părea gata 
să leşine. Dominic îi puse o mână protectoare în jurul 
taliei în timp ce se gândea cum să procedeze. 

Meriel rezolvă problema îndreptându-se de spate. 

- Lady Kimball, v-ar deranja foarte tare dacă v-aş vi- 
zita grădina? li aruncă lui Dominic o privire ironică: 
Situaţia va fi mult mai uşor de explicat dacă eu nu sunt 
de față. 

-Antonia, condu-o pe Lady Meriel în grădină, apoi 
las-o în pace, ordonă Rebecca fără a se pierde cu firea. 
Michael, înapoi sus la lecții. 

Meriel şi Antonia plecară, iar câinele şi un uriaş mo- 
tan tărcat cu blana cenuşie porniră ţopăind pe urmele 
lor. Când adulții rămaseră singuri, Kenneth remarcă: 

-E evident că există o istorie interesantă în spatele 
vizitei tale. Hai, spune-ne ce se întâmplă, Dominic! 

- Bucuros, dar vă rog să nu mai povestiți nimănui 
altcuiva, nici măcar lui Sir Anthony şi Lady Seaton. 


Dominic îşi însoţi prietenii până în salonul din spa- 
tele casei. După ce se aşezară cu toții, istorisi în rezumat 

trecutul lui Meriel, felul în care ajunsese so întâlnească 
şi motivele pentru care o căsătorie rapidă era absolut 
esenţială. 

-E mult ce vă cer, dar ne-aţi putea lăsa să stăm aici 
una sau două nopţi, până când voi putea face pregătirile 
pentru nuntă.” spuse el în încheiere. 

- Bineînţeles, fii bine-venit, dar eşti sigur în privința 
asta? vru Kenneth să ştie. 

- „Căsătoreşte-te în grabă, căieşte-te alene“, cită Do- 
minic ironic. Situaţia nu e ideală, dar sunt convins că 
vreau so iau de soție şi cu siguranță nud pot îngădui 
unchiului ei so interneze iar într-un ospiciu. 

Imaginea lui Meriel legată de scaun îi dădu fiori reci 
care probabil fură mai convingători decât toate cuvin- 
tele lui. 

Rebecca şi Kenneth se uitară unul la altul şi ajunseră 
iute la un acord. 

-Trebuie să vă căsătoriți aici, decretă pictorul. O nun- 
tă în casa unui lord conferă respectabilitate, şi se pare că 
ai nevoie de toată demnitatea pe care o poţi căpăta. 

- N-am vrut să vă implic atât de mult, protestă Do- 
minic. Dacă Lord Grahame alege să mă acuze public că 
i-am sedus nepoata bolnavă mintal, aţi putea fi atraşi 
într-un scandal urât. 

- Suntem de prea multă vreme plictisitor de cuminti, 
spuse Rebecca pe un ton blând. Ceremonia ar trebui 
să aibă loc poimâine. Mâine e prea devreme pentru a 
pregăti totul aşa cum se cuvine. 

Dominic se încruntă. 

-Cea mai bună ar fi o nuntă foarte mică. Nu vreau 
s-o chinui şi mai mult pe Meriel. 


- înțeleg, îl linişti Rebecca. Insă chiar dacă singurii 
oaspeţi vom fi eu, Kenneth şi poate copiii, ar trebui să 
existe o atmosferă festivă. Căsătoria reprezintă unul din- 
tre cele mai importante angajamente din viaţă, aşa că o 
nuntă n-ar trebui să fie o treabă tristă şi meschină. li adre- 
să o privire caldă şi intimă soțului ei, apoi continuă: 

Crede-mă, peste ani vă veți bucura amândoi când veți 
privi în urmă la o zi atât de specială. 

-Ai dreptate, Rebecca, încuviinţă Dominic după o 
clipă de gândire. Meriel a fost privată de atâtea lucruri... 
Merită şansa de a fi mireasă. în plus, nu sunt sigur că aş 
putea termina cu toate aranjamentele până mâine. Auto- 
rizația, angajarea unui preot, contractul de căsătorie... 

începu o listă mentală care includea un drum până 
acasă la el pentru a-şi lua nişte haine. Să se însoare cu 
mireasa lui Kyle în vreme ce purta veşmintele acestuia 
ar fi fost prea de tot. 

Ridicându-se de pe scaun, Rebecca se duse către fe- 
restrele din spatele casei, cele care dădeau în grădină. 

- Crezi că Lady Meriel m-ar lăsa s-o pictez? 

Dominic îşi lăsă deoparte lista şi i se alătură la geam. 

Grădina mică, dar plăcută, avea în capătul opus un co- 
pac înconjurat de o bancă circulară din lemn. Meriel 
stătea cu spatele sprijinit de trunchi, cu ochii închişi. 
Ogarul familiei Kimball i se întinsese la picioare, în vre- 
me ce motanul cenuşiu îi moţăia în poală. Dominic se 
bucură să vadă că aleasa lui se mai îmbujorase putin. 

-S-ar putea să vrea, răspunse el. Dar cred că nu în 
timpul acestei vizite. Şi aşa, abia dacă suportă oraşul. 

- Cred că Rebecca, Sir Anthony şi cu mine va trebui 
să tragem la sorți ca să vedem cine o pictează primul, 
interveni amuzat Kenneth. Are un aer eteric irezistibil. 

-O văd ca Daphne, murmură soția lui. Chiar când 
începe să se transforme într-un dafin pentru a scăpa de 
avansurile lui Apolo. 

- Eu, unul, mă gândesc la Keats, mărturisi Dominic. 

- „La Belle Dame Sans Merci“? Perfect! zise Rebecca, 
înțelegând numaidecât. Ochii i se înceţoşară în timp ce 


îşi contura viziunea lăuntrică. Sticlă suflată, cu un miez 
de oțel pur. O fecioară argintie într-o pădure primăvăra- 
tică, înconjurată de animale fermecate. 

-Mai târziu, dragostea mea. Kenneth puse o mână 
fermă pe umărul soției sale. Acum fata are nevoie de un 
refugiu, nu de un tablou mitic. 


Revenind imediat la realitate, Rebecca spuse: 

- Crezi că s-ar supăra dacă aş ieşi să schimb două vor- 
be cu ea? 

- Probabil ai să-ţi dai seama destul de repede dacă se 
supără. Deşi sunt sigur că singura persoană pe care a 
muşcat-o vreodată a fost tatăl meu, zise Dominic stăpâ- 
nindu-şi un zâmbet. 

Ochii Rebeccăi se umplură de veselie. 

- Cred că o să-mi placă de Lady Meriel. 

îşi dădu jos halatul pătat şi părăsi salonul. 

Dominic începu să discute cu Kenneth aspectele 

organizatorice, recunoscător pentru impulsul care îl con- 
dusese către acest sanctuar. Chiar dacă lui Grahame îi 
dădea prin minte să-şi caute nepoata la Londra şi nu în 
Gretna Green, nu avea să-i găsească niciodată în casa 
asta intimă. încă două zile şi aveau să devină soț şi soție, 
iar Meriel avea să fie în siguranţă. 

în siguranţă şi a lui. 

Zgomotul străzilor din Londra era ca un bâzâit ce 
se auzea permanent în fundal; prin urmare, Meriel îşi 
dădu seama că nu mai era singură abia când o voce 
feminină întrebă: 

- Pot să stau lângă tine? 

Ruşinată de slăbiciunea ei de mai devreme, îşi acordă 
o clipă pentru a se aduna, astfel încât să nu-l facă de 
ruşine pe Dominic în fața prietenilor lui. Din fericire, 
o grădină şi o pisică torcând aveau un efect aproape 
terapeutic. Deschise ochii. Aura lui Lady Kimball era 
opalescentă, cu mai multe straturi şi presărată cu scân- 
tei de culori schimbătoare. 

- Desigur, Lady Kimball. lertaţi-mi nepolitețea de a o 
fi zbughit afară cu prima ocazie. 

-Londra este copleşitoare pentru orice om crescut 
la ţară. 


Femeia se aşeză pe băncuţa din jurul copacului, la 
dreapta lui Meriel. Avea cam treizeci şi cinci de ani, nu 
era cu mult mai înaltă decât musafira sa, îşi purta părul 

castaniu în şuvițe încâlcite şi emana un calm impertur- 
babil. Aruncă o privire spre câinele adormit. 

- Horatio s-a ataşat remarcabil de tine, şi nu pot de- 
cât să presupun că l-ai hipnotizat pe Duhul Cenuşiu, 
motanul din poala ta. 

- îmi plac animalele. 

Meriel mângâie blana moale a bătrânei feline şi se în- 
trebă dacă Roxana şi Ginger îi simțeau lipsa. Cu puţin 
noroc avea să se întoarcă acasă peste o săptămână. Dar 
mai întâi trebuia să învețe să fie puternică. Nu exista 
nimic atrăgător la o femeie care nu se putea descurca în 
cele mai simple situaţii ale vieții. 

Lady Kimball se aplecă pentru a-l scărpina pe Hora- 
tio, care gemu de încântare. 

- Dacă nu a nimic împotrivă, nunta va avea loc aici, 
poimâine. 

Meriel încuviință uşurată. 

-Mi-ar plăcea ca evenimentul să se petreacă în inti- 
mitate, Lady Kimball. 

-Spune-mi Rebecca.  Sprijinindu-se de trunchiul 
copacului, femeia rosti gânditoare: Am fost implicată 
într-un scandal pe când eram doar o copilă şi ani întregi 
am trăit în casa asta ca o pustnică. Mi-a fost foarte greu 
să ies din izolare şi să reintru în societate. 

- Cum ai reuşit? se interesă Meriel. 

- Foarte greu. Kenneth m-a târât cu forța la primul 
meu bal. 

- înțeleg de ce el şi Dominic sunt prieteni! 

-împărtăşesc o anume atitudine directă, se arătă 

de acord Rebecca. Chiar şi cu Kenneth alături, prima 
mea incursiune în lumea mondenă a fost îngrozitoare. 
Oamenii se holbau, şuşoteau pe la spatele meu, ba chiar 
mă insultau în față. Dar prietenii lui Kenneth m-au ac- 
ceptat de dragul lui şi, curând, am ajuns să mă bucur că 
am renunţat la sihăstrie. Deşi atelierul meu din mansar- 


dă era un loc sigur, ducea lipsă de diversitate. 


Aşadar, pentru că prietenii lui Kenneth o ajutaseră 
pe Rebecca, ea făcea acum acelaşi lucru pentru o altă 

proscrisă. Era o dovadă de generozitate din partea ei să 
încerce so facă pe Meriel să se simtă mai puţin ciudată, 
deşi situaţiile nu prea se asemănau. 

-Cred că drumul meu va fi mult mai lung decât al 
tău, rosti Meriel pe un ton melancolic. 

- Mai lung şi cu siguranță mai greu, admise Rebecca. 
Dar cu hotărâre şi cu tovarăşul potrivit, orice călătorie e 
posibilă. L-ai ales bine pe Dominic. N-am cunoscut un 
om mai bun şi mai răbdător, cu excepţia lui Kenneth. 

Avea dreptate. Dominic fusese un sfânt, la câtă răb- 
dare şi înțelegere îi arătase. Prea sfânt, poate, pentru o 
femeie care era mai mult o păgână decât o doamnă. 

Intrerupându-i gândurile, Rebecca întrebă: 

- iți doreşti ceva anume pentru nuntă sau ai întrebări 
pe care ai vrea să mi le pui? 

- Vrei să-mi oferi o lecţie despre îndatoririle maritale? 
răspunse Meriel, înțelegând mesajul. Un foarte stingher 
general din Shropshire a încercat acelaşi lucru. 

-Fără lecţii, dacă nu le ceri, promise Rebecca, fi- 
xândo cu o privire ageră. Dar mi-ar plăcea să-ţi ofer o 
rochie pe care s-o îmbraci la cununie. Noi două avem 
cam acelaşi măsuri, şi am ceva ce ar trebui să ţi se potri- 
vească foarte bine. 

-Mulţumesc. Meriel simți  înțepătura lacrimilor. 
Ultimele zile îi scormoniseră emoţiile până la sânge, lă- 
sându-le prea vulnerabile. Ura să se simtă atât de slabă. 
Te porți foarte frumos cu o străină nebună. 

-Pari mai sănătoasă la minte decât jumătate dintre 
pictorii pe care îi cunosc. Nu că asta ar fi greu! Ridicân- 
du-se, Rebecca îi spuse: Rămâi aici cât îți place. Atunci 
când vei fi pregătită, îți poți lua în stăpânire cămăruța 
liniştită din spatele casei. 

- Mulţumesc, repetă Meriel, dorindu-şi să fie mai eloc- 
ventă. Spre surprinderea ei, se întinse pentru a-i atinge 
mâna celeilalte. Mă bucur că Dominic m-a adus aici. 

Rebecca îi cuprinse mâna într-o strânsoare caldă cu 


iz de terebentină. 


-Sper să te vedem mai des. Dominic e aproape un 
membru al familiei, iar asta înseamnă că şi tu eşti la fel. 
Privirea gazdei se intensifică atunci când observă brăța- 
ra mefiendi de pe încheietura lui Meriel. Ce-i asta? 

-Meherufi. Sunt desene temporare făcute cu pastă de 
henna, foarte răspândite în India şi alte ţări orientale. 

Cu ochii strălucindu-i ca ai unei fetițe, Rebecca se 
aşeză la loc pe bancă. 

-Fascinant! Te rog, povesteşte-mi mai mult. Modele- 
le au vreo semnificaţie aparte? E posibil să faci rost de 
henna aici, la Londra? 

Zâmbind, Meriel începu să-i răspundă la toate între- 
bările. Era bine să aibă ceva de oferit în schimbul a tot 
ce primea. 

Deşi era evident obosită, Dominic observă uşurat că, 
la întoarcerea din grădină, Meriel părea să fie din nou ea 
însăşi. Aruncându-i doar o scurtă privire, ea ceru o cină 
uşoară în cameră, astfel încât să se poată culca devreme. 

Simţindu-se el însuşi epuizat şi nevrând să tulbure ru- 
tina casei mai mult decât era necesar, Dominic se scuză 
imediat după cină. înainte de a merge în odaia lui, trecu 
să-şi vadă logodnica. 

Primind permisiunea să intre, o găsi cocoţată pe lo- 
cul de la geam, cu picioarele strânse şi cu braţele în jurul 
genunchilor, urmărind lungul apus de vară. Motanul îi 
ținuse tovărăşie, iar acum termina de mâncat cu elegan- 
tă rămăşiţele de la cina ei. 

-Sper că ai reuşit să iei câteva îmbucături înainte ca 
Duhul Cenuşiu să pună stăpânire pe tava ta. 

Dominic o sărută pe creştet, apoi se aşeză pe un sca- 
un din apropierea ferestrei. Degetele ei goale se ițeau de 
sub marginea rochiei. 


-Duhul Cenuşiu şi cu mine am făcut o înțelegere, 
spuse Meriel fără să-l privească. Eu am luat prima jumă- 
tate din mâncare, iar el a primit-o pe a doua. 

-Te simţi mai bine? 

Ea dădu din cap în semn de aprobare, cu ochii aţin- 
titi la grădina urbană sau poate la acoperişurile din 
Mayfair. 

- Dar viața mi s-a schimbat atât de mult, încât uneori 
mă întreb dacă nu cumva visez. 

- Regreți schimbările? vru el să ştie, cercetându-i pro 
filul calm. 

-Presupun că nu, zise ea după o lungă tăcere. Dar 
am avut mult de câştigat. înainte de venirea ta eram fe- 
ricită, fără să ştiu sau să-mi pese că ratam ceva. Ar fi fost 
mai bine să rămân aşa cum eram? Nu pot spune. 

Dominic tresări. Deşi în general aprecia onestita- 
tea, îl durea să ştie că Meriel avea atâtea îndoieli legate 
de prezența lui în viața ei. încercând să nu pară defen- 
siv, spuse: 

-Mai devreme sau mai târziu schimbările tot ar fi 
venit. Lord Amworth a fost singurul care s-a opus inter- 
nării tale în ospiciu, iar el e mai bătrân şi cu o sănătate 
mai precară decât Lord Grahame. 

- Poate că Warfield a fost visul. Dacă da, atunci a fost 
unul frumos. 

-Acum eşti nefericită? 

-Mă simt... suspendată, şopti Meriel, scuturată de 
un fior. 

Pentru a se alina atât pe sine, cât şi pe logodnica lui, 
Dominic se ridică şi o luă de lângă fereastră, apoi se aşe- 
ză din nou pe scaun, cu ea în poală. Meriel răsuflă uşor 
şi i se cuibări la piept, sprijinindu-şi capul pe umărul lui. 
în timp ce lumina scădea, el o mângâie pe spate, liniştit 
de greutatea, căldura şi mirosul ei familiar. 

Ştiind că trebuia s-o spună, murmură: 


-Nu e prea târziu să te răzgândeşti în privinţa căsăto- 
riei, dacă într-adevăr nu o vrei. Putem face alte aranja- 
mente pentru a te ţine departe de unchiul tău. Părinţii 

Rebeccăi sunt pe cale să plece spre casa lor de vacanţă 
din Ținutul Lacurilor. Ai putea să-i însoțeşti şi să rămâi 
acolo în următoarele câteva luni. E un loc sălbatic, liniş- 
tit. Cred că ti-ar plăcea. 

Trupul ei subțire se încordă, iar tăcerea se lungi 
atât de mult, încât Dominic fu sigur că Meriel avea să 
profite de ocazie pentru a da înapoi. In schimb, ea spuse 
pe un ton neutru: 

- Ai îndoieli acum că ai văzut cât de nepotrivită sunt 
pentru rolul de soție? 

-Dumnezeule mare, nu! exclamă el. De unde ţi-a 
venit ideea asta? 

-Ți-am dat mari bătăi de cap. Acum că ne aflăm aici, 
la Londra, trebuie să fie evident că nu voi fi niciodată 
„normală“. Meriel îşi lăsă capul pe spate, privirea fiin- 
du-i de nepătruns în lumina slabă. Potrivit uzanțelor, 
unui gentleman care face o cerere în căsătorie nu i se 
îngăduie să se răzgândească. Numai doamnele au acest 
privilegiu. O regulă stupidă. Ei bine, te eliberez de orice 
obligaţie. Ai vrut să mă salvezi şi ai făcut-o. Dorinţa de 
a fi un gentleman n-ar trebui să te coste mai mult decât 
te-a costat deja. 

Pulsul lui Dominic începu să bată cu putere. 

-Te vreau nu din obligaţie, ci din dragoste, Meriel. Tre- 
buia doar să mă asigur că te măriţi cu mine de bunăvoie. 

Buzele ei se strâmbară într-o expresie de vădită 
neîncredere. 

îngrozit de ideea că erau la un pas de a se despărți, el 
o sărută apăsat, dorindu-şi să-i nimicească toate dubiile. 
După o clipă de uimire, gura ei se deschise, iar Meriel 
răspunse lăcomiei lui neînfrânate. In timp ce era mistu- 
it de flăcările dorinței, Dominic îşi dădu seama că de 
asta aveau nevoie. 


Nu mai făcuseră dragoste din noaptea în care ea fusese 
salvată de la ospiciu. Pe drum ocupaseră camere separate, 
de dragul bunei-cuviinţe şi pentru că el nu voise s-o împo- 
văreze cu un efort fizic când era şi aşa foarte stresată. 

Pasiunea era însă tămăduitoare, o cale de a reînnoi 
intimitatea greu încercată. O simţi pe Meriel prinzând 
viaţă, sărutândud la rândul ei, înfigânduŞi unghiile în 
umerii lui. 

Pe măsură ce sărutările deveneau tot mai profunde, 
îşi lăsă mâna să-i alunece pe piciorul ei, sub fusta rochi' 
ei împrumutate. Ea îşi desfăcu genunchii, astfel încât 
Dominic să-i poată mângâia pielea mătăsoasă din im 
teriorul coapselor. Când îi atinse cutele umede şi fier- 
binti ale părţilor ascunse, lui Meriel i se tăie răsuflarea. 
El pătrunse mai adânc, mângâindo până când şoldurile 
ei începură să se rotească şi să se mişte provocator în 
poala lui. Cuprins de patimă, el o ridică şi o întinse pe 
cuvertura stacojie. 

Apoi, grăbit, fără să'i pese de vreo subtilitate, îşi 
descheie pantalonii şi o  încălecă, smulgându-i fustele 
şi jupoanele astfel încât să se poată împinge în trupul 
ei cald şi primitor. Meriel trase aer în piept când o pă' 
trunse, apoi îl înconjură cu brațele şi picioarele, astfel 
încât trupurile lor pierdute unul în altul să rămână pe 
veci înlănţuite. 

împreunarea le fu scurtă şi sălbatică, o furie a sânge' 
lui care îi uni întro singură ființă. Când o simţi zvârco- 
Undase, Dominic îi acoperi gura cu a lui, astfel încât 
să-şi înghită tipetele unul altuia. Se revărsă în interiorul 
ei, apoi se prăbuşi ameţit şi tremurând, întrebândmse 
dacă nu cumva nebunia pusese stăpânire pe amândoi. 

Peste câteva clipe, gâfâind, se rostogoli pe o parte. 

-Te mai îndoieşti că te vreau? 

-Nu, Dominic, râse ea atingândmi obrazul. 

Când îi auzi satisfacția din glas, îşi dădu seama că 
Meriel simţise nevoia de a şti ce putere avea asupra lui. 
Sub aerul ei fragil se ascundea o putere uriaşă. Ani îm 
tregi fusese stăpână pe propria viaţă între graniţele do' 
meniului Warfield. 


Recent însă, nişte forțe care îi scăpau de sub control 
o loviseră şi o descumpăniseră. Avea nevoie să se asigu- 
re că nu era o victimă neajutorată. Dominic îi sărută 

tandru tâmpla, gândindu-se cât noroc avea că, liniş- 
tindo, era în acelaşi timp recompensat din plin. 

Nu mai discutară niciodată despre renunţarea la 
căsătorie. 

Dimineaţa începu bine, cu o vizită la avocatul so- 
ților Kimball, ales deoarece Dominic nu voia să mai 
aibă de-a face cu consilierul juridic al familiei, cel care 
îi dezvăluise planurile lui Amworth lordului Grahame. 
Avocatul, un bărbat cu privire ageră pe nume Carlton, 
promise să redacteze imediat documentele ce aveau să 
păstreze averea lui Meriel sub controlul ei, astfel încât 
ele să poată fi semnate chiar în acea după-amiază, în 
casa familiei Kimball. 

Procurarea autorizaţiei din partea colegiului medici- 
lor se dovedi un lucru simplu, chiar dacă mâncător de 
timp, iar vicarul parohiei locale se arătă dornic şi dispo- 
nibil să oficieze ceremonia. Ultima oprire a lui Dominic 
fu acasă la el, unde se bucură să-şi găsească valetul, pe 
Clement, abia întors din călătoria făcută pentru a-şi vizi- 
ta mama bolnavă, care acum se simţea mult mai bine. 

Fu o uşurare să-i mărturisească evenimentele din ulti- 
mele două săptămâni lui Clement, care îi era atât servi- 
tor, cât şi prieten. Deşi valetul dădu sugestiv ochii peste 
cap de câteva ori de-a lungul poveştii, îi împachetă efici- 
ent hainele şi îi ură să aibă parte de o nuntă frumoasă. 
Dominic se gândi să-l invite la ceremonie, dar hotărî să 
n-o facă. Meriel nu mai avea nevoie de alţi străini prin 
preajma ei. Valetul i se putea alătura mai târziu. 

Se întoarse la locuința familiei Kimball, unde află că 
mireasa lui devenise preferata casei. Pe lângă faptul 
că se jucase cu copiii în grădină şi îi ţinuse companie 
Rebeccăi în atelier, folosise buruieni, flori din grădină 
şi o străveche oală pătată cu vopsea pentru a crea un 
aranjament floral. Când îl văzu, Rebecca observă: 

- Meriel are ochi de artist. 


- Un pictor în flori şi ramuri, fu de acord Dominic. 

Acum că învățase să aprecieze originalitatea lui Me- 
riel, îi adora creațiile. 

Mai târziu în acea după-amiază, Carlton sosi cu cior- 
na contractului de căsătorie. In timpul discuţiei ce avu 
loc în birou, avocatul îi explică lui Meriel toate clauzele. 
Kenneth participă şi el, ca apărător al intereselor fetei. 
Dominic nu voia să existe nici o bănuială că ar fi profi- 
tat de ea în vreun mod. 

Față în faţă cu trei bărbaţi serioşi, Meriel ascultă 
detaliile contractului propus cu o expresie uşor neaten- 
tă care îl îngrijoră pe Dominic. Părea că se retrăsese în 
sine din pură plictiseală şi că nu înțelegea cu adevărat 
importanța deciziilor care se luau. 

Viitorul ei soț ar fi trebuit s-o cunoască mai bine. 
După rezumatul lui Carlton, ea parcurse documentul, 
apoi îl rupse calm în bucăţi. Celor trei bărbaţi care se 
holbau la ea le spuse: 

- Clauzele în favoarea copiilor mi s-au părut rezona- 
bile. Păstraţi-le. Cât despre restul, redactaţi un contract 
conform căruia eu şi Renbourne împărțim aceleaşi răs- 
punderi privind domeniul Warfield şi avem acces egal 
la toţi banii. Nici unul din noi nu va putea să ia măsuri 
drastice, cum ar fi să vândă pământuri sau să facă inves- 
titii, fără consimțământul celuilalt. 

Carlton rămase cu gura căscată. 

- E un aranjament foarte radical. 

-Dar cu siguranţă nu ilegal? ripostă Meriel ridicând 
din sprâncenele ei delicate. 

-Nu şi dacă este corect redactat, recunoscu avocatul. 

-Atunci redactaţi-l. Meriel se ridică. îmbrăcată într-o 
rochie albastră de zi ce îi aparținea Rebeccăi, părea aris- 
tocrată din cap până în picioare. Dacă voi muri înaintea 
soțului meu, el va moşteni tot ce am, explică ea. Dacă 
murim amândoi fără să fi avut copii, averea mea se va 
întoarce de unde a venit: pământurile la familia mamei 
mele, banii lichizi la rudele tatălui meu. 


- D-dar voiai să îţi pui toate bunurile sub tutelă, astfel 
încât să nu pot abuza de averea ta, bâigui Dominic. 

-Asta a fost ideea ta, nu a mea, îl corectă ea cu as- 
prime. Eu am spus că aş prefera să-ţi fiu amantă, nu 
soție, dar nu m-am îndoit nici o clipă de onestitatea ta. 
Domnilor, vă salut, mai spuse, apoi se răsuci şi plecă din 
birou, cosița lungă şi blondă legănându-i-se pe spate. 

Dominic, încă uluit, îşi văzu prietenul zguduindu-se 
de râs. Carlton îşi scoase ochelarii cu ramă de aur şi îi 
şterse folosindu-se de o batistă. 

-O tânără remarcabilă, domnule Renbourne. 
Una care ştie ce vrea. Deşi clauzele propuse de dânsa 
sunt foarte neobişnuite, nu s-ar putea spune că sunt 
nerezonabile. 

-Te însori cu o silfidă de oțel, Dominic, remarcă 
amuzat Kenneth. Se vede sângele cuceritorilor nor- 
manzi care îi curge prin vene. Cu privirea pierdută în 
zare, luă un creion şi se apucă să schițeze ceva pe o bu- 
cată din contractul rupt, explicând: Aşa trebuie pictată, 
ca o castelană normandă urcată pe zidul fortăreței, apă- 
rându-se pe sine şi poporul ei împotriva unui asediu, în 
timp ce soţul ei e plecat departe. Fragilă, dar imposibil 
de stăpânit, în timp ce îşi flutură sabia pentru a-şi strân- 
ge soldații. 

Dominic îşi dădu ochii peste cap, ştiind că nu va mai 
putea să-l scoată pe Kenneth din ale lui pentru o vreme. 
Dar chiar dacă Meriel îl făcuse să pară un idiot în fața 
celorlalți doi bărbaţi, gestul ei îl emoţionase. Voia ca ei 
să fie parteneri egali. Era un contract neobişnuit, dar 
foarte corect şi exact ceea ce ar fi ales şi el. 

Ba mai mult, spusese pe şleau că avea încredere în el. 
Intr-o zi, cu voia lui Dumnezeu, avea să-l şi iubească. 

Kyle avu o stranie impresie de ireal când ajunse la 
Londra. Totul i se părea exact la fel, ca şi cum nici n-ar fi 
plecat. Pe de altă parte, avea impresia că stătuse departe 
ani întregi şi devenise de nerecunoscut. 

Alungându-şi senzaţia de dezorientare, hotărî că mai 
întâi trebuia să treacă pe la fratele său. Stabiliseră câte- 
va modalități pentru a relua legătura la întoarcerea lui 
Kyle, în funcţie de cum aveau să stea lucrurile la War- 
field. Prima, şi cea mai simplă, era ca Dominic să-şi fi 
îndeplinit misiunea şi să se fi întors în oraş. In cazul 
acesta nu trebuia decât să-şi informeze fratele în legătură 
cu desfăşurarea vizitei, iar de aici încolo urma să se ocu- 
pe el. O nuntă rapidă, presupunea Kyle, deoarece Lord 
Grahame, unchiul lui Lady Meriel, urma să se întoarcă 
de pe Continent peste aproximativ două săptămâni. 

Dacă Dominic era încă la Warfield, ar fi trebuit să-i 
trimită un mesaj servitorului său, Clement. In cazul în 
care valetul ar fi fost încă plecat la ţară, Kyle s-ar fi văzut 
nevoit să călătorească până în Shropshire şi să discute 
în secret cu fratele său sau să dispară până la revenirea 
lui Dominic la Londra. Cu siguranţă ar fi fost imposibil 
ca gemenii să facă schimb de roluri la Warfield. Chiar 
şi persoana cea mai puţin perspicace ar fi observat ceva 
dacă Dominic s-ar fi transformat în Kyle peste noapte. 
Trebuia să mai treacă nişte timp pentru ca deosebirile 
dintre ei să se estompeze. 

Kyle bănuia că fratele lui se plictisise deja de viaţa la 
țară şi se întorsese în capitală. Dacă era aşa, atunci înşe- 
lătoria luase sfârşit, fără ca nimeni să-şi fi dat seama. 

Nerăbdător să termine treaba, se îndreptă către casa 
în care locuia Dominic. Pe când aştepta pe holul slab 
luminat, se bucură să audă paşi răspunzând bătăii lui 
în uşă. Cel puţin unul din cei doi bărbaţi se întorsese 
la Londra. 

Clement deschise uşa. Ridicând din sprâncene, vale- 
tul întrebă: 

-Ați uitat ceva, domnule? Dacă nu vă grăbiţi, veţi 
întârzia la propria nuntă. 

Kyle încremeni, lovit de premoniţia unui dezastru. 


-Ce nuntă? 
Clement se uită mai îndeaproape şi păli. 


- Doamne Dumnezeule, Lord Maxwell! 

încercă să trântească uşa, dar era prea târziu. Kyle îl 
împinse în apartament, strigând: 

- Cu cine se însoară Dominic? 

Ştergându-şi orice expresie de pe chip, valetul intră 
cu spatele în micul salon. 

-M-am exprimat greşit, milord. Nu mă aşteptam să 
vă văd pe dumneavoastră. 

- Asta-i al dracului de sigur! înaintând spre Clement 
cu un aer furios, Kyle se răsti: Se însoară cu Lady Meriel 
Grahame, nu-i aşa? Nu-i aşa? 

în ciuda premoniţiei sale, licărul de confirmare de 
pe chipul lui Clement veni ca o lovitură teribilă. Cum 
putuse Dominic să-l trădeze cu atâta mişelie? 

Şi totuşi era perfect logic. Dominic detestase mereu 
faptul că era fiul mai mic, lipsit de proprietăţi, cu statut 
şi venituri limitate. Căsătoria cu nebuna Lady Meriel 
avea să-i asigure luxul pentru tot restul vieţii. în loc de 
a se mulţumi cu o proprietate modestă, acum era stă- 
pânul unei averi egale cu moştenirea contelui de Wrex- 
ham. Totul părea foarte logic. 

Şi era doar vina lui Kyle pentru că fusese suficient de 
prost încât să aibă încredere în fratele său. Izbucni: 

- Unde şi când? 

Valetul scutură din cap, refuzând să răspundă. Furia 
care se tot strânsese în sufletul lui Kyle încă de când 
aflase despre boala fatală a Constanciei explodă. îl izbi 
pe subțirelul Clement de perete şi îi cuprinse gâtul în 
mâini cu atâta forță, încât îi lăsă vânătăi. 

-Spune-mi, sau, pentru numele lui Dumnezeu, o să 
te sufoc până vorbeşti! Unde se însoară Dominic cu ea? 

Clement rosti cu greu: 

-î-în casa familiei Kimball, dar n-are nici un rost să 
încercaţi să opriți ceremonia. Privirea speriată a vale- 
tului se îndreptă către ceasul de pe polita şemineului. 
Se va termina înainte să ajungeţi acolo. E prea târziu. 


înjurând, Kyle îi dădu drumul şi cobori la parter. 
Poate că era prea târziu să mai oprească nunta, dar încă 
avea timp să-i rupă gâtul fratelui său. 

Rebecca avusese dreptate: meritase să facă un efort 
suplimentar pentru a transforma cununia într-un eveni- 
ment special. îmbrăcată într-o rochie din mătase ivorie, 
cu părul ei incredibil revărsându-se liber sub un voal fin 
şi purtând pe cap o cunună din flori proaspete, Meriel 
era atât de frumoasă, încât lui Dominic i se opri inima 
în loc atunci când o văzu. Mireasa intră în salon în pi- 
cioarele goale, ținând în mâini un buchet din trandafiri 
şi iederă. 

Decorată cu mormane de flori, încăperea se trans- 
formase într-un loc de sărbătoare. Rebecca şi Kenneth 
erau martori, iar copiii lor şi părinţii Rebeccăi, singurii 
musafiri, dar era îndeajuns. Peste ani, Meriel nu avea să 
simtă că-i lipsise ceva în ziua nunții. Nici Dominic. 

Inăbuşindu-şi dureroasa senzaţie că era pe cale să 
bată ultimele cuie în sicriul relaţiei cu fratele său, o luă 
pe Meriel de mână şi se întoarse către vicarul ce stătea 
cu spatele la ferestre. Acesta le zâmbi cald lor şi Du- 
hului Cenuşiu care îi privea cu interes de pe canapea. 
Cu glas sonor, preotul începu: 

-Dragii mei, ne-am adunat astăzi aici, în faţa lui 
Dumnezeu... 

Cuvintele impunătoare se revărsară asupra lui Domi- 
nic, dându-i o stare de pace. El şi Meriel erau făcuţi 
unul pentru altul. Când ea îşi rosti jurămintele cu voce 
blândă, lui îi fu greu să şi-o amintească pe fata sălbătici- 
tă care fugise de el atunci când o întâlnise prima dată. 

Când vicarul ceru inelul, mirelui i se goli mintea. 
Cumpărase unul cu o zi înainte, nu-i aşa? Unde era? 
înainte să intre în panică, Kenneth scoase bijuteria, 
cu un licăr în priviri. Dominic era norocos să-l aibă 
drept prieten. 

Mereu presupusese că, dacă se va însura, fratele lui 
îi va fi cavaler de onoare... 


îşi curmă gândul şi puse inelul pe degetul lui Meriel. 
Ea îl privi cu ochii limpezi, de un verde tulburător. Mi- 
nunata lui păgână, fermecătoare şi încăpăţânată, magică 

şi misterioasă. Se rugă în taină să fie mereu demn 
de ea. 

Restul slujbei trecu ca prin ceaţă, până când vicarul 
spuse: 

-Vă declar soț şi soție. 

Şi le dădu binecuvântarea finală. 

După ce Dominic sărută mireasa, oaspeţii se înghe- 
suim spre ei, râzând şi felieitându-i. Beat de fericire, el 
se gândi că Meriel era în sfârşit a lui, s-o iubească, s-o 
onoreze şi s-o apere. împreună puteau înfrunta orice 
avea să vină. 

Abia dacă observă zarva de pe hol, asta până când 
uşile se dădură de perete, iar Kyle năvăli în salon, cu 
părul în dezordine şi cu o expresie amenințătoare pe 
chip. Numai Dominic se uita în direcţia lui şi, pentru 
o clipă nesfârşită şi chinuitoare, privirea furioasă a lui 
Kyle o întâlni pe a fratelui său. Apoi vicontele străbătu 
ca o furtună încăperea, strigând: 

-Ticălosule! 

Ocara lui întrerupse râsetele, iar oaspeţii speriaţi se 
întoarseră să-l privească pe intrus. Meriel trase aer în 
piept şi se uită când la Kyle, când la Dominic. Soții 
Kimball şi Seaton făcură acelaşi lucru. Pentru orice om 
care nu-i mai văzuse niciodată împreună, asemănarea 
era de-a dreptul şocantă. 

Amorţit de sentimentul  inevitabilului, Dominic o 
împinse blând pe Meriel într-o parte şi înaintă către gea- 
mănul său. 

- Nu e ceea ce crezi. 

Kyle răspunse cu un mârâit incoerent şi cu un pumn 
care îl izbi în falcă. Dominic nici măcar nu încercă să se 
ferească. Impactul îl dezechilibră, dar primi cu bucurie 
lovitura. Măcar dacă durerea ar fi putut să spele vinovă- 
tia zdrobitoare. 

- Destul! 


Mare şi înspăimântător, Kenneth Wilding sări pe Kyle 
înainte ca acesta să poată izbi din nou. îi răsuci un braţ 
la spate cu o forţă care îl imobiliză, apoi îi porunci: 


Dă-i lui Dominic şansa de a-ţi explica. 

Kyle se zbătu să se elibereze, dar rămase fără aer 
când Kenneth înteţi strânsoarea până aproape de a-i dis- 
loca umărul. 

- Ce e de explicat? spuse cu amărăciune, ignorându-i 
pe toți în afară de fratele său. Mereu m-ai disprețuit 
pentru crima de a mă fi născut primul, iar acum te-ai 
răzbunat. Blestemat să fii! 

Dezolarea din ochii fratelui său îl înmărmuri pe 
Dominic, reflectându-se în el şi amestecându-se cu pro- 
priile lui chinuri sufleteşti. Nu putu decât să murmure: 

-îmi pare rău, dar, de dragul lui Meriel, nu exista 
altă cale. 

- Ipocrit nenorocit! 

Bolborosind obscenităţi, Kyle încercă iar să se elibere- 
ze, însă Kenneth îl opri trăgând în sus de braţul țintuit 
la spate. 

- Nu-mi pasă cât de supărat eşti, nu admit un aseme- 
nea limbaj în fața soției şi a copiilor mei! Dacă vrei să 
discuţi civilizat cu fratele tău, foarte bine. Dacă nu, ieşi 
afară din casa mea. 

O venă pulsa la tâmpla lui Kyle, dar acesta încetă să 
se mai zbată. 

-N-am crezut niciodată că ai să te cobori atât de 
jos, Dominic, spuse el cu glas tremurat. Dumnezeule! 
Eu speram că am putea să redevenim prieteni, iar în 
vremea asta tu mă trădai. Gura i se strâmbă. Atât de 
istet! Nu doar că ai avut plăcerea, de a-mi seduce soția 
făgăduită, dar te-ai mai şi ales cu banii şi puterea pe care 
ți le-ai dorit dintotdeauna. Şi când te gândeşti că am fost 
îndeajuns de prost încât să mă încred în tine pentru că 
erai fratele meu. 

- Nu a fost nici un pic de invidie la mijloc, jur! 

Dominic se opri, dureros de conştient că n-ar fi avut 


nici un rost să-i explice că o iubea pe Meriel şi că fusese 
nevoit să acţioneze în grabă ca s-o protejeze. Kyle era 
atât de furios, încât nu vedea decât trădarea. Orice argu- 
ment logic i-ar fi părut doar o scuză laşă. 

Luându-l ferm de braț pe proaspătul ei soț, Meriel 
interveni cu glas tăios: 

- Greşiți mult, Lord Maxwell. Nu m-aş fi căsătorit ni- 
ciodată cu dumneavoastră, aşa că nu aveţi nici un drept 
să-l învinovâţiţi pe Dominic că v-ar fi furat mireasa. 

Kyle o privi pentru prima oară de când venise. Clipi 
uimit, de parcă n-ar fi recunoscut-o pe femeia cu care 
intenționa să se însoare. Apoi îşi întoarse privirea mâni- 
oasă înspre fratele său. Meriel nu mai conta. Dominic 
fusese acela care comisese un păcat de neiertat. 

- îmi pare rău, Kyle, şopti acesta din nou. 

- E timpul să pleci, Lord Maxwell, spuse aspru Rebec- 
ca. îți sugerez ca, după ce te calmezi, să discuţi problema 
cu Dominic, dar nu înainte. 

Kenneth îi eliberă brațul musafirului nepoftit, apoi îl 
scoase afară din salon. încordat până în pragul unei că- 
deri nervoase, Kyle plecă fără să mai privească înapoi. 

Dominic ştia că ar fi trebuit să facă ceva, orice, ca să 
spargă tăcerea ca de gheaţă. Toată încurcătura asta dez- 
gustătoare era din vina lui. Dar se simțea buimăcit de un 
oribil amestec între propria durere şi cea a fratelui său. 
Faptul că aflase despre dorinţa lui Kyle de a reclădi relaţia 
dintre ei dădea o nouă dimensiune întregului chin. 


Meriel îl conduse câtre cel mai apropiat scaun, 
în timp ce îl împingea să se aşeze, porunci: 
- Lăsaţi-ne! 


Nuntaşii se supuseră în tăcere. Până şi motanul ieşi 
din cameră. 

Când rămaseră singuri, tânăra femeie îşi îmbrăţişă 
soțul, strângându-i capul la pieptul ei. 

-îmi pare rău, murmură ea în timp ce îl mângâia 
pe ceafă. Nu am înţeles cu adevărat cât de rău avea să 
primească fratele tău vestea despre căsătorie. 

Dominic o strânse în brațe, tremurând înfrigurat 


până în măduva oaselor. 


-Kyle şi cu mine suntem înstrăinați de ani întregi, 
dar întotdeauna a existat între noi o încredere elemen- 
tară. Acum am distrus-o, iar el n-o să mă ierte în veci. 

Kyle nu se pricepuse niciodată la iertare. O lăsase me- 
reu în seama lui Dominic. 

-Ai rupt legătura de încredere cu el ca să păstrezi 
legătura de încredere cu mine. Ţi-a trebuit un curaj teri- 
bil. Meriel îşi lipi obrazul de părul lui, şoptind: Iți mul- 
țumesc, soțul meu. 

Dominic închise ochii, apoi se concentră asupra 
căldurii ei  binecuvântate şi asupra propriei  răsuflări. 
Inspiră, expiră. Inspiră, expiră. Era mai rău decât dacă 
fratele său ar fi murit, căci moartea ar fi fost devasta- 
toare, dar relativ simplă. Doar pierderea unei părți din 
suflet. Această ruptură brutală, un coşmar al tristeţii şi 
trădării, avea să-i marcheze definitiv pe amândoi. 

Oare ar fi putut să procedeze cumva diferit, poate s-o 
ascundă pe Meriel într-un loc sigur până la întoarcerea 
lui Kyle? Fratele său tot s-ar fi înfuriat, dar n-ar fi fost 
atât de rău ca faptul că aflase despre căsătorie într-un fel 
atât de zguduitor. 

li apăru în minte imaginea terifiantă a lui Meriel le- 
gată de un scaun din azilul Bladenham. Nu putea risca 
să se întâmple din nou aşa ceva. Pericolul din partea 
lui Grahame era foarte real. Unchiul ei fusese militar. 
Dacă i-ar fi urmărit cu sprijinul unui magistrat şi cu pis- 
tolul pentru duel în mână, poate că totul s-ar fi terminat 
cu Dominic mort şi cu Meriel încuiată într-un ospiciu 
infernal, stingându-se puţin câte puţin. 

Acceptă cu amărăciune că n-ar fi putut să rişte acţio- 
nând altfel, nu când în joc erau siguranța şi sănătatea 
fetei. îşi făcuse alegerea, iar acum trebuia să suporte 
consecințele. Măcar, slavă Domnului, Meriel avea su- 
ficientă încredere în el cât să ştie că nu acţionase din 
motivele josnice de care îl acuzase Kyle. 


Viața mergea mai departe. Până la urmă durerea avea 
să scadă la un nivel tolerabil. Mai greu urma să-i fie lui 
Kyle, care nu avea o Meriel şi care îndurase foarte recent 
o altă mare suferință. Gândul acesta nu făcu decât să-i 
învârtă cuțitul în rana sângerândă din inimă. 

Dar nu putea sta acolo pentru totdeauna, agăţâiv 
du-se de Meriel precum un copilaş îngrozit. Se des- 
prinse de ea şi o privi. Il urmărea cu o mină serioasă, 
fereastra din spate transformându-i părul blond şi voa- 
lul alb într-un nimb de lumină. Arăta ca un înger, deşi 
el ştia foarte bine să vadă oţelul de sub mătase. 

Cu delicateţe, Meriel îşi trecu peste obrazul lui dege- 
tele ca nişte aripi de fluture. 

- Obişnuiam să visez că am o soră geamănă, spuse ea 
blând. Un suflet-pereche care mi-ar fi fost cea mai bună 
prietenă, care m-ar fi iubit şi înțeles mereu. Niciodată 
nu m-am gândit la latura întunecată a relaţiei dintre 
gemeni: capacitatea de a vă distruge unul pe altul. 

-Noi doi va trebui să fim cei mai buni prieteni, dra- 
gostea mea, oftă Dominic. 

Văzând că el îşi recăpătase controlul, Meriel zâmbi şi 
îi dădu un sărut uşor, dulce. 

- Nu suntem deja? 

Dominic reuşi să-i întoarcă zâmbetul. 

-Meriţi orice preț aş fi plătit pentru tine, iubito. 

-Mă bucur că eşti conştient de asta, îl tachină ea. 
Acum,  bărbate, vom participa la ospățul de nuntă 
împreună cu bunii noştri prieteni, astfel încât ei să uite 
neplăcerile şi să îşi amintească doar bucuria. Pe urmă ne 
vom întoarce acasă, la Warfield. 

Dominic se ridică şi o trase într-o îmbrăţişare. 

- îmi place când eşti autoritară. 

- în cazul ăsta vei fi un bărbat foarte fericit pe viitor. 

în ciuda stării lui de spirit, nu putu să nu râdă. îşi 

cuprinse mireasa pe după talie şi ieşi din salon. Poate 
că într-o bună zi, cu voia lui Dumnezeu, Kyle avea să 
asculte de glasul raţiunii. Dar nu conta pe asta. Şi chiar 
dacă nu urma să se întâmple niciodată aşa ceva, măcar 


o avea pe Meriel. 


Kyle nu ştia de cât timp hoinărea orbeşte prin Lon- 
dra, neluând seama la ceea ce se petrecea în jur, în timp 
ce bătăile pulsului său repetau: trădat, trădat, trădat. 

Şi încă de către Dominic, cel pe care nu şi-l închipuise 
niciodată drept duşman. 

Gândurile i se limpeziră în sfârşit când ajunse pe po- 
dul Westminster, unde se sprijini de parapet şi se uită 
în jos la apele învolburate ale Tamisei. într-un colțişor 
îndepărtat al minţii lui îşi dădu seama că se gândea cu 
adevărat să se arunce. 

Strânse mâinile pe zidul din piatră, dându-şi seama 
cu groază cât de mult decăzuse. Ce satisfăcut ar fi fost 
Dominic! Odată fratele său mort, el ar fi devenit urmă- 
torul conte de Wrexham şi unul dintre cei mai bogați 
nobili ai Angliei. 

Cu un aer sumbru, Kyle se îndepărtă de râu. Al nai- 
bii să fie dacă îi îngăduia lui Dominic să pună mâna pe 
Wrexham. In plus, la norocul lui, probabil ar fi fost scos 
în mod ruşinos din apă de una dintre nenumăratele am- 
barcaţiuni de pe Tamisa. 

Golul care pusese stăpânire pe el de la moartea Con- 
stanciei căpătă o dimensiune cu totul nouă. Ce avea să 
se aleagă de viaţa lui, acum să nu o mai avea pe Lady 
Meriel Grahame care să-l ţină ancorat în lume? 

Cu siguranţă trebuia să găsească o altă mireasă şi să 
aibă nişte fii împreună cu ea, astfel încât Dominic 
să nu moştenească niciodată titlul. Dar peţitul trebuia să 
mai aştepte. îşi putuse închipui o căsătorie de fațadă cu 
o lunatică, dar gândul de a pune o soție reală în locul 
Constanciei era de nesuportat. 

Reuşi să-şi găsească un singur ţel. şubred: acela de a se 
întoarce la Dornleigh. Era casa cel mai puţin primitoare 
din toată Anglia, dar era căminul lui. îşi aminti ca prin 
ceață că tatăl şi sora lui intenționau să-i viziteze pe viito- 
rii socri ai Luciei, aşadar, cu puţin noroc, toată proprie- 
tatea avea să fie doar a lui, cu excepția celor aproximativ 
o sută de servitori. 


Dornleigh. Ciudat cum dorința de a merge acasă 
supraviețuise când toate celelalte pieriseră. înălță Ce- 
rului mulțumiri pentru asta, căci altfel n-ar mai fi 
avut nimic. 

- Bine ai venit acasă! Jena Ames ieşi să întâmpine tră- 
sura şi o primi pe Meriel cu o îmbrăţişare. Presupun că 
acum eşti Lady Meriel Renbourne. 

Meriel clipi. Nu se gândise la noul ei nume. 

- Chiar aşa. 

Dominic îi zâmbi cu o căldură ce îi stârnea fiori în 
locuri interesante. întoarcerea în Shropshire fusese mai 
relaxată decât călătoria spre Londra. Nu-şi dăduse seama 
câte pozne se puteau face în interiorul unei trăsuri... 

- Meriel s-a descurcat foarte bine la Londra, anunţă 
Dominic. Ba chiar cred că am auzit-o spunând, când 
eram la o distanţă sigură de oraş, că s-ar putea să-i placă 
o nouă vizită. 

- Dar nu prea curând, replică Meriel cu severitate. 

Deşi încă avea dubii în privinţa oraşelor, se simţise 

bine cu Kenneth, Rebecca şi copiii lor. Ba chiar reu- 
şise să simtă agitația la fel de prezentă în Londra ca şi 
funinginea. Următoarea vizită în metropolă avea să fie 
mai uşoară. 

Intrară râzând în Holliwell Grange. Până să ceară 
Jena o tavă cu ceai, generalul îşi făcu şi el apariţia de 
la grajduri. 

-Aşadar fapta a fost comisă, spuse el jovial. 

După ce îi strânse mâna lui Dominic, o sărută pe 
mireasă, răspândind un miros de cal deloc neplăcut. 

Conversaţia fu lejeră până când primiră ceai şi prăjituri 
cu stafide. Apoi Jena îşi lăsă înadins ceaşca deoparte. 

- Lord Grahame s-a grăbit spre Gretna Green în în- 
cercarea de a te găsi, Meriel. De vreme ce a dat greş, 
aşteaptă la Warfield întoarcerea ta. 

Meriel încuviință. Unchiul ei ştia că n-ar fi stat prea 
multă vreme departe de Warfield. 


-îti multumim pentru informație, spuse Dominic. 
Mă întrebam cu ce s-a ocupat în ultimele zile. 

Jena îşi lăsă ochii în jos, îmbujorându-se. 

- Kamal ne-a ţinut la curent. 


Părea că lucrurile progresau între ea şi indian. Meriel 
întrebă: 

- Doamnele sunt bine? 

-Da şi mult mai uşurate după ce Kamal le-a spus că 
ai plecat să te măriți. Ai aprobarea lor, zise Jena arum 
cându-i o privire lui Dominic. 

Meriel văzu uşoara crispare de pe chipul soțului ei. 
El nu mai vorbise despre dezastruoasa scenă pe care o 
făcuse fratele lui la nuntă, dar îi simţea suferința din 
suflet. Se întrebă dacă Dominic avea să se ierte vreodată 
pentru că făcuse ceea ce trebuia făcut. 

-Şi acum? se interesă generalul. 

Meriel şi Dominic se uitară unul la altul. Discutaseră 
în timpul călătoriei şi căzuseră de acord că abordarea 
directă era cea mai bună. 

-Avem de gând să mergem împreună la Warfield şi 
V'am fi recunoscători dacă negaţi însoţi în calitate de ma- 
gistrat, spuse ea. Pot pretinde că sunt o doamnă perfect 
raţională suficient de mult timp încât să-l conving pe 
Lord Grahame că eforturile greşite pe care le-a între- 
prins în numele meu nu mai sunt necesare. 

-Vin şi eu, se oferi Jena. Cu cât mai mulţi apărători 
de partea lui Meriel, cu atât mai bine. 

- Intr-adevăr, zise generalul. Grahame e încăpățânat, 
dar nu prost. Odată ce îi va intra în țeasta groasă că Lady 
Meriel e normală, problemele voastre vor lua sfârşit. 

Meriel se încruntă. 

-Oare vorbirea şi nişte haine frumoase vor fi sufici- 
ente să-i convingă pe oameni că sunt lucidă după atâţia 
ani în care am fost considerată nebună? 

- Bineînţeles. Lumea ne judecă mai mult după apa- 
rențe. Dacă vorbeşti şi te îmbraci ca o doamnă, prin de- 
finiție eşti o doamnă. Zâmbind pieziş, Dominic adăugă: 
Şi, desigur, eşti o moştenitoare, ceea ce te face fermecă- 
tor de excentrică, nu nebună. 


Ceilalţi dădură din cap în semn de aprobare, dar Me- 
riel nu era atât de sigură. li venea greu să creadă că va fi 
atât de uşor să-şi revendice căminul. 

+ 


în dimineața următoare, după micul dejun, grupul 
porni spre Warfield călare pe patru dintre excelenţii cai 
ai generalului. Meriel mergea pe lângă Dominic, ţinând 
capul sus, cu părul ei splendid strâns sub o pălărie şi 
perfect stăpână pe sine. Rebecca îi dăduse o ţinută de 
călărie, aşa că folosea şaua laterală şi părea o doamnă 
din cap până în picioare. Doar cineva care o cunoştea 
bine şi-ar fi dat seama că era mai încordată decât un arc 
de ceas. 

Când ajunseră la porţile din fier ale domeniului, 
Meriel sună din clopoțel. Portarul ieşi din căsuţa de la 
poartă cu obişnuitul lui mers domol. 

- Bună ziua, Walter. 

Bărbatul rămase cu gura căscată, nevenindu-i să 
creadă. 

- Lady Meriel? 

-Sigur. Cum el continua să se holbeze, tânăra spuse 
pe un ton dulce: Poarta, te rog? 

Walter se grăbi să tragă zăvorul şi să deschidă porțile. 
Călăreţii intrară, apoi îşi urmară drumul pe alee unul 
lângă altul. Dominic auzea în minte bătăile ritmice ale 
tobelor militare. Un lucru potrivit, de vreme ce mer- 
geau la luptă. 

îşi simțea nervii întinşi, deşi nu-şi putea închipui vreo 
problemă concretă, nu când de partea lor se aflau gene- 
ralul Ames şi greutatea legilor anglo-saxone. Uimitor câte 
putea schimba o nuntă. Totuşi, când se apropiară de casă, 
fu uşurat să-l vadă pe Grahame plimbându-se neînarmat 
prin fața clădirii. Nu uitase amenințările proferate de bă- 
trân în ziua în care îl alungase de la Warfield. 

Privirea sfredelitoare a lordului Grahame îi măsu- 
ră pe călăreţii ce opreau în fața lui. în spate, doamna 
Rector şi doamna Marks ieşiseră şi stăteau încordate în 
capul scării de piatră. 


Cu o furie abia înăbuşită în voce, Grahame izbucni: 


- Neobrăzarea ta mă uimeşte, Maxwell. Mi-am căutat 
nepoata prin toată Anglia. Domnule general Ames, ştiţi 

cu ce s-a ocupat diavolul ăsta? Trebuie că nu ştiţi, altfel 
n-aţi mai fi lângă el. 

Dominic îşi tinu răsuflarea când Meriel descălecă 
grațios şi merse în fața lui Grahame, înfruntându-l cu 
micuța ei siluetă dreaptă şi neînduplecată. 

-Ar trebui să vorbeşti cu mine, unchiule, nu cu soţul 
şi prietenii mei. 

Lordului i se scurse tot sângele din obraji. 

- Dumnezeule, poţi vorbi! 

-Intr-adevăr. Meriel privi spre doamne. Bună ziua, 
doamnă Rector şi doamnă Marks. Sper că n-aţi fost prea 
îngrijorate din pricina mea. 

-Ne-am făcut griji la început, admise doamna Marks. 

Lângă ea, doamna Rector radia de încântare. Chipu- 
rile fermecate ale unei duzini de servitori se zăreau la 
ferestrele de sus. Până seara, toată lumea din Shropshire 
avea să afle că Lady Meriel era în deplinătatea facultăți- 
lor mintale. 

- D-dar dacă poţi vorbi, cum de n-ai făcut-o nicioda- 
tă? îngăimă Grahame. 

-N-am avut nimic de zis. Meriel îi întinse frâul unui 
valet cu ochii mari, care coborâse treptele. Cu glas tăios, 
continuă: Şi nici nebună n-am fost. Deşi ai avut intenții 
bune, nu mi-a convenit să fiu răpită şi încuiată în azilul 
acela respingător şi nici nu mi-au plăcut amenințările 
tale la adresa viitorului meu soț. Sper că astfel de lucruri 
absurde nu vor mai avea loc niciodată. 

-Dat fiind comportamentul tău, chiar nu mă poți 
blama că te-am crezut lipsită de apărare, spuse Grahame 
pe un ton defensiv. 

Uitătura ei sardonică lăsă de înțeles că avea toate mo- 
tivele să-l blameze, dar urma să se abţină cu graţie. Meri- 
el se întoarse către tovarăşii ei de drum şi spuse relaxat, 
de parcă tocmai ar fi sosit de la o partidă de călărie 
prin parc: 

- Vă rog să intraţi la o cafea! 


Un alt valet îşi făcu apariţia, iar caii fură conduşi în 
grajd, în timp ce Meriel şi compania urcau treptele. 

-Bravo! îi şopti Dominic profitând de ocazie. 
De acum mai e foarte puţin. 

Tânăra dădu din cap, tensionată, dar stăpână pe sine 
şi pe situaţie. 

Deşi scrâşnea din dinţi, Grahame făcu tot posibilul 
să se adapteze noilor circumstanțe. După ce toată lumea 
se aşeză în salonul încăpător, reuşi să spună cu un zâm- 
bet ţeapăn: 

- îmi pare rău pentru problemele pe care ţi le-am fă- 
cut, Meriel. Am... am crezut că mă îngrijesc de tine aşa 
cum şi-ar fi dorit fratele meu. 

Pasămite hotărând că scuzele lui erau adecvate, Me- 
riel îi oferi unchiului ei un zâmbet radios în timp ce îşi 
dădea jos mănuşile de călărie. 

- înțeleg de ce ai interpretat greşit lucrurile. Nu vom 
mai discuta despre asta. Am fost norocoasă să am parte 
de doi tutori atât de conştiincioşi. 

Atmosfera  stânjenitoare fu întreruptă când Roxana 
veni în goană spre stăpâna ei, dând din coadă şi aproape 
ieşindu-şi din piele de bucurie. Meriel îngenunche pen- 
tru câteva clipe ca s-o asigure că se întorsese cu adevărat. 

Cu ochii spre verigheta de pe degetul ei, doamna 
Marks observă: 

-Căsătoria trebuie să-ţi fi priit, Mer... Lady Maxwell. 
Nu te-am mai văzut niciodată arătând atât de bine. 

Meriel făcu schimb de priviri cu Dominic, care se ri- 
dică în picioare. Discutaseră şi despre asta pe drumul 
de întoarcere. 

-Nu sunt Lady Maxwell, ci Lady Meriel Renbourne. 
Soțul meu, cel pe care aţi ajuns să-l cunoaşteţi şi să-l 
prețuiţi în aceste ultime săptămâni, este Dominic Ren- 
bourne, fratele geamăn al lordului Maxwell. 

Bătrânelor li se tăie răsuflarea, iar Lord Grahame 
rămase cu gura căscată. 

- Poftim? izbucni el ameninţător. Wrexham i-a băgat 
pe gât nepoatei mele un fiu mai tânăr? 


-Tatăl meu n-a ştiut nimic despre schimbul de roluri, 
explică liniştit Dominic. De fapt, nici acum nu ştie. Tre- 
buie să le scriu lui şi surorii mele în această seară. 

Se gândise să le scrie de la Londra, dar hotărâse că era 
mai bine să aştepte până ce aveau să se rezolve proble- 
mele de la Warfield. 

-Cum se poate ca Wrexham să nu ştie? se încruntă 
doamna Marks. El şi fiica lui au fost musafiri aici timp 
de două zile! 

- Tatăl meu are vederea slabă şi se aştepta să dea de 
Maxwell, o lămuri Dominic. Ochii Luciei sunt mai ti- 
neri şi mai ageri, iar ea m-a recunoscut imediat, dar şi-a 
ținut gura la rugămintea mea, de vreme ce situaţia era 
oarecum jenantă. 

-intr-adevăr  jenantă, replică sec doamna Marks. 
Am auzit despre copii care se amuză făcând schimb de 
locuri, dar niciodată despre un adult care să-şi trimită 
geamănul la pețit. 

Dominic le oferi cel mai de încredere zâmbet al lui, 
împreună cu explicația născocită de el şi Meriel, jumă- 
tate adevăr, jumătate minciună. 

- Deseori există o... o legătură specială între gemeni. 
Când fratele meu a întâlnit-o pe Meriel, a avut intui- 
ţia foarte puternică a faptului că ea şi cu mine ne-am 
potrivi. M-a convins să vin în locul lui pentru cea de-a 
doua vizită, care avea să fie mai lungă. Am acceptat foar- 
te greu din pricina înşelătoriei implicate, dar Maxwell a 
fost cât se poate de convingător. 

-Dominic şi-a dezvăluit adevărata identitate foarte 
curând, spuse Meriel senină. Ca să fiu sinceră, nu fu- 
sesem atrasă de Lord Maxwell. Un om respectabil, dar 
nu liniştitor. Deşi cei doi seamănă tare mult, Dominic 
e foarte diferit. 

li adresă un zâmbet vădit drăgăstos. Ştrengărița avea 
un talent actoricesc demn de admiraţie. 

Bucuros să afirme ceva pe de-a-ntregul adevărat, Do- 
minic continuă: 

-Am fost şocat când m-am trezit îndrăgostindu-mă 


de Meriel, dar odată ce s-a întâmplat... 


întinse mâinile într-un gest menit să sugereze că dra- 
gostea le învinge pe toate şi că misterioase sunt căile 
sorții. Deşi era o explicaţie şubredă pentru o situație 
revoltătoare, puţin probabil ca fratele său s-o contrazică. 
Ar fi picat prost dacă ar fi spus adevărul, iar lui Kyle nud 
plăcea să arate prosteşte. 

-Ce mai poveste! exclamă admirativ doamna Rec- 
tor. La fel de bună ca oricare dintre cele ale doamnei 
Radcliffe”. 

Dominic o privi atent, căci detectase o urmă de iro- 
nie în comentariul ei. Bătrâna îi întâlni ochii fără să cli- 
pească. Dacă nu credea versiunea lui, atunci ţinea asta 
doar pentru ea. 

Grahame încă părea indignat că Meriel sfârşise cu un 
fiu mai tânăr şi fără titlu, dar ştia că nu trebuia să con- 
teste o situaţie ce fusese acceptată de bătrâne, de familia 
Ames şi de Meriel însăşi. 

-De vreme ce  moştenitoarea domeniului Warfield 
s-a măritat, ar trebui să organizăm o festivitate pentru 
arendaşi şi săteni, sugeră el împăciuitor. 

Doamna Rector se lumină la faţă. 

- O, da. E o foarte veche tradiţie a familiei, Meriel. 

Ştiind cât de obositor era pentru soţia lui să joace rolul 
doamnei elegante, Dominic întrebă precaut: 

- Ce fel de festivitate? 


Ann Radcliffe (1764-1823), cea mai reprezentativă autoare bri- 
tanică de romane gotice (n.tr.) 


-Mai sunt doar câteva zile până la solstițiul de vară. 
Ar fi un moment perfect pentru o sărbătoare în aer li- 
ber şi un foc de tabără. Cu puţin noroc, Amworth s-ar 
putea simţi destul de bine încât să vină împreună cu 
soția. Poate participă şi familia ta, Renbourne. Vocea 
lui Grahame răsună sardonic: La urma urmei, nici unul 
dintre noi n-a avut fericirea de a participa la nuntă. 


Dominic se uită spre Meriel. Poate pentru că ea tăcuse 
atâta timp, acum le venea uşor să comunice fără 

cuvinte. El ridică întrebător din sprâncene. De vreme 
ce putea să dispară foarte uşor în timpul unui astfel de 
eveniment, dacă mulțimea devenea copleşitoare, tânăra 
dădu din cap aprobator. 

-Ar fi splendid, dacă doamna Marks şi doamna Rec- 
tor sunt de acord. 

-Alegerea îi aparține lui Lady Meriel. Cum nu mai 
are nevoie de tutori sau de însoţitoare, autoritatea noas- 
tră a luat sfârşit. 

Acum că trecuse entuziasmul inițial provocat de în- 
toarcerea lui Meriel, în ochii doamnei Marks se citea 
îngrijorarea. Situaţia de la Warfield fusese un dar ceresc 
pentru o pereche de biete văduve. 

-Sunteţi familia mea, iar Warfield este căminul 
vostru, spuse imediat Meriel privind de la o bătrână la 
cealaltă. Sper că veţi rămâne aici pentru totdeauna. 

In timp ce doamna Marks se relaxa, doamna Rector 
se ridică pentru a o îmbrăţişa pe Meriel. 

- Binecuvântată să fii, copilă! Aşezându-se ia loc, spu- 
se: Poate că ar trebui să ne mutăm în Casa Dower, Edith, 
şi să le lăsăm tinerilor ăstora mai multă intimitate. 

-Asemenea detalii pot fi hotărâte mai târziu, zise Do- 
minic. Acum trebuie să ne gândim la praznicul de nun- 
tă, de vreme ce nu mai e nici o săptămână până atunci. 

Mai târziu, alături de două ibrice de cafea, toate planu- 
rile fuseseră făcute, în mare parte de către doamne şi de 
către Jena. Pentru că în India jucase rolul gazdei în casa 
tatălui său, aceasta din urmă avu multe sugestii practice 
privind organizarea unei reuniuni de proporții într-un 
timp scurt. Urmau să fie trimise invitaţii spre Dornleigh 
şi Bridgton Abbey. Dominic se îndoia că tatăl său ar fi 
vrut să vină (probabil că Wrexham urma să fie la fel de 
furios ca şi Grahame din pricina schimbului de miri), dar 
cu siguranţă familia Renbourne trebuia invitată. 


Odată terminate cafeaua şi planurile, generalul Ames 
şi fiica lui plecară. Imediat ce uşa se închise în urma 
lor, Grahame se scuză, pretinzând că trebuia să se ocu- 
pe de corespondenţă. Dominic bănuia că adevărata lui 

dorinţă era să găsească un loc liniştit în care să digere 
cele întâmplate. Era clar că îi venea greu să-şi schimbe 
părerea despre nepoata lui cea „nebună". 

Doamnele se retraseră în camera de zi ca să brodeze 
şi să bârfească între patru ochi, lăsându-i pe tinerii însu- 
răței în salon, păziți de fidela Roxana. 

-Ai reuşit, spiriduşule! exclamă Dominic îmbrăţi- 
şându-şi scurt soţia. Bătălia a fost câştigată fără vărsare 
de sânge şi toți te-au acceptat ca stăpână a domeniu- 
lui Warfield. 

-Cu ajutorul prietenilor mei. Ochii lui Meriel stră- 
luciră când îşi dădu jos cizmele de călărie şi ciorapii. 
In sfârşit! 

îşi smulse acele de păr şi scutură din cap pentru a-şi 
despleti cocul ordonat, apoi îşi azvârli cât colo haina de 
călărie şi o zbughi pe holul ce ducea către spatele casei. 
Nedumerit, Dominic se luă după ea. 

Meriel ieşi fericită la aer, cântându-şi bucuria spre 
cerurile din Shropshire. Exuberantă, cobori în goană 
scările şi traversă grădina în formă de cruce malteză, cu 
părul blond fluturându-i pe spate şi cu Roxana lătrând 
pe urmele ei. Doamna londoneză se transformase la loc 
în ființa sălbatică şi fermecată ce luase în stăpânire de la 
bun început inima lui Dominic. 

La fel de entuziasmat ca mireasa lui, o urmă de-a lun- 
gul aleilor care îi deveniseră la fel de familiare precum 
liniile din propria palmă. Rămase la câţiva paşi în spate- 
le lui Meriel, fără să încerce s-o prindă, bucurându-se de 
imaginea siluetei ei suple. 

în cele din urmă ea rămase fără energie într-un lumi- 
niş din zona sălbatică. Râzând, se prăbuşi în iarba moa- 
le, presărată cu flori, fără să-i pese de frumosul costum 
pentru călărit pe care îl purta. 

- E minunat să fii acasă! 

Dominic se trânti pe iarbă lângă ea, în vreme ce 


Roxana se aşeza fericită în cealaltă parte. 
- Warfield ţi se pare diferit? 


- Mai frumos, decretă ea întinzându-se cu voluptate. 
Ar merita să mai plecăm din când în când doar ca să 
avem plăcerea de a ne întoarce. Cred că mi-ar plăcea 
să călătoresc într-o zi. ltalia. Viena. Insulele greceşti. Iz- 
bucni în râs. Şi poate voi scrie o carte despre cum să 
aranjezi flori în feluri pe care aproape nimeni nu le va 
pricepe sau aprecia! 

-S-ar putea să lansezi o nouă modă. Gândindu-se la 
un alt subiect ce trebuia discutat, el întrebă: Ce părere 
ai despre copii? E în natura lucrurilor ca ei să apară cu- 
rând după căsătorie. 

Privirea lui Meriel se întunecă. Descurajat, Dominic 
îşi dădu seama că, vreme de mulţi ani, ea nu avusese 
aproape nici un contact cu copiii, aşa că îi era probabil 
greu să se imagineze în rol de mamă. Sperând că nu 
detesta prea mult ideea unei familii, spuse: 

-îmi pare rău, ar fi trebuit să vorbim despre asta 
înainte. Dacă nu e deja prea târziu, există metode prin 
care se poate amâna întemeierea unei familii, dacă ai 
prefera asta. 

Tânăra se ridică în capul oaselor şi îşi încrucişă pi- 
cioarele, cu un aer tulburat. 

-Cred că mi-ar plăcea să mai aştept o vreme, dar nu 
asta m-a deranjat. Eu... eu tocmai mi-am amintit un 
fragment dintr-o conversaţie despre naşterea unui copil. 
O ceartă. Dar nu reuşesc să-mi aduc aminte când s-a 
întâmplat sau cine vorbea. 

-Una dintre slujnicele de pe domeniul Warfield care 
era mustrată pentru că a rămas grea fără să aibă un soț, 
poate? sugeră el. 

-Nuuuu! Meriel îşi muşcă buza. S-a întâmplat acum 
mai multă vreme, şi discuţia era mult mai vehementă. 

Prea vehementă, dacă ea încă îşi amintea episodul cu 
atâta nelinişte. Dominic o luă de mână. 

-Din cauza amintirii ăsteia nu-ţi place să te gândeşti 
la copii? 


-N-are importanţă, zise ea ridicând din umeri. Doar 
o idee trecătoare. îşi lăsă capul într-o parte, îngândurată. 

Niciodată nu mkim pus problema să am copii, dar cred 
că m-aş bucura de ei, cam ca de pisoi sau cățeluşi. 

-Numai tu puteai să spui asta. 

Optimist că, odată cu trecerea timpului, Meriel avea 
să-şi dorească urmaşi la fel de mult ca şi el, Dominic se 
aplecă în față şi o sărută. Buzele ei se lipiră de ale lui, 
dulci ca nectarul florilor. 

Meriel îi gâdilă coastele. Râzând, se apucă şi el să-i 
descopere locurile în care se gâdila. La început se dez- 
brăcară în joacă, dar curând săruturile şi dezmierdările 
deveniră mai grăbite, până când se uniră bucuroşi, eli- 
berați de umbrele care îi apăsaseră până atunci. Ea era 
o prințesă păgână, goală în toată splendoarea ei şi sim- 
țindu-se ca acasă în iarba presărată cu margarete. O zeiţă 
care îl făcea să se topească de dorinţă şi împlinire. 

După ce terminară, se prăbuşiră înlănţuiţi în lumina 
soarelui, gâfâind amândoi. 

-Te iubesc, Meriel, spuse el ciufulindu-i părul. Sunt 
fericit să fiu cu tine şi îmi place la nebunie ce am deve- 
nit stând în preajma ta. 

Meriel închise ochii, dar nu îndeajuns de repede pen- 
tru a-şi ascunde tulburarea. Dominic se întrebă, cuprins 
brusc de tristețe, dacă ea avea să răspundă vreodată în 
totalitate sentimentelor lui. Poate că era nevoie să creşti 
în societatea normală, să vezi ciclurile de curtare şi căsă- 
torie, ca să înţelegi sensul iubirii umane. 

Un alt gând i se strecură în minte ca o otravă. Meriel 
nu mai avea nevoie de el. Căsătoria îi oferise protecția 
care îi trebuia pentru a deveni stăpâna incontestabilă 
a domeniului Warfield, şi pe acesta îl iubea mai mult 
decât pe orice om, bărbat sau femeie. 

O trase mai aproape şi încercă să nu se gândească la 
promisiunea pe care i-o făcuse, de a pleca dacă vreoda- 
tă ea i-o cerea. Asta nu urma să se întâmple imediat. 
Ținea la el, avea suficientă încredere încât să împartă cu 
el controlul moşiei Warfield şi cu siguranță se bucura 
atunci când făceau dragoste. 


Dar legăturile create din dragoste, obişnuinţă şi devo- 
tament, cele care ţineau laolaltă cele mai multe căsnicii, 
erau în afara experiențelor lui Meriel. Oare avea să vină 
ziua în care ea să nu-l mai dorească prin preajmă? Ar fi 
putut să-şi piardă cumpătul şi să-l gonească într-o criză 
de furie? Sau, după ce se mai domoleau primele flăcări 
ale pasiunii, ea avea să devină curioasă în privinţa altor 
bărbaţi şi să-şi ia amanți? Dacă se întâmpla aşa ceva, avea 
să plece el de bunăvoie. 

îşi spuse cu asprime să nu mai caute necazul cu lumâ- 
narea. Cu siguranță Meriel era o iubită pasională, care 
îl îndrăgea în felul ei. Trebuia pur şi simplu să-şi trăiască 
viața zi cu zi. Dacă veneau pe lume copii, nu încăpea în- 
doială că legătura dintre ei avea să devină mai profundă. 
Şi chiar dacă Meriel o să-l gonească într-o criză de furie, 
îl putea chema oricând înapoi. 

Un nor pluti prin dreptul soarelui, iar Dominic se 
înfăşură în jurul ei. Nu erau doar amanți, ci şi prieteni. 

Se ruga să fie destul. 


capitolul 38 


Wrexham şi Lucia se întorseseră la Dornieigh. Drace! 
Stând călare pe vârful unui deal cu vedere către casă, Kyle 
văzu trăsura trăgând în față, apoi pe tatăl său şi pe sora 
lui coborând. îşi întoarse prompt calul şi porni în direcţia 
opusă. De când venise acasă avusese parte de două zile de 
pace totală, dar tot nu era pregătit să aibă companie. 

Se gândi dacă trebuia să fie el acela care să aducă ves- 
tea că Dominic o furase pe moştenitoarea pregătită de 
Wrexham pentru urmaşul lui. Nu, nu când asta ar fi 
însemnat să asculte răcnetele tatălui său. în plus, subiec- 
tul era mult prea dureros. 

Furia pe care o simţise la Londra se stinsese, lăsân- 
du-l extenuat şi gol pe dinăuntru. Mai devreme sau 
mai târziu, trebuia să facă ceva. Dar al naibii să fie 
dacă ştia ce. 


Reuşi să-şi evite tatăl şi sora timp de o zi şi jumătate. 
Dornleigh era un domeniu întins. Dar în seara urmă- 
toare, după o lungă expediţie pe dealurile din apropie- 
re, se întoarse în camera lui şi o găsi pe Lucia aşezată pe 
cel mai comod scaun, citind o carte. Fata ridică privirea 
când îl auzi intrând. 

- Prea târziu ca să mai fugi. Te-am văzut. 

Kyle se gândi s-o rupă la fugă, dar era teribil de ne- 
demn să trăiască precum un şoarece speriat în propria 
casă. Intră cu precauţie în cameră. 

-Ar fi trebuit să încui uşa înainte de a pleca. 

-Nu te poţi ascunde la nesfârşit, zise Lucia închizând 
cartea şi punând-o alături. Cel puţin eu sunt de partea 
ta, indiferent ce s-ar întâmpla. 

Kyle îşi aruncă pălăria în cealaltă parte a camerei. 
Aceasta ateriză frumos pe colțul unui scaun din lemn 
sculptat. 

- Asta înseamnă că îl consideri pe Dominic un om de 
cea mai joasă speţă? 

-Sunt de ambele părţi, spuse ea încet. Pe tine te 
cunosc mai bine, desigur, dar Dominic îmi este frate în 
aceeaşi măsură. 

Kyle îşi înghiți un comentariu mânios. Cearta lui era 
cu Dominic, nu cu Lucia. 

-Ştii ce a făcut? 

Ea încuviință. 

-Azi au venit scrisori de la el pentru Papa şi pentru 
mine. Tata a primit versiunea oficială a felului în care 
s-a ajuns la căsătorie. Mie Dom mi-a spus toată poves- 
tea, pentru că l-am ajutat şi considera că merit adevărul. 
Privindu-şi încruntată fratele, continuă: Mi-a scris că ai 
apărut imediat după nuntă şi că erai... destul de supărat, 
căci primiseşi pe neaşteptate vestea despre căsătorie. 

- Ce exprimare eufemistică! 


Strângând din buze, Kyle luă o sticlă cu brandy din 
dulap. O adusese în noaptea în care se întorsese la 
Dornleigh, ştiind că avea să-i prindă bine o sursă de ui- 
tare temporară aflată la îndemână. 

îşi turnă un pahar generos şi tocmai punea dopul la 
loc când sora lui îl întrebă: 

-Mie nu-mi oferi? 

- Eşti prea mică pentru brandy! 

-Sunt majoră şi pe cale să mă mărit, replică ea ridi- 
când din sprâncene. Cu siguranță mi se permite puţin 
alcool. 

Kyle turnă în tăcere un deget de băutură pe fundul 
altui pahar şi i-l întinse, apoi se tolăni pe celălalt scaun, 
mai puţin confortabil. 

-Sper că n-ai trecut pe aici pentru o lungă discuţie 
frățească. N-am chef. 

-Deja am dedus asta. Sorbind cu grijă din băutură, 
Lucia spuse: Ştiai că Papa şi cu mine am fost în vizită pe 
domeniul Warfield cât timp Dominic era acolo, jucând 
rolul tău? 

Kyle înțepeni. 

- Doamne, Dumnezeule, Wrexham a ştiut despre în- 
şelătorie de la bun început? 

-A, nu. Ştii cât e de mândru când vine vorba să-şi 
poarte ochelarii. Nu şi-a dat nici o clipă seama. Domi- 
nic te imită foarte bine. Eu rn-am prins imediat, desi- 
gur, dar Dom mi-a explicat între patru ochi de ce se afla 
acolo şi m-a rugat să nu-i dezvălui identitatea. Am fost 
de acord de dragul amândurora, preciză ea surprinzând 
privirea fratelui său. 

Kyle nu putu să nu tresară când se gândi la felul în 
care trebuie să se fi simţit Dominic atunci când familia 
lui descinsese la Warfield. Probabil fusese tentat să fugă 
cât îl ţineau picioarele. 

Pentru prima dată se întrebă ce se întâmplase de fapt 
în lipsa lui. Era clar că mai multe lucruri merseseră ana- 
poda, nu doar faptul că fiul cel mic o sedusese pe Lady 
Meriel. Manifestând o curiozitate reţinută, zise: 


-Ai putea foarte bine să-mi spui ce ai pe suflet. Este 
limpede că altfel n-o să pleci. 

-Foarte adevărat, încuviință ea. Trebuie să ştii toa- 
tă povestea. 


Kyle îşi studie paharul, admirând reflexiile bogate ale 
luminii lumânărilor în brandy. 

-Dominic te-a rugat să mă împaci? Ar fi trebuit să 
ştie că n-o să meargă. 

- Şi tocmai de aceea nu m-a rugat. A fost ideea mea 
să discut cu tine, deoarece nu suport gândul că frații 
mei şi-ar putea petrece restul vieţii complet înstrăinați. 

-Obişnuieşte-te, spuse el scurt. Dacă am noroc, n-o 
să-l mai văd niciodată. Ce a făcut el e... de neiertat. 

- De ce? pufni ea. Pentru că erai foarte îndrăgostit de 
Meriel? Un bărbat îndrăgostit nu i-ar fi cerut geamănu- 
lui său să-i curteze soția. 

-Am avut motivele mele, replică el strângând din buze. 

Vocea ei se mai înmuie. 

-Sunt sigură că le-ai avut, dar faptele tale nu au fost 
cele ale unui om topit după logodnica lui. Ai întâlnit-o 
în persoană doar o singură dată, nu-i aşa? Abia dacă 
e suficient cât s-o recunoşti, darmite să te îndrăgosteşti. 

-Eşti obsedată de romantism, spuse el exasperat. 
Nu toată lumea se căsătoreşte din iubire, cum faci tu. 
Lady Meriel e o debilă mintal, nu genul de femeie de care 
un bărbat s-ar putea îndrăgosti. Scopul căsătoriei era s-o 
protejeze de vânătorii de zestre. Cuprins iarăşi de furie, 
răbufrii: In schimb, din pricina nechibzuinţei mele, vână- 
torul de zestre care a sedus-o e chiar fratele meu. 

Recunoscu stânjenit că vinovăția cauza o parte din 
mânia lui. Eşuase în a-şi îndeplini îndatoririle, iar 
din pricina asta avea de suferit o fată nevinovată, cu 
mintea rătăcită. 

-Tu ai privit-o pe Lady Meriel ca pe o ființă demnă 
de milă, căreia îi trebuia ocrotire, spuse Lucia cu severi- 
tate. Dominic s-a uitat la ea şi a văzut o femeie frumoa- 
să, vrednică de dragoste. 

-Asta pretinde el? Kyle îşi înghiţi restul de brandy şi 
întinse mâna după sticlă. Nu mi-am dat seama ce talent 
are la minţit. 


-Kyle, eu am cunoscut-o pe Meriel şi mi s-a părut 
chiar fermecătoare, spuse Lucia cu sinceritate. Conform 

însoțitoarelor ei, starea fetei a început să se îmbunătă- 
țească imediat după venirea lui Dominic la Warfield. 
Se pare că acum e aproape normală, iar meritul îi apar- 
ține fratelui nostru. Tu ai fi putut face acelaşi lucru pen- 
tru ea? 

Kyle se opri din turnat. Amintirea celor întâmplate 
în casa familiei Kimball era înceţoşată din pricina furiei 
mistuitoare pe care o simţise atunci. Abia dacă o remar- 
case pe Lady Meriel. Ea nu fusese niciodată prea reală 
în ochii lui, cu atât mai puţin în ziua aceea, când toată 
atenţia îi era îndreptată spre fratele său. Dar brusc îşi 
aminti că ea vorbise şi îi spusese pe şleau că Dominic e 
cel pe care îl dorea, nu el. 

Sigur că asta spusese, de vreme ce Dominic o sedu- 
sese şi îi otrăvise mintea împotriva logodnicului ei. Dar 
nu putea nega că fata vorbise, şi încă destul de coerent. 
Toată lumea o socotea incapabilă de o asemenea perfor- 
manţă, deci ceva trebuia să se fi schimbat mult în scurtul 
răstimp de la venirea lui Renbourne la Warfield. 

Stropi mari de brandy îi căzură pe mână şi îşi dădu 
seama că uitase de sticlă. Ruşinat de propria neîndemâ- 
nare, luă o înghiţitură zdravănă, de parcă ar fi turnat 
intenţionat prea mult. 

- Dacă a fost aşa o mare potrivire în dragoste, atunci 
de ce s-a repezit Dominic cu atâta neruşinare s-o ducă 
la altar? Dacă mi-ar fi aşteptat întoarcerea şi m-ar fi con- 
vins că ţine cu adevărat la fată, probabil că m-aş fi retras 
în favoarea lui. 

-N-a avut de ales, îl informă Lucia. Unchiul lui Me- 
riel o închisese într-o casă de nebuni, iar Dom a vrut să 
se asigure că nu va fi trimisă înapoi acolo. 

- Un ospiciu? rosti Kyle şocat. De ce ar face Amworth 
aşa ceva? Mie mi-a spus că unul dintre principalele moti- 
ve pentru a-i găsi fetei un soţ e acela de a o ţine departe 
de casa de nebuni. 


-E vorba de celălalt unchi al ei, Lord Grahame. Tre- 
cându-şi distrată o mână prin părul negru, Lucia oftă: 
Mai bine s-o iau de la început. 

îi explică pe scurt că Amworth se îmbolnăvise grav, 
ceea ce provocase mai întâi întoarcerea grabnică a lui 
Grahame, apoi un şir de evenimente neplăcute care 
se sfârşise cu Dominic scoţând-o cu forța pe Meriel 
din azil şi zorind-o să se căsătorească, astfel încât să 
poată avea control legal asupra persoanei ei. Kyle as- 
cultă încruntat, întrebându-se dacă povestea era reală 
sau Dominic doar mizase pe dorința surorii lui de a-l 
vedea într-o lumină bună. 

- Dominic s-a străduit din răsputeri să rezolve pro- 
blema fără un scandal, încheie Lucia. Varianta oficială, 
cea pe care i-a scris-o lui Papa, e că tu i-ai considerat pe el 
şi pe Meriel potriviti unul pentru altul, aşa că l-ai trimis 
în locul tău din pură generozitate. 

Kyle slobozi un scurt hohot de râs aspru. 

- Chiar e un mincinos talentat! 

- Mai bine aşa decât să dea sfară-n ţară că tu nu te-ai 
deranjat să-ţi curtezi propria soţie, observă ea sarcastic. 
Ti-ai dorit-o sincer pe Meriel sau încă nu suporţi ca 
Dominic să-ţi ia vreuna dintre jucării? 

El se uită în paharul cu brandy, întrebându-se dacă 
putea exista o urmă de adevăr în acuzaţia surorii lui. 

-Aici nu-i vorba de competiţie, spuse cu glas răstit. 
Am avut încredere în Dominic, şi el m-a trădat. 

-O parte din mine înţelege asta, oftă Lucia. O altă 
parte crede că o serie de circumstanţe bizare l-au silit pe 
Dominic să facă un gest care te-a rănit profund, dar în 
privinţa căruia n-a prea avut de ales, dacă voia s-o ocro- 
tească pe femeia iubită. îşi lăsă capul într-o parte şi îl 
iscodi: Chiar aşa, tu ai fost vreodată îndrăgostit? 


Paharul se sparse în fărâme scânteietoare, tăindu-i pal- 
ma şi stropindu-l în poală cu brandy. înjurând, o alungă 
pe Lucia atunci când aceasta se ridică să-l ajute. In timp 
ce îşi înfăşură mâna rănită într-un prosop, se întreba 
furios cum de cuteza Dominic să vorbească despre dra- 
goste. El, care se implicase în aventuri trecătoare, care 
nu îşi petrecuse zece ani fiindu-i credincios unei singure 
femei. El, care nu îşi văzuse iubita murindu-i în braţe... 

îşi dădu seama îngrozit că era pe cale să cedeze nervos 
în faţa surorii lui. 

- leşi afară, Lucia! Acum! 

O Renbourne încăpăţânată până în măduva oaselor, 
ea nud ascultă, ci se apropie şi îi puse mâna pe brat. 

- Kyle, îmi pare rău! Văd cât de mult te-a afectat întrea- 
ga situație. Dar nu reuşeşiti să accepţi că poate a fost mai 
bine aşa? Dominic o iubeşte pe Meriel. Tu nu, dar acum 
ai ocazia de a găsi o femeie de care să te îndrăgosteşti. 

Kyle se smulse de lângă ea, înfricoşat de gândul că ar 
fi putut s-o lovească. 

- Lucia, nu ai nici cea mai vagă idee despre ce vor- 
beşti, mârâi el. 

-Nu ştiu cum e să fii trădat de fratele geamăn, spuse 
ea calm, dar ştiu câte ceva despre dragoste. Pentru că 
îl iubesc pe Robin şi îl iubesc pe Dominic, şi te iubesc 
pe tine. 

Kyle se îndepărtă, rugându-se ca sora lui să plece oda- 
tă. După un lung răgaz, paşii ei se îndreptară spre uşă, 
dar Lucia se opri pentru un ultim cuvânt. 

- Dominic şi Meriel organizează o petrecere de nuntă 
pentru cei din comunitate în ziua solstițiului de vară. 
Papa şi cu mine plecăm spre Warfield mâine dimineaţă. 
Dacă ai să te îndupleci să-l ierți pe Dominic, sunt sigură 
că eşti bine-venit. 

Kyle scutură din cap. Nu voia să aibă de-a face nici cu 
ea, nici cu fratele lui şi nici cu afurisita de lume în care 
nici dragostea, nici onoarea nu aveau viață lungă. 

După plecarea ei încuie uşa, apoi se prăbuşi tremu- 
rând pe pat şi îşi strânse la piept mâna scăldată în sânge. 


Ar fi trebuit să sune după Morrison, care îl ajunsese 
din urmă a doua zi după ce se întorsese la Dornleigh. 
Cu toate că valetul fusese incapabil să prevină dezastrul 
de la Warfield, era destul de iscusit la făcut bandaje. 
Dar Kyle n-ar fi suportat prezenţa nici unui alt om, nici 
măcar a unuia atât de şters ca Morrison. 

într-un colț întunecat al minţii lui zbuciumate, îşi 
dădea seama cât din furia îndreptată spre Dominic era 

de fapt mânie împotriva Cerului din pricina morții 
Constanciei. Se întorsese de la Cadiz agăţându-se de 
gândul legat de Lady Meriel, satisfăcut că ea era slabă 
şi în nevoie, pentru că asta bar fi dat lui o preocupare 
în afara propriei dureri. 

Nu se gândise niciodată că ea ar fi fost în stare să-şi re- 
vină sau că ar fi putut deveni o soţie adevărată. Nu-şi do- 
rea o soție adevărată. Avusese una, chiar dacă mariajul 
propriu-zis nu durase decât câteva ore. Lui Meriel urma 
să-i fie infinit mai bine alături de un bărbat care avea 
răbdarea şi înțelegerea de a o aduce în lumea normală. 
Unul ca Dominic, care fusese mereu un tămăduitor al 
animalelor rănite şi al oamenilor nefericiti. 

Oare chiar ar fi renunțat la Lady Meriel de dragul 
fratelui său? Nu era sigur, căci avea prea multă nevoie 
de ea în planul ideal. Fără Constancia şi fără Lady Me- 
riel Grahame, cine era Kyle? Ce rost avea existenţa lui? 
Ce afurisit de rost avea? 

în toiul frământărilor, un văl de pace cobori peste 
el, ca şi cum Constancia tocmai ar fi intrat în cameră. 
Ea mereu răspândise calmul în jurul ei. Aproape că o 
văzu aşezându-i-se alături, cu ochii negri, calmi şi de 
o inteligenţă profundă. 

Prin minte începură să-i alerge frânturi din discuţiile 
pe care le avuseseră în timpul călătoriei spre Spania. „Aş 
da orice comoară pe care am avut-o vreodată pentru şan- 
sa de a-i spune cât de mult am iubit-o.“ Constancia îşi 
dorise ca el să se împace cu fratele lui, să evite vinovăția 
care o măcinase după moartea crudă a surorii ei. Dacă 
Dominic ar fi păţit ceva chiar acum, când relaţia lor era 
tensionată şi pe punctul de a se rupe, oare s-ar fi simțit 


Kyle vinovat pentru furia dintre ei? 
Sjgur că da, la naiba! 


a 


„îi invidiezi libertatea? îl dispreţuieşti pentru că n-a 
folosit-o aşa cum ai fi făcut tu?" Atunci o contrazisese, 
dar acum stătea pe gânduri. Dominic nu îşi dorise nici- 
odată să călătorească în ţări străine, nu arsese niciodată 
de curiozitate să cunoască întinsele spaţii neumblate 

de pe glob. El avea libertatea după care Kyle doar tânjea 
şi nici măcar nu observase, pentru că nu asta era dorim 
ta inimii lui. 

In schimb, Dominic avea să fie un soţ, tată şi moşier 
exemplar. Avea să devină magistratul ținutului Shrop- 
shire şi să împartă dreptatea cu compasiune. Poate că 
el ar fi trebuit să fie moştenitorul contelui Wrexham. 
Şi totuşi onoarea îi revenise lui Kyle. Autoritatea cădea în 
mod firesc pe umerii lui şi mar fi renunţat niciodată la 
dreptul său din naştere, chiar dacă acesta includea răs- 
punderi ce îl legau de Anglia. 

Oare ar fi rămas prieteni dacă s-ar fi născut în ordi- 
ne inversă? Atâtea dintre luptele lor se iscaseră atunci 
când Kyle încercase să-şi impună punctul de vedere, iar 
Dominic îl refuzase încăpățânat, chiar dacă astfel îşi tăia 
singur craca de sub picioare. 

Oare Dominic ar fi fost la fel de autoritar dacă s-ar 
fi născut primul? Greu de spus, dar Kyle neîndoielnic 
s-ar fi dovedit la fel de încăpățânat dacă fratele său ar fi 
încercat să-i dea ordine. 

Insă Dominic nu se născuse primul şi, de-a lungul 
timpului, un amestec teribil de competiție şi spirit 
protector, de dominare şi rebeliune erodase legăturile 
făurite în copilărie. Acum Kyle înțelegea cu amarmnică 
limpezime cât de vinovat era pentru distrugerea relaţiei 
lor. El fusese cel care încercase să-şi domine fratele, din 
trufie şi mânie, dar cel mai mult dintr-o dragoste sinceră 
pe care şi-o manifestase greşit. 

Cu toate astea, culpa nu-i aparținea în totalitate. 
In ciuda pledoariei elocvente a Luciei, Kyle bănuia 
că motivele lui Dominic nu fuseseră atât de inocente 
atunci când se repezise s-o ducă pe Lady Meriel la altar. 
Cu siguranţă s-ar fi găsit o altă cale de a o proteja pe fată 
în afara unei cununii iniţiate de el. In schimb, el alesese 


calea care garantat avea să-l rănească şi să-l înfurie pe 
geamănul lui. 

După toate cele întâmplate între ei, mai puteau rede- 
veni prieteni? 


Se îndoia, deşi poate că era dator față de sine, faţă de 
Dominic şi de Constancia să încerce măcar. 

Deschise ochii şi se uită în gol spre tavan, auzind 
ultimele vorbe rostite de mireasa lui: „De dragul meu, 
continuă să trăieşti!" 


capitolul 39 


-Chiriaşii voştri ştiu să se distreze, spuse Lord Wrex- 
ham pe un ton aprobator. 

Sub soarele ce apunea, festivitățile nupţiale erau în 
toi la poalele Dealului Castelului, cu jocuri pentru co- 
pii, dansuri vesele, mese încărcate cu mâncare, butoaie 
cu băutură şi sferturi de viței ce se perpeleau deasupra 
focurilor deschise. 

- într-adevăr. Dominic, care stătea lângă tatăl său pe 
o bancă la masa nobililor, era încă uimit că bătrânul 
venise şi, mai mult, era într-o dispoziţie atât de priete- 
noasă. Cred că toți chiriaşii sunt mulţumiţi să poată in- 
tra în parcul Warfield şi să-şi întâlnească stăpâna după 
atâţia ani de zvonuri. 

Se simțea bine ştiind că toți se bucurau de o petrece- 
re uriaşă. Ca o gratificație suplimentară, Jena Ames îşi 
petrecuse o oră pictând mici modele mehendi pe mâinile 
şi fețele copiilor, ale tinerelor încântate, ba chiar şi pe 
ale câtorva doamne mai curajoase. Orientul se întâl- 
nise cu Occidentul, spre bucuria tuturor. 

Privirea tatălui său se îndreptă către Meriel. Ea stătea 
în celălalt capăt al mesei, împreună cu Lucia şi cu Jena, 
care rămăsese fără henna, aşa că se retrăsese. 

-Pare-se că ai mai învăţat-o pe nevastă-ta bunele 
maniere. 

-Manierele ei au fost dintotdeauna excelente, re- 
plică acru Dominic. Stăpânirea de sine era cea care îi 
lipsea uneori. 


Din fericire, tatăl lui se lămurise că nu era bine să-şi 
apuce proaspăta noră de bărbie. Meriel învăţa să joace 

rolul doamnei elegante, dar toleranța ei avea nişte limi- 
te clare. 

După ce îşi înghiţi şi ultima bucăţică de friptură, Do- 
minic se lăsă pradă curiozității. 

-Mă bucur că dumneavoastră şi Lucia vă aflaţi aici, 
dar, sincer să fiu, sunt surprins. Credeam că nu veţi fi 
de acord cu căsătoria mea când a existat o logodnă ofi- 
cială între Maxwell şi Lady Meriel. 

-Aveam ceva îndoieli în privința căsătoriei dintre ei 
doi, dar înțelegerea iniţială, făcută cu douăzeci de ani 
în urmă, se referea la ei. Tatăl lui îşi înclină cana pen- 
tru a sorbi ultima gură de bere, apoi urmă: In plus, nu 
m-am gândit că te-aş putea propune ca eventual mire, 
de vreme ce te arătai împotriva oricărei sugestii din 
partea mea. 

Dominic se înroşi. 

- Aşa de rău am fost? 

- Mai rău, pufni contele. Cel mai 
care a fost blestemat vreodată un tată. 

Tânărul deschise gura pentru a protesta, apoi o în- 
chise la loc. Fusese încăpățânat, şi rebel pe deasupra. 
Adevărat, atitudinea tatălui său se  dovedise deseori 
asupritoare, dar bătrânul nu fusese lipsit de judecată în 
privința chestiunilor care contau cel mai mult. 

- îmi pare rău că ţi-am dat bătăi de cap! 

-Toți copiii fac asta. Părinţii şi copiii au fost lăsați 
pe pământ ca să-şi dea bătăi de cap unii altora. Tu ai 
fost pedeapsa mea pentru felul în care m-am purtat cu 
tata. în ochii lui Wrexham se ivi o scânteie năstruşnică: 
Şi voi fi răzbunat când vei avea copiii tăi. 

- Cu siguranţă a fi părinte înseamnă mai mult decât 
bătăi de cap, râse Dominic. 

-Sigur că da, spuse contele cu glas răguşit. Copiii 
sunt viitorul. Ce alt rost ar avea viața? 


a 


ncăpățânat fiu cu 


Dominic fu uimit să simtă emoția din glasul tatălui 
său. Sub obişnuita lui grosolănie, se părea că bătrânul 
chiar îşi iubea copiii. El bănuise mereu că relaţia lor nu 
se baza decât pe obişnuinţă şi nevoia de moştenitori. 

- Ştiu că există o situație tensionată între tine şi fra- 
tele tău, iar acum presupun că lucrurile s-au înrăută- 
tit, spuse pe neaşteptate Wrexham, după care privirea 
i se îndreptă din nou spre Meriel. Dar mă bucur să te 
văd aşezat la casa ta. Tu şi mireasa ta păreţi potriviti 
unul pentru celălalt, iar averea ei e aliată cu a familiei 
Renbourne, ceea ce mi-am şi dorit. Lucia s-ar fi putut 
mărita mai bine, dar se va descurca şi ea frumos îm- 
preună cu tânărul Justice. Dacă fratele tău îşi va găsi 
o soție potrivită, familia va fi în formă bună pentru 
următoarea generație. 

Altădată Dominic ar fi fost enervat de comentariile 
mercantile ale părintelui său. Acum, că se căsătorise, îl 
surprindea faptul că vedea lucrurile diferit. Când şi dacă 
avea să aducă pe lume copii, urma să fie la fel de preocu- 
pat să-i vadă bine aşezaţi, deşi era suficient de romantic 
încât latura emoţională a unei căsnicii să cântărească 
mai mult în ochii lui decât cea financiară. 

La drept vorbind, trebuia să admită că tatăl său avea 
motive să ia finanţele în serios. Pentru că moşitenise o 
grămadă de datorii şi o proprietate în paragină, Wrex- 
ham muncise din greu ani de zile pentru a reclădi averea 
familiei. Nu era surprinzător că banii şi terenurile jucau 
un rol important în planurile pe care şi le făcea pentru 
copiii săi. 

Dominic întrezări cu mirare un viitor în care el şi 
tatăl său aveau să se împace destul de bine, deoarece, în 
adâncul sufletului, împărtăşeau aceleaşi valori. Pămân- 
tul conta. Datoria conta. lar dacă tatăl său îl mai enerva 
câteodată... ei bine“ fără îndoială şi Dominic putea fi 
destul de sâcâitor. însă urmau să se înțeleagă unul pe 
altul şi să fie prieteni. 

Sigur, nu putea rosti nimic atât de sentimental cu 
voce tare, aşa că propuse doar: 


- Să vă mai aduc nişte bere, domnule? 

Wrexham clătină din cap cu tristețe. 

- încă o halbă, şi guta o să mă ţină la pat în următoa- 
rele trei zile. 


- Un dans, milord? 

O săteancă îmbujorată îşi făcu apariția în faţa lui Do” 
minic. O floare întunecată din henna i se usca pe obraz 
şi avea atitudinea unei fete care fusese împinsă de prie- 
tenele ei să facă ceva revoltător. 

-Nu sunt lord, dar aş fi încântat, spuse el după ce îi 
aruncă o privire lui Meriel, care zâmbi şi îi făcu semn 
să plece. 

Dominic îşi făcuse griji că va fi copleşită de mulțime, 
dar chiriaşii ei se arătaseră timizi şi respectuoşi, în ciuda 
faptului că ardeau de curiozitate s-o vadă de aproape pe 
nebuna Lady Meriel, cea care le fusese stăpână nevăzută 
timp de atâţia ani. 

O urmă pe fată în şirul ce se forma pentru un dans 
popular. El şi Meriel deschiseseră petrecerea şi se amu- 
zaseră la culme. Până acum ea nu dăduse semne că s-ar 
fi săturat de prezenţa lui. Din contră. 

Scripcarul începu să cânte, iar oamenii se avântară în 
figurile dansului. Dominic râse de expresia speriată a fe- 
meii de vârstă mijlocie pe care o învârtea. Nu-şi dăduse 
seama că noul stăpân al conacului era în acelaşi şir cu 
ea. Dar şocul fu urmat de un zâmbet larg. Localnicii pă- 
reau să-l fi acceptat din toată inima. Niciodată nu avea 
să fie un moşier distant ca tatăl său. 

In grupul de alături, Lucia dansa, roşie la față şi cu 
panglicile  fluturându-i în păr, alături de tânărul Jem 
Brown, fostul braconier, care arăta prosper şi mulțumit. 
In acelaşi grup se afla şi John Kerr. Administratorul îşi 
cunoştea valoarea, dar tot fusese uşurat să primească 
asigurările lui Dominic că serviciile lui erau necesare 
şi prețţuite. 

Curând amurgul se va fi lăsat suficient de mult încât 
să fie aprins uriaşul foc de tabără. Dominic se gândea în 
taină că exista ceva absolut păgân la un foc de tabără 
în ziua solstițiului, dar nici o problemă. Era o sărbătoa- 
re de sorginte păgână. 


Meriel bătea din picior în ritmul muzicii în timp ce îşi 
urmărea soțul cum dansa cu fata. Era bun cu oamenii, 

dar şi un lider înnăscut. Toţi chiriaşii şi sătenii din War- 
field îl adorau deja şi cine i-ar fi învinovăţit pentru asta? 
Din fericire, Dominic nu se aşteptase ca ea să fie fru- 
moasa  balului, nici măcar la festivitățile pricinuite de 
propria nuntă. El o înțelegea. 

Hotărând că trebuia să-şi dezmorțească picioarele, 
se ridică de pe bancă şi începu să dea roată petrecerii. 
Fusese cea mai lungă zi din an, dar în cele din urmă 
soarele începuse să coboare la orizont, iar razele piezişe 
transformau câmpurile şi vechiul castel de deasupra lor 
în aur topit. Căminul ei nu fusese nicicând mai încân- 
tător, mai iubit. 

-Milady. 

Kamal îşi potrivi pasul cu al ei, arătând maiestuos cu 
turbanul lui bine strâns şi tunica perfect croită. 

Meriel privi în sus spre el şi zâmbi. 

-In timpul echinocţiului de primăvară, cine şi-ar fi 
imaginat o asemenea scenă pentru solstițiul de vară? 

-Nimeni. 

Indianul îşi mută privirea de la mulţime la masa no- 
bililor. Lord şi Lady Amworth stăteau acolo, împreună 
cu doi dintre cei trei copii ai lor, care erau cam de vârsta 
lui Meriel. Verişorii erau prietenoşi, iar contesa stătea 
cu ochii pe soțul ei pentru a se asigura că nu oboseşte 
prea tare. Doamna Rector şi doamna Marks sporovăiau 
cu generalul şi cu Jena Ames, ba chiar şi Lord Grahame 
discuta politicos cu vicarul parohiei. 

- S-au schimbat multe şi încă se vor mai schimba. 

-A sosit timpul să părăsesc Warfield, milady, o înşti- 
ință Kamal. 

- O, nu! Meriel se opri în loc, consternată. Te întorci 
acasă, în India? 

- Acum Anglia a devenit casa mea, dar nu mai e ne- 
voie de mine la Warfield. Aveţi un soț care să vă poarte 
de grijă. 


-Asta nu înseamnă că nu mai am nevoie de tine, 
şopti ea, simțind un nod în gât. 

-Nu voi pleca departe, o linişti Kamal. Generalul 
Ames înaintează în vârstă şi doreşte o mână de ajutor la 
Holliwell Grange. Deşi casa nu e atât de impunătoare 
ca Warfield, proprietatea e aproape la fel de vastă. M-a 
rugat să-i devin administrator. 

- Înţeleg. Brusc, Meriel pricepuse. Tu şi Jena o să fiți 
fericiţi, Kamal? 

El o privi cu ochii mari, mai surprins decât îl văzuse 
vreodată. 

- De unde ati ştiut? 

- Am metodele mele, zâmbi ea. 

Indianul începu să râdă. 

-Ar fi trebuit să ştiu că o să vă daţi seama. Da, mi- 
lady, Jena şi cu mine vom fi fericiți. Cred că ne-am 
cunoscut întro altă viață. Bărbatul îşi reluă drumul cu 
un aer gânditor. încă din copilărie am simţit că nu sunt 
adânc înrădăcinat în pământul meu natal. Când a sosit 
momentul potrivit, am venit în Anglia ca să vă veghez. 
Acum că sunteţi bine, e timpul să fac următorul pas pe 
drumul meu. 

Meriel îşi dădu seama că generalul Ames ştia despre 
relația celor doi. Angajându-l pe Kamal, îşi dădea acor- 
dul tacit. Şi bine făcea. Ar fi putut să caute în lung şi în 
lat şi tot n-ar fi găsit un om mai onorabil pentru Jena. 

- Mă bucur că nu vei fi departe. 

-Voi fi aproape dacă ai nevoie de mine, micuța mea 
floare, murmură el. 

Meriel clipi ca să-şi alunge lacrimile. îi era greu să 
descrie cu precizie relaţia dintre ei. Kamal îi fusese de- 
opotrivă tată, frate mai mare şi prieten. în orice caz, 
bunătatea şi dragostea lui o ajutaseră să-şi păstreze min- 
tea întreagă. 

-Cum ne-am întâlnit prima oară? Faci parte din via- 
ta mea de atâta vreme, încât nici nu-mi mai amintesc. 

- Poate că e mai bine să nu vă amintiţi. 

Tânăra îl fixă cu privirea. 


-Afirmația asta cere întrebări suplimentare. 

-Nu vreau să par misterios, zise Kamal, vizibil tulbu- 
rat. Dacă simţiți nevoia să ştiţi, vă voi spune. 

Voia să ştie, dar nu în seara asta. Ceva o tot sâcâia In- 
tr-un colț al minţii. Amintirile ei legate de India erau un 
amestec haotic de groază, senzaţii intense şi frumuseţe 
bruscă, uluitoare. Mereu încercase să nu se gândească la 
trecut, dar poate că sosise vremea să o facă. 

Dansul luă sfârşit; Dominic ţinea în brațe o micuță 
blondă, ce părea să aibă în jur de patru ani. Meriel simți 
o strângere de inimă la vederea lor. Ar fi fost un tată 
minunat, iar pruncii lui ar fi fost şi ai ei. Simţi pentru 
prima dată dorința elementară de a avea un copil. Dar 
nu orice copil. Copilul lui! 

îşi feri privirea, nedorind să-şi lase emoţiile să-i sca- 
pe de sub control cât era în public. Dintr-odată, ob- 
servă un călăreț venind dinspre casă şi apropiindu-se 
la trap de mulțimea adunată. îşi făcu mâna streaşină 
la ochi şi încercă să vadă mai bine, întrebându-se cine 
întârziase. Credea că orice oaspete care ar fi avut un 
cal era deja acolo. 

Un tânăr murdar de pe drum, dar bine îmbrăcat. 
Chipeş, dar sever, semănând mult cu Dominic, dar cu o 
aură mai întunecată, mai neliniştită... 

| se tăie răsuflarea. Alertat de instinct, Dominic 
ridică privirea şi zări călăreţul. Pentru o clipă rămase 
neclintit. Apoi, cu mişcări blânde, o puse pe fetiță în 
brațele mamei sale şi îşi croi drum prin mulţime, înspre 
nou-venit. 

- S-a întâmplat ceva? întrebă Kamal în stare de alertă. 

-Nu şi dacă pot să intervin eu! 

Meriel scutură din umeri când o luă la goană, ho- 
tărâtă să fie prezentă la reîntâlnirea dintre Dominic şi 
fratele său geamăn. 


Dominic încercă să citească expresia de pe chipul lui 
Kyle, dar nu putu să vadă nimic dincolo de stăpânirea 
de sine şi de sclipirea unui pistol atunci când fratele 
lui cobori de pe cal. Se încordă când în minte îi apăru 
imaginea lui Kyle scoțând arma şi ochind calm. Dându-şi 

seama că era normal să porţi o armă la tine când călăto- 
reşti singur, spuse cu glas neutru: 

- Nu mă aşteptam să te văd aici. 

înainte ca fratele său să poată răspunde, Meriel îşi 
făcu apariţia gâfâind şi arătând ca un înger furios. 

- Lord Maxwell, rosti ea sec. Dacă sunteţi aici ca să 
îl insultaţi din nou pe soțul meu, eu, personal, vă voi 
scoate ochii cu unghiile. 

-Ai o apărătoare feroce. Kyle îşi cercetă cu atenție 
cumnata, apoi făcu o uşoară plecăciune. Vă puteţi băga 
unghiile în teacă, Lady Meriel. N-am venit aici ca să 
mă bat. 

-Atunci de ce ai veni? Privirea lui Dominic se în- 
dreptă spre pistolul ascuns sub haina fratelui său. Ca să 
faci dreptate? 

Kyle se înroşi, înțelegând imediat. 

-Sigur că nu. Am venit doar să... vorbim. Vrei să 
te plimbi puţin cu mine? Singur, preciză el uitându-se 
către Meriel şi Kamal, care se apropiau cu paşi ceva 
mai lenți. 

- Desigur, zise iute Kamal, deşi Meriel părea revoltată. 

După ce luă frâul calului, indianul o îndepărtă cu abilitate 
pe tânăra lui stăpână. 

Dominic îşi potrivi paşii cu ai fratelui său, care înce- 
puse să se îndepărteze de mulţime. Merseră în tăcere pe 
lângă un gard viu, până când Kyle spuse: 

-Lucia m-a încolţit şi mi-a explicat destul de amă- 
nunțţit versiunea ta. E adevărată? 

Dominic îi cercetă profilul. Parcă ar fi fost sculptat 
în granit. 

- N-aş crede că a inventat ceva. 

Kyle rămase tăcut vreme de câţiva paşi, după care 
întrebă: 


- Poţi spune cu mâna pe inimă că atunci când te-ai 
căsătorit cu Meriel n-ai făcut-o, cel puţin în parte, pen- 
tru a mă învinge? 


Drace! Care era răspunsul corect la o asemenea 
întrebare? 

Când ai îndoieli, spune adevărul. Dominic disecă 
fără milă motivele din spatele acelei decizii chinuitoare, 
apoi zise: 

-Nu cred. In cea mai mare parte eram îngrozit că 
dacă Lord Grahame avea s-o găsească pe Meriel, urma 
so ducă înapoi la azil. Când Kamal şi cu mine am ajuns 
la Bladenham, ea era îmbrăcată întro cămaşă de forţă şi 
legată de un scaun precum un animal sălbatic. Nu pu- 
team îngădui să se întâmple din nou aşa ceva. 

-Doamne, unchiul ei a permis aşa ceva? exclamă 
Kyle şocat. 

-A crezut că îi oferă cel mai bun tratament disponi- 
bil. Dominic stătu pe gânduri, apoi continuă nesigur: 
Deşi eram în cea mai mare parte preocupat de soarta ei, 
dacă e să fiu complet sincer, trebuie să recunosc că am 
vrut să fac în aşa fel încât să fie a mea. So leg de mine 
prin căsătorie, astfel încât nimeni să nu mi-o poată 
lua vreodată. 

-Aşadar, dragostea ta pentru o domniţă a fost mai 
puternică decât loialitatea față de mine, observă Kyle 
cu răceală. 

Dominic înjură în sinea lui. Niciodată nu mai avuse- 
seră o discuţie care să răzbată atât de aproape de miezul 
conflictelor dintre ei, iar acum înțelegea de ce. Nivelul 
ăsta de onestitate era cumplit de stânjenitor. 

-Jur pe tot ce am mai sfânt că a fi nevoit să te rănesc 
ca s-o apăr pe Meriel a fost cel mai afurisit şi mai greu 
lucru pe care l-am făcut vreodată. Dacă nu m-aş fi temut 
cu adevărat că putea sfârşi în casa de nebuni, te-aş fi 
aşteptat să te întorci, astfel încât să putem rezolva pro- 
blema între patru ochi. 

Fratele său oftă, iar o parte din tensiune se mai risipi. 

-Mă bucur să aud asta. Mă temeam că ai profitat 
de ocazie ca să te răzbuni pe mine pentru că m-am năs- 
cut primul. 


-N-am vrut niciodată să-ţi fac rău, chiar dacă atmos- 
fera a fost cât se poate de tensionată între noi. Crede 
asta, dacă nu crezi nimic altceva. 

-Cred, căci şi eu am simțit acelaşi lucru. Kyle culese 
o margaretă din gardul viu şi îi învârti tulpina între de- 
gete. De aceea am fost atât de supărat când am crezut 
că... ai trădat încrederea fundamentală dintre noi. 

Aşadar, acea încredere nu fusese doar din partea lui 
Dominic. 

-în cazul ăsta, Meriel a trebuit să vină pe primul 
plan, dar sper să nu mai fiu nevoit să iau vreodată o 
asemenea decizie. 

- Presupun că şi eu m-am confruntat cu o alegere 
similară şi n-am ales-o pe Meriel, aşa că poate era drept 
so pierd, spuse Kyle îngândurat. S-a transformat com- 
plet de la prima noastră întâlnire. Este foarte frumoasă 
şi nu pare câtuşi de puţin smintită. Meritul ţi se cuvi- 
ne, presupun. 

-N-a fost niciodată smintită. în plus, a făcut pentru 
mine la fel de multe câte am făcut eu pentru ea. Ar fi 
vrut să-i explice de ce fusese vrăjit de Meriel, dar se opri. 
Altă dată, poate. în clipa aceasta era mai important să 
profite de ocazie şi să lămurească grămezile de neînţele- 
geri care îl ţinuseră atâta vreme departe de fratele său. 
îşi umezi buzele uscate, după care adresă întrebarea vita- 
lă: Ani întregi am sperat că, într-o bună zi, vom redeveni 
prieteni. E posibil? 

Kyle se opri şi se întoarse pentru a-i întâlni privirea, 
în ochii lui se citeau durerea, oboseala şi un dor de a 
reînnoda relaţia la fel de intens ca al lui Dominic. 

-Nu... nu ştiu. Atâta vreme am zis unul hăis şi al- 
tul cea! 

Dându-şi seama că fratele lui avea nevoie de un motiv 
ca să creadă, Dominic spuse: 

- Nu mai suntem în competiţie, dacă am fost vreoda- 
tă. Poate acum vom reuşi să ne relaxăm pur şi simplu şi 
să ne acceptăm deosebirile. 

Kyle schiță un zâmbet care îi aminti fratelui său de 


zilele în care erau copii, iar apropierea le era la fel 
de firească precum respiraţia. 


- Dumnezeu ştie că merită să încercăm. 

- Batem palma? 

Dominic îi strânse mâna, apoi o lăsă iute când Kyle 
se chirci de durere. Privi în jos şi văzu un bandaj însân- 
gerat în jurul palmei fratelui său. Trebuie să-l fi durut să 
țină frâiele pe parcursul lungii călătorii. 

- Ce s-a întâmplat? 

-M-am tăiat cu nişte sticlă. Nimic important. 

Kyle strânse mâna peste bandaj. Mereu preferase să-şi 
ascundă slăbiciunile, ceea ce făcea încă şi mai semnifica- 
tivă dorinţa lui de a reînnoda prietenia lor. 

Dar poate nu era aşa de semnificativă, căci Kyle se 
schimbase în ultimele săptămâni. După o clipă de gân- 
dire, Dominic hotărî că fratele său arăta ca şi cum ar 
fi fost călit în foc chiar de către fierarul personal al lui 
Dumnezeu. Micile griji dispăruseră, lăsând în urmă 
oțel pur. De fapt, amândoi se schimbaseră profund în 
ultimele săptămâni, cu toate că din motive şi în feluri 
diferite. Poate că acum erau suficient de maturi încât să 
evite tensiunile şi conflictele din trecut. 

-Ce te-a scos din țară astfel încât să nu poți veni tu 
însuți la Warfield? întrebă Dominic. 

- De unde ai ştiut că am fost plecat din țară? 

-Am primit nişte mesaje destul de puternice din par- 
tea ta. Unele foarte nefericite. 

-Mereu ai fost bun la asta, remarcă încordat Kyle. 
După o lungă tăcere, spuse cu un glas încărcat de dure- 
re: Am... am dus-o pe femeia pe care o iubeam în Spa- 
nia, ca să moară. 

- Fir-ar să fie! Lui Dominic i se tăie răsuflarea. Asta 
explica totul: mita revoltătoare oferită de Kyle pentru a 
face schimb de locuri, frământările pe care le transmi- 
sese în timpul călătoriei, furia trecătoare şi disperată ce 
explodase împotriva fratelui său în casa soților Kimball, 
îmi pare rău, murmură el. îşi închipui cum s-ar fi simțit 
dacă i s-ar fi întâmplat ceva lui Meriel şi avu un nod în 
stomac. După ce căută o cale de a-l alina şi nu găsi nici 
una, îşi puse mâna pe umărul fratelui său şi repetă: îmi 


pare rău! 


Simţi un licăr drept răspuns şi ştiu că fratele său în- 
țelegea ceea ce el era incapabil să pună în cuvinte. De- 
sigur, nu putea îndura să vorbească mai mult despre o 
rană încă deschisă, dar, la urma urmei, ce mai trebuia 
spus? O singură frază scurtă rezumase întreaga tragedie. 

Dominic inspiră adânc. Kyle îşi dezvăluise propria 
vulnerabilitate, iar el nu putea să se lase mai prejos. 
Tânjea să-i povestească despre bătălia de la Waterloo: 
durerea, teama şi nebunia. Trecuse suficient timp în- 
cât să poată vorbi limpede despre o experienţă care îi 
schimbase viața şi îl lăsase să plutească în derivă timp 
de mulţi ani. 

Vorbele erau cea mai bună cale de a clădi punți, iar 
ei aveau mult de lucru. 


capitolul 40 


Meriel privi nerăbdătoare în direcția în care dispăru- 
seră cei doi fraţi. Mai că se aştepta ca gemenii să se bată 
măr unul pe altul, aşa că fu teribil de uşurată când apă- 
rură în sfârşit. Era evident că îşi rezolvaseră conflictele, 
vedea lucrul ăsta în relaxarea cu care se mişcau, în felul 
în care Dominic râdea, iar Lord Maxwell îl bă tea pe spa- 
te. Amândoi păreau mai tineri şi mult mai fericiţi. Poate 
că în cele din urmă avea să-l placă pe Maxwell, dacă nu-l 
mai supăra pe Dominic. 

Când Kyle se opri în dreptul proțapului pentru a-şi 
umple farfuria cu felii de carne de vită, Dominic apăru 
lângă Meriel şi îi cuprinse talia într-o îmbrăţişare furişă. 

-Te ţii bine, o lăudă el. Nu mai durează mult. 

-Bine. Voi fi gata să mă retrag. Privindu-l printre 
gene, Meriel îi mărturisi: Mă bucur că tu şi fratele tău 
ați făcut pace. 


- Şi eu. Am stat de vorbă până am înlăturat aproape 
douăzeci de ani de neînţelegeri. Destul de bizar, cred că 
îndelungata noastră despărțire a fost spre binele nostru. 
Am crescut fiecare în felul lui, iar acum ne putem accepta 

pur şi simplu unul pe altul, aşa cum suntem. El nu tre- 
buie să domine, eu nu trebuie să mă revolt. 

Meriel se îndoia că va înțelege vreodată subtilitățile 
relației dintre gemeni, dar nu conta. Dominic se simţea 
fericit, iar asta îi era de ajuns. 

In sfârşit se făcu întuneric, iar toți cei din parohie 
păreau a fi mâncat, băut şi dansat suficient. Ultimul 
eveniment era focul de tabără. Răsunară urale entuzias- 
te când Lord Grahame făcu semnul crucii deasupra gră- 
mezii de lemne şi tună: 

-E timpul să aprindem focul solstițiului. Fie ca el 
să ardă în cele mai scurte nopţi ale anului, în onoarea 
căsătoriei dintre Dominic şi Lady Meriel! 

Unchiul ei avea un uriaş baston cu cap de alamă, 
pe care îl flutură prin aer pentru a întări solemnitatea 
momentului. Pretindea că îşi sucise glezna, deşi Meriel 
bănuia că fusese atât de furios când ea apăruse împre- 
ună cu Dominic şi cu familia Ames, încât urcase la 
etaj şi lovise dulapul de haine, învinețindu-şi piciorul. 
De atunci se purtase impecabil, deci presupunea că 
omul avusese dreptul la o criză de furie. 

In timp ce mulţimea se aduna, Dominic murmură: 

-Aşteaptă aici pentru o clipă. Vreau să-l conduc pe 
Kyle la tata şi la sora mea, ca ei să vadă că ne-am împăcat. 

Meriel încuviință, bucuroasă să evite reuniunea de 
familie. Avea să treacă un timp până ca Dominic să 
se întoarcă lângă ea, dar se simţea în largul ei fără să-l 
aibă prin preajmă. Aceştia erau oamenii ei şi le simțea 
bunăvoința. 

Kerr, administratorul, scoase o scânteie ca să aprindă 
torța lui Lord Grahame. Unchiul ei se întoarse către ea 
şi strigă: 

- Meriel, vrei să aprinzi tu focul solstițiului? 

Tânăra îşi stăpâni un fior. Focurile de tabără nu o 
atrăgeau. li aminteau prea mult de modul în care muri- 


seră părinţii ei. 


-Te rog, fă tu onorurile, unchiule. 

Grahame se roti şi azvârli torța în lemnul anume pre- 
gătit. Materiale inflamabile fuseseră îndesate în spaţiile 
goale dintre crengi, astfel că flăcările se aprinseră nu- 
maidecât. In timp ce scânteile se înălțau în aer, ţipete de 
entuziasm se auzeau din rândurile mulțimii. 

Meriel încremeni, simțindu-se ca şi cum ar fi fost 
bătută. Curbura trupului unchiului ei în clipa în care 
aruncase torța, flăcările, tipetele... teroarea o  străbătu 
iute şi violent ca un fulger. 

Cuprinsă de panică, se răsuci şi o rupse la fugă prin 
mulțime, zburând spre adăpostul oferit de întunericul 
nopţii. leşi în dreptul cărării ce ducea către Dealul Cas- 
telului, aşa că ţâşni pe ea, împiedicându-se de pietre şi 
rădăcini, în timp ce urca spre ruine. 

Ajunsese în curtea interioară a castelului înainte ca 
un junghi în coaste s-o oblige să se oprească. Gâfâind, se 
ghemui în iarbă şi îşi apăsă coastele cu mâna, încercând 
să înțeleagă teama ce o mistuia. Imagini din coşmarurile 
ei i se zvârcoleau prin minte: scene cu flăcări, teamă şi 
rău şi imaginea bărbatului întunecat care aruncase pri- 
ma torță. Strigăte de ameninţare, ţipetele disperate ale 
celor prinşi în capcana focului. 

Şi... Kamal? Era şi el acolo, mai tânăr, mai puțin ri- 
dat, dar inconfundabil. 

Mult dedesubt putea să vadă focul aprins şi oamenii 
strânşi în jurul lui, nepăsători față de chinul ei lăuntric, 
îşi strânse brațele în jurul corpului, tremurând, şi se sili 
să caute adevărul îngropat în coşmar. 


Wrexham şi Lucia se arătară încântați să-l vadă pe 
Kyle, mai ales că el şi Dominic erau din nou în relații 
evident bune. Lăsându-şi fratele cu restul familiei, tână- 
rul se întoarse la Meriel. Se afla încă la o anume distan- 
tă când o văzu fugind brusc de lângă foc. Se încruntă, 
întrebându-se dacă presiunea mulţimii o copleşise până 
la urmă. îngrijorat, îşi croi drum printre sătenii ce râ- 
deau. Era timpul să-şi ducă soția acasă. 

Urme ale apusului îndelungat stăruiau încă pe cer, 
iar o lună portocalie trecută de jumătate dădea şi ea 
lumină. Chiar şi aşa, înaintă foarte prudent pe Dealul 
Castelului. Cunoscând drumul atât de bine, Meriel 
probabil că trecuse pe acolo cu toată viteza. Măcar era 
îmbrăcată într-o rochie de culoare deschisă, aşa că ar fi 
trebuit să o poată găsi în beznă. 

începu să se întrebe dacă nu cumva ea părăsise căra- 
rea şi se întorsese spre casă, când intră în incinta vechiu- 
lui castel şi văzu o siluetă fantomatică stând ghemuită 
pe pământ. 

- Meriel, s-a întâmplat ceva? strigă el neliniştit. 

Tânăra se uită în sus spre Dominic, iar chipul ei căpă- 
tă o paloare funebră în lumina lunii. Bărbatul îngenun- 
che şi o cuprinse în braţe. 

- Ce s-a întâmplat? 

Tremurând violent, ea îşi îngropă faţa la pieptul lui, 
radiind o teamă cumplită. 

- Ai fost atacată? o întrebă el, neputându-şi da seama 
ce îi provocase o asemenea reacţie. 

- N-nu. Vocea abia dacă i se auzea. Mi-am... amintit. 

Un fior îi cobori pe şira spinării când îşi dădu seama 

ce trebuie să fi fost în mintea ei. 

-Focul şi strigătele ţi-au amintit de noaptea în care 
au murit părinții tăi? 

în loc să-i răspundă, sări în picioare şi se îndreptă 
către străvechea scară din piatră ce ducea câtre parapet. 
Alarmat, Dominic o urmă, ţinându-se la o lungime de 
braț distanţă. Când ea se îndreptă spre creneluri, fu cât 
pe ce s-o tragă înapoi. 


Sprijinindu-se cu mâinile de piatra zidului, Meriel 
privi încordată în întuneric. 


-Luna era ca în noaptea asta. Eu eram pe un bal- 
con ca ăsta, mă uitam la stele şi mă temeam că doica va 
veni ca să mă bage la loc în pat. Partea principală a pa- 
latului era acolo, zise ea arătând spre dreapta. Alwari 
nu fusese bine fortificat pentru că nu era principala re- 
şedinţă regală. Capitala maharajahului era la două zile 

de mers spre nord, dar îi dăduse tatălui meu permisiu* 
nea de a rămâne în palatul Alwari pentru a onora vizita 
emisarului britanic. 

- bai văzut pe bandiți atacând? întrebă el calm. 

Trupul lui Meriel era rigid; Dominic bănui că ea vedea 

mai degrabă India, nu noaptea liniştită din Shropshire. 

- Galopau cu bubuituri ca de tunet, strigând şi flu- 
turând torţe. Erau cu zecile, o armată de sălbatici ce 
trăgeau cu arma şi vânturau sulițe. Au înfrânt escorta 
tatălui meu, care era micuță, deoarece ar fi trebuit să 
ne aflăm pe un teritoriu sigur. Oamenii noştri au fost 
prinşi complet nepregătiţi. Trăgând cu greu aer în piept, 
tânăra femeie urmă: Un bandit era îmbrăcat în negru 
din cap până în picioare, cu chipul complet acoperit, în 
afara ochilor. Nu era conducătorul, dar a aruncat pri- 
ma torță. Era vremea secetei, iar acoperişul a luat foc şi 
a început să ardă precum iasca. Bărbatul în negru era 
nebun, cred, poate jurase să-i distrugă pe străini, căci 
şi-a condus drept în palat calul ce necheza din răsputeri. 
Nu l-am mai văzut ieşind. 

Meriel tremura. Dominic îi cuprinse umerii cu brațe- 
le, dorind s-o ancoreze în prezent. 

-Aşadar, ai văzut cum s-a întâmplat totul. 

Ea trase de cosiţă, frământând-o frenetic între degete. 

- Pe măsură ce oamenii ieşeau în goană ca să scape 
de foc, erau spintecaţi de săbii şi sulițe. Până la ultimul. 
Era acolo un bătrânel simpatic care îmi adusese şerbet. 
A fost... a fost decapitat, iar unul dintre bandiți s-a fo- 
losit de vârful suliței ca să-i împingă țeasta de colo-colo 
prin curte. 

- Dumnezeule! şopti Dominic. Nu era de mirare că 
nu voise să-şi amintească măcelul. Ce oroare pentru un 


copil! Pentru oricine! Ţi-ai văzut părinţii? 

Meriel scutură din cap. 

-Camerele lor erau chiar sub acoperiş când acesta 
a luat foc. Sper... sper că au murit repede din prici- 
na fumului. 


Dacă era adevărat, ar fi fost cruțaţi de o soartă mult 
mai cruntă. 

- Şi tu cum ai scăpat? 

- Eram îngrozită de foc, dar prea speriată ca să sar. 
Curtea era prea jos şi plină cu brute. M-am făcut ghem, 
țipând, temându-mă că voi fi înfiptă precum un purcel 
în sulița cuiva. Atunci doica mea, Hiral, a apărut înv 
pleticindu-se în spatele meu. Ea... capotul îi luase foc. 
A strigat în noapte, iar un călăreț aflat chiar sub balcon 
a tras de frâul calului şi a ridicat privirea. 

A fost cât se poate de ciudat. S-au uitat unul la altul 
pentru ceea ce mie mi s-a părut a fi o veşnicie. Cred... 
cred că bărbatul a fost şocat să vadă acolo o femeie cu- 
prinsă de flăcări şi un copil. Hiral a strigat ceva care mi-a 
făcut părul măciucă, spuse Meriel hohotind de plâns. 
Apoi... apoi m-a luat şi m-a aruncat peste balustradă. 

-Dumnezeule! Dominic o lipi de el, tremurând la 
gândul ororilor pe care le descria. Călărețul te-a prins? 

-Cred... cred că aşa trebuie să fi făcut, şopti ea, cu 
chipul lipit de umărul lui. Cădeam şi apoi m-am oprit 
brusc. Următorul lucru pe care mi-l aduc aminte e că 
eram călare, cu o mână de bărbat sprijinindu-mi spate- 
le, şi simţindu-mă de parcă toate oasele aveau să-mi iasă 
prin piele. 

El o îmbrăţişă, dorindu-şi cu disperare să-i poată 
alunga durerea. 

-Acum eşti în siguranţă, iubire, eşti în siguranță. 
S-a terminat. 

- Dar nu s-a terminat, şopti ea. Nu s-a terminat. 

Hămesit după lungul drum călare, Kyle tocmai ataca 
excelentele feluri de la petrecere, când Lucia se aşeză 
lângă el într-un vârtej de fuste. 

-Tu şi Dominic chiar v-aţi rezolvat neînțelegerile, 
sau doar te-ai prefăcut de dragul meu şi al lui Papa? 

- Chiar le-am rezolvat, Lucia, spuse el luând o îmbu- 
cătură de carne şi pâine. Meritul îţi aparține pentru că 
m-ai făcut să ascult când nu voiam. 


Tânăra răsuflă uşurată. 

- Mă bucur tare mult. Crezi că va dura? 

-Da. Amândoi ne dorim pacea, şi nu mai pare să 
existe vreun motiv de ceartă. 

In plus, Kyle simțea că moartea Constanciei îl schim- 
base fundamental, eliberându-l în feluri pe care nu le 
înțelegea pe deplin. 

-Voi doi nici că mi-aţi fi putut oferi un dar mai fru- 
mos de nuntă. 

Zâmbind, Lucia îl îmbrăţişa scurt, apoi se alătură 
petrecăreţilor din jurul focului. 

Kyle era pe cale să mai taie o bucată din friptură, 
când se opri cu cuțitul în aer. Ceva se întâmplase, şi 
avea legătură cu Dominic. Pericol? Fu străbătut de un 
fior. Se ridică neliniştit în picioare şi cercetă mulțimea, 
însă chiar şi după ce se sui pe bancă pentru a vedea mai 
bine, tot nu-şi găsi fratele. 

Unde îl văzuse ultima dată? Şi-o aminti vag pe Lady 
Meriel părăsind mulțimea, urmată la scurt timp de fra- 
tele lui. Kyle bănuia că proaspeţii însurăţei intenționau 
să sărbătorească în intimitate. Nu putea exista nici un 
pericol în asta, nu într-un parc împrejmuit de ziduri. 

Oare o luase şi altcineva în aceeaşi direcţie? Poate că 
un hoț pătrunsese pe domeniu odată cu sătenii şi aştep- 
ta să prindă un aristocrat singur pentru a-l jefui. 

Prostii. Imaginaţia lui o luase razna. Se dădu jos de 
pe bancă şi duse mâna spre cana cu bere, apoi se opri. 
Neliniştea îi era tot mai puternică. Puțin probabil să 
existe vreun răufăcător prin apropiere, însă Dominic 
şi Meriel se îndreptau către vechiul castel, un loc ce tre- 
buia să fi fost plin de pietre sfărâmicioase pe care s-ar fi 
putut accidenta. 


Lăsându-şi baltă cina, ocoli mulţimea şi se duse la 
baza cărării care urca spre castel. Poate că i-ar fi jenat 
să fie surprinşi într-un moment intim, dar nu putea să 
ignore bâzâitul ameninţător care îi stăruia în minte. 

Tocmai începuse să urce pe cărare, când o siluetă 
înaltă şi întunecată îşi făcu apariţia în spatele lui. Era 
Kamal. Indianul întrebă: 

-S-a întâmplat ceva, milord? 

Kyle ridică din umeri, uşor stânjenit. 

- Probabil că e o prostie, dar îmi fac ceva griji pentru 
fratele meu. 

-Ciudat, şi eu sunt îngrijorat pentru Lady Meriel. 
Poate că ar trebui să cercetăm împreună. 

In ciuda tonului blând, cuvintele lui Kamal nu erau 
o rugăminte. 

Pe când urcau dealul, Kyle hotărî că un aliat i-ar fi 
prins bine. 

Dominic se uită la Meriel şi încercă să-i citească 
expresia în bezna aproape totală. 

-Cum adică, nu s-a terminat? 

Ea înghiţi în sec. 

-Cearta pe care mi-am amintit-o, cea despre bebe- 
luşi? A avut loc între tata şi unchiul meu. l-am auzit 
la Cambay, cu câteva zile înainte să plecăm din tabără. 
Cred... cred că tatăl meu îi dădea vestea că mama rămă- 
sese din nou gravidă şi, desigur, dacă urma să aibă un 
băiat, fratele lui nu mai putea fi moştenitorul. 

-lar Grahame era furios, chiar dacă ştia că asta pu- 
tea să se întâmple oricând, completă Dominic abia 
putând să respire. 

Meriel îşi masă tâmplele cu degetele țepene. 

- Eu m-am născut abia după câţiva ani de la căsăto- 
ria părinţilor mei. Apoi au trecut alți ani, aşa că vestea 
despre un alt copil trebuie să-l fi şocat pe unchiul meu. 
A izbucnit şi a început să ţipe că el s-a împrumutat în baza 
unor aşteptări, iar acum ce o să facă? Tata i-a spus că îi 
va achita datoriile de data aceea, dar era ultima, aşa că 
unchiul trebuia să învețe să trăiască din propriul venit. 


Grahame a înjurat, apoi şi-a cerut scuze şi a spus că va 
fi mai atent, de vreme ce nu mai era sigur că va moşteni 


- titlul de conte. Dar era furios. M-am... m-am tot întrebat 
dacă nu cumva a avut vreo legătură cu masacrul. 

Dominic era pe cale să spună că ar fi fost puţin pro- 
babil, când o voce glacială străpunse liniştea nopții. 

-Aşadar ţi-ai amintit! M-am temut de asta de cum ai 
reînceput să vorbeşti. 

O siluetă întunecată prinse contur şi greutate în bez- 
na nopţii, pe măsură de Grahame urca ultimele trepte 
ale scării din piatră. Se opri, cu bastonul în mână, şi o 
privi gânditor pe Meriel. 

- Am presupus că ai murit în palatul Alwari. Am avut 
un şoc când ai reapărut, dar atâta vreme cât erai nebună 
şi mută, îmi permiteam să te las în viață. Trecându-şi 
alene bastonul printre degete, comentă: Chiar ar fi fost 
mai bine pentru tine să fi rămas nebună. 

Se simțea ceva letal în vocea lui rece şi relaxată. Tră- 
gând instinctiv de timp, Dominic îi dădu drumul lui 
Meriel, apoi se aşeză între ea şi unchiul ei. 

- Chiar ai organizat atacul? 

-Eu eram legătura cu maharajahul din Kanphar. 
Ştiind că avea o armată neoficială de bandiți în tara 
dintre dealuri, am făcut un târg cu el. El urma să tri- 
mită atacatori la Alwari, iar eu aveam să merg cu ei 
pentru a mă îngriji ca treaba să fie bine făcută. Ban- 


diţii primeau prada, în timp ce eu îi garantam maha- 
rajahului anumite concesii într-un acord ce urma să 
fie negociat cu statul Kanphar. Dinţii îi scânteiară albi 


în întuneric când încheie: Un aranjament satisfăcător 
pentru toţi cei implicați. 

- Dumnezeule, gemu Dominic uluit. Ţi-ai ucis pro- 
priul frate şi pe soția lui! Câţi alţii au murit la Alwari 
pentru a-ţi satisface ţie lăcomia? 


-Poate o sută, zise Grahame ridicând din umeri. 
Majoritatea erau hinduşi care credeau în predestinare. 
N-am fost decât un instrument al destinului lor. Mi-am 
pus propria viață în mâinile sorții atunci când am in- 
trat călare în palat, însă destinul a fost de partea mea. 
Am intrat drept înăuntru şi am ieşit pe partea cealaltă, 

apoi am plecat în siguranţă. Sigur, vizitasem Alwari şi 
cunoşteam palatul, mărturisi el schițând un zâmbet. To- 
tuşi, dacă zeii ar fi vrut să mă lovească pentru nelegiuire, 
ar fi putut so facă. Au ales să mă lase în viaţă. 

Cu o scurtă răsucire, deşurubă capătul bastonului. 
Afurisenia de dispozitiv combina două arme: o sabie 
scânteietoare şi o bâtă grea din alamă. 

Din spatele lui Dominic, Meriel sâsâi ca o pisică săl- 
batică. Bănuind că era pe cale să-şi atace unchiul, Domi- 
nic o prinse de încheietură şi o imobiliză. Mai bine era 
ca ea să fugă. Cunoscând ruinele şi având un avantaj, ar 
fi putut să scape. 

Făcu un pas spre Grahame. 

-Presupun că ai de gând să ne ucizi pe amândoi, 
căci altfel mai fi spus atât de multe, dar două crime ar 
părea suspecte. 

- Deloc. în ciuda scurtei perioade de aparentă nor- 
malitate a lui Meriel, toată lumea ştie că e nebună. 
Ce tragedie că s-a sinucis tocmai în noaptea în care era 
sărbătorită nunta ei. Un salt în râu de pe zidul castelu- 
lui, soțul pierzându-şi viața întro încercare galantă de 
a o salva. Bătrânul zâmbi iarăşi cu răceala unui călău. 
Ce frumos din partea ta să vii până aici! Am cochetat cu 
alte planuri: otravă, sinucidere cu pistolul pentru duel 
al tatălui ei, poate o cădere... dar toate erau mai com- 
plicate. Mai riscante. Aşa e mult mai bine. Cu voi doi 
murind împreună, voi moşteni suta de mii de lire pe 
care fratele meu i-a lăsat-o lui Meriel. Păcat că domeniul 
se va întoarce la familia lui Amworth, dar nu le poți 
avea pe toate. 

Drace, planul lui Grahame chiar putea să funcţione- 
ze, fără ca nimeni să bănuiască trădarea. Până şi rănile 
de cuţit puteau trece neobservate pe trupurile ce stăteau 


în râu mai mult de o zi sau două. Ştiind că nu avea să 
i se mai ivească altă ocazie, Dominic strigă: 

- Fugi, Meriel! 

împingând-o în spatele lui, se aruncă spre bărbatul 
mai în vârstă, sperând să-l doboare la pământ. Ar fi avut 

mai multe şanse intr-o luptă corp la corp, iar Meriel 
putea să scape. 

Dar Grahame era pregătit. Păşind iute într-o parte, 
lovi cu bâta din alamă în creştetul lui Dominic. După o 
clipă de durere zguduitoare, lumea se cufundă în beznă. 

Meriel ţipă când Dominic se prăvăli pe cărare, țeapăn 
ca mort. De ce trebuise prostul să îl atace pe unchiul 
ei? Ar fi putut scăpa amândoi dacă n-ar fi acţionat în 
numele onoarei! 

încremenită de spaimă, se lăsă în genunchi lângă 
soțul ei. Doamne, Dumnezeule, cum putea supravieţui 
fără el? 

Deşi o şuviță de sânge i se scurgea pe la tâmplă, Do- 
minic încă respira. îi atinse obrazul cu degetele tremu- 
rând. Nu era mort, nu încă. 

Dar dacă era după voia lui Grahame, nici unul din ei 
nu avea să mai vadă lumina zilei. Cum de nu-şi dăduse 
seama că el ordonase uciderea părinţilor ei şi a atâtor al- 
tor oameni? Frânturi din adevăr existaseră în mintea ei, 
dar refuzase să se uite la ele, preferându-şi lumea ei sigu- 
ră de aparentă nebunie, acolo unde nu existau amintiri 
insuportabile, nici unchi ucigaşi. 

Măcinată de furie, se uită la Grahame, care stătea la 
un metru distanţă şi o urmărea cu ochi stinşi. 

-Ticălos murdar, născut în iad! 

-Aşa un limbaj urât, draga mea! Chiar eşti o ființă 
necivilizată, o mustră el ridicând bâta. Aş prefera să fo- 
losesc asta, de vreme ce vânătăile de pe corp ar părea 
provocate de căzătură, dar te pot înjunghia dacă doreşti, 
propuse, de data asta vânturând larg sabia. La urma ur- 
mei, eşti singura mea nepoată, aşa că îţi voi face favoarea. 


- Dacă există vreun nebun în familie, tu eşti acela, 
izbucni ea. 

- Nebun? Deloc. Doar cât se poate de pragmatic. 

Aruncă sabia în spatele lui şi păşi spre ea cu bâta 
pregătită. 

îşi imaginase că fata avea să-şi aştepte lipsită de vlagă 
sfârşitul. Pândind momentul, Meriei sări precum o pisi- 
că în atac, ferindu-se de lovitură. 

Bâta îi zgârie braţul drept cu o forță năucitoare, dar 
nu-i provocă răni grave; mai mult, îl dezechilibră pe un- 
chiul ei. Țâşni pe lângă acesta, pe poteca îngustă dintre 
el şi latura prăvălită a curţii interioare. Luă sabia, apoi 
se răsuci, ținând bine mânerul în mâini. 

-Ai crezut că Dominic e cel periculos, dar te-ai înşelat, 
rosti ea cu o forţă letală. Pentru că l-ai rănit, vei muri. 

Bătrânul clipi, speriat de întorsătura bruscă a situa- 
tiei. Apoi începu să râdă. 

-Crezi că o copilă ca tine poate răni un soldat 
antrenat? 

Porni la atac, căutând s-o dezarmeze. 

Când o prinse de umăr, ea înfipse lama sub braţele 
lui întinse. Tăişul îl zgârie între coaste, tăindu-i căma- 
şa. Sânge cald ţâşni peste ea când se smulse să scape şi 
se retrase. 

-Nenorocită mică! Grahame atinse rana, apoi privi 
cu neîncredere pata întunecată de pe degete. Pentru 
asta, moartea îţi va fi mult mai dureroasă. 

- Nu va muri nimeni aici în noaptea asta. 

Vocea profundă era a lui Kamal, care urca grăbit 
treptele în spatele lui Grahame, ținând în mână hange- 
rul curbat. 

Când bătrânul înjură, Meriei propuse: 

- îl facem franjuri, Kamal? 

-Nu, milady, răspunse blând indianul. E al meu. 
Dacă aş fi ştiut că el e diavolul răspunzător pentru masa- 
crul de la Alwari, l-aş fi ucis cu mult timp în urmă. 

Grahame scăpă bâta din mână şi scoase de sub haină 
un pistol cu două țevi. 


- Arma e mai riscantă, dar nu mi-ai dat de ales. Trase 
piedica şi îl ţinti pe Kamal, remarcând: Nimeni n-o să 
audă, cu toate ţipetele din jurul focului. 

- Kamal! ţipă Meriel. 

Un dublu pocnet răsunător sfâşie aerul nopții. Un foc 
de armă sau două? Se auzi un pocnet de metal când un 
nor negru de praf de puşcă îi înțepă ochii lui Meriel. 

O altă voce - a lui Dominic? - lătră: 

- Meriel, ia-i arma! 

Nu, nu Dominic, ci Maxwell, care urcase treptele în 
spatele lui Kamal. Meriel aruncă sabia şi ţâşni să înşface 
pistolul de pe jos. Era încărcat. Maxwell îi zburase arma 
din mână, făcând ca glonţul destinat lui Kamal să se 
ducă aiurea. 

-Sa terminat, ticălosule, se răsti Maxwell. Eşti depă- 
şit numeric şi dezarmat, iar dacă mi-ai rănit serios frate- 
le, o să împrumut hangerul lui Kamal şi am s-o ajut pe 
Meriel să te taie în bucățele însângerate. 

-Trei la unu nu e foarte sportiv, observă Kamal în 
timp ce se îndrepta cu paşi moi, dar implacabili, spre 
Grahame. 

- în momentul ăsta nu dau două parale pe sportivita- 
te, spuse Maxwell cu o răceală amenințătoare, expresia 
de pe chipul lui demonstrând foarte clar cât se deose- 
bea de fratele său. Dominic era un om civilizat, îşi dădu 
Meriel seama. Ea, ca şi Maxwell, ascundea în suflet un 
sălbatic însetat de sânge. Nu era de mirare că nu simţise 
nici o dorinţă de a se mărita cu el. Semănau prea mult. 
Dominic era cel care îi stăpânea inima. 

Ameţită de uşurare că pericolul trecuse, lăsă pistolul 
jos şi se duse către soțul ei, care zăcea nemişcat între ea 
şi Grahame. Tocmai înălța o rugă fierbinte ca rana lui să 
nu fie gravă, când unchiul ei o prinse şi o smulse cu atâ- 
ta putere, încât îi făcu picioarele să se legene prin aer. 

- Poate că o să mor, hârâi el, dar nu singur! 


O trase spre râu şi se căţără cu greu între două crene- 
luri. Meriel se zbătu cu putere, ştiind că din acea parte a 
zidului avea să cadă drept în jos, dar Grahame era prea 
mare, prea puternic şi cuprins de furie. 

Bărbatul se aplecă în faţă, iar ea simți atracția hăului 
de sub ea, văzu lumina lunii reflectându-se în apa aflată 
mult, mult dedesubt. 

Chiar în acel moment, nişte brațe puternice o prinse* 
ră de picioare. Preţ de o clipă înfiorătoare avu senzația 
că era ruptă în două, apoi fu smulsă din strânsoarea lui 
Grahame şi târâtă la adăpost. Se prăvăli pe cărare, în 
timp ce ţipetele unchiului ei răsunau între străvechile 
ziduri ale castelului. 

Uluită, îşi dădu seama că Dominic o eliberase folo- 
si ndu-şi greutatea propriului trup, trăgând-o peste el. 
Fără să ia în seamă vânătăile de pe ea, Meriel se înfăşură 
în jurul trupului cald, familiar. 

- Eşti bine! 

El slobozi un râs tremurat. 

- Nu ştiu dacă aş merge până într-acolo. O să mă doa- 
ră capul o săptămână, dar cred că o să supraviețuiesc. 

Plângând, ea îşi lipi fața de gâtul lui. 

-Te iubesc, Dominic. Să nu îndrăzneşti să mori 
înaintea mea. 

El rămase nemişcat. 

“Dacă mă iubeşti, Meriel, s-ar putea să trăiesc veşnic. 

Momentul de intimitate luă sfârşit când Maxwell 
îngenunche lângă ei. 

- N-ai fost rănit grav, Dom? 

Dădu cu grijă la o parte părul fratelui său, scoțând la 
iveală o rană însângerată. 

-Mi-am pierdut cunoştinţa, dar sunt mai bun decât 
aveam dreptul să sper. 

Dominic se împinse tremurând în capul oaselor, apoi 
se ridică în picioare cu ajutorul fratelui său. 

-Bine că Grahame a nimerit capul tău, comentă 
Maxwell vesel. E prea tare ca să se spargă. 

In timp ce fraţii râdeau, Meriel aruncă o privire spre 


Kamal, care stătea lângă parapet, privind în beznă. 
-E vreo şansă ca unchiul meu să fi supraviețuit 
căderii în râu? 


-Absolut nici una, spuse indianul îngândurat. Rotile 
destinului macină încet, dar foarte fin. 

Meriel bănui că parafraza nişte texte sacre, dar avea 
întrebări mai importante de pus. 

- în seara asta mi-arn amintit tot ce s-a întâmplat la 
palatul Alwari. Erai acolo, nu-i aşa, Kamal? 

El se întoarse dinspre râu şi o privi cu ochi adânci 
ca veşnicia. 

-Eram unul dintre numeroşii fii ai maharajahului 
din Kanphar. Nu _ moştenitorul, dar un ofițer în armata 
tatălui meu. Uneori călăream cu bandiții lui pentru a 
mă asigura că nud depăşeau dorințele şi nu stârneau 
prea mult haos. Era o poziţie foarte importantă, un post 
de răspundere, explică el cu ironie amară. Lumea avea 
mari aşteptări din partea mea. 

-Aşadar, ne-am cunoscut în ziua masacrului, conchi- 
se Meriel apropiindu-se agale. 

Chipul lui Kamal se strâmbă. 

- Ştiam că în noaptea aceea ceva era altfel, căci bandi- 
ților li se alăturase un străin, un fanatic ce vorbea urdu 
precum un băşiinaş şi țipa că vrea sânge de britanic. 
Deşi nu-mi plăcea misiunea noastră, mi-am îndeplinit 
rolul în cursul operațiunii de distrugere. Asta până când 
am auzit un țipăt. Am ridicat privirea, iar la balconul 
de deasupra o femeie ardea. Cea mai înspăimântătoare 
imagine pe care am văzut-o. 

- Hiral te-a blestemat, nu-i aşa? 

Meriel învățase suficient hindi cât să prindă înţelesul 
acelui țipăt tulburător. 

Kamal încuviinţă. 

- Mi-a poruncit să te salvez, sub ameninţarea chinuri- 
lor veşnice asupra sufletului meu. Pe urmă te-a aruncat 
în brațele mele. Erai plăpândă ca o pasăre, cu părul ar- 
gintiu fluturând în jurul tău. Când te-am strâns la piept, 
am avut o... o revelaţie despre caracterul sacru al vieții. 
Pentru prima dată  înțelegeam consecinţele violențelor 
care îmi marcaseră drumul. 


O imagine se ivi în mintea lui Meriel: expresia îngro 
zită a lui Kamal, lumina palatului arzând reflectată în 
ochii lui, în timp ce el o ţinea la adăpost. 

- Deci tu rn-ai salvat şi m-ai dus în harem. 

El întinse mâinile într-un gest grăitor. 

-Ştiam că vei fi în siguranță acolo. Deşi recunoscu- 
sem că nu mai puteam fi un războinic, am avut nevoie 
de multe luni pentru a-mi da seama că o altfel de viaţă 
era imposibilă atâta vreme cât rămâneam fiul tatălui 
meu. Apoi am auzit că urma să fii dată în căsătorie unui 
prinţ din vecinătate. M-am dus la tata şi i-am sugerat că 
ar fi mai bine să te înapoieze englezilor, care aveau să-i 
fie cât se poate de recunoscători. 

Meriel dădu din cap, înțelegând restul. 

-Ai mers la Cambay şi ai fost întrebat dacă ne vei 
escorta pe mine şi pe doamna Madison până înapoi 
în Anglia. 

Pe atunci unchiul ei părăsise de mult India, aşa că nu 
existase nimeni în tabăra engleză care să-l recunoască pe 
Kamal ca participant la atac. Nu păruse decât un indian 
politicos, bine educat, în care se putea avea încredere că 
va sluji bine. 

-Tu erai prinţ, iar doamna Madison te-a crezut paz- 
nic de harem. 

-Am fost recunoscător pentru asta. M-a distanțat de 
trecut şi mi-a oferit o cale spre penitenţă. Dar o viaţă nu 
va fi de ajuns pentru a-mi ispăşi păcatele. Privind-o sto- 
ic, murmură: Nu mă pot aştepta să-mi ierți implicarea în 
masacru când nici eu nu mă pot ierta. 

Cu lacrimi în ochi, Meriel îl luă în braţe. 

- Sigur că te iert, căci tu mi-ai fost salvarea. 

- Iti mulţumesc, micuță floare. 

Tânăra femeie se îndepărtă de el, simțind că tocmai 
închisese uşa spre prima parte a vieţii ei. Acum înţele- 
gea ce era şi de ce. 


- Oricât mi-aş dori să-i văd numele lui Grahame pătat 
aşa cum merită, presupun că ar fi mai discret să lăsăm să 
pară că moartea lui a fost un accident, opină Maxwell. 

Meriel se cutremură când se gândi la atenţia pe care 
ar fi atras-o expunerea publică a crimelor unchiului ei. 
Nimeni n-ar fi avut de profitat de pe urma unui aseme- 
nea scandal. 

- Cu cât se va vorbi mai puţin despre bestie, cu atât 
mai bine. 

Se întoarse spre Dominic, care o învălui cu îmbrăţişa- 
rea şi tandrețea lui. Deşi recunoscuse cu greu dragostea, 
acum o înțelegea, căci îi ardea în inimă, pecetluindu-i 
fiecare fibră a ființei cu pasiune, ocrotire, prietenie şi 
devotament nestrămutat. 

- Cândva ai spus că ai pleca de la Warfield dacă eu 
ți-aş cere-o. Dacă voi fi vreodată îndeajuns de nebună 
încât să ţi-o cer... nu pleca. 

El râse şi o sărută pe ureche. 

-Nu-ţi face griji, dragostea mea! Nu sunt sigur că aş 
fi suficient de gentleman încât să-mi ţin cuvântul în pri- 
vința asta. 

Meriel se cuibări la pieptul lui, simţindu-i sub ureche 
bătăile puternice ale inimii. 

-Nu trebuie să fii un gentleman, atâta vreme cât nu 
mă vei părăsi niciodată, absolut niciodată. 


Epilog 


Eficientă ca întotdeauna, Lady Lucia Renbourne re- 
uşise să aleagă o zi perfectă de septembrie pentru nunta 
ei. Cununia avu loc în biserica parohiei din Dornleigh, 
astfel încât cei cu care se învecinau de atâta vreme să 
poată participa. 

Ceremonia se desfăşură fără probleme, cu excepția 
momentului în care mirele emoţionat scăpă inelul, iar 


acesta se rostogoli până la jumătatea podelei din piatră 
a bisericii, înainte de a fi recuperat de către cavalerul 
de onoare. Dominic înțelegea perfect. Şi el fusese un 
pachet de nervi, chiar dacă avusese un public mult mai 
mic atunci când o luase de nevastă pe Meriel. 

Cununia se încheie cu un sărut pătimaş, după care 
oaspeții se revărsară în curte pentru a-i aştepta pe tinerii 
însurăţei. Dominic avu grijă ca Meriel să se ţină bine 
de braţul lui. Deşi acum se simțea mult mai relaxată în 
aglomeraţie, tot era prea uşor să rătăceşti pe cineva de 
talia ei. 

In timp ce copiii alergau fericiţi, fluturând bețişoa- 
re cu panglici prinse la un capăt, adulţii discutau şi îşi 
împărțeau  coşulețe cu petale de trandafir ce urmau 
să fie folosite mai târziu. Pentru că se simțea tot mai 
neliniştită, Meriel cercetă grădina cea frumos îngrijită 
a bisericii. 

- Mă întorc imediat. 

Când o zbughi de lângă el, Dominic observă zâm- 
bind că, deşi rochia ei de un verde-pal era absolut im- 
pecabilă, iar părul îi stătea strâns elegant sub o bonetă 
cu flori, iubita lui soție renunţase la pantofi în favoarea 
ierbii de sub tălpi. 

- Mă bucur să văd că încă nu s-a civilizat de tot, ob- 
servă Kyle. 

- Cred că nu există nici un pericol să se întâmple aşa 
ceva, îl asigură Dominic şi zâmbi în sinea lui, cu gândul 
la noaptea trecută. 

Erau multe de spus despre căsătoria cu o păgână 
pasională. 

Se întoarse către fratele său. Nu avuseseră încă ocazia 
de a vorbi între patru ochi de când Dominic şi Meriel 
sosiseră la Dornleigh cu o zi în urmă, dar era clar că 
acum Kyle se simțea mult mai relaxat decât fusese ul- 
tima oară când se văzuseră, la Warfield. Atunci nervii 
îi erau întinşi până la limită de pierderea femeii iubite 
şi de sentimentul că fusese victima unei trădări. Acum 
părea... echilibrat, împăcat cu sine într-un fel pe care 


Dominic nud mai văzuse de când erau copii. 

-Ai apucat să vorbeşti cu Wrexham? întrebă Kyle. 
De vreme ce Meriel nu are rude bărbăteşti apropiate din 
partea lui Grahame, bătrânul plănuieşte să obţină titlul 
pentru voi. Aşadar vei deveni în sfârşit conte, rânji el. 

- Dumnezeule mare! gemu Dominic pierdut. 

- Iti va plăcea să fii următorul Lord Grahame? 

- Un titlu nu mi se pare atât de important, zise Do- 
minic după o clipă de şovăire. Adevărata comoară era 
soția lui, nu titlul nobiliar al neamului ei. O so întreb 
pe Meriel ce părere are despre asta. 

Chipul lui Kyle deveni serios. 

-Eu o să plec din Anglia. Nu ştiu când mă voi în- 
toarce. Am rămas cât pentru nunta Luciei, dar mâine 
pornesc la drum. 

- Fir-ar să fie! înjură Dominic fără să vrea. îşi repri- 
mă dorința copilărească de a încerca să-l facă pe fratele 
său să se răzgândească. Şi Kyle merita şansa de a-şi găsi 
propria fericire. O să... o să ne fie dor de tine. 

-Şi mie de voi, răspunse încet geamănul lui. Ce iro- 
nie a sorții, să se întâmple asta tocmai când noi doi 
ne-am împăcat în sfârşit! Dar dacă nu plec acum, n-am 
so mai fac niciodată. 

- Ce părere are Wrexham? 

-O să-i spun în astă-seară. N-o să fie fericit, dar vă 
are pe tine şi pe Meriel ca să vă ocupați de succesiune 
în caz că mi s-ar întâmpla ceva. Kyle ezită, căutându-şi 
cuvintele. Mereu mi-am dorit să vizitez locuri îndepăr- 
tate, să văd tărâmurile ce se întind sub soare, însă am 
simţit că n-am altă opţiune decât să rămân în Anglia şi 
să fiu moştenitorul cel responsabil. Apoi... cineva nva 
făcut să-mi dau seama că am toate opţiunile din lume. 
E timpul să fac ceea ce mi-am dorit dintotdeauna. 

Dominic îi întinse mâna fratelui său. 

- Aminteşte-ţi doar ca, într-o zi, să te întorci acasă. 

-Aşa voi face, răspunse ferm Kyle strângându-i mâna 

cu putere. 

Privirile li se  întâlniră, iar neliniştea lui Dominic 


începu să se mai domolească. Chiar şi cu o jumătate de 
lume între ei, nu aveau să mai fie la fel de îndepărtați pe 
cât fuseseră în trecut. 

- Ți-l dăruiesc pe Pegasus. Când ai să-l călăreşii, să te 
gândeşti la mine. 

Luptându-se să-şi controleze expresia, Kyle se întoarse 
şi se pierdu în mulţime tocmai când se deschideau uşile 
bisericii. Mirii ieşiră râzând, iar Meriel i se alătură lui 
Dominic la timp pentru a arunca grămezi de petale de 
trandafiri înspre Lucia şi radiosul ei soț. Măcar cineva 
din familie ştia cum să aibă parte de o curtare şi o nuntă 
normală, se gândi amuzat Dominic în timp ce arunca 
ultimele petale parfumate. 

La final, Meriel îl luă de mână şi îl conduse în jurul 
bisericii, până în capătul îndepărtat al curții. 

-Vino să vezi! Se opri lângă un pâlc de flori albastre. 
Pe astea nu le-am mai văzut niciodată. Crezi că vicarul 
mă va lăsa să duc câteva specimene înapoi la Warfield? 

Lui Dominic florile i se păreau banale, dar Meriel 
era experta. 

- Cred că da. Va trebui să ne întoarcem mâine şi să 
întrebăm. Privi în jur şi observă că nu mai era nimeni 
prin preajmă, aşa că o trase mai aproape. Nu te-am mai 
sărutat de când am plecat de la Dornleigh ca să venim 
la biserică. 

-Ştiam eu că a trecut prea mult timp, spuse ea cu 
modestie. 

Sărutul lui Meriel avu onestitatea fermecătoare a cub 
va care nu are nimic de ascuns. Respirația i se acceleră, 
iar mâinile începură să-i umble până când ea ajunse 
cu spatele lipit de un copac, ţintuită sub trupul lui în cea 
mai intimă poziţie ce putea fi obținută câtă vreme erau 
complet îmbrăcați. 

Cu răsuflarea tăiată de patimă şi bucurie, Meriel îşi 
lăsă capul pe spate. 

-Probabil îmi vei spune că nu se cuvine să facem 
dragoste sub un stejar, la nunta surorii tale, când orici- 
ne ar putea să apară de după biserică în orice clipă. 


El se retrase fără tragere de inimă. 

-Mi-ai luat vorba din gură. Dar gândeşte-te cât de 
mult ne va spori aşteptarea sentimentul de împlinire 
atunci când vom rămâne în sfârşit singuri. 

- Mă gândesc, mă gândesc, murmură ea înfierbântată. 

In timp ce Meriel îşi netezea rochia, el spuse brusc: 

- Kyle pleacă din Anglia pe termen nelimitat. Ca să 
vadă lumea. 

Privirile li se întâlniră. 

- îmi pare rău! Tie trebuie să-ţi pară şi mai rău. 

- Da, dar voi supravieţui. Mă bucur că o să facă ceea 
ce şi-a dorit dintotdeauna. Luând-o pe după umeri, îi 
propuse: Hai să mergem pe jos până la Dornleigh pen- 
tru ospățul de nuntă, în loc să luăm o trăsură! 

Ea dădu din cap în semn de aprobare şi ieşiră pe 
poarta din spate, pe cărarea ce avea să-i ducă în cele 
din urmă la casa cea mare. Când pătrunseră în tunelul 
răcoros format din două şiruri de copaci, Dominic simți 
că era un moment bun să-i dea de ştire: 

- Kyle mi-a spus că tata vrea să ceară Coroanei să ne 
transfere nouă titlul lui Grahame, în loc ca acesta să 
rămână inactiv. Ţi-ar plăcea să fii Lady Grahame? 

Ea se gândi preț de câţiva paşi, apoi îi dărui un zânv 
bet drăgăstos. 

- Mi-ar plăcea să-l văd pe fiul nostru, când vom avea 
unul, ducând mai departe titlul purtat de tine şi de 
tatăl meu. 

Dominic se umplu de bucurie când îşi dădu seama 
că pe ea no mai neliniştea perspectiva de a deveni 
mamă. O soție, pământul, o familie. Ce-şi putea dori 
mai mult? 

-Ți-am spus de curând cât de mult te iubesc? 

- Nu în ultima oră. A trecut mult, mult prea mult timp 
de atunci. Acum e rândul meu. Te iubesc, Dominic, cu 
trupul şi cu sufletul. Zâmbind poznaş, îl luă în braţe şi se 
frecă senzual de el, precizând: Mai ales cu trupul. 

Dominic simţi că lua din nou foc. In timp ce o săru- 
ta, îşi dădu seama că poteca asta era mult mai retrasă 


decât curtea bisericii... 

